
CEAD TATT 


OSES, Chihowa in tishu hvt illi haya, yakonmi tok, 
Chihowa vt Choshua Nun ushi, Moses in tishu hatuk 
a im anumpulit, 

2. Moses an tishu hvt illishke; yohmi hoka himak a 
wakaya cha, chishno, okla ilvppa hvsh moma kvt Chatan 
ilvppa mish-tvnnvp yakni yumma Islael im vlla vhleha 
yummak o ima li hoka, hvsh onashke. 

3. Yakni moma hvch iyi pvtha yvt ai o hika he puta 
hokuno, yumma moma ka hvch ima lishke, yvmmak o Moses 
a im achi li hatuk okvt. 

4. Yakni haiaka ya hikivt ia hosh Lebanon ilvppa ona 
cha, ckhina chito, okhima Euflates pit afullotvt, Hitait į 
yakni vt moyuma hosh, okhvta chito hvshi ai okatula imma 
itoyula ka ilvppak o ont hvchim ai vhla hi oke. 

5. Chi okchayvt ish ahanta nitak moma ka hatak nana 
kia chi tikba hikia he keyushke : Moses a awant aya li tok 
vt, yummak ini ho chohmit chi awant aya la chi hoke: 
nana ka ak chim ai ahlot chissa la he keyu hoke. 

6. Kvllot chim anukfila cha, nukwia ikshot ish amosho- 
lashke: yakni ilvppa ima la hi vt iki vhleha ha anumpa 
kvllo isht il onochit im ihissa li tok a, okla ilvppa immi 
hachi mak o ish it akvshkola chi hokut. 

7. Peh kvllot chim anukfla cha, nukwia ikshot ish ama- 
sholi fehnashke; yohmi hosh nan vihpisa moma an tishu 
Moses vt chim apihisa tok a ahah! ahnit ish holitoblashke ; 

iluppa isht impak imma hokmá, vlhfvbekimma hokma nana 
kia chik 1 filvmmo kashke; chi yvmohmi pulla hosh kanima 
ish aya puta kvt chim ai achukma hi oke, 

8. Nan vlhpisa holisso ilvppvt chitih ha ik i filummo 
kashke ; amba nitak micha ninak moma ka anukfihinli hosh 
a holihiso ka moma ahah! ahnit ish holitoblashke: ish 
yohmi hok mak osh ish ataya ya ish ai ahlicha hi okvt, 
micha ish yohmi hok mak osh nana kvt chim ai ahli achuk- | 
ma hi oke. 

9. Uno ak osh chim apesa li tuk keyu cho? kvllot chim 
anukfila cha, nukwia ikshot ish amosholashke: ik chi nuk- 
shopo kashke, micha chi chukvsh ik iello kashke: kanima 
ish aya puta ka Chitokaka chin Chihowa vt chi awant aya 
hoka, achi tok. 

10. Mihma Choshua vt okla pehlichi vhleha ha nan im 
apesut, 

11. Binah ha hlopullit ayvt, okla ha nan i mihvt, Pinak 
vt huchim vlhtahashke ; nitak tuchina takla ka Chatan ilvp- 
pa hlopullit, Chitokaka hvchin Chihowa vt huchimmi ha chi 
ho yakni hvch ima hoka ont chukowvt hvsh isha chi hoke, 
achi tok. 

12. Mihmvt Luben ishtatiaka, micha Kat ishtatiaka, mik- 
mvt Manasseh ishtatiaka ya iklvna aiena ka Choshua vt im 
anumpulit, 

13. Moses Chihowa in tishu hvt nana hvchi mihvt, Chito- 
kaka hvchin Chihowa vt afoha hvch ima hosh yakni iluppa 
hvch ima hoke, achi tok anumpa ha hvsh ithaiyanashke. 

14. Hvchi tekchi, hvchim vlla, micha hvchi nan vihpoa 
moyuma kvto yakni Moses vt hvch ima tok Chatan ola in 
tonnvp ak inli ho aiashashke : amba hvchishno hatak hlamp- 
ko hochukma cħilitvt nukwia iksho hvchia hokvto, nahalupa 
im vihtahvt moyumvt tikba ivt, hvch itibapishi vhleha ha 
ont hvsh apelashke. 

15. Yohmi na Chihowa vt afoha hvch ima tok vt chohmi- 
chit hvch itibapishi vhleha ha afoha imashke; yohmi na 
yvmmak kia yakni Chitokaka hvchin Chibowa vt ima ka 
ishashke: yohmi hok mak ọ falamvt yakni hvshi akochaka 

imma Chatan ola in tvnnvp talaia Moses, Chihowa in tishu 
hvt hvch ima tok a ant hvsh iesha hi oke, achi tok. 

16. Mihma okla afalamichit Choshua ash o, Nana ho ish 
pi miha ka moyuma e yvmohma he bano hoke, micha kani- 
ma ho pit ish pi tihlelikma, il ia he bano hoke. 

17. Moses a nana moyuma ka il 1 haponaklo beka tok 
okvt, chishno ma e chi haponakla he bano hoke: peh Chito- 
kaka chin Chihowa vt Moses a awant aya beka tok vt, choh- 
mit chishno ma chi awant aya hokbano, il ahnishke. 

18. Kvna hoh kia chi nan vlhpisa ha 1 sanalit nana ish i 
miha ka anumpa moma ik chi haponaklokmvt, illashke: peh 
kvllot chim anukfila cha, nukwia ikshot ish amosholashke, 
im achi tok. 


CHAPTA II. 


UMOHMI ma Choshua, Nun ushi vt Shittim ak o hatak 

tuklo kvt lumvt na pisvt aya chi ho a chvffichi tok; 
yohmi mvt, Hvsh ia cha, yakni Cheliko yvmma ont hvsh 
pisashke, im achi tok. Yohmi ma itiachi tuk osh ohoyo 
haui hohchifo kvt Lahab o in chuka itonachi cha, yummak 
o a nusi tok. 

2. Yohmi ma Cheliko 1 miko ya ont im anolit, Yakeh ! 
hatak Islael im vlla vhleha ha a minti kvt yakni pisvt aya 
hosh, himak ninak a ilvppa vlvshke, achi tok. 

3. Yohmi ma Cheliko 1 miko ash osh Lahab a anumpa i 
pilvt, Hatak chim vlvt chin chuka chukowa tuk a ish koh- 
chashke: yvmmvt yakni moma ka pisvt tahla chi hosh aya 
hatuk oka, pit im achi tok. 

4. Mihma ohoyo hash osh hatak tuklo kash o ishit luhmi 
tok; yohmi cha ilvppak o achi tok, Hatak okvto vm vla 
mvhli tuk, yohmi kia kanima a minti ka ak ithano ke tuk: 

5. Atuk osh yakohmi tuk, okhlilit taha holihta okhissa 
yvt vlhkvma chi foka ma, hatak tuklo kash osh kohcha tuk 
oke: kanima họ hatak tuklo kash osh ia tuk a ak ithanosh- 
ke: chekosi hvsh iakaiyashke ; hvsh sakka hinla hokvt. 

6. Yohmi kia aboha pakna ya isht ona cha, nuchi vpi 

achukmalit ashachi tuk osh isht ompohomot luhmi tuk 
atok. 

7. Yohmi ma okla iakaiyvt Chatan imma ivt okhina ako- 
cha puta ka ona tok: mihma okla iakaiya yommvt akohcha 
mak inli ho, holihta okhissa ya akvmmi tok. 

8. Yohmi tuk o tvshkit ik oklo kisha ho, aboha pakna ya 
ohoyo hash osh im ai ona cha; 

9. Hatak tuklo kash o, Yakni ya Chihowa vt hvch ima 
tok a ithana lishke; yohmi ho isht a huchi nukshopa yvt pi 
onvtoyulvshke ; hvchishno ak atuk pulla mak o yakni ilvp- 
pa okla ai asha tuk moma kvt bihinla chiyuhmishke. 

10. Echip yakni ya a kohchvt hvsh minti ma, Chihowa 
vt Okhvta Humma oka ya hvchi shileli na hvsh aya tok: 
micha Amolait okla 1 miko tuklo Sihon, micha Ok aiena, 
yvmmvt Chatan mish tunnvp ai asha tuk a kaniohmichit nana 
ka im okpunit hvsh taiyahli tok a, e hahaklo chatuk okvt. 

11. Hvchishno ak atuk pulla mak o nana ilvppa puta ka 
e haklo mak inli ho, pi chukvsh vt bihinla tok; yohmi na 
hatak kanima kia chilitvt im anukfila kvt 1 foka kia iksho ki 
tok: Chitokaka hvchin Chihowa yummak osh peh pakna 
vba a holitopa, mikmvt nutaka yakni aiena ka in Chihowa 
a 

. Yvmohmi hoka himak a hvchim ilbvsha lishke, vno 
vi Yo kana li tuk a, huchishno mvt aki in chuka achvfa 
ya hveh 1 kana hi vt Chihowa ya anumpa kvllo isht il 
onochit, 

183. Aki, micha hvushki, micha a nak vhleha, micha itiba- 
pishi li vhleha, micha in chuka achvfa aiena ka moma hvsh 
okchalinchi cha, pilla he tuk a hvsh pi hlakofichi cha, ilvp- 
pak o nan isht ithana he ahli ka hvs svmashke, im achi tok. 

14. Mihma katak tuklo kash osh afalamichit, Nana pi 
kaniohmit il aya hatuk ilvppa chik anolokma, pim ilbfiopak 
a e chim ile kahlishke: atukma yakohma hi oke, Chihowa 
vt yakni ilvppa pima ha ma, chi kana achukmvt e sia ai 
ahla hi oke, im achi tok. 

15. Yohmi myno ponola atakalichit okhissushi hlopulli- 
chit aka pit hiohblichi tok; in chuka hvt tumaha tuli holihta 

ya paknaka yo talaia hatuk oka, yohmi cha tuli holihta pak- 
na yvmmak o achukvt ahanta tok. 

16. Micha ohoyo hash osh yummak ash o, Hvch jakaiyvt 
itunowa yot hvchi afama yoba na, nvnih hak o hvsh ona 
cha, yvmmak o lumvt hvsh chiya na nitak tuchina onashke : 
yohmi na hvch iakaiyvt itunowa yvt falamvt vla hok mak o, 
hvsh ataya hetuk vt hvsh iashke, im achi tok. 

17. Mihma hatak tuklo kash osh yummak ash o, Ish pim 
ai ahni ho anumpa kvllo il il onochi tuk ilvppa anumpa isht 
pi onvtola he keyu hoke. 

18. Yakeh! kaniohmi foka ho yakni ilvppa e la hokma, 
okhissushi isht pi a kohchi ilvppa ponolushi tishepa ponola 
toba ilvppa isht ish takchashke: yohmi cha chiki, chishki, 
chi nakfi vhleha, micha chiki in chuka achvfa ya moma chin 
chuka isht ish lashke. 

19. Yohmikma yakohma hi oke, kvna hosh chim aboha 
okhissa akohchvt tvmaha itintakla hina bachaya ka ona ho- 
kuto, im issish vt ilap noshkobo akinli ho onvtoyula na, 
pishno vto anumpa isht pi onvtoyula he keyu hoke; mikma 
kuna hosh aboha anukaka foka hokvno, kuna hosh ibbak 
onochi hokma, im issish vt pi noshkobo hak o onvtoyula hi 
oke. 

20. Yohmi kia nana pi kaniohmi hosh il aya hatuk ilvppa 
ish anoli hokmvno, ish pim ai ahni na anumpa kvllo il il 
onochi tuk ilvppvt a pi mokofa chi hoke, im achi tok. 

21. Yohmi ma ohoyo hash osh, Hvchim anumpa hak o 
lakaiya hosh nana kvt ai yohmashke, achi tok. Micha ik iá, 
im ahni na itiachi tok: mihma ponola tishepa ash ọ okhis- 
sushi ya isht takchi tok. 

22. Mihma itiachit nvnih ash o ona cha, yummak o chiya 
na nitak tuchina ona tok; yohmi na iakaiyvt itvnowa yot 
falamvt ai vla tok: iakaiyvt itunowa yvt ai itvnowa puta ka 
hoyot tahli kia, ik ahayucho ki tok. 

23. Yakohmi ho hatak tuklo kash osh nvnih hash auet 
akowa cha, tanvblit Choshua, Nun ushi a im ona cha, nana 
kvt im akaniohmi tuk vt moma im anoli tok. 

24. Mihmvt yvmmak ash osh Choshua ya, Chihowa vt 

yakni moma pibbak a fohki tuk pullvshke : pishno ak atuk 
pulla mak o yakni yumma ai asha kvt momvt bihinla chi- 
yuhmi hoka, im achi tok. 


CHAPTA III. 


hias Choshua vt onnahinli fehna tani cha, ilap, mik- 
mvt Islael im vlla vhleha moyumvt Shittim a ashvt 
toshowvt ia hosh Chatan a ona cha, ik tanvblo hosh yvm- 
mak o a nusi tok. 

2. Atuk o yakohmi tok, yomma chiya na nitak tuchina 
ka ona ma, okla pehlichi vhleha hvt vibina ha hlopullit 
ayvt, 

3. Okla ha im anumpulit, Kaniohmi foka ho Chitokaka 
hvchin Chihowa nan it im apesa vt afoyuka itombi holi- 
topa ya Lefait vhleha, na holitompa isht asha yvt shoyulit 
itunowa na hvsh pisakmvt, ilvppa a toshowvt yummak o 
hvsh iakaiyashke. 

4. Yohmi akinli kia yvmma ai itintakla ka haiaka kvt 
kubit vlhpisa tahlepa sipokni tuklo hosh takalashke: ont 
atikkonofuvt hvch ik aiyo kashke, yohmi hosh hvsh atia hetuk 
vt hvsh ithana hosh hvsh itvnohowashke ; tikba ka ilvppa 
hvsh aya chatuk keyu hokvt, achi tok. 

5. Mihma Choshua vt okla ha, Hvsh ile hullochashke : 
onnaha ya Chihowa vt hvchim ai ititakla na fehna ha ai 
yumihcha chi hoka, im achi tok. 

6. Mihma Choshua vt na holitompa isht asha ya im anum- 
pulit, Nan it im apesa vt afoyuka itombi holitopa ya hvsh 
ishi cha, okla ha itikba ivt hvsh tanvblashke, im achi tok. 
Mihma nan it im apesa vt. afoyuka itombi holitopa yash ok- 
la ishi cha, okla ha itikba ia tok. 

7. Mihma Chihowa vt Choshua ya Himak nitak ak o 
Islael im vlla moyuma itikba ya chi holitoblichit isht ia la 
chi hoke; yohmi ho Moses a awant aya li tok vt, anonti 
chishno ma chi awant aya la chi ka, okla hvt ithanashke. 

8. Yohmi ka na holitompa isht asha nan it im apesa vt 

afoyuka itombi holitopa shoyuli tuk a i mihvt, Chatan ok- 
hina ontalaka fehna hvsh onakmvt, yummak inli ho hush 
hielashke, ish im achashke, im achi tok. 

9. Mihma Choshua vt Islael im vlla vhleha ha, Ilvppa 
hvsh minti cha, Chitokaka hvchin Chihowa im anumpa ha 
hush haklashke, im achi tok. 

10. Mihmvt Choshua vt Ilvppa yakohmi kak 0 Chihowa 
okchaya yvt hvch ibatakla ahanta cha, nana ka ik ai onan- 
cho keyu hosh Kenanait vhleha micha Hitait vhleha, micha 
Pelesait vhleha micha Kikashait vhleha, micha Amolait 
vhleha, mikmvt Chebusait vhleha aiena ka hvchi tikba ya 
tihlelit kocha wehla chi ka isht hvsh ithaiyana chi hoke. 

11. Yakeh! yakni moma in Chihowa nan it im apesa vt 
afoyuka itombi holitopa vt tanvbla chi hosh hvchi tikba 
Chatan a ont oka hikvshke. 

12. Yohmi hoka himak a hatak auah tuklo ho Islael ai 
unchololi auah tuklo ka ish ai atokolashke ; yohmi ka isht 
atiaka achvfa ka hatak achvfa hosh iashke. 

13. Atukma yakohma chi hoke, na holitompa isht asha 
Chihowa, yakni moma in Chihowa im itombi holitopa sho- 
yuli hatuk iyi putha yvt Chatan okhina ya oka hika mak inli 
ho, Chatan oka yvt ita hokofa na, oka ibetvp imma minti 
hatuk vt itvnahachit hikia chi hoke, achi tok. 

14. Atuk o yakohmi tok, okla hvt Chatan tanvbla chi 
hosh binah ha asht ia hosh, naholitompa isht asha yut nan 
it im apesa vt afoyuka itombi holitopa shoyuli hosh okla 
itikba hieli hosh itvnowa ; 

15. Atuk osh itombi holitopa yash shoyuli tuk vt Chatan 
ona cha, na holitompa isht asha iyi putha yvt oka vhli ont 
oka hika mak inli ho, (Chatan vt onush vlmo ai vlhpesa ai 
itintakla ka bok sakti atabli beka yatuk okvt,) 

16. Oka ibetvp imma minti hatuk vt yokopa cha, itvna- 
hachit falamvt hopakichit, Alam tvmaha holihta Saletan 
bilika talaia ka ona tok: yohmikma yakni patali okhvta 
hupi okhvta imma ia hatuk vt tahvt hokofa na okla hvt 
Cheliko ichapaka fehna hak o a hlopulli tok. 

17. Mihma na holitompa isht asha Chihowa nan it im 

apesa vt afoyuka itombi holitopa shoyuli hatuk vt Chatan 
iklvna ya kvllot hieli na, Islael okla moyumvt yakni skila ho 
tanvblit, okla moyumtrt Chatan a ont hlopullit taha tok. 

TUK o yakohmi tok, okla hash osh momvt Chatan a a 
hlopullit taiyaha ma, Chihowa hvt Choshua ya im 
anumpulit, 

2. Okla ha hatak auah tuklo ho ish ai atokolashke, yoh- 
mi kvt Islael ai unchololi achvfa ka hatak achvfa ho ish ai 
atokolashke. 

3. Yohmi cha im apesvt, Chatan iklvna na holitompa isht 
asha iyi yvt kvllot a hieli tuk fehna, tuli auah tuklo ho hush 
ai ishashke; yohmi cha yvmma ishit hvsh aya tuk osh, hi- 
mak ninak a hvsh a nusa chi ka vlbina ha hvsh ashachash- 
ke, ish im achashke, im achi tok. 

4. Mihma Choshua vt hatak auah tuklo Islael im vlla 
vhleha ha ai unchololi achvfakma, hatak achvfa ai atokoli 
tuk vt, 1 howvt it ahobi cha; 

5. Choshua vt Chitokaka hvchin Chihowa im itombi ho- 
litopa yash itikba ivt Chatan iklvna ai onvt, Islael im vlla 
vhleha isht atiaka auah tuklo ka vlhpisa ho, toli achvfa 
aiyukali ka ishit hvchi tahchi ya onochit hvsh shoyu- 
lashke. 

6. Yohmi na ilvppak osh nan isht atokowa yvt hvch itin 
takla ya itoyulashke ; yohmi tuk o himak a pilla kia hvchim 
vlla vt iki vhleha ha i ponaklot, Tuli ilvppak o nanta ho isht 
hvsh apesa hoh cho? achi hokma, 

7. Afalamichit, Chihowa nan it im apesa vt afoyuka itom- 
bi holitopa itikba ya Chatan oka yvt hokofa tok; yvmmvt 
Chatan a tanvbli ma, Chatan oka yvt hokofa tok a hvsh im 
achashke; yohmi na tuli ilvppak o Islael im vila vhleha hvt 
isht ithana na bilia hi oke, im achi tok. 

8. Mihma Islael im vlla vhleha hvt, Choshua vt nan im 
apesa tuk mak ọ ai yvmohmi tok; micha yohma chi Chi- 

howa vt Choshua ya im anumpuli hatuk oka, toli auah tuk- 
lo Islael im vila vhleha isht atiaka holhtina ka vihpisa ho, 
Chatan iklvna ya ont ai ishit, isht ayvt abinachi ya isht onvt, 
aka kahpuli tok. 

9. Mihma Choshua vt Chatan ikluna na holitompa isht 
asha Chihowa nan itim apesa vt afoyuka itombi holitopa 
shoyuli iyi yvt a hieli tuk a tuli auah tuklo ho hiohlichi tok : 
yohmi tok 0 himak nitak kia yomma alashvshke. 

10. Na holitompa isht asha itombi holitopa yash shoyuli 
hatuk vt hatan iklvna ya hieli na, Chihowa vt nana im 
apesa ho Choshua vt okla ha im anumpohonli tuk a ont 
vihtaha tok; yvmmvt Moses vt Choshua 1 miha tok mak 
atok; yohmi ho okla hvt tushpvt tanvbli tok. 

11. Atuk ọ yakohmi tok, okla hvt momvt tanublit taiya- 
ha ma, okla hvt pisa ho, Chihowa im itombi holitopa, micha 
na holitompa isht asha aiena kvt tanvbli tok. 

12. Moses it im anumpuli tok mak o Luben im vlla vhle- 
ha, micha Kat im vlla vhleha, micha Manasseh ishtatiaka 
iklvna aiena kot na halupa im vlhtaha hosh Isiael im vlla 
vhleha hvt pisa ho, tanvbli tok ; 

13. Tahlepa sipokni pokoli ushta foka hosh na halupa na 
vlhtahvt tanampa chi hosh Chihowa itikba ya tanvblit, Che- 
liko yakni matali ya ona tok. 

14. Nitak yummak fehna ak ọ Chihowa vt Choshua ya 
Islael moma itikba a holitoblichi tok; yohmi na yummak ash 
osh nitak okchayvt ahanta ont ai vhlika, Moses a okla holi- 
tobli beka tuk vt chohmit okla holitobli beka tok. 

15. Mihma Chihowa vt Choshua ya im anumpulit, 

16. Na holitompa isht asha nan isht atokowa itombi ho- 
litopa yash shoyuli tuk vt, Chatan a okla auet a kohcha chi 
ho ish i mihashke, achi tok. 

17. Yvmohmi hatuk o Choshua vt naholitompa isht asha 
1 mihvt, Chatan a auet hvsh a kohchashke, achi tok. 

18. Atuk ọ yakohmi tok, na holitompa isht asha Chi- 
howa nan it im apesa vt afoyuka itombi holitopa shoyuli 
hatuk vt, Chatan iklvna ya lokolit auet akohcha cha, naho- 
- litompa isht asha iyi pvtha yvt yakni shila ont ọ hika mak 

inli ho, Chatan oka yvt ataya yatuk a falamvt auet fohkvt 
sakti a atabli tuk vt moma tok. 

19. Mihma hvshi isht ia vmmona nitak ont ishit pokoli 
fehna ak o okla hash osh Chatan a auet a kohcha cha, Che- 
liko yakni hvshi akochaka imma vhli Kilkal a ont binanchi 
tok. 

20. Mihma tvli auah tuklo Chatan ai ishi tuk yummak 
ash Choshua vt Kilkal ak o itubunit hilechi tok. | 

21. Yohmi cha Islael im vlla vhleha ha im anumpulit, 
Himak a pilla ma hvchim vlla vhleha hvt iki vhleha ha 1 
ponaklot, Tuli ilvppvt nanta ho isht vlhpisa hoh cho? achi 
hokma, 

92. Islael im vlla vhleha hut yakni shila yo Chatan ilvp- 
pa a tanvbli tok a im anolit hvsh ithvnanchashke. 

23. Chitokaka hvchin Chihowa vt Okhvta Humma ya pi 
tikba a shilelit tahli na ont ilia tok a chohmichit Chitokaka 
hvchin Chihowa vt Chatan oka ya hvchi tikba a shilelit tahli 
na tanvblit hvsh taha tuk okvt. 

24. Yohmi na yakni moma hatak aiasha kvt Chihowa 
ibbak vt kvllo kvt nana moma 1 shahli ka ithaiyana chi ha- 
tok; yohmi na Chitokaka hvchin Chihowa ya hush holitobli 
na bilia hi atok. 


CHAPTA V. 


TUK o yakohmi tok, Amolait okla 1 miko vhleha Chatan 
hushi ai okatula imma aiasha tuk, micha Kenanait okla 
i miko vhleha okhvta lapalika ai asha tuk aiena kvt, Chihowa 
vt Chatan oka ya Islael im vlla vhleha itikba ya a shilelit 
tahli na tanvblit e taha tuk a haklo mvt, chukush vt bihinla 
tok; micha Islael im vlla vhleha hak a tok pulla mak o him- 
makma hatak nana kia chilitvt im anukñla kvt iksho kam- 
ohmi tok. i 
2. Nitak yvmmak fehna ma Chihowa yvt Choshua ya, 
Bushpo halupa hochukma ho ish ikbashke; yohmi cha Islael 
im vila vhleha ha anonti atuklanchit hakshup ish tuptulash- 
ke, im achi tok. 

3. Yohmi ho Choshua vt bushpo halupa hochukma ka 
ikbi cha, Islael im vlla vhleha ha hakshup tvptuli kvt bokko 
ak o ont ai vhlichi hosh tuptuli tok. 

4. Yakohmi kak o Choshua vt hakshup tvptuli tok: Ha- 
tak puta kvt nakni, hatak tvnvp aya vlhpesa hosh Echip a 
a kohcha tok okvto, Echip akohcha hayvt yakni haiaka itv- 
nohowa kvt, illit taha tok. 

5. Yohmi ka hatak puta Echip a a kohcha tok okvto 
hakshup tvptua bano tok; amba Echip 2 a kohcha hayosh 
yakni haiaka itvnohowa ho vtta tok yummak okvno hakshup 
ik tvptulo kisha tuk atok. 

6. Islael im vlla vhleha hvt yakni haiaka itvnohowa na 
afvmmi pokoli ushta tok; yohmi na hatak puta, hatak tvnvp 
aya vlhpesa hosh Echip a a kohcha tuk vt Chihowa im 
anumpa ha im antia keyu hatuk osh ai iksho ki tok: yakni 
pishukchi, foi bila aiena bieka ai yanahanli ho pima hi osh 
iki vhleha ha anumpa kvllo isht il im onochi tok vt yvmma 
puta hokvno yakni yvmma 1 halakvcha he keyu kvt anumpa 
kvilo il onochi tok okvt. 

7. Yumohmi hatuk osh yvmma im vlla vhleha atobbichit 
hiohlichi kak o, Choshua vt hakshup tvptuli tok: takla mi- 
hinti kvt hakshup tvptuli keyu hatuk o, hakshup ik tvptuo 
hatuk oke. 

8. Atuk o yakohmi tok, okla puta ka hakshup tvptulit 
okla tahli ma, im vlbina aiyukali-aiashvt okla hlakofit in taha 
tok. 

9. Mihma Chihowa vt Choshua ya, Himak nitak ak o 
Echip isht ahofahya ya hvchi filummichit kanima pit tonul- 
lichi lishke, im achi tok. Yohmi hatuk o yakni yummvt 
Kilkal hohchifo na himak nitak a ant ai vhli hoke. 

10. Mihma Islael im vlla vhleha hvt Cheliko yakni matali 
Kilkal ak o binanchit ai ashvt, hvshi nitak ont auah ushta 
opiaka yo vbanvblit ont ia ya holitoblit aiasha tok. 

11. Mihmvt vbanvblit ontia ya holitoblit aiasha tuk ont 
onna ma, onush yakni yvmma a waya tuk a vpvt ai asha 
tok; nitak yummak fehna ak o pvska ik shatummo, micha 
onush viwusha aiena ka vpa tok. 

12. Yakni yumma onush a waya okla vpa tuk ont onna 
kak 0, manna vt ayvt issa tok; yohmi na i himmak ma Is- 
lael im vlla vhleha hvt manna ik im iksho ki tok; amba 
afummi yvmma Kenan yakni nan a waya kak o vpvt ai asha 
tok. 

13. Atuk o yakohmi tok, Choshua vt Cheliko lapali ka 
hikivt, vba chakalit hopokoyo mvt, i chapaka ya hatak vt 
bvshpo falaia shufit ieshi hosh hikia na pit pisa tok: mihma 
Choshua vt im ona cha, Pishno ak o pibai achvfa chia hok- 
ma, keyukmvt pin tvnvp ak o ibaiachvfa chia hokmá, nanta 
cho ? im achi tok. | 

14. Mihma yvmmak ash osh, Keyú, amba Chihowa in 
tushka vhleha hak 01 kvpituni sia hosh ayvt himak a vla li 
hoke, im achi tok. Mihma Choshua vt aka pit hlipia cha, 
ai okpvchi tok; mihmvt, A shahli hvt in tishu ha nanta ho 
im achi cho? im achi tok. 

15. Mihma Chihowa in tvshka vhleha ha i kvpitvni hash 
osh Choshua ya, Yakni ymma ish ai o hikia kvt holitopa 
hoka, chi shulush a ish shufashke, im achi tok: mihma 
Choshua vt yvmohmi tok. 


WRAP RAS VE 


SLAEL im vlla vbleha pulla hatuk mak o Cheliko vt 

vlhkvma kvllo fehna ha tok; yohmi hatuk ọ yvmma a 
kohchvt ia, anonti ant chukowa alena kia iksho ki tok. 

2. Yohmi ho Chihowa vt Choshua ya, Cheliko, micha 
yomma į miko, mgmvt tvshka hlampko hochukma, chilitvi 
nukwia iksho vhleha aiena ka moma chibbak a fohki li ka 
ish pisashke, im achi tok. 

3. Yohmi hoka hatak tvnvp aya vhleha hvchia hvt mo- 
mvt tvmaha holihta ya hvsh afolublashke; micha tumaha 
holihta ya himonna ha hvsh apakfopashke; ilvppa hvsh ya- 
kohomi na nitak hannalashke. 

4. Yohmi ka na holitompa isht asha untuklo chukfi nakni 
lapish isht pufa sholi hosh itombi holitopa yash itikba ya 
hielashke: atuk osh nitak ont isht untuklo mvno untuklo ha 


CHAPTA VI. 17 


hvsh apakfopashke ; ; mikma na holitompa isht asha yut it 
pufa ya olahanchashke. 

5. Atukma yakohma chi hoke, yummak ash osh chuki 
nakni lapish ash fiopa falaiachi fehna hosh pufakma, yommvt 
ola ka hvsh haklokmvt, okla moma kvt chitoli fehna hosh 
shakapashke : yohmikma tumaha tuli holihta yatuk vt tiapvt 
aka fohopa chi hoke; yohmikma okla hvt achvfa aiyukali 
kvt ilap a hikia tuk itikba ya apissanlit oiyashke, im achi 
tok. 

6. Yohmi ma Choshua, Nun ushi vt na holitompa isht 
asha i howa cha, Nan it im apesa yot afoyuka itombi holi- 
topa yash ishit hvsh sholashke; yohmikma na holitompa 
isht asha untuklo kvt chukfi nakni lapish isht pufa untuklo 
ka shoyuli hosh Chihowa im itombi holitopa itikba ya hie- 
lashke, im achi tok. 

7. Mihmvt okla hash ọ, Hvsh ia cha, tvmaha holihta ya 
hvsh afolublashke; yohmi ka na halupa im vihtaha hokvto 
Chihowa im itombi holitopa itikba ak o itvnohowashke, im 
achi tok. 

8. Atuk o yakohmi tok, Choshua vt okla ha im anumpu- 
lit issa ma, na holitompa isht asha untuklo chukfi nakni 
lapish isht pufa untuklo shoyuli kash osh Chihowa itikba 
ya ia cha, isht pufa yash olahanchi tok: mihma Chihowa nan 
it im apesa vt afoyuka itombi holitopa vt pit iakaiya tok. 

9. Mihma hatak na halupa im vlhtaha kvt na holitompa 
isht asha isht pufa olahanchi ka itikba ia tok; mihma olbvl 
aka mihinti kot itombi holitopa yash ọ pit iakaiya tok; na 
holitompa isht asha yvt ia hosh itunohowut isht pufa yash 
olahanchi tok. 

10. Mihma Choshua vt okla ha nan 1 mihvt, Huch ik sha- 
kapo ho, anumpa nana kia chitih ha a kohchvt ik chonlo ke 
tuk o, nitak kaniohmi ho, Ho shakapa hvchi miha li hok 
mako, hvsh shakapashke, im achi tok atok. 

11. Yohmi ho Chihowa im itombi holitopa hvt tumaha 
holihta ya apakfopa tok; himonna ha okla apakfopa mvt, 
vibina hak o ona cha, vlbina hak o a nusi tok. 

12. Atuk o Choshua vt onnahinli fehna tani ma, na holi- 

tompa isht asha yvt Chihowa im itombi holitopa yash ishit 
sholi tok. 

13. Mihma na holitompa isht asha untuklo chukfi nakni 
lapish untuklo sholi hatuk vt Chihowa im itombi holitopa 
itikba hielit ivt itunohowut, isht pufa yash olahanchi tok; 
mihma hatak na halupa im vlhtaha kuto tikba hielit aya tok; 
amba olbvl aka mihinti kuto Chihowa im itombi holitopa 
yash o pit iakaiya tok: na holitompa isht asha yvt ia hosh 
itunohowut, isht pufa yash olahanchi tok. 

14. Mihma nitak ont atukla ma himonna ha tvmaha ho- 
lihta ya apakfopa mvt, falamvt vibina ha ai ona tok. Yoh- 
mi kvt nitak hannali ho yvmohmi tok. 

15. Atuk o yakohmi tok, nitak ont isht untuklo ma onna- 
hinli fehna onnvt tohwikeli mihinti ma, okla tani cha, mihi 
yo beka tuk a chohmit untuklo ha tvmaha holihta ya apak- 
fopa tok: nitak yummak illa ho tumaha holihta ya untuklo 
ha apakfopa tok. 

16. Atuk ọ yakohmi tok, ont isht untuklo ka apakfopvt 
aya ma, na holitompa isht asha yvt isht pufa olachi ma, 
Choshua vt okla hash o Tvmaha holihta ya Chihowa yvt 
hvch ima hoka, ho shakapá, im achi tok. 

17. Tumaha holihta yummak fehna, mikmvt yvmma anu- 
kaka ai asha aiena kvt Chihowa hak o nan isht ai im vlhpisa 
chi mak oke; choyo haui Lahab ak illa, ymma, micha api- 
hvt in chuka maya tuk moma kvto, hatak na pisa e tihleli 
tuk o aya ka luhmi tuk okvt okchaya chi hoke. 

18. Nana ka Chihowa i hullochi atuk puta ka kaniohmit 
huch ik il ahalaiacho pullashke, keyukmvt nana ka Chihowa 
i hullochi atuk a hush ishi hokmvt, il okpvnit hvsh tahli cha, 
Islael im vibina ha isht ai okpuloka hi a onochit, ymma 
hvsh ilbvshala hinla hoke, 

19. Amba tvli hvta, micha tvli holisso lakna, mikmvt tvli, 
anonti tuli lakna aiena nana ai vlhpitta toba yokvto Chihowa 
ya im aholitopa toba hoke: Chihowa i na holitopa ai asha 
ya pit ibafòhka chi hoke, im achi tok. 

20. Yohmi ma na holitompa isht asha yvt isht pufa ola- 
hanchi ma, okla hvt shakapa tok : atuk o yakohmi tok, okla 

hash osh isht pufa yvt ola na haklo mvt, okla shakapa kvt 
chitoli fehna hosh shakapa tok; yohmi ma toli holihta yvt 
tiapvt aka fohopa tok; yohmi hatuk o okla hvt ilap a hikia 
tuk aiyukali itikba ya apissanlit tumaha ha pit abeha tok; 
micha tumaha ha ishi tok. 

21. Mihmvt nana moyuma tvmaha holihta aiasha tuk, 
nakni, micha ohoyo moma, himithowa, micha sipokni moma, 
mikmvt wak, micha chukfi, mikmvt issuba haksobish falaia 
aiena moma ka bvshpo falaia halupa yo isht okpvnit okla 
kaiyanchi tok. 

22. Hatak tuklo yakni pisa tuk amo Choshua vt, Ohoyo 
haui ash in chuka hvsh chukowa cha, anumpa kullo isht 
hvsh ilim onochi hatuk okvt, choyo yvmma, micha nana il 
ai eshi tuk a moma isht hvsh kohchashke, im achi tok. 

23. Yohmi hatuk a hatak himithowa na pisvt aya tuk 
ash osh pit chukowa cha, Lahab, mikmvt iki, micha ishki, 
micha i nakfi vhleha, mikmvt nana im ai asha tuk aiena 
moma ka ishit kohcha tok; yvmma ai 1 kanomi moyuma ka 
ishit kohchvt Islael im vlbina kohcha ak o ashachi tok. 

24. Yohmi ma tvmaha holihta, micha nana yvmma anu- 
kaka aiasha tuk aiena ka luak isht hukmi tok: amba tuli 
hvta, micha tvli holisso lakna, mikmvt tuli, micha tuli lakna 
aiena nan ai vlhpitta toba ak illa ho Chihowa 1 na holitopa 
al asha chuka ya pit apitta tok. 

25. Mihma Choshua vt hatak Cheliko yakni pisa chi ho 
tihleli na aya tuk a luhmi tuk atuk o Lahab ohoyo haui ash 
micha iki in chuka achvfa, micha immi hatuk aiena ka Cho- 
shua vt okchalinchi tok; yohmi tuk o Islael okla ha iba 
taklot a chukvt ahanta na himak nitak a ant ai vhli hoke. 

26. Nitak yvmma fehna ak o Choshua vt okla ha anum- 
pa kullo onochit, Hatak nana hosh wakayvt, tvmaha Cheli- 
ko ilvppa ikbi hokmvt, Chihowa itikba ya nana palymmi pisa 
he im vlhpisvt hikia hi oke: ushi vttahpi ak osh isht vlhto- 
ba ho intola vmmona ka bohla he, atuk mwt ushi ishtai- 
yopi kak osh isht vlhtoba ho holihta okhissa ya hiohlicha 
hi oke. 

271. Yakohmit Chihowa vt Choshua ya awant aya tok: 

yohmi ho yvmma isht annoa kvt yakni moma ka ai anno- 
howa tok. 


CHAPTA VII. 


OHMI kia Islael im vlla vhleha hvt nan i hullochi atuk 

a isht ashvchi tok: Chutah ishtatiaka Selah ha ushi, 

Sabti ha ushi, Kami ya anonti ushi Achan vt nan i hullochi 

atuk ash ishi tok: yohmi ho Chihowa isht anukhobela yut 
libbit Islael im vlla vhleha ha onvtoyula tok. 

2. Mihma Choshua vt Cheliko vttvt hatak kanohmi ha 
Belh-afen ichapaka, Behlel hvshi a kohchaka imma Ai ya 
tihlelit, im anumpulit, Hvsh ia cha, yakni yumma ont hvsh 
pisashke, im achi tok. Mihma hatak ash osh ia cha, Ai ya 
ont pisa tok. 

3. Atuk osh yvmmak ash osh falamvt Choshua ya im 
vlvt, Hatak moyuma hokvto ik aiyo kashke, amba tahlepa 
sipokni tuklo, tuchina kanima hosh Ai ya ont issot kanchash- 
ke: okla yvymmvt kanomosi hoka, hatak moma ka yvmma 
pit tihlelit chik tikambicho kashke im achi tok. 

4. Yohmi hatuk o okla hash o a kohchvt hatak tahlepa 
sipokni tuchina foka hosh yvmma pit ilhkoli tok: atuk osh 
Ai okla ha ont i yihlepa tok. 

5. Mihma Ai okla hash osh pokoli tuchina akucha han- 
nali foka ho ai vbi tok: holihta okhissa itikba a hliolit isht 
ia mvt, Shebalim a isht ona hatuk osh takla ya okvtahvt ia 
ka ai issot kanchi tok: yohmi hatuk o okla chukush vt bilvt 
oka yo chiyuhmi tok. 

6. Mihma Choshua vt i nafohka ya ita hlilvffi cha, aka pit 
itulvt Chihowa im itombi holitopa itikba ya ilap, micha Islael 
okla im asvnonchi vhleha aiena kvt hlipkvchit maya na opia 
tok: mihmvt noshkobo ha lukfi pushi okla o fohopli tok. 

7. Mihmvt Choshua ash osh, Ikikkeh! Chitokaka Chi- 
howa ma! nanta katiohmi ho Amolait vhleha ibbak a ish pi 
fohki na pi mosholicha chi ka, okla ilvppa Chatan a ant ish 
pi tanvblichi tuk oh cho? pim vlhpesa cha, Chatan mish- 
tunup mak inli ho il ai asha hatuk okbano ! 

8. Chihowa ma! Islael okla hvt in tvnvp vhleha ha nvli 
ak o i filihimi ka, nanta hak 0 miha la chi cho? 

9. Kenanait vhleha, micha yakni ilvppa hatak aiasha mo- 
ma kvt hakla chi hoke; yohmi cha pi afolublit, pi hohchifo 
ha yakni paknaka ilvppa a tvblit kancha chi hoke: yohmik- 
ma chi hohchifo chinto ka nanta ho ish 1 katiohmicha chi 
cho? achi tok. 

10. Mihma Chihowa yvt Choshua ya, Ish. tanashke; 
nanta katiohmi ho yakohmit ish hlipia cho ? 

11. Islael vt nan ashvchishke, yohmi cha yommvt, nana 
it im apesa im apehisa li tok a kobvffi aiena tuk oke: nani 
hullochi atuk ash yvmmak fehna ishi hokvt: micha hukopa 
aiena tuk; micha holabi aiena tuk; micha yummvt yummak 
ash i na chukushpa fehna iba fohkit bohli tuk oke., 

12. Yohmi kak o Islael im vila vhleha hvt in tvnvp vhle- 
ha itikba ya hiela he keyu hosh, amba in tvnvp vhleha itik- 
ba ya noli ak o i filihimishke, Chihowa im ai i nukkilli vt 
onvtoyula hatuk oka: yohmi ka nan i hullochi atuk ash ishi 
tuk ilvppak ash o okpvnit ai ile kohchit hvsh kanchi keyuk- 
ma, hvchi awant aya la he keyushke. 

13. Wakayvt, okla ha ish hullochashke; micha onna 
takla ka hvsh ile hullochashke; Islael in Chitokaka Chi- 
howa vt yakohmichit anumpulishke, Islael chia ma! nan i 
hullochi atuk vt hvch itintakla takalishke: yohmi hoka nan 
1 hullochi tuk ash ilvppa ai ile kohchit hvsh kanchi keyuk- 
mvt, hvchin tvnvp vhleha itikba ya hvsh hiela he keyushke, 
ish achashke. 

14. Yvmohmi hoka onnahinlikma ai unchololi hvsh ai 
achvfa aiyukali yak osh iti hoyo hosh ahanlashke; atukma 
yakohma chi hoke, ai unchololi kanima ho Chihowa yvt ishi 
hokma, yvmmvt ai unchololi itakvshkoa ak o iti hoyo hosh 
ahanlashke, atukma ai unchololi itakushkoa kanima ho Chiho- 
wa yvt ishi hokma, yommvt chuka achvfa ak o iti hoyo hosh 
ahanlashke ; atukma chuka achvfa kanima ho Chihowa yvt 
ishi hokma, yvmmvt hatak achvfa aiyukali hosh ahanlashke. 

15. Atukma yakohma chi hoke, kanima hosh nan i hul- 
lochi atuk ash ishit otvni hokmvt, ilap, micha nana im asha 

tuk moma kvt luak isht luashke: yohmi kvt Chihowa nan 
it im apesa ya kobvff, micha Islael a nana ik aivlhpeso ai 
yvmohmi aiena hokvt yumohmashke, im achi tok. 

16. Yohmi hatuk o Choshua vt onnahinli fehna tani cha, 
Islael okla hash ishtatiaka aiyukali yak o itahobi tok; yoh- 
mi ma Chutah ishtatiaka yak osh vlhtoka tok. 

17. Yohmi ma Chutah isht atiaka itakvshkoa puta kak o 
itahobi tok: yohmi ma Saha isht atiaka yak o atokoli tok; 
yohmi ma Saha ishtatiaka hatak achvfa aiyukali ho itahobi 
tok; mihma Sabti ak osh vlhtoka tok. 

18. Yohmi ma yvmma in chuka achvfa ya hatak achvfa 
aiyukali ho itahobi tok; yohmi ma Chutah ishtatiaka Selah 
ya ushi, Sabti ya ushi, Kami ya ushi, Achan ak osh vlhtoka 
tok. 

19. Mihma Ghoshua vt Achan a Svso ma! Islael in 
Chitokaka Chihowa ya ish holitoblichi cha, ish il im anolash- 
ke, chim asilhha lishke: yohmi hoka nana ish kaniohmi tuk 
okvt chik san luhmo hosh, is sum anolashke, im achi tok. 

20.. Mihma Achan ash osh afalamichit Choshua ya, Islael 
in Chitokaka Chihowa ya im ashvchi li tuk 0 mvhlishke, 
yohmi kvt nana ka ilvppak o, anonti ilvppak o yvmohmi li 
tuk oke. 

21. Na wehpoa ititakla ya Babulon nafohka achukma 
fehna, micha tuli huta shekel tahlepa tuklo, mikmvt tuli 
holissso lakna hohli ohmi hosh weki shekel pokoli tahlapi 
aiena hosh kahvt maya na pisa li mvt, anushkunna lish, ishi li 
tuk oke: yohmi tuk o yakeh ! yakni anukaka luma hosh vm 
vihtipo iklvna ya chiyakma tuli huta yvt nutaka itonlvshke, 
imachitok. . l 

22. Yohmi ma Choshua vt hatak atokolit tihleli tok; 
yohmi na yihlepvt vihtipo ya ai ona ma, yakeh! yvmmak 
ash osh im vlhtipo luma hosh itonla ma, tvli hvta yvt nuta 
ya itonla tok. 

23. Mihma yummak ash vlhtipo ya okla ai ishit kohchvt, 
Choshua, micha Islael im vlla vhleha moma ka isht im 
onvt, Chihowa itikba ya ont ashachi tok. 

24. Mihma Choshua vt, Islael okla moma kvt apiha ho, 

Achan, Selah ushi ash, mikmuvt tuli huta, micha nafohka, 
micha tuli holisso lakna hohli ohmi kash aiena, mikmvt ushi 
shleha, micha ushetik vhleha, micha i wak, micha issuba 
haksobish falaia puta, micha in chukfi, mikmvt im vihtipo, 
micha nana im asha tuk moma aiena ka okla ishi cha, yvm- 
mak ash Acho okfa ha okla isht ona tok. 

25. Yohmi ma Choshua vt, Nanta katiohmi ho ish pilbv- 
shali tuk oh cho? himak nitak a Chihowa yak osh chishno 
ma chilbvshala chi hoke, achi tok. Mihma Islael okla hvt 
momvt tuli isht boli tok: yohmi cha tuli isht bolit okla issa 
hayvt, luak isht hukmi tok. 

26. Yohmi mvt tvli itvnaha chito fehna ho isht ompoho- 
mot hilechi tok o, himak nitak k:a hikivshke. Yohmi ho 
Chihowa im ai 1 nukkilli libbi fehna tuk-vt ai i filummi tok: 
yvmohmi hatuk o yakni yvmmvt himak nitak ant ai vhlika 
Acho okfa hohchihifoshke. 

UMOHMI ma Chihowa vt, Choshua ya, Ik chi nuksho- 

pashke, micha chi chukvsh ik iello kashke; hatak tvnvp 

aya vhleha ha moma il ai eshit, wakayvt, Ai ya ish iashke: 

yakeh! 1 miko, mikmvt im okla vhleha, micha in tumaha 
holihta, mikmvt 1 yakni aiena ka chibbak a fohki li hoke. 

2. Yohmi ka, Ai, mikmvt 1 miko Cheliko, mikmvt i miko 
aiena ka ish kaniohmichi tuk vt, yummak inli ho ish choh- 
micha chi hoke: amba na wehpoa, micha wak aiena ak illa 
ak ọ hvchimmi ikbit hvsh ishashke: tvshka chipota vt im 
aiehcha chi ka tvmaha holihta im ashaka ya ish ashachash- 
ke, im achi tok. 

3. Yohmi ho Choshua, micha hatak tvnvp aya vhleha 
moma kvt Ai ya in tanampit ia tok: mihma Choshua vt 
hatak tvnvp aya hlampko hochukma chilitvt nukwia iksho 
tahlepa sipokni pokoli tuchina ho atokolit ninak o tihleli 
tok. 

4. Yohmi mvt nan 1 mihvt, Yakeh! tumaha holihta ya 

im aiehchit, tumaha holihta im ashaka į hopaki keyu ho, 
moyumvt hvchim vlhtahvt hvsh alashashke. 

5. Yohmikma vno, micha okla si apehvt aya tuk il aiena 
kut tumaha holihta ya atikonofvt e mahaya chi hoke; atuk- 
ma yakohma chi hoke, vmmona tuk a chohmit, okla pi afa- 
‘mvt mintikma, il į yihlepa chi hoke. 

6. (Kohchvt piakaya chi hoka) 1 yihlepvt mahayvt tuma- 
ha holihta ya e kohchicha chi hoke; Ummona ak inli tuka 
chohmit, pi yihlepvshke, acha chi hoka: yohmi hatuk o il i 
yihlepa chi hoke. 

7. Yohmikma tvmaha holihta ya im aiehchit hvsh alasha 
tuk vt, wakayut tumaha holihta ya hvsh ishashke; Chitoka- 
ka hvchin Chihowa yvt huch ibbak a fohka chi hoka. 

8. Atukma yakohma chi hoke, tumaha holihta ya hvsh 
ishikmvt, Chihowa hvt apibisa tuk mak o yvmihchit luak 
isht hvsh hukma chi hoke: yakeh! hvchim apesa lishke, 
achi tok. 

9. Yvmohmi hatuk osh Choshua vt yvmmak ash pit 
tihleli tok; yohmi na aiehcha chi hosh okla hvt Ai į hvshi 
ai okatula imma Behlel, Ai itintakla ak o alasha tok: amba 
Choshua vto ninak yvmma okla hak o iba binachi tok. 

10. Atuk osh Choshua vt onnahinli fehna tani cha, okla 
ha hotihna tok; yohmi cha ilap vt Islael im asvnonchi vhle- 
ha ita pihvt okla ha itikba hielit Ai ya ia tok. 

11. Mihma okla moyuma, hatak tvnvp aya yumma apehvt 
aya atuk vt, momvt ilhkolit, tikelit mahayvt, tumaha holihta 
itikba ai ona mvt, Ai 1 falvmmi imma yo okla binachi tok: 
yohmi ka Ai SUMA II ya okfa hosh bachaya tok. 

12. Yvmohmi mvt hatak tahlepa sipokni tahlapi foka ho 
ishi cha, aiehcha chi ka Behlel, Ai itintakla tvmaha holihta 
ya 1 hvshi ai okatula imma ho ont ashachi tok. 

13. Yvmohmi mvt okla moyuma, tvshka chipota vhleha 
tumaha holihta i falvmmi imma al asha tuk, micha aiehchi 
tumaha holihta 1 hushi ai okatula imma alasha tuk alena ka 
achukmalit kahpuli na im vlhtaha ma, Choshua vt ninak 
yvmma okfa hash iklvna ya ona tok. 

14. Atuk o yakohmi tok, Ai 1 miko vt yymma pisa mvt, 

tushpvt onnahinii fehna okla tani cha, tumaha holihta yvm- 
ma hatak vhleha hvt Islael itiba chi hosh yvmma, micha 
okla moyuma aiena kvt hvshi kanvlli vlhpisa ont ai vlhpesa 
tukma, okfa hash itikba ai ona tok: yohmi kia tvmaha ho- 
lihta im ashaka ya im aiehchi hosh aiasha ka, ik akostinincho 
hatok. 

15. Mihma Choshua, Islael okla moyuma aiena kash osh 
ik alauecho ho ile chohmichit, itikba yakni haiaka hina ya 
pit ai yihlepa tok. 

16. Mihma okla moyuma Ai aiasha tuk vt itvnaha cha, 
yvmma okla pit ahliyuha tok: yohmit Choshua ya ahliyuha 
hosh tvmaha holihta ya akocha wiha tok. 

17. Yohmi ka Islael okla ha ik ahliyuho hosh Ai, Be- 
hlel kanima ka anta kvt hatak achvfa nana kia iksho ki tok: 
micha tvmaha holihta pit tiwvt talaia na Islael okla ha ahli- 
yuha tok. 

18. Mihma Chihowa vt Choshua ya, Tuli halupa. ontula 
tvbi chibbak foka ka Ai imma pit ish welashke; yvmma 
chibbak a fohkt la chi hoka, im achi tok. Mihma Choshua 
vt tvli halupa ontvla tvbi ibbak foka hatuk a tvmaha holihta 
imma pit weli tok. 

19. Yohmi ma im aiehchit aiasha tuk vt chekosi fehna 
kocha wihvt, ibbak a vba weli mak inli ho, yihlepvt tvmaha 
holihta ya ont chukowvt, ishi tok; micha tushpvt tvmaha 
holihta yash hukmi tok. 

20. Yohmi tuk o Ai okla hash osh filemvt, im ashaka 
imma pit hopokoyo mwt, yakeh! tvmaha holihta yash osh 
shobullit vba pit hikia na pisa tok: yohmi cha ilvppimma, 
keyukmvt yvmmimma kanima pit ai yihlepa hi vt iksho ki 
tok: yohmi ma okla yakni haiaka pit yihlepa tuk ash osh 
falamvt, ahliyuhvt maya tuk a o yihlepa tok. 

21. Yohmi kvt Choshua, micha Islael okla moyuma aiena 
kvt, aiehchit asha tuk ash osh tumaha holihta ya ishi na, 
tumaha holihta yvt shobullit vba pit hikia na pisa hatuk 
osh, filema cha, Ai hatak vhleha hash vbit tahli tok. 

22. Mihma inla yash osh tvmaha holihta ya a kohchvt o 
yihlepa tok; yohmi hatuk o Islael okla ha iklvna ka yo hiel 

tok; yohmi ka kaniohmi kvt ilvppa in tunup ashakma, 
anonti kaniohmi kvt yvmma in tvnnvp asha tok: yohmi ha- 
tuk osh issot kanchi tok; yohmi cha achufa kia okchalinchit 
ik hlakofecho ki tok. 

23. Micha Ai i miko ano okchaya na okla jeshi cha, 
Choshua a isht im ona tok. 

24. Atuk o yakohmi tok, Islael okla hvt Ai okla ha, osa- 
pa, yakni haiaka aiena ai ahliyuhvt isht ayvt, yemma okla 
al vbit tahli tok: yvmmak ash osh bvshpo falaia halupa ya 
onvtohonlvt, momvt illit taiyaha ma, Islael okla hash osh 
momvt falamvt Ai ya ona cha, bvshpo falaia halupa isht 
issot kanchi tok. 

25. Atuk o yakohmi UK hatak, micha ohoyo, aiena nitak 
yvmma akakoha kvt, momvt tahlepa sipokni auah tuklo 
yummvt Ai okla moyuma tok. 

26. Choshua vt tuli halupa ontvla tubi ya ibbak isht ieshit 
pit weli tuk vt, Ai okla ha mominchit vbit ik tahlo poio 
ik isso tok oka. 

21. Yohmi ho wak puta, micha tvmaha holihta yumma 
na wehpoa aiena bano ho Chihowa yvt Choshua ya nan i 
miha tuk anumpa ha iakaiya hosh Islael okla hvt ilap immi 
ikbi tok. 

28. Mihma chiffokot ai asha na bilia he mak o Choshua 
vt Ai ya hukmit kanchi tok: yohmi tok o aiokpulokvt kv- 
nivt himak nitak a ant ai vhlishke. 

29. Mihmvt Ai 1 miko ano nuksitelit iti a takalichi na 
takali na opia tok; atuk ọ bushi vt okatula mak inli ho yvm- 
ma haknip aiti ya ai akuchi cha, tumaha holihta ont a chu- 
kowa okhissa ont pila cha, ymma tuli itunahachi chito ai 
ikbit hilecha chi ka Choshua vt i miha tok; yvmmvt hikia 
na himak nitak a ant ai vhlishke. 

30. Yohmi ma Choshua vt Chitokaka Islael in Chihowa 
ya nvnih Ebal ak o alta ya im ai ikbi tok, 

31. Yohmi ka Moses, Chihowa in tishu hvt Islael im vlla 
vhleha ha nan im apihisa tok o, Moses 1 nan vlhpisa holisso 
ha a holihiso hatuk oka, Alta- tuli atushahli keyu, yvmma 
hatak vt tuli halupa nana kia onochi tuk keyu ho isht ai ikbi 

tok: yohmi cha yummak o nan vbit Chihowa ya isht aiok- 
pvchi om bohlit a hukmi cha; anonti isht aiokpvchi isht it i 
nanaiyvchi aiena ka ai vbit okla aiasha tok. 

32. Mihma Islael im vila vhleha momvt pisa ho, Moses 1 
nan vihpisa ya tosholit tuli atok ash o a holissochi tok. 

33. Mihma Islael moma, micha im asvnonchi vhleha, mi- 
cha okla pehlichi vhleha, micha 1 nan apesa vhleha aiena, 
micha hatak ik ithano ak kia iti takla vtta tok ak mli chohmit, 
itombi holitopa ya ilvppa in tunnvp, micha yvmma in tvn- 
nvp Lefait vhleha naholitompa isht asha Chihowa nan it im 
apesa vt afoyuka itombi holitopa shoyuli itikba tahlalaka 
hieli tok; a moyuma hosh iklvna kvt Kelisim nvnih i chapa- 
ka ya hielikma, anonti iklvna kvt Ebal nvnih i chapaka ya 
hieli tok: yvmohmi hosh Islael okla ha yukpala hi ọ Moses, 
Chihowa in tishu hvt tikba ka im apihisa tok mak o, yv- 
mohmi tok. 

34. Yohmi hayak o nan vlhpisa anumpa puyuta, nan isht 
ai yukpa he, anonti isht ai i palvmma he aiena nan vlhpisa 
holisso ha a holihiso tok a it im anumpohonli tok. 

35. Islael okla moyuma, ohoyo, vlla chipunta, micha ha- 
tak inla yvt yvmma iba takla maya hatuk aiena itikba ya 
Choshua vt, Moses vt nana im apihisa tok moyuma ka 
anumpa achufa kia ik ai it im anumpulo ka iksho ki tok. 

TUK o yakohmi tok, miko vhleha Chatan ola in tunnvp, 
Lå nvnih foka, micha okfa foka, micha okhuta chito vhli 
moma Lebanon i chapaka, Hitait okla, micha Amolait okla, 
Kenanait okla, Pelissait okla, Hifait okla, micha Chebusait 
okla aiena aiasha kvt haklo mvt ; 

2. Choshua, micha Islael aiena ka itiba chi hosh im anuk- 
la achufa hosh iti hoyot itunaha tok. 

8. Atuk o Kibeon aiasha vt, Choshua vt Cheliko, micha 
Ai ita tuklo ka kaniohmichi tuk a haklo mvt, 

4. I kostinit okla im anukfila cha, okla inla im anumpa 

shali atuk ilahobit, bahta hlipa puta, micha oka paki kotoba 
sipokni hlilahlit vlhkvta puta aiena ka issuba haksobish fa- 
laia ya onochi tok. 

5. Micha shulush sipokni vihkuta ishit hoyolo, micha 
nafohka sipokni isht foyuka tok: mikmvt pvska il atahli 
tuk moma kvt shilvt bokbokit taha tok. 

6. Micha Choshua ya im onvt, Kilkal vlbina ha ona cha, 
yvmma, micha Islael hatak vhleha aiena ka, Yakni hopaki 
minti pia hoke : yumohmi hoka anumpa kvllo ka hysh pit 
im apesashke, im achi tok. 

7. Mihma Islael hatak vhleha hvt Hifait vhleha hash, Pi 
takla hvsh asha yoba hatuk á, yohmi hokmvno katiohmi kak 
osh anumpa e hvch it im apesa cho? im achi tok. 

8. Mihma Choshua ya, Chin tishu vhleha pia hoke, im 
achi tok. Mihma Choshua vt, Kuta ho hvchia ho? micha 
katima yo hvsh minti cho? im achi tok. 

9. Mihma, Yakni hopaki fehna ho minti hosh Chitokaka 
chin Chihowa hohchifo pulla kak o, chin tishu vhleha hvt 
vla hoke: Echip a kaniohmihinchi tok puta kvt annoa, 

10. Micha Chatan mish-tunnvp Amolait okla 1 miko tuk- 
lo, Heshbon 1 miko Sihon, micha Bashan i miko Ok Ashta- 
lolh vtta aiena ka kaniohmichi tuk puta ka e haklo hatuk osh. 

11. Yvmohbmi ho hatak pim asvnonchi vhleha, micha pi 
yakni ai asha vt pim anumpulit, Nowvt hvsh aya chi kvt 
pinak oh ishi cha, ivt ont afamvt, Hvchin tishu vhleha pia 
hoke, hvsh im achashke, achi tok : yvmohmi hoka himak a 
anumpa kvllo ka hvsh pitim apesashke. 

12. Pvska ilvppa kohchvt hvchi afama chi hosh e minti 
nitak ak osh ļvshpa moma ho pin chuka ya ai ishit e koh- 
cha tok oke; yohmi tok kia yakeh! himak ano shilvt bok- 
bokit tahvshke. 

13. Oka paki i kotoba puta ilvppa il alotuli mvno himona 
tok; atuk osh yakeh! hlilahlishke: micha pi nafohka ilvp- 
pa puta, micha pi shulush puta alena kvt, hopaki fehna e 
nowa hatuk o hlipvt tahvshke, okla im achi tok. 

14. Mihma katak vhleha hask osh- i pinak a al ishi cha, 
Chihowa itih ha anumpa ik ai asilhho tok. 

15. Mihma Choshua vt it i nanaiya cha, okchaya chi ka, 
anumpa kvllo itim apesa tok: mihma okla ha i holitompa 
vhleha hvt anumpa kvllo isht il im onochi tok. 

16. Atuk o yakohmi tok, anumpa itim apesa haya nitak 
tuchina kvt ont taha ma, in chuka abilika yosh takla asha 
hatuk o, okla haklo tok. 

17. Mihma Islael im vlla vhleha hvt toshowvt ia mvt, ni- 
tak ont isht atuchina ho, in tumaha holihta puta ka ona tok. 
In tvmaha holihta puta kvt Kibeon, micha Chefilah, micha 
Beelolh, micha Kichalh-chealim aiena kak atok. 

18. Mihma okla į holitompa vhleha hvt Islael in Chitoka- 
ka Chihowa isht hochifot anumpa kvllo isht il im onochi tuk 
pulla hatuk mak o, Islael im vlla vhleha hvt issot ik kancho 
ki tok. Mihma okla moma kvt holitompa vhleha hash i 
sanalit anumpuli tok. 

19. Yohmi kia holitompa vhleha hash osh okla moma ka, 
Islael in Chitokaka Chihowa isht hochifot anumpa kvllo isht 
il im onochi tuk oke: yohmi kvt himak a e potola he keyu 
hoke. 

20. Ilvppak o e yvmihchashke, ik okchayá, il im ahnash- 
ke, anumpa kvllo isht il im onochi tuk okvt: keyukma nana 
palummi kvt pi onvtola hinla hoke. 

21. Micha holitompa vhleha hash osh, Ik okchayá, holi- 
tompa vhleha hvt i miha tuk oka: amba okla moma ka iti 
in chanli, micha oka im ochi aiena kvt tobashke, im achi 
tok. 

22. Mihma Choshua vt i howa cha, im anumpulit, Nanta 
katiohmi ho pi takla hvsh asha yokak osh, pi haksichit, 
Yakni hopaki ho e minti, hvsh achi tuk oh cho? 

23. Yvmohmi hoka himak a hvchi kalakshi mak oke; 
micha achvfa kia yuka hosh an Chihowa in chuka iti in 
chanli, micha oka im ochi aiena kvt hvsh kohcha hs keyu 
hoke, achi tok. 

24. Mihma afalamichit Choshua ya, Chitokaka chin Chi- 
howa vt in tishu Moses a im apesvt, yakni moma ka hvch 
una cha, okla chi tikba aiasha moma ka vbit tahla he miha 
tok a chin tishu vhleha hvt hahaklo pulla ak atok: yohmi 


30 CHOSHUA, 


kak o hvchishno pulla kak o pim ilhfiopak isht pi nukshopa 
fehna hatuk osh, ilvppa e yvmihchi tuk oke. 

25. Yvmohmi ka himak a yakeh! chibbak a e foyukvsh- 
ke: ish pi kaniohmichi kak osh chim achukma, micha chim 
vlhpesa hinlakmvt, ish yvmihchashke, okla im achi tok. 

26. Micha yvmmak o yvmihchi cha, Islael im vlla vhleha 
ibbak a a hlakofichi na okla ik bo ki tok. 

27. Mihma Choshua vt nitak yumma okla ha, micha Chi- 
howa im alta ya, kanima ho ai ahnit im atokolikma, iti im a 
chanli, micha oka im ochi aiena ka ikbi tok o, himak nitak a 
imoma hoke. 

ja g o yakohmi tok, Choshua vt Ai ya ishi cha, okpvnit 
vmohmichi tuk vt Cheliko, micha 1 miko ya kaniohmi- 
chi tuk vt, chohmichit Ai, micha i miko ya yvmihchi tuk: 
micha Kibeon okla hvt Islael a it 1 nanaiya cha, ibvlhto ho, 
Chelusalem i miko Atoni-setek vt haklo mvt; 

2. Kibeon vt tvmaha holihta miko in tvmaha holihta 
chohmi, micha chito kvt Ai ya 1 shahli, micha yumma hatak 
ai asha kvt hlampko, micha chilita hatuk o, okla nukshopa 
fehna tok. 

3. Yumohmi hatuk osh Chelusalem i miko Atoni-setek 
vt Heblon i miko Hoham, micha Chamulh 1 miko Pilam, 
micha Lachish 1 miko Chafia, micha Eklon 1 miko Tebi aiena 
ka anumpa pit 1 pila cha, 

4. Mintit hvs sum vla cha, hvs si apela na Kibeon a il 
ishi cha, e mosholichashke : Choshua, micha Islael aiena ka 
it 1 nanaiya hoka, achi tok. 

5. Yumohmi ho Amolait okla į miko tahlapi, Chelusa- 
lem 1 miko, Heblon 1 miko, Chamulh i miko, Lachish 1 
miko, Eklon i miko aiena kash osh iti hoyvt itvnaha tok; 
micha yvmma, mikmvt in tvshka chipota puta aiena kvt 
Kibeon itikba ya binanchi cha, in tanampi tok. 

6. Mihma Kibeon hatak vhleha hvt Choshua vt Kilkal 
vlbina anta tuk 0, anumpa pit 1 pila mvt, Chin tishu, vhleha 

ha ish halvlli kvt chibbak a ish mokoffi na; tushput pim vla 
cha, pi apelvt, ish pi hlakofichashke : Amolait okla i miko 
vhleha moyuma nvnih foka aiasha kvt, iti hoyot itunaha a 
pin tanampi hoka, achi tok. 

7. Yohmi ma Choshua, micha hatak tvnvp aya puta, 
micha hatak hlampko hochukma chilitvt nukwia iksho puta 
alena kvt Kilkal a ashvt ia tok. 

8. Mihma Chihowa vt Choshua ya Ish 1 nukshopa ná: 
chibbak a fohki li mak oka; hatak achvfa kia chi tikba ya 
hikia he keyu hoke, im achi tok. 

9. Yvmohmi hatuk o Choshua vt Kilkal vttvt ninak a 
aya na hlopullit, ashalika im ona tok. 

10. Mihma Chihowa yvt Islael itikba ya komuntvchit 
tihleli tok; micha Kibeon a lauachit ai vbi cha, hliolit Belh- 
holon ataya hina isht aya cha, ahambit Asekah, micha Mak- 
ketah ita tuklo ka isht ona tok. 

11. Atuk o yakohmi tok, Islael itikba ya aa cha, 
Belhholon a okvtahvt ia ma, Chihowa hvt hatafo hochito 
vba et onochit, Asekah isht ona na okla illi tok: hatafo isht 
illi kak osh Islael im vlla vhleha hvt bushpo falaia isht vbi 
tuk a 1 shahli tok. 

12. Yvmohmi ma Choshua vt nitak yvmma Chihowa vt 
Amolait okla ha Islael im vlla vhleha ibbak fohki ma, Islael 
im vlla vhleha hvt pisa ho, Chihowa ya im anumpulit, 
Hvshi chia hvt Kibeon paknaka peh lumvt ish hikiashke ; 
mikma, Hvshi nmak aya chia hvt Achalon okfa ha ish hiki- 
ashke, achi tok. 

13. Mihma hvshi vt lumvt hikia ma, hvshi ninak aya yvt 
talaia na okla hash osh in tvnvp a okla il ai okha tok. 
Ilvppvt Chashe 1 holisso ha aholisso keyu cho? Yohmi 
hosh hushi vt shutik iklvna hikia cha, nitak achvfa ho tush- 
pvt ik okatulo ki tok. 

14. Chihowa vt hatak im anumpa ha a haiyaklo tok nitak 
yumma chohmi kvt tikba, micha 1 himmak a iksho ki tok: 
Chihowa yvt Islael a im itibi hatuk oka. 

15. Mihma Choshua vt, micha Islael moma kvt apiha ho, 
falamvt, vibina Kilkal a ona tok. 

16. Yohmi kia miko tahlapi ilvppak ash osh yihlepa cha, 
tuli chiluk Makketah hikia ka a luma tok. 

17. Atuk o Choshua ya im anolit, Miko tahlapi kash osh 
hichukbi Makketah hikia ka a luma hosh ashvt haiakushke, 
achi tok. 

18. Mihma Choshua vt, Tuli hochito hichukbi a hush on 
tonullichashke ; yohmi cha atona chi ka hatak hvsh hiohle- 
chashke : 

19. Micha hvsh hieli na, amba hvchin tvnvp a hliolit, 
olbvl aya ka vbit hvsh tahlashke; in tvmaha holihta puta 
ka ik chukowa hvch ik im ahno kasnke: Chitokaka hvchin 
Chihowa vt hvch ibbak a fohki hatuk oka, achi tok. - 

20. Atuk o yakohmi tok, Choshua micha Islael im vlla 
vhleha hvt ahambi fehna kvt ont tahli na taha ma, yvmma 1 
hlakofi kvt tvmaha puta aholihta kvllo ya ont chukowa 
tok. 

21. Mihma okla moma kvt fałamvt Choshua ya im onvt, 
Makketah vlbina ha achukmakvt ona tok: Islaelim vlla vhle- 
ha ha kanima 1 sanalit achvfa kia isunlvsh a ilhkolechi tok 
keyu hoke. 

22. Mihma Choshua vt, Hichukbi ya tiwi cha, miko ta- 
hlapi yummak ash hichukbi ya ai ishit kohchit isht hvs sum 
vlashke, achi tok. 

23. Mihma okla yvmihchi tok; micha miko tahlapi, Che- 
lusalem 1 miko, Heblon i miko, Chamulh i miko, Lachish i 
miko, micha Eklon 1 miko aiena yummak ash hichukbi a a 
kohchit isht im vla tok. 

24. Atuk ọ yakohmi tok; miko vhleha yvmmak ash Cho- 
shua ya isht im vla ma, Choshua vt Islael hatak vhleha 
moma ka ihowa cha, hatak tvnvp aya 1 kvpitvni vhleha ape- 
hvt aya tuk a, Bilika vlvt, miko vhleha ilvppa ikunla ya 
hvch iyi ya hush o hilechashke, im achi tok. Mihma bilika 
okla vla cha, ikunla ya iyi ya o hilechi tok. 

25. Mihma Choshua vt, Ik hvchi nukshopo kashke, hvchi 
chukvsh ik iello kashke, kvllot hvchim anukfila cha nukwia 
ikshot hush amosholashke: hvchin tunvp puta hvch itibi ka 
Chihowa yvt yakohmicha chi hoka, im achi tok. 

26. Yohmi hayvt Choshua vt, fahamvt vbi cha, iti ta- 
hlapi ho atakohlichi tok: mihma iti ya atakohli na opia 
tok. 

27. Atuk o yakohmi tok, hushi vt okatula ma, Choshua 
vt i miha ma, iti a takohli tuk a akvchi cha, hichukbi a 
lumboa tuk ak o pit pila cha, tuli hochito hichukbi paknaka 
kahpuli tok o, himak nitak fehna chiffoko hoke. 

28. Yohmi ma nitak yumma Choshua vt Makketah ya 
ishi cha, bushpo falaia halupa isht issot kanchi tok: mi- 
cha miko ya mosholichit vmohmichi mvt, yumma, micha 
shilombish yvmma aiasha tuk ajeninchi tok; achufa kia ik 
hlakofecho ki tok: micha Cheliko 1 miko ya yvmihchi tuk a 
chohmichit Makketah 1 miko ya yvmihchi tok. 

29. Mihmvt Choshua vt, micha Islael moma kvt apiha 
ho; Makketah ya ashvt ia mvt, Libnah ya ona cha, Libnah 
ya itibi tok. 

30. Mihma Chihowa vt yummak kia, 1 miko aiena ka 
Islael ibbak a fohki tok: mihma yvmmak ash, micha shi- 
lombish moma yvmma anukaka ajasha tuk aiena ka bushpo 
falaia halupa isht issot kanchi tok; achufa kia ik hlakofecho 
tok; amba i miko ya Cheliko 1 miko ya yvmihchi tuk mak 
osh chohmichi tok. 

31. Mihmvt Choshua vt, micha Islael moma kvt apiha 
ho, Libnah ya ashvt ia mvt, Lachish a ona tok; micha ont 
a binachi cha, itibi tok. 

32. Mihma Chihowa yvt Lachish a Islael ibbak a fohki 
na nitak atukla ma ishi cha, yvmmak ash, micha shilombish 
yumma anukaka aiasha tuk aiena ka bvshpo falaia halupa 
isht issot kanchi tok; Libnah ya yumihehi tuk moma mak 
inli ho chohmichi tok. 

33. Yohmi ma Kese 1 miko Holam vt Lachish a apela 
chi hosh vla tok; mihma Choshua vt yummak kia, micha 
im okla aiena ka vbit tahli cha, achvfa kia ik i hlakofecho 
ki tok. 

34. Mihmvt Choshua vt, micha Islael moma kvt apiha 
ho, Lachish a ashvt ia mvt, Eklon a ona tok: michą okla a 
binachi cha, itibi tok. 

35. Micha nitak yvmma okla ishi cha, bushpo falaia halu- 
pa isht issot kanchi tok; micha nitak yumma shilombish 
moma yvmma anukaka aiasha tuk a vbit tahlit vmohmichi 
tok: Lachish a yvmihchi tuk moma mak inli ho chohmichi 
tok. 

36. Mihmvt Choshua vt, micha Islael moma kvt apiha 
ho, Eklon a ashvt ia mvt, Heblon a ona cha, itibi tok. 

37. Micha yvmmak ash, micha 1 miko atuk, micha in tv- 
maha holihta puta, micha shilombish moma yvmma anuka- 
ka aiasha hatuk aienaka okla ishi cha, bvshpo falaia halupa 
isht issot kanchi tok; Eklon a yvmihchi tuk akinli ho choh- 
michit achvfa kia ik hlakofecho tok: amba yvmmak ash 
vmohmichit okpvni cha shilombish yvmma aiasha tuk a mo- 
minchit vbit tahli tok. 

38. Mihma Choshua vt, Islael moma kvot apiha ho, fala- 
mvt Tebi ya ona cha, itibi tok. 

89. Mihmvt ishi cha, 1 miko atuk, micha in tvmaha ho- 
lihta puta aiena ka ishi mvt, bvshpo falaia halupa isht issot 
kanchi tok; micha shilombish moma yvmma anukaka aiasha 
tuk a lushummit vbit tahli, achufa kia ik hlakofecho tok: 
Heblon a yvmihchi tuk, micha Libnah ya, mikmvt 1 miko 
atuk alena ka yvmihchi tuk mak o chohmichit, Tebi, micha 
1 miko aiena ka yvmihchi tok. 

40. Yohmi hosh Choshua vt nvnih foka yakni moma, mi- 
cha oka mahli pilla, micha okfa, mikmvt kuli foka, micha 1 
miko atuk moma ka issot kanchi tok: achvfa kia ik hlako- 
fecho hosh, amba Islael in Chitokaka Chihowa yvt im 
apesa tuk mak osh fihompa moma ka okpvnit vmohmichi 
tok. 

41. Mihma Choshua vt Katesh banea ya vttut Kasa ont 
vhli, micha Koshen yakni moma Kibeon ont vhli aiena ka 
issot kanchi tok. 

42. Micha miko ilvppa puta, mikmvt 1 yakni ya Choshua 
vt himonna achufa ho ishi tok; Islael in Chitokaka Chiho- 
wa ak osh Islael a im itibi hatuk oka; 

43. Mihmvt Choshua vt, Islael moma kvt apiha ho, fala- 
mvt vlbina Kilkal a talaia ka ona tok. 


CHAPTA XI. 35 


ERB ANI: 


TUK. o yakohmi tok; Haso į miko Chabin vt yumma 
puta ka haklo mvt, Malon i miko Chobab, micha Shim- 
lon 1 miko, micha Achshaf 1 miko, 

2. Micha nvnih i falummi imma in tvnvp miko vhleha, 
micha Sinnelolh im oka mahli imma yakni patali, micha ok- 
fa, micha hvshi ai okatula imma To ai vhli puta, 

3. Micha hvshi akochaka imma, micha hvshi ai okatula 
imma alena Kenanait okla, micha Amolait okla, micha Hit- 
tait okla, micha Pelissait okla, micha Chebusait okla nvnih 
foka, micha Mispeh yakni Hifait okla Hemon nuta asha ai- 
ena ka anumpa pit 1 pila tok. 

4. Mihma okla kohchvt yvmma, micha in tvshka chipota 
moma, okla laua chinto, laua kvt okhvta vhli shinuk ai asha 
kak o chohmi hosh, issuba, micha tunvp iti chanvlli laua 
fehna aiena ho ishi cha, ia tok. 

5. Atuk osh miko ilvppa puta kash osh itafama mvt, Me- 
lom oka taloha yak o Islael itiba chi hosh ant ai itiba bina- 
chi tok. 

6. Mihma Chihowa yet Choshua ya, Yvmma pulla kako . 
ik chi nukshopo kashke: onnaha himak a chohmikma, mo- 
mvt illit taha yo Islael ibbak a fohki la chi hoke; im issuba 
puta iyikolakshish a ish tvptulikmvt, tvnvp im iti chanvlli 
puta ka luak isht ish hukma chi hoke, im achi tok. 

7. Yohmi ho Choshua vt okla tunvp aya moma kut api- 
ha ho, mintit Melom oka taloha yak o ashalika ant itibit 
okla o yihlepa tok. l 

8. Mihma Chihowa hvt Islael ibbak a fohki na issot kan- 
chi cha, abliyuhvt isht ayvt Siton chito, micha Mislefolh- 
maim, micha hvshi akochaka imma Mispeh okfa ha isht 
ona tok; micha ahambi cha, achufa kia ik in hlakofecho ki 
tok. 

. 9. Mihma Choshua vt Chihowa yvt i miha tuk mak o 
yvmihchi hosh, issuba iyikolakshish a tvptuli mvt, tunvp im 
iti chanvlli puta ka luak isht hukmi tok. 

10. Mihma nitak yvmmak o Choshua vt falama mvt, Ha- 
so ya ishi cha, 1 miko ya bvshpo falaia isht vbi tok; chash- 
po ka Haso ak osh apehlichika ymma moma ka 1 noshko- 
boka hatok oka. i 

11. Mihma shilombish moma yvmma aiasha tuk a bvsh- 

po falaia halupa isht vbit tahlit vmohmichi tok: fiopa chi 
ka achvfa kia ik hlakofecho tok: micha Haso ya luak isht 
hukmi tok. 
. 12. Micha miko vhleha yumma in tvmaha holihta puta, 
micha 1 miko moma ka Choshua vt ishi cha, bvshpo falaia 
halupa isht issot kanchi cha Chihowa in tishu Moses vt im 
apesa tok mak o,okpvnit vmohmichi tok. 

13. Amba tvmaha holihta puta kvt 1 bokko o hiohmaya 
kvllo moma kvno Islael vt achvfa kia ik hukmo hosh Haso 
ak illa tok: yummvuno Choshua vt hukmi tok. 

14. Micha tvmaha holihta ilvppa puta ka na wehpoa mo- 
ma, micha wak aiena kvno Islael im vlla vhleha hit immi 
ha chi hosh ishi tok: amba hatak puta kvno, bvshpo falaia 
halupa isht issot ont kanchi cha, fiopa chi ka achvfa kia 
okla ik hlakofecho tok. 

15. Chihowa yvt Moses a im apesa tok mak o, Moses vt 
Choshua ya im apesa tok; mihma yummak o Choshua vt 
yvmihchi tok: Chihowa yvt nana moma Moses a im apesa 
tok a ik a tahlo kvt iksho ki tok. 

16. Yvmohmi hosh Choshua vt yakni yumma moma ka 
ishi kvt, nvnih foka, micha oka mahli yakni moma, micha 
Koshen yakni moma, micha okfa, micha yakni patali, micha 
Islael i nvnih puta, micha yummak inli okfa ; 

17. Sei pilla ia ka Halak nvnih ha vttot ia hosh, Leba- 
non okfa, Hemon nvnih nuta Baal Kat ont vhli ka ishi tok: 
micha i miko moma ka ishi cha, fahamvt vbit tahli tok. 

18. Choshua vt miko vhleha puta yummak ash in tanam- 
pi na nitak hopaki tok. 

19. Tvmaha holihta achvfa kia Islael im vlla vhleha ha 
ik it i nanaiyo, amba Hifait okla Kibeon asha kvt ak illa 
tok: inla moma kuno it in tanampi hosh ishi tok. 

20. Chihowa ak osh ahni hosh chukvsh a kvllochi na 

Islael a ant itiba chi hatok; yumohmi ho vbit tahlit vmoh- 
micha chi hatok; micha Chihowa vt Moses a im achi tok 

mak o i nukhaklo keyu hosh, amba okpynit tahla chi hatok. 

21. Micha nitak yumma foka kak o Choshua vt ona cha, 
Anakim a nvnih foka, Heblon, Tebi, Anab, micha Chutah 1 
mnih chaha moma, micha Islael 1 nvnih chaha moma ka ai 
vbit tahli tok: Choshua vt in tvmaha holihta puta aiena ka 
okpvnit vmohmichi tok. 

22. Islael im vlla vhleha i yakni ya Anakim achvfa kia 
ik hlakofecho tok: Kasa, Kalh, micha Ashtot ak illa ho 
asha tok. 

23. Chihowa yvt Moses a im ahanchi tok mak o, Cho- 
shua vt yvmihchit yakni ya mominchit ishi tok; micha immi 
ha chi ho Islael a ishtatia ka itakvshkoa vlhpisa mak o ima 
tok. Mihma yakni vt itin tanampi ka issvt foha tok. 


CHAPTA XII. 


N IHMA miko vhleha ilvppa puta kak osh yakni yumma 

asha tuk o Islael im vlla vhleha hvt vbit tahli cha, 1 
yakni Chatan mish tvnnvp hvshi a kochaka pilla, Anon ok- 
hina vttvt ia hosh Hemon nvnih ha ona, micha hvshi a ko- 
chaka yakni patali ka okila ishit a binili tok. 

2. Amolait okla 1 miko Heshbon vtta Sihon a miko kvt 
Aloe, yommvt Anon okhina ontalaka talaia ak o, micha ok- 
hina iklvna, micha Kileat iklvna kak o vttvt ia hosh Chabbak 
okhina, yvmmvt Ammon in chipota yakni ai vhli yo ont vhli 
tok; 

3. Micha yakni patali v Sinnelolh okhvta 1 hvshi ako- 
chaka imma ona cha, Belhcheshimolh hina ia hosh, yakni 
patali okhvta, hvpi oxhvta 1 hvshi akochaka imma ora tok; 
micha oka mahli imma Ashtolh-piskah nuta ka aya tok. 

4. Micha Bashan 1 miko Ok, yvmmvt hatak chaha ishtai- 
yopi hosh Ashtalolh, micha Etlei alena ka vtta yosh im ai 
vhli. kvt, 

5. A miko kvt Hemon nvnih, micha Salkah, micha Ba- 

shan moma Keshulait okla, micha Maachahlait okla aiena ai 
vhli, micha Kileat iklvna, Heshbon 1 miko Sihon im ai vhli 
ak o ont vhli tok. 

6. Yvmmak o Chihowa m tishu Moses, micha Islael im 
vlla vhleha alena kvt issot kanchi tok: micha Chihowa in 
tishu Moses vt Luben ishtatiaka, micha Kat ishtatiaka, micha 
Manasseh ishtatiaka iklvna aiena kvt immi ha chi ho, ima tok. 

7. Mikma yakni ya 1 miko vhleha ilvppa puta kak o 
Choshua, micha Islael im vlla vhleha aiena kvt Chatan ola 
in tunnvp hvshi ai okatula pilla ha Lebanon okfa Baal-kat 
vttvt ia hosh, Sei atia Halak nvnih ha ont vhbli ka ai issot 
kanchi tok; micha yvmma Islael ishtatiaka itakvshkoa vlh- 
pisa hosh immi ha chi ho, Choshua vt ima tok. 

8. Nvnih foka, micha okfa, micha yakni patali, micha kuli 
foka, micha yakni haiaka, micha oka mahli yakni Hittait 
vhleha, Amolait vhleha, micha Kenanait vhleha, Pelissait 
vhleha, Hifait vhleha, micha Chebusait vhleha aiena kak atok. 

9. Cheliko 1 miko vt achvfa; Behlel ichapaka Ai 1 miko 
vt achvfa ; 

10. Chelusalem 1 miko vt achvfa; Heblon 1 miko vt 
achvfa ; 

11. Chamvlh i miko vt achvfa; Lachish i miko vt achvfa : 

19. Eklon 1 miko vt achvfa; Kese 1 miko vt achvfa ; 

13. Tebi 1 miko vt achvfa; Kele 1 miko vt achvfa ; 

14. Holmah i miko vt achvfa; Alat i miko vt achvfa ; 

15. Libnah 1 miko vt achvfa; Atullam 1 miko vt achufa; 

16. Makketah 1 miko vt achvfa; Behlel 1 miko vt achufa; 

17. Tappuah 1 miko vt achvfa; Hefe 1 miko vt achvfa ; 

18. Afek 1 miko vt achvfa; Lashalon 1 miko vt achvfa ; 

19. Maton 1 miko vt achvfa: Haso 1 miko vt achvfa ; 

20. Shimlon-melon 1 miko vt achufa, Achshaf i miko vt 
achufa; 

21. Taanach i miko vt achvfa; Mekitto i miko vt achvfa ; 

22. Ketesh 1 miko vt achufa; Kamel yakni Choknean i 
miko vt achvfa ; 

23. To ai vhli To i miko vt achufa; Kilkal oklushi vhleha 
1 miko vt achufa; 

24. Tisah i miko vt achufa; miko vhleha moma kvt po- 
koli tuchina akucha achufa tok. 


WI EA SIE 


IHMA. Choshua vt sipoknit nitak laua ka pisa tok; mik- 
| ma Chihowa yvt, Chi sipoknit mtak laua ho ish pisvsh- 
ke; mihma immi ha chi hosh yakni ya isha chi ka laua hosh 
aiasha momvshke, 

2, Yakni ilvppak osh asha moma hoke; Filistin okla ai 
vhli fullota, micha Keshuli vt moma, 

3. Siho, yummvt Echip itikba talaia ka vitut ia hosh fa- 
lvmmi pilla Eklon, yommvt Kenanait im aholhtina ya ont 
vhli: Filistin okla 1 hochitoka tahlapi, Kasahlait vhleha, 
micha Ashtohlait vhleha, Eshkalonait vhleha, Kittait vhleha, 
micha Eklonait vhbleha, Afait vhleha ak kia alena: 

4. Oka mahili ha vitut 1 falummi imma ia hosh Afek 
Amolait vhleha im ai vhli ya ona ka ititakla ya Kenanait 
uhleha yakni moma, micha Mealah yvmmvt Sitonian vhleha 
i chapaka talala alena kvt; 

5. Micha Kiblait vhleha 1 yakni, micha hvshi a kochaka 
imma Lebanon, Hemon nuta Baal-kat a vttvt ia hosh Ha- 
malh ont chukowa ka ont vhli hoke. 

6. Nvnih foka okla puta Lebanon a vttut ia hosh Misle- 
folh-maim, ont vhli, micha Sitonian vhleha moma, yumma 
puta kak o Islael im vlla vlhleha itikba ya tihlelit kohcha 
wehli la chi hoke: peh chim apesa li tok mak o, nashoeli 
hosh yakni vt immi ha chi ho, ish ita kvshkolashke, im achi 
tok. 

7. Yvmohmi hoka, himak a yakni ilvppvt immi ha chi ho, 
al unchololi chakkali kash, micha Manasseh ai unchololi 
iklvna alena ka ish itakushkolashke, 

8. Yumma iklvna hokvto Luben ai unchololi, miche Kat 
ai unchololi alena ka takla Chatan mish tvnnvp hushi akocha- 
ka imma Moses vt ima, Moses Chihowa in tishu pulla hosh 
ima na ishit abinili tok, 

9. Aloe Anon okhina ontafaka talaia, yummvt tvmaha 
holihta yosh okhina iklvna talaia ka vttvt ia hosh Meteba 
yakni patali mominchi hosh Tibon a ont vhli ; 

10. Micha Amolait vhleha 1 miko Sihon, yommvt Hesh- 
bon a a miko tok in tvmaha holihta puta moma kvt Ammon 
in chipota im ai vhli ya ont vhli; 

11. Micha Kileat, micha Keshulait vhleha im ai vhli; 
micha Maachahlait vhleha im ai vhli, micha Hemon nvnih vt 
moma, micha Bashan moma hosh Salkah ont vhli: 

12. Bashan vtta Ok apehlichika moma, yvmmvt hatak 
chaha ishtaiyopi yosh Ashtololh, micha Etlei ita tuklo ka a 
miko tok aiena moma kak ọ ima tok oke: ilvppa puta ka 
Moses vt issot kanchi cha, 1 yakni ya im ai ishi tok okvt, 

13. Yohmi kia Islael im vlla vhleha hvt Keshulait vhle- 
ha, micha Maachahlait vhleha ha aieninchit tihlelit ik kocha 
wehlo tok ; amba Keshulait vhleha, micha Maachahlait vhle- 
ha aiena kvt Islael a apehvt aiasha na himak nitak a ant ai 
vhli hoke. 

14. Lefai ai unchololi ak illa ho yakni ai isha he. vlhpesa 
ya ik imo tok : im achi tok mak o, nan vbit luak isht hukmi 
hosh Islael in Chitokaka Chihowa ya isht ai aiokpvchi yak 
osh ai isha he vlhpesa yoke. 

15. Mihma Moses vt Luben im vlla vhleha ai unchololi 
ita kushkoa vlhpisa ho yakni ai isha he vlhpesa ya ima tok. 

16. Micha im ai vhli kvot, Aloe, Anon okhina ontalaka 
talaia, yummvt tumaha holihta yosh okhina iklvna talaia, 
micha Meteba bilika yakni patali moma: 

17. Mikmvt Heshbon, micha in tumaha holihta yakni pa- 
tali aiasha kvt moma aiena; Tibon, micha Bamolh-baal, mi- 
cha Belh-baal-meon, 

18. Micha Chahasa, micha Ketemolh, micha Mefaalh, 

19. Micha Kichalhaim, micha Sibmah, micha Salelh-sha- 
ha okfa bokko talaia, 

20. Micha Belh-peo, micha Ashtolh-piskah, micha Belh- 
cheshimolh, 

21. Micha tvmaha holihta yakni patali aiasha kvt moma, 
micha Amolait vhleha i miko Sihon im apehlichika moma, 

yvmmvt Heshbon a a miko tok ak atuk o micha Mitian i 
holitompa vhleha, Efi, micha Lekem, micha Su, micha Hu, 
micha Leba, yummvt Sihon 1 hochitoka hosh yakni yumma 
asha tuk o aleninchit Moses vt fahamvt kanchi tok. 

22. Beo ushi Baalim hatak fvppo ak kia Islael im vlla 
vhleha hot bvshpo falaia ishit vbi na illi ka takla illi tok. 

23. Micha Luben im vlla vhleha im ai vhli kvt Chatan, 
micha im ai vhli ak atok. Ilvppak osh tvmaha holihta puta 
chuka alokoli puta ai itieshi kot Luben im vlla vhleha hvt 
itakvshkoa vlhpisa hosh immi hatok oke. 

24. Mihma Moses vt yakni ai isha he vlhpesa ya Kat ai 
unchololi ya ima tok; yohmi kvt Kat im vlla vhleha hvt ita- 
kvshkoa vlhpisa ho ima tok. 

25. Mihma im ai vhli kvt Chase vttvt ia hosh Labbah 
itikba Aloe ont vhli ma, ititakla ya Kiliat tumaha holihta 
vt moma, micha Ammon in chipota 1 yakni vt iklvna alena; 

26. Micha Heshbon a vttvt ia hosh Lamalh-mispeh, mi- 
cha Betonim itatuklo ka ont vhli; micha Mahanaim a vttvt 
la hosh Tebi ya ai vhli ka ont vhli; 

27. Micha okfa ha Belh-alam, micha Belh-nimlah, micha 
Sukkolh, micha Safon, micha Heshbon 1 miko, Sihon im 
apehlichika kashapa kash, Chatan, micha im ai vhli, Chatan 
mish-tunnup hvshi akochaka imma Sinnelolh okhvta vhli 
fehna ya ont vhli tok. 

28. Ilvppak osh tumaha holihta puta, chuka alokoli puta 
ai iti eshi kot Kat im vlla vhleha hut itakushkoa vihpisa hosh 
immi hoke. 

29. Micha Moses vt Manasseh ai onchololi ikluna ya yak- 
ni ai isha he vihpesa ya ima tok: Manasseh ai unchololi, 
mihma ilvppak osh iklvna itakushkoa vlhpisa hosh immi 
hatok. 

30. Micha im ai vhli kvt Mahanaim a vttvt ia ka Bashan 
vt moma, micha Bashan i miko, Ok im apehlichika vt mo- 
ma, micha Chai in tumaha puta moma, pekoh hannali hosh 
aiena kvt Bashan a asha: 

81. Micha Kiliat vt iklvna, micha Ashtolo!h, micha Etlei, 
Bashan vtta Ok im apehlichika tvmaha holihta yosh Manas- 

seh ushi Machi im vlla vhleha ha immi hatok: Machi im 
vila vhleha iklvna hosh itakushkoa vihpisa hosh immi hatok. 

32. Yakni iluppa puta Chatan mish-tvnnvp Cheliko bili- 
ka hvshi akochaka imma Moab yakni patali yak o immi ha 
chi ho Moses vt i hopela tok. 

33. Amba Lefai ai unchololi yokuno Moses vt yakni ai 
isha he vlhpesa ik imo tok: im achi tok mak o Islael in 
Chitokaka Chihowa ak osh ai isha he vlhpisa hatok. 


CHAPTA XIV. 


IHMA yakni ilvppa puta kvt Kenan yakni a taloha kak 

o Eleasa naholitompa isht vita, micha Nun a ushi Cho- 

shua, micha Islael im vlla vhleha apehlichi iki vhleha ha i 

noshkobo ka puta aiena kvt, i yakni ya chi ho, i hopela na 
Islael im vlla vhleha hvt ai ishit a binili tok. 

2. Chihowa yvt Moses a tohno tok mak o nashoeli hosh 
ai unchololi chakkali kash, micha Manasseh ai unchololi ik- 
lvna aiena kot yakni ya ishit a binili tok. 

3. Moses vt ai unchololi tuklo, micha Manasseh ai uncho- 
loli iklvna hokvno ima na Chatan mish tvnnvp yakni ya 
ishit a binili tok oka; amba Lefai ai unchololi yano yvmma 
takla yakni ya ai isha he vlhpesa ka ik imo tok. 

4. Chosef im vlla vhleha hvt apehlichi tuklo, Manasseh, 
micha Eflaim ak atuk oka: yohmi hatuk o Lefai ai uncho- 
loli hvt takla ya a binila he yakni ya ik imo tok: peh, aiasha 
chi, micha 1 wak, micha im ilayak ai asha chi tvmaha ho- 
lihta puta, micha a bilika fullota aiena ak illa ho ima tok. 

5. Chihowa yut Moses a im achi tok mak o, Islael im 
vlla vhleha hvt yvmihchi cha, yakni ya ita kvshkoli tok. 

6. Yohmi ma Chutah im vlla vhleha hvt, Choshua ya 
Kilkal a anta tuk o im ona tok: micha Kenesait Chefunnel 
ushi Kaleb vt, Chihowa yvt, Katesh-banea ya il ashwa ma, 
chishno, micha vno ya isht pi anumpulit Chihowa im antia 
hatak Moses a im achi tok a ish ithaiyanushke. 

7. Afommi pokoli ushta li ho, Moses Chihowa in tishu 

hvt yakni pisvt hlopulli la chi ho, Katesh-banea ya a sa 
chuflichi tok oke: atuk o nana sa chukvsh foyuka tuk mak 
osh anumpa isht im ona li tok. 

8. Yohmi kia itibapishi li vhleha si apihvt ia tuk vt okla 
chukvsh a bileli tok: amba vno vto Chitokaka an Chihowa 
ya ai okluhvt iakaiya li tok. 

9. Mihma nitak yumma Moses vt anumpa kvlto il Socki, 
Yakni yumma chiyi yvt a nohowa tuk vt chi yakni, micha 
chim vlla vhleha aiena ka i yakni bilia hi oke; Chitokaka 
an Chihowa ya ai okluluhvt ish iakaiya tuk okvt, vm achi 
tok. 
10. Yohmi ka himak a yakeh! achi tok mak osh Chi- 
howa yvt si okchalinchi na ilvppvt afummi pokoli ushta aku- 
cha tahłapishke, Islael im vlla vhleha hvt yakni haiaka ful- 
lokvchit itvnowa ma, Chihowa yvt Moses a im anumpohonli 
tok fehna vttvt mihintit himak a ant vhlishke: yohmi ka 
yakeh! himak a afummi pokoli untuchina akucha tahlapi li 
hoke. 

11. Himak nitak ak kia vno sa hlampko kvt, nitak yomma 
Moses vt sa pila tok a chohmi li momvshke: tvnvp ayvt 
kohchvt ia, micha ant chukowa aiena li kvt, sa hlampko kvt 
kaniohmi tok vt chohmi hosh sa hlampko momvshke. 

12. Yvmohmi hoka himak a Chihowa yvt nitak yumma 
isht anumpuli tuk nvnih ilvppa is sumashke; nitak yumma 
Anakim puta kvt yvmma alasha cha, tumaha hvt 1 hochito 
cha, a holihta kvllo ka ish haklo tòk oket, Chihowa yvt sv- 
ba foyuka yobakma, tihlelit kocha wehli la chi hoke, im 
achi tok. 

13. Mihma ONS vt yukpalit im anumpuli cha, Che- 
funneh ushi Kaleb vt i yakni ya chi ho Heblon a ima tok. 

14. Yohmi ho Heblon vt Kenesait Chefunneh ushi Kaleb 
1 yakni toba tok osh, himak nitak a ant ai vhli hoke: Islael 
in Chitokaka Chihowa ya ai okluhvt iakaiya tuk ak atok. 

15. Mihma chashpo ka Heblon hohchifo kvt Kichalh-aba 
atok; Aba yvmmak okvt Anakim vhleha ha hatak chito 
hosh anta tok. Mihma yakni vt tvnvp iksho ho, foha 
tok. 

CHAPTA XV. 


OHMI ma ilvppak o Chutah im vlla vhleha apehlichi 

itakvshkoa vlhpisa hosh nashoelit ishi tok: Etom ai 

vhli yakni haiaka oka mahli pilla Sin ak osh oka mahli ont 
vhli fehna atok. 

2. Micha oka mahli im ai vhli kvt okhvta hvpi ontalska? 
okhvta filumminchi hosh oka mahli imma pit apissali ka vttvt 
ia hosh, 

3. Maaleh-aklabbim im oka mahli in tunnvp ona cha, ont 
ia hosh Sin a ona mvt, im oka mahli in tvnnvp o oiyvt ia 
hosh Katesh-banea ona cha, ont ivt aya hosh Heslon a ona 
cha, ont ia hosh Ata ya ona cha, fullotvt ia hosh Kakaa ya 
ona mvt, 

4. Yvmma hlopullit Asmon pilla ia cha, Echip okhina 
ont kohcha tok: micha ai vhli yumma ont akohcha kvt ok- 
huta ya ak atok: ilvppak osh oka mahli hvt chim ai vhla hi 
oke. 

5. Mihma hvshi akochaka ai vhli vt okhvta hvpi vttvt ia 
hosh Chatan asetilli ya ont vhli tok; mihma falvmmi pilla 
im ai vhli vt okhvta filvmminchi Chatan asetilli fehna ak 
atok. 

6. Ai vhli yosh ivt Belh-hokla ya ona cha, hlopullit aya 
hosh, Belh-alaba ya i falummi imma yo ona tok; micha ai 
vhli vt ia hosh Luben ushi Bohan in tvli ya ona; 

7. Micha ai vhli vt Acho okfa ha vttvt Tebi pilla ivt, 
yohmi cha falvmmi pilla Kilkal a pit apissalit, yvmmvt 
Atummim atia itikba, yummvt okhina ya im oka mahli im- 
ma talaia, micha ai vhli vt hlopullit ia hosh, Enshemesh oka 
taloha pilla ia hosh, ont a kohcha kvt Enlokel ak atok ; 

8. Micha ai vhli vt Hinnom ushi im okfa hlopullit ont ia 
hosh, Chebusait vhleha im oka mabli imma ya ona tok: 
yummvt Chelusalem mak oke; micha ai vhli vt ia hosh nv- 
nih chaha Hinnom okfa itikba hvshi okatula imma bachaya 
ka paknaka ona, yvmmrvt hatak chaha im okfa ont taha ka į 
falummi hatok : 

9. Mihma ai vhli ya nvnih paknaka yak o ai isht ia hosh 
Neftoah oka kvli ya isht ona.tok: micha kohchvt ia mvt, Ef- 
lon tumaha holilita puta ka ona; micha ai vhli ya isht ivt 
Baalah, yummvt Kichalh-chealim isht ona tok. 

10. Mihma ai vhli vt Baalah ya vttvt fullotvt hushi ai 
okatula pilla ia hosh Sei nvnih ha ona mvt, hlopullit aya 
hosh Chealim nvnih, yummvt Chesalon falvmmi im tvnnvp 
o ona tok: micha okvtahvt ia hosh Belhshemesh a ona cha, 
ont ia hosh Timnah ya ona tok: 

11. Mihma ai vhli vt kohchvt ia hosh falummi pilla Eklon 
ichapaka ona tok: micha ai vhli ya isht ia hosh Shiklon a 
isht ona cha, hlopullit aya hosh Baalah nvnih ha ona cha, 
kohchvt ia hosh Chabreel a ona tok: micha ai vhli ont 
akohcha kvt okhvta ak atok. 

12. Micha hvshi ai okatula imma ai vhli vt okhvta chito 
ya ona cha, ontalaka aya ka ai vhli tok: ilvppak osh Chutah 
im vlla vhleha itakvshkoa vlhpisa hosh im ai vhlit afuliota 
tok oke. l 

13. Micha Chihowa hvt Choshua ya im apesa tuk mak 
o, Chefunneh ushi Kaleb a Chutah im vlla vhleha ha takla 
Anak iki Aba in tvmaha holihta, yommvt Heblon tvmaha 
holihta ya ima tok oke. 

14. Mihma Kaleb vt Anak ushi tuchina Sheshai, micha 
Ahinam, micha Talmai Anak in chipota ha tihlelit kocha 
wehli tok. 

15. Micha yvmma vttvt ia mvt, Tebi okla aiasha ka ona 
tok; mihma chashpo ka Tebi hohchifo kvt Kichalh-sefe atok. 

16. Mihma Kaleb vt, Kuna hosh Kichalh-sefe ya issot 
kanchi cha ishikma, yummak o svsotek Achsah yaima lik- 
ma, tekchi ya chi hoke, achi tok. 

17. Mihma Kaleb itibapishi Kenas ushi Olhniel ak osh 
ishi tok: mihma tekchi ya chi ho ushetik Achsah ya ima 
tok. 

18. Atuk o yakohmi tok, im ona mvt, iki ya osapa im 
asilhha chi ho nukfohki tok. Atuk osh issuba haksobish 
falaia om binili tuk vt akowa tok; mihma Kaleb vt, Nanta 
ho ish ahni cho? im achi tok. 

19. Mihma afalamichi mvt, Nan isht yukpali ya is sv- 
mashke; oka mahli yakni yo is svma hokvt, oka kuli taloha 
ak kia is sumashke, im achi tok. Mihma ibetvup kuli taloha 
kak o ima mvt, sokbish kuli taloha kak o ima tok. 

20. Ilvppak osh Chutah im vlla vhleha apehlichi itakush- 
koa vlhpisa hosh 1 yakni atok. 

21. Micha Chutah im vlla vhleha apehlichi in tumaha ho- 
lihta puta ont ai vhli kvt oka mabli pilla Etom ai vhli ya 
Kabseel, micha Ete, micha Chaku, 

22. Micha Kinah, micha Timonah, micha Atatah, 

23. Micha Ketesh, micha Haso, micha Hhnan, 

24. Sif, micha Telem, micha Bealolh, 

25. Micha Haso, Hatattah, micha Keliolh, micha Heslon, 
yummvt Haso, 

26. Amam, micha Shema, micha Molatah, 

27. Micha Hasa-kattah, micha Heshmon, micha Belh- 
palet, 

28. Micha Hasa-shuel, micha Bee-sheba, micha Bis- 
cholhchah, 

29. Baalah, micha Iim, micha Asem, 

30. Micha Eltolat, micha Chesil, micha Homah, 

31. Micha Siklak, micha Matmennah, micha Sansannah, 

32. Micha Leboalh, micha Shilhim, micha Ain, micha 
Limmon: tvmaha holihta puta moma kut pokoli tuklo aku- 
cha chakkali, micha chuka alokoli puta ai it ieshi : 

33. Micha okfa ha Eshtaol, miclia Soleah, micha Ashnah, 

34. Micha Sanoah, micha En-kannim, Tappuah, micha 
Enam, 

35. Chamulh, micha Atullam, Sokoh, micha Asekah, 

36. Micha Shalaim, micha Atihlaim, micha Katelah, mi- 
cha Ketelohlaim ; tvmaha bolihta auah ushta, micha chuka 
alokoli puta ai it ieshi, 

37. Senan, micha Hatashah, micha Miktal-kat, 

88. Micha Tilean, micha Mispeh, micha Chokhleel, 

39. Lachish, micha Boskalh, micha Eklon, 

40. Micha Kabbon, micha Lahmam, micha Kilhlish, 

41. Micha Ketelolh, Belh-takon, micha Naamah, micha 

Makketah; tumaha holihta hannali, micha chuka alokoli 
puta ai it ieshi, 

42. Libnah, micha Ehle, micha Ashan, 

43. Micha Chiftah, micha Ashnah, micha Nesib, 

44, Micha Keilah, micha Achsib, micha Maleshah ; tv- 
maha holihta chakkali, micha chuka alokoli puta ai it ieshi; 

45. Eklon, micha tvmaha puta, micha chuka alokoli puta 
al it jeshi; 

46. Eklon vttvt ia hosh okhvta ha ont vhli Ashtot pit bi- 
lika kvt moma, chuka alokoli puta ai it ieshi ; 

47. Ashtot vt tumaha holihta puta, micha chuka alokoli $ 
puta ai it ieshi; Kasa vt tvmaha holihta puta, micha chuka 
alokoli puta ai it ieshi kvt Echip okhina, micha okhvta chito 
ya ona cha, ontalaka aya ka ont vhli hoke. 

48. Micha nvnih foka ya Shami, micha Chatti, micha 
Sokoh, 

49. Micha Tannah, micha Kichalh-sannah, yvmmvt Tebi, 

50. Micha Anab, micha Eshtemoh, micha Anim, 

51. Micah Koshen, micha Holon, micha Kiloh; tvmaha 
holihta auah achvfa, micha chuka alokoli puta ai it ieshi, 

52. Alab, micha Tumah, micha Eshean, 

53. Micha Chanum, micha Belh-tappuah, micha Afekah, 

54. Micha Humtah, micha Kichalh-aba, yommvt Heblon, 
micha Sio, tvmaha holihta chakkali, micha chuka alokoli pu- 
ta al it iesbi, 

55. Maon, Kamel, micha Sif, micha Chuttah, 

56. Micha Chesleel, micha Chokteam, micha Sanoah, 

57. Kain, Kibeah, micha Timnah ; tumaha holihta pokoli, 
micha chuka alokoli puta ai it ieshi, 

58. Halhul, Belh-su, micha Keto, 

59. Micha Maalalh, micha Belh-anolh, micha Eltekon; 
tumaha holihta hannali, micha chuka alokoli puta ai it ieshi; 

60. Kichalh-baal yummvi Kichalh-chealim, micha Lab- 
bah, tumaha holihta tuklo, micha chuka alokoli puta ai it 
leshi: 

61. Yakni haiaka ya Belh-alabah, Mittin, micha Sekakah, 

62. Micha Nibshan, micha Hvpi tumaha holihta, micha 

Enketi; tumaha holihta hannali, micha chuka alokoli puta 
al itieshi : 

63. Chebusait okla Chelusalem asha yokvno, Chuta im 
vlla vhleha hvt kocha wehla he keyu tok: amba Chebusait 
vhleha hvt Chutah im vlla vhleha ha takla asha na himak 
nitak a ant al vhli hoke. 


CHAPTA XVI. 


N IHMA Chosef im vlla vhleha hvt na shoelit ishi kvt 

Chatan Cheliko bilika vttvt hushi akochaka imma ya 
aya hosh Cheliko oka ya ona cha, ont ia hosh Behlel nvnih 
yakni haiaka ya ona, 

2. Micha Behlel a kohchvt ia mvt, Lus a ona cha, ont 
hlopullit aya mvt, Achi ai vhli Atalolh a ona, 

3. Micha okvtahvt hvshi ai okatula pilla ia hosh Chafleti 
ai vhli ya ona cha, ont ayvt, okfa Belhholon ai vhli ya ona 
cha, Kese ya ona: micha ont akohcha kvt okhvta ak atok. 

4. Yohmi ho Chosef im vlla vhleha, Manasseh, micha 
Eflaim moma kvt yakni ya ai isha he vlhpesa Evt ishi tok. 

5. Mihma Eflaim im vlla vhleha itakvshkoa vlhpisa hosh 
im ai vhli kvt yakohmi tok: hvshi akochaka imma 1 yakni 
ai vhli kvt Atalolh-ata vttvt ia hosh nvnih foka Belh-holon 
a ont vhii tok. 

6. Micha ai vhli vt kohchvt okhvta pilla ha ia hosh Mich- 
mehlah falummi in tvnnvp a ona; micha ai vhli vt hvshi 
akochaka imma ya ia mvt, Taanalh-shiloh ya ona cha, i 
hvshi akochaka ont ia hosh Chanohah ya ona tok: 

7. Micha okvtahvt Chanohah ya vttvt ia hosh Atalolh 
ona cha, Naalolh a ona mvt, Cheliko ya ona cha, Chatan 
ont kohcha tok ; 

8. Ai vhli vt hvshi ai okatula pilla Tappuah vttut koh- 
chvt ia hosh Kanah okhina ya ona, micha ont akocha kvt 
okhvta ak atok. Ilvppak osh Eflaim im vlla vhleha apehli- 
chi itakushkoa vlhpisa hosh yakni ai isha he vihpesa kak 
atok, 

9, Micha Manasseh im vila vhleha i yakni ak ọ Eflaim im 
vila vhleha hvt tumaha holihta inla ya ai ishi tok; tvmaha 
holihta moma, chuka alokoli puta ai it jeshi tok. 

10. Mihma Kenanait vhleha Kese ai asha tuk a tiblelit 
okla kocha ik wehlo tok: amba Kenanait vhleha hvt Eflai- 
mait vhleha ha takla ai asha na himak nitak a ant ai vhli 
cha, 1 nutakvt noshkobo atobbi hoke. 


CHENE wa KUN 


N ANASSEH ai unchololi ak kia nashoelit ishi vt in ta- 
IL laia tok; Chosef ushi ya vttahpi atuk okvt; Manasseh 
ushi akni fehna Machi Kileat iki ishi kot ilvppak atok: ha- 
tak tvnvp aya atuk okvt, yohmi hatuk osh. Kileat; micha 
Bashan itatuklo kak osh in taloha tok. 

2. Manasseh ushi inla itakushkoa vlhpisa hosh nashoelit 
ishi vt im asha ak nli tok. Abiese im vlla vhleha ha immi, 
micha Helek im vlla vhleha ha immi, micha Asliel im vlla 
vhleha ha immi, micha Shechem im vlla vhleba ha immi, 
micha Hefe im vlla vhleha ha immi, micha Shemita im vlla 
vhleha ha immi aiena ak atok: ilvppa puta kak osh Chosef 
ushi Manasseh im vlla nakni itakvshkoa vlhpisa tok. 

3. Yohmi kia Manasseh ushi vt Machi yokma, yumma 
ushi vt Kileat okma, yvmma ushi vt Hefe yokma, yumma 
ushi Selofehat vt ushi iksho hosh, amba ushetik bano tok: 
micha ilvppa puta kak osh ushetik vhleha hohchifò hatok, 
Mahlah, micha Noah, Hoklah, Milkah, micha Tisah atok. 

4. Micha Eleasa, micha Nun ushi Choshua, micha hatak 
holitompa vhleha alena ka itikba ya ona cha, Chihowa yvt 
Moses a im apesa kvt, pitibapishi vhleha takla yakni il ai 
isha he vlhpesa ka pima chi ka i miha tok, achi tok: yv- 
mohmi ho Chihowa yvt im apesa tok mak o, iki itibapishi 
vhleha takla yakni ai isha he vlhpesa ka ima tok. 

5. Mihma Chatan mish twunnvp a Kileat, micha Bashan 
aiena ka ishi mvt, nashoeli ho yakni kvshkoa pokoli hosh 
Manassch ibbak a fohka tok. 

6. Manasseh ushetik vhleha hvt ushi vhleha ibai ishi 
hatok oka; mihma Manasseh ushi vhleha inla yvt Kileat 
yakni ak o ishi tok. 

7. Mihma Manasseh im ai vhli kvt Asha vttvt ia hosh 
Michmehlah ya ona, yvmmvt Shechem itikba itoyula kak 
atok: micha ai vhli vt isht impak imma yak o aya hosh En- 
tappuah okla ai asha ya ona tok. 

8. Mihma Manasseh vt Tappuah yakni ako ishi tok: am- 
ba Tappuah Manasseh im ai vhli talaia kak osh Eflaim im 
vlla vhleha hak o immi hatok. 

9. Micha ai vhli vt okvtahvt ia hosh oka mahli imma Ka- 
nah okhina ya ona tok. Eflaim in tvmaha holihta ilvppa 
puta kvt Manasseh in tumaha holihta puta kak o takla aia- 
sha hoke: Manasseh im ai vhli ak kia, okhina ya į falvmmi 
in tunnvp atok, micha ont akohcha kvt okhvta ak atok. 

10. Oka mahli imma vt Eflaim okma, falummi imma vt 
Manasseh atok; mihma okhvta hak osh im ai vhli hatok: 
micha falummi ha Asha yak o ai itafama mvt, hvshi akocha- 
ka ya Issaka ak atok. 

11. Micha Manasseh wt Issaka, micha Asha ya Belh- 
shean, micha tvmaha puta ai it ieshi, micha Ibleam, micha 
tvmaha puta ai it ieshi, micha To okla, micha tvmaha puta 
ai it ieshi, micha Ento okla, micha tvmaha puta ai it ieshi, 
micha Taanach okla, micha tvmaha puta ai it ieshi, micha 
Mekitto okla, micha tvmaha puta ai it ieshi nvnih yakni 
tuchina ho ishi tok. 

12. Yohmi kia Manasseh im vlla vhleha hvt tumaha ho- 
lihta yvmma okla ai asha tuk a tibhlelit kocha wehla he keyu 
tok; amba Kenanait vhleha hvt yakni yvmma ai asha pulla 
kak o ahni tok. 

13. Yohmi kia yakohmi tok, Islael im vlla vhleha hvt, 
hlampkot taha mvt, Kenanait vhleha ha nutakvchi cha, 
noshkobo atobbichi tok; yohmi kia tihlelit kocha wehlit ik 
vmohmicho tok. 

14. Mihma Chosef im vlla vhleha hvt Choshua ya im 
anumpulit, Nanta katiohmi ho nashoelit ishi achvfa, micha 
yakni kvshkoa achvfa bano ho is suma cho? Chihowa vt 

chashpo himak nitak ant vhli ka sai yukpali pulla na okla 
chito tobvt sa taiyaha hoka, achi tok. 

15. Mihma Choshua vt afalamichit, Okla chito hvchia 
hatuk osh, Eflaim nvnih vt huchim atikkonofa fehna hokmvt, 
yakni iti foka ya hvsh ona cha, Pelissait vhleha 1 yakni, mi- 
cha hatak chaha į yakni yvmma iti a chanlit hush akako- 
hlashke, im achi tok. 

16. Mihma Chosef im vlla vhleha hvt, Nvnih hvt ik pim 
onoshke: mikma Kenanait vhleha moma okfa yakni aiasha 
kvt tuli iti chanvlli im asha bano hoke; Belh-shean, micha 
in tvmaha puta ai asha kvt, micha Chesleel okfa aiasha ai- 
ena kvt im asha hoke, achi tok. 

17. Mihma Choshua vt Chosef im vlla vhleha A 
micha Manasseh aiena ka, Okla chito hvchia hoke, micha 
huchimmi hlampko vt chito hoke: nashoelit ishi achufa ba- 
no hvsh iesha he keyu hoke. 

18. Amba nvnih ak osh hvch immi ha chi hoke; iti foka 
yoka, micha chanlit hvsh akakohla chi hoke: micha akoh- 
chvt ia yvt hvch immi ya chi hoke; tuli iti chanvlli im asha, 
micha hlampko kia Kenanait vhleha ha tihlelit kocha hvsh 
wehla chi hoke, achi tok. 

IHMA Islael im vlla vhleha moma kvt iti hoyot Shiloh 
ya itunaha cha, okla moma im vlhtipo holitopa ya a 
hilechi tok: mihma yakni vt itikba ya 1 nutaka tok. 

2. Mihma Islael im vlla vhleha takla asha kvt ai uncho- 
loli untuklo hosh yakni ai isha he vlhpesa kvt ik esho kisha 
tok. 

3. Mihma Choshua vt Islael im vila vhleha ha, Katiohmi 
foka ho huchin tikba vhleha in Chitokaka Chihowa yvt yak- 
ni huch ima tok a ivt hvch isha chi kvt huchi svlaha chi 
cho? 

4. Hvchi iti takla ya ai unchololi achvfa ka hatak tuchi- 
na aiyukali ho hvsh hilechashke; mikma pila likma, okla 

wakaya cha, ivt yakni ya hlopullit aya cha, yakni ai isha he 
vlhpesa vt kaniohmi ka atokolit holissochi cha, anonti okla 
vm vlashke. 

5. Micha okla itakvshkolit untuklochashke: Chutah vto 
oka mahli im ai vhli ak inli ho ahanta chi hoke; mikma 
Chosef in chuka achvfa vto falummi im ai vhli ak o ahanta 
chi hoke. mi 

6. Yvmohmi hoka yakni vt kvshkoa untuklo ho yakni ya 
holissochit isht hvs sum vla na Chitokaka pin Chihowa itik- 
ba ya hvchi nashoelichi lashke. 

7. Amba Lefat vhleha hvto hvch iba takla he keyu 
hoke: Chihowa 1 na holitompa isht ai vtta ak osh ai isha he 
im vlhpesa yoke. Mikma Kat, micha Luben, micha Manas- 
seh 21 unchololi iklvna aiena kuto Chatan mish tunnvp hvshi 
akocha ka yak o Chihowa in tishu Moses vt ai ima na yakni 
ai ishi tok oke, im achi tok. 

8. Mihma hatak ash osh wakaya cha, ilhkoli tok; mihma 
Choshua vt, yakni ya holissocha chi ka, atokolit 1 mihvt, Oh 
ia cha, yakni ya a nowvt hlopullit, holissochit hush tahli 
cha, anonti hvs sum vla na ilvppa Chihowa itikba Shiloh ya 
hvýchi nashoelichi lashke, im achi tok. 

9. Mihma hatak ash osh ilhkolit yakni ya hlopullit tv- 
maha holihta vlhpisa ho kvshkoa untuklo ho holissochit ho- 
lisso afohkit tahli cha, anonti Choshua im vlvt Shiloh okla 
abinanchi yash vla tok. 

10. Mihma Choshua vt Chihowa itikba Shiloh yak o na- 
shoelichi tok: yvmmak o Choshua vt ita kvshkoa vlhpisa 
ho yakni ya Islael im vlla vhleha ha itakvshkoli tok. 

11. Mihma Benchamin im vlla vhleha hvt itakushkoa vłh- 
pisa hosh nashoelit ishi tok; micha nashoeli mvt, im ai vhli 
ya Chutah im vlla vhleha, micha Chosef im vlla vhleha iti- 
takla yak o ai ishi tok. 

12. Mihma im ai vhli falummi in tvnnvp vto Chatan vttot 
ia tok; micha ai vhli vt ia hosh Cheliko ya 1 falvmmi in 
tunnvp ichapaka ona cha, hvshi ai okatula imma nvnih cha- 
ha yo hlopullit ia tok; micha ont akohcha kvot yakni haiaka 
Belh-afen ak atok. 

13. Micha ai vhli vt ilvppa vttvt Lus pilla ia mvt, Lus 
ichapaka (yvmmvt Belhel), oka mahli imma ona tok; micha 
ai vhli vt okvtahvt nvnih hosh okfa Belh-holon im oka mah: 
li in tvnnvp bachaya ka bilika Atalolh-atta ya ona tok. 

14. Micha yvmma vttvt, nvnih Belh-holon itikba bachaye 
oka mahli imma ak o vttvt oka mahli pilla ia hosh okhvte 
chukbika apakfopvt ia tok: micha ont akohcha kvt Kichalh- 
baal, yvmmvt Kichalh-chealim, Chutah im vlla vhleha ha in 
tumaha holihta yoke. Ilvppak osh hvshi ai okatula ai vhli 
hoke. 

15. Mikma oka mahli ai vhli vt Kichalh-chealim ataha 
kak o vttvt, micha ai vhli vt hvshi ai okatula imma hako 
kohchvt ia cha, kvli oka Neftoah taloha ka ona tok: 

16. Micha ai vhli vt ia hosh nvnih hosh Hinnom okfa 
itikba bachaya kvt atahaka ona tok; micha yvmmvt falvm- 
mi pilla hatak chaha okfa talaia hoke; micha Hinnom okfa 
ha okvtahvt oka mahli pilla Chebusi ya ichapaka ona cha, 
Enlochel a ona mvt; 

17. Micha falummi ha isht ia mvt, kohchvt En-shemesh 
a isht ona tok; micha kohchvt Kolilolh pilla ivt, yemmvt 
Atummim atia ichapaka yoke; micha okvtahvt ia hosh Lu- 
ben ushi Bohan in tuli ya ona tok ; 

18. Micha hlopullit ont aya mvt, Alabah 1 falummi imma 
ichapaka pilla ia cha, okvtahvt Alabah ya ona tok: 

19. Micha ai vhli vt hlopullit falummi pilla ia hosh, Belh- 
hoklah ichapaka ya ona tok; micha ai vhli ont akohcha kvt 
okhvta hvpi 1 falvmmi okhvta filumminchi Chatan vt oka 
mahli ont atahaka ak atok. Ilvppak osh oka mahli ai vhli 
yoke. 

20. Micha i hvshi akochaka Chatan ak osh ai vhli atok. 
Ilvppak osh Benchamin im vlla vhleha itakvshkoa vlhpisa 
hosh 1 yakni ai vhli fullota tok. 

21. Mihma Benchamin im vlla vhleha apehlichi itakvsh- 
koa vlhpisa hosh tvmaha holihta puta kvt Cheliko, micha 
Belh-hoklah, micha okfa Kesis, 

22. Micha Belh-alabah, micha Semalaim, micha Belhel, 

23. Micha Afim, micha Palah, micha Oflah, 

24. Micha Chefa-haammonai, micha Ofni, micha Kaba; 
tvmaha holihta auah-tuklo, micha chuka alokoli puta ai it 
jeshi; 

25. Micha Kibeon, micha Lamah, micha Beelolh, 

26. Micha Mispeh, micha Chefilah, micha Mosah, 

27. Micha Lekem, micha Ilpeel, micha Talalah, 

28. Micha Selah, micha Elef, micha Chebusi, (yummvt 
Chelusalem) Kibealh, micha Kichalh ; tumaha auah ushta, 
micha chuka alokoli puta ai it ieshi. Ilvppak osh Bencha- 
` min im vlla vhleha itakvshkoa vlhpisa hosh yakni ai isha 
he vlhpesa ha tok. 


Wa 

IKMA nashoelit ishi atukla kvt Simeon, Simeon im vlla 

vhleha apehlichi itakushkoa vihpisa ha tok: micha yak- 

ni ai isha he vlhpesa kvt Chutah im vlla vhleha į yakni ya 
ititakla ya tok. 

2. Micha i yakni ya Bee-sheba, micha Sheba, micha 
Molatah, 

3. Micha Hasa-shual, micha Balah, micha Asem, 

4. Micha Eltolat, micha Behlel, micha Homah, 

5. Micha Siklak, micha Belh-makabolh, micha Hasa- 
susah, 

6. Micha Belh-lebaolh, micha Shaluhen ; tumaha holihta 
auah tuchina, micha chuka alokoli puta ai it ieshi : 

7. Ain, Lemmon, micha Ehle, micha Ashan; tvmaha 
ushta, micha chuka alokoli puta ai it ieshi ; 

8. Micha chuka alokoli tvmaha holihta ilvppa puta ka a 
fullotvt ai asha moma Baalalh-bee, oka mahli Lamolh a ont 
vhli tok. Ilvppak osh Simeon im vlla vhleha itakushkoa 
vlhpisa hosh yakni ai isha he vlhpesa ha tok. 

9. Chutah im vlla vhleha i kashapa kak o Simeon im vlla 
vhleha hvt ai ishi tok: Chutah im vlla vhleha i kashapa vt 
im atampa hatuk oka: yvmohmi hatuk o Simeon im vlla 
vhleha 1 yakni vt 1 yakni ya ititakla talaia tok. 

10. Mihma nashoelit ishi ont atuchina kvt Sebulun im 

vlla vhleha itakushkoa vlhpisa hatok: micha yakni ai isha 
he vlhpesa im ai vhli vt Salit ak o ont vhli tok. 

11. Micha im ai vhli vt okhvta, micha Malalah pilla ho ia 
hosh Tabbashelh a ona cha, okhina Chokneam itikba bachaya 
ka ona tok; 

12. Micha Šalit a hikivt fullota hosh hvshi Aiie pilla 
ivt Chislolh-tabo ai vhli ya ona tok; micha kohchvt Tabe- 
lalh a ona cha, Chafia ya ona tok. 

13. Micha yvmma vttvt 1 hvshi akochaka hlopullit aya 
hosh Kittah-hefe ya ont ia hosh, Iltah-kasin a ona tok: mi- 
cha kohchvt ivt Lemmon-mehloa Neah ya ona tok; 

14. Micha ai vhli vt falvmmi imma apakfoyupa hosh 
Hannahlon a ona tok: micha ont akohcha kvt Chifhlah-el 
ak atok: 

15. Micha Kattalh, micha Nahallal, micha Shimlon, mi- 
cha Italah, micha Belhlehem: tvmaha holihta auah tuklo, 
micha chuka alokoli puta ai it ieshi. 

16. Ilvppak osh Sebulun im vlla vhleha itakushkoa vlh-` 
pisa hosh yakni ai isha he vlhpesa yosh tvmaha holihta 
ilvppa, micha chuka alokoli puta ai it ieshi hatok. 

17. Mihma na shoelit ishi ont ai ushta kvt Issaka; Issaka 
im vila vhleha itakushkoa vlhpisa hatok. 

18. Micha im ai vhli vt Chesleel pilla, micha Chesullolh, 
micha Shunem, 

19. Micha Hafalaim, micha Shihon, micha Anahalalh, 

20. Micha Labbilh, micha Kishion, micha Abes, 

21. Micha Lemelh, micha En-kannim, micha Enhattoh, 
micha Belh-passes ; 

22. Micha ai vhli vt Tabo ya ona cha, Shahasimah, micha 
Belh-shemesh ; micha im ai vhli ont akocha kvt Chatan ak 
atok: tumaha holihta auah hannali, micha chuka alokoli 
puta ai it ieshi. 

23. Ilvppak osh Issaka im vlla vhleha itakvshkoa vihpisa 
hosh yakni ai isha he vlhpesa yosh tvmaha holihta puta, 
micha chuka alokoli puta ai it ieshi hatok. 

24. Micha nashoelit ishi ont ishit tahlapi kvt Asha im 
vlla vhleha apehlichi itakushkoa vlhpisa hatok. 

25. Micha im ai vhli vt Helkalh, micha Hali, micha Be- 
ten, micha Achshaf, 

26. Micha Alammelech, micha Amat, micha Misheal ak 
atok; micha hvshi ai okatula imma Kamel, micha Shiholib- 
nalh ona tok. 

27. Micha hvshi akocha ka pilla pit fullota hosh Belh-ta- 
kon a ona cha, Sebulun a ona mvt, Chifhlab-el okfa Belh- 
mek, micha Neiel itatuklo ka 1 falvmmi in tunnvp pilla ona 
cha, kohchvt vlhfvbek imma Kabul a ocna tok. 

28. Micha Heblon, micha Lehob, micha Hammon, micha 
Kanah aiena ka ont ayvt Siton chito ya ona tok ; 

29. Mihmvt ai vhli vt fullota hosh Lamah, micha tumaha. 
holihta kvllo Taia ya ona mvt, ai vhli vt fullota hosh Hosah 
ya ona tok: micha ont akohcha kvt okhvta ak osh ontalaka 
aya hosh Achsib a ona tok; 

30. Ummah, micha Afek, micha Lehob: tvmaha holihta 
pokoli tuklo akucha tuklo, micha chuka alokoli puta ai it 
jeshi. 

31. Ilvppak osh Asha im vlla.vhleha apehlichi itakushkoa 
vihpisa hosh yakni ai isha he vlhpesa yosh tumaha holihta 
ilvppa puta, micha chuka alokoli puta ai it ieshi hatok. 

82. Micha nashoelit ishi ont ishit hannali kvt, Naftali im 
vlla vhleha, Naftali im vlla vhleha itakvshkoa vihpisa hatok. 

33. Micha im ai vhli vt Helef, micha Allon a vttvt ia 
hosh, Saanannim, micha Atami, Nakeb, micha Chabneel ai- 
ena ka hlopullit Lakum a ona tok; micha ont akohcha kvt 
Chatan ak atok: 

34. Mihma ai vhli vt fullotvt hushi ai okatula imma As- 
nolh-tabo ya ona cha, yumma kohchvt ia mvt, Hukkok a 
ona cha, Sebulun oka mahli imma ona tok, micha Asha ya 
hvshi ai okatula imma ona mvt, Chutah ya Chatan ontalaka 
hvshi akochaka imma ona tok. 

35. Micha tvmaha a holihta kvllo puta kvt Sittim, Se, 
micha Hammalh, Lakkolh, micha Sinnelolh, 

36. Micha Atamah, micha Lamah, micha Haso, 

37. Micha Ketesh, micha Etlei, micha En-haso, 

38. Micha Ilon, micha Miktaleel, Holem, micha Belh- 

analh, micha Belh-shemesh; tumaha holihta ahbi chakkali, 
micha chuka alokoli puta ai it leshi, 

39. Ilvppak osh Naftali im vlla vhleha apehlichi itakush- 
koa vlhpisa hosh yakni ai isha he vlhpesa yosh tvmaha 
holihta puta, micha chuka alokoli puta ai it ieshi hatok. 

40. Micha nashoelit ishi ont ishit untuklo kvt Tan im vlla 
vhleha itakvshkoa vłhpisa hatok. 

41. Micha yakni ai isha he vihpesa ya im ai vhli vt Solah, 
micha Eshtaol, micha Il-shemesh, 

42. Micha Shaalabbim, micha Achalon, micha Chelhlah, 

43. Micha Elon, micha Hlimnalah, micha Eklon, 

44. Micha Eltekeh, micha Kibbehlon, micha Baalalh, 

45. Micha Chehvt, micha Bene-belak, micha Kalh-lim- 


46. Micha Me-chakon, micha Lakkon, micha Chafo, itik- 
ba ai vbli aiena tok. 

47, Mihma Tan im vlla vbleha im ai vhli vt ik ono hosh 
ont taha tok: yvmohmi ma Tan im vlla vhleha hvt Leshem 
a itibit ia tok; atuk osh ishi cha, bvshpo falaia halupa isht 
issot kanchi cha, ieshit, a binili mvt, iki Tan ak ọ a hochi- 
fochit Leshem, Tan hochifo tok. 

48. Ilvppak osh Tan im vlla vhleha apehlichi itakushkoa 
vlhpisa hosh yakni ai isha he vlhpesa yosh tumaha holihta 
ilvppa puta, micha chuka alokoli puta ai it jeshi hatok. 

49. Yakni ya im ai vhli aiyukali itakvshkolit okla ont 
tahli kvt, Islael im vlla vhleha hvt ilap ititakla akinli ho 
Nun ushi, Choshua ya yakni vt immi ya chi ho ai ima tok: 

50. Ilap inli hosh asilhha na Chihowa yvt anumpuli tuk 
mak ọ, tumaha holihta Timnalh-selah Eflaim nvnih talaia ka 
ima tok: mihma tvmaha holihta ai ikbi cha, ai vtta tok. 

51. Ai isha he vlhpesa ilvppa puta kak o na holitompa 
isht vtta Eleasa, micha Nun ushi Choshua, micha Islael im 
vlla vhleha apehlichi iki vhleha noshkoboka vhleha aiena 
kvt Chihowa itikba Shiloh, micha okla moma im vlhtipo ho- 
litopa itikba yak o nashoeli hosh yakni ya itakvshkoli tok. 
Yohmi hosh yakni ya itakvshkolit taiyahli tok. 

ULA WA 


HIHOWA yvt, Choshua ya im anumpulit, 

2. Islael im vlla vhleha ha im anumpulit, yak ish 
achashke, Moses a tohno li hvchim anohonli tok mak o, 
tvmaha holihta kanohmi a hlakofi ya hvsh il atokolashke. 

3. Yumohmi ho hatak vbi vt hatak nana kia ahah! ik 
ahno, micha ik ithano hosh vbikmvt, malelit yvmmak 0 
onashke; micha issish hlatapa il aiokha ya hvchim ahlakof 
yashke. 

4. Atukma kuna hosh malelit tumaha holihta kanohmi 
kash achufona kia ona cha, tumaha holihta okhissa ya hikivt, 
nana i kaniohmi kvt tumaha holihta yumma hatak im asv- 
nonchi vhleha ha haklohonchikma, okla ishi cha, tumaha ho- 
lihta ya fohki cha, ai vtta chi ka imakma, ahantashke. 

5. Atuk o issish hlatapa il aiokha yvt hliolit iakaiyakma, 
vbi tuk a ibbak ik fohko kashke; ithana keyu hosh hatak 
chuka abilika vbi tuk, micha chashpo ka 1 nukkilli tuk keyu 
hoka. 

6. Mikma tumaha holihta yvmma ahanta tuk osh nana 
apesa chi hosh okla moma itvnahakma itikba hikia hi oke; 
mikmvt ahanta na na holitompa isht vtta i shahli vt nitak 
yumma ahanta tuk vt illa hi oke: yohmikma hatak vbi ash 
osh falama cha, in tvmaha holihta akinli, micha in chuka ak 
inli tumaha holihta ai vttvt maleli tuk vt ona hi oke, im achi 
tok. 

7. Mihma Kalili Naftali nvnih talaia Ketesh, micha Eflaim 
nvnih talala Shechem, micha Chutah nvnih talaia Kichalh- 
aba, yummvt Heblon ak o atokoli tok. 

8. Mikmvt Chatan mish tvnnvp a hvshi akochaka pilla 
Cheliko bilika ya, yakni halaka Luben apehlichi yakni patali 
talaia kvt Bese ak o atokoli tok; micha Kat apehlichi Kileat 
talaia kvt Lamolh, micha Manasseh apehlichi Bashan talaia 
kvt Kolem ak o atokoli tok. 

9. Tvmaha holihta ilvppa puta kak o Islael im vlla vhleha, 

micha hatak ik ithano vt takla ahanta tuk osh, kuna kia 
ahah! ik ahno hosh hatak o vbikmvt, malelit ont chukowa 
na issish hlatapa il aiokha vt okla itikba ik hikio kisha ka 
ik bo ka hi atok. 

UMOHMI ma Lefai ai unchololi iki vhleha i noshkobo- 

ka vhleha hvt naholitompa isht vtta Eleasa, micha Nun 

ushi Choshua, micha Islael im vlla vhleha iki vhleha i 1 nosh- 
koboka puta aiena ka im ona tok. 

2. Micha Shiloh Kenan yakni talaia ka okla ai im anum- 
pulit, Tumaha holihta il ai asha chi, micha abilika fullota pi 
wak vt ai asha chi aiena ka pima he Chihowa yvt Moses a 
im apesa tok, achi tok. 

3. Mihma Islael im vila vhleha hvt Chihowa yvt apesa 
tok mak o i yakni ya akohchit tumaha holihta puta ilvppa, 
micha abilika fullota aiena ka Lefai ai unchololi ya ima 
tok. 

4. Mihma Kohahlait vhleha in chuka achvfa vhleha hvt 
nashoelit ishi tok: mihma Alon na holitompa isht vtta im 
vila vhleha Lefai ai unchololi atuk vt, nashoeli hosh Chutah 
apehlichi akohchit, micha Simeon apehlichi akohchit, micha 
Benchamin apehlichi aiena kak o akohchit tvmaha holihta 
si tuchina ho ishi tok. - 

5. Mihma Kohalh im vlla vhleha inla kvt ory hosh 
Eflaim, apehlichi itakvshkoa ya akohchit, micha Tan apehli- 
chi ya akohchit, micha Manasseh apehlichi iklvna ya akoh- 
chit tumaha pokoli ho ishi tok. 

6. Mihma Keshon im vlla vhleha hvt nashoeli hosh Issaka 
apehlichi itakvshkoa ya akohchit, micha Asha apehlichi ya 
akohchit, micha Naftali apehlichi ya akohchit, micha Manas- 
seh apehlichi iklvna Bashan asha ya akohchit tvmaha holihta 
auah tuchina ho ishi tok. : 

7. Mihma Melali im vlla vhleha in chuka achufa vhleha 
vlhpisa hosh Luben apehlichika ya akohchit, micha Kat 

apehlichi ya akohehit, micha Sebulun apehlichi ya akohchit 
tvmaha holihta auah tuklo ho ishi tok. 

8. Mihma Islael im vlla vhleha Chihowa yvt apesa na 
Moses vt anohonli tok mak o, Lefai ai unchololi ya tumaha 
holihta ilvppa puta, micha abilika fullota ai it ieshi moma 
ka nashoeli hosh ima tok. 

9. Micha Chutah im vlla vhleha apehlichi ya akohchit, 
micha Simeon im vlla vhleha apehlichi ya akohchit, tumaha 
holihta ilvppa puta hohchifo iluppa annoa ka ima tok. 

10. Yvmmak ọ Alon im vlla vhleha yommvt Kohahlait 
in chuka achufa vhleha ai achvfa yummvt Lefai im vlla vhle- 
ha hatuk osh ishi tok: yvmma immi ak osh nashoeli #mmona 
hatuk okvt. 

11. Micha Anak iki Aba in tumaha holihta (tumaha ho- 
lihta yummvt Heblon) Chutah 1 yakni nvnih foka talaia, 
micha abilika fullota alena ka okla ima tok. 

12. Amba tvmaha holihta osapa puta, micha chuka alo- 
koli puta ai it ieshi aiena kuno immi ha chi ho Chefunneh 
ushi Kaleb ak o okla ima tok. 

13. Yakohmi ho na holitompa isht vtta Alon im vlla 
vhleha ha Heblon, micha a bilika fullota aliena ka tumaha 
holihta hatak vbi ahlakofi ya chi họ okla ima tok; Libnah 
micha abilika fullota alena, 

14. Micha Chatti, micha a bilika fullota alena, micha 
Eshtamoa, micha a bilika fullota aiena, 

15. Micha Holon, micha abilika fullota aiena, micha Te- 
bo, micha abilika fullota alena, 

16. Micha Ain, micha abilika fullota aiena, micha Chut- 
tah, micha abilika fullota aiena, micha Belh-shemesh, micha 
abilika fullota aiena ; apehlichi tuklo yvmma tvmaha holihta 
chakkali ho akohchit okla ima tok. 

17. Micha Benchamin apehlichi ya akohchit Kibeon, mi- 
cha abilika fullota aiena, micha Keba, micha abilika fullota 
alena, 

18. Anahlolh, micha abilika fullota aiena, micha Almon, 
micha abilika fullota aiena; tumaha holihta ushta ho okla 
ima tok, 

19. Na holitompa isht vtta vhleha, Alon im vlla vhleha 
in tumaha puta kvt tvmaba holihta auah tuchina, micha 
abilika fullota aiena tok. 

20. Mihma Kohalh im vlla vhleha in chuka achvfa vhleha 
Kohalh im vlla vhleha Lefai ai unchololi vt asha moma kvt 
tumaha holihta puta ka nashoeli hosh ishi kvt, Eflaim apeh- 
lichi ak o akohchit ishi tok. 

21. Shechem, micha abilika fullota aiena, Eflaim nvnih 
hak o a talaia, tvmaha holihta hatak vbi ahlakofi ya chi họ 
okla ima tok; micha Kese, micha abilika fullota alena, 

22. Micha Kibsaim, micha abilika fullota aiena, micha 
Belh-holon, micha abilika fullota aiena, tvmaha holihta ush- 
ta ho okla ima tok. 

23. Micha Tan apehlichi ya akohchit Eltekeh, micha abi- 
lika fullota aiena, Kibbehlon, micha abilika fullota aiena, 

24. Aichalon, micha abilika fullota aiena, Kalh-limmon, 
micha abilika fullota alena, tvmaha holihta ushta ho okla 
ima tok. 

25. Micha Manasseh apehlichi iklvna ya akohchit Tanach, 
micha abilika fullota aiena, micha Kalh-limmon, micha abi- 
lika fullota aiena, tumaha holihta tuklo ho okla ima tok. 

26. Kohalh im vlla vhleha in chuka achvfa vhleha asha 
moma immi hrt tumaha holihta moma kvt tvmaha pokoli, 
micha abilika fullota aiena tok. 

27. Micha Keshom im vlla vhleha Lefai ai unchololi in 
chuka achvfa vhleha ha ai achvfa hosh Manasseh apehlichi 
iklvna achvfa ya akohchit Bashan talaia Kolan, micha abili- 
ka fullota aiena tvmaha holihta hatak vbi ahlakofi ya chi ho, 
micha Beesh-telah, micha abilika fullota aiena, tumaha tuklo 
ho okla ima tok. 

28. Micha Issaka apehlichi ya akohchit Kishon, micha 
abilika fullota aiena, micha Tabaleh, micha abilika fullota 
alena, 

29. Chamulh, micha abilika fullota aliena, micha En- 
kammin, micha abilika fullota aiena tvmaha holihta ushta 
ho okla ima tok. 

30. Micha Asha apehlichi ya akohchit Mishal, micha 

abilika fullota aiena, micha Abton, micha abilika fullota 
alena, 

31. Micha Helkah, micha abilika fullota aiena, micha Le- 
hob, micha abilika fullota aiena, tumaha holihta ushta ho 
okla ima tok. 

32. Micha Naftali apehlichi ya akohchit Kalili talaia Ke- 
tesh, micha abilika fullota aiena kak osh tvmaha holihta 
hatak vbi ahlakofi ya chi ho, micha Hammolh-to, micha 
abilika fullota aiena, micha Katan, micha abilika fullota aie- 
na, tumaha holihta tuchina ho okla ima tok. 

33. Keshonait vhleha ha in tvmaha holihta moma in T 
ka achvfa vhleha vlhpisa hosh tvmaha holihta, micha abilika 
fullota aiena hosh auah tuchina tok, 

34. Micha Lefai ai unchololi ishtaiyopi Melali im vlla 
vhleha in chuka achvfa vhleha ha Sebulun apehlichi ak o 
akohchit Chokneam, micha abilika fullota aiena, micha Ka- 
tah, micha abilika fullota aiena, 

35. Micha Timnah, micha abilika fullota aiena, micha 
Nahalah, micha abilika fullota aiena, tumaha holihta ushta 
ho okla ima tok. 

36. Micha Luben apehlichi ya akohchit Bese, micha abi- 
lika fullota aiena, micha Chahasah, micha abilika fullota. 
aiena, 

37. Ketemolh, micha abilika fullota aiena, micha Mefaalh, 
micha abilika fullota aiena, tumaha .holihta ushta ho okla 
ima tok. 

38. Micha Kat apehlichi ya akohchit Kileat talaia La- 
molh, micha abilika fullota aiena tumaha holihta hatak wbi 
a hlakofi ya chi ho, micha Mahanaim, micha abilika fullota 
aiena, 

39. Heshbon, micha abilika fullota aiena, micha Chase, 
micha abilika fullota aiena, tumaha holihta ushta ho okla 
ima tok. 

40. Yvmohmi ho Lefai ai unchololi in chuka achvfa vhle- 
ha ha ishtaiyopi, Melali im vlla vhleha in chuka achvfa 
vhleha vlhpisa hosh nashoelit ishi ka, moma kvt tumaha 
holihta auah tuklo tok. 

41. Islael im vlla vhleha i yakni ititakla ya Lefai ai un- 
chololi tvmaha holihta puta im asha kvt tumaha holihta, 
micha abilika fullota aiena moma kvt tumaha holihta pokoli 
ushta akucha untuchina tok. ! 

42. Tvmaha holihta ilvppa puta kvt abilika fullota ai 
asha bieka tok. Tumaba holihta ilvppa puta ilvppak o 
yvmohmi tok. 

43. Mihma Chihowa yvt anumpa kvllo il onochit iki vhle- 
ha ha ima he į mihiha tok vt yakni ya mominchit Islael a 
ima tok: mihma jeshit a binili tok. 

44. Mihma Chihowa yut anumpa kullo il onochit iki 
vhleha ha 1 mihiha tok mak osh afullota fohvchi tok: mihma 
in tvnvp moma ka hatak achvfa kia itikba ik hikio tok; 
Chihowa yot in tunvp a mominchit ibbak a fohki tok oka. 

45. Nana achukma achufa nana kia Chihowa yvt Islael 
in chuka achufa ya im anumpohonli tok vt ik ai ahlo kvt 
iksho tok, moma kvt ont ai abli tok oke. 


CIA RIPA WA WI I. 


UMOHMI ma Choshua vt Lubenait vhleha, micha Ka- 
tait vhleha, micha Manasseh apehlichi iklvna alena kash 
hoyo tok. 

2. Micha Chihowa in tishu Moses vt huchim apesa tok a 
mominchit hvsh ieshi tuk oke, micha nana họ hvchim api- 
hisa li tuk puta ka moma vm anumpa ha hvs sum antia tuk 
oke. : 

3. Huch itibapishi vhleha ha hwch ik isso ho nitak laua 
ilvppa himak nitak a ant vhlishke; amba Chitokaka bvchin 
Chihowa yvt nana apesa tok a holitoblit hvsh ieshi tuk oke. 

4. Atuk o himak a Chitokaka hvchin Chihowa vt hvchi 
itibapishi vhleha ha im achi tok mak osh fohvehishke: yv- 
mohmi hoka himak a falamvt hvchim vibina aiyukali yakni 
hvsh ishi tok Chatan mish-tvnnvp Moses Chihowa in tishu 
hut hvch ima tok a hvsh onashke. 

5. Yohmi kia ahah! ahni fehnvt, nan vlhpisa puta Chi- 

howa in tishu Moses vt atokolit huchi miha kvt, Chitokaka 
huchin Chihowa ya holitoblit, ai ahni bieka ho anohowvt, 
nan apihisa puta ka ieshit, micha asitivt, micha chukush 
ajokluhut, micha shilombish aiokluhvt hush im antiashke, 
ahanchi tok a hvsh im antihiyashke, im achi tok. 

6. Yumohmi hosh Choshua vt yukpalit aiokpvchi cha, 
tishelichi tok; mihma ilhkolit im vibina aiyukali ona tok. 

7. Atuk o Manasseh ai unchololi iklvna ka Bashan ak o 
Moses vt yakni ai ima tok: amba iklvna achvfa kuno Cho- 
shua vt Chatan ola in tunnyp hvshi ai okatula imma itiba- 
pishi takla yako ai ima tok. Micha yummak kia Choshua 
vt im vlbina aiyukali pilla mvt, yukpalit ai okpuchi tok ; 

8. Micha im anumpulit, Im ilayak chito, micha wak laua, 
tuli huta, micha tuli holisso lakna, micha tuli lakna, micha 
tuli, micha nafohka laua fehna aiena ka ishit falamvt hvchim 
vlbina aiyukali hush onashke: hvchin tvnvp hush wehpuli 
tuk vt hvch itibapishi vhleha ha hvsh itakvshkoashke, achi 
tok. 

9. Mihma Luben im vlla vhleha, micha Kat im vlla vhle- 
ha, micha Manasseh ai unchololi iklvna aiena kvt falama 
cha, Islael im vlla vhleha ha issvt, Shiloh Kenan yakni ta- 
laia ka akohchvt, Kileat yakni Chihowa yut tohno na Moses 
vt anumpohonli tok mak o, yakni ai ishi tok osh immi cha- 
tuk vt ona tok. 

10. Atuk osh Chatan vhli Kenan yakni bachaya ka okla 
ona myt, Luben im vla vhleha, micha Kat im vlla vhleha, 
micha Manasseh ai unchololi iklvna aiena kvt Chatan bilika 
ya alta ikbit"pisa hi ọ alta chito fehna ho ikbi tok. 

11. Mihma Islael im vlla vhleha hvt, Yakeh! Luben inn 
vila vhleha, micha Kat im vla vhleha, micha Manasseh ai 
unchololi iklvna aiena kvt Kenan yakni ichapaka, Chatan 
vhli, Islael im vlla vhleha akocha ya alta ai ikbit hilechish- 
ke, achi ho haklo tok. i 

12. Atuk oo Islael im vlla vhleha hvt haklo mvt, in ta- 
nampit ia chi hosh, Islael im vila vhleha moma kvt iti hoyot 
Shiloh ya ai itvnaha tok. 

13. Mihmvt Islael im vlla vhleha hvt Luben im vila vhle- 

ha, micha Kat im vlla vhleha, micha Manasseh ai unchololi 
iklvna aiena Kileat yakni asha ka naholitompa isht vtta 
Eleasa ushi Finehas 21 pila tok. 

14. Mihma holitompa pokoli Islael apehlichi moma ka 
chuka achvfa holitopa i shahli ka achvfa aiyukali tok; mi- 
cha moma kvt iki vhleha in chuka achvfa ya Islael tahlepa 
sipokni puta ka i noshkoboka bieka tok. 

15. Atuk osh Kileat yakni ya Luben im vlla vhleha, mi- 
cha Kat im vlla vhleha, micha Manasseh ai unchololi iklvna 
aiena ka im ona cha, im anumpulit yak ahanchi tok. 

16. Chihowa im okla moma kvt yak ahanchishke, Ilvp- 
put nan ashvchi nanta mak o yvmohmit, Islael in Chihowa 
ya hvsh i sanali cha, Chihowa iakaiya ka hvsh 1 filummichi 
hosh himak nitak a alta ikbit Chihowa ya hush 1 sanali cho? 

17. Peo nan ashvchi tuk vt ik pim ahobo hatuk o? yum- 
ma himak nitak a ik pi kashofo kisha, Chihowa im okla iti 
takla ya ililli hvt asha tok ak inli kia, 

18. Yohmi kia himak nitak a Chihowa iakaya ka hvsh i 
filommi cho? atukma yemohma chi hoke, himak nitak a 
Chihowa ya i yoshubvt hvsh i sanali hoka, onnakma Islael 
moma kak ọ 1 nukkilla chi hoke. 

19. Yohmi kia yakni hvsh ieshi ak osh ik kashofo hokma, 
hlopullit yakni Chihowa immi, Chihowa im vhltipo holitopa 
a hikia kak o hvsh la cha, pi takla hvsh ieshashke : amba 
Chitokaka pin Chihowa im alta ichaplit alta hilechit, Chi- 
tokaka ya 1 filvmmit hvch ik i sanalo kashke, micha pishno 
ma pi filvmmit hvchi ik pi sanalo kashke. 

20. Selah, ushi Achan vt nan i hullochi atuk ash isht 
ashuchi ho Islael okla moma kak o Chihowa im ai i nukkilli 
vt onvtola tok keyu cho? mihma hatak yvmmvt ilap bano 
hosh nan ashvchi tuk vt illi tok keyu hoke, achi tok. 

21. Mihma Luben im vlla vhleha, micha Kat im vlla 
vhleha, micha Manasseh ai unchololi iklvna aiena kvt afala- 
minchit, Islael tahlepa sipokni puta i noshkoboka vhleha ha 
im achi mvt, 

22. Chitokaka Chihowa na holbvt toba moma i shahli, 
Chitokaka Chihowa na holbvt toba moma 1 shahli, vvmmvt 

ithanushke, mikma Islael ak kia ithana chi hoke; Chihowa 
im asanali hokma, keyukmvt 1 yoshuba hokmá, nana hatuk 
ma, (himak nitak a ik pi okchalincho kashke.) 

23. Chihowa iakaiya kvt il ifilumma chi hosh, keyukmvt 
hukmit isht aiokpuchi il onocha chi hokmá, keyukmvt, ilh- 
pak isht ai okpvchi il onocha chi hokma, keyukmvt, it i na- 
naiyuchi isht aiokpuchi il onocha chi hokma, nana hosh alta 
il ikbi tuk okma, Chihowa ak inli hosh pim a hoyashke ; 

24. Micha ilvppa fehna kak o pi nuktvhlvt il ahanchi kvt, 
Nitak inlakma hvchim vlla vhleha hvt pim vlla vhleha ha 
Islael in Chitokaka Chihowa ya nanta isht hvchi ahalaia cho? 

25. Chihowa yvt Chatan ak osh, pititakla ai vhli ya chi 
ho apesa tok oka, Luben im vlla vhleha, micha Kat im vlla 
vhleha aiena hvchia ma! Chihowa ya hvsh ahalaia keyu 
hoke, im acha hinla: Yohmi hosh pim vlla vhleha hvt Chi- 
howa ya holitobli ka hvchim vlla vhleha hvt issucha hi oke, 
il achi tuk. 

26. Yohmi hosh il achi kvt, Himak ano alta ya il atah- 
lashke, onochit a hukmit isht aiokpvchi keyu, vbit onochit 
isht aiokpuchi keyu: 

27. Amba pititakla, micha pim isht atiaka piakaya ka 
nan atokoli yosh hikia chi ho, na hukmit isht il aiokpvchi, 
micha nan vbit isht il aiokpvchi, micha iti nanaiyvchi isht il 
aiokpvchi aiena ka Chihowa itikba ya isht il ai ahanta hi osh 
il ikbashke ; yohmikma hvchim vlla vhleha hvt nitak inlak- 
ma pim vlla vhleha ha Chihowa ya hvsh ahalaia keyu hoke, 
ik acho kashke. 

28. Yvmohmi hosh il achi kvt, Yakohma hi oke, nitak in- 
lakma pishno yvmma pim achikma, keyukmvt, pim isht ati- 
aka ya yvmma im achikma, anonti Yakeh! Chihowa im alta 
holbvt toba, onochit a hukmit isht aiokpvchi keyu, micha 
vbit onochit isht aiokpuchi keyu, amba pititakla nan atokoli 
yosh hikia chi ho piki vhleha hvt ikbi tok oke, il im acha 
he, il achi hatuk. 

29. Himak nitak a Chihowa im alta im vlhtipo holitopa 
yosh itikba hikia kak o keyu ho onochit a hukmit isht aiok- 
puchi ya chi, ilhpak onochit isht aiokpuchi ya chi, keyuk- 

mvt ai vbit onochit isht aiokpvchi ya chi ka, alta il ikbi cha, 
Chihowa ya ilim antia tuk vt, i filommit Chihowa ya il i 
yoshuba hi a, Chihowa yot pim alvmmashke, im achi tok. 

30. Atuk o nabolitompa isht vtta Finehas, micha okla 
moma į holitompa vhleha, Islael tahlepa sipokni puta nosh- 
koboka aiena kak osh apehvt: asha tuk vt, Luben im vlla 
vhleha, micha Kat im vlla vhleha, micha Manasseh im vlla 
vhleha alena kvt im anumpa ha haklo mwt, im achukma tok. 

31. Mihma Eleasa ushi na holitompa isht vtta Finehas vt 
Luben im vlla vhleha, micha Kat im vlla vhleha, micha 
Manasseh im vlla vhleha aliena ka, Himak nitak a Chihowa 
yvt pibafoyuka ka il akostininchishke, nan ashvchi ilvppa 
yumohmit, Chihowa ya hvch ik 1 sanalo hoka: himak a 
Islael im vila vhleha ha Chihowa ibbak a hvsh a hlakofi- 
chishke. 

32. Micha Eleasa ushi, Finehas na holitompa isht vtta, 
micha holitompa vhleha aiena hash osh Luben im vlla vhle- 
ha, micha Kat im vlla vhleha aiena ka i filummit, Kileat 
yakni ya akohchvt Kenan yakni ya onvt, Islael im vlla 
vhleha ha im ona cha, anumpa isht im ona tok. 

33. Mihma Islael im vlla vhleha hvt nana ka haklo mvt, 
"im achukma tok: micha Islael im vlla vhleha hvt Chitokaka 
ya aiokpuchi mvt, Luben im vlla vhleha, micha Kat im vlla 
vhleha aiena kvot aiasha yakni yvmma ivt itibit okpuna he 
ik ahno tok. 

34. Mihma Luben im vlla vhleba, micha Kat im vlla 
vhleha. aiena kvt alta yash Et hochifo tok: Chihowa vt 
Chitokaka yoka pititakla ya na pim atokoli ya chi hoka, 
achisok, 


DARGA K WORT. 


AE SSS 0 yakohmi tok, Chihowa vt hAl ain tvnvp moma 
ka ai i fohvchit taiyahli tok nitak hopaki ma, Choshua 
vt FEER nitak in lauvt taiyaha tok. 
. Mihma Choshua vt Islael moma, micha im asvnonchi 
Vii micha 1 noshkoboka vhleha, micha 1 nan apesa vhle- 


68 CHOSHUA, 


ha, micha okla pehlichi vhleha aiena ka hoyo cha, Sa si- 
poknit nitak an lauvt sa taiyahushke. 

3. Micha Chihowa hvchin Chitokaka yvt hvchishno pul- 
la kak o oklushi ilvppa puta ka kaniohmihinchi tuk a hush 
pisvshke; Chihowa hvchin Chitokaka yommak osh hvchim 
itibi tuk oka. i 

4. Yakeh ! hvchim ishtatiaka puta 1 yakni ya chi ka, oklu- 
shi asha moma puta ka nashoeli hosh hvch itakushkolit, 
Chatan vttvt a tvptulit kanchi li tuk vt mominchit hvshi ai 
okatula imma okhvta chito ont vhli ka hvch ima li tuk oke. 

5. Mikma Chihowa hvchin Chitokaka yvt hvchi tikba 
akohchit hush a pisa ka a tihlelit kocha wehla chi hoke; 
mikmvt Chihowa hvchin Chitokaka yvt hvchim ahanchi tok 
mak 01 yakni ya hvsh ishi cha, hvsh abinila chi hoke. 

6. Yvmohmi hoka kvllot hvchim anukfila fehna hosh 
Moses 1 nan vlhpisa holisso ha a holihiso ka mominchit ho- 
litoblit hvsh yvmihinchashke; yvmohmi hosh shanaiyvt nak- 
sika isht impak imma, micha vlhfvbek imma kanima ka pit 
hvch ik fulloto kashke. 

7. Yymohmi hosh oklushi ilvppa puta hvchi takla asha 
moma ka hvch ik ibafohko kashke; micha 1 na holbvt toba 
puta hohchifo ha anukfillit hvch ik miho kashke ; micha isht 
hochifot anum pa kvllo hvch ik il onocho kashke, micha hveh 
ik in toksalo kashke, micha hvch ik im akachunolo kashke : 

8. Amba yumohmit mihinti himak nitak a ant vhli hokvt, 
Chihowa hvchin Chitokaka yak o hvsh asitiashke. 

9. Chihowa hyt okla chito, micha okla kvllo aiena ho 
hvch itikba a tihlelit kocha wehli tuk oke: amba hvchishno 
yokvno hatak nana kia hvch itikba hikia he keyu tuk himak 
nitak a ant vhlishke. 

10. Hatak hvsh achufa kvt tahlepa sipokni ho tihlela hi 
oke: Chihowa hvchin Chitokaka ak osh miha tuk okvt hv- 
chim itibi hoka: 

11. Yvmohmi hoka achukmalit ahah! hvsh il ahni cha, 
Chihowa hvchin Chitokaka ya hvsh holitoblashke. 

12. Keyu hosh kaniohmi hosh falamvt hush ia cha, oklu- 
shi asha moma ilvppa puta, ilvppa hvchi takla asha ka asi- 

tivt itauwayuchit, hvsh iba chukowakma, micha hvch iba 
chukowakma, 

13. Chihowa hvchin Chitokaka yvt himak pilla ma oklu- 
shi iluppa puta moma ka huchi tikba tihleht kohcha wehla 
he keyu hoke: amba nan isht hvch ibetvbli, micha nan isht 
huchi hokli, micha nan isht hvchi foma yosh hvchi naksi ya 
onvtoyula chi hoke; micha kyti hosh huchi nishkin a sha- 
mvlli na yakni achukma iluppa Chihowa hvchin Chitokaka 
yut huch ima tok a ai illit huchin taha chi pulla kvt hush 
ithaiyanashke. 

14. Micha yakeh! himak nitak 2 yakni moma a maya 
chatuk mak o ia la chishke; mihma hvchi chukush moyu- 
ma, micha hvchimi shilombish moyuma isht hush ithaiyana 
ka, nana achvfa kia nana achukma moma ka Chihowa hvehin 
Chitokaka yvt hvchishno ya isht huchi anumpohonli tok 
vt ont ik ai ahlo keyushke; nana moma kvt ont ai ablit ta- 
hushke; micha nana achvfa kia ik ai ahlo kvt ikshoshke. 

15. Yvmohmi hoka yakohma hi oke, nana achukma moma 
Chihowa hvchin Chitokaka yot miha tuk vt huchi onvtoyula 
tuk oke; yohmi tuk okvt nana ik achukmo moma Chihowa 
yut hvchi onochit, yakni achukma Chihowa hvchin Chito- 
kaka yot hvch ima tuk vt ai okpvnit hvchi tabla chi hoke. 

16. Chihowa hvchin Chitokaka nan it im apesa anumpa 
hvehim apesa tok a hvsh kobvfň cha, na holba puta ka ont 
im antivt hush im akachunolikma, yohmikma Chihowa im 
ai 1 nukkilli vt Jibbit huchi sanalikma, chekosi fehna yakni 
achukma hvch ima tok a ai illit hvchi taha hi okeśim achi 
tok, | 


CIRIA PIWA aX NRV: 


\ IHMA Choshua vt Islael apehlichi moma ka hoyot 

Shechem a ai itvnahli cha, Islael im asvnonchi puta, 
micha 1 noshkoboka puta, micha 1 nan apesa vhleha, micha, 
okla pehlichi vhleha moma ka hoyo tok; mihma Chihowa 
itikba ya hieli tok. 


2. Mihma Choshua vt okla moma ka, Islael in Chihowa 

Chitokaka yvt Usppak o achishke, Hvch iki vhleha, Telah 
Eblaham iki, Naho iki aiena kvt okhina mish wnanvp ak o ai 
asha tok: micha naholbvt toba puta ai okpvchi tok oke. 

3. Mihma hvch iki Eblaham a okhina mish tvnnvp a ai 
ishit, ilauelit ayvt Kenan yakni moma ka hlopullichit isht 
aya li tok; micha im ishtatiaka ya apaknvchit Aisaak a ima 
li tok. 

4. Micha Aisaak a Chekob, micha Esau ita tuklo ka ima 
li tok: micha Esau ya Sei nvnih hak 0 immi ha chi ho ima 
li tok, amba Chekob, micha im vlla vhleha aiena kvt Echip 
ak o ona tok. 

5. Moses, micha Alon ak kia hvchi pila li tok; micha 
Echip a nana palvmmi onochit, nana ka ititakla a yvmihinchi 
li tok; atuk osh 1 himmakma, hvchi pehlichit, kohcha li tok 
oke. 

6. Micha hveh iki vhleha ha pehlichit Echip a kohcha li 
tok oke: mihma okhvta ya hvsh la tok oke: mihma Echip 
okla hvt hvch iki vhleha ha tvnvp itichanulli puta, micha 
issuba om binili puta ieshi hosh hliolit Okhvta Humma ya 
isht ona tok. 

7. Mihma Chihowa ya okla i pahaya ma, hvchishno, mi- 
cha Echip okla aiena hvchim ititakla ya okhlili takalichi 
tok, micha okhuta ha falvmminchit onochit ompohomo tok : 
micha Echip a nana akaniohmihinchi li tok a hvchi nishkin 
vt pisa tok oke: micha yakni haiaka hvsh ai asha na nitak 
laua tok. i 

8. Micha Amolait okla 1 yakni Chatan mish tunnvp a hveh 
isht vla li tok; mihma hwch itibi tok: mihma 1 yakni ya 
hush ishi cha, hvsh a binila chi ho, hvch ibbak a fohki li 
tok; micha hvchi tikba ya ai okpvnit tahli li tok. 

9. Yohmi ma Sippo ushi Balak Moab i miko vt wakaya 
cha, Islael a in tanampi tok; micha Beo ushi Balaam vt 
hvchi kalakshichit miha chi ho pit hoyo tok : 

10. Yohmi kia Balaam a i haponaklo la he keyu ho, 
huchi yukpalit anumpuli moma tok; yohmit ibbak a huchi 
a hlakofichi li tok. 

11. Mihma Chatan a hlopullit Cheliko ya hvsh la tok 

oke; mihma Cheliko okla Amolait vhleha, micha Pelissait 
vhleha, micha Kenanait vhleha, micha Hitait vhleha, micha 
Kikashait vhleha, micha Hifait vhleha, micha Chebusait 
vhleha aiena kvt hvchin tanampi tok; mihma hvch ibbak 
fohki li tok oke. 

12. Mihma fohkul a hvchi tikba pila li tuk 0, yummvt 
Amolait okla 1 miko tuklo ka hvchi tikba tihlelit tahli tok : 
yohmi kia hvchi bushpo falaia keyu, micha hvchim iti tanam- 
po atok keyu hoke. 

13. Micha yakni ya toksvlit isht hvsh asitubi tuk keyu ka 
hvch ima li tuk oke: micha tvmaha holihta puta hvsh ikbi 
tuk keyu ka, hvch ima li ma hvsh ai ahashwushke; pak vpi 
ahollokchi, micha alif osapushi aiena hvsh hokchi tuk keyu 
kvt hvsh ai vpvshke, im achi tok. 

14. Yvmohmi hoka Chihowa ya hvsh holitobli cha, chu- 
kush ahli, micha apissali bieka hosh hvsh im antiashke ; 
micha na holbvt toba puta hvch iki vhleha hyt okhina mish 
tunnup, micha Echip a aiokpvchi tok a hvsh kanchashke ; mi- 
cha Chihowa yak o hvsh im antiashke. 

15. Micha Chihowa im antia ka ik achukmo hvsh Aiae 
myt, kuna ho hysh im antia chik mvt himak nitak a hush 
atokolashke, na holbvt toba puta okhina mish tvnnvp aiasha 
na hvch iki vhleha hvt aiokpvchi tok ak okmá, keyukmvt 
Amolait okla į yakni ya hvsh aiasha kvt i na holbvt toba 
puta yak okma nanakmvt, amba vno, micha an chuka achufa 
vto Chihowa ak o ìl im antia chi hoke, im achi tok. 

16. Mihma okla hash osh afalamichit Chihowa ya e 
kanchi cha, na holbvt toba il im antia hi a Chitokaka yvt 
pim olvbashke. 

17. Chihowa pin Chitokaka ak osh, yummak osh pishno, 
micha piki vhleha aiena ka Echip yakni, micha aboba yuka 
a kohchit pisht vla tok; micha yvmmak osh, e pisa ho nan 
isht atokowa chinto fehna ka yvmihinchi tok ; micha kanima 
il atia moma, micha okla moma hlopullit il aya ka pi okcha- 
linchi tuk oka, 

18. Micha Chihowa yvt pi tikba ya okla moma Amolait 
viileha yakni yash aiena puta ka tihlelit akohhonchi tok ; 

yvmohmi hoka pishno ak kia Chihowa ya il im antia chi 
hoke, pin Chitokaka hoka, achi tok. 

19. Mihma Choshua vt okla ha, Chihowa ya hvsh im au- 
tia he keyu hoke; Chitokaka nan ashuchi iksho yoka: Chi- 
tokaka nuktahanhla hoke; na hvsh yoshuba, micha na hush 
ashvchi aiena puta ka hveh i kashofa he keyu hoke. 

20. Chihowa ya hvsh kanchi cha na holbvt toba puta ka 
hush im antiakma, yohmikma nana achukma ho hvchi 
yvmihinchi tuk kia, filema cha hvchi hotopalit hvchi tahla hi 
oke, im achi tok. 

21, Mihma okla hash osh Choshua ya Aha! Chihowa 
yak o il im antia chi hoke, im achi tok. | 

22. Mihma Choshua vt okla hash, Chihowa ya hush im 
antia chi hosh hvsh atokoli kut hvchishno akinli hush il ato- 
koli, hvsh tobvshke, im achi ma, Nan atokoli pia hoke, okla 
achi tok. 

23. Yvmohmi hoka himak a naholbvt toba puta ka hvch 
ititakla ya hvsh kanchashke, micha hvchi chukvsh a Islael in 
Chihowa Chitokaka ak o isht hvsh asitiashke, achi tok. 

24. Mihma okla hash osh Choshua ya, Chihowa pin Chi- 
tokaka ak o il in toksahanli cha, im anumpa ha il im antia 
chi hoke, im achi tok. 

25. Yohmi ho nitak yvmma Choshua vt.okla ha anumpa 
it im apesa cha, nan vlhpisa, micha nan isht im apesa ya 
Shechem a ai apesa tok. 

26. Mihma Choshua vt anumpa ilvppa puta ka Chitokaka 
i nan vlhpisa holisso ha aholissochi tok ; micha tuli chito 
ishi cha, baiyi yummvt Chihowa im vlhtipo holitopa bilika 
nikia tuk o nutaka ya hilechi tok. 

27. Mihma Choshua vt okla moma kash Yakeh ! teli ilvp- 
pak osh Chibowa im anumpa puta pim anumpohonli ka 
haklo tok okvt pi atokoli ya chi hoke, yumohmi hoka hv- 
chin Chitokaka ya hvsh kancha he keyu ka hi a hvchi atokoli 
yashke. 

28. Yohmi ho Choshua vt tishelichi na okla hash osh1 
yakni aiyukali ka onvt taha tok. 

29. Atuk ọ ilvppa i himmak ma, yakohmi tok, Chihowa 

in tishu, Nun ushi Choshua vt afummi tahlepa achvfa cha 
pokoli aiena hosh illi tok. 

30. Mihma ilap i yakni vhli Timnalh-selah, yummvt 
Eflaim nvnih talaia ka Kaash bokko falummi in tvnnvp ak 
o okla hohpi tok. 

31. Mihma Islael vt Choshua vt okchaya nitak moma, 
micha hatak asvnonchi vhleha hvt Choshua vt illi haya, ok- 
chaya moma, Chihowa yvt na fehna Islael i yvmihinchi ka, 
pisa tok vt okchaya nitak moma kuno Chihowa ya im antia 
tok. 

32. Mihma Chosef foni Islael im vila vhleha hyt Echip a 
kohchit isht vla tok vt Chekob vt tuli hvta tushahli tahlepa 
achifa ho Shechem iki Hamo ushi vhleha ha isht in chum- 
pa tok yakni talaia họ Shechem ak ọ a hohpi tok: mihma 
Chosef im vlla vhleha ha 1 yakni toba tok oke. 

33. Mihma Alon ushi Eleasa vt illi tok; mihma bokko 
hosh ushi Finehas a immi hatok yvmmvt Efaim nvnih ak ọ 
talaia ho ima tok ọ, a hohpi tok. 


NAN APESA UHLEHA HOLISSO. 


mj 


hi A 
o e aN 
EAS li 

ZAI 

T 





NAN APESA UHLEHA 


HA ISHT ANUMPA HOKE. 


aooo o o M a AA 


CHAPTA I. 


UMOHMI ma Choshua vt illi haya yakohmi tok, Islael 

im vlla vhleha hvt Chihowa ya i ponaklot, Kvta hosh 

Kenanait vhleha ha tikba itiba chi hosh pim ia chi cho? 
achi tok. 

2. Mihma Chihowa hvt, Chutah yak osh ia chi hoke: 
yakeh! yakni yash yvmma ibbak a fohki lishke, achi tok. 

3. Mihma Chutah vt itibapishi Simeon a, Si awant na- 
shoelit ishi li tok yakni ya ish ona na Kenanait vhleha ha 
ont il itibashke ; atukma vno ak kia chi awant nashoelit ish 
ishi tok yakni ya ona la chi ke, im achi tok. Mihma Simeon 
vt awant ia tok. 

4. Mihma Chutah vt ia ma, Chihowa hvt Kenanait vhle- 
ha, micha Pelissait vhleha aiena ka ibbak a fohki tok: yoh- 
mi na Besek a hatak tahlepa sipokni pokoli ho ai vbi tok. 

5. Micha Besek a Atoni-besek o ai ahayuchi cha itibi 
tok; micha Kenanait vhleha, micha Pelissait vhleha alena 
ka vbi tok. 

6. Yohmi kia Atoni-besek vt maleli tok; mihma iakaiyvt 
hlioli tuk osh hokli cha, ibbak-ishki, micha iyishki aiena ka 
tuptuli tok. 

7. Mihma Atoni-besek vt, Miko pokoli untuklo hosh ib- 
bak-ishki, micha iyishki aiena kvt tvptua na im ilhpak a vm 
ai impa nutaka a hoyot vpa beka tok; nana a kaniohmi li tok 
mak o, Chitokaka hvt si atobbichishke, achi tok. Mihma 
Chelusalem a isht ona na yummak ọ ai illi tok. 

8. Mihma Chutah im vlla vhleha hvt Chelusalem a itibi 
cha, ishit, bvshpo falaia halupa isht issot kanchi cha, tvma- 
ha holihta ya hukmi tuk atok. 

9. Atuk osh i himmak o Chutah im vlla vhleha hyt Ke- 
nanait vhleha nvnih foka aiasha, micha oka mahli pilla ai 
asha, micha okfa ai asha aiena ka itiba chi hosh ilhkoli tok. 

10. Mihmvt Chutah vt Kenanait vhleha Heblon ai asha 
ka itiba chi hosh ilhkoli tok; (Heblon vt Kichalh-aba hoh- 
chifo hatok:) mihmvt Sheshai, micha Ahinam, micha Tal- 
mai aiena ka vbi tok. 

11. Mihmvt yvmma vttvt Tebi okla aiasha ka ont itibi 
tok: Tebi vt tikba ka Kichalh-sefe hohchifo beka tok. 

12. Mihma Kaleb vt, Kvna hosh Kichalh-sefe ya issot 
kanchi cha, ishikma, svsotek Achsah vt tekchi yachi ho ima 
la chi hoke, achi tok. 

13. Mihma Kaleb nakfish Kenas ushi Olhniel ak osh ishi 
tok: mihma tekchi yachi ho Achsah ya ima tok. 

14. Atuk o yakohmi tok, im ona mvt, iki ya osapa im 
asilhha chi ho atohnochi tok: atuk osh issuba haksobish 
falaia om binili tuk vt akowa tok; mihma Kaleb vt, Nanta 
ho ish ahni cho? im achi tok. 

15. Mihma, Nan isht yukpali ya is svmashke; oka mahli 
yakni ya is svma tuk okvt, oka kvli taloha ak kia is svmash- 
ke, im achi tok. Mihma Kaleb vt nvnih kuli taloha kak o 
ima mvt, micha okfa kuli taloha kak o ima tok. 

16. Mihma Moses ipochi Kenait in chipota hvt pam iti 
tumaha holihta ya kohchvt ivt, Chutah im vlla vhleha ha 
awant ivt yakni haiaka, yummvt Alat im oka mahli imma yo 
ona cha, okla takla ai asha tok. 

17. Mihma Chutah vt itibapishi Simeon a awant ia cha, 
Kenanait vhleha Sefalh ai asha ka vbit tahli cha, okpunit 
vmohmichi tok. Mihma tumaha holihta yommvt Homah 
hohchifo tok. m 

18. Mihma Chutah vt Kasa, micha yakni afullota, micha 
Askelon, micha yakni afullota, micha Eklon, micha yakni 
afullota alena ka ishi tok. 

19. Mihma Chihowa hvt Chutah ya ibafoyuka tok; mih- 

ma nvnih foka okla ha tihlelit kocha wehli cha, a binili tok ; 

yohmi kia okfa aiasha kuto tuli iti chanvlli im asha hatuk o, 
tihlelit kocha wehla he keyu ki tok. 

920. Mihma Moses vt achi tok mak o Heblon a Kaleb ak 

o okla ima tok; yohmi na Anak ushi tuchina ka yomma a 

tihlelit kocha wehli tok. 

21. Mihma Benchamin im vlla vhleha hvt Chebusait vhle- 
ha Chelusalem ai asha ka tihlelit ik kocha wehlo ki tok: 
amba Chebusait vhleha hvt Benchamin im vlla vhleha ha 
gpx Chelusalem ai asha tok osh himak nitak a moma hoke. 

, Mihma Chosef in chuka achvfa yummak kia Behlel a 
TA a hosh ia tok: mihma Chihowa hut ibafoyuka tok. 

23. Mihma Chosef in chuka achvfa yvt Behlel a pisa chi 
ho pila tok. Mikma tvmaha holihta yummvt tikba ka Lus 
hohchifo tok. 

24. Na pisvt aya vhleha hash osh hatak vt tumaha ho- 
lihta yash kohchvt minti na pisa tok; mihmvt, Tumaha 
holihta achukowa ya pim anoli, e chim asilhhushke, mikma 
e chi nukhakla chi hoke, im achi tok. 

25. Atuk o tumaha holihta achukowa ya pisachi ma, tv- 
maha holihta ya bvshpo falaia halupa isht issot kanchi tok: 
amba hatak ash, micha in chuka achvfa yano hlakofichi tok. 

26. Mihma hatak ash osh Hittait vhleha 1 yakni yo ona 
cha, tumaha holihta ya ikbi mvt, Lus hochifo tok 0; yum- 
mak osh himak a hohchifo moma hoke. 

27. Manasseh ak kia Belhshean okla ai asha, micha tv- 
maha puta afullota aiena okla ai asha, micha Taanach 
okla ai asha, micha tumaha puta afullota aiena okla at 
asha, micha To okla ai asha, micha tumaha puta afullota 
aiena okla ai asha, micha Ibleam okla ai asha, micha tumaha 
puta afullota okla ai asha, micha Mekitto okla ai asha, micha 
tumaha puta afullota aiena okla ai asha aiena ka tihlelit ko- 
cha wehli keyu ak mli tok; amba Kenanait vhleha hut yak- 
ni ya al asha pulla kak ọ ahni tok. 

28. Atuk o yakohmi tok, Islael vt kullot taha mvt, Kena- 
nait vhleha ha noshkobo atobbichi cha, tihlelit kocha wehlit 
ik vmobmicho ki tok. 

29. Eflaim ak kia Kenanait vhleha hvt Kese alasha ka 
tihlelit ik kocha wehlo ki tok; amba Kenanait vhleha hyt 
takla Kese okla ai asha tok. 

30. Sebulun ak kia Kitlon okla ai asha, micha Nahalol 
okla ai asha aiena ka tihlelit kocha wehli tok keyu; amba 
Kenanait vhleha hvt takla ai ashvt, noshkobo atobbi toba 
tok. 

31. Asha ak kia Akcho okla ai asha, micha Siton okla ai 
asha, micha Ahlab okla ai asha, micha Achsib okla ai asha, 
micha Helbah okla ai asha, micha Afik okla ai asba, micha 
Lehob okla ai asha aiena ka tihlelit kocha wehli keyu ak 
mli tok. 

32. Amba Ashalait vhleha hvt Kenanait vhleha yakni ai 
asha kak o kocha wehli tok keyu hatuk osh, takla ai asha 
tok. 

33. Naftali ak kia Belh-shemesh okla ai asha, micha 
Belh-analh okla ai asha aiena ka tihlelit kocha wehli tok ke- 
yu; amba Kenanait vhleha, okla yakni yash aiasha kak o 
takla ahanta tok; yohmi kia Belh-shemesh okla aiasha, mi- 
cha Belh-analh okla aiasha aiena kvt noshkobo atobbi toba 
tok. 

34. Mihma Amolait vhleha hvt Tan im vlla vhleha ha 
tihleli na nvnih foka ont ai asha tok: akowvt okfa ha ant 
ik ai asha, im ahni keyu hatuk okvt: 

35. Micha Amolait vhleha hvt Aichalon Heles nvnih ta- 
laia, micha Shaalbim ita tuklo kak 0 ai asha pulla kak o 
ahni tok; yohmi kia Chosef in chuka achvfa ibbak vt imai- 
ya tok, yohmi na noshkobo atobbi toba tok. 

36. Mihma Amolait vhleba im ai vhli hvt ai oiyvt ia 
Aklabbim, tuli vba maya kak atok oke. 


CHAPTA IlI. 


TOHMI ma Chihowa im enchel vt Kilkal pilla minti hosh 
Bochim a vla mvt, Echip a hvchi kohchichit, hvch iki 
vhleha ha anumpa kvllo il onochit im issa li tok yakni ya 


CHAPTA II. 81. 


hveh isht vla li tok: micha anumpa chit im apesa li tok vt 
kobvfli la himma keyu ; 

2. Mikma okla hvt yakni ilvppa ai asha ka anumpa hvsh 
ai itibai achvfa he keyu; im alta puta ka kinahlichit hvsh 
tahlashke: achi li tok: yohmi tok kia svtih ha hvchik sum 
antioshke: nanta katiohmi ho ilvppa hush yumihchi cho? 
achi tok. 

3. Yvmohmi kvt, Uno ak kia hvchi tikba tihlelit kocka 
wehli la he keyu; amba kvti hosh hvchi naksi ya shamvlli 
chiyuhma hi oke; micha 1 na holbvt toba puta kvt nan isht 
huch ibetvbli yachi hoke, achi li tok, achi tok. 

4. Atuk o yakohmi tok, Chihowa im enchel vt Islael im 
vila vhleha ha anumpa ilvppa im anumpuli ma, okla chito- 
lit yaiya tok. | 

5. Mihmvt yvmma Bochim okla hochifo tok: micha nan 
vhit a hukmit Chihowa ya isht aiokpvchi tok. 

6. Mihma Choshua vt okla ha tishelichi ma, Islael im 
vila vhleha hvt momvt ai isha he vlhpesa yakni ya isha chi 
hosh ilhkoli tok. 

7. Mihma Choshua vt okchaya nitak moma, micha hatak 
asunonchi vhleha hvt, Choshua vt illi haya, okchaya moma 
Chihowa yvt nana a fehna Islael a i yvmihinchi ka pisa tuk 
vt okchaya nitak moma ka okla hvt Chihowa ya im antia 
tok oke. 

8. Mihma Nun ushi Choshua Chihowa in tishu hut afvm- 
mi tahlepa achvfa cha, pokoli aiena hosh illi tok. 

9. Mihma ilap i yakni vhli Timnalh-heles yummvt Eflaim 
nvunih talaia ka bokko Kaash falummi in tunnvp ak o okla 
hohpi tok. 

10. Micha nitak yvmma okla asha moma yvmmak kia iki 
vhleha ha im ai itvnahvt taiyaha tok: mihma ai unchololi 
hosh iakaiyvt Chihowa, micha Islael a nana im atahli tok a 
ithana keyu hosh ai asha tok. 

11. Mihma Islael im vlla vhleha hvt nana ik achukmo ka 
Chihowa itikba a yumobmit, Baalim a aiokpuchi tok. 

12. Mihmvt iki vhleha in Chihowa Chitokaka, yummak 
osh Echip yakni ya ishit kohcha tok a issa cha, naholbvt 

toba puta, okla fullotvt im ai asha ka iakaiyvt im akachu- 
noli cha, Chihowa ya ishit nukhobelvchi tok. 

13. Mihmvt Chihowa ya issa cha, Baal, micha Ashtalolh 
ita tuklo kak o iakaiya tok. 

14. Mihma Chihowa im ai i nukkilli vt Islael a į sanalit 
libbi tok, micha wehpuli puta ka ibbak fohki na wehpuli 
tok; micha in tunvp afullotvt ai asha ka 1 kanchit ibbak 
foki na in tunvp itikba hiohla he keyu tok. 

15. Chihowa yvt ahanchi tuk mak osh, micha Chihowa 
yot anumpa kvllo ile onochit miha tuk mak osh kanima yo 
kochvt iakma, Chihowa ibbak vt nana ik achukmo isht im 
asanali beka tok: mihma okla komunta fehna tok. 

16. Yohmi kia Chibowa yvt nan apesa vhleha ha i hile- 
chi na wehpuli ibbak a a hlakofichit kohchi tok. 

17. Yohmi kia nan im apesa vhleha ha i haponakla he 
keyu hosh, amba okla inla 1 naholbvt toba puta ka 1 hauit 
im akachunoli beka tok: iki vhleha hvt Chihowa i nan vlh- 
pisa ba iakaiya tok a okla yohmi tok keyu, amba chekosi 
fehna filvmmit naksika ona beka tok. 

18. Mihma Chihowa yvt nan apesa vhleha ha 1 hilechik- 
myt, yomohmikmvt Chihowa yvt nan apesa ya ibafoyukvt, 
nan apesa vt okchaya itintakla ka in tvnvp vhleha ibbaka a 
hlakofihinchi beka tok: ilbvshali, micha apistikeli hatuk ọ 
kifahaha ka Chihowa yvt 1 nukhaklo hatok. 

19. Atuk o yakohmi beka tok, nan apesa yvt illikma, 
falamvt iki vhleha hatuk 21 shahlit naholbvt toba puta ka 
iakaiyvt, aiokpvchit im akachunolit, il okpvni beka tok: ilap 
nana akaniohmi, micha ilapunlvt aya kvt issa he keyu beka 
tok. 

20. Mihma Chihowa im ai 1 nukkilli vt Islael a 1 sanalit 
libbi tok: micha, Okla ilvppvt anumpa itim apesa iki vhle- 
ha im apesa li tok a kobvffi cha, vm anumpa ha Wapeni 
la he keyu beka tuk oka; 

21. Uno ak kia himak pilla ma oklushi Choshua vt tihle- 
lit ik kocha wehlo hosh illi tok, achvfa kia itikba tihlelit 
kocha wehli la he keyu ; 

22. Micha yummak o Islael vt Chihowa 1 hina ya holitob- 

lit a nohowa he iki vhleba hut holitobli tok mak o choh- 
mikma, keyukmá, nana ka isht imomaka pisa lashke, achi 
tok. 

23. Yvmohmi hatuk osh Chihowa yvt tushpvt tihlelit ik 
kocha wehlo, micha Choshua ak kia ibbak ik fohko hosh 
oklushi yvmma ashanchi tok. 


CHAPTA III. 


\ IHMA oklushi ilvppak o Chihowa yvt ashanchi kvt 

(Islael laua kaniohmi hosh Kenan tvnvp ai asha tok 
moma ka ik ithano ; 

2. Peh Islael im vila vhleha isht atiaka yvt tvnvp ithv- 
not imomakvt taha chi ho, yumohmi ho peh tikba ka ik 
ithano ya isht imomaka pisa chi hatok ;) 

3. Yakohmi ak atok, Filistin hochitoka tahlapi, micha 
Kenanait vhleha moma, micha Sitonian vhleha, micha Hifait 
vhleha Lebanon ai asha, Baal-hemon nvnih asht isht ia hosh 
Hamalh a chukowa ont ai vhli tok. 

4. Yummak o Islael vt Chihowa i nan vihpisa puta yvm- 
ma iki vhleha ha Moses a tohno na ibbak ak osh i holissochi 
tok a haponaklokmá, nana chi ka imomaka pisa chi hatok. 
5. Mihma Islael im vlla vhleha hvt Kenanait vhleha, 
Hittait vhleha, micha Amolait vhleha, micha Pelissait vhle- 
ha, micha Hifait vhleha, micha Chebusait vhleha aiena ka 
takla ajasha tok. l 

6. Micha ushetik vhleha ha tekchi yachi ho okla ishi mvt, 
ilap ushetik vhleha ha yvmma ushi vhleha ha okla ima cha, 
1 na holbvt toba puta ka aiokpuchi tok. 

7. Micha Islael im vlla vhleha hvt nana ik achukmo ka 
Chihowa itikba a yumohmi cha, Chihowa in Chitokaka ya im 
a haksit Baalim, micha Ashtelah itatuklo ka aiokpvchi tok. 

8. Yvmohmi ma Chihowa im ai į nukkilli yvt Islael ai 
sanalit libbi tok, micha Chushan-lishahlaim Mesopotamia į 
miko ya ibbak fohki tok: mihma Islael im vlla vhleha hvt 
afummi untuchina ho Chushan-lishahlaim a i nutaka tok. 

9. Mihma Islael im vila vhleha hvt Chihowa ya i pahaya 
ma, Chihowa yvt hlakofichi ya Islael im vlla vhleha ha i 
hilechi na hlakofichi tok, yvmmvt Kaleb nakfish Kenas ushi 
Olhniel ak atok. 

10. Mihma Chihowa im 1 Shilombish vt onvtola cha, Is- 
lael nan im apesa toba cha, kohchvt tvnvp ia tok: mihma 
Chihowa yot Chushan-lishahlaim Mesopotamia i miko ya 
ibbak fohki tok: mihma ibbak vt Chushan-lishahlaim a 
imaiyvchi tok. 

11. Mihma yakni vt afummi pokoli ushta ho foha tok: 
mihma Olhniel Kenas ushi vt illi tok. 

12. Mihma anonti Islael im vlla vhleha hvt nana ik achuk- 
mo ka Chihowa itikba ya a yumohmi tok: Islael vt nan ik 
achukmo ka Chihowa itikba ya a yvmohmi kak ọ, Chihowa 
yvt Moab 1 miko Eklon a kvllochit 1 sanalichi tok. 

13. Mihmvt Ammon in chipota, micha Amelek in chipota 
vhleha aiena ka hoyot itunahli cha, ivt Islael a issot kanchi 
cha, pam iti tvmaha holihta ya ishi tok. 

14. Yvmohmi ho Islael im vlla vhleha hvt Moab 1 miko 
Eklon a afummi auah untuchina ho i nutaka tok. 

15. Yvmohmi tuk kia Islael im vlla vhleha hvt Chihowa 
ya i pahaya ma, Chihowa yvt hlakofichi Ehut, Kela ushi, 
Benchamait hatak afabi yo 1 hilechi tok: micha yvmmak o 
tohno cha, Islael im vlla vhleha hvt Moab i miko Eklon a 

nahvlbina 1 pila tok. 

16. Yohmi kia Ehut vt bvshpo tahlalaka halupa falaia 
kvt kubit achvfa ho ikbi cha, iyubi isht impak imma nafohka 
nutaka isht 1l ai vskofvchi tox. 

17. Micha na hvlbina ya Eklon Moab i miko ya isht im 
ona tok: mihma Eklon vt hatak nia fehna hatok. 

18. Atuk osh nahvlbina ya im issvt atahli mvt, okla na- 
hvlbina shali tuk a pit tihlel tok. 

19. Amba ilap vto Kilkal bilika tuli na holbvt toba a hi- 
ohli ya falama cha, Anumpa luma ya isht chim aya lishke, 
miko ma! achi tok: mihma yvmmak ash osh, Chulusashke, 
achi tok. Mihma bilika hiohmaya tuk vt kohcha tok. 

20. Mihma Ehut vt im ona tok; mihma aboha paknaka 

tofa chuka talala ilap bano immi yosh yeommvt in talaia tuk 
osh binii tok: mihma Ehut vt, Chihowa im anumpa ho 
isht chim aya lishke, achi tok. Mihma im al om binili ya 
binili tuk vt wakaya tok. 

21. Mihma Ehut vt ibbak vihfubek imma pit welit iyubi 
isht impak imma ya bvshpo yash pit ai ishi cha, ikfoka ya 
ishit bahli tok. 

22. Micha halupa vt pit chukowa ma, vpi ak kia awant 
pit chukowa tok: mihma nia vt itakmot. halupa ya luhmi 
tok: yohmi na bvshpo falaia ya kohcha he keyu ma, lukfi 
vt kohcha tok. 

23. Yvmohmi ma Ehut vt kohehvt hoshontika ya hlopul- 
lit tofa chuka okhissa ya on okshita cha, ashunichi tok. 

24. Atuk osh kohchvt ta ma, in tishu vhleha hvt vla tok: 
micha okla ant pisa mvt, yakeh! aboha paknaka chuka ta- 
laia okhissa yvt ashana tok; mihma, Aboha paknaka tofa 
chuka talaia iyi ya ai ompohomo pullvshke, okla achi tok. 

25. Micha hielit polaka hofahyvt taha tok ; mihma yakeh ! 
aboha paknaka chuka talaia okhissa ya ik tiwo ma, isht-tiwa 
okla ishi cha, tiwi tok: mihma yakeh! i miko yvt illit aka 
itula tuk atok. 

26. Mihma Ehut vt, hieli itintakla ma, tuli naholbvt toba 
a hiohli ya ont ivt, hlakofit Seilalh a ona tok. 

27. Atuk osh ona mvt yakohmi tok, Eflaim nunih ha isht 
pufa ai olachi ma, Islael im vlla vhleha hvt awant nvnih ha 
akowa ma, yvmmak osh tikba ia tok. 

28. Mihmvt, Hvs si akaiyashke; hvchin tunup Moab okla 
ha Chihowa yvt hveh ibbak a fohki hoka, im achi tok. 
Mihma okla iakaiyvt akowvt ia ma, Chatan okhina akocha 
Moab pilla ka ishi cha, hatak achufa kia ik hlopulli, ahna he 
keyu tok. 

29. Micha nitak yomma Moab a hatak tahlepa sipokni 
pokoli foka, hatak nia bieka, micha hatak hlampko bieka 
tok: mihma hatak achvfa kia hlakofi tok keyu hoke. 

30. Yvmohmi hosh nitak yvmma Moab a Islael vt imai- 
yachit nutakvchi tok. Mihma yakni vt afummi pokoli untu- 
china ho foha tok. 

31. Mihma iakaiya kvt Analh ushi Shamka, yummuvt Fi- 
listin tahlepa hannali ho wak toksvli isht bihli yo isht vbi 
tok: yvmmak kia Islael a hlakofichi tok. 


CHAPTA IV. 


IHMA Ehut vt illi ma, Islael im vlla vhleha hyt anonti 
nana ik achukmo ka Chihowa itikba a yvmohmi tok. 

2. Mihma Chihowa yvt kanchit Chabin Kenan 1 miko, 
yvmmvt Haso ak o apehlichi ya in tvshka chipota i kvpitvni 
hvt Sise atok, yommvt Chentail Haloshelh ak o ai vtta 
beka tok. 

3. Mihma Islael im vlla vhleha hvt Chihowa ya im ilbv- 
shut i pahaya tok; tvnvp tuli itichanvlli vt in tahlepa chak- 
kali tok; micha afvmmi pokoli tuklo ho Islael im vlla 
vhleha ha ilbvshali fehna tok. 

4. Mihma Lanitolh tekchi Tebolah ohoyo hopaii yosh ni- 
tak yvmma Islael a nan im apesa atok. 

5. Micha Tebolah i pam iti nutaka Eflaim nvnih, micha 
Behlel itin takla yak o vtta tok: mihma nan im apesa chi 
ho, Islael im vlla vhleha hvt im ona beka tok. 

6. Mihma Abinoam ushi Balak a pit hoyot Ketesh-naf- 
tali ai isht vla mvt, Islael in Chihowa Chitokaka yvt apesa 
kot, Ivt Tabo nvnih ha pit akanvlli cha, Naftali im vlla 
vhleha, micha Sebulun im vlla vhleha aiena hatak tahlepa 
sipokni pokoli ho isht ish iashke, 

7. Mikma Chabin in tushka chipota i kvpitvni Sisela, mi- 
cha tvnvp im iti chanvlli puta, micha im okla laua aiena ka 
kanvllichit okhina Kishon ak o isht vla lish, chibbak a fohki 
la chi hoke, ahanchi tuk keyu cho? im achi tok. 

8. Mihma Balak vt, Si awant ish ia hokmvno, 1a la himla; 
amba si awant ish ia he keyu hokmvno, ia la he keyu, im 
achi tok. 

9. Mibma, Chi awant ia li pulla chi hoke: yohmi kia 
yvmma nowvt ish aya kvt ishit chi annoa he keyu hoke; 
Chihowa yvt Sisela ya kanchit ohoyo ho ibbak fohka chi 

hoka, achi tok. Mihmvt Tebolah vt wakaya mvt, Balak a 
awant Ketesh a ona tok. 

10. Mihma Balak vt Sebulun, micha Naftali hoyot Ke- 
tesh a isht ona tok: mihma hatak tahlepa sipokii pokoli 
hosh iakaiya tok: mihma Tebolah vt awant ia tok. 

11. Mihma Hebe Kenait, yummvt Hobab Moses ipochi 
ya im vlla vhleha al achvfa hosh Kenait vhleha ha ile filvm- 
michit, Saanaim yakni patvssvehi Ketesh bilika yak o im 
vlhtipo ha ont hilechi tok. 

12. Mihma Abinoam ushi Balak vt Tabo nvnih ha ona 
ka Sisela ya okla im anoli tok. 

13. Mihma Sisela vt tvnvp im itichanvlli moma, tuli iti- 
chanvlli tahlepa chakkali, micha okla moma Chentail Halo- 
shelh pilla minti im ai asha tuk vt Kishon okhina yak o hoyot 
ai itunahli tok. 

14. Mihma Tebolah vt Balak a, Wakayá, himak nitak ak 
o Chihowa hvt Sisela ya chibbak a fohki hoka; Chihowa 
yvt chi tikba ia tuk keyu? im achi tok. Mihma Balak vt 
Tabo nvnih ha akowvt ia ma, hatak tahlepa sipokni pokoli 
hosh iakaiya tok. 

15. Mihma Chihowa yvt Sisela, micha tvnvp im iticha- 
nolli, micha im okla chito aiena ka Balak itikba ya bushpo 
falaia halupa ya ishit komuntuchit yuhli tok; yohmi na 
Sisela vt itichanvlli ya akowa cha, aka hikia hosh maleli tok. 

16. Yohmi kia Balak vt tvnvp itichanvlli, micha okla 
chito aiena ka iakaiyvt Chentail Haloshelh a isht ona tok; 
mihma Sisela im okla chito moma kvt bushpo falaia halupa 
onvtolvt akakohvt taiyaha tok; mihma hatak achvfa kia 
iksho tok. 

1:37. Yohmi kia Sisela vto aka hikia hosh malelit Chael 
Hebe Kenait tekchi im vlbtipo ya ona tok: Chabin Haso i 
miko, micha Hebe Kenait in chuka achvfa itatuklo kvt it i 
nanaiya hatuk oka. 

18. Mikma Chael vt kohchvt Sisela ya ont afama cha, 
Fullotvt ish chukowashke; fullotvt is suba chukowashke ; 
chi nukshopa ná, a shahli ma! im achi tok. Atuk o vlhtipo 
ya fullotvt chukowa ma, anchi isht ompohomo tok, 


88 NAN APESA VHLEHA, 


19. Mihma, Oka kanomosi ho sa peta, chim asilhha lish- 
ke, satukshila hoka, im achi tok. Mihma pishukchi kotoba 
vlhto ho shufi cha, ishkochichi cha, ompohomo tok. 

20. Anonti, Ulhtipo okhissa ish hikiashke; atukma kv- 
na hosh vla cha, chi ponaklot, Hatak vt asha? achikma, 
Keyú, ish achashke, im achi tok. 

21. Yohmi ma Hebe tekchi Chael vt vlhtipo chofak a 
ishi, micha chofak isht anvhlichi a ishi mvt, lumvt onvt cho- 
fak a imosana ishit nvhlit, yakni pit shamvllichi tok: hoyvb- 
lit nusit illi hatuk ọ. Yvmohmi na illi tok. 

22. Mihma yakeh! Balak vt Sisela ya iakaiyvt aya ma, 
Chael vt kohchvt afama mvt, Minti, mikma hatak koyot ish 
aya ka chi pisachi lashke, im achi tok. Atuk 0 im vlhtipo 
ya ant chukowa ma, yakeh! Sisela vt illi cha, itoyula ma, 
chofak vt imosana ya shamvlli tok. 

23. Yvmohmi hosh Chitokaka hvt nitak yvmma Kenan 
miko Chabin a Islael im vlla vhleha itikba ya anutakvchi 
tok. 

24. Mihma Islael im vlla vhleha ibbak vt Kenan miko 
Chabin a iakaiyvt 1 kvllot mahayvt, Chabin Kenan miko ya 
vbit tahli tok: 


CMHSASEATIAN VS 


UMOHMI ma Tebolah, micha Balak Abinoam ushi ita- 

tuklo kvt nitak yvmma talovt yak ahanchi tok. 

2. Okla hvt aiokpanchit im il ihisa ma, Chihowa hvt 
Islael a im il aiokha ka hvsh holitoblichashke. - 

3. Hvsh haklashke, miko hvchia ma! ho hakló, hochito- 
ka hvchia ma! vno, vno fehna kvt Chihowa ya in taloa la 
chi hoke; Islael in Chihowa Chitokaka holitoblichi ishit 
taloa la chi hoke. 

4. Chihowa ma! Sei ya kohchvt ish ia ma, Etom yakni 
ya kohchvt ish ia ma, yakni vt wvnihinchi ma, shutik vt 
hoiya tok, hoshonti yak kia oka hoiya tok. 

5. Chihowa itikba ya nvnih puta, Sainai yvmma fehna kvt 
Islael in Chihowa Chitokaka itikba ya bilvt yanahanli tok. 

6. Analh ushi Shamka 1 nitak ma hina ya ik ai itunowo 
hosh, nowvt aya vhleha hvt hinaksho, hina fullota yak o ai 
itvnowa tok. 

7. Tvmahushi puta kvt chuk ilissa tuk, Islael 1 yakni ya 
a chuk il issa tuk o, Tebolah sia hvt hikia li tuk, Islael okla 
ishki yosh hikia li tuk oke. 

8. Naholbvt toba himona ishi tok; yohmi ma holihta ok- 
hissa ya tunvp vt ai asha tok: telihpa yokma, tvbi tuli ha- 
lupa ontula nana kia Islael tahlepa sipokni pokoli ai ititakla 
ka itoyula na haiaka tok o? 

9. Islael okla pehlichi vhleha hvt okla ai ititakla ya aiok- 
panchit il ihisa tuk a sa chukvsh vt ibafoyuka hoke: Chi- 
howa ya hvsh aiokpvchashke. 

10. Ho anumpuli, issuba haksobish falaia tohbi hvsh on 
chieya ma! nan apesvt hvsh chieya ma! micha hina takla 
hvsh itvnowa ma ! 

11. Oka ai ochi iti tanampo sholi tvshka paya ka i hla- 
kofi hvchia ma! yvmma Chihowa yvt Islael yakni tumahu- 
shi puta ka nana ai vlhpiesa ka i yvmihchi tuk a it im 
anola hi oke: yvmohmikma Chihowa im okla hvt akowvt 
holihta okhissa puta ka falamvt ona hi oke. 

12. Okcha, okeh4, Tebolah ma! okcha, okcha, ish talo- 
ashke; wakaya, Balak ma! micha chi yuka ha yukachit ish 
pehliechashke, Abinoam ushi chia ma! 

13. Yumohmi ma hlakofi ka okla ai ititakla hochitoka 
vhleha ha pehlichi ikbi tok: micha Chihowa vt im okla ha- 
tak hochitoka pehlichi sakbishke. 

14. Hakshish Eflaim a akohchvt Amalek a i sanali tuk; 
Benchamin ma! chiakaiyvt chim okla ha ibai vihto tuk: 
Machi ya pehlichi vhleha hvt minti tuk, micha Sebulun a 
ishit holissochit ieshi ak atuk oke. 

15. Mihma Issaka pehlichi vhleka hvt Tebolah ya ibafoyu- 
ka tuk; Issaka fehna, micha Balak ak kia ibafoyuka tuk ak 
inli: yummak ash osh aka hikia ho okfa ha pila tok. Lu- 
ben vt itachowvt alasha ka chukvsh im eimie chito fehna 
tuk oke. 

16. Nanta katiohmi ho ginsi bra ai asha ka antvt chuk- 

fvlhpoa yaya ka ish haklo tuk o? Luben vt itachowvt ai 
asha ka chukvsh silhhi chito fehna tuk oke, 

17. Kileat vt Chatan mish tvnnvp ak o anta tuk: micha 
nanta katiohmi ho Tan vt peni hochito ai ahanta tuk ọ? 
Asha vt okhvta lapalika ak inli antvt, peni hochito atakali 
ya ai ahanta tuk. 

18. Sebulun, micha Naftali achahaka ahielit ilhfiopak a 
illi ka il im ihisa okla hoke. 

19. Miko puta kvt vlvt itibi tuk; yohmi na Mekitto oka 
taloha bilika Tanaach a Kenan miko puta kvot ai itibi tuk 
oke; nawehpoa tuli holisso ya ishi tuk keyu hoke. 

20. Uba minti hosh okla itibi tuk; fochik puta ai ia he 
vlhpesa kvt ayvt Sisela ya itibi tuk oke. 

21. Kishon okhina, okhina nitak chashpo yummut, Kishon 
okhina yvt pifit kanchi tuk oke. VUmi shilombish ma! ha- 
tak hlampko chilita ya yakni ya ish a hvhlichishke. 

22. Yvmohmi ma ilauatuchi kak o, micha hatak hlampko 
chilita yvt ilauatvchi kak o, issuba iyi akchush vt kobahli 
tuk oke, 

23. Chihowa im enchel vt Chihowa ya okla ant apela tuk 
keyu, Chihowa ya ant apelvt chilita hochitoka ya 1 sanali 
tuk keyu hoka, Melos a kalakshichit hvsh mihashke, okla 
yvmma ai asha ka hvsh kalakshichi fehnashke, achi tok., 

24. Hebe Kenait tekchi Chael vt holitopa kvt ohoyo pu- 
ta ka 1 shahla chi hoke, choyo pta vihtipo ahanta ka holi- 
topa kvt i shahla hi oke. 

25. Oka im asilhha ma, pishukchi yo ipeta tuk: pishuk- 
chi nia ya ampo holitopa yo fohkit isht im vla tuk oks. 

26. Ibbak a chofak a isht ishi mvt, ibbak. isht impak im- 
ma ya chofak isht anvhlichi yash Sisela pa isht isso tuk 
oke: imosana bahlit hlopullichi mvt, noshkobo ha chanlit 
tvbli tuk oke. 

27. Iyı itikba ya akachunoli tuk, itula tuk, aka itoyula 
tuk: iyi itikba ya akachunoli tuk, itula tuk; iyi itikba ya 
akachunoli tuk mak osh yvmma illit itula tuk oke. - 

28. Sisela ishki vt okhissushi ya pit a hopokoyot, okhis- 
sushi isht. okshilita tunna' pit tahpulut, Nanta katiohmi ho 

im itichanvih hot minti kot hopaki cho? nanta katiohmi 
ho im itichanvili hut chanulli kvt sulaha cho? achi tuk 
oke. 

29. Ohoyo hopoyuksa im asha vhleha hvt anumpa falama 
ya ima, ahli, ilap mli hosh anumpa falama ya il anumpulit, 

30. Nana ahayuchi tuk keyu ho? na wehpoa ya itakosh- 
kovt, choyo himita achufa, keyukmvt tuklo kia, hatak chilita 
puta kvt ishit, Sisela vto na wehpoa pisa ilaiyukali, chofak 
ushi isht vlhtaha na wehpoa pisa ilaiyukali, pisa ilaiyukali 
tahlalaka chofak ushi isht vihtaha, na wehpoa ishi tuk vt i 
nucha he vihpesa ka itakushkowa tuk keyu ho? achi tok. 

31. Yvmohmi hosh chin tvnvp moma kvt illashke, Chi- 
howa ma! amba Chihowa, holitobli vto hushi vt imi hlamp- 
ko il ai eshi hosh kohcha kak inli họ chiyuhmashke, ahanchi 
tok oke. Mihma yakni vt afummi pokoli ushta ho foha tok 
oke. 

V UMOHMI ma Islael im vlla vhleha hvt nana ik achuk- 
mo ka Chihowa itikba ya ai yumohmi tok: mihma Chi- 
howa yvt afummi untuklo ho Mitian ibbak a fohki tok. 

2. Mihma Mitian ibbak vt Islael a 1 sanali kvt kvllo-tok; 
micha Mitlanait vhleha pulla kak ọ Islael im vila vhleha hvt 
hichukbi nunih chaha, ai asha ka, micha yakni chiluk, micha 
aiatukko kvllo alena ka il ai ikbi tok. 

3. Micha Islael vt nana hokchi ma, yakohmi tok; Mitian- 
ait vhleha, micha Amalekait vhleha, micha hvshi akochaka 
in chipota aiena kvt vlvt, Islael a ant itibi beka tok. 

4. Micha ant im i sanalit abinanchi cha, yakni na waya 
ya okpvnit, Kasa ish ona ka ont vhlichi beka tok: micha 
Islael a isht okchaya nana kia chukfi vihpoa, wak, issuba 
haksobish falaia nana kia ik im ashancho beka tok. 

5. Laua kvt hatvffo ak o chiyuhmi hosh i wak, micha im 

vlhtipo aiena ka isht vla hatuk osh; okla, micha i kamel 
- aiena kvt a holhtina iksho hatuk osh; micha yakni “yash 

chukowvt okpvni tok. i 

6. Mihma Mitian okla pulla kak o Islael vt ilbusha fehna 
tok; mihmvt Islael vt Chihowa ya 1 pahaya tok. 

7. Mihma yakohmi tok, Mitianait vhleha pula kak o, 
Islael im vlla vhleha hvt Chihowa ya i pabaya ma, 

8. Chihowa yvt Islael a hopan 1 pila tok: mihma yum- 
mak ash osh, Islael in Chihowa Chitokaka yvt yak ahan- 
chishke, Uno ak osh Echip a ai ishit hvchi kokchi li tok, mi- 
cha aboha yuka a kohchit hvch isht vla li tok oke. 

9. Micha vno ak osh Echip okla ibbak a, micha hvch 
ilbvshali tok ibbak a a hvchi hlakofichi li tok; micha hvch 
itikba tihlelit kohchit, micha 1 yakni ya hvch ima li tok oke. 

10. Micha, Uno ak osh hvchin Chitokaka Chihowa sia 
hoke ; Amolait vhleha 1 yakni yo hvsh ai asha kvt i naholbvt 
toba puta ka hvsh i nukshopa ná, hvchim achi li tok kia, vm 
anumpa ha hvs svm antia tuk keyushke, im ahancni tok. 

11. Mihma Chihowa im enchel vt vla cha, iti baiyi akish- 
tvla yvmmvt Oflah hikia hosh Choash Abieslait ak ọ im 
atalaia ak o binili tok: mihma ushi Kiteon vt Mitianait vhle- 
ha hak o in luhma chi hosh paki abushli ya bilika ho onush 
a boli tok. 

12. Mihma Chihowa im enchel ash osh i haiaka cha, 
Chihowa yvt chib afoyukvshke, hatak hlampko, hatak chilita 
nukwia iksho chia ma! im achi tok. 

13. Mihma Kiteon vt, An Chitokaka ma! Chihowa yvt 
pibafoyuka hokak ọ nanta katiohmi ho ilvppa puyuta kvt pi 
onvtola tuk o? nana afehna puta piki vhleha hvt pim ano- 
lit, Chihowa ak osh Echip a akohchit pisht vla keyu, ahan- 
chi beka tok mito? yohmi kia himak ano Chihowa yot pi 
kanchit, Mitianait vhleha ibbak a pi fohkishke. 

14. Mihma Chihowa yvt i holhponayo onochit pisa mvt, 
Ilvppa ish a kollo kvt yumohmi hosh iá, mikmvt Islael a 
Mitianait vhleha ibbak a ish hlakoficha chi hoke; chi pila li 
keyu cho? achi tok. 

15. Mihma an Chitokaka ma! nanta hak o Islael a ishit 
hlakofichi la chi cho? yakeh! an chuka achvfa yvt Manas- 
seh ya ilbvsha yoke, micha aki in chuka achvfa ya moma 
ik lauwo sia hoke, im achi tok. 

16. Mihma Chihowa yvt, Chibafoyuka li pulla chi hoke; 
mikma Mitianait vhleha ha hatak achvfa chiyuhmichit issot 
ish kancha chi hoke, im achi tok. 

17. Mihma, Himak a chi holhponayo hanta a chi ahayu- 
chi li hokma, yohmikma is sum anumpuli tuk vt nan isht 
atokowa is sa haiakuchashke. 

18. Ish ia ná, chim asilhha lishke, ont falamvt nan isht 
aiokpvehi ya isht vtvt, chi tikba talali li hayashke, achi tok. 
Mihma, Binili li anonti ish lashke, achi tok. 

19. Mihma Kiteon vt ont chukowvt, issi kosoma ushi, 
micha bota tohbi efa achvfa ho pvska ik shatummo atahli 
tok: nipi ano kishi fohki mvt, okchi ya shuti vni mvt, baiyi 
akishtvla ya isht im ona cha, isht aiokpvchi tok. 

20. Mihma Chitokaka im enchel vt, Nipi micha pvska ik 
shatummo ya ishi cha, tuli ilvppa onochi cha, okchi ya hla- 
tubli, im achi tok. Mihma yvmohmi tok. 

21. Mihma Chihowa im enchel vt tvbi ibbak foyuka tuk 
vt weli cha, tubi wishakchi ya nipi micha pvska ya tikelichi 
ma, luak vt tvli ya kohcha cha, nipi micha pvska ik shatvm- 
mo ya hushmit tahli tok. Yvmohmi ma Chihowa im en- 
chel vt ia na ik peso ki tok. 

22. Mihma Kiteon vt Chihowa im enchel atuk o akosti- 
ninchi mvt, Kiteon vt, Ikikkeh! Chitokaka Chihowa ma! 
Chihowa im enchel a nashuka itipisa li hokvt, achi tok. 

23. Mihma Chihowa hvt, Chi nuktaiyalashke, chi nuk- 
shopa ná, chilla he keyu hoke, im achi tok. 

24. Yvmohmi ma Kiteon vt Chihowa ya alta im ikbi cha, 
Chihowa-shalom hochifo tok: himak nitak a Abjeslait vhle- 
ha in tumaha Oflah ya a hikia moma hoke. 

25. Atuk o yakohmi tok, mih ninak ak inli ho Chihowa yvt, 
Chiki i wak hobvk himita, wak hobvk atukla afummi untuklo 
kak o ish ishashke; micha Baal im alta chiki vtikbi tok a 
ish kinvffashke, micha iti lokoli bilika hieli ka chanlit ish 
akuchashke: 

26. Micha tuli paknaka ilvppa a chim apesa li ka Chi- 
howa chin Chitokaka ya alta ish im ikbi cha, wak hobvk 
atukla kash ishit vbit, iti lokoli chanlit ish akucha chi kvt, 

isht hukmit isht aiokpvchi isht ish aiokpvchashke, 1m achi 
tok. 

27. Yvmohmi ma Kiteon vt in tishu pokoli ho ishi cha, Chi- 
howa yvt im achi tuk mak o yvmohmi tok: mihmvtikiin chuka 
achufa, micha tumaha holihta hatak aiena ka 1 nukshopa hatuk 
osh, nitak a yvmihcha he keyu hosh, ninak ọ yumohmi tok. 

28. Mihma tvmaha holihta hatak vhleha hvt onnahinii 
fehna wakaya ma; yakeh! Baal im alta vt kinafa ma, mihma 
iti lokoli yomma bilika hikia tuk vt chayvt kinahli, micha 
wak hobvk atukla kash o alta toba tuk a onochit isht aiok- 
puchi tuk achini tok. 

29. Yvmohmi ma it i ponaklot, Kuta hosh ilvppa yumih- 
chi tuk oh cho? achi tok. Atuk osh okla asilhhvchit po- 
naklo ma, Choash ushi Kiteon ak osh ilvppa yvmihchi tuk 
oke, okla achi tok. 

30. Yvmohmi ma tvmaha holihta hatak vhleha hvt Cho- 
ash a, Chiso ha ishit ish kohcha na illashke: Baal im alta 
ya kinvffi hokvt, micha bilika iti lokoli tuk a chanlit kinvff 
hokvt, im achi tok. 

31. Mihma Choash vt i sanalit hieli kash, Baal a apeh- 
povt hush anumpula chi ho? hvsh apoba chi cho? kuna 
hosh apehpovt anumpula hinlakmvt, yvmmak osh onnahinli 
moma na illashke; kuna hosh im alta ya kinvffi ka Chitoka- 
ka naholbvt toba ak okmvt, ilap ak mli hosh il apehpovt 
anumpulashke, im achi tok. 

32. Yvmohmi mvt nitak yumma Chelub-baal hochifot, 
Im alta kinvff hoka, Baal ak osh apehpovt anumpulit i 
sanalashke, achi tok. 

- 83. Yvmohmi ma Mibanait vhleha, micha Amalekait 
vhleha, micha hvshi akochaka in chipota vhleha aiena kvt 
itihoyvt itunaha cha, ivt Chesleel okfa hak o ont binanchi tok. 

34. Yohmi kia Chihowa imi Shilombish vt Kiteon a onvto- 
la na isht-pufa olachi na Abiese vt im itvnahvt iakaiya tok. 

35. Mihma anumpa shali vhleha Manasseh ya pilvt hlo- 
pullichi tok: mihma yummak kia im itvnahvt iakaiya tok: 
mihmvt Asha, micha Sebulun, micha Naftali aiena ka anum- 
pa shali vhleha 1 pila tok: mihma afamvt minti tok. i 

36. Mihma Kiteon vt Chitokaka ya, Ish achi tuk vt yv- 
mohmit subbak'ak o Islael a isht ish hlakoficha chi hokmvt, 

37. Yakeh! chukfi hishi ya anihechi ya bohli la chi hoke: 
yohmi ka fichak vt chuki hishi ak bano ho onvtola cha, 
yakni inla hokvto shila biekakma, yohmikma ish achi tuk vt 
Islael a svbbak ak o isht ish hlakoficha chi ka, ithaiyana la 
chi hoke, im achi tok. l 

38. Atuk ọ yvmohmi tok; onna ma onnahinli wakaya 
mvt, chukfi hishi ya yichiffit ishi cha, fichak a bushlit chukfi 
hishi akohchi na oka vt ampo alota achvfa tok. 

39. Mihma Kiteon vt Chitokaka ya Isht chim anukkilli vt 
a sanalit ik libbo kashke : mikma himonna ilvppak bano ho 
anumpuli lashke: Himonna ilvppak bano ho chukfi hishi ya 
isht imomaka pisa lashke, chim asilhha lishke; himak ano 
chukfi hishi ak illa hosh shilakma, yakni paknaka moma ho- 
kuno fichak vt onvtolashke, im achi tok. 

40. Mihma Chitokaka yvt ninak yvmma yvmihchi tok: 
chukfi hishi ak illa hosh shila ma, fichak vt yakni moma 
onvtola tok. 


CHAPTA VII. 


UMOHMI ma Chelub-baal (yommvt Kiteon) ak osh okla 

moma apeha tuk aiena kvt onnahinli fehna wakaya mvt, 

kuli Halot ak o bilika binanchi tok: yohmi ho Mitianait okla 

ehito vt 1 falummi imma in tunnup nvnih Moleh bilika okfa 
kak o ajasha tok. 

2. Mihma Chihowa yvt Kiteon a, Okla chi apihvt aya 
kvt laua fehna hatuk o, Mitianait vhleha ha ibbak fohki la 
he keyushke; i yohmi li hokma, Islael vt vm ilauatvt, Uno 
svbbak ak inli hosh sa hlakofichishke, acha hinla hoka. 

8. Yumohmi hoka himak a okla ha haklochit anumpulit, 
Kvna hosh nukshopvt komuntakmvt, Kileat nunih ha onna- 
hinli a falamvt iashke, ish achashke, achi tok. Mihma okla 
hvt tahlepa sipokni pokoli tuklo cha tuklo aiena kvt falamvt' 
ia tok; mihma tahlepa sipokni pokoli hosh asha tok. 

4. Mihma Chihowa yvt Kiteon a, Okla hvt laua momvsh- 

ke: oka aiasha isht ish onashke, mikma yummak ọ ai imo- 
maka chi pisa lashke: mikma yakohma chi, kuna ho, Ilvppak 
osh chi awant ia chi, chim achi likma, yummak osh chi 
awant ia chi hoke; micha kvna ho, Ilvppvt chi awant ia he 
keyu, chim achi likma, yvmmak okvt ia he keyu hoke, im 
achi tok. 

5. Yvmohmi ma, okla ha oka ai asha isht ona tok: mih- 
ma Chibowa yvt Kiteon a, Isunlvsh a oka isht taklit ishko 
kvt, oñ yosh isunlvsh isht takli ka chohmikma moma kia ila 
naksika ish hilechashke; mikmvt iyikvlaha hachukbihlepvt 
hikia hosh ishko kak kia ila naksika ish hilechashke, im 
achi tok. 9 

6. Yohmi ma ibbak isht taklit ishko kvt holhtina kvt ta- 
hlepa tuchina tok: amba inla moma kvto hachukbihlepvt 
iyikvlaha isht hikivt ishko tok oke. 

7. Mihma Chihowa yvt Kiteon a, Hatak tahlepa tuchina 
oka taklıt ishko tuk mak o ishit chi hlakofichit, Mitianait 
vhleha ha chibbak fohki la chi hoke: mikma okla inla mo- 
ma kuto ai vtta aiyukali onashke, im achi tok. 

8. Yumohmi ma pinak, micha isht pufa aiena ka ibbak 
isht ieshi tok: mihma Islael vhleha inla moma kuno im vl- 
bina aiyukali pit tihleli cha, hatak tahlepa tuchina yvmmak 
ash o ishi tok. Mihma Mitian okla tvshka chipota hvt nu- 
taka okfa ho atasha tok. 

9. Atuk o yakohmi tok, mih ninak ak inli Chihowa yvt, 
Wakaya cha, tvshka chipota ai asha ka akowvt oná; chibbak 
a fohki li hoka. 

10. Amba ia ka chi nukwiakmvt, chin tishu Fulah yak o 
ish ishi cha, tvshka chipota ai asha ka ish onashke. 

11. Micha nana achi ka ish hakla chi hoke; micha him- 
makma chibbak vt hlampko cha, tvshka chipota aiasha ka 
ishim ona chi hoke, im achi tok. Yohmi ma in tishu Fulah 
ya ieshi cha, ivt hatak na halupa ieshi tushka chipota ibafo- 
yuka vhli ho ona tok. 

12. Mihma Mitianait vhleha, micha Amalekait vhleha, 
micha hvshi akochaka in chipota aiena kvt okfa ha kahvt aya 
kut, lawa kvt hatvffo chiyuhmi ma, į kamel vt a holhtina 

iksho, laua kvt okhvta lapalika shinuk ai asha kak o chi- 
yuhmi tok. 

13. Atuk o Kiteon vt ona ma, yakeh! hatak achufa kvt 
holhpokuna cha, ilap ai achvfa ka im anoli mvt, Yakeh ! 
holhpokuna sa holhpokuna ma, yakeh! bali pvska lumbo 
achufa hosh tonolit ia mvt, Mitian tushka chipota iba chuko- 
wyt ia mvt, binah ho ona cha, issot kinvfū na binah hash ot 
filema cha, aka putaya tuk oke, achi tok. 

14. Mihma ilap ai achvfa yvt afalamichi mvt, Ilvppvt inla 
keyu, amba Kiteon Choash ushi, Islael hatak i bvshpo 
falaia mak oke: Chitokaka yvt Mitian, micha in tushka chi- 
pota moma ka ibbak a fohki hoka, achi tok. 

15. Atuk o yakohmi tok, Kiteon vt holhpokuna, micha 
toshowa aiena anoli na haklo mvt, Chihowa aiokpvchi mvt, 
falamvt Islael tvshka chipota ai asha ka ona mvt, Hvsh 
wakayashke, Chihowa hvt Mitian tvshka chipota laua yą 
hvch ibbak a fohkishke, achi tok. 

16. Mihmvt hatak tahlepa tuchina kash apehlichi tuchina 
ho ita kvshkoli cha, hatak moma ka isht pufa ibbak fohki 
mvt, ishtochi nana vihto keyu pvla ho fohki tok. 

17. Micha, Hvs sa pisa cha, yummak inli hush yohmash- 
ke: atuk osh yakeh! binah vhli ona likma, yakohmashke, 
nana yvmohmi li kak ọ hvsh yvmohmashke. 

18. Isht pufa yọ olachi li, vno, micha si apeha aiena kvt, 
mikma hvchishno ak kia momvt binah apakfoyupvt isht pufa 
ya hvsh olachashke, mikmvt Chihowa, micha Kiteon 1 bvsh- 
po falaia yoke, hvsh ahanchashke, im achi tok. 

19. Yvmohmi tuk o Kiteon, micha hatak tahlepa achvfa 
apihvt aya tuk vt ninak atoni iklvna isht ia vmmona ho bı- 
nah vhli ho ona tok; mihma himona atoni hilechit tahli tok : 
mihma isht pufa olachi mvt, ishtochi ibbak fohka tuk vt 
koli tok. 

20. Micha apehlichi tuchina tuk ash osh isht pufa ya ola- 
hanchi mvt, ishtochi ya koli, micha ibbak vihfubek imma ya 
pula isht ieshi mvt, ibbak isht impak imma yano isht pufa 
olacha chi kvt isht ieshi tok: micha okla tvshka paya mvt, 
Chihowa, micha Kiteon 1 bvshpo falaia yoke, ahanchi tok. 

21. Mihma hatak moma kvt a hikia he vlhpesa kvt hikivt 
binah ha apakfoyupa tok; mihma tvshka chipota laua yvt 
yihlepvt yaiya mvt, maleli tok. 

22. Mihma tahlepa tuchina kash osh isht pufa olahanchi 
tok; mihma Chihowa hvt tvshka chipota laua ya hatak pu- 
ta 1 bvshpo falaia ilap bika isht it 1 sanalichi tok; mihma 
tvshka chipota laua yvt yihlepvt Selelalh imma Belh-shittah 
ha, micha Tabbalh Abel-meholah vhli ka ona tok. 

23. Mihma Islael hatak vhleha hvt Naftali, micha Asha, 
micha Manasseh moma aiena ka akohchvt itihoyot itvnaha 
cha, Mitianait vhleha ha iakaiyvt hlioli tok. 

24. Mihma Kiteon vt anumpa shali ya Eflaim nvnih mo- 
ma ka tihlelit, Akowvt hvsh minti cha, oka Belh-balah, 
micha Chatan ont ai vhli ka tikba hvsh ai ishashke, ahanchi 
tok. Mihma Eflaim hatak moma kvt iti hoyot itvnaha cha, 
oka Belh-balah, micha Chatan ont ai vhli ka ishi tok. 

25. Mihmvt Mitianait tvshka pehlichi tuklo Oleb, micha 
Seeb a ishi tok: micha Oleb a Oleb tuli onochit vbi cha, 
Seeb a paki a hollokchi Seeb in talaia ka ai vbi tok; micha 
Mitian a hlioli tok, mihmvt Oleb, micha Seeb noshkobo ha 
ishit Chatan mish tvnnvp Kiteon a isht im ona tok oke. 


CHAPTA VIII. 


UMOHMI ma Eflaim hatak vhleha hvt, Nanta katiohmi 

ho ish pi yakohmichi tuk oh cho? Mitianait vhleha ha 

itibit ish ia mvt, chik pi hoyo kvt, achi tok; mihmvt okla 
itachowvt 1 kvllo tok. 

2. Mihma, Uno kaniohmi li tuk vt chishno ya nanta isht 
ahoba cho? Eflaim paki vlbvlli ak osh achukma kvt Abiese 
vt paki vmo ka 1 shahli keyu ? 

3. Chitokaka yvt Mitian tvshka pehlichi Oleb, micha 
Seeb a huch ibbak fohki tuk oke: yohmi ka nanta hak 0 
nana hvsh yumihchi tuk o chohmi ho yvmihchi la hinla tuk 
o?, im achi tok. Yvmohmit yvmma achi ma, anukhobela 
tuk vt 1 yokopa tok. i 

4. Mihma Kiteon vt Chatan a ona tok; mihmvé yumma, 
micha hatak tahlepa tuchina apihvt aya kash aienvt hoyvbli 
kia, hlioli moyuma hosh hlopulli tok. 

5. Mihma Sukkolh hatak vhleha ha, Okla si akaiya ka 
pvska lumbo kanohmi ka hvsh imashke, hvuchim asilhha 
lishke: hoyvbli hoka, micha Mitian miko Sebah, micha Sal- 
munna ita tuklo ka hlioli li hoke, im achi tok. 

6. Mihma Sukkolh okla pehlichi vhleha hvt, Sebah, micha 
Salmunna ibbak vt chibbak a foyuka tuk ọ, chin tvshka chi- 
pota ya pvska il ipeta hinla cho? achi tok. 

7. Mihma Kiteon vt, Yvmohmi ka Chihowa yvt Sebah, 
micha Salmunna ya svbbak fohkikma, yakni haiaka kuti, 
micha onush isht nihechi aiena ho hvcehi nipi ya ishit hlilli- 
chi la chi hoke, achi tok. 

8. Micha yomma vttvt ivt Penuel a ona mvt, yummak 
inli ho 1 miha tok: mihma Penuel hatak vhleha hvt afala- 
michit anumpuli kvt, Sukkolh hatak vhleha hvt afalamichit 
anumpuli tuk mak o chohmi tok. 

9. Mihma Penuel hatak vhleha hak kia im anumpulit, Si 
achukmakvt falamvt vla likmvt, holihta chaha ilvppa kinvff 
la chi hoke, achi tok. 

10. Mihma Sebah, micha Salmunna itatuklo kvt, micha 
in tvshka chipota, hatak tahlepa sipokni auah tahlapi foka 
hosh hvshi akochaka in chipota tvshka chipota laua yatuk. 
a hlakofi tuk vt moma mak o alena kvt Kalko ak o alasha 
tok; hatak bvshpo falaia ieshi vt tahlepa sipokni tahlepa 
achvfa cha, pokoli tuklo hosh akvma tuk oka. 

11. Mihma Kiteon vt Nobah, micha Chokbehah hvshi 
akochaka imma vlhtipo aiasha hina ia hosh tvshka chipota 
laua ya ont issot kanchi tok; tvshka chipota laua yvt ik 
nuktahlo hatuk oka. 

12. Mihma Sebah, micha Salmunna vt tihlaiya ma, hlioli 
tok; micha Mitian miko tuklo Sebah, micha Salmunna yash 
ishi cha, tushka chipota laua ya komuntuchit yubli tok. 

13. Mihma Choash ushi Kiteon vt hvshi vt ik kohcho ki- 
sha ho tvnvp aya tuk vt falama tok. 

14. Micha Sukkolh hatak vhleha ha ai achvfa hatak hi- 

mita yo hokli cha, 1 ponaklo tok: mihma Sukkolh pehlichi 
vhleha, micha hatak asunonchi vhleha aiena yvmmvt pokoli 
untuklo cha, untuklo ho holissochit anoli tok. 

15. Mihma Sukkolh hatak vhleha ha im ona cha, Yakeh 
Sebah, micha Salmunna yvmma isht hvsh yopulvt, Sebah, 
micha Salmunna ibbak vt chibbak a foka tuk o, hatak chi 
apehvt aya hoyvbli ka pvska il ipeta hinla cho? ishit hvs si 
ahanchi tuk mak oke, achi tok. 

16. Micha tvmaha holihta hatak im asvnonchi vhleha 
yash ishi cha, yakni haiaka kvti, micha onush isht nihechi 
aiena ho Sukkolh hatak vhleha ha nan isht im abvchi tok. 

17. Mihmvt Penuel holihta chaha ya kinvffi cha, tumaha 
holihta yash hatak vhleha ha vbi tok. . 

18. Yvmohmi mvt Sebah, micha Salmunna itatuklo ka, 
Tabo hvsh ai vbi kvt hatak katiohmi hatok o? im achi ma, 
afalamichit anumpuli mvt, Chi kaniohmi ka, yvmmak kia 
yohmi tok: miko yo ushi vhleha nana chohmi bieka tok. 

19. Mihma Kiteon vt, Itibapishi li vhleha ha tok, hvshki 
ushi vhleha ha tok oke: Chihowa yot okchaya pulla ka 
apowvt ish okchalinchi tuk okma, hvchibe la he tuk keyu 
hoke, achi tok. 

20. Mihmvt ushi uttahpi fehna Chehle ya, Wakaya cha, 
vbí, im achi tok. Yohmi kia hatak himita vt bvshpo falaia 
ya shufit ik esho tok: vlla fehna moma hatuk osh nukshopa 
hokvt. 

21. Yohmi ma Sebah, micha Salmunna vt, Chishno vt 
ish wakaya cha, ish pi onvtolashke; hatak ak osh kanioh- 
mikma, imi hlampko hvt yvmohmi chatuk oka, achi tok. 
Mihma Kiteon vt wakaya cha, Sebah, micha Salmunna ya vbi 
mvt, nan isht il akshema i kamel inuchi tuk a im ai ishi tok. 

22. Yohmi ma Islael hatak vhleha hvt Kiteon a, Ish pi 
pehlichashke, chishno, micha chiso, micha chiso ha iso ak 
kia aiena kvt: chishno ak osh Mitian ibbak a ish pi hlako- 
fichi tuk okvt; im achi tok. 

23. Mihma Kiteon vt, Hvchi pehlichi la he keyu, svso 
hak kia hvchi pehlicha he keyu: Chihowa ak osh hvchi 
pehlicha hi oke, im achi tok. 

24. Mihma Kiteon vt, Nana asilhha achufa ho huchim 
ahni lishke, yummvt hatak hvsh puta kvt na wehpoa hakso- 
. bish takali immi aiyukali kvt hvs sumashke, im achi tok. 
(Ishmaelait vhleha atuk okvt, tvli holisso lakna haksobish 
takali vt im asha tok oke.) 

25. Mihma afalamichit anumpuli mvt, Aiokpanchit e 
bohlashke, im achi tok. Mihmvt nafohka patali cha, ha- 
tak puta kvt na wehpoa haksobish takali immi aiyukali kvt 
pit fohki tok. 

26. Mihma tvli holisso lakna haksobish takali asilhha tuk 
weki kvt tuli holisso lakna shekel tahlepa sipokni achvfa 
cha, tahlepa untuklo tok; nan isht il akshema puta, micha 
ikunla inuchi, micha nafohka hummaiyi Mitian miko vlbeha 
tuk, micha itatakuli kamel vt inuchi tuk puta kvt aiena 
tok. 

27. Mihma Kiteon vt efot a al ikbi cha, in tumaha holihta, 
yummvt Oflah yak o bohli tok: mihma Islael moma kvt ivt 
hauit iakaiya tok: yvmmvt Kiteon, micha in chuka sdim 
isht ai ibetvbli tok. 

28. Yakohmi hosh Mitian vt Islael im vlla vhleha itikba 
ya i nutaka cha, 1 himmakma noshkobo ha ik akachakalecho 
tok. Mihma Kiteon 1 nitak ami pokoli ushta ka yakni 
vt achukmvt talaia tok. 

29. Mihma Chelub-baal Choash ushi vt ivt ilap in chuka 
akmli ho ont ahanta tok. 

30. Mihma Kiteon vt ilap nipi tobachi vt ushi aeni po- 
koli untuklo tok; tekchi vt in laua tok okvt. 

31. Mihma im itaiena yvt Shechem a anta tuk osh, yvm- 
mak kia vlla nakni yọ im eshi na, hohchifo ka Abimilech 
hochifo tok. 

32. Mihma Choash ushi Kiteon vt sipokni achukma hosh 
illi cha, iki Choash im ahollopi yvt Oflah Abieslait vhleha 
yakni ahikia ka a hollopi tok. 

33. Atuk o yakohmi tok, Kiteon vt illi mak inli ho, Islael 
im vila vhleha hvt anonti falamvt hauit ia cha, Baalim a 
iakaiya cha, Baal-belilh naholbvt toba ya aiokpvchi tok. 

34. Micha Islael im vlla vhleha hvt Chihowa in Chito- 

kaka yummak osh in tvnvp vt apakfoyupa tuk ibbak a ahla- 
kofichit kohonchi tuk a ik ithaiyano tok. 

35. Micha Chelub-baal, yummvt Kiteon in chuka achvfa 
ya, yummvt Islael a 1 kana tuk a chiyuhmit okla 1 kana tok 
keyu hoke. 


CHAPTA IX. 


UMOHMI ma Abimilech Chelub-baal ushi vt Shechem 

onvt, ishki itibapishi vhleha ha im ona cha, itim anum- 

pulit, micha ishki ya iki in chuka achvfa moma ka itim 
anumpulit yak ahanchi tok. 

2. Shechem hatak moma ka im anumpulit hvsh haklo- 
chashke, hvchim asilhha lishke, Chelub-baal ushi vhleha 
pokoli untuklo kak osh hvchi pehlichi kvt hvchim vlhpiesak- 
má, ak cho? achvfa hosh hvchi pehlichi kak oh cho? hysh 
im achashke, micha wno chi foni, micha chi nipi ak inli sia 
ka, hvsh ithaiyanashke, achi tok. 

3. Mihma ishki itibapishi vhleha hvt anumpa ilvppa puta 
ka Shechem hatak moma ka isht im anumpuli tok: mihma 
chukvsh vt Abimilech a iakaiya kak o nukfoyuka tok: Piti- 
bapishi hoka, achi hatuk osh. 

4. Micha tuli huta tushahli pokoli untuklo ho Baal-belilh 
in chuka ya a kohchit okla ima na yvmmak o Abimilech vt 
hatak makali, micha hatak ilefenvchi ya ishit tohno na iakai- 
ya tok. 

5. Micha iki in chuka Oflah talaia ka ona cha, itibapishi 
vhleha Chelub-baal a ushi vhleha hatak pokoli untuklo ho 
tuli achufa ho onochit vbi tok: yohmi kia Chohlam Chelub- | 
baal ushi ishtaiyopi vto hlakofi, luma hatuk osh. 

6. Mihma Shechem hatak moma kvt iti hoyot itvnaha, 
micha Millo in chuka moma aiena kvt ivt, holihta Shechem 
talaia baiyi ya bilika kak 0 Abimilech a miko ai ikbi tok. 

7. Atuk o Chohlam a im anoli ma, ivt Kelisim nvnih 
paknaka ont hikia cha, chitolit pahayut, Hvs sa haponak- 
lashke, Shechem hatak vhleha hvchia ma! yvmohmi ho 
Chitokaka yvt hvchi haponaklashke. 

8. Pehlicha chi ka iti puta kvt himonna ma nan ahummit 
miko ikba chi hosh kohchvt ia tok: micha Alif vpi ya, Ish 
pi mikashke, im achi tok. 

9. Yohmi kia Alif vpi vt, Sa nia yummak o Chitokaka, 
micha hatak alena ka ishit holitoblichi chatuk a issa lish, ivt 
iti puta kak o pehliechit ọ wakayvt hikia la hinla cho? im 
achi tok. 

10. Mihma iti puta kvt fik vpi ya, Ish la cha, ish pi mi- 
kashke, im achi tok. 

11. Yohmi kia fik vpi vt, Sa champuli tuk, micha vni 
achukma ho vni li tuk vt kanchi lish, iti puta kak o pehlie- 
chit 0 wakayvt hikia la pinla cho? im achi tok. 

12. Yvmohmi ma iti puta kvt paki vpi ya, Ish la cha, ish 
pi mikashke, im achi tok. 

13. Mihma paki vpi vt, Ùm oka paki ya yvmmvt Chito- 
kaka, micha hatak a chukush yukpali chatuk a issa lish, ivt 
iti puta kak o pehliechit o wakayvt hikia la hīnla cho? im 
achi tok. 

14. Yvmohmi ma iti puta kvt shumo ya, Ish la cha, ish 
pi mikashke, im achi tok. 

15. Mihma shumo vt iti puta ka, Ahli mak osh hvchi 
pehlichi miko hvs sakbi hokmvt, vlvt a hoshontika nutaka 
ya hvsh atukkashke: keyukma luak vt shumo ya akohcha 
cha, Lebanon chuahla ya hukmit tahlashke. 

16. Yvmohmi ka himak a Abimilech a miko hysh ikbi 
kvt, chukvsh ai ahli apissanli tuk okma, micha Chelub-baal, 
micha in chuka achufa ya ai vlhpiesa, micha ibbak asitvbi 
tuk vlhpesa kak o hvsh i yumohmi tuk okma, 

17. (Aki vt hvchim itibit, im ilhfiopak a ishkvnapvchi 
fehnvt, Mitian ibbak a ahlakofichit hvchi kohchichi tok. 

18. Yvmohmi tok a himak nitak a aki in chuka achvfa ya 
1 sanalit hvsh wakaya cha, ushi vhleha hatak pokoli untuklo 
ho tvli achvfa onochit hvsh bi cha, in tishu ohoyo ushi Abi- 
milech a hvch itibapishi haka, Shechem hatak vhleha hai 
miko hvsh ikbishke.) 

19. Yvmohmi ka chukvsh ai ahli hosh himak nitak a 
Chelub-baal, micha in chuka achvfa ya hvsh į yumohmi kvt 

ahlikmut, yohmikmvt Abimilech a hvsh a yukpakma, Abi- 
milech vt hvchi a yukpashke. 

20. Amba keyukma, luak vt Abimilech a akohcha hosh 
Shechem hatak vhleha, micha Millo in chuka ya hukmit 
tahlashke: micha luak vt Shechem hatak vhleha, micha 
Millo in chuka ya akohcha hosh Abimilech a hukmit Pii 
lashke, im achi tok. 

21. Mihmvt Chohlam vt malelit kvnivt, Bee ak o ona 
cha, itibapishi Abimilech a i nukshopa kak osh yvmmak o 
vtta tok. 

22. Abimilech vt Islael a 1 miko tok afummi tuchina ma, 

23. Yohmi ma Chitokaka yvt shilombish okpulo ya Abi- 
milech, micha Shechem hatak vhleha ha itintakla ya pila 
tok; mihma Shechem hatak vhleha hvt ai vlhpiesa keyu ho 
Abimilech 21 yvmohmi tok. 

24. Yvmohmi ho Chelub-baal ushi pokoli untuklo ka 
ilbvshali tok vt micha im issish vt itibapishi Abimilech yvm- 
mak osh vbi tok a, micha Shechem hatak vhleha, yvmmvt 
itibapishi vhleha vbi ka apeluchi tok aiena ka ant onvtoyula 
chi hatok. 

25. Mihma Shechem hatak vhleha hvt im aiehchi hatak 
a nvunih paknaka ashachi na yvmma pilla ka kuna hosh 
ayakma, moma okla wehpuli tok: atuk o Abimilech vt im 
annoa tok. 

26. Mihma Kaal Ebet ushi vt mintit itibapishi vhleha ita- 
pihvt Shechem a ona tok: mihma Shechem hatak vhleha 
hvit anukchieto tok. 

27. Atuk osh kohchvt osapa ona cha, paki ya vmot tahli 
mvt, ahvhlichi cha, chepullit nayukpvt aiasha tok; mihmvt 
| naholbvt toba im aboha chukowa cha, impvt, nan ishkot 
aiasha mvt, Abimilech a kalakshichit mihachi tok. 

28. Mihma Kaal Ebet ushi vt, Abimilech vt kuta ho? 
micha Shechem vt kuta hatuk o ilim antia hinla ho? Che- 
lub-baal ushi keyu? Sebul ak osh im anumpeshi keyu 
ho? Hamo hatak vhleha Shechem iki ak o hvsh im anti- 
ashke: nanta katiohmi ho vumma il im antia hinla cho? 

29. Micha okla ilvppa sabbak a 1 nutakvchi tuk okbano, 

yohmikma Abimilech a kvnvllichi Ja hinla, achi tok: mih- 
mvt Abimilech a, Chin tvshka chipota ya ish lauachi cha, 
ish kohchashke, im achi tok. 

30. Atuk o Sebul tumaha holihta pehlichi vt, Kaal Ebet 
ushi im anumpa ha haklo mvt, im ai i nukkilli vt libbi tok. 

31. Mihmvt Abimilech a anumpa shali vhleha ha lumvt 1 
pilot, Yakeh! Kaal Ebet ushi vt, micha itibapishi aiena kvt 
Shechem a vlvshke; micha yakeh! chi sanalit tumaha ho- 
lihta ya ai yimilichishke. 

32. Yohmi ka inta! ninak a wakaya cha, chishno, micha 
okla chi apehvt aiasha aiena kvt, micha osapa yak o hvsh 
im aiehchashke. 

83. Atukma yakohma chi hoke, onnahinli hvshi kohcha mak 
inli ho onnahinli fehna ho wakayvt, tumaha holihta ya akanvllit 
ish fahamashke, micha yakeh ! yvmma, micha okla apehvt aia- 
sha kvt kohchvt chitibikma, kaniohmi na ish pisakmvt, nana 
ho kaniohmichi chi bvnnakmvt, ish yumohmashke, achi tok. 

84. Mihma Abimilech vt, micha okla apehvt aya tuk aie- 
na kvt ninak o wakaya, aya ushta hosh Shechem a im aieh- 
chit aiasha tok. 

35. Mihma Ebet ushi Kaal vt kohchvt tumaha holihta a 
chukowa holihta okhissa ya hikia tok: mihma Abimilech, 
micha okla apehvt aya tuk moma kvt im aiehchit aiasha tuk 
vt wakaya tok. 

36. Mihma okla ha Kaal vt pisa mvt, Sebul a, Yakeh ! 
okla hvt nvnih ha akowvt mintishke, im achi tok. Mihma 
Sebul vt, Nunih hvt hoshontika kak osh hatak ahoba ho ish 
pisa hoke, im achi tok. 

37. Mihma anonti Kaal vt anumpulit, Pisá, okla hvt bv- 
cha i shahli ha minti ma, aya inla kvt baiyi Meonenim pilla 
ho mintishke, achi tok. 

38. Yvmohmi ma Sebul vt, Chitih isht anumpulit, Abi- 
milech ak osh kuta hatuk o il im antia hinla cho? ish ahan- 
chi tuk mvto? okla ilvppak o ish shitilema tuk mak keyu ? 
inta! himak a ish kohcha cha, ish itibashke, im achi tok. 

39. Mihma Kaal vt Shechem hatak vhleha ha itikba ia 
cha, Abimilech a itibi tok. 

40. Mihma Abimilech vt hlioli na i maleli ma; laua kyt 
akakohvt, micha nvhlvt mahayvt holihta okhissa a chukowa 
ya ona tok. 

41. Mihma Abimilech vt Alumah yak o vtta tok: mihma 
Sebul vt Kaal, micha itibapishi vhleha ha kohchichi na She- 
chem a vtta he keyu tok. 

42. Atuk ọ yakohmi tok, onna ma okla hvt kohchvt osapa 
ona tok: mihma Abimilech a im anoli tok. 

43. Mihma okla ishit apehlichi tuchina ho ita kushkoli 
mvt, im aiehchit hoyot osapa ya aiasha ma, yakeh ! okla hvt 
tumaha holihta ya kohcha tuk o pisa tok: mihma wakayrt 
itibi cha, issot kanchi tok. 

44. Mihma Abimilech, micha aya achufa apeha tuk vt 
yihlepvt tikba ivt, tumaha holihta okhissa achukowa ya 
hieli tok: mihma aya tuklo kuto okla moma osapa atasha ka 
o yihlepa cha, vbit tahli tok. 

45. Mihma Abimilech vt tumaha holihta ya itibi na nitak 
yummvt shohbi tok: micha tumaha holihta ya ishi cha, okla 
alasha ka vbit tahli mvt, tumaha holihta ya tivblit tahli cha, 
hvpi o fimmit tabli tok. . 

46. Mihma Shechem chuka chaha ai atoni hatak aiasha 
tuk vt yvmma haklo mvt, naholbvt toba Belilh in chuka ho- 
lihta chaha nahalupa aiasha ya okla chukowa tok. 

47. Mihma Shechem chuka chaha ai atoni hatak moma 
kvt iti hoyot itunahvt aiasha ka, Abimilech a im anoli tok. 

48. Mihma Abimilech vt ivt nvnih Salmon a oiyvt, ilap, 
micha okla apehvt aya tuk moma kvt ona tok; mikma Abi- 
milech vt iskifa ishi cha, iti naksish chanlit tvblit ishi cha, 
tahchi onochi mvt, okla apehvt aya tuk a, Nana kaniohmi 
li ka hvs sa pisa kut, tushpvt nana kaniohmi li ka hvsh yv- 
mihchashke, im achi tok. i 

49. Mihma okla moma kvt iti naksish tvbli ak inli bieka 
cha, Abimilech a iakaiya mwt, holihta chaha nahalupa aia- 
sha ya ai itvnahli cha, holihta chaha nahalupa ajasha ya 
luak on tikelichi tok: yohmi na Shechem chuka chaha ai 
atoni hatak aiasha tuk moma kvt yvmmak kia hatak, micha 
ohoyo tahlepa sipokni achvfa foka hosh illit taha tok. 

50. Yvmohmi ma Abimilech vt Hlebes a ona cha, Hlebes 
a abinachit itibì cha, ishi tok. 

51. Yohmi kia tumaha holihta ya chuka h ai atoni 
kullo hosh talaia tuk o yummak o hatak, micha choyo mo- 
ma, micha twmaha holihta aiasha tuk moma kvt yihlepvt 
chukowa cha, il on okhishta mvt, chuka chaha ai atoni pak- 
naka ya ona tok. 

52. Mihma Abimilech vt chuka chaha ai atoni ya ona 
cha, itibi myt, luak ishit hukma chi hosh chuka chaha ai 
atoni okhissa ya bilika ona tok. 

53. Mihma ohoyo achvfa hosh tanchi afotoha tuli tushafa 
yo Abimilech noshkobo ha ishit kahlaha chi hosh et pila tok. 

54. Yohmi ma tushpa hosh in tishu hatak himita į naha- 
lupa sholi ya i howvt, Chi bushpo falaia ya ish shufi cha, is 
subashke, yohmi na hatak vt, Ohoyo hosh vbi tuk ik si acho 
kashke, im achi tok. Mihma hatak himita ash osh ishit 
hait PE na illi tok. 

. Yvmohmi ma Islael hatak vhleha hvt Abimilech vt 
Min na pisa mvt, ivt atvtta aiyukali ona tok. 

56. Yakobmi hosh Chitokaka yvt Abimilech nan ashv- 
chit iki ya nana kaniohmichit itibapishi pokoli untuklo vbi 
tok a onochi tok. 

57. Micha Shechem hatak vhleha nana ik achukmo yv- 
mohmi tuk puta ka Chitokaka yvt ilap noshkobo hak o 
onochi tok: mihma Chelub-baal ushi Chohlam vt nana ik 
achukmo ka he anumpa anumpuli tok mak osh onvtola hatok. 

ZUMOHMI ma Abimilech a iakaiyvt Islael a apela chi 
kvt Toto ushi, Puah ushi yosh Tola Issaka hatak osh 
hikia tok: micha Shami Eflaim nvnih ak o vtta tok. 
2. Micha Islael a afommi pokoli tuklo akucha tuchina ho 
nana im apesa mvt, illi cha, Shami yak ọ a hollopi tok. 
3. Mihma iakaiya kvt Chai Kileat hatak osh hikia cha, Isla- 
el g afummi pokoli tuklo akucha tuklo ho nana im apesa tok. 

4. Mihma yummvt ushi vt pokoli tuchina hosh issuba 
haksobish falaia ushi vt i pokoli tuchina om binohli; micha 
tvmaha holihta yvt pokoli tuchina himak nitak a Hafolh 
Chai hohchifo hosh Kileat yakni talaia yvmmak osh im aia- 
A tok. 

5. Mihma Chai vt illi cha, Kamon ak o a hollopi tok. 

6. Mihma Islael im vlla vhleha hvt Chihowa itikba ya 
nana ik achukmo ka yvmohmit Baalim, micha Ashtalolh, 
micha Silia 1 naholbvt toba puta, micha Siton į naholbvt 
toba puta, micha Moab i naholbvt toba puta, micha Am- 
mon in chipota i naholbvt toba puta, micha Filistin vhleha i 
naholbvt toba puta aiena kak 0 aiokpuchi cha, Chihowa ya 
issa cha, ik im antio tok. 

7. Mihma Chihowa im ai i nukkilli vt libbit Islael a 1 sa- 
nali cha, kanchit Filistin okla ibbak a fohki mvt, Ammon in 
chipota aiena ka ibbak a fohki tok. 

8. Mihma afummi yvmma Islael im vlla vhleha ha afvm- 
mi auah untuchina ho apistikelit ilbvshali tok, Islael im vlla 
vhleha moma Chatan mish tvnnvp Amolait vhleha i yakni 
Kileat aiasha kak atok. 

9. Micha Ammon in chipota hvt Chatan a vbanvblit Chu- 
tah, micha Benchamin, micha Eflaim in chuka achvfa ya 
itibi tok: yvmohmi ho Islael vt ilbvsha fehna tok. 

10. Mihma Islael im vila vhleha hvt Chihowa ya i paha- 
yvt, Pin Chitokaka ya il issa cha, Baalim a il aiokpvchi kak 
osh pi yoshuhumba tuk oke, achi tok. 

11. Mihma Chihowa yvt Islael im vila vhleha ha, Uno ak 
osh Echip okla, micha Amolait vhleha, micha Ammon in 
chipota, micha Filistin vhleha aiena ka a hvchi hlakofichi li 
tok keyu ? 

12. Sitonian vhleha ak kia, micha Amalekait vhleha, 
micha Maonait vhleha aiena kvt hvch ilbvshali tok; mihma 
hvs sa pahaya ma, ibbak a ai i mokofit hvchi hlakofichi li 
tok oke. 

13. Yohmi kia hvs sa kanchi cha, okla inla 1 naholbvt to- 
ba puta ka hvsh aiokpahanchi tuk oke: yvmohmi ka himak- 
ma hvchi hlakofichi la he keyu hoke. 

14. Oh ia cha, naholbvt toba vhleha hvsh ahni tuk ak 
osh hvsh i pahayashke. 

15. Mihma Islael im vlla vhleha hvt Chihowa ya, Pi yo- 
shuhumba tuk oke: nana ho vlhpesa ish ahnikmvt, ish pi 
yvmihchashke ; peh himak nitak a ish pi hlakofichashke, e 
chim asilhhvshke, im achi tok. 

16. Mihmvt okla inla i naholbvt toba puta kvt im ai itin- 
takla aiasha ka kanchi cha, Chihowa yak o im antia tok: 
mihma Islael vt ilbvsha kak o imi shilombish vt nukhaklo tok. 

17. Mihma Ammon in chipota vhleha hvt itunahvt, Kileat 
ak o abinachi tok. Mihma Islael im vlla vhleha hvt itiho- 
yot itvnaha cha, Mispeh yak o abinachi tok. 

18. Mihma Kileat okla, micha pehlichi vhleha aiena kvt, 
Hatak kuta hosh Ammon in chipota ha itibit ishit wakaya 
chi cho? kuna hosh yohmikmvt, Kileat okla moma ka i 
noshkoboka ya chi hoke, im achi tok. 

OHMI ma Chefhlah Kileat hatak hlampko chilita nuk- 
wia iksho hosh ohoyo haui ushi atok; mihma Kileat 
vt Chefhlah ya tobachi tok. 

2. Mihma Kileat tekchi vt ushi vhleha im eshi tok ; atuk 
osh tekchi ushi vhleha hvt hofantit taha mvt, Chefhlah ya 
kocha pit tobli cha, Piki in chuka achvfa ya ish ahalaia he 
keyu, choyo inla ushi chia hokvt, im achi tok. 

3. Yvmohmi ma Chefhlah vt itibapishi vhleha ha 1 maleli 
cha, Tob yakni ak o ont ai vtta tok: mihma hatak makali 
puta kvt Chefhlah ya im itvnaha cha, awant kohchvt ia tok. 

4. Atuk o nitak inla ma yakohmi tok, Ammon in aa 
hvt Islael a in tanampi tok. 

5. Atuk ash oọ Ammon in chipota hvt Islael a in tanampi 
ma, Kileat hatak asvnonchi vhleha hvt Chefhlah ya Tob 
yakni ya ont ai isht vla chi hosh ia tok : 

6. Micha Chefhlah ya, Ish minti cha, pi kvpitvni ish 
toba na Ammon in chipota ha il itibashke, im achi tok. 

7. Mihma Chefhlah vt hatak asvnonchi vhleha hash, Hvs 
sa nukkilli cha, aki in chuka ya kocha pit hvs san tobli tok 
keyu? micha nanta katiohmi ho hvch ilbvsha mvto himak 
a hvs sum vla cho? im achi tok. 

8. Yvmohmi ma Kileat hatak asvnonchi vhleha hash osh 
Chefhlah ya, Yvmohmi kak o pi awant ish ia cha, Ammon 
in chipota ha ish itibi cha, pi noshkoboka tobvt Kileat okla 
moma ish 1 shahla chi ho, himak a anonti filemvt e chi pi- 
hisvshke, im achi tok. 

9. Mihma Chefhlah vt Kileat hatak asunonchi EA 
hash, Ammon in chipota ha itibi la chi ka an chuka hvs 
susht ona tuk o, Chihowa hvt yvmma vma hokma, hvchi 
noshkoboka sia ha chi cho? im achi tok. | 

10. Mihma Kileat hatak asvnonchi vhleha hash ot, Chi- 
howa ak osh pim atokolashke, chim anumpa ha ke yumoh- 
mokma, im achi tok. 

11. Mihma Chefhlah vt Kileat hatak asvnonchi vhleha 
awant ia ma, okla hvi i noshkoboka, micha kvpitvni ikbi 
tok: mihma Chefhlah vt Mispeh ya ilap im anumpa moma 
Chihowa itikba ya ai anumpuli tok. 

12. Mihma Chefhlah vt Ammon in chipota 1 miko ya 
anumpa shali vhleha 1 pila mvt,-Nanta isht hvs si ahalaia 
hosh a yakni satibit ish la cho? achi tok. 

13. Mihma Ammon in, chipota 1 miko vt Chefhlah im 
anumpa shali vhleha ha afalamichit, Islael vt Echip a koh- 
chvt aya kvt, a yakni ya vm ai ishi tok, Anon a vttvt ivt 
Chabbok, micha Chatan ona ai vhli ka yvmohmi tok: yv- 
mohmi ka himak a it 1 kanvt yakni ymma puta ka anonti 
hvsh falummichashke, im achi tok. 

14. Mihma Chefhlah vt anonti anumpa shali vhleha ha 
Ammon in chipota 1 miko ya 1 pila tok. 

15. Micha, Ilvppak o Chefhlah vt achishke, Islael vt 
Moab a yakni im ishi tok keyu, Ammon in chipota ha yakni 
ak kia im ishi tok keyu hoke. 

16. Amba Islael vt Echip a kohchvt yakni haiaka nowvt 
aya mit, Okhvta humma hlopullit Katesh a vla tok. 

17. Yohmi mvt Islael vt Etom 1 miko ya anumpa shali 

vhleha ha 1 pila mvt, Chi yakni ya hlopulli lashke, chim 
asilhha lishke, achi tok: yohmi kia Etom 1 miko vt 1 hapo- 
nakla he keyu tok. Micha Moab i miko ma yvmmak inli 
chohmi ho 1 pila tok; yohmi kia vlhpesa ahna he keyu tok. 
Mihma Islael vt Katesh ak o alasha tok. 

18. Yvmohmi mvt yakni haiaka hlopullit ivt Etom yakni, 
micha Moab yakni aiena ka apakfopa cha, Moab 1 hvshi a 
kochaka imma yo minti hosh Anon mish tvnnvp a abinachi 
tok; yohmi kvt Moab ai vhli fullota ka ont chukowa tok 
keyu: Anon yvmmak okvt Moab yakni ai vhli atuk oka. 

19. Mihma Islael vt Sihon Amolait okla 1 miko, yemmvt 
Heshbon i miko anumpa shali vhleha ha i pila tok; micha 
Islael vt, Chi yakni ya hlopullit pi yakni ya il onashke, e 
chim asilhhvshke, im achi tok. 

20. Yohmi kia Sihon vt Islael a ik i yimmo hosh i yakni 
ya ik hlopulli, ik ahno tok: amba Sihon vt im okla moma 
ka hoyot itunahli cha, Chahas a abinachi cha, Islael a itibi 
tok. 
21. Mihma Islael Chihowa in Chitokaka yvt, Sihon, micha 
im okla moyuma ka Islael ibbak a fohki na okla issot kanchi 
tok: yohmi ho Islael vt yakni yvmma okla Amolait vhleha 
1 yakni moma ka ishit a binili tok. 

22. Micha Amolait vhleha į yakni Anon vttvt ia kut 
Chabbok ont ai vhli, micha yakni haiaka vttvt ia kvt Chatan 
ont ai vhli aiena ka okla ishit abinili tok. 

23. Yvmohmi ka himak a Islael Chihowa in Chitakalia 
ak osh Amolait vhleha yakni ya im ishit im okla Islael ai 
kanvllichi tok a, chishno vt ish isha he vlhpesa cho? 

24. Chi naholbvt toba Chemosh vt chima tuk ak o ish 
iesha he vlhpesa keyu? Yumohmi ka kuna ho Chihowa 
pin Chitokaka yvt pi tikba a tihlelit kocha wehlikma yum- 
mak oka il iesha chi hoke. 

25, 26. Yohmi ka himak a chishno vt Sippo ushi Balak 
Moab 1 miko ya 1 shahli nanta chia hoh cho? Islael vt 
Heshbon, micha in twmahushi puta, micha Aloe, micha im 
tumahushi puta, micha tvmaha holihta moma, yummvt Anon 
afullota ka talohvt aya ka afummi tahlepa tuchina ho aiasha 

ka, Balak vt himonna kia Islael a itibit, keyukmvt himonna 
kia in tanampi tok 0? yumohmi ka nanta katiohmi ho- yum- 
ma ititakla ka falvmminchit hvch ik esho chatuk oh cho? 

27. Yvmohmi hoka chi sai yoshuba tuk keyu hoke, amba 
is san tanampi kvt chishno ak osh ai vihpiesa keyu ka is si 
yumihchi hoke: Chihowa Nanapesa yak osh himak nitak a 
Islael im vila vhleha, micha Ammon in chipota vhleha aiena 
ka ilvppa fehna ka nan im apesa yashke, im achi tok. 

28. Yohmi kia Ammon in chipota 1 miko vt Chefhlah vt 
anumpa i pila tuk a i haponakla he keyu tok. 

29. Yvmohmi ma Chihowa imi Shilombish vt Chefhiàn 
ya onvtola na Kileat, micha Manasseh ya hlopullit, micha 
Mispeh Kileat a talaia ya hlopulli cha, Mispeh Kileat a 
talaia ya vttvt ia mvt, hlopullit Ammon in chipota ha im 
ona tok. i 

30. Mihma Chefhlah vt ilap im anukfila hosh Chihowa 
nan im issa he ahnit anumpa il onochit, Ammon in chipota 
ha svbbak a fohkit is suma kvt ahlikma, 

31. Yvmohmikma yakohma he, Ammon in chipota 1 yak- 
ni ya si achukmakvt falamvt ula likmvt, nana hosh an chuka 
okhissa ya kohchvt si afama chi hosh mintikmvt, Chihowa 
immi pulla chi hoke, mikma Chihowa ya im issvt hukmit 
isht aiokpuchi la hi oke, achi tok. 

32. Yvmohmi hosh Chefhla vt Ammon in chipota ha 
itiba chi hosh hlopullit im ona tok: mihma Chihowa yot 
ibbak a fohki tok. 

33. Mihmvt issot kanchi kvt Aloe ya vttvt isht ia kvt 
Minnilh ish ona ka ont vhlichit, tvmaha holihta pokoli tuklo 
ho issot kanchi hosh paki ahollokchi yakni patali. ya ont 
vhlichi na illi kvt laua fehna tok. Yakohmi hosh Ammon 
in chipota hvt Islael im vlla vhleha ha 1 nutaka tok. 

34. Mihma Chefhlah vt in chuka Mispeh ya a talaia ka 
ona tok; mihma yakeh! ushetik vt timblel ieshit, hihihlvt 
kohchvt afama chi hosh minti tok; yvmmvt im vlla yommak 
bieka hatok; inla yvt ushi, peh ushetik nana kia iksho tok. 

35. Atuk o yakohmi tok, pisa mvt, im anchi ya ita hlilvffi 
cha, Ikikkeh! svso tek ma! akanlosi is svsht onvshke, sa 


CIPA NDA XII. 113 


nukhaklochi ya ish ibai achvfa hoke: svtih ha wakummit 
Chihowa ya im anumpuli li tuk osh, falama la he keyu ho- 
kvt, achi tok. 

36. Mihma, Aki ma! chiteh wakummit Chihowa ish 
anumpuli tuk okmvt, nana hosh chitih ha a kohcha tuk mvt 
is si yvmihchashke; Chihowa yvt chin tvnvp Ammon in 
chipota pulla ka chim il aiokha tuk oka, im achi tok. 

37. Mihmvt iki ya, Ilvppak osh a yvmohmashke: Hvshi 
tuklo ho ik anta is sum ahnashke; yohmi ho nvnih chaha 
oiyvt, micha akowvt itafullokahanchit hatak ak halelo kvt 
isht ile yayvt aya lashke, vno, micha choyo sa bika iti kana 
li aiena kvt, im achi tok. 

38. Mihma, la, im achi tok. Mihmvt hvshi tuklo họ ka- 
nima pila tok: mihma ohoyo bika iti kana aiena kvt ia cha 
nvnih chaha paknaka yak ọ hatak ik halelo kvt isht ile ya- 
yvt aya tok. 

39. Atuk o yakohmi tok, hvshi tuklo kvt ont taha ma, 
falamvt iki ya im ona na yvmmvt ilap im anukfila hosh 
Chihowa nan im issa he ahnit anumpa il onochi tuk mak osh 
yvmihchi tok: mihma hatak a ik ithano tok. 

40. Atuk o Islael a ai yumohmi vt, Islael ushetik vhleha 
hvt afommikma ivt, Kileatait Chefhlah ushetik a afummi 
achvfakma nitak ushta ho ishit yahaya tok. 


IFPR I AXT, 


UMOHMI ma Eflaim hatak vhleha hvt iti hoyot itvnaha 
cha, falummi pilla ivt, Chefhlah ya, Nanta katiohmi ho 
Ammon in chipota ha itibit ia hosh hlopullit ish aya hokak 
osh, chi awant il ia chi ka chik pi hoyo tuk 0? chin chuka 
ya e chi a hukmicha chi hoke, im achi tok. 

2. Mihma Chefhlah vt, Uno, micha vm okla hut Ammon 
in chipota ha il itin tanampi fehna, mihma hvchi paya li ka, 
ibbak a a kohchit is sa hlakofichi tuk keyu hoke. 

3. Mihma hvs sa hlakofichi keyu ho pisa li mvt, vm ilhii- 
opak a svbbak fohkit ieshit, hlopullit Ammon in chipota ha 

itibi li ma, Chihowa yvt svbbak a fohki tuk oke: yvmohmi 
ka nanta katiohmi ho himak nitak a hvs svtiba chi hosh hvs 
sum vla cho? im achi tok. 

4. Mihmvt Chefhlah vt Kileat hatak moma ka hoyot itv- 
nahii cha, Eflaim a itibi tok: mihma Kileat hatak vhleha 
hvt Eflaim a issot kanchi tok: Kileatait hvchia hvt Eflaim i 
filummit tihlaya hvchia hosh Eflaimait vhleha, micha Manas- 
salt vhleha aiena ka itintakla hvsh ai asha hoke, achi kak 
atok, 

5. Mihma Kileatait vhleha hvt Chatan okhina akocha 
wiha Eflaimait vhleha itikba ai ishi tok: atuk ọ Eflaimait 
vhleha hvt yommvt hlakofi tuk vt, Ak kohchá, achikma, 
Kileat hatak vhleha hash osh, Eflaimait chia hoh cho? im 
achi tok. Mihma, Keyú, achikma, 

6. Yohmi hokma, Himak a Shibbolelh achi, im achi tok: 
mihma ai vlhpiesa ka miha he keyu hatuk osh Sibbolelh 
achi beka tok. Yohmikma ishi cha, Chatan okhina akocha 
taloha ka ai vbi beka tok. Mihma nitak yvmma Eflaim 
hatak vhleha hvt tahlepa sipokni pokoli ushta akucha tuklo 
A illit akakoha tok. 

. Mihma Chefhlah vt afummi hannali ho Islael a nan 
im S tok: mihmvt Chefhlah Kileatait vt illi cha, Kileat 
tvmaha holihta puta achvfa ka a hollopi tok. 

8. Mihma yumma iakaiya kvt Belh-lehem ai vtta Ibsam 
vt Islael a nan im apesa tok. 

9. Micha yommvt ushi vt pokoli tuehina cha, ushetik vt 
pokoli tuchina tok: ushetik vhleha ha tvmaha inla pila mvt, 
tvmaha inla choyo pokoli tuchina ho ushi vhleha ha aii 
hoyo tok: micha afummi untuklo ho Islael a nan im apesa 
tok, 

10. Yohmi ma Ibsam vt illi cha, Belh-lehem ako a hol- 
lopi tok. 

11. Mihma yvmma iakaiya kvt Elon Sebulonait osh Islael 
a nan im apesa cha, afummi pokoli ho Islael a nan im apesa 
tok. 

12. Mihmvt Elon Sebulonait vt illi cha, Aichalon Sebu- 
lun i yakni talaia kak o a hollopi tok. 

13. Mihma yumma lakaiya kvt, Hillel ushi Abton Pila- 
hlonait osh Islael a nan im apesa tok. 

14. Mihmvt yvmmvt ushi vt pokoli ushta, micha ibaiyi 
hvt pokoli tuchina aiena hosh issuba haksobish falaia ushi 
pokoli untuklo ho on chieya tok atok: micha yummvt afum- 
mi untuchina ho Islael a nan im apesa tok. 

15. Mibmyt Hillel ushi Abton Pilahlonait vt illi cha, 
Pilahlon Eflaim i yakni Amalekait nvnih hak o a hollopi tok. 


CHITA PIA ERAT. 


UMOHMI ma Islael im vila vhleha bvt anonti nana ik 

achukmo ka Chihowa itikba a yvmohmi tok: mihma 

Chihowa yvt afummi pokoli ushta ho Filistin okla ha ibbak 
fohki tok. | 

2. Mihma Tan ai m chuka achvfa Solah hatak achufa 
hosh ahanta hosh hohchifo kvt Manoah atok; mikma yum- 
ma tekchi vt vlla ik im iksho yatuk osh ik esho tok. 

3. Mihma choyo hash Chihowa im enchil vt 1 haiaka 
cha, Yakeh! vlla ik im iksho chia yatuk osh chik eshoshke: 
yohmi kia vlla ish shali cha, vlla nakni yo ish esha chi hoke, 

4. Yumohmi ka himak a ahah! ish ahni cha, oka paki, 
micha nan ishko kvilo nana kia chik ishko kashke, micha 
nana ik kashofo nana kia chik po kashke, chim asilhha 
lishke. 

5. Yakeh! vlla ish shali cha, vlla nakni yo ish esha chi 
hoka: mikma nutakhish ishit shaf nana kia noshkobo ha 
onvtoyula he keyu hoke: vlla yummuvt im oshvto foka mo- 
ma hosh Chitokaka 1 Nasalait ya chi hoke: micha Islael a 
Filistin okla ibbak a a hlakofichit isht ia chi hoke, im achi 
tok. l l 

6. Yumohmi ma ohoyọ hash osh i hatak a ont im anolit, 
Chitokaka a minti hosh hatak vt vm vla kuti 1 nashuka yot 
Chitokaka im enchil nashuka chiyuhmi, holitopa fehna tuk: 
yohmi kia a minti tuk a ak į ponaklo, hohehifo hak kia ik 
sum anolo tuk oke, : 

7. Yohmi kia, Yakeh! vlla ish shali cha, vlla nakni yo 
ish esha chi hoke; yohmi ka himak a oka paki, micha -nan 
ishko kvllo nana kia chik ishko kashke, micha nana ik ka- 
shofo nana kia chik po kashke: vlla yummvt im oshvto foka 
moma hosh Chitokaka 1 Nasalait osh ayvt illa hi oke, vm 
achi tuk oke, achi tok. 

8. Yvmohmi ma Manoah vt Chihowa ya im asilhhvt, An 
Chitokaka ma! Chitokaka a minti hatak et ish pila tuk 
vt anonti pim vla cha, vlla vtta chi ka e kaniohmicha chi ka 
pim abvchashke, achi tok. 

9. Mihma Chitokaka yvt Manoah vt anumpuli ka 1 hapo- 
naklo tok; atuk o anonti ohoyo hash osh osapa binili ma, 
Chitokaka im enchel vt im ona tok: yohmi kia į hatak 
Manoah vto iksho tok. 

10. Mihma ohoyo hash osh tushpvt ivt malelit, 1 hatak a 
ont im anoli cha, Yakeh! hatak vt nitak inla kash vm vla 
kash osh a haiakushke, im achi tok. 

11. Mihma Manoah. vt wakaya mvt, tekchi ya awant ia 
cha, hatak ash im ona cha, Hatak chishno ak osh ohoyo ha 
im anumpuli tuk chia hoh cho? im achi ma, Mih sia hoke, 
achi tok. 

12. Mihma Manoah vt, Yohmi ka himak a chim anumpa 
hvt ont ai ahlashke. Katiohmi hosh vlla nana il im apesa 
chi cho? micha nanta ho il 1 katiohmicha chi cho? achi 
tok. 

13. Mihma Chihowa im enchel vt Manoah ya, Nana mo- 
ma ohoyo ha im achi li tuk a ithaiyanashke. 

14. Paki vpi nana atoba imma ka vpa he keyu, oka paki, 
micha nan ishko kvllo nana kia ik ishko kashke, micha nana 
ik kashofo nana kia ik po kashke: nana moma im apesa li 
tuk a ithaiyanashke, im achi tok. 

15. Mihma Manoah vt Chihowa im enchel a, Chi atak- 
lvmmit issi kosoma ushi ya e chim atahli hayashke, chim 
asilhha lishke, im achi tok. 

16. Mihma Chihowa im enchel vt Manoah ya, Chik si 
ataklvmmi hoh kia, chi pvska ya vpa la he keyu: yohmi ka 
nahukmit isht aiokpvchi ish im issa hokmvt, Chihowa hak 

0 isht ish aiokpvchashke, im achi tok. Chihowa im enchel 
oka, Manoah vt ik ithano hatuk oka. 

17. Mihma Manoah vt Chihowa im enchel a, Chi hohchifo 
hvt nanta hoh cho? yohmi tukma nana ish achi tuk puta 
kyt ont ai ahlikma, e chi holitoblashke, im achi tok. 

. 18. Mihma Chihowa im enchel vt, Nanta katiohmi ho sa 
hohchifo ha ish a ponaklo cho? na fehna yoka, im achi tok. 

19. Yvmohmi ma Manoah vt issi kosoma ushi, micha nan 
il impa isht aiokpvchi aiena ka ishi cha, tvli ai onochit Chi- 
howa im issa tok: mihma enchel ash osh nana a fehna ka 
yvmihchi na Manoah, micha tekchi itatuklo kvt pisvt hieli tok. 

20. Yakohmi tok oka, luak vt libbit alta takalit vba pilla 
maya ma, Chihowa im enchel vt vba ivt alta luak libbi ka 
itibafoyukvt ia tok; mihma Manoah, micha tekchi vt pisa 
tok, mihmvt nashuka ya aka ishit hlipkvchi tok. 

21. Yohmi kia Chihowa im enchel vt 1 himmakma Ma- 
noah, micha tekchi itatuklo ka ik i halako tok. Yohmi ma 
Chihowa im enchel atuk a Manoah vt- ithana tok. 

22. Mihma Manoah vt tekchi ya, Pilli pulla chi hoke, 
Chitokaka ya e pisa hokvt, im achi tok. 

23. Yohmi kia tekchi vt, Chihowa yvt pilla he ak o vlh- 
pesa ahni hokmvt, nahukmit isht aiokpvchi, micha nan il 
impa isht aiokpvchi aiena ka pibbak a ai ishit pim aiokpvcha 
he tuk keyu; micha nana ilvppa puta ka pi haiakvcha he 
tuk keyu, micha himak ak kia nana ilvppa puta ka pim 
anola he tuk keyu, im achi tok. 

24. Atuk o choyo hash osh vlla eshi cha, hohchifo ha 
Samson hochifo tok. Mihma vlla yvt hofantit isht ia ma, 
Chihowa yvt yukpali tok. 

25. Mihma yvmmvt Solah, micha Eshtaol ititakla Tan 
binah ha ahanta ma, nitak kanimikma Chihowa imi Shilom- 
bish vt ilhkolichit isht ia beka tok. 


CELA Pal A aX AY 


IHMA Samson vt Timnalh a ona cha, Filistin okla ushe- 
tik vhleha ha ai achufa choyo ho Timnalh ẹ a pisa tok. 

2. Atuk osh falamvt vla mvt, iki, micha ishki itatuklo ka 
im anoli mvt, Filistin okla ushetik vhleha ha ai achvfa oho- 
yo ho Timnalh a a pisa li tuk: yvmohmi hoka himak a sa 
tekchi yachi ho ishit hvs svmashke, achi tok. 

3. Yvmohmi ma iki, micha ishki itatuklo kvt, Chitiba- 
pishi vhleha, keyukmvt vm okla moma ka ushetik vhleha ha 
choyo hvt iksho nanta ho, ivt hakshup ik tapo Filistin okla 
ha ohoyo ish ai isha chi cho? im achi tok. Mihma Samson 
vt iki ya, Isht is sumashke, ahninchi li fehna hoka, im achi tok. 

4. Yohmi kia Chihowa yak atuk mak o Filistin vhleha ha 
nan isht mihvt 1 sanali anukfilli ka iki, micha ishki itatuklo 
kvt ik akostinincho tok; nitak yummak oka Filistin okla hvt 
Islael a 1 shahli tok. 

5. Yvmohmi ma Samson, micha iki, micha ishki alena krt 
Timnalh a ivt ona tok, micha Timnalh paki ahollokchi ya ona 
tok: mihma yakeh! koi chito himita yvt kilihihvt afama tok. 

6. Mihma Chihowa imi Shilombish vt onvtola fehna ma, 
issi kosoma ushi yokmá yvmihcha he tuk vt chohmichit hli- 
loffi tok, yohmi kvt ibbak a nana foka tok keyu: yohmi kia 
nana kaniohmichi tuk vt iki, micha ishki itatuklo ka im anoli 
tok keyu hoke. 

7. Mihma ia cha, choyo hash ont it im anumpuli tok : 
mihmvt Samson vt ahninchi fehna tok. 

8. Atuk osh nitak inla-ma ohoyo hash isha chi hosh i 
tuk osh koi chito illi yash pisa chi hosh fullota tok; micha 
yakeh ! foishki, micha foi bila aiena kvt koi chito illi yash 
anukaka ya aiasha tok. 

9. Mihma ibbak isht ishi cha, ahampvt ia tuk osh, iki 
micha ishki itatuklo ai ashwa ka ona mvt, ima na vpvt okla 
tok: yohmi kia foi bila ya koi chito illi yash anukaka ya ai 
ishi tuk vt ik im anolo tok. l 

10. Yohmi ma iki vt ohoyo ai vtta ka ona tok: mihma 
Samson vt ipetvchi ikbi tok: hatak himithoa yvmmak o 
yohmi beka tok oka. 

11. Atuk o yakohmi tok, okla pisa mvt, itapeha chi ka it 
i kana pokoli tuchina ho okla isht vla tok. 

12. Mihma Samson vt Inta! himak a nana it im ithana 

hvchin takalichi lashke: hvsh yvmohma hinlakmvt, nitak 
untuklo ipetuchi itintakla ka hvsh ithana cha, hvs sum anoli 
pullakma, ilefoka lumbo pokoli tuchina, micha nafohka 
fohka pokoli tuchina ho huch ima lashke : 

13. Hele hvs svm anola he keyukmvt, hvchishno ak osh 
ilefoka lumbo pokoli tuchina, micha nafohka fohka pokoli 
tuchina ho hvs sumashke, im achi tok. Mihma, Nan itim 
ithana ya ish takalichikma, e haklashke, im achi tok. 

14. Mihma yvmmak ash osh, Nan vpa ya ilhpak osh a 
kohcha tuk, micha kvilo ya na champuli yosh akohcha tuk 
oke, im achi tok. Mihma nitak tuchina ka nan it im ithana 
ya otvninchit anola he keyu tok. 

15. Atuk osh nitak ont isht untuklo ma Samson tekchi 
ya, Chi hatak a ish haksichi na pim anolashke, keyukma 
chishno, micha chiki in chuka achufa ya luak isht e chi 
hukma chi hoke: nana il ieshi tuk a hush pim ai isha chi 
kut hvsh pi hoyo tuk 0? yvmmak keyu ? im achi tok. 

16. Mihma Samson tekchi ash osh yayvt, Is sa nukkilli 
kak bano cha, is sa hullo keyu hoke: vm okla in chipota ha 
nan itim ithana ish in takalichi ho kak osh chik sum ano- 
loshke, achi tok. Mihma, Yakeh! aki, , micha hvyshki okmá, 
ak im anolo kvt, chishno ya chim anoli la hinla ? im achi tok. 

17. Mihma nitak untuklo ipetvehi isht asha itintakla ka 
yahaya tok: atuk o yakohmi tok, nitak ont isht untuklo ma 
anumpulichi fehna hatuk 9 im anoli tok: mihma im okla in 
chipota ha nan it im ithana ya im anoli tok. 

18. Mihma nitak ont isht untuklo kvt hvshi vt ik okatulo 
kisha ho tumaha holihta hatak vhleha hvt, Nanta hak osh 
champuli kvt foi bila ya i shahli cho? micha nanta hak osh 
kulio kvt koi chito ya 1 shahli cho? im achi tok. Mihma, 
A wak-tek himita ishit hvsh patuffi keyu tuk mvt, a nan it 
im ithana ya hvsh ithana he tuk keyu, im achi tok. 

19. Mihma Chihowa imi Shilombish vt onvtola ma, ivt 
Ashkelon a hatak pokoli tuchina ho vbi cha, wehpulit, nan 
it im ithana yash ithanvt okla hvt otvninchi tuk a nafohka 
fohka kanohmi ka ima tok. Micha chukvsh libbi mvt, iki 
in chuka ia tok, 

20. Amba Samson tekchi ano ai itapeha yvmma i kana 
chohmichi kash o ima tok. 


CHAPTA XV. 


OHMI tuk kia yakohmi tok, nitak 1 himmak foka ma 
onush vmo yo, Samson vt issi kosoma ushi ishi cha, 
tekchi ya 1 nowvt ona tok; micha, Aboha ya chukowvt, sa 
tekchi ya iba chukowa lashke, achi tok. Yohmi kia iki vt 
ik chukowá, ik im ahno ki tok. 

2. Mihma iki vt, Ish shitilemvt vmohmi ahni li kyt ahli 
tuk; yvmohmi hatuk osh ish ai itapeha ya ima li tuk: nak- 
fish vt aiokli kvt į shahli keyu ? atobbichit yummak o ish 
ishashke, chim asilhha lishke, achi tok. 

3. Mihma Samson vt yvmma isht anumpuli mvt, Himak 
a nan ik im achukmo ka ak yvmihchi hoh kia, anumpa onv- 
tola keyu kvt Filistin vhleha ha 1 shahli la chi hoke, achi 
tok. 

4. Mihma Samson vt ivt, chula tahlepa tuchina ho hokli 
cha, hasimbish bika ititikelichi cha, hasimbish tuklo ka itin- 
takla pvla ha takalichi tok. 

5. Micha pvla ha luak lapalichi cha, Filistin vhleha im 
onush hikia ka, pit tihleli na onush talakchi, micha hikia 
aiena, micha paki ahollokchi, micha alif aiena ka hukmit 
tahli tok. 

6. Yvmohmi ma Filistin vhleha hvt, Kuta hosh yakohmi- 
chi cho? achi tok. Mihma afalamichit, Samson Timnait 
iyup ak oke, tekchi yatuk a im ishi cha, ai itapeha ya ima 
kak o yvmihchi hoke, achi tok. Mihma Filistin vhleha hvt 
vlot yvmma, micha iki aiena ka luak ishit hukmi tok. 

7. Mihma Samson vt, Ilvppak okvno hvsh yvmihchi ak 
inli kia, huchishno ya il aiokha la chi hoke, micha i himmak- 
ma issa la chi hoke, im achi tok. 

8. Mihmvt lauachit vbi na iyubi achoshuli, micha iyubi 
aiena kvt iti onvtola tok. Mihmvt Etam tuli s, ona cha, 
ai vtta tok. 

9. Yumohmi ma Filistin vhleha hvt ivt, Chutah ya a bi- 
nachi cha, Lehi ak ọ pataiyvt aya tok. 

10. Mihma Chutah hatak vhleha hvt, Nanta katiohmi 
ho pitibit hush la cho? achi tok. Mihma afalamichi mvt, 
Samson ako e takchi cha, nana pi kaniohmichi tuk a ilap 
ma e yvmihcha chi hosh e la hoke, achi tok. 

11. Yvmohmi ma Chutah hatak tahlepa sipokni tuchina 
hosh Etam tuli paknaka ona cha, Samson a, Filistin okla hvt 
pi shahli ya chik ithano ke tuk oh cho? ilvppvt nanta ho 
ish pi yumihchi cho? im achi tok. Mihma, okla si yvmih- 
chi tuk mak o yvmihchi li tuk oke, im achi tok. 

12. Mihma, E chi takchi cha, Filistin okla ibbak e fohka 
chi hosh e la hoke, im achi tok. Mihma Samson vt, Anum- 
pa kvllo il onochit hvs svba he keyu kvt hvs sa mihashke, 
im achi. tok. 

13. Mihma im anumpulit, Keyú, amba kullochit e chi 
takchi cha, yumma ibbak a e chi fohka chi hoke; amba e 
chiba he keyu kvt ahli hoke, achi tok. Mihmvt aseta himo- 
na tuklo ho toli ya ont ishit takchi cha, at isht vla tok. 

14. Atuk o Lehi ya vla ma, Filistin vhleha hvt i shakapa 
tuk: mihma Chihowa imi Shilombish vt onytola fehna ma, 
aseta ishit talakchi kash osh nuchi yosh luak o ishit lua tuk 
chohmi tok: mihma ibbak ishit talakchi tuk vt mokohli tok. 

15. Mihma issuba haksobish falaia nutakfa foni himona 
yo ahayuchi cha, ibbak a pit weli cha, ishi mvt, hatak tahle- 
pa sipokni achvfa ho isht vbi tok. 

16. Mihma Samson vt, Issuba haksobish falaia nutakfa 
foni yo itvnahahchi vt itontvlhkvchi ka, issuba haksobish 
falaia nutakfa ya hatak tahlepa sipokni achvfa họ isht vbi 
lishke, achi tok. 

17. Atuk osh yakohmi tok, mampilithi issa mvt, nutakfa 
foni ya kanchi cha, yumma Lamalh-lehi hochifo tok. 

18. Mihmvt itukshila fehna mvt, Chihowa ya i pahayvt, 
A hlakofi chinto ilvppa chin tishu ha ibbak ish fohkishke : 
mihma himak a itukshila hosh svlli cha, hakshup ik tapo ib- 
bak fohka la chi cho? achi tok. 

19. Yohmi kia Chitokaka yvt nutakfa kulukbi ya pahlvili 

na oka yut kohcha tok: mihma ishko mvt, im ilhfiopak vt 
anonti 1 falama cha, nipi okcha tok. Yvmohmi ho yumma 
hochifot Enhakkoli achi tok o, himak nitaka Lehi ya talaia 
lfoke. 

20. Micha Filistin okla 1 nitak a afommi pokoli tuklo ho 
yvmmak ash osh Islael a nan im apesa tok. 


CHA DITAS Vo 


TUK osh Samson vt Kasa ya ona cha, yemma johoyo 

hani pisa cha, iba chukowa tok. 

2. Atuk o Kasat vhleha ha im anolit, Samson vt ilvppa 
vivshke, achi tok. Mihma afulloblit holihta okhissa im. al- 
ehchit alasha na ninak achvfa tok: mihmvt, Onnahinii onnvt 
tahak mak o e bashke, achi mvt, nuktaiyalvt ai asha na on- 
na tok. 

3. Mihma Samson vt itonla na ninak iklvna tuk osh ninak 
iklvna ma wakaya cha, holihta okhissa isht okshilita, micha 
iti hieli tuklo, micha iti okhowata aiena ka ishi cha, isht 
jabanali cha, isht ivt, nvnih Heblon itikba hikia ka paknaka 
isht ona tok. 

4. Atuk osh yakohmi tok, 1 himmakma Solek okfa choyo 
yvmma hohchifo kvt Telilah ya anushkunna tok, 

5. Mihma Filistin okla 1 hochitoka vhleha het im vla cha, 
Ish haksichi cha, isht im ai 1 hlampko chito kvt kanima yak 
o itola ka, micha kaniohmi kak osh il imaiya hinla aena ka 
ish im akostininchi na e takchi cha, il ilbvshalashke; mikma 
e moyuma kyt tuli hvta tushahli tahlepa auah achufa ho e 
uneak im achi tok. 

6. Mihma Telilah vt, Samson a, Isht chim i Te 
chinto kyt kanima yak o itoyula hokma, micha nana ho isht 
chi talakchi na chilbvshala hinlakma is sum anolashke, chim 
asilhha lishke, im achi tok. 

7. Mihma Samson vt fuli okchaki untuklo shileli tok keyu 
ho ishit sa takchi hokma, sa kotvt, hatak inla kak inli choh- 
mi la hinla hoke, im achi tok. 

8. Mihma Filistin okla 1 hochitoka yvt fuli okchaki un- 
tuklo shileli tok keyu ho isht im ona na ishit takchi tok. 

9. (Atuk o hatak vt im aiehchi kvt aboha anukaka ape- 
hvt asha tok.) Mihma, Filistin vhleha hvt chishishke ; 
Samson ma! achi tok. Mihma fuli okchaki tvptuli kvt nu- 
chi ponola hosh luak haleli cha, tuptua ka chohmichi tok. 
Yohmi ho a hlampko ka ik akostinincho tok. 

10. Mihma Telilah vt Samson a, Yakeh! peh is sa yim- 
michi cha, is sa holabishke; himakvno nana ho ishit chi 
talakcha hinla ka is sem anolashke, chim asilhha lishke, im 
achi tok. 

11. Mihma, Aseta himona nana ishit talakchi tok keyu ho 
kvllochit ishit sa takchi hokma, sa kotvt, hatak inla kak inli 
chohmi la hinla hoke, im achi tok. 

12. Yohmi ma Telilah vt aseta himona ishi cha, ishit tak- 
chi mvt, Filistin vhleha hyt chishishke, Samson ma! im achi 
tok. (Mihma im aiehchi vt aboha anukaka asha tok.) 
Mihma ponola nana chohmichit shakba ishit talakchi tuk vt 
tublit kanchi tok. i 

13. Mihma Telilah vt Samson a, Himak a ant vhli is sa 
yimmichit is sa holabi bekvshke, nana ho ishit chi talakcha 
hinla kvt vm anoli, im achi tok. Mihma, Sa noshkobo pa- 
shi tvnna untuklo ka ponola vpi ish a tvnvchi hokmvno, im 
achi tok. 

14. Mihma chofak ash isht a nvhlichit kullochi mvt, 
Filistin vhleha hvt chishishke, Samson ma! im achi tok. 
Mihma nusit itonla tuk vt nana atunna iti okhowata chofak 
ash, micha ponola vpi aiena ka ishit ia tok. 

15. Mihma, Katiohmi kak osh, Chi hullo li, ish acha hin- 
la? chi chukvsh vt subafoka keyu kvt, im achi tok. Ilvp- 
pvt ont isht atuchina mak o is sa yimmichi cha, chim i 
hlampko chito vt ai itola ka chik svm anoloshke, im achi tok. 

16. Atuk o yakohmi tok, onna hosh onnakma im anumpa 
ha isht im achibut atushpalechi fehna tok; yohmi ho imi 
shilombish vt im okpulot illa he chiyuhmi tok : 

17. Yohmi na chukvsh nana anukfohka tuk vt moma im 
anolit, Nutakhish ishit shafi vt sa noshkobo ha onvtoyula 

tok keyu chatuk oke: hvshki im oshvto fohka li moma hosh 
Chitokaka 1 Nasalait sia hatok okvt: sa shafa hokma, im 1 
hlampko vt a kvnia cha, sa kotvt, hatak inla kak inli chohmi 
la hinla hoke, im achi tok. 

18. Mihma chukvsh nana anukfoyuka hatuk vt moma im 
anoli na Telilah vt pisa mvt, Filistin okla 1 hochitoka vhleha 
ha i howvt hoyo cha, Himonna ilvppa hvsh lashke, chukvsh 
nana anukfoyuka kvt moma vm anoli hoka, achi tok. Yv- 
mohmi ma Filistin okla i hochitoka vhleha hvt tvli holisso 
ya ibbak isht ishit im vla tok. 

19. Mihma iyikvlaha paknaka a nusichi tok; mihmvt ha- 
tak o hoyo cha, noshkobo pashi tvnna untuklo kash’ shafi- 
chechi tok: micha hotopalit isht ia ma, im į hlampko vt i 
kvnia tok. 

20. Mihma, Filistin vhleha hvt chishishke, Samson ma! 
achi tok. Mihma nusi tuk vt okcha mwt, Tikba yohmi li 
beka tuk vt chohmi lish, kohchvt ile tahtoli lashke, achi tok. 
Micha Chihowa yvt issvt ia tuk a ik ithano tok. i 

21. Amba Filistin vhleha hvt ishi cha, nishkin a fotohlit 
kocha wehli mvt, Kasa ya isht ona cha, asonak lakna ibbak 
a abehlit takchi tok; mihma aboha kvllo ya afotohli tok. 

22. Yvmohmi kia noshkobo pashi vt shafa hayvt anonti 
offot isht ia tok. 

23. Yvmohmi ma Filistin okla i hochitoka vhleha hvt nan 
vbit isht aiokpvchi chinto ho 1 naholbvt toba Takon a im is- 
svt na yukpvt ai asha chi hosh iti hoyot itunaha tok: mih- 
myt, Pi naholbv: toba yak osh Samson pin tvnvp a pibbak 
a fohki tuk oke, okla achi hatuk okvt, 

24. Mihmvt okla pisa mvt, 1 naholbvt toba ya ahninchit 
isht anumpuli tok: Pi naholbvt toba yak osh pin tenvp, 
micha pi yakni okpvni, lawa ka pibi tuk a pibbak a fohki 
tuk oke, okla achi hatuk okut. 

25. Atuk o yakohmi tok, okla chukvsh yukpa mvt, Sam- 
son a ho hoyo na pim itukhlakafvt pi yukpuchashke, achi 
tok. Mihma Samson a aboha kvllo kohchit hoyo tok: 
mihma im itukhlakafut yukpvchi tok: mihma tonik tuklo 
ho ititakla hilechi tok. 

26. Mihma Samson vt vlla ibbak halvlli tuk a, Ulhpesa is 
sum ahni na tonik chuka vt onvtoyula ka potol lish, ataya 
lashke, im achi tok. 

27. Chuka yoka hatak, micha choyo alena kvt alotowa 
tok: mihma Filistin okla 1 hochitoka moma kvt yumma asha 
tok: mikma hatak, micha ohoyo tahlepa sipokni tuchina 
foka hosh Samson vt im itukhlakafvt yukpvchi ka pisa kvt, 
aboha ishit holmo paknaka aiasha tok. 

28. Mihma Samson vt Chihowa ya 1 paya cha, Chihowa 
Chitokaka ma! is svthaiyanashke, chim asilhha lishke, mi- 
cha is sa hlampkochashke, chim asilhha lishke, yohmi na 
himonna ilvppak bano ho sa nishkin tuklo tuk a Filistin 
vhleha ha il aiokha lashke, Chitokaka ma! achi tok. 

29. Mihmvt Samson vt tonik tuklo iklvna hieli chuka yvt 
on talaivt vba takali tuk a ibbak isht impakimma achufa ka 
isht ishi mvt, achufa ya ibbak vlhfvbekimma isht ishi tok. 

30. Mihmvt Samson vt, Filistin vhleha ha awant svllash- 
ke, achi tok. Mihmvt alushummit il akachunolechi tok: 
mihma chuka vt hochitoka vhleha, micha okla moma aiena 
anuka asha tuk a o kinafa tok. Yohmi họ ambit illi na illi 
kak osh laua kvt okchaya mvt, vbi tuk ak kia 1 shahli tok. 

31. Mihma itibapishi vhleha hvt, micha iki in chuka mo- 
ma kvt ona cha, ishit iki Manoah im ahollopi Solah, micha 
Eshtaol itintakla yak ọ isht onvt a hohpi tok. Mihma Islael 
a afummi pokoli tuklo ho nan im apesa tok. 


CHAPTA XVII. 


IHMA Eflaim nvnih hatak.osh anta yemma hohchifo 
kvt Mikah atok. 

2. Mihma yvmmak ash osh ishki ya, Tuli hvta shekel 
tahlepa auah achufa chim ishi na sa haksobish vt a haklo 
ho nana ik achukmo im ahnit ish mihachi chash yakeh! an 
tonla hoke; vno ak osh ishi li tok, im achi tok. Mihma 
ishki vt, Chihowa 1 holitopa chia hashke, suso ma! achi 
tok. 

3. Atuk o tuli huta auah achvfa kash faivmminchit ishki 
ya ima ma, ishki vt, Tvli huta svbbak foyuka tuk vt Chi- 
howa ya 1 hullochi li mak osh i hullochi li tuk o, svso hut 
tvhlit naholbvt toba, micha bileht naholbvt toba itatuklo ka 
ikba chin tuk atuk oke : yohmi hoka himak a chi falvmmi- 
chi lashke, achi tok. 

4. Yohmi kia tuli holisso yash ishki ya 1 falvmmichi tok; 
mihma ishki vt tuli huta shekel tahlepa tuklo ho ishi cha, 
tuli huta ikbi ya ima na yvmmak ash osh tvhlit naholbvt to- 
ba, micha bilelit naholbvt toba itatuklo ka ikbi tok: mihma 
Mikah in chuka yak o hieli tok. 

5. Mihma hatak Mikah yash osh, naholbvt toba puta in 
chuka'yvt 1 hikia cha, efot, micha telafim aiena ka ikbi mvt, 
ushi vhleha ha achvfa ho hullochi na yummak ash osh na- 
holitompa isht vtta in toba tok. 

+ 6. Nitak yumma foka ka Islael a miko vt iksho tok; am- 
ba hatak puta kvt ilap nishkin ai im vlhpiesa aiyukali hosh 
yvmohmi beka tok. 

7. Mihma hatak himita y Behlehem-chutah minti, 
Chutah in chuka achvfa, yommvt Lefait osh yumma ahanta 
tok. 

8. Mihmvt hatak yummak ash osh in tvmaha holihta Be- | 
hlehem-chutah ya kohchvt kanima ai vtta ahayuchikmvt, 
vtta chi hosh ia tok: atuk osh nowvt aya mvt, Eflaim nvnih 
Mikah in chuka ya ona tok. 

9. Mihma Mikah vt, Katima ish minti cho? im achi tok. 
Mihma Lefait sia hosh Behlehem-chutah minti li hosh ai 
vtta kanima ahayuchi likmvt, vtta la chi hosh aya li hoke, 
im achi tok. 

10. Mihma Mikah vt, Sa takla ish vtta cha, aki, micha 
na holitompa isht vtta is san tobashke; mikma afummikma 
tuli huta shekel pokoli ho chima likmvt, nafohka fohka 
achvfa, micha il impa aiena ka chima lashke, im achi tok. 
Yohmi ho Lefait ash osh chukowa tok. 

11. Mihmvt Lefait vt hatak ash takla ahanta kvt im 
achukma tok; mihma hatak himita yash osh yumma ushi 
vhleha achvfa kak inli in chohmi tok. 

12. Mihma Mikah vt Lefait ash hullochi tok; mihma ha- 
tak himita yash osh na holitompa isht vita in toba cha, 
Mikah in chuka ya ahanta tok. 

13. Yohmi ma Mikah vt, Chihowa yvt nana achukma an 
yvmihcha chi ka himak ano ithana lishke, na holitompa isht 
vita vt Lefait osh vm anta hokvt, achi tok. 


CTT ARTAN VA I E 


jie a ymma foka ka Islael a miko vt iksho tok: micha 
nitak yvmma foka ka Tan aiunchololi hvt yakni ai isha 
he vihpesa atasha chi kvt hoyo tok; nitak yumma ont vhli 
ka ai isba he vlhpesa moma kvt Islael ai unchololi puta ka 
iba taklvt, ik im vihpiso kisha hatuk okvt. 

2. Mihma Tan im vlla vhleha hvt in chuka achifa ak inli 
ka aiasha ai vhli Solah, micha Eshtaol a hatak tablapi, ha- 
tak chilita nukwia iksho yo yakni hoyot pisvt tahla chi ho a 
tibleli tok; micha, Oh ia cha, yakni hvsh hoyashke, im achi 
tok: atuk o yvmmak ash osh Eflaim nunih Mikah in chuka 
ona mvt, okla a nusi tok. 

3. Mikah in chuka ya ona mvt, Lefait hatak himita yash 
anumpuli ka ithana tok: mihmvt yummak o iba chukowa 
cha, Kuta hosh chisht vla tuk 0? ilvppa nanta ho isht ish 
vtta ho? micha nanta hosh ilvppa chim asha cho? im achi 
tok. 

4. Mihma, Yakohmi, micha yakohmi aiena kak o Mikah 
vt an yvmihchi cha, sa tohno ho naholitompa isht im vtta 
sia hoke, im achi tok. 

5. Mihma, Il atia yumma il ia kot pim alahla chi hokmá 
nana ka Chitokaka ya ish im a ponaklashke, im achi tok. 

6. Mihma naholitompa isht vtta yash osh, Achukmakut 
hvsh ayashke, hvch 1 hina yvmma hvsh ia kvt Chihowa 
itikba yoke, im achi tok. 

7. Yohmi ma hatak tahlapi kash osh ia mvt, Laish a ona 
cha, okla yumma aiasha kvt ahah! ahni iksho, Sitonian vhle- 
ha a yvmohmi chatuk ak mli holba hosh nuktaiyalvt, nuk- 

tahla keyu hosh aiasha ho pisa tok; micha miko im asha 
tuk osh im alumma hinla kvt iksho tok: Sitonian okla hoi 
hopaki cha, hatak nana kia nana it 1 kaniohmi keyu tok. 

8. Mihma itibapishi vhleha hvt Solah, micha Eshtaol ai- 
asha ka im vla tok: mihma itibapishi vhleha hvt, Nanta họ 
hvsh achi cho? im achi tok. 

9. Mihma, Hvsh wakaya na ivt ont iloh itibashke: yakni 
ya ont e pisa ka yakeh! achukma fehna: mihma lumvt hush 
aiasha cho? ivt ont hvsh chukowa cha, yakni ya ishi ka 
hvsh svlaha ná. 

10. Hvsh iakmvt, okla nuktahla keyu yosh aiasha, micha 
yakni chito ho hvsh ona chi hoke: Chitokaka yvt hvch ib- 
bak a fohki tuk oka; yvmma nana hosh yakni moma aiasha 
kvt iksho keyushke, achi tok. 

11. Mihma Tanait in chuka achufa vt yumma asht Solah, 
micha Eshtaol a a kohchvt ia kvt hatak tahlepa hannali 
uosh tunvp aya nahalupa il apakshvnnit in taiyaha hosh ia 
tok. 

12. Micha ia cha, Chutah yakni Kichalh-chealim a abi- 
nachi tok: yohmi hosh yvmma Mahaneh-Tan hochifo tok a 
himak nitak a moma hoke; yakeh! Kichalh-chealim im 
ashaka ya talaia hoke. 

13. Micha yvmma asht ia mvt, Eflaim nvnih onvt, Mikah 
in chuka ya ona tok. 

14. Yvmohmi ma hatak tahlapi Laish yakni pisvt aya tuk 
ash osh itibapishi vhleha ha, Chuka ilvppa talohmaya ka 
efot, micha telafim, mikmvt tuhlut naholbvt toba, micha bi- 
lvt naholbvt toba aiena kvt asha ka hvsh ithana cho? yv- 
mohmi ka himak a nana hvsh kaniohma chi kvt hvsh anuk- 
fillashke, im achi tok. 

15. Micha yvmma pilla ho ivt, Lefait hatak himita yash 
in chuka, Micha in chuka ya ona cha, aiokpuchi tok. 

16. Mihma hatak tahlepa hannali hosh tunvp aya, naha- 
lupa il apakshvnnit in taiyaha, Tan im vlla vhleha hash osh 
achukowa holihta okhissa yak o bieli tok. 

17. Mihma hatak tahlapi yakni pisvt aya tuk ash osh ivt, 
ont chukowa cha, tuhlvt naholbvt toba, micha efot, mikmvt 

telafim, micha bilvt naholbvt toba aiena kash ishi tok: mih- 
ma naholitompa isht vtta yvt achukowa holihta okhissa 
hatak tahlepa hannali hosh tvnvp aya nahalupa il apak- 
shunnit in taiyaha kash takla hikia tok. 

18. Mihma ilvppak osh Mikah in chuka ya ont chukowa 
cha, tuhlvt naholbvt toba, micha efot, micha telafim, micha 
bilvt naholbvt toba aiena kash ont isht kocha tok. Yohmi 
na naholitompa isht vtta yash osh, Katiohmi ho hysh yvmih- 
chi cho? im achi tok. 

19. Mihma, Ish anumpuli kvt issá, chibbak a chiteh ha 
isht ish akamolashke, micha pi awant ish ia cha, piki, mi- 
cha naholitompa isht pim vtta ish tobashke: hatak achvfa 
in chuka yo naholitompa isht vtta ak okmá, ak cho? Islael 
a chuka achufa yommvt Islael a apehlichika achvfa naholi- 
tompa isht im vtta ak okmá, katimampo kak osh achukma 
kvt chim i shahli cho? im achi tok. 

20. Mihma naholitompa isht vtta yash osh chukvsh yuk- 
pa mvt, efot, micha telafim, micha tvhlvt naholbvt toba aiena 
kash ishi cha, okla iklvna hikivt ia tok. 

21. Yohmi myt okla filema cha, ia mvt, wak, micha vlla 
micha na-weki aiena ka tikba hilechi tok. 

22. Atuk osh Mikah in chuka ya hopakichit tahli ma, 
hatak Mikah in chuka bilika chuka taloha aiasha tuk vt iti 
_hoyot itvnaha cha, Tan im vlla vhleha ha ont sakki tok. 

23. Mihma Tan im vlla vhleha ha 1 paya tok. Mihma 
okla et filema cha, Nanta chi katiohmi hosh okla yohmi ho 
pehlichit ish la cho? im achi tok, 

24. Mihma, naholbvt toba puta ikbi li tok, micha naholi- 
tompa isht vm vtta ya hvsh ishi cha, hvsh tvmoa tuk: yoh- 
mi ka himmakma nanta hosh vm asha cho? micha nanta 
katiohmi ho Chi katiohmi cho? ilvppa is sum achi kvt nanta 
hoh cho? achi tok. 

25. Mihma Tan im vlla vhleha hvt, Chim anumpa ha pi- 
titakla ik a haklashke, hatak chukvsh homi vhleha hvt chi o 
maleli na chishno, micha chin chuka achvfa aiena kvt illi 
yoba ná, im achi tok. 

26. Mihma Tan im vlla vhleha hvt ai ia hetuk vt ilhkoli 

a 

tok: mihma kvllo kvt ilap ai shahli na Mikah vt pisa mvt, 
falamvt in chuka ya ona tok. i 

27. Mihma nana Mikah vt ikbi tuk, micha naholitompa 
isht im vtta aiena im vtta tuk a im ishi cha, Laish ckla 
nuktaiyalvt nuktahla keyu hosh aiasha ka ona tok: micha 
bvshpo falaia halupa isht issot kanchi cha, tumaha holihta 
yash luak ishit hukmi tok. 

28. Mihma hlakofichi vt iksho tok: Siton a i hopaki, 
micha hatak inla ya nana it 1 kaniohmi keyu; micha okfa 
yosh Belh-lehob bilika bachaya kak ọ talaia hatuk oka. 
Mihma tvmaha holihta ikbi cha, yvmmak o okla aiasha tok. 

29. Mihmvt tumaha holihta ya iki Tan Islael im vtta tok 
ak oa hochifochit Tan achi tok: yohmi kia tumaha holihta 
hohchifo vt vmmona ka Laish atok; 

30. Mihma Tan im vlla vhleha hvt tuhlvt naholbvt toba 
ya hilechi tok; mihma Manasseh ushi Keshom ushi Cho- 
nahlan yvmma, micha ushi vhleha aiena kak osh Tan ai 
unchololi ya naholitompa isht im ahashwa na nitak yakni vt 
yuka ka ont vhli tok. 

31. Mihma tvhlvt naholbvt toba Mikah vt ikbi tok a okla 
hilechi na, Chitokaka im aboha hvt Shiloh ya hikia moma 
ka hikia tok. 


CHAE TAWNA 


À TUK o yakohmi tok; nitak yumma Islael a miko vt 
iksho kisha ma, Lefait osh Eflaim nvnih chukpatali yo 
vtta hosh yvmmvt im it aiena Belhlehem-chutah ya ai ishi 
tok. 

2, Mihma im it aliena vt haui in toba cha, 1 kvnivt iki in 
chuka Belhlehem-chutah ya ona cha, ahanta na hvshi ushta 
kot hlopulli tok. 

3. Mihma i hatak ash osh wakaya mwt, 1 kanvt im anum- 
pulit falvmminchit isht vla chi hosh in-tishu, micha issuba 
haksobish falaia tuklo aiena ho ishi cha, hoyot ia tok: mih- 
ma ohoyo hvt ilauelit iki in chuka isht ona tok: mihma 
choyo iki yash osh pisa mvt, itafama kvt nayukpa fehna tak. 

4. Mihma ipochi, choyo himita iki vt halvlli na nitak 
tuchina ho takla ahanta tok: yohmi ho impvt, micha ishkot, 
a nusi tok. i 

5. Atuk o yakohmi tok, nitak ont ai ushta onnahinli tani 
ma, ia chi hosh wakaya tok: mihma ohoyo himita iki yash 
osh iyup a, Pvska iskitini kia chi chukvsh isht ish hlampko- 
chi hayak osh ish ayashke, im achi tok. 

6. Mihma itatuklot impvt, micha ishkot chieya tok: oho- 
yo himita iki vt hatak a, Chim vlhpesa cha, ish anta na ont 
onnashke, micha chi chukvsh vt yukpashke, im achi tok. 

7. Mihma hatak ash osh ia chi hosh wakaya ma, ipochi 
vt im achiba tok; yohmi na anonti a nusi tok. 

8. Mihma nitak ont ishit tahlapi ma ia chi hosh onnahinli 
fehna wakaya tok; mihma ohoyo himita iki vt, Chi chukvsh 
a ish hlampkochashke, chim asilhha lishke, achi tok. Mih- 
ma itatuklo kvt impvt oklvt aliashwa na tabokoli ont ja tok. 

9. Atuk o hatak ash osh ia chi hosh ilap, micha im it ale- 
na, micha in tishu alena kvt wakaya ma, ipochi, choyo himita 
iki vt, Yakeh! himak a nitak vt opivt isht wshke; ish anta 
na ont onnashke, chim asilhha lishke: yakeh! nitak vt ta- 
hvt isht. ivshke: ilvppa a chi nusi cha, chi chukush vt yuk- 
pashke: micha onna haya onnahinli chi hina fohkvt ish ia 
cha, chin chuka ya ish onashke, im achi tok. 

10. Yohmi kia hatak ash osh ninak yvmmvno anta he 
keyu hosh, amba wakaya cha ia mvt, Chebus, yummvt Che- 
lusalem a ona tok: mihma issuba haksobish falaia i potvlh- 
po tuklo ho, isht aya ho im it aiena takla aya tok. 

11. Atuk osh Chebus a bilika ona ma, nitak vt taha 
fehna tok: mihma in tishu hvt, Himak a fullotvt Chebus 
okla in tumaha holihta yak 0 il ona cha, a pi nusashke, im 
achi tok. 

12. Mihma 1 shahli ash osh, Okla inla Islael im vlla vhle- 
ha keyu ka fullotvt ivt, il iba chukowa he keyu; ont ivt 
Kibeah ya il onashke, im achi tok. 

13. Mibmvt in tishu ha, Inta! Kibeah, keyukmvt Lamah 
ilvppa kanimampo kak ọ fullotvt il ona cha, a pi nusashke, 
im achi tok. 


Ep 

14. Micha ont ia tok; atuk osh Kibeah yvmmvt Bencha- 
min immi ho ona ma, hvshi vt pit kvnia tok. 

15. Mihma Kibeah ak o chukowvt a nusa chi hosh pit 
fullota tok: atuk osh chukowa mvt, tvmaha holihta ai itv- 
nowa hina binili tok: hatak nana kia in chuka ishit chuko- 
wvt a nusecha hinla kvt iksho hatuk o. 

16. Mihma yakeh! hatak sipokni, yummak kia Eflaim 
nvnih a minti ak inli hosh Kibeah vtta yosh osapa toksvlit 
utta tuk osh opivt taha ma vla tok; yohmi kia tvmaha ho- 
lihta asha kvt Benchamait vhleha atok. 

17. Atuk osh akachakalit hatak nowvt aya yvt tumaha 
holihta ai itunowa hina ya binili ho pisa tok: mihmvt ha- 
tak sipokni yash osh, Katima ish ia cho? micha katima ish 
minti cho? achi tok. 

18. Mihma, Belhlehem-chutah ashvt Eflaim nvnih chvk- 
patali yak o ia hosh il aya, yommak o minti li yosh: Belhle- 
hem-chutah yak o ia li tuk osh, amba himak ano Chihowa 
-im aboha ia hosh aya li hoke: atuk o hatak nana kia in 
chuka ik chukowa, ik sum ahno hoke. 

19. Yohmi kia hishunluk, micha issuba haksobish falaia 
vpa chi ka asha; mikma pvska, micha oka paki aiena kvt 
vno, micha chin tishu ohoyo, micha hatak himita chin tishu 
takla ahanta aiena hokvto im asha, nana bunna hinla kvt ik- 
sho keyu hoke, im achi tok. 

20. Mihma hatak sipokni vt, Chi nuktaiyalashke ; yohmi 
kia nana chi bunna kvt vno ako si onvtoyulashke: peh ai 
itunowa hina ya ik chi nuso kashke, achi tok. 

21. Yohmi mvt ilap in chuka ishit chukowa cha, issuba 
haksobish falaia ipeta tok: mihma iyi ya achifa cha, impvt, 
micha nan ishko tok. 

22. Atuk osh chukvsh yukpalit chihiya ma, Al tv- 
maha holihta hatak vhleha Belial ushi vhleha yosh chuka ya 
a folubli cha, okhissa ya boli mvt, chuka pehlichi hatak si- 
pokni ya im anumpulit, Hatak vt vlot, chin chuka ant chu- 
kowa tuk a isht ish kohcha na il ithanashke, achi tok. 

23. Mihma hatak chuka achvfa pehlichi yash osh kohchvt 
im ona cha, Keyú, itibapishi li vhleha ma! keyú, hvchim 

asilhha lishke, nan ashvchi yakohmi ka hvsh yumohmi ná: 
hatak ilvppvt an chuka ant chukowa hatuk oka, im anukfila 
iksho ilvppa hvchik yvmohmo kashke. 

24. Yakeh! svsotek choyo himita, micha im it aiena yoke : 
yummak o himak a ishit hvchi kohcha likma, hvsh hofahya- 
lit, nana hosh hvchim achukmakmvt, hush yvmihchashke ; 
amba hatak ilvppak okvno nana ik achukmo yakohmi ka 
hvsh yumihchi ná, im achi tok. 

25. Yohmi kia hatak vhleha hvt 1 haponakla he keyu tok : 
yohmi ma hatak ash osh im it aiena ishit kohchvt isht im 
ona tok: mihma okla ithana cha, im ahlia na ont onna tok: 
atuk osh ont onnvt mihinti ma ik iá, im ahni tok. 

26. Mihma ohoyo hash osh onnvt mihinti ma, vla cha, 
hatak ash in chuka i shahli hvt ai itola kash okhissa ant 
itula cha, itonla na tohwikelit taha tok. 

27. Atuk o i shahli hvt onnahinli ma wakaya cha, chuka 

ash okhissa ya tiwi mvt, i hina ya ia chi hosh kohcha tok: 
mihma yakeh! im it aiena ohoyo hash osh chuka okhissa 
yash ont itula tuk osh okhissa intola ya ibbak isht umbitepa 
hosh itoyula tok. 
28. Mihma, Wakayá, mikma il ayashke, im achi tok. 
Yohmi kia afalamichit nana ik acho tok. Yohmi ma hatak 
ash osh ishi cha, issuba haksobish falaia onochi cha, hatak 
ash osh wakaya mvt, ai vtta ya isht ona tok. 

29. Atuk osh in chuka ont chukowa mvt, bvshpo ishi cha, 
im it aiena ya foni moma na tvptua auah tuklo ho tvptuli 
cha, Islael aiasha moma ka i pila tok. 

30. Atuk o yakohmi tok, moma kvt pisa mvt, Islael vt 
Echip yakni ya kohchvt vla tok nitak ilvppa ant ai vhli ka 
yakohmi ka yvmihchi tok keyu, micha pisa tok keyu hoke: 
anukfibinlit it im anumpulit hvchim anukfila ha hvsh anum- 
pulashke, achi tok. 


CHAPTA XX. 


UMOHMI ma Islael im vlla vhleha moma kyt kohchyt 
ja tok; micha okla moma kvt hatak achvfa chiyuhmit 

iti hoyot Tan vttvt ia kvt Beesheba ont vhli, Kileat aiena 
hosh Mispeh ya Chihowa im ai itvnaha tok. 

2. Mihma okla moma, Islael apehlichi moma ka noshko- 
boka puta tahlepa sipokni tahlepa ushta, hatak aka aya 
bvshpo falaia ieshi hosh Chitokaka im okla hosh itunahvt 
chieya tok. 

3. (Mihma Benchamin im vlla vhleha hvt Islael im vlla 
vhleha hvt Mispeh ya ona ka haklo tok.) Yumohmi ma 
Islael im vlla vhleha hvt, Nan ashvchi ilvppvt katiohmi ha-. 
tuk 0? pim anolí, achi tok. 

4. Mihma ohoyo illi tuk i hatak Lefait ash osh afalami- 
chit, Uno micha vm it aiena aiena kvt a pi nusa chi hosh 
Kibeah, yommvt Benchamin immi ak o e chukowa tok. 

5. Atuk ak o Kibeah hatak vhleha hvt wakayut a sanali 
cha, ninak o chuka ya afulloblit si apakfoyupa cha, svbi 
bunna tok: micha vm it aiena ya im ahlia na illi tuk oke. 

6. Mihma vm it aiena ya ishi lish, bushlit tvptulit tahli li 
- myt, Islael ai isha he vlhpesa yakni moma ka hlopullichit 
pila li tuk oke: haui toba, micha im anukfila iksho aiena họ 
Islael a a yumohmi hoka. 

7. Yakeh! Islael im vlla vhleha hvchia hokvt, ilvppak 
oka hvchim anukfila, micha anumpa ha hvsh bohlashke, 
achi tok. 

8. Mihma okla moma kvt hatak achvfa jr wakaya 
cha, Pishno vt achvfa kia im vibina ha il ona he keyu, micha 
achvfa kia fullotvt in chuka ya e chukowa he keyu : 

9. Amba himak a Kibeah ya ilvppak o e yvmihchashke : 
na shoeli hosh ont il itibashke. | 

10. Micha Islael apehlichi puta moma ka tahlepa achvfak- 
ma, hatak pokoli, micha tahlepa sipoknikma, tahlepa achvfa, 
micha tahlepa sipokni pokolikma, tahlepa sipokni achvfa il 
ai ishikma, okla pinak isht ayashke; yohmi ho Kibeah Ben- 
chamin a onakmvt, nana ik achukmo Islael a a yvmihchi 
tuk moma pulla mak 0 yvmihchashke. 

11. Yohmi ma Islael hatak moma kvt tumaha holihta ya i 
sanalit itunaha tuk vt hatak achvfa chiyuhmit iti halvlli tok. 

12. Mihma Islael apehlichi puta kvt Benchamin apehlichi 

moma ka hlopullichit hatak pilvt, Nan ashuchi iluppvt nanta 
mak osh hvch itintakla a yumohmi cho? 

13. Yvmohmi hoka himak a hatak, Belial in chipota 
yummvt Kibeah asha ka, pibbak hvsh fohki na e bi cha, 
nana ik achukmo ya Islael a ai isht e kanchashke, achi tok. 
Yohmi kia Benchamin im vlla vhleha hvt itibapishi vhleha 
Islael im vlla vhleha im anumpa ha i haponakla he kepu 
tok. 

14. Amba Benchamin im vlla vhleha hvt iti hoyot, in 
tumaha holihta puta ka akohchvt Islael im vlla vhleha ha 
itibit ia chi hosh Kibeah ya ona tok. 

15. Nitak yvmma Benchamin im vlla vhleha hvt in tv- 
maha holihta puta a holhtina kvt tahlepa sipokni pokoli 
tuklo cha hannali tok; Kibeah vt ik iba holhtino ka, yvm- 
mak okvto holhtina kvt hatak aiyua vt tahlepa untuklo tok. 

16. Okla moma ilvppa hatak aiyua tahlepa untuklo kvt 
afabi yosh tuh pila kvt, pashi achvfa kia ashvcha he keyu 
bieka tok. 

17. Mihma Islael im vlla vhleha hvt, Benchamin vt ik 
iba holhtino ka, bvshpo falaia ieshi kvt holhtina kvt tahlepa 
sipokni tahlepa ushta tok: iluppa moma kvt hatak tunyp 
aya bieka tok. 

18. Mihma Islael im vlla vhleha hvt Chitokaka im aboha 
ona cha, Chitokaka im anukfila im asiihhvt, Pi katima kak 
osh tikba ivt Benchamin im vlla vhleha ha il itiba chi cho? 
achi tok. Mihma Chihowa yvt, Chutah yak ashke, achi tok. 

19. Mihma Islael ım vila vhleha hvt onnahinli wakaya 
cha, Kibeah ya 1 sanalit binachi tok. 

20. Mihma Islael hatak vhleha hvt Benchamin a itiba 
chi hosh kohchvt ia tok: micha Islael im vlla vhleha hvt 
Kibeah aiasha ka itiba chi hosh achukmvt hiohlit taha tok. 

21. Mihma Benchamin im vlla vhleha hvt Kibeah kohcha 
cha, nitak yvmma Islael okla ha hatak tahlepa sipokni po- 
koli tuklo akucha tuklo ho vbit akakohli tok. 

22. Mihma okla, Islael hatak vhleha hash osh ilai yimi- 
tachi mvt, vmmona nitak a achukmvt a hiohli tuk ak inli ho 
itiba chi kvt achukmvt hiohli tok. 

23. (Mihma Islael im vlla vhleha hvt Chihowa itikba ona 
cha, yahaya na ont opia mvt, Chihowa im anukfila im 
asilhhvt, Anonti ia lish, itibapishi li Benchamin im vlla 
vhleha ha itibi la chi cho? achi tok. Mihma Chihowa yvt, 
Itibit hvsh iashke, achi tok.) 

24, Mihma nitak atukla ma, Islael im vlla vhleha hvt 
Benchamin im vlla vhleha ha itiba chi kvt bilika ona tok. 

25. Mihma Benchamin vt nitak atukla ma Kibeah ya 
kohchvt ia cha, itibi tok; micha hatak tahlepa sipokni auah 
untuchina ho Islael im vlla vhleha ha vbit akakohli tok: 
ilvppa moma kvt bvshpo falaia ieshi atok. 

26. Yohmi ma Islael im vila vhleha, micha oka moma 
kvt ivt Chitokaka im aboha ona cha, Chihowa itikba chi- 
eyvt yahaya tok: micha nitak yumma nahullochit aiasha 
na opia mvt, Chihowa itikba ya na hukmit isht aiokpvchi, 
micha it i nanaiyuchi isht aiokpvchi aiena ka ai imihisa tok. 

27. Mihma Islael im vlla vhleha hvt Chihowa ya im a 
ponaklot, (Chitokaka it im apesa afohka itombi holitopa vt 
nitak yvmma yummak Oo talaia hatok. 

28. Mikma Alon ushi Eleasa ushi Finehas ak osh nitak 
yvmma itikba hikia tok oka,) Anonti ia lish, itibapishi li Ben- 
chamin im vlla vhleha ha itibi la chi cho? ak cho? issa la 
chi cho? achi tok. Mihma Chihowa yvt, Hvsh iashke, on- 
nakma hvch ibbak a fohki la chi hoke, achi tok. 

29. Mihma Islael vt im aiehchi ya Kibeah apakfoblit 
ashachi tok. 

30. Mihma Islael im vlla vhleha hvt Benchamin im vlla 
vhleha ha itiba chi hosh tikba tuk ak inli chohmit nitak ont 
atuchina ma achukmvt hiohli cha, Kibeah ya itibi tok. 

31. Mihma Benchamin im vlla vhleha hvt kohchvt okla 
ha itibi mvt, tumaha holihta ya issvt ia tok; hina takla 
achufa kvt Chitokaka im aboha ia, achvfa kvt Kibeah osapa 
ia itatuklo ka foyukvt tikba tuk ak inli chohmit issot, micha 
vbit isht ia kvt hatak pokoli tuchina foka ho vbi tok. 

32. Mihma Benchamin im vlla vhleha hvt, Tikba tuk a 
chohmit pi tikba akakohvshke, achi tok. Yohmi kia Islael 
im vlla. vhleha hvt achi kvt, Kiloh i yihlepa cha, tumaha 

holihta ya akohchit isht ivt hina takla isht il onashke, achi 
tok. 

33. Mihma Islael hatak moma kvt aiasha tuk vt wakayvt 
ia mvt, Baal-tama yak o achukmvt hiohlit, mikma im aieh- 
chi Islael Kibeah oktak alasha tuk vt akohcha tok. 

84. Mihma Kibeah itibi kvt hatak tahlepa sipokni pokoli 
aiyua yosh Islael moma a kohcha hosh itibi na palvmmi 
fehna tok: yohmi kia nana ik achukmo kvt 1 bilika kot ik 
ithano tok. 

35. Mihma Chihowa yvt Islael itikba ya Benchamin a 
issot kanchi tok: mihma Islael im vlla vhleha -hvt nitak 
yvmma Benchamin a hatak tahlepa sipokni pokoli tuklo 
cha, akucha tahlapi, micha tahlepa achvfa ho vbi tuk ilvppa 
moma bvshpo falaia ieshi atok. 

36. Yohmi ma Benchamin im vlla vhleha hvt ilap ak o 
imaiya ka pisa tok: Islael hatak vhleha hvt im aiehchi 
Kibeah bilika okla ashachi tuk ak osh anukchieto hatuk osh 
Benchamin a i kanvlh tok oke. 

37. Mihma im aiehchi vt tushpa hosh Kibeah ya o yi- 
hlepa tok; mihmvt im aiehchi yash osh auatvt maya mvt, 
tvmaha holihta ya bvshpo falaia halupa ya isht issot kanchi 
tok. 

38. Mihma Islael hatak vhleha, micha im alehchi vhleha 
nan it im apesa kvt luak libbi chito ho ikbi na shobullit 
tumaha hołihta akochvt vba ia he it im apesa tuk atok. 

39. Mihma Islael hatak vhleha hvt itibi ka 1 kanvllit isht 
la ma, Benchamin vt issot vbit isht ia kvt Islael hatak po- 
koli tuchina foka tok: Ummona tuk ak inli chohmit pi tikba 
ya illit akakoha hoka, achi hatok okvt. 

40. Yohmi tuk kia tvmaha holihta ya luak libbi, micha 
shobohli chito aiena hosh vba maya na Benchamait vhleha 
hvt ashaka pit filema ma, yakeh! tvmaha holihta lua kvt 
vba ivt shutik a ona ho pisa tok. 

41. Mihma Islael hatak vhleha hvt anonti falama ma, 
Benchamin hatak vhleha hvt nukhlakancha tok: nana ik 
achukmo kvt onvtola ka pisa hatuk osh. 

42. Yvmohmi ma Islael hatak vhleha ha itikba ya i sha- 

naiyvt, yakni halaka pilla ho ia tok: yohmi kia in tanampi 
kvt sakki tok; mikma tvmaha holihta ya kohcha ka ai iti- 
takla vbit tahli tok. 

43. Yakohmi hosh Benchamait vhleha ha apakfopa cha, 
hliolit nana ik ahobo ho Kibeah ichapaka i hvshi akocha 
imma yọ ai ahvhlichi tok. 

44. Mihma Benchamin vt hatak tahlepa sipokni auah un- 
tuchina hosh akakoha tok; ilvppa moma kvot hatak chilita 
nukwia iksho bieka tok. 

45. Okla filema cha, maleli mvt, yakni haiaka imma ivt 
Limmon tuli ya ona tok: mihma hina takla ya vlbvllit isht 
aya kvt hatak tahlepa sipokni tahlapi tok ; micha ahliovt ati- 
konofvt isht ayvt Kitom a isht onvt, hatak tahlepa sipokni 
tuklo vbi tok. 

46. Yvmohmi ho nitak yvmma Benchamin vt akakoha 
moma kvt bvshpo falaia ieshi vt hatak tahlepa sipokni po- 
koli tuklo akucha tahlapi tok: ilvppa moma kvt hatak chi- 
lita nukwia iksho bieka tok. 

47. Yohmi kia hatak tahlepa hannali kuto falamvt male- 
lit yakni haiaka Limmon tuli yak ọ ona tok; micha Limmon 
tuli yak o aiasha na hvshi ushta tok. 

48. Mihma Islael hatak vhleha hvt falamvt, Benchamin 
im vila vhleha ha tumaha holihta puta hatak ak kia, nana 
vihpoa ai itilauechit, micha nana ho ibbak a fohkakma, 
bushpo falaia halupa isht issot kanchi tok: micha tumaha 
holihta puta onakmvt, okla luak tikelichi tok. 

IHMA Islael hatak vhleha hvt Mispeh asha mvt, anum- 
pa kollo il onochi mvt, Il achvfa kia Benchamin a tek- 
chi ya chi ka pim ushetik il ima he keyu, ai achi tuk atok. 
2, Mihmvt okla hvt Chitokaka im aboha ona cha, Chito- 
kaka itikba aiasha na opia tok: micha itih ha vba takalechit 
vahaya fehna tok. 
3. Mihmvt, Islael in Chitokaka Chihowa ma! nanta ka- 

tiohmi ho Islael a ant a yakohmi na himak nitak a Islael a 
apehlichi achvfa kvt iksho cho? achi tok. 

4. Atuk osh onna ma yakohmi tok, okla hvt onnahinli 
wakaya cha, alta ikbi cha, na hukmit isht aiokpuchi, micha 
isht iti nanaiyvchi isht aiokpvchi aiena ka im issa tok. 

5. Mihma Islael im vlla vhleha hvt, Kuta hosh Islael 
apehlichi puta moma ka Chihowa im itvnaha ka takla kvt 
ik lo cho? achi tok. Anumpa kvllo fehna ile onochit, Kuna 
kia Mispeh ya Chihowa ya im ai itvnaha ka ik ayokmvt, illi 
pullashke, achi tuk atok okvt. 

6. Mihma Islael im vlla vhleha hvt itibapishi Benchamin 
ak o ishit nukhaklo tok: micha, Islael a apehlichi achvfa 
ket himak nitak a mosholishke. 

7. Hieli moma ka tekchi ya chi kvno il 1 katiohmicha chi 
cho? Chihowa pulla anumpa kvllo il onochit tekchi ya chi 
ka piso tek a il ima he keyu, il achi tuk okvt, achi tok. 

8. Micha anonti, Kuta achvfa hosh Islael apehlichi moma 
ka Mispeh ya Chihowa ya ik im ai vlo tuk oh cho? achi 
tok: mihma yakeh! achvfa kia Chabesh-kileat minti kvt 
abinanchit ai itvnaha ya ik lo tok. 

9. Okla ha hotihna ma, yakeh! Chabesh-kileat okla hvt 
achufa kia yumma iksho tok. 

10. Mihma okla itvnaha yash osh yvmma hatak tahlepa 
sipokni auah tuklo chilita nukwia iksho moma 1 shahli ka 
pila cha, im apesa mvt, Hvsh ia cha, Chabesh-kileat okla 
ohoyo, micha vlla aiena ka bvshpo falaia halupa isht vbit 
hvsh tahlashke. l 

11. Micha nana ilvppak o hvsh yvmihcha chi hoke, Nak- 
ni, micha choyo puta hatak apota tok puta ka vbit tahlit 
hysh vmohmichashke, achi tok. 

12. Atuk o Chabesh-kileat okla ha ohoyo himita tahlepa 
ushta hosh nakni nana kia iba tvshkit ithana tok keyu yo 
okla ahayuchi tok: mihmvt Shiloh vlhtipo holitopa ya yvm- 
mvt Kenan yakni talaia ka isht ona tok. 

13. Mihma itvnahvt aiasha tuk moma kvt Benchamin im 
vlla vhleha, yvmmvt Limmon tuli aiasha ka ont im anumpu- 
lit, 1 kanvt 1 howa chi ho pila tok. 

14. Mihma Benchamin vt nitak yumma anonti vla tok: 
mihma Chabesh-kileat choyo apowvt okchalinchi tuk vt 
tekchi okla ima tok: yohmi kia yummvt okla ik im ono tok. 

15. Mihma Benchamin a okla ishit nukhaklo tok; Chi- 
howa yvt Islael apehlichi puta ai ititakla ya ashahbichi ha- 
tuk o. 

16. Yvmohmi ma itvnaha aiasha tuk im asvnonchi vhle- 
ha hvt, Hieli moma ka tekchi ya chi ka il 1 katiohmicha chi 
cho? Benchamin a ohoyo hvt illit taha hoka, achi tok. 

17. Micha anonti, Ai isha he vlhpesa vt Benchamin hla- 
kofi in talaia he vlhpesa, yohmi ho apehlichi achvfa kvt 
Islael a illit ik taho kashke, achi tok. 

18. Ik yohmi kia tekchi ya chì ka piso tek a il ima he 
keyu; Islael im vlla vhleha hvt anumpa kvllo il onochit, 
Kuna hosh Benchamin a tekchi imakmvt, okpulot tahvshke, 
achi tok. 

19. Mihmvt, Yakeh! Shiloh ya yommvt Behlel a i falvm- 
mi in tunvp hina Behlel a vttvt ivt Shechem ona ka hushi 
akochaka imma in tvnnvp, micha Lebonah im oka mahli 
imma ya afummikma Chihowa impvchi holitopa isht aiasha 
chatuk oke. 

20. Yvmohmi ma Benchamin im vlla vhleha ha okla im 
apesvt, Hvsh ia cha, paki ahollokchi ya ont im aiehchit hush 
aiashashke. 

21. Micha hvsh hopokoyashke, micha yakeh! Shiloh 
ushetik vhleha hvt kohchvt talovt hibla ya hihlvt ayakma; 
yohmikma paki ahollokchi yo hush kohchá, hatak hvsh mo- 
ma kvt hvchi tekchi ya chi aiyukali ka Shiloh ushetik vhle- 
ha ha hvsh hokli cha, Benchamin i yakni ya hvsh onashke. 

22. Atuk o yakohmikma iki vhleha, keyukmvt, itibapishi 
vhleha hvt nana achit pim vlakma, Pishno ak atuk mak o 
hush i kanaske: il it in tanampi ka hatak tekchi aiyukali ka 
kil im il atombo tuk oka; himak a hvsh ashvcha chi hosh 
hvsh ima tuk keyu hokvt, il im acha hi oke, achi tok. 

23. Mihma Benchamin im vlla vhleha hvt yvmohmi cha, 
holhtina ka vlkpisa ho tekchi ya chi ka hihlvt aya yommak 
oka hoklit ai ishi tok: micha falamvt ia cha, al isha he vlh- 

pesa yakni yash ona cha, in tumaha holihta puta ka apoksi- 
achi cha, alasha tok. 

24. Mihma Islael im vlla vhleha hvt nitak ymma ashvt 
tisheli mvt, hatak puta kvt im apehlichi ka, micha in chuka 
achufa aiyukali kvt ona tok: micha yomma ashvt okla ia 
mvt, ai isha he vlhpesa aiyukali kvt ona tok. l 

25. Nitak yvmma foka hoka Islael a miko vt iksho tok: 
bhatak puta kvt ilap nishkin ai im vihpiesa aiyukali hosh 
yvmohmi beka tok. 





LULHA 


ISHT ANUMPA HOKE. 


CHAPTA I. 


Aes o yakohmi tok, nan apesa vhleha hvt pehlichit 
maya nitak ma, yakni yvmma hohchvfo chito tok. 
Mihma Belh-lehem chutah hatak osh yvmma, micha tekchi, 
micha ushi tuklo aiena kvt ivt, Moab yakni ya ont ahashwa tok. 

2. Micha hatak yvmma hohchifo kvt Elimelech okma, 
micha tekchi hohchifo kvt Naomi, micha ushi tuklo hoh- 
chifo kvt Mahlon, micha Chilion, Eflahlait okla Belh-lehem- 
chutah asha; yvmohmi mvt Moab yakni yummak ọ ona 
cha, ahashwa tok. 

3. Atuk o Naomi 1 hatak Elimelech ash osh illi tok; 
yohmi na Naomi, micha ushi tukio aiena ak illa hosh 
ahashwa tok. 

4. Atuk o Moab ohoyo ha ishit itauwayvt okla tok; 
achvfa hohchifo kvt Opah yokma, anonti achufa hohchifo 
kvt Lulh atok: micha yvmma ahashwa na afummi pokoli 
foka tok. 

5. Atuk osh Mahlon, micha Chilon ita tuklot illi ak inli 
tok; mihma ohoyo hash osh ushi tuklo, micha 1 hatak aiena 
kvt illi na ilap bano hosh ahanta tok. 

6. Yvmohmi- mvt ipok tuklo ka awant Moab yakni ya 
issvt falamvt ia chi hosh wakaya tok: Moab yakni anta mo- 
ma kvt Chihowa yvt im okla ha 1 nowa cha, pvska ima tuk 
a baklo hatok. 

1. Yvmohmi hosh ai vtta tuk vt ipok tuklo ka awant 
kecha tok; mihmvt Chutah yakni falamvt ona chi hosh 
hina ya okla itvnohowa tok. 

8. Mihma Naomi vt ipok tuklo kash, Oh ia cha, falamvt 
© hwch ishki bika in chuka ya hvsh onashke: illi chash, micha 
vno aiena ka hvs sa kana tuk a chiyuhmit Chihowa yvt 
huchi kanashke. 

9. Chihowa yvt vlhpesa ahnit hvch ima na afoha ahayu- 
chit, hatak in chuka ya im achukmvt hvsh chieya bikashke, 
im achi tok. Mihmvt i suksowa ma, chitolit yaiyvt okla tok. 

10. Mihmvt, Falamvt chim okla achvfa 1 yakni ish ia ka 
chi takla il ia pulla chi hoke, achit okla tok. 

11. Mihma Naomi vt, Suso tek vhleha ma! hvsh fala- 
mashke; nanta katiohmi ho si awant hvsh ia hinla ho? 
himakma ushi vt vm oshvto ya vlhto tuk osh hvchi hatak 
toba hinla cho? 

12. Falamvt hvsh iashke, svsotek vhleha ma! sa sipokni 
fehna hokvt hatak vm asha he keyu hoke. Yohma chi ah- 
ni li, micha himak ninak ak kia hatak vm asha cha, ushi vm 
asha chi achi li kia; 

13. Hvsh im ashwa na hofantit taha hinla cho? hvsh im 
ashwa na hatak hvch ik auwayo ka hinla cho? Keyú, 
susotek vhleha ma! hvchishno pulla kak o sa nukhaklo 
fehnvshke, Chihowa ibbak vt si asanalit si onvtola hoka, im 
achi tok. l 

14. Mihma anonti chitolit yaiyvt okla tok. Mihmvt 
Opah hut ipokni ya 1 suksowa tok; amba Lulh vto heh 
ahnit asitia tok. i 

15. Mihma Naomi vt Yakeh ! ish ita tuklo tuk vt falamvt 
im okla, micha i na holbvt toba puta ka im wshke: ish ita 
tuklo ka falamvt iakaiyvt ish iashke, achi tok. 

16. Mihma Lulh vt, Chissa la he, micha chiakaiya li kvt 
falama la he a chik sum asihihlo kashke: kanima ish ayak- 
ma, aya la chi; kanima ish ai vttakma, ahanta la chi; chim 
-okla hak osh vm okla cha, chin Chitokaka ak osh an Chito- 
kaka ha chi hoke. 

17. Kanima a chillikma, a svlla chi, micha yvmmak 0 a 
sa hollopa chi hoke: illi ak illa hosh chishno, micha vno pit 
i filummichi keyukma, Chihowa yvt yakohmi, micha i shakli 
kia si yumihchashke, 

18. Mibma ia pulla kak o kvllot im anukfila na pisa mvt, 
im anumpuli kvt issa tok. 

19. Yvmohmi ma itatuklot itiachi tuk osh Belh- lehem a 
_ ona tok. Atuk ọ yakohmi tok, Belh-lehem a itonachi ma, 
tumaha moma kvt a kunullit, IHoppvt Naomi 0? okla achi tok. 

20. Mihma *¥ Naomi hvus si achi ná, ł Mala hvs si achash- 
ke: Nana moma i shahli hvt homi ho si yumihehi tuk oka. 

31. Si alota hosh kohchvt ia li tok kia, iksho ho anonti 
an chuka Chihowa yvt svsht ulushke: yohmi ka nanta kati- 
ohmi ho Naomi hvs si achi ho? Chihowa yvt si atokolit a 
sanali, micha Nana moma 1 shahli hvt svlbvshali tuk oka. 

22. Yvmohmit Naomi, micha ipok Lulh Moab ohoyo ita 
tuklot falamvt Moab yakni ya a kohchvt ona tok: micha 
bali ya bushlit isht ia ho Belh-lehem a it onachi tok. 


EMA BIA IN. 


IHMA Naomi vt 1 hatak 1 kanomi yosh hatak holitompa 

- im il a yak chito fehna Elimelech in chuka achvfa yosh 
anta tok; micha hohchifo kvt Boas atok. 

2. Mihma Lulh Moab ohoyo hash osh Naomi ya, Himak 
a osapa ak ia cha, kuna họ i holhponayo hanta ai ahayuchi 
likmuvt, onush noshkoba ya vlbvllit iakaiya lashke, im achi 
ma, Ja, svsotek ma! im achi tok. 

3. Mihma ia tuk osh ona cha, onush bvshli vhleha ha 
iakaiyvt osapa ya ai vlbvlli tok: micha Boas Elimelech 1 
kanomi im osapa kashapa yoba ho ona tok. 

4. Yohmi ma yakeh! Boas vt Belh-lehem a minti hosh 
vla cha, onush bushli vhleha ha, Chihowa yvt hvch ibafo- 
yukashke, im -achi ma, afalamichit, Chihowa yvt chi yukpa- 
lashke, okla im achi tok. 

5. Yvmohmi ma Boas vt in tishu onush bvshli vhleha 
pehlichi ya, Ilvppvt kvta ushetik o? im achi tok. 

6. Mihma tishu onush bvshli vhleha pehlichi yash osh 

afalamichit, Moab choyo himita, Naomi vt Moab yakni koh- 
chyt falamvt vla ma, takla vla tok mak oke. 

7. Yohmi hosh, Onush bvsbli vhleha ha iakaiyvt onush 
talakchi ai asha ka ak vibulli, achi tuk; atuk osh vla cha, 
ahanta na onnahinli yatuk vt himakushke, peh ik hopako ho 
chuka ya ont ashvt foha tuk oke, achi tok. 

8. Yvmohmi ma Boas vt Lulh a, Chik haklo? svsotek 
ma! osapa inla ya vlbvllit chik aiyo, micha ilvppa issvt chik 
aiyo hosh amba ohoyo himita vhleha iluppa vm asha ka 
apotovt ish ahantashke : 

9. A bushli ka osapa ya chi nishkin a onochit ish pisa 
cha, ish iakaiyashke : hatak himita vhleha ha chi potola he 
keyu ka 1 miha li tuk keyu cho? micha chitukshilakmvt, 
oka ai vlhto puta ka ishit hatak himita vhleha oka ochi tuk 
a ont ish ai ishkashke, im achi tok. 

10, Yvmohmi ma akachunolit aka hlipivt, Nanta katioh- 
mi ho chi holhponayo hanta a chi ahayuchi li, ithanvt is sa 
pisa cho? ohoyo ik ithano sia hoka, im achi tok. 

11. Mihma Boas vt afalamichit, Chi hatak vt illi tok iti- 
takla haya chipokni ya ish kaniohmihinchi tuk a, moma kut 
atokowvt vm annoa tuk oke: yohmi kvt chiki, micha chish- 
ki, micha yakni ish ai vtta yatok a issvt okla chashpo ish 
ithana chatuk keyu kvt ant ish ibafohkvshke. 

12. Nana ish a kaniohmi tuk a Chihowa yvt chim atob- 
bashke, micha Islael in Chitokaka Chihowa, yumma sanah- 
chi a nutakvyt ish a nukchieta chi- hosh ish la tuk a vlhtoba 
al ona achukma họ chimashke, im achi tok. i 

13. Yvmohmi ma A shahli ma! chi holhponayo hanta ak 
chi ai ahayuchi, choyo himita vhleha chim aiasha ka achvfa 
ka chohmi li keyu kia, is sa hopohluli hoka, micha chin tishu 
choyo ha 1 kanvt ish im anumpuli hoka, achi tok. 

14. Mihma Boas vt, Impa ai ona ish la cha, pinak a vpvt, 
chi pvska tushafa winaka ibai okvchit ish pashke, im achi 
tok. Mihma onush bvshli vhleha bilika binili tok: mihma 
yummak ash osh onush viwusha pit ima na impvt fihopa 
ma, asha moma tok. 

15. Mihma vibulla chi hosh T ma, Boas vt hatak 

himita vhleha ha i mihvt, Onush talakchi ai asha kak kia ik 
vibulli, micha hvsh hofahyali na; 

16. Micha ibbak alolua kanimi kia ik chilofa, ahnit asha- 
chit isht hvsh aya na vlbvlla chike; micha hvsh im olvbi 
ná, im achi tok. 

17. Yobmi na osapa ya vlbvllit ahanta na opivt taha ma, 
vibulli tuk vt bolit nihechit tahli ma, bali vt- efah achvfa 
foka tok. 

18. Mihma ishi mvt, tvmaha holihta yash ont chukowa 
tok: mihma ipokni vt vlbvlli tuk a pisa tok; mihma fihopa 
mvt ilatomba tuk vt isht vlvt ima tok: 

19. Mihma ipokni vt, Katima yak o himak mtaka ish ai 
vlbvlli tuk oh cho? mikmvt katima yak ọ ish a toksvli tuk 
o? kuna hosh yohmi, chi ahni tuk vt holitopashke, im achi 
tok. Mihma kuna ho iba toksvli tuk vt ipokni ya im anolit, 
Himak nitak a iba toksuli li tuk hohchifo kvt Boas oke, achi 
tok. 

20. Mihma Naomi vt ipok a, Hatak yummvt okchaya, 
micha illi tok aiena kash i kana kvt Chihowa im aholito- 
pashke, im achi tok. Micha Naomi vt, Hatak yvmmvt pi 
kanomi fehna, pi kanomi 2 shahli moma hoke, im achi tok. 

21. Mihma Lulh Moab ohoyo hvt, Ohoyo himita vhleha 
vm asha ka apotovt ish ahanta na onush a bvshlit tahla chi 
hoke, vm achi tuk oke, achi tok. 

22. Mihma Naomi vt ipok Lulh a, Ilvppak osh achukma, 
susotek ma! ohoyo himita vhleha im ai asha kak o takla ish 
aya na osapa inla kanima ik chi ai itafamo kashke. 

23. Yvmohmi na Boas choyo himita vhleha im ai asha 
kak o apotovt vlbvllit ahanta na bali bushli; micha onush 
bvshli aiena kvt ont taha tok ;’mihma ipokni takla ahanta 
tok. 


CHAPTA III. 


IHMA ipokni Naomi vt, Svsotek ma! nana chim ai 
achukma hi a afoha chi hoyò la he keyu cho? 
2. Yohmi ka himak a Boas yemma choyo himita vhleha 

im aiasha kak ọ takla ish aya tuk vt pi kanomi keyu? 
yakeh! himak ninak a a nihechi ya bali mvslichit isht anta 
hoke. 

3. Yumohmi hoka yupit pashi ahama il ai ahummit na- 
fohka ish fohka cha, a nihechi ya ish onashke; yohmi kia 
hatak vt impvt ishkot ik isso kisha ka ish im ile haiakvchi 
na. 

4. Yvmohmi tuk o tushkikma, ai itola ka achukmalit ish 
pisa tuk osh, ish chukowa cha, iyi ompoholmo ka ish wa- 
kvummi cha, ish tvshka chike ; yohmikma ish kaniohma chi 
ka chim anola chi hoke, im achi tok. 

5. Mihma, Nana is sum achi tuk a moma ka yumihchi la 
chi hoke, im achi tok. 

6. Mihmvt a nihechi ya ona cha, ipokni vt nana 1 miha 
tuk moma ka yvmihchi tok. 

7. Yvmohmi tuk o Boas vt impvt nan ishkot, chukvsh 
yukpvt taha mvt, ivt onush nihi itvnahachi vhli ont tushki 
tok: mihma lumvt ivt iyi ompoholmo yą wakvmmi cha, 
tvshki tok. 

8. Atuk o yakohmi tok, ninak iklvnna ma hatak ash osh 
nukshopa cha, filema tok: mihmasyakeh! ohoyo hvt iyi ya 
itoyula tok. 

9. Mihma, Kvta chia hoh cho? achi ma, afalamichit, 
Chin tishu ohoyo Lulh sia hoke: yvmohmi hoka chin tishu 
choyo ha ish anchi vhli ka et si onochí; a kanomi fehna 
chia hokvt. 

10. Mihma Chihowa i holitopa chia hashke, svsotek ma ! 
hatak himita ilbvsha yokmá, nana in laua yokma nana kia 
chik iakaiyo hosh, vmmona tuk ak kia i shahlichit ishtaiyopi 
ka is sa kana hokvt. 

11. Yvmohmi ka inta! svsotek ma! chi nukshopa ná; 
nana is sum ahni tuk a moma chi yvmihchi lashke : ohoyo 
kostini chia ka vm okla moma tvmaha holihta ai asha kvt 
ithana hoka. 

12. Yohmi ka chi kanomi fehna sia kvt ahli: yohmi kia 
chi kanomi a shahli kvt anta hoke. 

13. Himak ninak a ish anta tuk o onnahinlikma, 1 kanomi 

nana a kaniohmichi chatuk a chi yohmikma vlhpesa chi: 
1 kanomi nana akaniohmichi chatuk a yohmashke: amba 1 
kanomi nana akaniohmichi chatuk a chi yohma he keyuk- 
ma, vno ak osh i kanomi nana akaniohmichi chatuk a, 
Chihowa yvt okchaya pulla ka, chi yohmi la chi hoke; ish 
itonla na onnashke, achi tok. 

14. Mihma iyi ya itoyula na onna tok: mihmvt achvfa 
kvt inla ya ithana he keyu moma ho wakaya tok. Mihma 
a nihechi ya choyo hvt vla tuk a, kuna kia ik akostinincho 
kashke, achi tok. - 
15. Micha, Anchi ish anchi kvt isht vla cha hahanli, 
achi tok. Mihma halanli ma, balı vlhpisa hannali ho apesa 
cha, shalichi tok: mihma tvmaha holihta yash ont chukowa 
tok. 

16. Mihma ipokni ya im ona ma, Kuta chia hoh cho? 
susotek ma! achi tok. Mihma hatak ash osh nana akani- 
ohmi tuk a moma im anoli tok. 

17. Micha Bali vlhpisa hannali ilvppa vma tuk oke: nana 
iksho ho chipokni ya chik im ono kashke, vm achi hatuk 
okvt. 

18. Yohmi ma Svsotek ma! lumvt asha cha, nana kvt 
kaniohmi na ish pisashke; hatak yommvt nana ka himak 
nitak a ik tahlo kvt achukmvt binila chi keyu hoka. 


CHAPTA IV. 


OHMI ma Boas vt ivt holhta okhissa yummak o ont 

binili tok: mihma yakeh! i kanomi Boas vt anoli tuk 
ash osh ant ia tok; yvmmak ash o, Yakeh! chishno yá; 
fullotvt ilvppa ant binili, im achi ma, fullotvt binili tok. 

2. Yohmi ma tumaha holihta yash hatak ım asvnonchi 
pokoli ho hoyo cha, Ilvppa ho binohlí, achi ma, okla binohli 
tok. : 

3. Mihma i kanomi yash, Naomi, yvmmvt Moab yakni 
kohchkvt falamvt vla kash osh, yakni kashapa pitibapishi 
Elimelech immi atok a, kanchi mak oke. 

4. Yvmohmi ho atokolit chim anolit, okla itikba, micha 
vm okla im asvnonchi vhleha itikba a chumpa, achi la he 
ahni li tuk oke. Falaminchit chumpa lashke, ish ahnikmvt, 
falaminchit ish chumpashke; amba falaminehit ish chumpa ' 
he keyukmvt vm anolí, yohmi na haklo lashke: falaminchit 
chumpa inla kvt iksho, chishno ak illa hoka; mikma vno ak 
osh chiakaiya li hoke, im achi tok. Mihma falaminchit 
chumpa lashke, achi tok. 

5. Mihma Boas vt, Nitak kaniohmi ho osapa yash Naomi 
ish in chumpakmvt, Moab ohoyo Lulh illi tok tekchi ak kia 
ish in chumpa cha, illi tok hohchifo ha im ikbit i yakni ya 
ish ai ọ hilechi pullashke, achi tok. 

6. Mihma 1 kanomi yash osh yakni ieshi li vlhpesa kash 
okpvni la hinla hatuk osh, vno yak inli hokvto falaminchit 
chumpa la he keyu; vmmi vlhpesa tuk a chishno yak osh 
falaminchit chumput ish ishashke ; falaminchit chumpa la 
he keyu hoka, achi tok. 

7. Yohmi ka Islael a nitak chashpo ka na falaminchit 
chumpa, micha nan itatoba puta alena ka ai ahlicha chi kvt 
yakohmi beka tok, hatak vt 1 shulvsh a shufi cha, in chuka 
a bilika hatak a ima beka tok: mihma ilvppak o Islael okla 
hvt ai yvmohmi beka tok. 

8. Yvmohmi ho 1 kanomi hash osh Boas a, Chimmi ha 
chi hosh ish chumpashke, im achi tok. Yohmi mvt i shu- 
lush a shufi tok. 

9. Mihma Boas vt hatak asvnonchi puta, micha okla moma 
aiena ka, Himak nitak fehna ka hvsh pisa ho, nana Elime- 
lech immi hatok moma, micha Chilion immi hatok moma, 
micha Mahlon immi hatok moma aiena ka Naomi ya in 
chumpa lishke, 

10. Micha illi tok hohchifo ha im ikbit 1 yakni ya ai o 
hilechi la chi hosh Lulh Moab ohoyo, Mahlon tekchi atok 
a, sa tekchi ya chi hosh chumpa lishke; yohmi ho illi tok 
hohchifo hvt itibapishi vhleha ai ititakla, micha ai vtta tok 
holihta okhissa ya ik kvnio kashke; himak nitak a pisa hv- 
chia hoke, im achi tok; 

11. Mihma ọkla moma holihta okhissa hieli tuk, micha 

asunonchi aiena kvt, Pisa pia hoke. Ohoyo chin chuka 
chukowa ka Chihowa yut Lechel, micha Leah, tuklo yom- 
mak osh Islael chuka achvfa ya ikbi tok oka yvmmak o 
chohmichashke : mikma Eflatah ya ish a holitopashke, micha 
Belh-lehem a chi hohchifo kvt ai annohowashke : 

12. Micha chin chuka yvt chim ishtatiaka Chihowa yvt 
ohoyo himita ilvppa ai isht chima chi kvt Tama yvt Chutah 
ya im eshi tok Fales in chuka yak o chohmashke, okla achi 
tok. 

13. Yvmohmi ma Boas vt Lulh a ishi na tekchi tok: atuk 
osh iba chukowa ma, Chihowa yvt vlhpesa ahni na vlla 
shali tuk osh, vlla nakni yọ eshi tok. 

14. Mihma ohoyo vhleha hvt Naomi ya, Chihowa yuvt 
holitopashke ; yvmmvt himak nitak fehna ka i kanomi iksho 
ik chi kancho`ho, Islael okla ha hohchifo kvt holitopvt ai 
annohowa chi hoke. 

15. Micha falaminchit okchalinchi chin chiyuhma chi 
hoke, micha chi sipoknit taiyaha ka chi shoyuli ya chi 
hoke: heh chi ahni kvt ushi untuklo chim i shahli chipok vt 
chim eshi tuk okvt, im achi tok. 

16. Mihma Naomi vt vlla yash ishi cha, ikkishi ha onochi 
cha, vlla ya shoyulit hofantichi tok. 

17. Micha chuka abilika ohoyo vhleha hash osh, Naomi 
vt ushi ashvshke, mihmvt hochifot Obet achi tok: yummak 
osh Chesse Lewi iki ya iki yoke. 

18. 'Yohmi ka Fales ishtatiaka yvt ilvppak oke: Fales vt 
Heslon a tobachi tok, 

19. Mihma Heslon vt Lam a tobachi tok, mihma Lam vt 
Amminatab a tobahchi tok, 

20. Mihma Amminatab vt Nahshon a tobachi tok, mihma 
Nahshon vt Salmon a tobachi tok, 

` 21. Mihma Salmon vt Boas a tobachi tok, mihma Boas 
vt Obet a tobachi tok, 

22. Mihma Obet vt Chesse ya tobachi tok, mihma Chesse 
vt Lewi ya tobachi tok oke. 

CHAPTA I. 


IHMA hatak achufa kvt Lamahlaim-sofim Eflaim nvnih 

minti hosh hohchifo kvt, Elkanah Eflahlait hatak osk 

ahanta tok, yummvt Cheloham ushi, yummvt Elihu ushi, 
yvmmvt Tohu ushi, yvmmvt Suf ushi atok. 

2. Micha yumma tekchi vt in tuklo tok; achufa hohchifo 
kvt Hannah yokma, achvfa vto hohchifo kvt Peninnah atok: 
mihma Peninnah vt vlla im ashakma, amba Hannah vto vlla 
ik im iksho ki tok. 

3. Mihma hatak ilvppvt afummikma in tvmaha holihta ya 
kohchvt Shiloh ya onvt, vba nan okluha il ai eshi Chihowa 
aiokpvchit nan vbit isht aiokpvchi beka tok. Mihma Hofni, 
micha Finehas Eli ushi tuklo Chihowa nan isht im ashwa vt 
yvmma ashwa tok. 

4. Atuk o Elkanah vt nan vbit isht ai aiokpvchi REAN vt 
vla ma, tekchi Peninnah, micha ushi vhleha moma, micha 
ushetik vhleha ailena ka 1 hopela tok. 

5. Amba Hannah ano, holhpela tukio ho ima tok: Han- 
nah ya i hullo hatuk okvt; yohmi kia Chihowa vt im oshvto 
ya im okhishta tok. 

6. Mihma ichapa yvt Chihowa vt im oshvto im okhishta 
kak o chukvsh okpulochi fehnvt nokowuchi tok. 

7. Mihma afvmmi hosh afummikma Elkanah vt yumohmi 
hatuk o, Chihowa im aboha ya onakmvt, yumohmit chukvsh 
okpulohonchi beka tok; yvmohmi ma yaiya cha, impa he 
keyu tok. 

8. Mihma i hatak Elkanah vt, Hannah ma! nanta katioh- 
mi ho ish yaiya cha, ish impa he keyu cho? micha nanta 
katiohmi ho chi chukvsh vt nukhaklo cho? ushi pokoli kak 
kia chim 1 shahli li keyu cho? im achi tok. 

9. Yvmohmi ma Shiloh ya nan ai impvt, micha nan ish- 
kot issa ma, Hannah vt wakaya tok: (mihma Eli na holi- 
tompa isht vtta yvt Chihowa in tempel tonik bilika ai om 
binili hikia ho om binili tok.) 

10. Mihma Hannah ash osh chukvsh nukhahummi cha, 
Chihowa im asihihlvt yahaya fehna tok. 

11. Mibhmvt ilap im anukfila hosh Chihowa im ai ahlicha 
he anumpa il onochit, Uba nan okluha il aieshi Chihowa 
ma! chin tishu ohoyo ilbvsha ka ish pisa pulla mvhli, micha 
is svthaiyana cha, chin tishu choyo ha ik chim ahakso hosh, 
amba chin tishu ohoyo ha vlla nakni yo ish ima pullakma, 
yvmohmikma okchayvt ahanta nitak moma ka Chihowa ya 
ima la hi oke; mikma nutakhish ishit shafa yvt noshkobo 
onvtoyula hi keyu hoke, achi tok. 

12. Atuk o yakohmi tok, Chihowa itikba ya anumpa 
ilbvsha anumpohonli imoma ma, Eli vt itih ha atokolit pisa 
tok. 

13. Mihma Hannah vt chukush ak inli anumpohonli tok ; 
itivlbi ak illa hosh ilhkoli ma, amba im anumpa hano ik 
haklo tok: yohmi hatuk osh Eli vt haksi ho im ahoba tok. 

14. Mihma Eli vt, Chi haksi na hopaki kvt katiohma chi 
cho? chim oka paki ya ish kanvllichashke, im achi tok. 

15. Mihma Hannah vt afalamichit, Keyú, a shahli ma ! 
ohoyo chukvsh nukhaklo sia hoke: oka paki, micha nan 
ishko kvllo nana kia ishko li tuk keyu hoke, amba Chihowa 
itikba ya sa chukvsh a kocha pit fohobli li hoke. 

16. Chin tishu choyo ha Belial ushetik chik si apeso 
kashke: nana a nukhaklo, micha isht a svlbvsha kvt laua 
kak osh anohonlit anumpohonli li himakvshke, achi tok. 

17. Mihma Eli vt afalamichit, Chi nuktaiyalvt ish ayash- 
ke: mikma Islael in Chitokaka vt nan asilhha ish im asilhha 
tuk a chimashke, achi tok. 

18. Mihma, Chin tishu ohoyo hvt chi tikba ya isht 1 kana 

ya ai ahayuchashke, achi tok. Yvmohmi mvt choyo hash 
osh ia cha, impa mvt, himmakma nashuka ik il apisso tok. 

19. Mihma onna ha onnahinli moma ho okla wakaya cha, 
Chihowa itikba ai aiokpvchi mvt, falamvt in chuka Lamah 
ha ona tok: mihma Elkanah vt tekchi Hannah ya ithana 
tok; mihma Chihowa vt ithaiyana tok. 

20. Yvmohmi ho ont yakohmi tok, Hannah vt vlla shali ha- 
yvt nitak ont ai vlhpiesa ma, vlla nakni yo eshi cha, Samuel 
hochifo tok; Chihowa ya im asilhha li tuk okvt, achi tok. 

21. Mihma hatak Elkanah ash osh, micha in chuka achvfa 
aiena kvt afummikma, nan vbit isht aiokpvchi im issa chi, 
micha ilap im anukfila hosh Chihowa nan im issa he anumpa 
il onochit ai ahlicha chi hosh ia tok. 

22. Yohmi kia Hannah vt ik aiyo tok: 1 hatak a, Ulla vt 
pishit ik isso kisha ka ia la he keyu; yohmi ka yohmik mv- 
no, Chihowa itikba hikia he, micha yummak ọ ahanta na 
bilia hi o isht ona la hi oke, im achi tok. 

23. Mihma i hatak Elkanah vt, Nana chim vlhpesa kak 
osh ish yvmihçhashke; ish antvt vlla pishi ka ish issvchi 
ha yashke; peh Chihowa yak osh im anumpa ha ai ahli- 
chashke: im achi tok. Yohmi ho ohoyo hash gsh ahantot 
vlla ya pishechi tuk osh issvchi tok. 

24. Atuk osh pishechi tuk vt issvchi mvt, ishi wA wak 
hobvk himita tuchina, micha bota tohbi efah achufa, micha 
okapaki kotoba achufa aiena ka ishi cha, Chihowa in chuka 
Shiloh ya isht ona tok: mihma vila yash osh himita tok. 

25. Mihma wak hobvk himita achvfa ho okla vbi cha, 
vlla yash Eli ya isht im ona tok. 

26. Mihma Hannah ash osh, A shahli ma! chimi shilom- 
bish vt okchaya pulla ka a shahli ma! vno ak osh ohoyo 
hvt chi bilika ilvppa Chihowa ya im asilhhvt hikia tok mih 
sia mak oke. 

27. Ulla ilvppak o asilhha li tok oke: atuk o Chihowa vt 
nan asilhha im asilhha li tok a vma tok oke. 

28. Yvmohmi hoka Chihowa ya im pota li ak inli hoke : 
okchaya ititakla ka Chihowa ya im pota li hoke. Mihma 
yvmmak o Chihowa ya ai aiokpvchi tok. 

IHMA Hannah vt anumpa ilbusha anumpulit, Sa chu- 

kush vt Chihowa ya al yukpvshke, an lapish okvt Chi- 

howa ya a chahvshke ; svtih hvt wakamvt an tvnvp vhleha 
ha o walvpli hoke ; is si apelvchi tuk a sai yukpa hokvt. 

2. Nan ashvchi iksho Chihowa ohmi kvt iksho hoke: inla 
yvt iksho ho, chishno ak bieka hokvt: micha tuli chaha 
nana kia pin Chitokaka chohmi kvt asha keyu hoke. 

3. Himak pilla ka yohmit ile chahvchi atampa fehnvt 
hush anumpuli ná: ilefehnvchi anumpa hvt chitih ha ik koh- 
cho kashke: Chihowa vt Chitokaka nan ithana yosh yvm- 
mak osh nana kaniohmi puta ka wekichi hoka. 

4. Hatak hlampko imiti tanampo puta kot kobahlishke, 
mikma hliposhi tuk vt hlampko yo isht vskofvchishke. 

5. Kaiya tuk vt pvska ya asitvba chi hosh inla im ile 
tohnoshke; mikma hohchvfo tuk vt ik yohmoshke: yvmoh- 
mi ho vlla ik im iksho vt untuklo ho eshi ma, vila in laua 
tuk vt hliposhit isht ivshke. 

6. Chihowa ak osh illichi hoke, mikmvt okchalinchi hoke : 
akowvchit ahollopi isht ona hoke, mikmvt wakayvchi hoke. 

7. Chihowa vt ilbvsha ikbi hoke; mikmvt nan in laua 
ikbi hoke; akanlosechi hoke, mikmvt wakayvchi hoke. 

8. Hatak ilbvsha ya hituk chubbi ya akohchit wakayvchi 
hoke, micha hatak nan asilhha vt chopilhkvsh ititakla binili 
tuk a wakayvchi cha, hochitoka takla binilichit ai om binili 
holitompa ieshichi hoke : yakni in tonik puta kvt Chihowa 
yak o immi hokvt, micha yvmmak osh yvmma vba puta ya 
ai on talali hoke. - 

9. Yvmmvt ilap i holitopa vhleha iyi ya im atona hi oke ; 
mikma nan ashvchi vhleha hvt ai okhlilika aliashvt chulusa 
hi oke; ilap imi hlampko ak inli kvt kuna hosh imaiya he 
keyu hoke. j 

10. Chihowa 1 sanali vhleha hvt kobahlit taha hi oke: 
vba shutik o et ai o hiloha hi oke: Chihowa vt yakni ont ai 
vhli ka nan im apesa hi oke; miko ya atokoli tuk vt hlamp- 

ko ima cha, Nan ahamvt im vlhtoka in lapish a chahvcha hi 
oke, achi tok. 

11. Mihma Elkanah vt in chuka Lamah ya ona tok. 
Mihma vlla yash osh Eli naholitompa isht vtta itikba ya 
ahantvt Chihowa nan isht im vtta tok. 

12. Mihma Eli ushi tuklo kvt Belial ushi atok: micha 
Chihowa ya ik ithano tok. 

13. Mihma naholitompa isht vtta yvt okla ha na kanioh- 
michi kvt, yummvt hatak nana hosh nan vbit isht aiokpvchi 
ya im issakma, naholitompa isht vtta in tishu hvt nipi vt 
wahlvlli moma na, nipi ishit bihli noti tuchina ibbak foyuka 
hosh vla beka tok. 

14. Mihmvt asonak mahaia, keyukmvt asonak lakna, ke- 
yukmvt shuti mahaia chito, keyukmvt shuti iyi asha yokma, 
nanakma bihlikma, nipi ishit bihli vt ishit kohchikma, moma 
naholitompa isht vtta yvt ilap achi hosh ishi beka tok. 
Yvmohmit Islaelait moma kvt Shiloh ona ka okla yvmihchi 
beka tok. 

15. Mikmvt nia ya ik hukmo kisha ho, naholitompa isht 
vtta in tishu hvt vla cha, hatak nan vbit isht aiokpvcha chi 
kash, Naholitompa isht vtta yvt apushla chi ka nipi ima, 
honni ya chim isha he keyu hoka, amba okchaki yá, im achi 
beka tok. i 

. 16. Atuk o hatak nana hosh, Chekosi nia ya ik hukmo ki 
ná, yohmikmvno laua kaniohmi ho chi chukvsh vt ahnikmvt, 
ish ishashke im achikma: yvmohmikma afalamichit, Aha 
himonasi ya issumashke: keyukma afoa hosh ishi la chi ho- 
ke, im achi beka tok. 

17. Yvmohmi hosh hatak himita tuklo kash osh nan 
ashuchi kvt Chihowa itikba ya chito fehna tok: hatak vhleha 
hvt Chihowa nan im issa ya shitilema tok oka. 

18. Amba Samuel vto Chihowa itikba ya vlla yosh linen 
tunna efot isht vskofaiyachi hosh nan isht ahanta tok. 

19. Yohmi ma ishki vt nafohka iskitini afummi hosh afum- 
mikma i hatak vt afummi aiyukali nan vbit isht aiokpuchi i im 
issvt ayakma, isht im ona beka tok. 

20. Mihma Eli vt Elkanah, micha tekchi ya yukpalit 

anumpulit, Chihowa vt ohoyo ilvppa ai unchololi a chi- 
mashke, nan im pota yumma Chihowa ya hvsh im pota tuk 
oka, achi tok. Mihma in chuka akinli itonachi tok. 

21. Mihma Chihowa vt Hannah im aya na, vlla shahanli 
cha, ushi tuchina, micha ushetik tuklo ho eshi tok. Mihma 
vila Samuel vt Chihowa itikba ya hofantit ahanta tok. 

22. Mihma Eli vt sipokni fehna tok; micha ushi tuklo 
kvt Islael moma ka kaniohmichi moma ka, micha ohoyo hvt 
okla moma im vlhtipo holitopa okhissa ya ai itahoba ka iba 
tushkit okla aiena ka haklo tok. 

23. Micha, Nanta katiohmi ho ilvppa chohmi ka hvsh 
yumihchi cho? nana ik achukmo hvsh yumihinchi ka okla 
ilvppa moma ka a hahaklo li hoka. 

24. Keyú, svso vhleha ma! nan annoa achukma keyu ho 
haklo li hoka; Chihowa im okla ha hvsh yoshublishke. 

25. Hatak achvfa hosh inla ya nan im ashuchi hokma, 
nan apesa yosh nan im apesa hi oke; amba hatak vt Chi- 
howa ak o 1 yoshuba hokmvno, kuta hosh isht anumpula 
hinla cho? im achi tok. Yohmi kia iki im anumpa ha ha- 
ponakla he keyu tok, Chihowa vt vba chi kvt ai ahni tuk 
oka. 

26. Mihma vlla Samuel vt hofantit mahaya mvt, Chiho- 
wa, micha hatak vhleha aiena ka 1 holitopa tok. 

27. Mihma hatak Chitokaka im aħtia yosh im vla cha, 
Chihowa vt yak ahanchishke, Chiki in chuka achufa ya 
Echip Feleo in chuka ahanta ma i haiaka li tuk mvhli keyu 
cho? 

28. Micha Islael apehlichi puta ka naholitompa isht vm 
ahanta yosh, vm alta ya ai onochit vm issvt, na balama huk- 
mit, efot foyukvt sa tikba hikia chi ho ai atokoli li tok keyu 
cho? micha chiki in chuka achvfa ya Islael im vila vhleha 
hvt i na hukmit isht aiokpvchi moma ka ima li tok keyu cho? 

29. Yohmi ka nanta katiohmi ho nan vbit ishit si aiok- 
puchi, micha nan vm issa an chuka ai apihisa li tuk a ish 
habli cha, chiso vhleha hak o ish holitobli kvt is sa shahlichi 
cha, vm okla Islael vt nan vm issa yą achukma moma i 
shahli kak o isht hvsh ile niachi cho? 

30. Yvmohmi hoka Islael im Chitogaka Chihowa vt yak 
achishke, Chin chuka achvfa, micha chiki in chuka achvfa 
vt sa tikba a nohowa na bilia hi oke, achi li mvhli tok: 
yohmi tok kia himak ano Chihowa vt achi kvt, Ak yohmo 
kashke; sa holitoblikma, yvmmak oka holitobli la he, micha 
kuna hosh sa shitilemakmvt, ik ahobo ka hi oke. 

31. Yakeh! chin chuka achvfa ya hatak sipokni vt iksho 
ka hi ọ, chishakba ya tvbli likmvt, chin chuka achvfa shakba 
ya a tvbli la he nitak vt mintishke. 

32. Mikma nana hochukma puta Chihowa vt Islael a ima 
he tuk kia ai vtta li ya tvnvp osh ajasha na ish pisa hi oke: 
yohmikma chin chuka achvfa ya hatak sipokni vt iksho ho 
bilia hi oke. 

33. Hatak chishno akinli yosh vm alta ya ai ahanta ka 
fiopa ak in tvblo kvt, yommvt chi nishkin illicha he, micha 
chi chukvsh nukhaklocha he ak achi hoke: chm chuka 
achvfa ai unchololi vt hatak im ahli moma hosh ihinla hi 
oke. 

34. Mikma ilvppak osh nan isht chim atokowa yosh chiso 
tuklo Hofni, micha Finehas itatuklo ka onvtola chi hoke: 
nitak achvfa ho itatuklot illa chi hoke. 

35. Mikma naholitompa isht vtta ai ahli nana vm anuk- 
fila, sa chukvsh aiena a sa nukfoyuka kak 0 a yvmihchi ho | 
il atokolit hilechi la hi oke; mikmvt chuka kvllot hikia ho 
im ikbi la hi oke: mikma Nan ahamvt vm vihtoka itikba ya 
a nohowa na bilia hi oke. 

36. Atukma yakohma hi oke, chin chuka achvfa kvt asha 
tuk puta kvt ont im akachunolit, tuli huta tushafa, micha 
puska iskitini 1 bunnvt, Naholitompa isht vtta ahikia achvfa 
ka is sa fohkashke, yohmi na pvska tushafa vpa lashke, chim 
asilhha lishke, acha hi oke, im achi tok. 


CHAPTA III. 


IHMA vlla Samuel vt Eli itikba ahantvt Chihowa ya 
nana isht im ahanta tok. Mihma nitak yvmma Chi- 

howa im anumpa hvt achafoa tok; Chihowa nana otvninchi 
vt tiapa tok keyu hoke. 

2. Atuk o nitak yvmma yakohmi tok, Eli vt ai itola ya 
itoyula mvt, nishkin vt kvnivt isht ia na pisa he keyu tok; 

3. Mihma Chitokaka 1 pvla hvt Chihowa in tempel Chito- 
kaka im itombi holitopa a talaia ya hikia tuk vt ik mosho. 
kisha ho, Samuel vt nusa chi hosh tvshki tok. 

4. Mihma Chihowa vt Samuel a 1 howa tok: mihma afa- 
lamichit, Yak itonla lishke, achi tok. 

5. Mihma malelit Eli ya im ona cha, Yak hikia lishke, is 
sa howa tuk oka, achi tok. Mihma, Chi howa li tuk keyu, 
anonti tvshkí, achi tok. Mihma ia cha, ont tvshki tok. 

6. Mihma himakma anonti Chihowa.vt 1 howvt, Samuel 
ma! achi tok. Mihma Samuel vt wakayvt, Eli ya im ona 
cha, Yak hikia lishke, is sa howa tuk oka, achi tok. Mih- 
ma afalamichi mvt, Chi howa li tuk keyu, svso ma! anonti 
tushki, achi tok. 

7. Mihma Samuel vt Chihowa ya ik ithano kisha, mihma 
Chihowa im anumpa lwt ik im otaiyano kisha hatok. 

8. Mihma Chihowa vt ont atuchina ma, Samuel a i howa 
tok. Mihma wakaya cha, Eli ya im ona mvt, Yak hikia 
lishke, is sa howa tuk oka, achi tok. Mihma Eli vt Chiho- 
wa ak osh vila ya 1 howa tuk a akostininchi tok. 

9. Yvumohmi hatuk osh Eli vt Samuel a, Ish ia cha, 
ish tvshkashke: atukma yakohma chi hoke, chi howakma, 
Anumpuli, Chihowa ma! chin tishu hvt haklo hoka, ish 
achashke, im achi tok. Yohmi ma Samuel vt ai itola ya 
ona cha, tushki tok. 

10. Mihma Chihowa vt ont hikivt, tikba tuk a chohmit 1 
howvt, Samuel, Samuel, achi tok. Yohmi ma Samuel vt afa- 
lamichit, Anumpuli, chin tishu hvt haklo hoka, achi tok. 

11. Mihma Chihowa vt Samuel a,.Yakeh! Islael nana 
a yvmihchi la hi oke; yvmma kuna kia haklokmvt, hakso- 
bish vt itichampvt chasa hi oke. 

. 12. Nitak yvmma nana moma Eli in chuka pulla ka 
anumpuli li tuk vt yvmihchit Eli ya onochi la hi oke: micha 
ishit wakaya likmvt, ont vhlichi la hi oke. 

13. Nan ashvchi ithana yumma pulla kak ọ in chuka 
achvfa ya nan im apesa li bilia chi kvt im anoli li tok: ushi 
vhleha hvt ile hofahyali ma, ik im olabo chatuk oka. 

14. Mihma yvmohmi kak o Eli in chuka achvfa ya anum- 
pa kullo il onochit, Eli in chuka achufa nan ashuchi nan vbit 
isht ai okpvchi, micha ilhpak isht aiokpvchi ya ishit kashofa 
he keyu bilia hi oke, achi li tuk, im achi tok. 

15. Mihma Samuel vt itonla na onna tok; mihmyvt Chi- 
howa im aboha okhissa ya tiwi tok: mihmvt Samuel vt Eli 
ya Chihowa nan otvninchi ash im anoli kvt nukshopa tok. 

16. Yohmi ma Eli vt Samuel a i howa cha, Samuel, svso 
ma! achi tok. Mihma afalamichit, Yak hikia lishke, achi tok. 

17. Mihma Eli ash osh, Nanta ho Carmowa vt chim achi 
tuk 0? is san luhmi ná, chim asilhha lishke: nana chim 
achi tuk moma ka nana kia is san luhmikma, Chitokaka vt 
yakohmi, micha i shahli kia chi yvmihchashke, achi tok. 

18. Mihma Samuel vt lushummit im anoli cha, nana kia 
ik in luhmo tok. Mihma yvmmak ash osh, Chihowa yoke, 
im vlhpiesa kak osh yvmihchashke, achi tok. 

19. Mihma Samuel vt hofantit ia tok; mihma Chihowa vt 
ibafoyuka cha, im anumpa hvt achvfa kia aka ik itula, im 
ahni tok keyu hoke. 

20. Mihma Islael moma kvt Tan vttvt ivt Bee-sheba ont 
vhli kvt, Samuel vt Chihowa i hopaii tobvt ai ahli ka ithai- 
yana tok. 

21. Mihma Chihowa vt Samuel a anonti Shiloh ya ai į 
haiaka tok: Chihowa vt Shiloh ya ai im ile haiakuchit; 
Chihowa im anumpa isht im ile haiakuchi tok oke. 


CHA PIVANI V, 


IHMA Samuel im anumpa hvt Islael moma ka im ona 
tok. Mihma Islael vt Filistin okla ha itiba chi hosh 
kohchvt ia cha, Ebenese bilika binachi tok: mihma Filistin 

okla hvt Afek ak o binachi tok. 
2. Mihma Filistin okla hvt Islael a itiba chi kvt im vlhta- 

hvit hieli tok: mihmvt itibit itafama ma, Islael vt Filistin 
okla itikba akakoha tok; micha ai itibi yvmma tvshka chi- 
pota ya tahlepa sipokni ushta foka ho okla vbi tok. 

3. Mihma okla hvt falamvt im vibina ha ona ma, Islael 
hatak im asvnonchi vhleha hvt, Katiohmi ho Chihowa vt 
himak nitak a Filistin okla itikba ya issot pi akakohlichi 
cho? Chihowa nan it im apesa afoyuka itombi holitopa ya 
Shiloh ya ont ai isht iloh vlashke, yohmi na pititakla vlak- 
mvt, pin tunvp ibbak a kohchit pi hlakofichashke, achi tok. 

4. Yvmohmi mvt vba nan okluha il aieshi Chihowa che- 
lubim ititakla ahanta 1 nan it im apesa afoyuka itombi holi- 
topa ya ont ai isht vla chi ho Shiloh ya pila tok: mihma Eli 
ushi tuklo Hofni, micha Finehas itatuklo kyt Chitokaka nan 
it im apesa afoyuka itombi holitopa ya takla ashwa tok. 

5. Atuk o Chihowa nan it im apesa afoyuka itombi holi- 
topa vt binah ha vla ma, Islael moma kut shakapa chito 
shakapa tok; yohmi ho anonti yakni vt winihvchi tok. 

6. Mihma Filistin vhleha hvt shakapa ka haklo cha, Heb- 
lu vhleha 1 binah ha shakapa chito ilvppyt nanta hoh cho? 
achi tok. Mihma Chihowa im itombi holitopa vt binah vla 
ka akostininchi tok. 

7. Mihmvt Filistin vhleha hvt nukshopa tok; Chitokaka 
hvt binah ha vlvshke, okla achi hatuk osh. Mihmvt, Na 
palummi vt pi onvtolvshke! tikba ka nana ilvppa chohmi 
kvt yakohmi tok keyu hoka. 

8. Na palvmmi vt pi onvtolvshke! Kuta hosh Chitokaka 
nana moma imaiya vhleha iluppa ibbak a a kohchit pi hla- 
koficha chi cho? Chitokaka vhleha ilvppak osh Echip okla 
ba yakni haiaka ya na palvmmi puta isht issot kanchi tuk 
mak oke. 

9. Hvsh kvllashke, micha nakni hvsh chiyuhmashke, 
Filistin hvchia ma! Heblu vhleha hvt yvmohmi tuk a 
chohmit in tishu ha hveh ik tobo kashke: nakni chiyuhmit 
hvsh itibashke, achi tok. 

10. Mihmvt Filistin vhleha bash osh itibi ma, Islael vt 
akakoha tok: mihmvt okla yihlepa cha, hatak vt 1 binah ai- 
yukali ka ona tok: mihma illi kvt laua fehna tok; Islael vt 

hatak aka aya vt tahlepa sipokni pokoli tuchina hosh aka- 
koha tok oke. 

11. Mihma Chitokaka im itombi holitopa ya ishi tok: 
mihma Eli ushi tuklo, Hofni, micha Finehas itatuklo kvt illi 
tok. 

12. Mihma Benchamin hatak osh tvshka chipota ajasha 
ka hikivt maieli mvt, mih nitak akinli ho Shiloh ya 1 nafohka 
vt hiilafa cha, lukfi vt noshkobo ha onvtoyula hosh ona tok. 

13. Atuk osh ona ma, yakeh! Eli vt hina apota ka ho- 
pokoyo hosh ai om binili on asba tok; Chitokaka im itombi 
holitopa pulla kak 0 chukvsh vt wunihinchi hatuk osh. 
Atuk o. hatak ash osh tumaha bolihta ya ont chukowa cha, 
anoli na tvmaha holihta moma kvt chitoli hosh yaiya tok. 

14. Mihma yaiyvt shakapa na Eli vt haklo mvt, Nanta 
katiohmi ho shakapa yakohmi kvt yohmi cho? achi tok. 
Mihma hatak ash osh tushpa hosh chukowa cha, Eli ya im 
anoli tok. 

15. Mihma Eli vt afummi pokoli chakkali akucha untu- 
china tok; micha nishkin vt tohbi cha, nana pisa he keyu 
tok. i 

16. Mihma hatak ash osh Eli ya, Uno ak ost tvshka chi- 
pota alasha ka kohcha li tuk oke, micha himak nitak ak o 
tvshka chipota atasha ka kohchvt maleli li tuk oke, im achi 
tok. Mihma, Nanta ho katiohmi cho? svso ma! achi tok. 

17. Mihma anumpa shali yash osh afalamichit, Islael vt 
Filistin vhleha itikba ya yiblepvshke; micha illi kvt laua 
fehnvshke; mihma chiso tuklo Hofni, micha Finehas ita- 
tuklo kak kia illishke; mihma Chitokaka im itombi holitopa 
ya ishishke, achi tok. 

18. Atuk o yakohmi tok, Chitokaka im itombi holitopa 
ya isht anumpuli ma, holihta okhissa lapali ka ai om binili 
on asha tuk vt olbulhpelut ivt ont itula mvt, ikunla vt tilofa 
cha, illi tok: hatak sipokni yosh weki hatuk okut. Micha 
Islael a afvmmi pokoli ushta ho nan im apesa tuk atok. 

19. Mihma ipok Finehas tekchi vt vlla shali tuk osh eshi 
ahosi tok: atuk osh Chitokaka im itombi holitopa ya ishi 
tuk annoa ka haklo, micha imwfo, micha i hatak aiena kyt 

illi tuk a haklo mvt, aka chunoli cha vlla eshi tok; nukhumi 
vt ant onvtoyula hatuk okvt. 

20. Atuk osh illi fokali ma, ohoyo bilika hieli kash osh, 
Chi nukshopa ná, vlla nakni yo ish eshi hokvt, im achi tok. 
Yohmi kia afalamichi kvt nana ik acho, micha nana yohmi 
ik ahno tok. 

21. Mihmvt, Islael isht a holitopa vt kvnivshke, achi hosh 
vlla ya Ikabot hochifo tok. (Chitokaka im itombi holitopa ya 
ishi, micha imvfo, mikmvt i hatak aiena hatuk pulla kak o.) 

22. Mihmvt, Islael isht ahoiitopa vt kvnivshke: Chito- 
kaka im itombi holitopa ya ishi hoka, achi tok. 


CHAPTA V. 


1 
IHMA Filistin vhleha hvt Chitokaka im itombi holitopa 
ya Ebenese ya ai ishi cha, Ashtot a isht ona tok. 

2. Filistin vhleha hvt Chitokaka im itombi holitopa ya 
ishi mvt, Takon im aboha okla isht ona cha, Takon apotolit 
talali tok. 

3. Atuk o Ashtot asha tuk vt onna ma onnahinli fehna 
wakaya ma, yakeh! Takon vt Chihowa im itombi holitopa 
itikba ya nashuka ya ishit hlipivt aka itula tuk achini tok. 
Mihma Takon a okla ishi cha, aiasha ya anonti hilechi tok. 

4. Atuk osh onna kvt onnahinli moma na wakaya ma, 
yakeh! Takon vt Chihowa im itombi holitopa itikba ya na- 
shuka ishit hlipivt aka itula tuk achini tok: mihma Takon 
noshkobo, micha ibbak pvtha vt iti champa aiena kvt tvptua 
tuk osh okhissa in tola yak o kahvt maya tok: Takon vt 
peh haknip ak bano hosh itonla tok. 

5. Yvmohmi tok o Takon 1 naholitompa isht asha, micha 
kuna kia Takon im aboha ya chukowakmvt, Takon im abo- 
ha Ashtot hikia ka okhissa in tola ya ik a nowo tuk osh 
himak nitak ak kia yvmohmi momvshke. 

6. Yvmohmi kia Chihowa ibbak vt Ashtot ai asha kai 
weki fehna tok; micha okpvni cha, Ashtot, mikmvt ai vhli 
fullota ka isht asha hlachowa onochi tok, 

7. Mihma Ashtot hatak vhleha hvt yumohmi na pisa 
mvt, Islael in Chitokaka im itombi holitopa vt pi takla talaja 
he keyu: ibbak vt weki fehna hosh pishno, micha 'Takon pi 
na holbvt toba aiena ka pi onvtoyula hoka, achi tok. 

8. Yumohmi ho hoyot Filistin okla 1 hochitoka puta ka 
itunahli cha, Islael in Chitokaka im itombi holitopa ya e 
katiohmicha chi cho? achi tok. Mihma afalamichit, Islael 
in Chitokaka im itombi holitopa ya falvmmichit Kalh a isht 
onashke, achi tok. Mihma Islael in Chitokaka im itombi 
holitopa ya yvmma isht ona tok. 

. 9. Atuk o yakohmi tok, yvmma isht ona haya, Chihowa 
ibbak vt tvmaha holihta yash im i sanalit nukhlakvshli fehna 
tok: micha tvmaha holihta hatak chipunta, micha hochito 
moyuma ka isso na isht asha ya okla hlachowa vbi tok. 

10. Yvmohmi ma Chitokaka im itombi holitopa ya Eklon 
ak o pila tok. Atuk o yakohmi tok, Chitokaka im itombi 
holitopa vt Eklon a vla ma, Eklonait vhleha hash osh payvt, 
Islael in Chitokaka im itombi holitopa ya pishno ma, micha 
pim okla aiena ka isht vbit pi tahla chi hosh ishit pim 
vloshke, achi tok. 

11. Yvmohmi họ pilvt, Filistin okla 1 hochitoka vhleha 
puta ka okla hoyot itunahli cha, Islael in Chitokaka im 
itombi holitopa ya hvsh pila na atalaia he vlhpesa kvt 
anonti onashke, yvmohmi hosh pishno, micha pim okla aiena 
ka ik pe bo kashke; tumaha holihta moma afullota ka ililli 
okpulo vt ishit nukhlakanchit ihinli tok oka; Chitokaka ib- 
= bak vt yvmmak kia weki fehna tok. 

12. Mihma hatak vhleha hvt ik illo tuk a isht asha hla- 
chowa isht vbichi tok: mihma tumaha holihta yaiya kvt 
shutik a ona tok. 


CHAPTA VI. 


IHMA Chihowa im itombi holitopa vt Filistin okla i 
yakni ya aya na hvshi untuklo tok. 
2. Mihma Filistin okla hvt naholitompa isht asha vhleha, 
micha hatak fyøppo vhleha ha i howa cha, Chihowa im 
B 

itombi holitopa ya e katiohmicha chi cho? pim anoli, kati- 
ohmit atalaia he vihpesa ka e pila chi cho? achi tok. 

3. Mihma afalamichit, Islael in Chitokaka im itombi ho- 
litopa ya hvsh pila hokmvt, nana iksho ka hvch ik pelo 
kashke: amba ik kaniohmi kia nan ashvchi isht vlhtoba ya 
hvsh 1 falvymminchi pullashke: yumohmikma hvchi hlakofa 
hi oke; micha kaniohmi kak o ibbak vt ik huchi kanvllo tuk 
a hvsh ithana hi oke, achi tok. 

4. Mihma afalamichit, Nanta ho nan ashvchi isht vlhtoba 
yal i falommincha chi cho? achi tok. Mihma afalamichit, 
Hlachowa yash tvli holisso lakna yosh holbvt toba tahlapi, 
micha tuli holisso lakna yosh pinti holbvt toba tahlapi, Fili- 
stin okla 1 hochitoka vhleha holhtina kak inli chohmi ho ilill 
okpulo achvfa hosh hvsh moma, micha hvchi hochitoka aie- 
na ka onvtoyula beka hatuk oka, achi tok. 

5. Yumohmi hoka hvchi hlachowa yash holba ho ikbit, 
micha hvehi pinti yakni okpvni yash holba ho hvsh ikbash- 
ke; micha Islael in Chitokaka ya hvsh holitoblichashke : 
yohmi na ibbak vt hvchi onvtoyula tuk vt shohhvlachit hv- 
chi ai ishit hvchi naholbvt toba puta ka ai ishit, micha huchi 
yakni aiena ka ai ishi yoba na. 

6. Yumohmi hoka nanta katiohmi ho Echip okla, micha 
Feleo aiena kyt chukush kvllochi tok chohmichit hvehi chu- 
kush a hvsh kvllochi cho? Ai ititakla ya nana afehna ka 
yvmihinchi ma, ik iá okla im ahni na ia tok keyu cho? 

7. Yvmohmi hoka himak a itichanvlli himona ikbi cha, 
wak tek pishinchi tuklo ikunla abana vt, onvtola tok keyu 
yo ishit, wak tek ash itichanulli ya hvsh a takchichashke ; 
micha ushi ya im ai ishit pehlichit 1 holihta ya isht hvsh 
lashke. 

8. Micha Chihowa im itombi holitopa ya itichanvlli ya 
hush on talali cha, nan ashuchi isht vlhtoba tuli holisso lak- 
na yash hvsh i falumminchi kvt itombi iskitini yo vlhto ho 
apotolit hush talalashke; micha hvsh pila na iashke. 

9. Micha hvsh pisashke; ilap im ai vhli Belh-shemesh 
iakma, yohmikma nan ik achukmo fehna ilvppa pi yvmih- 
chi tuk achi hoke; amba keyu hokma, peh yohma he yoba 

tuk osh pi yumohmi; yvmma ibbak ak osh pisso tok keyu 
ka il ithaiyanashke, achi tok. 

10. Mihma hatak vhleha hvt yvmihchi tok: micha wak 
tek pishinchi tuklo ho ishi cha, itichanvlli ya a takchichi 
cha, ushi ano 1 holihta apittvt im okshilita tok. 

11. Mihmvt Chihowa im itombi holitopa ya, micha itom- 
bi iskitini tuli holisso lakna pinti, micha hlachowa holba vt 
vihto yash aiena ka itichanvlli ya on talali tok. 

12. Mihma wak tek ash osh apissanlit Belh-shemesh pilla 
ia tok; micha hina takla ya wohohvt aya mvt, isht impak- 
imma, micha vlhfvbekimma kia naksika pit fullota keyu 
hosh ia ma, Filistin okla i hochitoka vhleha hvt iakaiyvt ia 
mvt, Belh-shemesh ai vhli ka ona tok. 

13. Mihma Belh-shemesh asha yvt onush bvshli hosh 
okfa ha maya tok: atuk osh akachakali cha, itombi holitopa 
yash pisa mvt, pisa kvt na yukpa tok. 

14. Mihma itichanvlli ash osh Choshua Belh-shemait 
im osapa yo ont chukowa cha, tuli chito ai itola ho 
yummak o ont hikia tok: mihma itichanvlli iti ya pvhli 
cha, wak tek ash hukmit isht aiokpvchi yo Chihowa ya 
im issa tok. 

15. Mihma Lefait vhleha hvt Chihowa im itombi-holitopa 
yash, micha itombi iskitini tuli holisso lakna ai vlhto kash 
aiena ka akvchi cha, tuli chito ya on talali tok: mihma 
Belh-shemesh hatak vhleha hash osh nitak yummak inli ka 
na hukmit isht. aiokpvchi, micha nan vbit isht aiokpvchi ya 
Chihowa ya im issa tok. 

16. Mihma Filistin okla 1 hochitoka tahlapi kash osh pisa 
myt, mih nitak akinli ho falamvt Eklon a ona tok. 

17. Mihma tvli holisso lakna yosh na hlachowa holbvt 
toba ilvppak 0 nan ashvchi isht vlhtoba ya Chihowa ya i 
falvmminchi tok: Ashtot a achufa, Kasa ya achvfa, Ashke- 
lon a achvfa, Kalh a achvfa, Eklon a achvfa tok. 

18. Micha tuli holisso lakna pinti vt Filistin okla in tuma- 
ha holihta moma holhtina ka vlhpisa, hochitoka tahlapi ka 
immi, tumaha holihta kvllo, micha kocha tvmahushi aiena, 
tuli chito Abel yummak o Chihowa im itombi holitopa on 

talali tok ont ai vhli ak atok oke; tuli yummvt himak.nitak 
a Choshua Belh-shemait im osapa ya talaia hoke. 

19. Mihma Belh-shemesh hatak vhleha ha Chihowa im 
itombi holitopa anukaka ya pisa tuk pulla mako, okla ta- 
hlepa sipokni pokoli tahlapi cha, pokoli untuklo ho vbit tahli 
tok. Mihma Chihowa vt issot kanchi na illi kvt laua fehna 
KWA 0, okla hvt yahaya tok. 

. Mihma Belh-shemesh hatak vhleha hvt, Kuta hosh 
hantet Chihowa nan ashvchi iksho ilvppa itikba ya hikia 
hinla cho? micha pissvt kvta hak o im ia chi cho? achi tok. 

21. Mihmvt anumpa shali vhleha ha Kichalh-chealim 
okla ha piti pila cha, Filistin okla hvt falumminchit Chi- 
howa im itombi holitopa ya isht vlushke; ho minti cha, ant 
ishit hvsh ai asha ka isht hvsh onashke, achi tok. 


CHAPTA VII. 


Mea Kichalh-chealim hatak vhleha hvt vla cha, 
Chihowa im itombi holitopa ya ant isht ona cha, Abi- 
natab a in chuka nvnih paknaka talaia ya isht ona mvt, ushi 
Eleasa ak ọ Chihowa im itombi holitopa ya iesha chi ho 
hullochi tok. 

2. Atuk o yakohmi tok, itombi holitopa yvt Kichalh- che- 
alim talaia na hopaki tok; afvmmi pokoli tuklo tok oka: 
mihma Islael in chuka achvfa moma kvt 1 palatvt Chihowa 
ya im itvnaha tok. 

3. Mihma Samuel vt Islael in chuka achvfa moma ka im 
anumpulit, Hvchi chukush isht ai okluhvchit Chihowa ya 
falamvt hvsh im ona hokmvt, oklushi inla 1 na holbvt toba, 
micha Ashtalolh aiena ka hvch ititakla ya hvsh a kanchi 
cha, hvchi chukvsh a Chihowa ya hvsh im atahli cha, yvm- 
mak bano ho hvsh aiokpvchashke; mikma Filistin okla ibbak 
a akohchit hvchi hlakoficha chi hoke, achi tok. 

4. Yvmohmi ma Islael im vlla vhleha hvt Baalim, micha 
Ashtalolh a kanvllichi cha, Chihowa ak bano ho aiokpvchi tok. 

5. Mihma Samuel vt. Tslael moma ka Mispeh ak ọ hvsh 

ai itunahlashke, mikmvt ishit hvchi anumpulit Chihowa ya 
im ilbvsha lashke, achi tok. 

6. Mihma iti hoyot Mispeh ak o itvnaba cha, oka ya 
ochi mvt, Chihowa itikba ya hlatvbli tok; micha nitak 
yumma na hullochi cha, Chihowa ya il i yoshuba tuk oke, 
yvmma ai achi tok. Mihma Samuel vt Islael im vlla vhleha 
ha Mispeh ya nan im ai apesa tok. 

7. Atuk o Islael im vlla vhleha hvt iti hoyot Mispeh a ai 
itunaha ka Filistin okla hut haklo mvt, Filistin okla 1 hochi- 
toka yak osh Islael itibit ia tok. Atuk o Islael im vlla 
vhleha hyt haklo mvt, Filistin vhleha ha 1 nukshopa tok. 

8. Mihma Islael im vlla vhleha hvt Samuel a, Isht ish pi 
anumpohonlit pia Chitokaka Chihowa ya ish 1 pahaya kvt 
chik isso kashke, yvmohmi na Filistin vhleha ibbak a akoh- 
chit pi hlakofichashke, okla im achi tok. 

9. Mihma Samuel vt chukfvlhpoa ushi pishi yo ishi cha, 
hukmit isht aiokpvehit mominchit Chihowa ya im issa tok; 
mihma Samuel vt Islael a isht anumpulit Chihowa ya 1 pa- 
haya tok; mihma Chihowa vt 1 haponaklo tok. 

10. Mihma Samuel vt na hukmit isht aiokpvehi yash im 
issvt isht anta ma, Filistin vhleha hvt Islael a itiba chi hosh 
akanullit bilika vla tok; yohmi tuk kia Chibowa vt hiloh- 
hwvehit hiloha chinto ho Filistin vhleha ha et onochi cha, 
komuntvchit yuhli tok; mihma Islael itikba ya akakoha tok. 

11. Mihma Islael hatak vhleha hvt Mispeh ya kohcha 
cha, Filistin vhleha ha hlioli cha, issot kanchit ishit mayvt 
Belhka nuta ya ona tok. 

12. Yvmohmi ma Samuel vt tuli ishi cha, Mispeh micha 
Shen ititakla ya hilechi cha, Ebenese hochifot, Ilvppa ant 
vhli ka Chibowa vt pi apelvshke, achi tok. 

13. Yvmohmit Filistin vhleha ha imaiya na himmakma 
ĪIslael im ai vhli ha ik chukowo tok: mihma Samuel vt 
ahanta nitak moma ka Chihowa ibbak vt Filistin okla hai 
sanali tok. 

14. Mihma tvmaha holihta puta Filistin okla hvt Islael a 
im ishi tok vt Islael a i falvmminchi tok, Eklon vttut. ivt 
Kalh ont vhli tok; micha ai vhli ka Islael vt Filistin okla 

ibbak a a mokofit im ishi tok. Mihma Islael, micha Amo- 
lait okla aiena kvt it 1 nanaiya tok. 

15. Mihma Samuel vt okchayvt ahanta nitak moma ka 
Islael a nan im apesa tok. ! 4 
16. Mikmvt afummi hosh afummikma ivt Behlel, micha 
Kilkal, micha Mispeh aiena ka fullota cha, tumaha holihta 

yumma moma ka Islael a nana im ai apesa beka tok. 

17. Micha falamakmvt, Lamah ak o ona beka tok; yvm- 
mak o in chuka yvt talaia hatuk cka; micha yvmmak o 
Islael a nan ai im apesa tok; micha yummak o Chihowa ya 
alta ya ai im ikbi tok. 


CHAN AV r 


TUK o yakohmi tok, Samuel vt sipoknit taiyaha mvt, 

ushi vhleha ha Islael nan im apesa ikbi tok, 

2. Micha tikba im vtta yvt Choel hohchifo hokma, im 
atukla yvt Abiah hohchifo hatok: Bee-sheba ak o nan im 
ai apesa yatok. 

3. Mihma ushi vhleha hash osh a nohowa tok ik ayo 
hosh, amba naksika fullotvt nana ahayuchi ai vlhpesa keyu 
asitia, micha habenvchi ishi cha, ai vlhpesa ka shanaiyvchi 
tok. 

4. Yvmohmi ma Islael im asvnonchi vhleha hvt iti hoyot 
itunaha cha, Samuel ai vtta Lamah ya ona tok. 

5. Micha, Yakeh! sipoknit chi tahvshke; mikma chiso 
tuklo kvot ish ataya ya ik a nowoshke: himak a miko ish 
pim ikbi na oklushi moma kvt a yohmi chatuk chohmit na 
pim apesashke, im achi tok. 

6. Yohmi kia, Miko ish pima na nana pim apesashke, 
okla achi ma, Samuel vt nana isht ik im vlhpeso tok. Mih- 
ma Samuel vt Chihowa ya im ilbvshvt anumpuli tok. 

7. Mihma Chihowa vt Samuel a, Okla im anumpa nana 
chim ahanchi ka moma ish i haponaklashke: chishno ak o 
chi kanchi keyu hoka, amba vno ak osh i miko la chi keyu 
ka ahnit, sa kanchi hoke. 

8. Pehlichit Echip a kohcha li tok nitak minti kut himak 
nitak ant vhli ka nana toksvli puta yvmihinchit sa kanchi 
cha, naholbvt toba puta ka aiokpvehi chatuk mak osh chish- 
no yak kia chi a yvmihchi akinlishke. 

9. Yohmi hoka himak a im anumpa ha ish 1 haponaklash- 
ke; yohmi kia atokolit vlhpesa keyu ish im achashke, micha 
miko vt mika chi kvt nana akaniohmi ya ish im anolashke, 
im achi tok. 

10. Mihma Samuel vt Chihowa im anumpa moma ka 
okla miko im asilhha kash im anoli tok. 

11. Mihmvt, Miko hvchi miko nana akaniohmi vt iluppak 
ahi oke: Chiso vhleha ha ishi cha, ilap apistikeli, micha im 
itichanvlli apistikeli, micha im issuba om binili ya chi aiena 
ka atokola hi oke; mikma kanimi kvt im itichanvllı itikba 
chahafa ya hi.oke. 

12. Micha tahlepa sipokni i kvpitvni, micha pokoli tahlapi 
1 kvpitvni il atokola hi oke; mikmvt yakni in lapushkichit 
onush i bvshlit, micha tvnvp isht itibi, micha tvnvp iticha- 
nvlli isht halvlli aiena ka ikba hi o apesa hi oke. 

13. Micha hvch iso tek vhleha hvt ilimpa champuli ikbi, 
micha hoponi, micha pvska ikbi aiena ya chi ho isha hi oke. 

14. Micha hvchim osapa puta ka, micha paki hvehim 
ahollokchi, micha alif hvchim ahollokchi aiena achukma i 
shahli kia ishi cha, in tishu vhleha ha ima hi oke. 

15. Micha nawaya ishit pokoli, micha paki hvchim ahol- 
lokchi ishit pokoli aiena ka ishi cha, im aboha apistikeli 
vhleha, micha in tishu vhleha aiena ka ima hi oke. 

16. Micha hatak hvchin tishu vhleha, micha ohoyo hv- 
chin tishu vhleha, micha hatak himithoa achukma hvchim i 
shahli, micha hvchim issuba haksobish falaia aiena ka ishit 
ilap nana toksvli im atahla chi ho hilecha he; 

17. Micha hvchin chukfvlhpoa ishit pokoli ka isha he: 
mikma in tishu vhleha hvchia hi oke. | 

18. Mikma nitak yumma hvchi miko hvsh il atokoli tuk 
ash pulla kak o hvsh pahaya hi oke; mikma nitak yvmma 
Chihowa vt hvchi haponakla he keyu hoke, achi tok. 

19. Yohmi kia okla hvt Samuel im anumpa ha im antia 

ik bunno ki tok: micha, Aha; yohmi kia miko yosh pi pch- 
lichi vt pim asha cki hoke; 

20. Yymohmi ho pishno ak kia oklushi inla moma ka e 
chohma hi ak oke; yohmikma pi miko vt na pim apesvt, 
micha pi tikba kohchvt ia cha, pin tvnvp a itiba he ak 
oke, achi tok. 

21. Mihma Samuel vt okla im anumpa moma ka haklo 
cha, Chihowa haksobish a haklohonchi tok. 

22. Mihma Chihowa vt Samuel a, Im anumpa haishi 
haponaklo cha, miko ish im ikbashke, im achi tok. Mihma 
Samuel vt Islael hatak vhleha ka, Hatak hvsh puta kvt hvsh 
ia cha, hvchin tvmaha holihta aiyukali hvsh onashke, im 
achi tok. : 


CHAPTA IX. 


IHMA Benchamin hatak, Kish hohchifo, hatak holitom- 

pa fehna im ilayak chito hosh anta tok; yvmmvt Abiel 

ushi yokma, yummvt Selo ushi yokma, yummvt Becholah 
ushi yokma, yvmmvt Benchamait Aphiah ushi atok. 

2. Mihma yvmmvt Sai hohchifo hosh ushi vt im anta 
tok, hatak himita achukma, micha pisa aiokli hatok ; Islael 
im vlla vhleha ba hatak aiokli ymma achukma i shahli kvt 
iksho tok: tahchi vttot vba ia kvt chaha kvt okla moma ka i 
shahli tok. 

3. Atuk o Sal iki Kish im issuba haksobish falaia vt ta- 
moa tok: mihma Kish vt ushi Sal a, Himak a tishu vhleha 
ha achvfa ka ish ishi cha, wakayvt, ivt issuba haksobish 
falaia puta kash hoyot hvsh iashke, im achi tok. 

4., Mihma Eflaim nvnih ha hlopullit, Shalisha yakni ya 
hlopullit aya kia, ik ahayuchot okla tok; yohmi mvt Shalim 
yakni ya hlopullit ayot okla ma, yvmma iksho tok; micha 
Benchamait vhleha 1 yakni ya hlopullit aya kta, ik ahayu- 
chui okla tok. 

5. Atuk osh Suf i yakni ya ona ma, Sal vt in tishu awant 
aya tuk a, Inta! e falamashke; aki vt issuba haksobish 

falaia puta anukfilli kash osh issa cha, pishno ako nukhaklot 
pi anukfilli yoba ná, im achi tok. 

6. Mihma, Yakeh! himak a tvmaha holihta ilvppa hatak 
Chitokaka im antia hosh anta kvot hatak holitompa hoke ; 
nana moma ahanchi kvt ont ai ahli pulla chatuk oke : himak 
a yummak o il iashke; hina il atia he vlhpesa pim anola 
hinla yoba ka, im achi tok. 

7. Yohmi ma Sal vt in tishu ha, Yohmi kia yakeh! il 
iakmvt, hatak a nanta ho isht ilim ona chi cho? pvska vt 
pim ai vlhto ya tahvshke, mikma hatak Chitokaka im antia 
ya nana kia isht im onvt e habenvcha hi vt ikshoshke ; 
nanta ho il ishi cho? im achi tok. 

8. Mihma tishu hash osh afalamichit anonti Sal a, Yakeh ! 
tuli huta shekel kvshkoa ai ushta kvt iluppa svbbak fohkvsh- 
ke; yummak o hatak Chitokaka im antia hvt hina il atia 
chi ka pim anola chi ka ima lashke, im achi tok. 

9. (Nitak tikba ka hatak vt Chitokaka ya i ponaklot iak- 
mvt, Inta! napisa yak o kil im oná, achi beka tok: himak 
a hopaii achi vt chashpo hokvno napisa achi beka tok.) 

10. Yvmohmi ma Sal vt in tishu ha, Anumpa hvt achuk- 
mvshke; inta! kil iá, im achi tok. Yohmi ma itiachit tv- 
maha holihta hatak Chitokaka im antia ajvtta ya it onachi 
tok. à 

11. Atuk osh nvnih ha oiyvt tumaha holihta ia hosh maya 
mvt, ohoyo himithoa yosh oka ochit kohchvt aya ho pisa 
tok; micha, Napisa vto anta cho? im achi tok. 

12. Mihma okla afalamichit, Antvshke; yakeh.! hvchi 
tikba anta hoke: himak a hvsh tushpashke, himak nitak ak 
o tumaha holihta ya vla hoka; okla hvt nan vbit isht aiok- 
puchi ya himak nitak a achahaka ya isht asha hoka. 

13. Tvmahba holihta ya ont hvsh chukowa mak inli hosh 
achahaka ya oiyvt impvt ik aiyo kisha ho hush ahayucha chi 
hoke: ik lo kisha ka okla hvt impa he keyu hoka, nan vbit 
isht aiokpvchi ya aiokpuchi chatuk oka; mikma i himmak o 
im annoa tuk vt impa chatuk oke. Yohmi hoka himak a 
hush oiyashke; himak a foka kak o hvsh ahayucha hinla 
hokvt, im -achi tok. 

14. Mihma pit oiyvt tumaha holihta ya chukowa tok: 
micha tumaha holihta ya ont chukowa ma, yakeh! Samuel 
vt achahaka yash ona chi hosh kohchvt ont afama tok. 

15. Nitak achvfa tikbanli Sal vt ik lo kisha ho, Chihowa 
vt Samuel a haksobish a haklochit, 

16. Onnaha himak a chohmi fokakma Benchamin i yakni 
ya a kohchit hatak a et chi pila la chi hoke; mikma yvm- 
ma bila ahvmmit ish atokoli na vm okla Islael a pehliechi 
cha, vm okla ha Filistin okla ibbak a a mokofit hlakofi- 
chashke: pahaya kvt vm ahanla hatuk o, vm okla ha pihisa 
li hoke, achi tuk atok. 

17. Atuk o Samuel vt Sal a pisa ma, Chihowa vt, Yakeh ! 
hatak chim anoli li kash pisá; ilvppa fehna hosh vm okla 
ha 1 mika chi hoke, im achi tok. 

18. Mihma Samuel vt holihta okhissa hikia na Sal vt i 
bilika ona cha, Ùm anoli, chim asilhha lishke, katima yak 
osh napisa in chuka yoh cho? achi tok. 

19. Mihma Samuel vt afalamichit Sal a, Uno ak osh na- 
pisa sia hoke: sa tikba ivt achahaka yash ish onashke ; 
himak nitak a is svbai impa chi hoka: atukma onnakma ik 
iá, chim ahni la chi hoke; micha nana moma chi chukvsh 
foka ka chim anoli la chi hoke. 

20. Ychmi ka chim issuba haksobish falaia nitak tuchina 
kash tamoa tuk ak heno chik anukfillo kashke: halaka tuk 
oka. Yohmi ka Islael moma aiahni kvt kuta lak oh cho? 
Chishno, micha chiki in chuka achvfa kak keyu cho? achi 
tok. 

21. Mihma Sal vt afalamichit, Uno vt Benchamait sia 
keyu? Islael apehlichi puta ka moma ik lauwo keyu cho? 
micha Benchamin apehlichi chuka achvfa puta ka an chuka 
achvfa ak osh moma ik lauwo keyu cho? yohmi ka nanta 
katiohmi ho yakohmichit is sum anumpuli cho? achi tok. 

22. Mihma Samuel vt Sal, micha in tishu pehlichit ai 
impa aboha isht ona cha, im annoa tuk vt hatak pokoli tu- 
china foka hosh chieya ka ai ititakla ai ombinili holitopa 1 
shahli kak o binohlichi tok. 

23. Mihmvt Samuel vt hoponi ya, Kushkoa achvfa ka 

chima lish, Naksika talali, chim achi li kash isht vla, im 
achi tok. 

24. Mihma hoponi yash osh fullup a, micha nana onvtola 
tuk a aiena ka ishi cha, Sal a itikba talalı tok. Mihma 
Samuel vt, Yakeh! yvmma il atomba tuk mak oke; chi tik- 
ba talali cha, imp4: chishno ak o, Okla ha hoyo lishke, achi 
li tuk itintakla ka chin talaia tuk oke, achi tok. Yohmi ho 
Sal vt nitak yomma Samuel a ibai impa tok. 

25. Atuk osh achahaka ya akowvt tvmaha holihta yą 
chukowa ma, Samuel vt aboha pakna ai itim anumpuli tok. 

26. Atuk osh onnahinli fehna ho wakayvt okla tok: atuk 
o yakohmi tok, nitak vt onnvt mihinti foka ma, Samuel vt 
aboha paknaka Sal a ai į howvt, Wakaya, yohmi na chi pila 
likma, ish ayashke, achi tok. Mihma Sal vt wakaya ma, 
itatuklot kohchvt it iachi mvt, ymma, micha Samuel ita- 
tuklot yakni haiaka itonachi tok. 

27. Atuk osh okvtahvt ivt tumaha holihta ai vhli ka ona 
ma, Samuel vt Sal a, Tishu ha tikba ia chi ka, i mihá, (mih- 
ma ja tok:) amba chishno vto lumvt hikia na Chitokaka im 
anumpa ha chim anoli lashke, im achi tok. 


CHAYRI Ay X. 


UMOHMI ma Samuel vt kotoba bila vlhto ho ishi cha, 

noshkobo ha on hlatvbli tok; mihmvt 1 suksowa cha, 

Ai isha he vlhpesa ya pehlichi chia ha chi ho Chihowa vt 
bila ishit chi a hvmmi tuk kak keyu cho? 

2. Himak nitak a a filvmmit ish iakmvt, hatak tuklo kvt 
Lechel im ahollopi bilika Benchamin im ai vhli Selsah hinli 
na hvsh ahayucha chi hoke; mikma, Issuba haksobish falaia 
puta kash hoyot hvsh ia tuk vto haiaka tuk oke: mikma 
yakeh! chiki vt issuba haksobish falaia puta anukfilli tuk 
vt issa cha, ishit chi nukhaklot, Svso hano katiohmi la chi 
cho? ahanchishke. e 

3. Yohmikma yvmma ont hielit ont hvsh iakmvt, Tabo 
yakni patvssvchi ya hvsh ona chi hoke; mikma hatak tu- 

china kvt Behlel a Chitokaka im ia kvt hvchi afama chi 
hoke; achvfa kvt issi kosoma tuchina ho ieshikma, achufa 
kvt puska lumbo tuchina ho ieshikma, achvfa kvt oka paki 
kotoba achvfa ho iesha chi hoke. 

4. Mikmvt okla chi aiokpuchi cha, pvska lumbo tuklo ho 
chima chi hoke, yvmma ibbak a ish im ai isha chi hoke. 

5. Yohmi hayokma, Chitokaka i nvnih Filistin holihta 
atalaia ya hvsh ona chi hoke; atukma yakohma chi hoke, 
tvmaha holihta yvmma ish onakma, hopaii kanohmi kvt 
achahaka ashvt salteli, micha vhlepushi, micha oskula, micha 
hap aiena tikba isht aya hosh akowvt minti ho ish afama 
chi hoke; mikma Shilombish anukfoyukvt Chihowa Aa 
hancha chi hoke. 

6. Mikma Chihowa imi Shilombish vt ant chi Pnet 
mvt, takla Chihowa ish aiokpahanchi cha, hatak inla ish toba 
chi hoke. 

7. Atukma nan isht atokowa puta ilvppvt chim vlakma, 
yakohma chiké, nana ish a yvmohma he vlhpiesa kvt ish 
pisakmvt, ish yvmohmashke, Chitokaka yvt chiba foyuka . 
hoka. 

8. Micha sa tikba Kilkal a ish ona chi hoke; mikma chim 
ona lish, na hukmit isht aiokpvchi, micha isht it 1 nanaiyv- 
chi vbit isht aiokpvchi ya isht vtta la chi hoke: nitak un- 
tuklo ho ish ahanta na chim vla lish, nana ish akaniohma hi 
ya chim anoli ła chi hoke, achi tok. 

9. Atuk o yakohmi tok, filemvt Samuel a i filummit ia 
ma, Chitokaka vt chukvsh inla ima tok: atuk o nitak yvm- 
mak inli ho nan isht atokowa yvmma puta kvt ont ai ahli 
tok. 

10. Atuk o mintit nvnih ha vla ma, yakeh! hopaii ka- 
nohmi kyt afama tok; mihma Chitokaka imi Shilombish vt 
onvtola ma, ibataklvt Chihowa ya aiokpahanchi tok. 

11. Atuk o yakohmi tok, nitak tikba ithana tok moma 
kvt, yakeh! hopaii vhleha taklvt Shilombish anukfoyukut 
anumpuli na pisa mvt, ilap bika it im achit, Ilvppak osh 
nanta hosh Kish ushi yash im vla cho? Sal ak kia hopaii 
iba holhtina cho? achi tok. 

12. Mihma ai achvfa akinli hosh afalamichit, Amba iki ak 
osh kuta ho? achi tok. Yvmohmi ho Sal ak kia hopaii 
vhleha iba holhtina ho? achi anumpa hvt ai imomvt taha 
tok. 

13. Atuk o Shilombish anukfoyukvt anumpulit im vihta- 
ha mvt, achahaka ya ona tok. 

14. Mihma Sal imoshi vt yvmma, micha in tishu ha, 
Katima hvsh ia tuko? im achi tok. Mihma, Issuba hak- 
sobish falaia puta kash hoyot il ia tuk; atuk o kanima iksho 
kvmohmi na e pisa mvt, Samuel ako ilim ona tuk, achi tok. 

15. Mihma Sal imoshi vt, Samuel vt nana chim achi tuk 
a vm anoli, chim asilhha lishke, achi tok. 

16. Mihma Sal vt imoshi ya, Issuba haksobish falaia puta 
kash ot haiaka tuk a atokolit pim anoli tuk oke, im aclri tok. 
Yohmi kia ilap vt miko vlhtoka tuk Samuel vt isht anum- 
puli tuk ano ik im anolo ki tok. 

17. Mihmvt Samuel vt okla ha 1 howvt, Mispeh yak o 
Chihowa ya im ai itvnahli tok. 

18. Mihmvt Islael im vlla vhleha ha, Islael in Chitokaka 
Chihowa vt yak ahanchishke, Uno ak osh Islael a Echip a 
akohchi li tok, micha Echip okla ibbak a ai 1 mokofit hlako- 
fichit oklushi puta, micha hvch ilbvshali ya ibbak a a moko- 
fit hvchi hlakofihinchi li tok oke. 

19. Atuk o himak nitak fehna hvchin Chitokaka, yommvt 
ilap akinli hosh nan isht hvch ilbvsha, micha nan isht hvchi 
palummi ya a hvchi kohchi tok a hvsh shitilemvshke ; micha, 
Aha! yohmi kia miko ak ọ pim ikbí, hvsh im achi tuk oke. 
Yvmohmi hokvt himak a hvchim apehlichika, micha hvchin 
tahlepa sipokni aiyukali kvt, Chihowa itikba ya ont hvsh ile 
haiakvchashke, im achi tok. 

20. Mihma Samuel vt apehlichi moma ka bilika akanvlli- 
chi ma, Benchamin apehlichika ak osh vlhtoka tok. 

21. Mihma Benchamin apehlichika ya kvshkoa yak o 
bilika akanvllichi ma, Matli in chuka achvfa yak osh vlhtoka 
tok; mihma Sal Kish ushi yak osh vlhtoka tok: atuk o 
hoyo ma, haiaka he keyu tok. 

22. Yumohmi hoka hatak ash osh vla chi ak inlikma, 

nana ka achakalechit Chihowa ya okla i ponaklo tok. Mih- 
ma Chihowa vt afalamichit, Yakeh! nan chukushpa a luma 
tuk oke, achi tok. 

23. Mihma okla yihlepvt ia cha, ont isht vla tok: mihma 
okla takla wakayvt hikia mvt, tahchi vttvt vba ia kvt chaha 
kvt okla moma ka 1 shahli tok. 

24. Mihma Samuel vt okla moma ka Chihowa vt atokoli 
tuk chiyuhmi kvt okla moma ka iksho ho hvsh pisa hoh 
cho? im achi tok. Mihma okla moma kvt shakapa cha, 
Chihowa vt miko ya okchalinchashke, achi tok. 

25. Yvmohmi ma Samuel vt miko apehlichika akaniohmi 
ya im anoli cha, holissochit nolisso afohki mvt, Chihowa 
itikba bohli tok. Mihmvt Samuel vt okla moma ka in chuka 
aiyukali pit tihleli tok. 

26. Mihma Sal ak kia in chuka Kibiah ya ona tok; mih- 
ma hatak kaniohmi kvt Chitokaka yvt chukvsh a anukfohki 
tuk a awant ia tok. 

27. Yohmi kia Belial ushi vhleha hvt, Katiohmi kak osh 
hatak ilvppvt pi hlakoficha hinla cho? achi tok. Micha 
okla shitilema mvt, na hvlbina isht ik im ono tok. Yohmi 
kia nana ik acho tok. 


CHAPTA XI. 


JZ OHMI ma Nahash Ammonait vt vla cha, Chabesh Kile- 

at 1 sanalii ont bmanchi tok: mihma Chabesh hatak 

moma kvt Nahash a, Nana it im vlhpisa ish pit im apesa na 
e chim antiashke, im achi tok. 

2. Mihma Nahash Ammonait ash osh afalamichit, Ilvppak 
ok mak o Islael moma ka ishit hofahya yosh in takala chi 
ho hvchi nishkin isht impakimma moma ka kocha wehli li 
hok mak osh nana it im vlhpisa ya hvch itim apesa la chi 
hoke, im achi tok. : 

3. Mihma Chabesh im asunonchi vhleha hvt, Nitak un- 
tuklo ho ish pima na Islael aiasha fullota anumpa shali 
vhleha ha e tihlelashke: yvmohmi na hatak pi hlakoficha 
hinla kot ikshokmak o e chi kohchashke, im achi tok. 

4. Yvmohmi ma anumpa shali vhleha hash osh Kibeah 
Sal ai vtta ona tok; micha anumpa hash okla a haklo ho 
anoli tok : mihma okla moma kvt chitolit yaiya tok. 

5. Mihma yakeh! Sal vt wak a iakaiyvt yakni halaka ya 
kohchvt minti tok ; mihma Sal vt, Okla hvt nanta 1 katiohmi 
hosh yaiya cho? achi ma, Chabesh hatak vhleha hvt anum- 
pa anoli kash im anoli tok. 

6. Mihma Sal vt anumpa yvmma haklo ma, Chitokaka 
imi Shilombish vt onvtola tok, mihma nukhobelvt chukush 
libbi fehna tok. 

7. Micha wak toksvli yok achvfa ho ishi cha, bvshlit tu- 
shahlichit taiyahli cha, anumpa shali vhleha ibbak fohkit, 
Islael abinili fullota ka pilvt, Kuna hosh Sal, micha Samuel 
itatuklo ka kohchvt ik iakaiyokma, 1 wak toksvli ya yakoh- 
michashke, achi tok. Mihma Chihowa 1 nukwia kvt okla 
ha onvtoyula cha, achufa chiyuhmit okla kohcha tok. 

8. Yvmohmi ma Besek a a hotihna ma, Islael im vlla 
vhleha hvt tahlepa sipokni tahlepa tuchina ma, Chutah ha- 
tak vhleha hvt tahlepa sipokni pokoli tuchina tok. 

9. Micha anumpa shali vhleha vla kash, Chabesh Kileat 
hatak vhleha ha ilvppak o hvsh im achashke, Onnaha lvsh- 
put tahakma hvchi apela vt ona chi hoke, im achi tok. 
Atuk o anumpa shali vhleha hash osh Chabesh hatak vhleha 
ha ont im anoli tok: mihma okla na yukpa tok. 

10. Yvmohmi ma Chabesh hatak vhleha hvt, Onna ha ya 
e chi kohchakma, nana ho vlhpesa hvsh ahnikmvt, hush pi 
yvmihchashke, achi tok. 

11. Atuk ọ onna ma yakohmi tok, Sal vt okla apehlichi 
tuchina ho hilechi tok; micha onnahinli atoni yo in tunup 
ititakla ka iba chukowa cha, Ammonait vhleha vbit isht ivt 
nitak lvshpa taha ka isht ona tok: atuk o yakohmi tok, hla- 
kofi tuk vt itafimimpvt taiyaha cha, tuklot itachvnaiyvt aya - 
kvt iksho ki tok. j 

12. Mihma okla hvt Samuel a, Kuta hosh Sal vt pi miko 
ya chi cho? achi tuk mvto? yvmma achi tuk hatak vhleha 
ha isht hvsh la na e bashke, im achi tok. 

13. Mihma Sal vt, Himak nitak a hatak nana hosh illa 

he keyu; himak nitak a Chihowa ak osh Islael a hlakofichi 
hoka, achi tok. 

14. Yumohmi ma Samuel vt ckla ha, Ta Kilkal ak o 
kiloh ia cha, miko ya himonvchit il atokolashke, im achi 
tok. 

15. Mihma okla moma kyt Kilkal a ona tok: micha Kil- 
kal yummak o Sal a Chihowa itikba ya miko okla ai ikbi 
tok: micha yvmmak o it 1 nanaiyvchi isht aiokpvchi ya vbit 
Chihowa itikba isht ai asha tok; micha yvmmak o Sal micha 
Islael hatak vhleha moma kvt na yukpa fehnvt aiasha tok. 


CHAPTA XII. 


IHMA Samuel vt Islael moma ka, Yakeh! nana hys 
sum achi tuk chim anumpa moma ka hvchi haponaklo 
li tuk oke: micha miko hvchi pehlichi ikbi li tuk oke. 

2. Yumohmi ka Yakeh! himak a miko vt hvchi tikba a 
nowvshke: mikma sa sipoknit noshkobo tohbit sa taiyahvsh- 
ke: mikma yakeh! svso vhleha hvt hvchi takla ahashwvsh- 
ke: micha vlla sa momvt mihintit himak nitak a ont vhli ka 
hvchi tikba a nohowa li tuk oke. 

3. Yakeh! yak hikia lishke: kuna 1 wak a ishi li tok 0? 
keyukmvt kvna im issuba haksobish falaia ya ishi li tok o? 
kuta hak o haksichi li tok o? kuta hak o ilbvshali li tok o? 
kuta ibbak o nahvlbina ya ai ishi lish, sa nishkin a isht luh- 
michi li tok oh cho? Chihowa, micha ahamvt im vlhtoka 
itikba alena ka hvs si atokolashke ; mikma hvchi falummin- 
chi lashke, im achi tok. 

4. Mihma, Ish pi haksichi tok keyu hoke, micha ish pil- 
bvshali tok keyu hoke, micha nana achvfa kia hatak kvna 
ibbak o ish ai ishi tok keyu hoke, okla achi tok. 

5. Mihma, Nana achufa kia svbbak a foka ka hvsh aha- 
yuchi tuk keyu, Chihowa vt hvchi atokoli yoke, micha aha- 
mvt im vihtoka vt hvchi atokoli yoke, achi tok. Mihma 
afalamichit, Atokoli yoke, okla achi tok. 

6. Mihma Samuel vt okla ha, Chihowa ak osh Moses, 

micha Alon a holitoblit hilechi tok oke, micha hvch iki 
vhleha Echip yakni ya apehlichit kohcha tok oke, im achi 
tok. 

7. Yvmohmi hoka himak a lumvt hvsh hieli na Chihowa 
vt hvchishno, micha hvch iki vhleha ai vlhpiesa ho hvchi 
yvmihinchi tok a Chihowa itikba ya atokolit hvchim anum- 
pohonli lashke. 

8. Chekob vt Echip a ona tok; atuk ọ hvch iki vhleha 
hvt Chihowa ya 1 pahaya tok: mihma Chihowa vt Moses, 
micha Alon itatuklo ho pit pila na, hvch iki vhleha pehli- 
chit Echip a ai ishit kohcha cha, ilvppa binohlichi tok. 

9. Atuk o in Chitokaka Chihowa ya im ahahaksi ma, 
kanchit Sisela Haso tvshka chipota 1 kupituni yo ibbak fohki 
cha, Filistin okla ibbak fohki mvt, micha Moab i miko ibbak 
fohki na itibit in tanahampi tok. 

10. Mihma Chihowa ya 1 pahaya cha, Pi yoshuba tuk 
oke, Chihowa ya e kanchi cha, Baalim, micha Ashtalolh il 
aiokpvchi tuk okvt: yohmi kia himak ano pin tunvp ibbak 
a ish pi ahlakofichikma, e chi aiokpuchashke, achi tok. 

11. Mihma Chihowa vt Chelub-baal, micha Betan, micha 
Chefhlah, micha Samuel aiena ka hvchi pila na hvchin tv- 
nop ibbak hvch ahlakofichit afullolichi na achukma ho hvsh 
aiasha tuk oke. 

12. Micha Ammon in chipota 1 miko Nahash vt ant hv- 
chin tanampi na hvsh pisa mvt, hvchin Chitokaka Chihowa 
vt hvchi miko yokak o, hvchishno vt, Aha! amba miko 
yosh pi pehlicha chi hoke, hvsh achi tok. 

13. Yvmohmi hoka himak a miko hvsh atokoli tuk, micha 
—hvsh ahni tuk vt hvsh pisashke, micha yakeh! Chihowa vt 
miko hvchi pehlichi huchi hilechishke. 

14. Chihowa ya hvsh holitobli cha, i nutakvt im anumpa 
ha im antivt, Chihowa 1 nan vihpisa hveh ik kobvffo, yumoh- 
mikmvt hvchishno, micha miko hvchi pehlichi aiena kvot 
hvchin Chitokaka Chihowa ya iakaiyvt hvsh mahaya chi 
hoke. 

15. Amba Chihowa im anumpa ha hvsh im antia keyu 
hosh, amba Chihowa 1 nan vlhpisa ha hvsh kobvftikma, hveh 

o 

iki vhleha 1 sanali tok a chohmit Chihowa ibbak vt hvch i 
sanala hi oke. ] 

16. Yvmohmi ka himak ano hielit nana afehna Chihowa 
vt hvchi nishkin itikba ya a yvmihcha chi ka hvsh pisashke. 

17. Himak nitak vt onush vmo keyu? Chihowa ya i 
paya likma, hiloha, micha umba aiena ka et pila chi hoke; 
yumohmi ho miko hvsh asilhha kvt, Chihowa itikba nana 
hvsh ashvchi kvt chinto fehna ka hvsh ithaiyanashke, im 
achi tok. 

18. Yvmohmi ho Samuel vt Chihowa ya i paya tok; 
mihma Chihowa vt nitak yumma hiloha, micha umba aiena 
ka et pila tok: mihma okla moma kvt Chihowa, micha 
Samuel aiena ka 1 nukshopa fehna tok. 

19. Mihma okla moma kvt Samuel a, Chm tishu vhleha 
ha isht anumpulit, chin Chitokaka Chihowa ya ish im asilh- 
hashke, yohmi na ik po kashke: miko il asilhha kvt nan 
il ashvchi ya il iba fohki tuk okvt, achi tok. 

20. Mihma Samuel vt okla moma ka, Hvchi nukshopa 
na; nan ashvchi ilvppa moma ka hvsh yvmihchi tuk oke: 
yohmi kia Chihowa ya hvsh iakaiya kvt, naksika hvch ik 
shanaiyo hosh, amba chukvsh ai okluha hosh Chihowa ya 
hvsh im antiashke. 

21. Micha naksika hvch ik shanaiyo kashke: yvmma hvsh 
yvmohmikmvt, nana ik ahobo, nana apela he keyu, micha 
na hlakoficha he keyu aiena ka hvsh asitia hinla hokvt; 
nana ik ahobo hoka. 

22. Chihowa vt ilap hohchifo holitopa ak atuk pulla kak 
o im okla ha kancha he keyu: Chihowa vt vlhpesa ahni 
pulla cha, im okla hvch ikbi tuk okvt, 

23. Micha vno vt anumpa ilbvsha isht hvchi anumpuli li 
kvt issa lish, Chihowa ya i yoshuba la hi a Chitokaka yvt 
vm olvbashke ; amba achukma, micha aivlhpiesa hina yak 
o hvch ithvnanchi la chi hoke. 

24. Peh Chihowa ya hvsh 1 nukwia cha, alahlit chukvsh 
okluha hosh hvsh im antiashke: nana achinto fehna hvchim 
atahli tuk a hvsh anukfillashke. 

25. Amba.nana ik vlhpeso hush yumohmi kvt imomak- 

myt, hvchishno, micha hvchi miko aiena kvt illit taha hi oke, 
im achi tok. 

1AL vt afummi achvfa ho miko tok; mihmvt afummi tuk- 
lo ho Islael a i miko mvt, 

2. Sal vt Islael a hatak tahlepa sipokni tuchina ho il ato- 
koli tok: yvmma tahlepa sipokni tuklo hosh Sal a apehvt 
Mikmash, micha Behlel nvnih ha asha ma, tahlepa sipokni 
achufa kvt Chonahlan ak ọ apehvt Benchamin yakni Kibeah 
yak o asha tok: micha okla inla kvno im vlbina aiyukali 
pit tihleli tok. 

3. Mihma Chonahlan vt Filistin vhleha 1 holihta Keba 
hikia ka issot kanchi tok; mihma Filistin vhleha hvt hakló 
tok. Mihma Sal vt yakni moma afullota ka hlopullichit isht 
pufa ya olachit, Heblu vhleha hvt haklashke, achi tok. 

4. Mihma Islael moma kvt, Sal vt Filistin vhleha 1 ho- 
lihta ya issot kanchi na Filistin vhleha hvt Islael a i yuwa- 
lvshke, achi ho haklo tok: mihma okla hvt im annovt Sal a 
iakaiyvt Kilkal a ai itunaha tok. 

5. Mihma Filistin okla hvt Islael a itiba chi hosh itihoyot, 
tunvp itichanvlli tahlepa sipokni pokoli tuchina, micha issuba 
om binili hatak vt tahlepa sipokni hannali, micha okla hvt 
apakna kvt shmuk osh okhvta vhli aiasha kak ọ chiyuhmi 
hosh itvnaha tok: micha mintit vla cha, Belh-afen 1 hushi 
akochaka imma Mikmash ak o a binachi tok. 

6. Islael hatak vhleha hvt ai itikonofa ho hieli kvt pisa 
mvt, (okla komunta hokvt,) yohmi mvt okla hvt hichukbi, 
micha kohchi foka, micha achahaka, micha yakni chiluk 
aiena ka a luma tok. 

7. Mihma Heblu kaniohmi kvt Chatan a hlopullit Kat, 
micha Kileat a ona tok. Sal vto Kilkal akinli bo anta mo- 
ma ma; okla moma kvt wvnihinchi hosh iakaiya tok. 

8. Mihma nitak untuklo ho Samuel vt apesa tuk mak 0 
ahanta tok: yohmi kia Samuel vt Kilkal a ik ono tok' mih- 
ma okla hvt ita fimimpvt taha tok. 

9. Mihma Sal vt, Na hukmit isht aiokpvchi, micha nan 
isht itinanaiyuchi isht aiokpvchi ishit hvs sum lashke, achi 
tok. Micha na hukmit isht aiokpuchi ya im issa tok, 

10. Atuk o yakohmi tok, na hukmit isht aiokpvchit issa 
mak inli ma, yakeh! Samuel vt vla tok: mihma Sal vt ai- 
okpucha chi hosh kohchvt afamvt ia tok. 

11. Mihma Samuel vt Sal a, Nanta mak 0 ish vvmihchi 
cho? im achi tok. Mihma Sal vt, Okla hvt a filummvt ita 
fimimpvt taha, mihma nitak vlhpisa tuk ont ai vlhpesa ma 
chik lo, mihma Filistin whleha hot iti hoyot Mikmash a itv- 
naha ka pisa li hokvt, 

12. Yohmi kak o, Himak a Filistin vhleha hvt mintit Kil- 
kal a vlot, si onytola chi hokak o Chihowa ya ak im asilh- 
hoshke, achi li hosh vlhpesa keyu ahni li ak irli kia, nahuk- 
mit isht aiokpvchi ya im issa li tuk oke, achi tok. 

13. Mihma Samuel vt Sal a, Im anukfila iksho chiyuhmi 
hosh ish yvmihchishke ; chin Ck tokaka Chihowa 1 nan vlh- 
pisa chim apihisa tuk a chik holitobloshke: himak a Chi- 
howa vt Islael ish apehlichika kvullochi na hikia kot bilia 
betuk oka. 

14. Amba himak ano ish Menica vt mahaya he ke- 
yushke. Chihowa vt hatak ilap chukvsh ak inli iakaiya 
yo:hoyo tuk oke; micha yvmmak osh im ekla 1 miko tobvt 
pehliecha chi ho Chihowa vt apesa tuk oke; Chihowa vt 
nana chim apihisa tuk a chik im antio tuk oke, im achi tok. 

15. Mihma Samuel vt wakayvt Kilkal a vttvt Benchamin 
i yakni Kibeah ya ona tok. Mihma Sal vt okla apehvt asha 
moma ka hotihna ma, hatak tahlepa hannali foka tok. 

16. Mihma Sal, micha ushi Chonahlan, micha okla ape- 
hvt asha tuk vt Benchamin yakni Kibeah yak o alasha tok: 
amba Filistin vhleha huto Mikmash ak o binachit ajasha tok. 

17. Mihma na wehpuli vt aya tuchina hosh Filistin vhle- 
ha i binan ha kohchvt minti tok; aya achvfa kvt uh 
Shual yakni Oflah ona hina hak o ia tok, 

18. Mikma aya achvfa kvt fullotvt Belh-holon pilla ho ia 
tok: mikma aya achvfa kvt fullotvt yakni vhli Seboim okfa 
pit bachaya yakni haiaka pilla hina yak ọ ia tok, 

19. Yumohmi ma tuli boli vt Islael yakni moma ka iksho 
tok: (Filistin okla hvt Heblu vhleba hvt bvshpo falaia, 
micha tubi tuli halupa on tvla ya ikbi yoba na, achi hatok oka.) 

20. Yohmi kia Islael moma kvt 1 yakni isht patafa, micha 
in chahe iskifa, micha im iskifa, micha 1 yakni isht patafa 
tikba hikia aiyukali ka halupala chi hosh Filistin aiasha ka 

ona beka tok. 
21. Yohmi kia yakni isht patafa tikba hikia, micha in 
chahe iskifa, micha tuli chulakto, micha iskifa, micha ishit 
babli ishit halupacha chi kvt ishit mihlofa ya jeshi tok. 

22, Atuk ọ yakohmi tok, itibi nitak a okla Sal, micha 
Chonahlan apehvt asha ka bvshpo falaia kia, micha tubi tuli 
halupa on tvla nana kia iksho tok: amba Sal, micha ushi 
Chonahlan ak illa hosh ishi tok. 

23. Mihma Filistin tushka chipota vt kohchvt ivt Mik- 
mash ahlopulli ya ona tok. 

TUK o yakohmi tok, nitak kaniohmi ma Chonahlan, Sal 

ushi vt hatak himita i na halupa shoyuli ya, Inta! 

Fihstin tvshka chipota aiasha tvnnvp talaia ka kil iá, im 
achi tok. Yohmi kia iki ya ik im anolo ki tok. 

2. Mihma Sal vt Kibeah ont vhli pomeklanat iti Miklon 
hikia ka nutaka yak o ahanta tok: mikma okla apehvt asha 
kvt hatak tahlepa hannali foka tok, 

3. Mihma Ahbiah, Ikabot itibapishi Ahitvb ushi Chihowa 
1 naholitompa isht vtta efot fohka hosh Shiloh ya ahanta 
tok: Ahitvb yvmmvt Finehas ushi okma, anonti yvmmvt 
Eli ya ushi atok. Mihma Chonahlan vt kunia tuk a okla 
hvt ik akostinincho tok. 

4. Atuk o ahlopullit ia Chonahlan vt hlopullit Filistin 
tushka chipota ai asha ka ona bvnna ka in tvnnvp a tuli ha- 
lupa vt hikiakma, anonti in tumvp a tvli halupa vt hikia 
tok: micha achvfa kvt hohchifo kvt Boses okma, achvfa yot 
hohehifo kvt Sench atok. 

5. Asanali achvfa kvt falvmmi imma Mikmash ichapa 
hosh pit talaiakma, anonti asanali achufa kvt oka mahli im- 
ma Kibeah ak o ichapa hosh pit talaia tok. 

6. Mihma Chonahlan vt hatak himita 1 nahalupa shoyuli 
ash, Inta! hakshup ik tapo ilvppa 1 holihta ya il onashke; 
Chihowa vt pi apela hinla yoba ka: Chihowa vt laua hok- 
má, ik lauo hokmá, nana ho isht hlakoficha hi vt im itilaui 
hokvt, im achi tok. 

7. Mihma 1 nahalupa shoyuli ash osh, Nana ho chi chu- 
kush foyuka moma kvt ish yvmihchashke: ish iashke: 
yakeh! nana chi chukush ai ahni ka chiba foyuka li hoke, 
im achi tok. 

8. Mihma Chonahlan vt, Yakeh! hatak ilvppa aiasha ka 
il ona cha, il 1 haiakashke, im achi tok. 

9. Mikma, Hvsh hinli na e hvchim onashke, pim achi 
hokma, yohmikma il a hieli akinli ka lumvt e hin cha, oi- 
yut kil im ono kashke. 

10. Amba, Oiyvt hvsh pim vlashke, achi hokma, yoh- 
mikma oiyvt il iashke: Chihowa vt pibbak a fohki hoka : 
mikma ilvppak osh nan isht pim vlhpisashke, achi tok. 

11. Mihmvt itatuklot Filistin tvshka chipota ya ont im ile 
haiakvchi tok: mihma Filistin vhleha hvt, Yakeh! Heblu 
vhleha hvt chiluk a luma tuk vt kocha wihvshke, achi tok. 

12. Micha holihta hatak vhleha hash osh Chonahlan, 
micha 1 nahalupa shoyuli itatuklo ka, Oiyvt hvsh pim vla na 
nana e hvchi pisachashke, achi tok. Mihma Chonahlan vt 
i nahalupa shoyuli ya, Is siakaiyashke, Chihowa vt Islael 
ibbak a fohki hoke, im achi tok. 

13. Mihmvt Chonahlan vt ibbak, iyi aiena isht oiya hosh 
ayut ia ma, į nahalupa shoyuli vt iakaiyvt ia tok: mibma 
Chonahlan itikba ya akakoha ma, 1 nahalupa shoyuli vt 
iakaiyvt vbi tok. 

14. Micha Chonahlan, 1 nahalupa shoyuli itatuklo kvt vbi 
vmmona ka hatak pokoli tuklo foka tok; yakni eka ikluna 
wak toksuli yok achvfa kvt patuffa hinla ohmi ho a yvmih- 
chi tok. 

15. Mihma tvshka chipota ash osh, micha bilika aiasha, 

micha okla moma kvt wvnihinchi tok: holihta aiasha, micha 
wehpuli vhleha yvmmak kia wvnihinchi ma, yakni vt wina- 
kahanchi tok; yvmohmi ho wvnichi chito fehna tok. 

16. Mihma Sal nan im atoni vhleha hvt Benchamin yak- 
ni Kibeah ya asha tuk osh hopokoyo tok; mihma yakeh ! 
okla chito vt bilvt ivt, bolit itikahanchit ia họ pisa tok. 

17. Yvmohmi ma Sal vt okla apeha tuk a, Himonasi ya 
ho hotihna cha, kuna pi filummit ia tuk okma, ho pisá, im 
achi tok. Mihma hotihna ma, yakeh! Chonahlan, micha i 
nahalupa shoyuli itatuklo kvt yumma iksho tok. 

18. Mihma Sal vt Ahiah ya, Chitokaka im itombi holito- 
pa ya isht ish lashke, im achi tok. Nitak yumma Chitokaka 
im itombi holitopa vt Islael im vlla vhleha hak o takla talaia 
tok oka. 

19. Atuk o yakohmi tok, Sal vt naholitompa isht vtta ya 
im anumpuli hosh isht anta moma ho, Filistin tvshka chi- 
pota vt shakapa ishit mahayvt isht 1 shablit ia tok. Mihma 
Sal vt naholitompa isht vtta ya, Chibbak a ishi, im achi 
tok. 

20. Mihma Sal, micha okla apehvt asha lai osh itahoba 
cha, ont itibi tok; mihma yakeh! hatak moma i bushpo 
falaia aiyukali kvt ilap bika yash i sanali tok; mihma nuk- 
hlakanchvt komunta fehna tok, 

21. Mihma chashpo ka Heblu kaniohmi kvt yakni YA 
ka ashvt Filistin vhleha ha takla ivt, ont iba binanchi tuk vt 
yummak kia filemvt Islael okla yvmmvt Sal, micha Chona- 
hlan apeha tuk a ont ibafohka tok. 

22. Mikma Islael hatak vhleha moma kvt Eflaim nvnih 
lumboa tuk mot, Filistin vhleha hvt yihlepa na haklo mvt, 
yummak kia ahliovt sakkit in tanampi tok. 

28. Yvmohmi ho Chihowa vt nitak yumma Islael a hla- 
kofichi tok: mihma itin tanampi ket Belh-afen a isht ona 
tok. 

24. Mihma Islael hatak vhleha hvt nitak yvmma tikambit 
ilbvsha tok; Sal vt okla ha anumpa kullo il onochichi hosh, 
Opia itintakla ka nan vpa nana kia vpakmvt, na palummi kvt 
onvtolashke; yvmohmi ho an tvnvp a il aiokha lashke, achi 

tuk atuk oka. Yvmohmi ho okla ha kvna kia nan vpa ha 
vpvt ik peso ki tok. 

25. Mihma yakni yvmmak inli yatuk moma kvt kowi ya 
ona tok; mihma foi bila vt aka ya alasha tok. 

26. Atuk o okla hvt kowi ya ona ma, yakeh! foi bila vt 
hohoiya tok; yohmi kia hatak kvna kia ishit itih ha isht 
ik ono tok: okla hvt anumpa kullo yatuk 21 nukshopa 
hokvt. 

27. Yohmi kia iki vt okla ha anumpa kvllo il onochichi 
tuk a Chonahlan vt ik haklo tok: yohmi hatuk osh tvbi ishi 
tuk vt welit foi bila okvchi cha, ibbak a itih ha isht ona tok : 
micha nishkin vt okcha tok. 

28. Mihma okla hash achvfa kvt im afalamichit, Chiki vt 
atokolit anumpa kvilo il onochichit, Hatak nana hosh nan 
ilhpak vpakmvt, na palvmmi kvt onvtolashke, im achi tuk 
oke, achi tok. Mihma okla hvt tikambit ilbvsha tok. 

29. Mihma Chonahlan vt, Aki vt yakni ya ilbvshalishke : 
foi bila ilvppa iskvtinosi ishit vpa li mvt, sa nishkin vt okcha 
ka ho pisa, hvchim asilhha lishke ; 

30. Okla hot himak nitak a in tvnvp imilayak na wehpoa 
ya vpa fehna tuk ok makheto himak a Filistin vhleha ha 
vbi kvt 1 shahlichi fehna hetuk keyu ? achi tok. 

31. Mihma nitak yvmma Filistin vhleha na vbi kvt Mik- 
mash vttvt isht ia hosh Aichałon a isht ona tok. Mihma 
okla tikambi fehna tok. 

32. Mihma okla hvt na wehpoa o yihleput chukfvlhpoa, 
micha wak, micha wak ushi aiena ka ishi cha, yommak inli 
ka vbit aka bohli tok: mihma okla hvt issish a ajeninchit 
vpa tok. 

33. Yohmi ma Sal a im anolit, Yakeh! okla hvt issish a 
aieninchit. vpa hosh Chihowa ya i yoshubvshke, achi tok. 
Mihma, Hvch ik aiahloshke; himak nitak a tvli chito tono- 
lichit ishit hvs som vlashke, achi tok. 

34. Micha Sal vt, It 1 flamolit okla ha ibachukowvt, 
Hatak puta kvt i wak, micha hatak puta kvt in chukfvlhpoa 
ya ilvppa isht vm vla cha, vbit vpashke, micha issish a aie- 
ninchit vpa hosh Chihowa ya hwch ik i yoshubo kashke, 

achi tok. Mihma okla moma kash hatak vt i wak ayukali 
kvt ninak yumma isht vla cha, yumma ai vbi tok. 

35. Mibma Sal vt alta ya Chihowa ya im ikbi tok; yvm- 
mvt alta vmmona mak o Chihowa ya im ikbi tok. 

36. Mihma Sal vt, Ninak a Filistin vhleha ha kiloh iakai- 
ya cha, keho wehponli na onnashke, mikma hatak achvfa 
kia ke hlakoficho kashke, achi tok. Mihma, Nana hosh 
achukma chim ahobakmvt, ish yvmihchashke, okla achi tok. 
Yohmi ma naholitopa isht vtta yot, Chitokaka ak o akanvl- 
lit il onashke, achi tok. 

37. Mihma Sal vt Chitokaka im anukfila ha i ponaklot, 
Filistin vhleha ha iakaiyvt ia la chi cho? Islaelibbak a ish 
fohka hinla cho? achi tok. Ywvmohmi kia nitak yemma 
anumpa falama ya ik emo ki tok. 

38. Mihma Sal vt, Okla pehlichi moma kvt akanullit bi- 
lika hvsh lashke; micha himak nitak a nan ashvchi kvt ka- 
nima hatukma pisvt hvsh ithaiyanashke. 

39. Yvmmak osh Islael a hlakofichi tuk osh Chihowa vt 
okchaya pulla hoka svso Chonahlan ak atuk oh kia illi pul- 
lashke, achi tok. Yobmi kia okla moma itintakla ka hatak 
achufa kia nana ik acho ki tok. 

40. Yohmi ma Islael moma ka, In tunnvp achvfa ka hvsh 
hielikma, vno micha Chonahlan svso itatuklo li kvt in tvnnvp 
e hielashke, im achi tok. Mihma okla hvt Sal a, Nana ka 
achukma ish aiahni kak osh ish yvmihchashke, im achi tok. 

41. Yvmohmi ma Sal vt Islael in Chitokaka Chihowa ya, 
Na shoeli ahli kak o ish imashke, im achi tok. Mihma Sal, 
micha Chonahlan ako ishi tok: amba okla hvto hlakofi tok. 

42. Mihma Sal vt, Uno, micha Chonahlan svso hak o na 
shoeli ish pi onochashke, achi. tok. Mihma Chonahlan ak 
o onvtola tok. 

43. Mihma Sal vt Chonahlan a, Nana ish yvmihchi tuk 
vt vm anoli, im achi tok. Mihma Chonahlan vt im anolit, 
Peh foi bila iskutinosi ho tvbi subbak fohka tuk a wishakchi 
a okuchvt isht vpa li tuk, atuk osh yakeh! solla chishke, 
achi tok. 

44. Mihma Sal vt afalamichit, Chitokaka yvt yakohmi, 

micha į shahli kia yvmihchashke, chilli pulla chi hoke, Cho- 
nahlan ma! achi tok. 

45. Mihma okla hvt Sal a, Chonahlan, yvmmak osh Islael 
hlakofichi chito ilvppa atahli tuk vt illa chi cho? ik yohmo 
pullashke; Chihowa vt okchaya pulla ka noshkobo ha pa- 
shi o hieli kvt achvfa kia aka itula he keyu heke; himak 
nitak a Chitokaka iba toksvli tuk oka, okla im achi tok. Yv- 
mohmi hosh Chonahlan a okla hlakofichi na ik illo ki tok. 

46. Yumohmi ma Sal vt Filistin vhleha iakaiya kvt fala- 
ma tok: mihma Filistin vhleha hvt ilap aiasha ya ona tok. 

47. Yohmi ho Sal vt apehlichika ishit Islael a pehliechi 
cha, in tunvp moma afolubli ka itibit, Moab, micha Ammon 
in chipota, micha Etom, micha Sobah i miko vhleha, micha 
Filistin okla aiena ka itibi tok; micha kanima yo pit file- 
makmvt, imaiya tok. 

48. Micha tvshka chipota itunahli cha, Amalek okla ha 
issot kanchi cha, Islael wehpuli tuk vhleha ibbak a hlakofi- 
chi tok oke. 

49. Yohmi ka Sal ushi vhleha hvt Chonahlan, micha 
Ishui, micha Melchi-shua: mikma ushetik tuklo hohchifo 
kvt Melab, mikma nakfish hohchifo kvt Michal atok. 

50. Mikma Sal tekchi hohchifo kvt Ahinoam, Ahimaas 
ushetik atok: mikma tvshka chipota 1 kupetuni vt Sal imo- 
shi Ne hak o ushi yosh Abne hohchifo tok. 

51. Mikma Kish ak osh Sal a iki atok: mikma Abne iki 
Ne vt Abiel ushi atok. 

52. Mihma Sal i nitak moma ka Filistin okla ha itin ta- 
nampi kvt palummi fehna tok: mihma Sal vt hatak hlamp- 
ko, keyukmvt hatak chilita nukwia iksho kia pisakmvt, il ai 
ishi beka tok. l 

IHMA Samuel vt Sal a, Nana ahvmmit miko chi ato- 

koli li, im okla Islael a ish pehliecha chi ho, Chihowa vt 

sa pila tuk oke: yvmohmi hoka Chihowa im anumpa ola 
ka ish haklashke, im achi tok. 

9. Uba nan okluhba il aieshi Chihowa vt, Amalek vt Islael 
a kaniohmichi tok, Echip a kohchvt minti ma, hina takla im 
aiehchi tok a ithaiyana lishke. 

3. Himak a ish ja cha, Amalek a issot ish kanchashke, 
vmohminchit nana im asha moma ka okpvnit ish tahlashke : 
micha ish apoahanchi ná; amba hatak, micha choyo, vllosi, 
micha pishi, wak, micha chukfvlhpoa, kamel, micha issuba 
haksobish falaia aiena ka vbit ish tahlashke, achi tok. 

4. Mihma Sal vt okla ba hoyot itunahli cha, Telaim a 
hatak aka hika vt tahlepa sipokni tahlepa tuklo, micha Chu- 
tah hatak vt tahlehpa sipokni pokoli a hotihna tok. 

5. Micha Sal vt Amalek in tumaha holibta ya ona cha, 
Spa ha im aiehchi tok. 

. Mihma Sal vt Kenait okla ha, Oh ia, kanima hvsh 
mA Amalek okla ai ititakla ya kohehvt 1 filummit hvsh 
iashke; keyukma aleninchit vbit huchi tabli li ná; Islael im 
vlla vhleha hvt Echip a kohchvt aya moma ka hvsh i kana 
tok oka, im achi tok. Mihma Kenait vbleha hvt Amalek 
okla ai ititakla ya kohchvt ia tok. 

7. Mihma Sal vt Amalek okla ha issot kanchit, Hafilah 
ai isht ia mvt, Shu ish ona Echip ont ichapaka ya isht ona 
tok. 

8. Micha Amalek okla 1 miko Akak a okchaya ho ishi 
cha, vmohminchit okla moma ka bvshpo falaia halupa isht 
vbit tahi tok. 

9. Yohmi kia- Sal, micha okla aiena ia Akak, micha 
chukfolhpoa hochukma 3 shahli, micha' wak, micha wak 
himithoa, micha chukfvlhpoa ushi aiena achukma 1 shahli 
ka ai ishit, micha nana achukma moma ka apoanchi cha, 
umohminchit vbit ik tahlo ki tok: amba nana okpulo puta 
a shitilema yano vmohminchit okpvnit okla tahli tok. 

10. Yumohmi ma Chihowa im anumpa hvt Samuel a im 
vlvt, yak ahanchi tok. 

11. Sal a miko ikbit hilechi li tuk vt sa nukhakloshke: 
siakaiya he tuk vt a filummi cha, a nan vlhpisa ya ik yvmih- 
cho hoka. Mihma Samuel vt nukhaklo tok: micha Chi- 
howa ya ilbvshvt 1 pahaya na ninak achvfa kvt hlopulli tok. 

12. Micha onna mvt onnahinli fehna moma ho Samuel a 
im anoli kvt, Sal vt Kamel a vla cha, yakeh! in tvnvp imai- 
ya isht ithana ya hilechi cha, fullotvt, hlopullit ivt, Kilkal 
a onvshke, achi tok. 

13. Mihma Samuel vt Sal a im ona tok; mihma Sal vt, 
Chihowa i holitopa chia ma! Chihowa 1 nan vlhpisa ya 
yvmihchi lishke, im achi tok. 

14. Mihma Samuel vt, Yohmi hokak o katiohmi ho chuk- 
fulhpoa yahaya kvt sa haksobish a chukohowa cho? micha 
wak wohoha ka haklo li cho? achi tok. 

15. Mihma Sal vt, Amalek okla ha ai ishit okla isht 
vla tuk oke: chukfvlhpoa hochukma 1 shahli, micha wak 
hochukma 1 shahli aiena ka chin Chitokaka Chihowa ya isht 
aiokpvcha chi hosh okla ak osh apoanchi tuk oka; amba ` 
inla kvno vmohminchit vbit e taiyahli tuk oke, achi tok. 

16. Mihma Samuel vt Sal a, Ish hikiakma, himak nitak a 
Chihowa vt nana vm achi tuk a chim anoli lashke, im achi 
tok. Mihma, Anoti, im achi tok. 

17. Mihma Samuel vt, Chishno ak inli ish ile pisa kut 
chiskitinesi mvt, Islael apehlichi puta ka noshkobo ha ish 
toba tok keyu ho? yohmi ma Chihowa vt nan ahvmmit 
Islael 1 miko chi atokoli tok keyu cho? 

18. Atuk o Chihowa vt nowvt ish aya chi ka chi pila cha, 
la, micha Amalek okla nan ashvchi ya vmohmincehit vbit ish 
tahlashke, micha ish in tanahampi na ont lushumashke, 
chim achi tok. 

19. Yvmohmi hokak o nanta katiohmi ho Chihowa im 
anumpa ola ka chik im antio hosh, na wehpoa ya o yihlepvt 
hvsh ishi cha, nana ik achukmo ka Chihowa itikba ya hvsh 
yvmihchi tuk oh cho? im achi tok. 

20. Mihma Sal vt Samuel a, Ahli, Chihowa im anumpa 
ba im antia ħi tuk, micha yvmma pilla sa pila tuk mak oja 
li tuk oke; micha Amalek i miko Akak a isht vla li tuk; 
micha Amalek okla ha vmohminchit vbit tahli li tuk. 

21. Yohmi kia okla hak osh na wehpoa kaniohmi, chuk- 
fulhpoa, micha wak hochukma 1 shahli, yummvt okpulot 
tahvt vmohma he atuk ak o, chin Chitokaka Chihowa ya 

Kilkal a isht ai aiokpucha chi hosh ishi tuk oke, im achi 
tok. 

22, Mihma Samuel vt, Chihowa vt na hukmit isht aiok- 
puchi, micha nan vbit isht aiokpvchi aiena ka aliokpanchi 
kvt, Chihowa im anumpa im antia ka im itilaui ho? Yakeh! 
im antia kak osh nan vbit isht aiokpvchi ya i shahlikma, 
haponaklo kak osh chukfvlhpoa nakni 1 nia ya 1 shahli hoke. 

23. Chihowa imi sanali kvt isht ahullo nan ashvchi yak o 
chohmikma, chukvsh ilapunla vt nan ik vihpeso yvmihchi, 
micha naholbvt toba aiokpvchi yak o chohmi hoke. Chi- 
howa im anumpa ha ish‘ kanchi tuk oka, ilap ak kia miko 
ish hikia tuk a chi kanchishke, achi tok. 

24. Mihma Sal vt Samuel a, Sai yoshuba tuk oke: Chi- 
howa 1 nan vlhpisa, micha chim anumpa ha kobvfä li hoket : 
okla hak 01 sa nukshopa cha, im anumpa ha haklo li hatuk 
osh. 

25. Yvmohmi hoka himak a nan ashvchi li ya is sa ka- 
shofi cha, filemvt is svba fohka na Chihowa ya aiokpuchi 
lashke, chim asilhka lishke, im achi tok. 

26. Mihma Samuel vt Sal a, Chi awant falamvt ia la he 
keyu: Chihowa im anumpa ish kanchi na Chihowa vt Islael 
1 miko yosh ish pehliechi tuk a chi kanchi hoke, im achi 
tok. 

27. Micha Samuel vt ia chi hosh filema ma, im anchi 
wishakchi ya halvili na hiilafa tok. 

28. Mihma Samuel vt, Chihowa vt himak nitak a Islael 
apehlichika ya chim ai ishi cha, hatak ish ai itilaui achukma 
kvt chi shahli ho imvshke, ` 

29. Micha Islael imi Hlampko hvt holaba he keyu, micha 
im anukfila hvt inla he keyu: hatak keyu hokvt, im anuk- 
fila hvt inla he keyu hoke, im achi tok. 

80. Yvmohmi ma, Sai yoshubvshke: yohmi kia himak 
ano vm okla im asunonchi vhleha itikba, micha Islael itikba 
ya is sa holitoblit, fullotvt si awant ish ia na chin Chitokaka 
Chihowa ya aiokpvchi lashke, chim asilhha lishke, achi tok. 

31. Yohmi ho Samuel vt fullotvt Sal a awant ia tok; 
mihma Sal vt Chihowa ya aiokpvchi tok. 

32. Yohmi ma Samuel vt, Amalek okla 1 miko Akak a 
isht hvs sum vlashke, achi tok. Mihma Akak vt yuppulit 
mintit im vla tok. Mihmvt Akak vt, Illi homi kvt ant ia tak 
pullushke, achi tok. 

33. Mihma Samuel vt, Chi bvshpo falaia vt ohoyo ha 
vlla ik im iksho ikbi chatuk oka, chishki vt ohoyo takla vlla 
ik im iksho ya chi hoke, achi tok. Mihmvt Samuel vt Akak 
a Kilkal ak o Chihowa itikba ya a chanlit tushahlichit tai- 
yahli tok. 

34. Yvmohmi myt Samuel vt Lamah ya ona tok; mikma 
Sal vto in chuka Sal in tumaha Kibeah ya ona tok. 

35. Mihma Samuel vt Sal a i himmak ma pisvt ayvt ik 
ono hosh illi tok: yohmi kia Samuel vt Sal a ishit yahaya 
tok: mihma Chihowa vt Sal a Islael i miko ikbi hatuk osh 
nukhaklo tok. 


CHAPTA XVI. 


UMOHMI ma Chihowa vt Samuel a, Katiohmi foka no 
Sal a isht ish yahaya chi cho? Islael pehliechi tuka 
kanchi li tuk oka; chin lapish a bila yo alotuli cha iá; 
Chesse Behlehemait a pit chi pila la chi hoke: yomma 
ushi vhleha hako miko ai il ahayuchi li tuk oke, im achi 
tok. 

2. Mihma Samuel vt, Katiohmit ia la hinla? ,Sal vt 
haklokmvt, suba hinla hoke. Mihma Chihowa vt, Wak 
tek himita ish ishi cha, ish ñashke ; micha, Nan vbit Chihowa 
isht aiokpuchit aya li hoke, ish achashke, achi. tok. 

3. Micha Chesse ya ish hoyo na nan vbit isht aiokpvchi 
ya onashke; mikma nana ish kaniohma hi a chim anoli la 
chi hoke: mikmvt kanima ho chi hochifo likma, nan ahvm- 
mit is sum atokola chi hoke, achi tok. 

4. Mihma Samuel vt Chihowa vt im achi tuk mak o 
vvmohmi cha, Behlehem a ona tok. Mihma ona ma, tvma- 
ha hatak im asvnonchi vhleha hvt wvnihinchi cha, Achukma 
ahni hosh ish aya cho? achi tok. 

5. Mihma, Achukma ahni hosh aya li: nan vbit Chihowa 

isht aiokpuchit aya li hoke: hvsh ile hullochi cha, nan vbit 
isht aiokpvchi ya si awant hvsh onashke, achi tok. Mih- 
mvt Chesse, micha ushi vhleha ha hullochi cha, nan vbit 
isht aiokpvchi ya ona chi ka im anoli tok. 

6. Atuk o yakohmi tok, okla vla ma, Eliab a atokolit pisa 
mvt, Nan ahamvt Chihowa im vlhtoka yvt itikba ya hikia 
pullushke, achi tok. 

7. Yohmi kia Chihowa vt Samuel a, N Ser micha 
chahaka atokolit ish pisa ná; ak aiokpacho tuk oka: Chi- 
howa vt nana pisa kot hatak na pisa ka chohmi keyu hokvt ; 
hatak vto nashuka ya pisa hoke, amba Chihowa vto chakvsh 
oka atokolit pisa hoke, im achi tok. 

8. Yohmi ma Chesse vt Abinatab a i howa cha, Samuel 
itikba ya ont iachi tuk. Mihma, Ilvppak kia Chihowa vt 
atokoli tuk keyu hoke, achi tok. 

9. Yohmi ma Chesse vt Shammah ya ont iachi tuk. Mih- 
ma, Ilvppak kia Chihowa vt atokoli tuk keyu hoke, achi 
tok. 

10. Anonti Chesse vt ushi untuklo ka mominchit Sam- 

uel itikba ya ont iachi tuk. Mihma Samuel vt Chesse 
ya, Ilvppak kia Chihowa hvt atokoli tuk keyu hoke, im achi 
tok. 
11. Mihma Samuel vt Chesse ya, Ilvppa asha kvt chim 
vlla moma ho? im achi tok. Mihma, Nakfish ishtaiyopi 
yosh chukfvlhpoa apistikeli hosh antvshke, achi tok. Mih- 
ma Samuel vt, Pit hoyot isht ish lashke; ilvppa ik lo kisha 
ka e binila he keyu hoke, im achi tok, 

12. Mihma pit hoyo cha, isht vla tok. Mihma nashuka 
hummut, nashuka aiokli pisa achukma tok. Mihma Chi- 
howa vt, Wakaya cha, ish ahummashke: ilvppak osh mih 
mak oka, achi tok. 

13. Yohmi ho Samuel vt bila lapish vlhto kash ishi cha, 
itibapishi ai ititakla ahummi tok: mihma nitak yvmma i 
himmak ia ka Chihowa imi Shilombish vt Lewi ya onvtoyu- 
lvt isht ia tok. Yohmi ho Samuel vt wakaya cha, Lamah 
ya ona tok. 

14. Amba Chihowa imi Shilombish vt Sal a issvt ia na 

Chihowa vt ik yohmi ahni na shilombish okpulo yosh nuk- 
hlakvshli tok. 

15. Mihma Sal in tishu vhleha hvt, Yakeh! himak a shi- 
lombish okpulo yosh Chitokaka yvt ik yohmi ahni na chi 
nukhlakvshlvshke. 

16. Yohmi ka pi shahli hvt in tishu vhleha ha itikba aia- 
sha ka ik im apesa na hatak hap olachi imponna ka ik im 
ahayuchí ; atukma yakohma hi oke, shilombish okpulo vosh 
Chitokaka vt ik yohmi ahni na chi onvtolakma, ibbak a isht 
olacha hi oke, mikma, nuktvla hi oke, im achi tok. 

17. Yvmohmi ma Sal vt in tishu vhleha ha, Himak a nan 
olachi imponna ka hvs svm ahayuchi cha, isht hvs sum 
vlashke, im achi tok. 

18. Yvmohmi ma in tishu vhleha ha ai achvfa kvt afala- 
minchit, Yakeh! Behlehem hatak Chesse ushi yosh nan 
olachi kvt imponna, micha hatak hlampko, chilita, nukwia 
iksho, micha hatak tvnvp, micha anumpuli kvt imponna, 
micha hatak pisa achukma hoke, yohmi ho Chihowa vt iba- 
foyuka hoke. 

19. Yvmohmi ho Sal vt Chesse ya anumpa shali ya pit 
in tihleli cha, Chiso Lewi chukfvlhpoa pehliechit ahanta ka 
et is sa pilashke, achi tok. 

20. Mihma Chesse vt issuba haksobish falaia ya pvska 
shapolichi mvt, oka paki vt kotoba achvfa, micha issi kosoma 
ushi vt achvfa ho ushi Lewi ibbak a fohki cha, Sal a pit i 
pila tok. 

21. Mihma Lewi vt Sal a im ona cha, itikba ya hikia tok ; 
mihma heh ahni fehna tok: mihma na halupa i shoyuli toba 
tok. 

22. Mihma Sal vt Chesse ya pit im anolit, Lewi vt sa tik- 
ba ik hikiá, ish im ahnashke, a holhponaya hanta si'ai aha- 
yuchi hoka, achi tok. 

23. Atuk o yakohmi tok, shilombish okpulo vt Chitokaka 
vt ik yohmi hni na Sal a onvtolakma, Lewi vt hap ishi cha, 
ibbak isht olachi beka tok: yohmi ho Sal vt okcha cha, 
nuktvlakma, shilombish okpulo vt i filvmmit kvnia beka 
tok. 

UMOHMI ma Filistin okla hvt itiba chi hosh tushka 

chipota ya hoyot itvnahli tok: micha Ephes-tammim 
yakni Shochoh, yummvt Chutah immi ho iti hoyot ai itv- 
naha cha, Shochoh, micha Asekah ititakla yak 0 binanchi 
tok. 

2. Mihma Sal, micha Islael hatak vhleha hvt iti hoyot 
itunaha cha, Elah okfa bilika yak o binanchi cha, Filistin 
vhleha ha itiba chi kyt achukmalit hilechit il atahli tok. 

3. Mihma Filistin vhleha hvt in tvnnvp nvnih ho hielikma, 
Islael vt in tvnnvp nvnih ho hieli tok: mihma okfa hosh 
ititakla ya talaia tok. 

4. Mihma Filistin vhleha im vlbina ha hatak chito yosh 
hohchifo kvt Koliah Kalh vtta achi hosh, chaha kyt kubit 
hannali cha, span achvfa aiena hosh kohchvt ia tok. 

5. Micha asonak lakna iahlipa họ iahlipeli mvt, tuli kullo 
tunna nafohka isht im vlhtaha tok; nafohka vt asonak lakna 
yosh weki kut shekel tahlepa sipokni tahlapi tok. 

6. Micha iyubi hoyolo kvt asonak lakna shulush falaia 
yokma, telihpa vt asonak lakna yosh shinak ha ititakla ala- 
taya tok. 

7. Mikma in tvbi tuli halupa ontvla vpi vt nan tunna okho- 
wata yak o chiyuhmi tok; mikma in tvbi tuli halupa ontula 
noshkobo hvt tuli yosh shekel tahlepa hannali tok: mihma 
telihpa 1 shoyuli kvt itikba ya aya tok. 

8. Micha hikivt Islael tvshka chipota ha chitolit i pahaya 
cha, Katiohmi ho kohchvt hvsh itiba chi kvt il atahlit 
hush hieli cho? Uno vt Filistin hatak sia keyu? mikma 
hvchishno vt Sal in tishu hvchia keya? hatak achvfa ka 
hvsh il ai atokoli na kohchvt mintit vm vlashke. 

9. Satibi cha, svba hinla hokma, yohmikma hvcehin tishu 
e tobashke: amba imaiya lish, vbi likma, pin tishu hush to- 
ba cha, hvsh pi nutaka chi hoke, im achi tok. 

10. Mikmvt Filistin ash osh, Himak nitak a Islael tvshka 

. D 

chipota ya pafi lishke; hatak achvfa ka is sama na itibi 
lashke, achi tok. 

11. Sal, micha Islael moma kvt Filistin ash im anumpa 
yvmma haklo mvt, chukvsh ielli cha, nukshopa fehna tok. 

12. Yohmi ka Lewi yvmmak ash osh Eflahlait Behlem- 
chutah hatak Chesse hohchifo ho ushi atok: micha yommvt 
ushi vhleha hvt untuchina hosh im asha tok: mihma hatak 
ash osh Sal vt ahanta nitak a hatak sipokni vlhpisa hosh 
hatak takla aya beka tok. 

13. Mihma Chesse ushi vhleha akni tuchina kvot Sal a 
iakaiyvt itiba chi hosh ia tok: ushi tuchina itiba chi hosh ia 
tok hohchifo kvt akni vmmona vt Eliab okma, pit iakaiya 
kvt Abinatab okma, ont atuchina kvt Shammah atok. 

14. Mihma Lewi ak osh nakfish ishtaiyopi atok: mikma 
akni fehna tuchina kak osh Sal a iakaiya tok. 

15. Amba Lewi vto ia tuk vt iki in chukfvlhpoa Belh-le- 
hem asha ho ipeta chi hosh Sal a 1 filvmmit falamvt ia 
tok. 

16. Mihma Filistin ash ósh onnahinli, micha opiakma a 
kvnvllit bilika ia mvt, nitak pokoli ushta ho ile haiakvchi 
tok. 

17. Mihma Chesse vt ushi Lewi ya, Onush vlwvsha ilvp- 
pa efah achvfa ho, micha pvska lumbo pokoli ilvppa ishi 
cha, maleli hosh chitibapishi im vlbina ha ish iashke. 

18. Micha pishukchi palvska pokoli ilvppa in tahlepa 
sipokni į kvpitvni ya isht ish im ona cha, chitibapishi hvt 
kaniohmi hosh mayakma ish pisa cha, heh ahni isht akosti- 
ninchi ish im isha chike, im achi tok. 

19. Yohmi ka Sal, micha yvmmak ash osh, micha Islael 
hatak puta moma kvt Filistin vhleha ha itibi hosh Elah okfa 
hak o aiasha tok. 

20. Atuk o Lewi vt onna ha onnahinli ho wakaya cha, 
chukfvlhpoa ya apistikeli im ashachi mvt, iki vt im apesa 
tuk mak o ishi cha, ia tok: micha itichanvlli ajasha ya ona 
ma, tvshka chipota vt itiba chi hosh im vihtahvt achukmvt 
hiohli hosh itiba chi kvt shakapa tok. 

21. Islael, micha Filistin vhleha aiena kvt itiba chi kvt 

hiohlit il atahli tok; mikma tushka chipota laua bika hosh 
itichapvt hiohli tok. 

22. Mihma Lewi vt nan isht aya tuk vt nan isht aya apis- 
tikeli ibbak a fohki cha, malelit ia hosh, tushka chipota vt 
itiba chi hosh im vlhtahvt achukmvt hiohli ka ont ibachu- 
kowa cha, itibapishi vhleha ha aiokpvchi tok. 

23. Atuk osh anumpulit hikia ma, yakeh! Filistin ha- 
tak Kalh ai vtta Koliah hohchifo kash osh Filistin tvshka 
chipota laua ya kohchvt minti tok; micha anumpa yvmmak 
ash inli ho anumpohonli tok : mihma Lewi vt haklo tok. 

24. Mihma Islael hatak moma kvt hatak ash pisa mvt, 1 
yihlepa cha, nukshopa fehna tok. 

25. Mihma Islael hatak vhleha hvt, Hatak ilvppvt vla ka 
hvsh pisa cho? Islael a pafa chi hosh vla pullushke: 
atuk o yakohma chi, hatak nana hosh vbikma, miko vt imi- 
layak chito ishit holitobla chi hoke, micha ushetik a imak- 
mvt, iki in chuka achufa ya noshkobo atobbi ya issvcha hi 
oke, achi tok. 

26. Mihma Lewi vt hatak bilika hieli tuk a im anumpuli 
myt, Hatak kuna hosh Filistin ilvppa vbi cha, Islael ishit 
hofahya ka ishit kanchikma, 1 katiohma chi cho? Filistin 
hatak hakshup ik tapo ilvppvt. kuta hatuk osh Chitokaka 
okchaya in tvshka chipota ya pafa hinla cho? achi tok. 

27. Mihma okla hvt afalamichit, Hatak kvna hosh vbik- 
ma, ilvppa chohmi kash 0 yumihcha chi hoke, im achi tok. 

28. Mihma akni fehna, Eliab vt hatak vhleha ha im anum- 
puli ma, haklo tok; mihmvt Eliab vt Lewi ya i nokowa kvt 
libbi fehna cha, Nanta katiohmi ho mintit ish la tuk o? 
micha kuta hak osh apistikela chi ho chukfvlhpoa kanomosi 
kash yakni halaka ya issvt ish minti tuk 0? ish ilefehnvchi, 
micha chi chukvsh ik achukmo ka ithana li; itibi kak o 
pisa ka ish ahni hosh ish la hoka, achi tok. 

29. Mihma Lewi vt, Himak a nanta ho katiobmi li ho? 
yumohma he ai vlhpiesa kvt asha keyu cho? achi tok. 

30. Micha filema mvt, inla ho anumpa yummak ash inli 
ho anumpuli tok: mihma okla hvt tikba kash chohmichit 
anonti afalamichit anumpuli tok. 

31. Mihma Lewi vt anumpuli tuk vt annoa ma, okla vibi- 
telit Sal a im anoli tuk; mihma Sal vt pit hoyo tok. 

32. Mihma Lewi vt Sal a, Yvmmak o mvhli ho hatak 
kvna kia chukvsh ik iello kashke; chin tishu hak osh ia cha, 
Filistin ilvppak ash itibashke, im achi tok. 

33. Mihma Sal vt Lewi ya, Filistin ilvppa itibi ka nana 
ish kaniohma he keyu, peh vlla chia fehnakma, yvmmvto 
hatak tvnvp vlla moma isht auehinchi tok oke, im achi 
tok. 

34. Mihma Lewi vt Sal a, Chin tishu hyt iki in chuk- 
fvlhpoa apistikeli hosh anta tuk o, koi chito, micha nita ita- 
tuklo kvt alokoli achvfa ka chukfvlhpoa ushi achvfa ka a 
kohchit ishi tok oke. 

35. Mihmvt kohchvt iakaiyvt vbi lish, itakha foyuka tuk 
a hlakofichi li tok oke: micha wakayvt si afama ma, nutak- 
hish a hoklit ishi lish, issot vbi li tok oke. 

36. Chin tishu hvt koi chito, micha nita ya itaieninchit 
vbi li tok oke: micha Filistin hakshup ik tapo ilvppvt yvm- 
ma achvfa ka chohma chi hoke; Chitokaka okchaya in tvsh- 
ka chipota ya pafi tuk okvt, im achi tok. 

37. Micha Lewi vt achakalinchi mvt, Chihowa, yummak 
osh koi chito ibbak, micha nita ibbak a a sa hlakofichi tuk 
vt Filistin ilvppa ibbak ak kia a sa hlakoficha chi hoke, achi 
tok. Mihma Sal vt Lewi ya, Iá, mikma Chihowa vt chiba 
foyukashke, im achi tok. 

38. Micha Sal vt ilap i nahalupa akinli eat ya fohkv- 
chi mvt, asonak lakna iahlipa ha noshkobo iahlipelichi mvt, 
tuli kvllo tvnna nafohka ya fohkvchi tok. 

39. Micha Lewi vt tunup nafohka paknaka ya bushpo 
falaia ya il isht vskofvchi mvt, ivt pisa tok; abvchit ik peso 
kisha hatuk okvt. Mihmvt Lewi vt Sal a, Ilvppa ieshi li 
kvt ia la he keyu, abuchit ak peso kisha hatuk okvt. Micha 
Lewi vt shoeli tok. 

40. Mihmvt tubi ya ishi mvt, bokushi tuli halushki tahlapi 
ho ai aiowa cha, chukfvlhpoa apistikeli 1 bahta, bahta ishi 
tuk mak osh apitta tok: micha ishit pila vt ibbak a toka 
tok; mihmvt Filistin ash bilika ia tok. 

41. Mihma Filistin vt minti mvt, Lewi ya bilika vla tok; 
mihma telihpa 1 sholi yash osh tikba ia tok. 

42. Atuk o Filistin ash osh filemovt Lewi ya pisa mvt, 
ik ahobalot shitilema tok: peh himita fehna cha, nashuka 
humma, micha pisa ha okshauanli hatuk oka. 

43. Micha Filistin ash osh, Ofi sia ho tvbi ish ieshi hosh 
is sum vla cho? im achi tok. Mihmvt Filistin vt 1 nahol- 
bvt toba puta ka hochifot Lewi ya kalakshichit mihachi tok. 

44. Micha Filistin vt Lewi ya, A minti, mikma chi nipi 
ya hushi puta vba itvnowa, micha nampoa puta yakni 
haiaka aiasha ka ipeta lashke, im achi tok. 

45. Yohmi ma Lewi vt Filistin a, Bvshpo falaia, micha 
tvbi tvli halupa ontvla, micha telihpa aiena ho ish ieshi hosh 
is sum vlvshke: amba vno- vto vba nan okluha il aieshi Chi- 
howa, micha Islael tvshka chipota in Chitokaka ish pafi tuk 
mak o hochihifo hosh chim vla lishke. 

46. Himak nitak a Chihowa vt chishno ya svbbak a chi 
fohki na issot chi kanchi likmvt, chi noshkobo ha tvbli la 
chi hoke; micha Filistin tvshka chipota nipi illi ya hushi 
puta vba itvnowa, micha nampoa nukshopa puta yakni aia- 
sha ka ipeta la chi hoke; yohmi ho Chitokaka vt Islael 1 
yakni ya ahanta ka yakni moma kvt ithaiyanashke. 

47. Micha okla ilvppa aiasha kvt Chihowa vt bvshpo 
falaia, micha tvbi tvli halupa ontvla ishit hlakofichi keyu ka 
ithaiyanashke; itibi kvt ont a kaniohma hi 2 Chihowa immi 
hokvt, hvchishno ya pibbak a hvchi fohka chi hoke, im achi 
tok. 

48. Atuk o yakohmi tok, Filistin ash osh wakaya mvt, 
Lewi ya afama chi hosh akanvllit minti ma, Lewi vt tushpa 
hosh malelit tvshka chipota vt itiba chi hosh im vihtahvt 
hiohli ka ivt, Filistin ash afama chi hosh ia tok. 

49. Micha Lewi vt ibbak a bahta ya pit shamvllichi cha, 
tuli ya kohchit ishi cka, pila mvt, Filistin ash ibitakla isso 
na tuli vt ibitakla ya chukowvt oka kunia tok: mihma na- 
shuka ishit hlipivt aka itula tok. 

50. Yohmi hosh Lewi vt ishit pila, micha tuli yo ieshi 
hosh Filistin ash imaiya cha, Filistin ash isso cha, vbi tok; 

yohmi kia Lewi ibbak a bvshpo falaia vt foka tok keyu 
hoke. 

51. Yvmohmi hosh Lewi vt malelit, Filistin a ont o hikia 
cha, 1 bvshpo falaia ya 1 shukcha ya shuft ishi cha, vbi 
mvt, ishit chanlit noshkobo ha tvbli tok. Mihma Filistin 
vhleha hvt hatak in chaha yash osh illi na pisa mvt, yihlepa 
tok. 

52. Mihma Islael hatak vhleha, micha Chutah hatak 
vhleha aiena kvt wakaya cha, shakampa mvt, hliolit isht ia 
hosh okfa ish ona ka, micha Eklon holihta okhissa ya isht 
ona tok. Mihma Filistin vhleha hvt nvhlot chilofot maya 
kvt, Shaalaim pilla mayvt Kalh, micha Eklon a ont vhli 
tok. 

53. Mihma Islael im vlla vhleha hvt Filistin vhleha ha 
hlioli tuk vt falama cha, im vlhtipo puta ka wehpuli tok. 

54. Mihma Lewi vt Filistin ash noshkobo ya ishi cha, 
Chelusalem a isht ona tok: amba 1 nahalupa hano im vlh- 
tipo yak o ashachi tok. 

55. Mihmvt Lewi vt kohchvt Filistin ash itibit ia na Sal 
vt pisa mvt, tvshka chipota 1 kvpitvni Abne ya, Abne ma! 
hatak himita ilvppvt kuta hak o ushi yo? im achi tok. 
Mihma Abne yvt, Chi shilombish vt okchaya pulla ka anoli 
la he keyushke, miko ma! achi tok. 

56. Mihma miko vt, Hatak himita yash osh kuna ushi 
yokma ponaklo, achi tok. 

57. Atuk o Lewi vt Filistin ash vbit falama ma, Abne vt 
ilauelit Filistin ash noshkobo ya jeshi ho Sal itikba ya isht 
vla tok. 

58. Mihma Sal vt, Hatak himita chia ma! hatak nanta 
ushi chia ho? im achi tok. Mihma Lewi vt afalamichi mvt, 
Chin tishu Chesse Behlehemait ushi sia hoke, achi tok. 


CHAPTA XVIII. 


TUK o yakohmi tok, Sal a im anumpuli tuk vt ont 
tahli ma, Chonahlan imi shilombish vt Lewi imi shilom- 

bish a abonutvt kunia tok; micha Chonahlan vt heh ahni 
kvt ilap imi shilombish ak inli chiyuhmi tok. 

2. Mihma Sal vt nitak ymma ishi cha, himmakma iki in 
chuka ya ik ia, ik im ahno ki tok. 

3. Mihma Chonahlan, micha Lewi itatuklo kvt nana it im 
vlhpisa it im apesa tok, 1 hullo kvt ilap imi shilombish ak 
inli chiyuhmichi hatuk okvt. 

4. Mihma Chonahlan vt anchi holitopa foyuka tuk vt 
shufi cha, Lewi ya ima tok; micha 1 nafohka, micha i bush- 
po falaia, im iti tanampo, micha im vskofvchi aiena kash 
kia ima tok. 

5. Mihma Lewi vt kanima yo Sal vt pilakma, ihiya hosh 
ahanta cha, ile hopoyuksvli tok: mihma Sal vt hatak tunup 
aya ya pehlichi ikbi ma, okla moma kvt pisa kvt aiokpan- 
chikma, Sal in tishu vhleha hak kia pisa kvt aiokpanchi tok. 

6. Atuk o yakohmi tok, Filistin hatak ash vbit aya tuk 
vt Lewi vt falamvt vla ma, choyo vhleha hvt Islael in tv- 
maha holihta puta ka kohchvt talovt, hihlvt, ahlepushi puta, 
micha nan isht taloa jeshi hosh, nayukpa hosh miko Sala 
afama chi hosh minti tok. , 

7. Mihma ohoyo vhleha hash osh nan isht taloa olahan- 
chit, iti falamolichit achi kvt, Sal vt tahlepa sipokni ho 
vbikma, Lewi vto tahlepa sipokni pokoli ho vbishke, achi 
tok. 

8. Mibma Sal vt nukhobela fehna cha, nan achi kash ik 
im vlhpeso tok; micha, Lewi ano tahlepa sipokni pokoli ho 
1 hotihna hokak osh, vno ano tahlepa sipokni bano ho a 
hotihnushke, achi tok: yvmma. i shahli ho ishi kvt nanta 
hinla cho? apehlichika yak keyu kvt? 

9. Micha Sal vt nitak yumma vttvt isht ia ka Lewi ya i 
nuktuhla tok. 

10. Atuk o onna ma yakohmi tok, shilombish okpulo vt, 
Chitokaka yvt ik yohmi ahni na Sal a ont onvtola tok; 
mihma aboha iklvna tasimbot ai anumpuli tok: mihma Lewi 
vt tikba chatuk akinli chohmit ibbak a isht olachi tok: 
mihma Sal ibbak a tvbi tuli halupa ontula vt foka tok. 

11. Mihma Sal vt tvbi tuli halupa ontula ya pila tok; 

Lewi ya issot aboha okhowata ya anvhlichi lashke, achi 
hatuk osh. Mihma Lewi vt hitukla ha 1 kanvllit kohcha 
tok. 

12. Mihma Sal vt Lewi ya 1 nukshopa tok; Chihowa vt 
ibafoyuka cha, Sal ano i filvmmi hatuk o. 

13. Yumohmi kak o Sal vt ilap ai ititakla ya kanvllichi 
cha, tahlepa sipokni pehliecha chi ho 1 kvpitvni ikbi tok: 
micha okla itikba ya akohchit ivt ont chukohowa tok. 

14. Mihma Lewi vt nana a kaniohmi puta kvt ile hopo- 
yuksuli tok; mihma Chihowa vt ibafoyuka tok. 

15. Yvmohmit ile hopoyuksali fehna na Sal vt pisa mvt, 
i nukshopa tok. 

16. Yohmi kia itikba ya akohchvt ivt, ant chukohowa 
hatuk o, Islael moma, micha Chutah moma aiena kvt Lewi 
ya holitobli tvk. 

17. Mihma Sal vt Lewi ya, Yakeh! svso tek akni Melab 
yvmmvt chi tekchi ya chi ho chima la chi hoke: peh nuk- 
wia ikshot is svm in chilitvt Chihowa im itibi ya ish itibash- 
ke, im achi tok. Svbbak vt ik onvtolo kashke, amba Filis- 
tin okla ibbak ak osh onvtolashke, Sal vt achi hatuk okvt. 

18. Mihma Lewi vt Sal a, Kuta sia hoh cho? Islael ai 
ititakla ha vm ilhfiopak, micha aki in chuka achvfa vt nanta 
hatuk o miko ya iyupi la hinla cho? im açhi tok. 

19. Atuk oh kia yakohmi tok, Sal ushetik Melab a Lewi 
ya ima he vlhpesa ak inli kia, Meholahlait hatak Atliel ako 
tekchi yachi ho ima tok. 

20. Mihma Michal Sal ushetik vt Lewi ya anushkunna 
tok: mihma Sal a okla im anoli ma, nana ka im vlhpesa tok. 

21. Mihma Sal vt, Yvmmak o ima lashke, yohmikma isht 
ibetvbli na Filistin okla ibbak vt im asanalashke, achi tok. 
Yvmohmi hosh Sal vt Lewi ya, Himak nitak a tuklo ka 
achvfalit is som iyupa chi hoke, achi tok. 

22. Mihmvt Sal vt in tishu vhleha ha im apesvt, Lewi ya 
lumvt hush im anumpulit, Yakeh! miko vt chi ahninchish- 
ke, mikma in tishu vhleha hvt chi holitoblishke: yvmohmi 
hoka himak ano miko ya ish iyupashke, hvsh achashke, achi 
tok. "E ST 

23. Mihma Sal in tishu vhleha hvt anumpa yvmma Lewi 
haksobish a haklochit anumpuli tok. Mihma Lewi vt, Miko 
iyupi ka nana ik ahobo hvchim ahoba cho? vno vto hatak 
ilbvsba,holitopa keyu sia hoka, achi tok. 

24. Mihma Sal in tishu vhleha hvt im anoli kvt, Ilvppak 
o Lewi vt anumpulishke, achi tok. 

25. Mihma Sal vt, Ilvppak o hvsh im achashke, miko vt 
ohoyo vlhtoba binna keyu, amba miko vt in tvnvp a ilai- 
okha chi kvt, Filistin tikba hakshup tahlepa achvfa ho ahni 
hoke, achi tok. Yohmi kia Sal vt Filistin okla ibbak ako 
isht akuma hi a ahbni tok. 

26. Atuk o in tishu vhleha hvt Lewi ya anumpa ilvppa 
im anoli ma, Lewi vt miko iyupi ka im vlhpesa fehna tok: 
atuk o nitak vlhpisa vt ont ik taho kisha tok. 

27. Yvmohmi ma Lewi, micha hatak apeha tuk aiena kvt 
wakayvt ilhkoli cha, Filistin tahlepa tuklo ho vbi tok: 
micha Lewi vt tikba hakshup isht vla tok; mihma holh- 
tina ont ai vlhpiesa ho miko ya ant okla ima tok, yohmi na 
miko iyupa chi hatok. Mihma Sal vt tekchi yachi ho ushe- 
tik Michal a ima tok. 

28. Mihma Chihowa vt Lewi ya ibafoka, micha Sal ushe- 
tik Michal vt Lewi ya anushkunna ka pisvt ithana tok. 

29. Yohmi mvt Sal vt isht i shahlit Lewi ya 1 nukshopa 
tok: micha Sal vt Lewi ya in tunup toba kvt 1 shahlit 
mahaya tok, ` 

30. Yohmi ma Filistin pehlichi vhleha hvt kohchvt ia 
tok: atuk o yakohmi tok, kohchvt ia haya, Lewi vt ile ho- 
poyuksali kvt Sal in tishu vhleha moma ka i shahli tok: 
yohmi ho hohchifo hvt holitopa fehna tok. 


CHAPTA XIX. 


UMOHMI ma Sal vt ushi Chonahlan, micha in tishu 
vhleha moma ka im anumpulit, Lewi ya vba chi ka 

ì miha tok. 
2. Yohmi kia Chonahlan, Sal ushi vt Lewi ya ahninchi 

fehna tok: micha Chonahlan vt Lewi ya im anolit, Aki Sal 
vt chiba chi hosh chi hoyoshke: yohmi hoka himak a ahah! 
ish il ajahni na onnahinlashke, micha ish luma cha, alumaka 
ish ahantashke. 

3. Micha kohchvt ia lish, ish ai anta osapa ya aki ont 
apontvt hikia lish, it im anumpuli lashke; micha nana ho 
pisa likmvt, yummak o chim anoli la chi hoke, achi tok. 

4. Mihmvt Chonahlan vt iki Sal a im anumpulit anumpa 
achukma ho Lewi ya isht anumpuli mvt, Miko vt in tishu 
Lewi ya na kaniohmichit ik im ashucho kashke; nana chim 
ashvchi tuk keyu hoka; micha nana isht ahanta kot achuk- 
ma fehna kak o chi ahni tuk oka. 

5. Ilap im ilhfiopak a ibbak fohkit ieshi cha, Filistin ash 
vbi tuk oka; mihma Chihowa vt Islael moma ka ahlakofi 
chito ho im atahli tuk oke: chishno vt ish pisa cha, chi 
yukpa tuk oke: yohmi ka nana kaniohmi keyu ka Lewi ya 
ish bi cha, nan okpuni keyu issish a hlatvblit chi yoshuba 
chi cho? im achi tok. 

6. Mihma Sal vt Chonahlan a i haponaklo tok: micha 
Sal vt anumpa kullo il onochit anumpulit, Chihowa vt ok- 
chaya pulla ka illa he keyú, achi tok. 

7. Mihma Chonahlan vt Lewi ya i howa cha, Chonahlan 
vt yumma moma ka im anoli tok. Micha Chonahlan vt 
Lewi ya Sal a isht im ona na tikba chatuk a chohmit takla 
ahanta tok. 

8. Atuk o anonti tvnvp vt asha tok: mihma Lewi vt 
kohchvt ia cha, Filistin okla ha itibi cha, vbit tabli na ili 
kvt laua fehna tok: mihma okla 1 yihlepa tok. 

9. Mihma Chihowa vt ik yohmi ahni na shilombish ok- 
pulo vt, Sal vt tvbi tvli halupa ontvla vt ibbak foyuka hosh 
im aboha asha ma onvtola tok: mihma Lewi vt ibbak isht 
olachi tok. 

10. Mihma Sal vt Lewi ya tubi tuli halupa ontula aboha 
okhowata ka isht anvhlichi bunna tok: yohmi kia Sal itikba 
ya 1 kannakli na aboha okhowata ka tvbi tuli halupa ontvla 
nvhlit a hilechi tok: mihma Lewi vt maleli cha, ninak 
yumma hlakoñ tok. 

11. Micha Lewi in chuka im aiehchi cha, onnahinlikma 
vba chi ho Sal vt anumpa shali ya pit tihleli tok; micha 
Michal Lewi tekchi vt im anolit, Himak ninak a chik il ok- 
chalinchokmvt, onnaha ma chilla chi hoke, achi tok. 

12. Yohmi mvt Michal vt Lewi ya okhissushi pit kohchit 
akowvchi tok: mihma ia cha, malelit hiakofi tok. 

13. Mihma Michal vt naholbvt toba yọ topa hash bohli 
cha, issi kosoma hishi vlhpishi yo vihpishichichi cha, nan- 
tonna isht ompohomo tok. 

14, Atuk o Lewi ya isha chi ka Sal vt anumpa shali ya 
tihleli ma, Abeka hoke, achi tok. 

15. Mihma Lewi ya pisa chi ho Sal vt anonti anampa 
shali ya tihleli cha, Topa ha on itonla ho ishit hvs sum vla 
na vbi lashke, achi tok. 

16. Atuk o anumpa shali vhleha hvt ont chukowa ma, 
yakeh! naholbvt toba hvt topa hash issi kosoma hishi vlh- 
pishi yo vlhpishi hosh itonla tok. 

17. Mihma Sal vt Michal a, Nanta iamai ho yakohmi- 
chit is sa haksichi cha, an tunvp a ish chvffichi na hlakofi 
cho? im achi tok. Mihma Michal vt afalamichit Sal a, ‘Ak 
iá, nanta katiohmi ho chibi la chi cho? vm achi tuk oke, 
achi tok. 

18. Yohmi ho Lewi vt maleli cha, hlakofit, Samuel vt 
Lamah ya anta tuk o im ona cha, Sal vt kaniohmichi tuk a 
moma im anoli tok. Mihmvt yvmmvt, micha Samuel ita- 
tuklo kvt ivt Naiolh ak o ont ashwa tok. 

19. Mihma Sal a im anolit, Yakeh! Lewi vt Lamah yak- 
ni Naiolh ak o antvshke, achi tok. 

20. Mihma Lewi ya isha chi ho Sal vt anumpa shali ya 
tihleli tok: atuk o hopaii kaniohmi. kvt Shilombish anukfo- 
yukvt anumpuli ma, Samuel vt vihtoka tuk osh pehliechit 
hikia na okla pisa ma, Chitokaka imi Shilombish vt Sal im 
anumpa shali vhleha ha onvtola ma, yummak kia Chihowa 
ya aiokpahanchi tok. 

21. Atuk o Sal a im anoli ma, anumpa shali inla yo 
tihleli ma, Shilombish anukfoyukvt okla anumpuli ak inli tok. 
Mihma .Sal vt anonti ont atuchina ma, anumpa shali ya 

tihleli ma, Shilombish anukfoyukvt okla anumpuli akinli 
tok. 

22. Yohmi ma ilap ak kia ivt, Lamah ya ona cha, kuli 
chito yosh Sechu a hikia ho ona tok: micha ponaklot, 
Samuel, micha Lewi itatuklo mvto? achi tok. Mihma 
achvfa hosh, Yakeh! Lamah ya Naiolh ak ọ ashwa hoke, 
achi tok. 

23. Mihma Lamah yakni Naiolh ak o ona tok: mihma 
Chitokaka imi Shilombish vt onvtola akinli tok, micha 
Shilombish anukfoyukvt anumpulit mahayvt Lamah yakni 
Naiolh a ona tok. 

24. Micha im anchi yak kia shoelit tahli cha, Samuel 
itikba ya Shilombish anukfoyukvt anumpuli ak inli tok; 
micha nipi bieka chiyuhmi hosh itoyula na nitak yummvt 
shoyuhbi cha, ninak yvmmvt ont hlopulli tok. Yvmohmi 
ho achi kvt, Sal ak kia hopaii vlhleha ha ibafoyuka cho? 
okla achi tok. 


UPANA mS 


IHMA Lewi vt Lamah yakni Naiolh a issvt, malelit 
Chonahlan a, Nanta ho katiohmi li tuk oh cho? nana 
ashvchi li kvt nanta ho? micha chiki itikba ya nana ik vlh- 
peso yvmohmi li kvt nanta ho vm ilhfiọpak a hoyo cho? 
ont achi tok. 

2. Mihma, Ik yvmohmo kashke, chilla he ieaie: 
yakeh! aki vt nana chito hokmá, keyukmvt iskitini hokmá, 
nana kia ik sum anolo kvt yvmihcha he keyu hoke: micha 
nanta katiohmi ho aki vt ilvppa an luhma hinla cho? yoh- 
ma he keyú, im achi tok. 

3. Mihma Lewi vt anumpa kvllo il onochit anumpulit, Is- 
sa kana ka chiki vt ithana kvt ahli; atuk osh achi kvt, Cho- 
nahlan vt ik nukhaklo ka chi kvt ilvppa ik ithano kashke : 
yohmi kia Chihowa okchaya pulla ka, micha chimi shilom- 
bish vt okchaya pulla ka, peh ahabli achufa ohmi hosh aiilli, 
micha si ititakla ya takali hoke, achi tok. . 


CHAPTA XX. 6l 


4. Yohmi ma Chonahlan vt Lewi ya, Nana ho chimi shi- 
lombish vt ahnikma, chi yumihchi lashke, im achi tok. 

5. Mihma Lewi vt Chonablan a, Yakeh! onna hayvt 
hushi talali yoke, yohmi ka miko vt impvt binilikma, takla 
binili la he vlhpesa : yohmi kia, Ak ia cha, yakni haiaka ya 
ak luma na nitak ont atuchina ik opiá. 

6. Chiki vt iksho si ahni yobakma, yohmikma yak ish 
achashke, Lewi vt malelit Behlehem in tvmaha holihta ya 
ona hi a achunanchit vm asilhha tuk oke: yvmma in chuka 
achufa moma kvt afummikma nan vbit isht aiokpvchi isht 
asha hoka. 

7. Yakohmikma, Vihpesa, achikma, chin tishu hut it i 
kana ha chi hoke: amba nuklibesha fehnakmvt, nana ik 
achukmo anukfilli ka ish ithaiyanashke. 

8. Yumohmi hoka chin tishu ha ish 1 kanashke ; Chihowa 
itikba ya chin tishu ha nana it im vlhpisa ish it im apihisa 
tuk okvt: yvmohmi ak inli kia nan ashvchi vt si atakalikma, 
chishno akinli hosh is svbashke; nanta katiohmi họ chiki 
ya svsht ish im ona hinla cho ? im achi tok. 

9. Mihma Chonahlan vt, Ik chi yvmohmo kashke ; nana 
ik achukmo kvt chi onvtola hi a aki vt anukfilli ka ithana li 
fehnakmvt, ak chim anolo ka hinla cho? achi tok. 

10. Yvmohmi ma Lewi vt Chonahlan a, Kuta hosh vm 
anola chi cho? micha chiki vt kvllochi hosh chim anumpu- 
lik mvno ? im achi tok. 

11. Mihma Chonahlan vt Lewi ya, Inta! yakni haiaka ya 
kil ia, im achi tok. Mihma itatuklot kohchvt ivt yakni 
haiaka ya ona tok. 

12. Mihma Chonahlan vt Lewi ya, Islael in Chitokaka 
Chihowa ma! onna ha foka kanima, keyukmvt nitak ont 
atuchina ka aki im anukfila ha akostininchi li ka, yakeh ! 
achukma ho Lewi ya im anukfilli hokma, et chi pilvt ak 
chim anolokma, 

13. Chihowa vt yakohmi, micha i shahli fehna kia Cho- 
nahlan a yvmihchashke: amba aki vt im vlhpesa cha, nana 
ik achukmo chi yvmihcha he ahni, yohmikma chim anoli 
lish, chi pila likma, chi achukmakut ish ayashké: mikma 

aki ya ibafoyuka chatuk a 
kushke. 

14. Mikma ik svllo ka hi a si okchaya itintakla ka Chi- 
howa itikba ya is sa kana kak illa he keyu, 

15. Amba an chuka achvfa ak kia ish i kana cha, chik 
isso ho biliashke: keyu, Chihowa vt Lewi in tvnvp vhleha 
yakni paknaka ai asha ka mominchit vbit taiyahli haya kia, 
achi tok. : 

16. Yohmi ho Chonahlan vt Lewi in chuka achvfa ya 
rana it im vlhpisa it im apesa kvt, Chihowa ak osh Lewi in 
tunup vhleha ibbak ak ọ ai im a hoyashke, achi tok. 

17. Mihma Chonahlan vt i hullo hatuk osh, anonti Lewi 
ya anumpa kvllo ya il onochichi tok; ilap shilombish 1 hul- 
lo kak inli kyt i hullo hatuk okvt. 

18. Yohmi ma Chonahlan vt Lewi ya, Onna hayvt hvshi 
talali yoke; mikma iksho hacha, chi ahna chi hoke, ish ai 
om binili vt peh talaia chi hoke. 

19. Atuk o nitak tuchina ho ish ahanta tuk mvt, tushpvt 
ivt, nana isht il ashwa ma ish a luma tuk vt ish ona cha, 
tuli Esel bilika yak o ish ahantashke. 

20. Atuk ma oski naki tuchina ho nana ho husa itilaue- 
chit ichapaka pila la chi hoke. 

21. Mikma yakeh! hatak himita chvffichi lish, Ia cha, 
oski naki ont ahayuchi, achi lashke. Atokolit hatak himita 
ya, Yakeh! oski naki vt ish ahikia ka ola ashvshke, ishi, im 
achi likma, yohmikma ish mintashke : Chihowa vt okchaya 
pulla ka chi kana cha, anumpa nana kia chi onocha he keyu 
hoke. 

22. Amba hatak himita yash, Yakeh! oski naki vt ish 
ahikia ka misha ashushke, im achi likma, ish iashke: Chi- 
howa vt kanima pit chi chvffichi hoka. 

23. Micha nana ka chishno, micha vno il itatuklo kvt isht 
il anumpuli kamo, yakeh! Chihowa vt chishno, micha wno 
il itatuklo ka pititakla hikia na biliashke, im achi tok. 

24. Yohmi ho Lewi vt yakni haiaka ya luma tok: atuk 
o hvshi talali vt vla ma, miko ash osh impa chi hosh binili 
tok. 


chohmit Chihowa vt Ca 

25. Mihmvt miko ash osh yohmi chatuk vt im ai-om- 
binili, yymmvt aboha okhowata bilika yak o om binili tok: 
mihma Chonahlan vt wakaya ma, Abne vt Sal a apontvt 
binili ma, Lewi ai asha vt peh talaia tok. 

26. Yohmi kia nitak yumma Sal vt nana ik acho tok: 
Nana i kaniohmi tuk, ik kashofo; ik kashofo pullvshke, ah- 
ni hatuk osh. 

27. Atuk o onna ma yummvt hvshi nitak atukla ho ya- 
kohmi tok, Lewi ai asha vt peh talaia tok: mihma Sal vt 
ushi Chonahlan a, Nanta katiohmi họ pilashash, micha 
himak nitak aiena ka Chesse meti vt impot ik lo cho? im 
achi tok. 

28. Mihma Chonahlan vt afalamichit Sal a, Lewi vt Be- 
hlehem a ia hi vt achunanchit vm asilhha tuk oke. 

29. Micha, Ak ia, chim asilhha lishke; pin chuka achufa 
vt tumaha holihta ya nan vbit isht aiokpvchi isht asha hoka ; 
micha itibapishi li hut ona la hi a a miha tuk oke: yohmi 
ka chi holhponayo hanta a chi ahayuchi li tuk okmvt, ak 
aya, chim asilhha lishke, micha itibapishi li vhleha ha ont 
pisa lashke, achi tuk oke. Yvmohmi tuk osh miko im al | 
impa ya ik lo hoke, im achi tok. 

30. Mihma Sal vt Chonahlan a i nokowa kvt libbi Kina 
cha, Ohoyo isht acheba, micha miko im asanali ushi chia 
hvt nan ishit chi hofahya he, micha chishki vt nipi banot 
ishit hofahya hi a Chesse ushi ya ish il ai ishi ka ithana li 
keyu ? 

31. Chesse ushi vt yakni paknaka ya okchayvt ai ahanta 
takla ka, chishno, micha ish apehlichika yvt kvllot hikia he 
keyu. koke. Yumohmi hoka himonasi ya pit hoyot isht vm 
via, ili pulla chi hoke, im achi tok. 

32. Mihma Chonahlan vt iki Sal a afalamichit, Nanta ka- 
tiohmi ho illa chi cho? nanta ho yvmihchi tuk o? im achi 
tok. 

83. Mihma Sal vt tvbi tuli halupa ontvla ishit nvhla chi 
hosh pila tok: yvmmak o iki vt Lewi ya vbi pulla kak o 
ahni ka Chonahlan vt isht ithaiyana tok. | 

34. Yohmi ho Chonahlan vt nokowa kyt libbi fehna hosh 

ai impa ya wakaya cha, hvshi nitak atukla ka ik impo tok: 
Lewi ak o ishit nukhaklo hatuk osh, iki vt hofahyali kak 
atok. l 

35. Atuk 0 onnahinli ma yakohmi tok, Lewi ya nitak it 
im apesa tuk a ont ai vlhpiesa ma, Chonablan vt vlla nakni 
ya ilaueli cha, kohchvt ivt yakni haiaka ya ona tok. 

36. Micha im vlla nakni ya, Malelit ia cha, oski naki ya 
pila li ka ont ahayuchi, im achi tok. Atuk o vlla nakni 
yash osh maleli ma, oski naki ya vbanvblichit pila tok. 

37. Atuk ọ vlla nakni ash osh oski naki Chonahlan vt pit 
pila tuk a ai ona ma, Chonahlan vt jakaiyachit 1 payot, Oski 
naki vt ish a hikia ka misha keyu? achi tok. 

38. Micha Chonahlan vt vlla nakni ya jakaiyachit 1 payut, 
Pvlhki, tushpá, ish hikia ná, achi tok. Mihma Chonahlan 
im vlla nakni vt oski naki yash aiowa cha, 1 shahli ya im vla 
tok. 

39. Yobmi kia vlla nakni vt nana ik ithano tok: Chona 
hlan, micha Lewi ak illa hosh nana ka ithana tok. 

40. Mihma Chonahlan vt im oski naki yash im vlla nakni 
ya ima cha, Ia cha, tumaha holihta ya isht oná, im achi tok. 

41. Atuk o vlla nakni vt ia mak mli ho Lewi vt oka 
mahli imma talaia ho wakayvt kohcha cha, aka itulut na- 
shuka ishit hiipia cha, hituchina ha akachunoli tok : micha 
iti suksowa mvt, itiba yahaya ma, Lewi ak osh isht atampa 
tok. 

42. Mihma Chonahlan vt, Chi achukmakvt ish ayashke; 
il itatuklo kvt Chihowa hochifot anumpa kullo il onochit, 
Chihowa vt vno, micha chishno ya pititakla ya, micha vm 
isht atiaka, micha chim isht atiaka itintakla ya hikia na bili- 
ashke, il achi tuk oka, im achi tok. Mihma wakaya cha, ia 
tok: mihma Chonahlan vt tumaha holihta ya ont chukowa 
tok. 


CEARTA NEA, 


UMOHMI ma Lewi vt Ahimelech vt Nob a anta tuk o 
im ona tok: mihma Ahimelech vt Lewi ya itafama mvt, 

nukshopa cha, Nanta katiohmi ho chishno ak bano ma, ha- 
tak nana kia chi apihvt ik ayo cho? im achi tok. 

2. Mihma Lewi vt Ahimelech naholitompa isht vtta ya, 
Miko vt nana vm apesa cha, Nana a kaniohmi ho tohnot chi 
pila li, micha nana chim apesa li tuk a kvna kia ik ithano 
kashke: yohmi hosh an tishu vhleha ha yvmma, micha 
yumma achit im apesvt tahli li tuk oke, vm achi tok. 

3. Yvmohmi hoka himonasi ya nanta hosh chibbak a foka 
cho? pvska lumbo tahlapi ho svbbak a ish fohkashke, ke- 
yukmvt kaniohmi hosh chiyakma, im achi tok. 

4. Mihma naholitompa isht vtta ash osh afalamichit Lewi 
ya, Pvska ik hullocho vt svbbak a ik foko, amba pvska hul- 
lochi yak illa hosh asha hoke; hatak himithoa ak osh ohoyo 
ik ahalaio tuk okma, im achi tok. 

5. Mihma Lewi vt afalamichit naholitompa isht vtta yash, 
Ahli hoke; nitak tuchina kohchvt minti li tuk itintakla ka 
pi ahalaia tuk keyu hoke, micha hatak himithoa nan im ai- 
vlhto puta kvt kashofa hoke, mikma pvska vt ik hullocho 
ohmi hosh akinli, ahli himak ako nan aivlhto foka na hul- 
lochi tuk oh kia, im achi tok. 

6. Yvmohmi ho naholitompa isht vtta yash osh pvska 
hullochi ya ima tok: yvmma pvska vt iksho hatuk oka; 
amba pvska otuni Chihowa itikba ya ai ishi tuk, micha 
puska lvshpa talali nitak mak inli yommak illa hosh asha 
hatuk oka. 

7. Yohmi ma Sal in tishu vhleha ha ai achufa hatak 
achufa hosh Chihowa itikba nana isht vtta hosh nitak yum- 
ma anta tok; micha hohchifo kvt Toek Etomait atok, nana 
vlhpoa apistikeli Sal vt im aiasha ka i shahli fehna tok. 

8. Mihma Lewi vt Ahimelech a, Micha tvbi tvli halupa 
ontvla, keyukmvt bushpo falaia vt chibbak a foka cho? 
miko nana akaniohma he ahni kak osh anukwaya hatuk o, 
am bvshpo falaia, micha nahalupa nana kia ak esho tuk oka. 

9. Mihma naholitompa isht vtta yash osh, Yakeh ! Koliah 
Filistin hatak a Elah okfa ha isht ish ai vbi tok bvshpo fa- 
laia ak osh nantvnna abonunta hosh efot ashaka takanlishke : 
yummak o ish isha hinlakmvt, ishi: inla. yvt iksho, yummak 

iz 


66 I. SAMUEL, 


illa ilvppa itonla hoka. Mihma Lewi vt yumma chohmi kvt 
iksho hoka vmá, achi tok. 

10. Mihmvt Lewi vt Sal a į nukshopa hatuk osh wakaya 
cha, nitak yvmma malelit, Achish Kalh 1 miko ya im ona tok. 

11. Mihma Achish in tishu vhleha hvt, Ilvppvt Lewi 
yakni yvmma 1 miko keyu cho? ishit hihlvt, it in talohowvt 
Sal vt tahlepa sipokni ho vbikma, Lewi vt tahlepa sipokni 
pokoli ho vbishke, achi tok mak keyu ? im achi tok. 

12. Mihma Lewi vt anumpa ilvppa chukvsh fohkit leshit 
aya cha, Kalh 1 miko Achish a į nukshopa fehna tok. 

13. Micha nana akaniohmi chatuk vt itikba ya im il inlv- 
chi cha, ibbak foka kvt tasimbo im ilahobit, holihta okhissa 
isht vihkuma ya kvllit, itukchi ya yanvllichi na nutakhish a 
o yanvlli tok. 

14. Yvmohmi ma Achish vt in tishu vhleha ha, Yakeh ! 
hatak vt tasimbo yoke: yvmohmi hoka nanta katiohmi ho 
isht hvs sum vla tuk oh cho? 

15. Hatak tasimbo sa bunna ho ilvppa isht hvsh la na sa 
tikba a ile tasimbochit anta cho? hatak ilvppvt vm aboha 
chukowa chi cho? im achi tok. 


CHAPTA XXII. 


UMOHMI ho Lewi vt yomma vttvt ivt, Atullam hichuk- 

bi ont chukowvt hlakofi tok: atuk o itibapishi vhleha, 

micha iki in chuka achvfa vt haklo mvt, yommak o ivt im 
ona tok. 

2. Yohmi ma ilbvsha puta, aheka in takanli puta, micha 
chukvsh ik im achukmo puta kvt im itahoba tok; mihma 1 
kupituni toba tok; mihma hatak tahlepa ushta foka hosh 
apeha tok. i 

3. Mihma Lewi vt yvmma vttvt ia mvt, Moab yakni Mis- 
peh ak o ona tok: micha Moab i miko ya, Aki micha hvsh- 
ki vt kohchvt vla cha, chi apehvt ahashwa tuk o Chitokaka 
yut nana ho a kaniohmicha chi hatukma akostininchi lashke, 
chim asilhha lishke, im achi tok. 

4. Micha Moab 1 miko itikba ya isht im ona tok: micha 
Lewi vt hichukbi foyuka moma ho yvmmak o apehvt aiasha 
tok. 

5. Mihma hopaii Kat vt Lewi ya, Hichukbi yo chik anto 
kashhe; ish ia cha, Chutah yakni ya ish onashke, im achi 
tok. Yvmohmi ma Lewi vt ia cha, Halelh kowi haiaka ya 
ont chukowa tok. 

6. Atuk o Sal vt Lewi, micha hatak apehvt aya tuk vt 
haiaka ho haklo mvt, (mihmvt Sal vt tvbi tuli halupa ontvla 
ibbak a foyuka hosh Lamah yakni Kibeah ak o iti nuta 
ahanta tok, mihma in tvshka vhleha hvt afolublit hieli 
tok.) 

7. Yvmohmi ma Sal vt in tishu vhleha hvt afolublit hieli 
tuk a, Himak ano hvsh haiyaklashke, Benchamait vhleha ha 
hvchia ma! Chesse ushi vt hvsh moma ka osapa, micha 
pakvpi ahollokchi puta ka hvch ima cha, tahlepa sipokni i 
kvpitvni, micha tahlepa 1 kvpitvni hvch ikba hinla ho? 

8. Yohmi ho hvsh moyuma kvt im anukfila achvfvt hvs 
svm asanali cha, hush achvfa kia svso hvt Chesse ushi ya 
anumpa it im ai achvfa ka hvs svm anoli keyu, micha hysh 
achvfa kia hvs sa nukhaklo cka, svso hvt an tishu ya nuk- 
fohkichit vm 1 sanalichina himak nitak ak kia vm aiehinchi 
ka hvch ik sum anolo cho? im achi tok. 

9. Yohmi ma Etomait hatak Toek, yvommvt Sal in tishu 
vhleha puta pehlichi vlhtoka ash osh afalamichit, Chesse 
ushi vt Nob a vlvt, Ahitub ushi Ahimelech a im ona ka pisa 
li tok. 

10. Mihma Chihowa ya im i ponaklo cha, ilhpak a ima 
myt, Filistin hatak Koliah i 1 bushpo falaia aiena ka ima ho 
pisa li tok oke, im achi tok. 

11. Yohmi ma miko vt naholitompa isht vtta Ahimelech, 
Ahitub ushi, micha iki in chuka achufa, naholitompa isht 
asha vhleha Nob aiasha tuk vt moyuma ka pit hoyo tok: 
mihma okla moyuma kvt miko ya im ona tok. 

12. Mihma Sal vt, Himonasi ya ish haiyaklashke, Ahitvb 
ushi chia ma! achi tok. Mihma afalamichi mvt, Yak hikia 
lishke, a shahli ma! achi tok. 

13. Mihma Sal vt, Nanta katiohmi ho chishno, micha 
Chesse ushi hvsh itatuklo kvt im anukfila hvsh it im ai 
achvfvt hvs sum asanali cho? micha pvska, micha bvshpo 
falaia aiena ka ish ima cha, Chitokaka ish im į ponaklo na 
wakayvt vm i sanali cha, himak nitak ak kia aiehchi cho ? 
im achi tok. 

14. Yohmi ma Ahimelech vt afalamichit miko ya, Mikma 
kvta hosh chin tishu vhleha puta ka chim ai ahli kvt Lewi 
chohmi kvt anta? yummak okvt miko iyup, micha, Kanima 
ish iashke, ish i miha na ia hoke, micha chin chuka achufa 
ya holitopa hosh ahanta hoke. 

15. Yohmi ka yvmmak o Chitokaka ya imi ponaklot isht 
ia li tuko? yvmmak oka chik si ahno kashke. Miko vt in 
tishu ha, micha iki in chuka achufa moyuma ka nana kia ik 
onocho kashke : chin tishu hvt iluppa moma ka akostininchi 
tuk keyu, ola takla, micha atampa kia, achi tok. 

16. Mihma miko vt, Chilli pulla chi hoke, Ahimelech 
ma! chishno, micha chiki in chuka achvfa moma kvt, im 
achi tok. 

17. Mihma miko vt hatak aka hika afolublit hieli tuk a, 
Ho filema cha, Chihowa naholitompa isht asha vhleha ha 
hvsh bashke; yvmma ibbak ak kia Lewi yak o ibafoka ho- 
ka, micha maleli ka okla ithana ak inli kia, ik sym anolo 
hatuk oka, im achi tok. Yohmi kia miko in tishu vhleha 
hvt ibbak a pit ọ weli cha, Chihowa 1 naholitompa isht 
asha vhleha ha onvtola he keyu tok. 

18. Mihma miko vt Toek a, Chishno ak osh ish filema 
cha, naholitompa isht asha vhleha ha ish onvtolashke, im 
achi tok. Mihma Toek vt filema cha, naholitompa isht asha 
vhlehai hash onvtola mvt, nitak yvmma hatak pokoli untu- 
china akucha tahlapi hosh linen efot vlbeha ha vbi tok. 

19. Mihma naholitompa isht asha in tvmaha holihta Nob 
a bushpo falaia isht issot kanchi mvt, hatak, micha ohoyo, 
vlla, micha na pishi puta, micha wak, micha issuba hakso- 
bish falaia, micha chukfvlhpoa aiena ka bvshpo falaia halupa 
ya isht vbit tahli tok. 

20. Mihma Ahitub ushi Ahimelech a ushi vhleha ha 

achvfa kvt Abiahla hohchifo hosh hlakofi cha, malelit, Lewi 
ya iakaiya tok. 

21. Micha Abiahla vt Sal vt Chihowa 1 naholitompa isht 
asha vhleha ya vbi tuk a Lewi ya im anoli tok. 

22. Mihma Lewi vt Abiahla ya, Nitak yumma Etomait 
hatak Toek vt yumma anta tuk vt, Sal a im anoli pulla chi 
ka ithana li tok: vno ak o pulla ho chiki in chuka achvfa 
puta kvt isht illit tahvshke. 

23. Sa takla ish ahantashke, chi nukshopa ná: vm ilh- 
fiopak a hoyo kvt chim ilhfiopak a hoyo hoka: yohmi kia is 
svbafoyukakma, chi atona chi hoke, im achi tok. 

OHMI ma Lewi ya okla im anolit, Yakeh! Filistin okla 
hvt Keilah ya in tanampi cha, nan-anihechi ya wehpu- 
lishke, achi tok. 

2. Yohmi ho Lewi vt Chihowa ya 1 ponaklot, la lish, 
Filistin vhleha ilvppa issot kanchi la chi cho? achi tok. 
Mihma Chihowa vt Lewi ya, la cha, Filistin vhleha ha issot 
ish kanchi cha, Keilah ya ish hlakofichashke, im achi tok. 

3. Mihma Lewi in tvshka vhleha hvt, Yakeh! pi nuksho- 
pa hosh Chutah ilvppa il ai asha: yohmi kvt Keilah ya onvt 
Filistin tvshka chipota itibi hokak heno ili nukshopa kvt i 
shahli fehna vlhpesa keyu? im achi tok. 

4. Yohmi ma Lewi vt himakma anonti Chihowa ya i po- 
naklo tok. Mihma Chihowa vt afalamichit, Wakaya cha, ivt 
Keilah ya ish onashke; Filistin vhleha ha chibbak a fohki 
la chi hoke, im achi tok. 

5. Yohmi ho Lewi, micha in tvshka vhleha aiena kvt Keilah 
ya ona cha, Filistin vhleha ha itibi mvt, issot kanchi na illi 
kvt laua fehna tok; micha 1 wak a pehlichit ishit minti tok. 
Yohmi hosh Lewi vt Keilah okla ajasha ka hlakofichi tok. 

6. Atuk o yakohmi tok, Ahimelech ushi Abianla vt ma- 
lelit, Lewi vt Keilah ya anta tuko im ona mvt, efot vt ibbak 
a foyuka hosh ona tok. 

7. Mihma Lewi vt Keilah ya ona ka Sal a im anoli tok. 
Mihma Sal vt, Chitokaka yvt svbbak a fohki hoke: tvmaha 
holihta okhissa, micha okhowatkuchi isht ashana asha ka 
chukowa kyt im okshilita hoka, achi tok. 

8. Mihma Sal vt, Keilah ya ona cha, Lewi micha in tvsh- 
ka vhleha ha in tanampit afolubla chi hosh okla moma ka 
hoyot itvnahli tok. 

9. Mihma Sal vt lumvt nana yi achukmo ka yvmihchit 1 
sanali ka Lewi vt ithana tok: micha Abiahla naholitompa 
isht vtta ya, Efot a isht ish lashke, im achi tok. 

10. Yohmi ma Lewi vt, Islael in Chitokaka Chihowa ma! 
chin tishu vt Sal vt vno pulla kak o Keilah ya vla cha, tv- 
maha holihta ya okpvnit tahli bvnna ka haklo tuk pulla hoke. 

11. Keilah hatak vhleha hvt ibbak a sa fohka chi cho? 
chin tishu hvt haklo tuk a Sal vt vla chi mvhli cho? Islael 
in Chitokaka Chihowa ma! chin tishu ha ish im anolashke, 
chim asilhha lishke, achi tok. Mihma Chihowa vt, Ula chi 
hoke, achi tok. 

12. Mihma Lewi vt, Keilah hatak vhleha hvt vno, micha 
an tvshka vhleha ha Sal ibbak a pi fohka chi cho? achi tok. 
Mihma Chihowa vt, Chishit ibbak a chi fohka chi hoke, 
achi tok. 

13. Yohmi ma Lewi, micha in tvshka vhleha yummvt 
tahlepa hannali foka hosh wakaya cha, Keilah ya kohchvt 
ia cha, kanima yo ia hinlakmvt, okla ia tok. Atuk ọ Lewi 
vt Keilah ya kohchvt kvnia ka Sal vt im annoa tok: micha 
kohchvt ia chi im anukfila tuk vt issa tok. 

14. Mihma Lewi vt yakni haiaka ai atuko kvllo ahanta 
cha, Sif yakni haiaka nvnih foka yak o ahanta tok. Mihma 
Sal vt nitak moma ka hohoyo kia, Chitokaka vt ibbak a ik 
fohko tok. l 

15. Mihma Sal vt im ilhfiopak a hoyo hosh kohchvt minti 
ka Lewi vt akostininchi tok: micha Lewi vt Sif vakni haiaka 
kowi ahanta tok. 

16. Mihma Sal ushi Chonahlan vt wakaya cha, ivt kowi 
Lewi ai vtta ka im ona tok; micha Ohitokaka pulla ka ibbak 
a ishit hlampkochi tok. 

17. Micha, Chi nukshopa ná: aki Sal ibbak vt chi aha- 
yucha he keyu: mikma Islael a ish miko yahi oke, mikma 
pit chi chapa la hi oke: micha yvmmak kia aki Sal vt itha- 
na hoke, im achi tok. 

18. Micha tuklo kvt nan it im vlhpisa it im apesvt okla 
tok: mihma Lewi vt kowi ahanta ma, Chonahlan vt in chuka 
ia tok. 

19. Mihma Sifait vhleha hvt, Kibeah Sal ai vtta ka ona 
cha, Lewi vt pi takla kowi Hachilah nvnih, yummvt Cheshi- 
mon a im oka mahli yak 0 nvnih paknaka ai atuko alumvt 
ahanta keyu ? 

20. Yumohmi hoka himak ano miko ma! chi chukush nana 
aiahni tuk pulla mak osh chim vlhpesvt ish onashke; mikma 
pishno yokvto miko ibbak a e fohki kak a hi oke, achi tok. 

21. Mihma Sal vt, Chihowa ya i holitopa hvchia hash- 
ke; hvs sa nukhaklo hokuvt. 

22. Oh iá, hvchim asilhha lishke, anonti hvchim vihtaha 
cha, ai vtta, aluma aiena, micha kvna hosh yvmma anta 
ka pisa tukma, hvsh akostininchashke ; i hosii fehna ho 
vm annoa hoka. 

23. Yvmohmi hoka aluma in talohvt aluma chatuk puta 
ka yakohmi ahnit, pisvt hvsh tahlikmvt, anonti atokowa ant 
hvs sum anolikma, hvchi awant ia lashke: atukma yakni ya 
ahantakma, Chutah tahlepa sipokni puta ka mominchit. a 
hoyot hlopulli lashke, achi tok. 

24. Mihma okla wakaya cha, Sal a tikba yot, Sif a ona 
tok: yohmi kia Lewi, micha in tvshka vhleha aiena kut 
Maon yakni haiaka yakni patali yosh Cheshimon im oka 
mahli imma yak o aiasha tok. 

25. Sal ak kia, micha in tvshka vhleha aiena kut hoyot 
ilhkoli tok. Mihma Lewi ya im anoli tok: yvmohmi ma 
akowvt hichukbi ont chukowa cha, Maon yakni haiaka yak 
0 ahanta tok. Atuk ọ Sal vt yumma haklo mvt, Lewi ya 
Maon yakni haiaka ai iakaiya tok. 

26. Mihma Sal vt nvnih ha ilvppa in n. a ia ma, 
Lewi, micha in tvshka vhleha aiena kvt yumma in tvnnvp a 
ia tok: mihma Lewi vt Sal a i nukshopa hatuk osh, tush- 

pvt i filvmmit ia tok; Sal, micha in tvshka vhleha aiena kvt 
Lewi, micha in tvshka vhleha aiena ka isha chi kvt afolubli 
hatuk oka. 

27. Yohmi tuk kia anumpa shali vt Sal a im vla mvt, 
Tushpvt ish mintashke, Filistin vhleha hvt yakni ya iba 
chukowa hoka. 

28. Yvmohmi ho Sal vt Lewi ya ahlioa tuk vt falama 
cha, Filistin vhleha ak o itibit ia tok: yvmohmi ho yvmma 
Sela-hammah-lekolh akla hohchifo tok. 

29. Mihma Lewi vt yvmma vttut ia mvt, ai atuko kollo 
En-keti yak o ona cha, ahanta tok. 

PA WA o yakohmi tok, Sal vt Filistin vhleha ha iakaiyvt 
aya tuk vt falama ma, im anolit, Yakeh! Lewi vt En- 
keti yakni haiaka yak o antushke, achi tok. 

2. Yohmi ma Sal vt Islael moma ka hatak aiyua tahlepa 
sipokni tuchina ho ai ishi cha, Lewi, micha in tushka vhleha 
aiena issi kosoma nukshopa aiasha tuli foka ona cha, a hoyo 
tok. 

3. Atuk osh takla ya chukfvlhpoa i holihta vt a taloha 
ma, yumma hichukbi vt hikia tok: mihma Sal vt iyi ya om- 
pohoma chi hosh pit chukowa tok: mihma Lewi, micha in 
tushka vhleha aliena kvt hichukbi anukaka vhli aiasha tok. 

4. Mihma Lewi in tushka vhleha hvt, Yakeh! himak nitak 
ak o Chibowa vt, Yakeh! chin tvnyp a chibbak a fohki lik- 
ma, nana ho vlhpesa ish ahnikmvt, ish yvmihcha hi oke, 
achi tok mak oke, im achi tok. Yohmi ma Lewi vt wakaya 
cha, lumvt Sal im anchi wishakchi ya tvbli tok. 

5. Atuk o yakohmi tok, 1 himmak a Sal im anchi wishak- 
chi ya tvbli tuk ak osh chukvsh vt nvhla tok. 

6. Micha yvmmak ash osh in tvshka vhleha ha, A. shahli 
ihihowa nan ahamvt im vlhtoka ya svbbak a o welit im i 
sanali la hi.a Chihowa vt vm olvbashke, Chihowa nan aha- 
mvt im vlhtoka yoka, im achi tok. 

7. Yohmi hosh Lewi vt anumpa yakolnni kak 0 in tishu 
vhleha ha isht im alummi cha, wakayvt Sal a im 1 sanala hi 
aik im ahno tok. Amba Sal vto wakaya cha, kohchvt ia tok. 

8. Mihma Lewi ak kia i himmak a hichukbi ya kohchvt ia 
cha, Sal a iakaiyachit i payvt, A shahli miko ma! achi tok. 
Atuk o Sal vt filemvt olbvl pit pisa ma, Lewi vt aka nashu- 
ka ishit hlipia cha, im aka chunoli tok. 

9. Micha Lewi vt Sal a, Nanta katiohmi ho hatak im 
anumpa hvt, Yakeh ! Lewi vt chi hotopali bvnnvshke, achi 

ka ish 1 haponaklo cho? 

10. Yakeh! himak nitak a Chihowa vt MOERS ya svb- 
bak a chi fohki tuk a, himak nitak a chi nishkin vt pisvshke : 
micha kanimi kvt chibi la hi a a miha tuk oke; yohmi kia 
sa nishkin vt chi apovchi tuk oke: micha, Subbak a wieli 

lish, a shahli ha im 1 sanali la he keyu, Chihowa nan ahamvt 
im vlhtoka yoka, achi li tuk oke. 

11. Micha aki ma! pisá, ahli, chim anchi wishakchi vt svb- 
bak foka ka pisá: chim anchi wishakchi yak o tvbli lish, ak 
chi bo ketuk oka, nan ik achukmo, micha miko i flvmmit 1 
sanali aiena kvt svbbak a foyuka keyu ka ish pisa cha, ish 
ithaiyanashke ; micha chi yoshuba li tuk keyu hoke; yohmi 
kia vmi shilombish a ishi chi bunna cha, ish im aiehinchishke. 

12. Chihowa yak osh pitititakla ya nana pim apesashke, 
micha Chihowa ak osh chishno a vm ii aiokhashke: amba 
subbak vt chi onvtola he keyu hoke. 

13. Nitak chashpo nan achi vt, Nan ashuchi vt nan ashv- 
chi yak 0 a minti hoke, achi chatuk oka: amba svbbak 
okvto chi onvtola he keyu hoke. 

14. Islael i miko vt kvta ho hoyo hosh kohchvt aya ho? 
kuta ho iakaiyvt ish hlioli ho? ofi illi yọ isk hoyo cho? 
kvshti ho ish hoyo cho? 

15. Yvmohmi hoka Chihowa ak osh nan apesa yashke, 
micha vno, mikmvt chishno pititakla nana pim apesa cha, 
pisashke, micha si apehpoashke, micha chibbak a si a hla- 
kofichashke, im achi tok. 

16. Atuk o yakohmi tok, Lewi vt Sal a anumpa yakohmi 
im anumpulit ont tahli ma, Sal vt, Ilupput chiteh hoh cho? 

svso Lewi ma! achi tok, Micha Sal vt chitoli hosh yaiya 
tok. 

17. Micha Lewi ya, Chi ai vlhpiesa kvt vno ya is sa 
shahlishke : achukma ho is sa falumminchi hokvt, ik achuk- 
mo ho chi falumminchi li kia. 

18. Micha himak nitak a ai vlhpiesa ho is si vundilifohi 
chatuk vt ish otvninchishke; Chihowa vt chibbak a sa fo- 
yuki kia, chik sv bo hokvt. 

19. Hatak vt in tvnvp a ahayuchi kvt, achukmakvt ik iá, 
ahna hinla cho? yvmohmi hoka Chihowa vt achukma ho 
chi falvmminchashke, yvmmak o himak nitak a is si yvmih- 
chi hoka 

20. Micha yakeh! miko ish toba pulla chi, mikma Islael 
apehlichika yvt chibbak ak o kollot afoyuka chi ka ithana li 
fehnvshke. 

21. Yvmohmi hoka Chihowa pulla ho anumpa kvllo il 
onochit, vm ishtatiaka siakaiya ka chik hokofo ka he, micha 
sa hohchifo ha aki in chuka achvfa ish a mosholicha he keyu 
ka is sa mihashke, achi tok. 

22. Mihma Lewi vt anumpa kvllo il onochit Sal a į miba 
tok. Mihma Sal vt in chuka ia tok: amba Lewi, micha in 
tvshka vhleha hvt ai atuko ona tok. 


C'HOR TAA RORE? 


TUK o Samuel vt illi tok: mihma Islaelait moma kvt iti 

hoyot itvnaha cha, ishit yaiyvt, in chuka Lamah ya 

hohpi tok. Mihma Lewi vt wakaya mvt, ivt Palan yakni 
halaka ya ona tok. 

2. Mihma Maon vtta hatak osh imilayak vt Kamel ako 
asha tok: micha hatak yummvt imilayak chinto fehna cha, 
chukfvlhpoa vt tahlepa sipokni tuchina, micha issi kosoma 
tahlepa sipokni achvfa aiena hosh im asha tok: micha Ka- 
mel ak o chukfvlhpoa hishi vmo hosh anta tok.. 

3. Micha hatak vt hohchifo kvt, Nabal atok; micha tek- 
chi vt hohchifo kvt Abikail atok: micha ohoyo im anukfila 

achukma cha, pisa aiokli hatok: amba hatak vto bash ik- 
sho, micha nana akaniohmi kyt ik achukmo hatok; micha 
Kaleb in chuka achvfa ai achvfa hatok. 

4. Mihma Nabal vt chukfvlhpoa hishi vmo ho Lewi vt 
yakni halaka antvt haklo tok. 

5. Mihma Lewi vt hatak himithoa pokoli ho pila cha, 
Lewi vt hatak himithoa ya, Kamel a oh ona cha, Nabal a . 
irn onvt, sa hochifot hvsh aiokpuchashke. 

6. Micha hatak nan im vlhtaha achukma hosh ahanta ka, 
Achukmakvt ish ahantashke, chin chuka achufa vt achuk- 
makvt alashashke, micha nana chim asha moma kvt achuk- 
makut aiashashke, hvsh im achashke. 

7. Himak a chukfvlhpoa hishi vmo vt chim asha miha ka 
haklo lishke: yohmi ka chin chukfvlhpoa apistikeli vhleha 
hvt pi takla aiasha ma, e hotopali tok keyu; micha Kamel 
a aiasha moma ma, nana achvfa kia 1 kvnia tok keyu hoke. 
8. Hatak himithoa puta chim asha ka ish i ponaklokma 
chim anola hinla hoke. Yvmohmi ka nitak achukma ho e 
la hoka, hatak himithoa vt chi holhponayo u chi ahayu- 
chashke, chim asilhha lishke : nana hosh chibbak ont fokak- 
myt, hatak himithoa, micha chiso Lewi ya. ish imashke, 
hvsh im achashke, im achi tok. 

9. Atuk o hatak himithoa Lewi im asha tuk vt ona mvt, 
anumpa ilvppa puta kak o Lewi hochifot anumpulit ont 
tahli mvt, issa tok. 

10. Mihma Nabal vt afalamichit, Lewi in tishu vhleha ha, 
Kvta hosh Lewi yọ? micha kvta hosh Chesse ushi yo? 
nitak himak a fokali ka tishu laua kvt i shahli ha 1 mokofvt 
kunia hosh aiashushke. 

11. Yohmi ka am pvska, micha vm oka, micha a nipi 
yumma chukfvlhpoa hishi vm vmo yak o im vbi li tuk vt 
ishi lish, hatak kanima minti ya ak ithano kvt ima la hinla 
cho? achi tok. 

12. Yohmi ho hatak himithoa Lewi ya im asha yash osh 
filema cha, anonti ia tok; micha ona mvt, anumpa ilvppa 
puta ka im anoli tok. 

13. Mihma Lewi vt in tvshka vhleha hash, Hatak puta 

kut i bvshpo falaia ya isht il vskofuchashke, im achi tok. 
Mihma hatak puta kvt i bvshpo falaia aiyukali ka okla isht 
il vskofvchi tok: mibma Lewi ak kia į bvshpo falaia ya isht 
il vskofuchi tok: mihma Lewi ya iakaiyvt ia kvt tahlepa 
ushta foka ma, tahlepa tuklo kuto 1 nachukushpa yak o 
aiasha tok. 

14. Yohmi kia hatak himithoa al achufa kvt Nabal tekchi 
Abikail a im anolit, Yakeh! Lewi vt yakni haiaka vttvt 
anumpa shali ya pi shahli ya et in tihleli tuk ak 01 noko- 
wyt hofahyalit namihachi fehna tuk oke, achi tok. 

15. Amba hatak vhleha yommvt achukma fehna hatuk ak 
o ik pi hotopalo ketuk ; micha yakni haiaka ya il asha moma 
cha, it apehvt il asha moma kvt, nana kia ik pi kvnio tok. 

16. Chukfvihpoa il apistikeli takla kvt il aiasha moma 
ma, ninak, micha nitak alena ka holihta pin chiyuhmi tok. 

17. Yvmohmi hoka himak a ish anukfilli cha, nana ish 
kaniohma chi kvt ish ithaiyanashke: nana ik achukmo ho 
pi shahli, micha in chuka achvfa aiena ka im anukfilvt isht 
i sanali hoka: Belial ushi ak o ohmi ka kuna hosh im anum- 
pula he keyu hoka, achi tok. 

18. Mihma Abikail vt tushput pvska lumbo tahlepa tuk- 
lo, micha oka paki kotoba tuklo, micha chukfvlhpoa vt 
bushut vlhtaha vt tahlapı, micha onush vlwvsha vt vlhpisa 
tahlapi, micha paki shila champuli lokoli vt tahlepa achvfa, 
micha fik palvska tahlepa tuklo aiena ka ishit issuba hakso- 
bish falaia shapolichi tok. 

19. Micha in tishu vhleha ha, Sa tikba oh iá: yakeh ! 
chiakaiyvt maya la chi hoke, im achi tok. Yohmi kia i 
hatak Nabal a ik im anolo tok. 

20. Atuk 0 yakohmi tok, issuba haksobish falaia om 
binilit aya mvt, nvnih ai atuko ho ont apakfopa tok; mihma 
yakeh! Lewi, micha in toshka alena kvt ichapaka minti 
ma ont afama tok. l 

(21. Lewi vt, Peh pilla họ hatak ilvppa nana im asha 
moma ka yakni haiaka ya ai im apistikeli li nana kia immi 
hvt ik kvnio toshke: micha nana achukma kash ik achukmo 
ho a falumminchishke, 

22. Yakohmi, micha 1 shahli kia Chitokaka vt Lewi in 
tunup a yvmihchashke, onnahinli tohwikeli itintakla ka nana 
hosh im aiasha tuk moma nakni kia apoanchilikma, achi 
hatuk atok.) 

23. Mihma Abikail vt Lewi ya pisa mvt, tushpvt issuba 
haksobish falaia ya akowa cha, Lewi itikba ya nashuka ishit 
hlipivt, aka pit akachunoli tok ; 

24. Micha iyi itikba hblipia cha, A shahli ma! nanashichi 
ilvppvt vno ak o, vno pulla kak o si onvtolashke: micha ish 
baklo na chin tishu ohoyo hvt anumpulashke, micha chin 
tishu choyo im anumpa ha ish haklashke, chim asilhha 
lishke, 

25. A shahli hvt Belial hatak ilvppa Nabal fehna ka na 
yakohmi ik ahno kashke, chim asilhha lishke: hohchifo hvt 
yvmmak okvt im ahli hoka: hohchifo kvt Nabal'atuk osh 
im anukfila iksho hoke: amba chin tishu choyo sia hokuto 
a shahli hvt pit pila tuk hatak himithoa ya ak peso tuk oke. 

26. Yvmohmi hoka himak a a shahli ma! Chihowa vt 
okchaya pulla ka, micha chimi shilombish vt okchaya pulla 
ka, Chihowa vt chi katvbli na vlyt issish chik hlatvblo, 
micha chishno chibbak akinli ho ishit chik ilaiokhoshke ; 
yohmi ka chin tunvp puta, micha a shahli ha nana ik achuk- 
mo ka im ahni puta kvt Nabal ak ọ chohmashke. 

27. Micha himak a nahvibina chin tishu choyo hut a 
shahli ha isht im aya tuk a hatak himithoa vhleha a shahli 
lakaiya tuk ak o imashke. 

28. Chin tishu choyo nan ashuchi ya ish į kashofashke, 
chim asilhha lishke: Chihowa vt a shahli ha chuka kvllot 
hikia ho im ikba chi pulla hoka: a shahli hot Chihowa ya 
im itibi cha, chi nitak moma ka nana ik achukmo kvt chi a 
takalit haiaka tok keyu hoka, 

29. Yohmi kia hatak vt wakaya cha, chi hliolit, chimi 
shilombish a hohoyoshke: yohmi kia a shahli imi shilom- 
bish vt chin Chitokaka Chihowa im ai okchaya talakchi ya 
iba talaiyakcha hi oke; micha chin tvnvp imi shilombish 
okvno ishit pila pilvt kanchi kvt ishit pila iklvna yo fohki 
cha, pila ka chobmicha hi oke. 

30. Atukma yakohma he, Chihowa vt a shahli ha nana 
achukma puta yvmihcha he miha tok puta kvt aiahlichi cha, 
Islael pehlichi chi atokolikma. 

31. Nana kaniohmi keyu ho issish hlatvbli tok osh, ke- 
yukmvt a shahli hvt ilap akinli hosh il aiokha tok osh ilvppa 
isht ik chi nukhaklo cha, a shahli hvt chukvsh ik nvhlo 
kashke: amba Chihowa vt achukma ho a shahli ha yvmih- 
chikma, chin tishu choyo ha ish ithaiyanashke, achi tok. 

32. Yohmi ma Lewi vt Abikail a, Islael in Chitokaka 
Chihowa, yommak osh et chi pila na himak nitak a is si 
afama tuk vt holitopashke. 

33. Micha chim anumpa is sa miha kvt holitopashke, 
micha chishno vt chi holitopashke, chishno pulla hosh a ka- 
tvbli na himak nitak a issish ak hlatvblo, micha svbbak 
akinli ho isht ak il aiokhoshke. 

34.- Ahli fehna, tushpa hosh issi afama keyu tuk ma, 
Islael in Chitokaka Chihowa yvmmak osh chi hotopali la 
chin tuk a katvbli tuk vt okchaya pulla ka onnahinli toh- 
wikeli itintakla ka nakni kia Nabal a im okchaya hetuk 
keyushke, im achi tok. 

35. Isht im aya tuk a ibbak foyuka ka Lewi vt ishi cha, 
Chi achukmakvt chin chuka ish iashke: yakeh! chim anum- 
pa ha haklo lish, chi aiokpvchi li hoke, im achi tok. 

36. Mihma Abikail vt Nabal aivtta ka ona tok: mihma 
yakeh! Nabal vt miko impuchi chohmit in chuka ya ai 
impuchi hosh ahanta tok: mihmvt Nabal vt chukvsh im 
achukma tok haksi fehna hatuk osh: yvmohmi ma nana ola 
takla, micha atampa kia ik im anolo ho, ont onnvt tohwikeli 
tok. . 

37. Atuk oh kia yakohmi tok, onnahinli ak o oka paki vt 
1 kvnivt taha ma, tekchi vt ilvppa puta ka im anoli ma, chu- 
kush vt illi mvt, tuli nana kia chohmi tok. 

38. Atuk o yakohmi tok, nitak pokoli foka ma Chihowa 
vt Nabal a isso na illi tok. 

39. Mihma Nabal vt illi na Lewi vt haklo mvt, Nabal 
ibbak pulla ho ishit sa hofahya tuk a Chihowa vt si apeh- 
poa, micha in tishu nana ik achukmo yumohma hetuk ai 

katubli kvt holitopashke: Chihowa vt Nabal nan ashvchi 
tuk a ilap noshkobo ak inli ho onochi hoka, achi tok. Mih- 
mvt Lewi vt Abikail a ishit itauwaya chi hosh anumpa pilvt 
it im anumpuli tok. 

40. Atuk o Lewi in tishu vhleha hvt Abikail ai vtta 
Kamel a ona mvt, im anumpulit, Lewi vt isht e chi ona na 
ish auwaya chi ho et chi pi pilvshke, achi tok. 

41. Mihma wakaya mvt, nashuka ya aka pit isht akachu- 
noli cha, Yakeh! chin tishu ohoyo hvt peh tishu. hosh a 

shahli in tishu vhleha ha iyi ya achifa yashke, achi tok. 
42. Mihma Abikail vt tushpvt wakayvt, issuba haksobish 
falaia om binili ma, ohoyo himithoa tahlapi hosh iakaiya 
tok; mihma Lewi im anumpa shali vhleha ha iakaiyvt ia 
cha, tekchi toba tok. 

43. Mihma Lewi vt Chesleel ohoyo Ahinoam ak kia ishi 
tok; mihma itatuklot tekchit okla tok. 

44. Amba Sal vt ushetik Michal Lewi tekchi yatuk a 
Laish ushi Falti Kallim vtta yak o i bohli tok. 


CHAPTA XXVI. 


IHMA Sifait vhleha hvt Sal aivtta Kibeah ya ona cha, 
Lewi vt Hachilah nvnih Cheshimon itikba aluma keyu ? 
achi tok. 

2. Yohmi ma Sal vt wakaya cha, Sif yakni haiaka ya ivt, 
Islael hatak aiyua tahlepa sipokni tuchina ho pehlichi cha, 
Sif yakni haiaka yak o Lewi ya a hoya chi hosh ona tok. 

3. Mihma Sal vt Hachilah nvnih Cheshimon ichapaka 
hina takla yak o binanchi tok. Amba Lewi vto yakni haia- 
ka ahanta cha, Sal vt hoyot yakni haiaka ya minti ka pisa 
tok. 

4. Yohmi ma Lewi vt napisa ya tihleli tok; atuk osh Sal 
vt vla kvt ahli fehna ho haklo tok. 

5. Atuk osh Lewi vt wakaya mvt, Sal vt abinanchi tuk 
a ona tok: micha Sal, micha Ne ushi Abne tushka chipota 
1 kupituni aiena kvt ai itola ka Lewi vt pisa tok. Mihma 

Sal vt itichanulli hiohlit apakfoyupa ho anukaka itoyula 
ma, okla hvt binanchit apakfoyupa tok. 

6. Yohmi ma Lewi vt Ahimelech Hitait a, micha Seluiah 
ushi Abishai, Choab itibapishi itatuklo ka, Kuta hosh Sal im 
vibina ha si awant ia chi cho? im achi tok. Mihma Abi- 
shai vt, Uno ak osh ia lashke, achi tok. 

7. Yohmi ho Lewi, micha Abishai itatuklo kvt ninak o 
okla hash itonachi tok: mihma yakeh! Sal vt itichanvlli 
hiohlit apakfoyupa ho anukaka itonlvt nusi ma, micha tvbi 
tuli halupa ontvla vt im vlhpishi bilika yo yakni ishit nvhlit 
hikia na itoyula tok: mihma Abne, micha okla aiena kvt 
kahvt apakfoyupa tok. 

8. Mihma Abishai vt Lewi ya, Chitokaka yvt himak nitak 
a chin tunvp a chibbak a fohkishke: yohmi hoka himak a 
tvbi tvli halupa ontvla ya himonna achufa ho ishit nvhlit 
yakni pit shamvllichi lashke, chim asilhha lishke, micha 
hitukla ha isso la he keyu, achi tok. 

9. Mihma Lewi vt Abishai ya, Ish bi ná: kvta hosh Chi- 
howa nan ahamvt im vihtoka ya ibbak a ọ wielit i sanali kvt 
nana ik ashucho ka he kevu hoka, im achi tok. 

10. Micha Lewi vt achakalinchit, Chihowa vt okchaya 
pulla kvt Chihowa vt issa hi oke; keyukma illa he nitak vt 
im vla hi oke: keyukmvt tunvp ia cha, illa hi oke. 

11. Chihowa nan ahamvt im vlhtoka ya svbbak a o wie- 
lit i sanali la he a Chihowa vt vm olvbashke: yohmi kia 
tvbi tvli halupa ontvla vt im vlhpishi bilika hikia kak o ish 
ishi cha, isht ishko oka vlhto kak o ish ishi na il iashke, 
achi tok. 

12. Yohmi ho Lewi i tvbi tvli halupa ontvla, micha isht 
ishko oka vlhto im vlhpishi bilika talaia tuk a ishi tok: yoh- ' 
mi cha ivt okla tuk kia, hatak nana kia ik peso, micha ik 
akostinincho, micha ik okcho tok: momvt nusit aiasha hatuk 
osh; Chihowa vt ik yanin ahni na nusi kvllo kvt onvtola 
hatok oka. 

13. Yohmi ma Lewi vt misha tvnnvp ona cha, nvnih ho- 
paki paknaka ho Oo hikia tok, ititakla chito yosh takanli tok. 

14. Mihma Lewi vt okla ha, micha Ne ushi Abne ya pit 

i payvt, Abne chia hut anumpa falama ka chik anumpulo 
cho? im achi tok. Yohmi ma Abne vt afalamichit, Kuta 
chia hosh miko ya ish į paya cho? achi tok. 

15. Mihma Lewi vt Abne ya, Nakni chia keyu cho? micha 
Islael a kuta hosh chishno chohmi kvt anta cho? Yvmohmi 
hokak osk nanta katiohmi bo chi shahli miko ya chik apisti- 
kelo tuk oh cho? miko chi shahli ha okla hash ai achufa 
kvt vba chi hosh ona tuk oka. 

16. Ilvppa nana ish yvmihchi tuk vt vlhpesa keyushke. 
Chihowa nan ahamvt im vlhtoka hvchi shahli ha hvch ik 
apistikelo kvt, Chihowa hvt okchaya pulla ka hvch illa he 
vlhpesvshke. Yohmi ka himak a pisá, miko in tvbi tuli 
halupa ontvla, micha im isht ishko oka vlhto im vlhpishi 
bilika talaia tuk mvto ? im achi tok. 

17. Mihma Sal vt Lewi itih ha ithana cha, Svso Lewi 
ma! ilvppvt chiteh hoh cho? achi tok. Mihma, Svteh 
hoke, a shahli miko ma! Lewi vt achi tok. 

18. Micha, Nanta katiohmi ho a shahli hvt in tishu ha 
hliolit ish aya cho? nanta ho katiohmi li tuk oh cho? ak 
cho? nana ik achukmo nanta hosh svbbak a foyuka cho? 

19. Yvmohmi ka himak a a shahli miko yvt in tishu im 
anumpa ha haklashke, chim asilhha lishke. Chihowa ak 
osh is sum asanala chi ho chi nukfohki hatuk okma, nan 
isht aiokpvchi ya aiokpvchashke : amba hatak im vlla vhle- 
ha ak atuk okmvt, Chihowa itikba ya na palummi kvt onvto- 
lashke: Chihowa im ai isha he vlhpesa ya ahanta la hetuk 
a himak nitak a kohchit sa chvffichi cha, Ivt okla inla 1 na- 
holbvt toba puta yak o im antiá, vm achi hokvt. 

20. Yvmohmi ka himak a vm issish vt Chihowa nashuka 
itikba ya aka ik itolo kashke: Islael į miko vt, achufa hosh 
nvnih foka kofi hoyot aya chohmit, kvshti ho hoya chi hosh 
kohchvt aya hoka, achi tok. 

21. Yohmi ma Sal vt, Sai yoshubushke: falamá, svsso 
Lewi ma! himmakma chi hotopali la he keyu hoka, himak 
nitak a chi nishkin vt pisa ka vmi shilombish vt holitopa tuk 
oka: yakeh! im anukfila iksho a yvmohmi yo si yumohmi 
cha, ashvchi li fehnvshke, achi tok. ` 

22. Mihma Lewi vt afalamichit, Yakeh! miko in tubi tuli 
halupa ontvla yash, hatak himithoa ai achvfa kvt ant isht ik 
ona. 

23. Chihowa vt ai vlhpiesa, micha ai ahli kak o hatak 
puta ka im apesashke: himak nitak a Chihowa vt svbbak a 
chi fohki kia, Chihowa nan ahamvt im vlhtoka ya svbbak a 
o wielit i sanali li tuk keyu hoka. 

24. Micha yakeh! himak nitak a chim ilhfiopak a sa 
nishkin vt holitobli fehna tuk oka, yvmohmit vm ilhfiopak a 
Chihowa nishkin vt holitobli fehna cha, nana ai ilbvsha 
moma ka sa hlakofichashke, achi tok. 

25. Yohmi ma Sal vt Lewi ya, Chi holitopashke, svso 
Lewi ma! nana chinto ka ish yvmihchi cha, ish imaiya 
akinla chi hoke, achi tok. Yohmi ma Lewi vt i hina fehkvt 
ja ma, Sal vt falamvt aivtta ya ona tok. 


CHAPTA XXVII. 


ATIHMA Lewi vt chukush anukaka anukfillit, Nitak kani- 

ma ka Sal ibbak a ishit svlla chi hoke: chekosi male- 
lit Filistin okla 1 yakni ya ona li kak osh vm vlhpesa hoke; 
mikma nantihma wa! Sal vt si ahnikmvt, himmakma Islael 
alasha fullota ka ik sa hoyo ka chi hoke: yohmi hosh ibbak 
a 1 hlakofi lashke, achi tok. 

2. Micha Lewi vt wakaya cha, hatak tahlepa hannali 
apehvt alasha tuk a ishit hlopullit- ivt, Maoch ushi Achish 
Kalh i miko ya im ona tok. 

3. Micha Lewi vt Achish a takla Kalih a ahanta tok, 
yvmma, micha in tvshka vhleha aiena, hatak puta kvt in 
chuka achvfa pehlichi bieka hosh, Lewi ak kia tekchi tuklo, 
Chesleel ohoyo Ahinoam, micha Kamel ohoyo Nabal tekchi 
atok Abikail aiena pehlichi hosh alasha tok. 

4. Atuk o Lewi vt malelit Kalh a ona ka Sal a im annoa 
tok: micha himmakma anonti ik hoyo tok. 

5. Mihma Lewi vt Achish a, Chi nishkin isht i kana chi 
ni ahayuchi li tuk okma, yakni haiaka tvmaha ya okla vmak- 

ma, yummak o ai vtta lashke : nanta katiohmi ho miko in 
tvmaha holihta chi takla ahanta la hinla cho? im achi tok. 

6. Yohmi ma Achish vt nitak .yvmma Siklak ak 0 ima 
tok: yvmohmi tok o Siklak vt Chutah 1 miko vhleha ha im 
aiena kvt himak nitak a imoma hoke. 

7. Mihma Lewi vt Filistin okla 1 yakni ahanta kyt afum- 
mi achvfa vlhpiesa cha, hvshi ushta tok. 

8. Mihma Lewi, micha in tvshka vhleha aiena kvt ivt 
Keshulait okla, micha Keslait okla, micha Amalekait okla 
aiena ka in tanampit ibachukowa tok: oklushi yvmmvt 
yakni yumma Shu ya ish ia kvt Echip yakni ont vhli ka 
chashpo pilla inli ho aiasha atok. 

9. Mihma Lewi vt yakni aiasha ka vbit tahli cha, hatak, 
micha ohoyo aiena ka ik apoancho tok; micha chukfolhpoa, 
micha wak, micha issuba haksobish falaia, micha kamel, 
micha nafohka aiena ka ishi cha, falamvt Achish aivtta ya 
ona tok. 

10. Mihma Achish vt, Katima yak ọ himak nitak ain 
tanampit ont ish falama cho? achi tok. Mihma Lewi vt, 
Chutah im oka mahli, micha Chelahmeelait okla im oka 
mahli, micha Kenait okla im oka mahli ak atuk oke, achi 
tok. : ; 

11. Mibma Lewi vt achi kvt, Pi anolit yak ahanchi yo- 
ba ná, Lewi vt yakohmichishke yohmi kvt Filistin okla i 
yakni ahanta takla kvt yummak o yohma chi hoke, achi 
hosh anumpa Kalh a isht ona hi a, hatak, micha ohoyo 
aiena ka ik okchalincho ki tok. 

12. Mihma Achish vt Lewi ya i yimmi cha, im okla 
Islael a yuwalvchit kaiyanchishke; yohmi hoka an tishu 
bilia chi hoke, achi tok. 


CHAPTA XXVIIL 


MEE o nitak yvmma yakohmi tok, Filistin okla hvt ta- 
nampit Islael a itiba chi hosh tvshka chipota laua ya 
hoyot itvnahli tok. Mihma Achish vt Lewi ya, Chishno, 

micha chin tvshka vhleha aiena kvt si awant itibit hush ia 
chi kvt ish ithaiyana pullashke, im achi tok. 

2. Mihma Lewi vt Achish a, Chin tishu hvt kaniohmicha 
hinla ka ish ithana pulla chi hoke, achi tok. Mihma Achish 
vt, Sa noshkobo atoni bilia chikbi la chi hoke, im achi 
tok. , 

3. Mihma Samuel vt illi na Islael moma kvt ishit yaiya 
cha, Lamah in tumaha holihta ak mli hohpi tok atok. 
Mihma Sal vt nana a hulhkunna puta, micha ishtahullo puta 
aiena ka yakni yash akohchi tuk atok. 

: 4. Mihma Filistin vhleha hvt itihoyot itunaha cha, Shu- 
nem ak o ont a binanchi tok; mihma Sal vt Islael moma ka 
hoyot itunahli cha, Kilboa yak o abinanchi tok. 

5. Mihma Sal vt Filistin tvshka chipota laua ya pisa mvt, 
nukshopa cha, chukvsh vt wvnihinchi fehna tok. 

6. Mihma Sal vt Chihowa ya 1 ponaklo kia, Chihowa vt 
afalamichit nana ik acho tok, holhpokna hokma, Ulim ok- 
ma, hopali okma, nana kia isht ik im anolo tok. 

T. Yohmi ma Sal vt in tishu vhleha ha, Ohoyo nana a 
hulhkunna ya hvs sa hoyashke; mikma im ona lish, 1 po- 
naklo lashke, im achi tok. Mihma in tishu vhleha hut, 
Yakeh! ohoyo nana a hulhkunna vt Ento yak o antvshke, 
im achi tok. 

8. Mihma Sal vt inla ilahobit nafohka inla fohka mvt, 
hatak tuklo ho pehlichi cha ia mvt, ninak o ohoyo yash ai 
vtta ka ona tok: micha, Ishtahullot, kvna ho chi hochifo 
likma, is san tanichashke, chim asilhha lishke, achi tok. 

9. Mihma ohoyo hash osh, Yakeh! Sal vt kaniohmichi 
tuk a ish ithanvshke, nana a hulhkunna puta, micha hatak 
ishtahullo puta aiena ka mominchit yakni yash vbit tahli tuk 
oke; yohmi ka nanta katiohmi ho nan ishkanvpa ishit svlla 
chi ka sa tikba is sa bohli cho? im achi tok. l 

10. Mihma Sal vt Chihowa hochifot anumpa kvllo il ono- 
chit 1 miha cha, Chihowa vt okchaya pulla ka nana ilvppak 
oka na hotopa nana kia ishit chi onvtola he keyu hoke, 
achi tok. 

11. Yohmi ma ohoyo hash osh, Kvta ho chin tanichi la 

chi cho? achi tok. Mihma yvmmak ash osh, Samuel ak o 
an tanichi, achi tok. 

12. Mihma ohoyo hash osh Samuel a pisa mvt, chitoli 
hosh paya tok: micha ohoyo hash osh Sal a im anumpulit, 
Nanta katiohmi ho is sa haksichi cho? Sal chia hoke, achi 
tok. 

13. Mihma miko ash ogh, Chi nukshopa ná, nanta ish 
pisa cho? im achi tok. Mihma ohoyo hash osh Sal a, 
Chitokaka holba hosh yakni ya a kohcha ho pisa, lishke, im 
achi tok. 

14. Mihma Sal vt, Pisaka katiohmi cho? im achi tok. 
Mihma, Hatak sipokni yosh kohchvt minti mvt, anchi yo ai 
anchishke, achi tok. Mihma Sal vt Samuel atuk o akosti- 
ninchi mvt, nashuka ak o pit ishit hlipia cha, akachunoli tok. 

15. Mihma Samuel vt Sal a, Nanta katiohmi ho si atak- 
lvmmit is sa tanichi cho ? im achi tok. Mihma Sal vt afa- 
lamichit mvt, Sa komunta fehna hoke: Filistin okla hvt an 
tanampi ma, Chitokaka yvt a filummi cha, himakma hopaii, 
keyukmvt holhpokna hoh kia anumpa falama ka isht ik 
samoshke: yvmohmi kak o nana kaniohmi la chi ka is sum 
anola chi ho, chi hoyo li tuk oke, achi tok. 

16. Yohmi ma Samuel vt, Chihowa vt chi filummi cha, 
chin tvnvp toba hokak o, nanta katiohmi ho is sam ponaklo 
cho? achi tok. 

17. Micha Chihowa vt sa tohno na anumpuli li tok mak 
o yumihinchi hoke: Chihowa vt apehlichika ya mokofit 
chim ai ishi cha, ish ai itilaui Lewi yak 0 ima tuk oke. 

18. Chihowa im anumpa ha chik im antiot, im ai i nuk- 
killi libbi ya aiahlichit Amalek a chik onocho tok; yohmi 
tok ak o himak nitak a Chihowa vt chi yakohmichishke. 

19. Micha Chihowa vt Islael, micha chishno aiena ka 
Filistin vhleha ha ibbak a chi fohka chi hoke; micha on- 
nakma chishno, micha chiso vhleha hvsh aiena kot hvs suba 
fohka chi hoke. Chihowa vt Islael tushka chipota vhleha 
hak kia Filistin vhleha ibbäk a fohka chi hoke, achi tok. 

20. Yonmi ma Sal vt yakosi ititakla chisemo hosh aka 
ont itola cha, Samuel vt anumpuli tuk ak o nukshopa fehna 

tok: micha imi hlampko vt iksho tok ; nitak achvfa ka shoh- 
bit, micha ninak achvfa ka ont hlopullit pvska ik po hatuk 
okvt. 

21. Mihma ohoyo hash osh Sal ai itonla ka ona cha, nuk- 
shopvt wvnihinchi fehna ho pisa mvt, Yakeh! chin tishu 
choyo hvt chim anumpa ha im antivt, vm ilhfiopak a subbak 
a fohkit ieshi lish, ish anumpuli ka haklo li tuk oke. 

22. Yvmohmi hoka himak a chin tishu ohoyo anumpuli 
ka ish haklo ak inlashke, chim asilhha lishke; mikma pvska 
tushafa chi tikba talali lashke: mikma ish impa cha, ish 
ataya hetuk vt chimi hlampko asha hosh ish ayashke, im 
achi tok. 

23. Yohmi kia ik haklo hosh, Impa la he keyu, achi tok. 
Yohmi kia in tishu vhleha, micha ohoyo hash aiena kvt 
im achunanchi na im anumpa ha haklo tok. Yohmi mvt 
aka itoyula tuk vt wakaya cha, topa pakna binili tok. 

24. Mihma ohoyo hvt wak ushi nia yosh aboha ya im 
anta tok; micha tushpvt vbi tok, micha bota tohbi ishi cha, 
yamusli mvt, pvska ik shatummo yo pvska tok. 

25. Mihmvt Sal, micha in tishu vhleha itikba ya ant talali 
na okla impa tok. Yohmi mvt okla wakaya cha, ninak 
yvmmak inli ho ilhkoli tok. 


CHAPTA XXIX. 


IHMA Filistin okla hvt in tvshka chipota moma ka hoyot 
Afek ak o ai itvnahli tok: mihma Islaelait vhleha hvto 
Chesleel kuli hikia ho a binanchi tok. 

2. Mihma Filistin hochitoka vhleha hvt tahlepa puta, 
micha tahlepa sipokni puta chohmi hosh mahaya tok: amba 
Lewi, micha in tvshka vhleha aiena kvt Achish 2 apehvt 
ishtaiyopi ho maya tok. 

3. Mihma Filistin pehlichi vhleha hvt, Heblu vhleha ilvp- 
pvt nanta katiohmi hosh yak asha ho? achi tok. Mihma 
Achish vt Filistin pehlichi vhleha ha, Ilvppvt Islael i miko 

Sal a in tishu hosh sa takla ahanta tok a nitak kaniohmi, 

micha afummi kaniohmi ho svbbak a foka tok itintakla nana 
ashvchi na ak ahayucho himak nitak a ant vhli keyu cho? 
im achi tok. 

4. Mihma Filistin pehlichi vhleha hvt 1 nokowa tok: 
mihma Filistin pehlichi vhleha hash osh, Hatak ilvppa falum- 
minchi na ai vtta ish im apesa tok ak o anonti, ont ik anta, 
micha itibit ia kvno pi takla ik aiyo kashke, keyukma itibik- 
ma, pin tanampa hinla yoba ká: nanta hak o 1 shahli ha 
isht il yukpala hinla? hatak Iy puta noshkobo hak a 
hinla keyu ? 

5. Ilvppvt Lewi yvmmak o hihla mvt, isht it in talovt, 
Sal vt tahlepa sipokni ho vbikma, Lewi vt tahlepa sipokni 
pokoli ho vbi yoke, it im achi tok mak keyu ? im achi tok. 

6. Mihma Achish vt Lewi ya 1 howa cha, Chihowa vt 
okchaya pulla ka ai vlhpiesa bieka hosh ish aya tuk, micha 
sa tikba tvshka chipota vhleha ha awant kohchvt ish ia, 
mikmvt ant ish chukowa aiena kvt sa nishkin itikba ya 
achukma bieka tuk pullvshke; nitak yumma is sum vla tok 
ititakla ka nan ik achukmo ka ak chi ahayucho hoke; yoh- 
mi kia hochitoka yvt ik chi ahninchoshke. 

7. Yvmohmi hoka ish falama cha, it i kanvt ish ayashke, 
yohmi hosh Filistin hochitoka vhleha ha chik nokowucho 
kashke, im achi tok. 

8. Mihma Lewi vt Achish a, Nanta ho yohmi li tuk oh 
cho? chi takla ahanta H itintakla himak nitak a ant vhli ka 
chin tishu ha nanta ho ish ai ahayuchi tuk o, a shahli miko 
in tunvp a itibit ia la he keyu cho? im achi tok. 

9. Mihma Achish vt afalamichit Lewi ya, Sa nishkin 
itikba ya chi achukma, Chitokaka im enchil ak inli chohmi 
tuk oke: yohmi akinli kia Filistin pehlichi vhleha hvt, Itibit 
ia ka pi awant ia he keyú, achi tuk oka, im achi tok. 

10. Yvmohmi hoka onna hayvt onnahinli moma na ish 
wakaya cha, chi shahli in tishu vhleha hvt chitapehvt vla 
tuk 2 pehlichit, micha onnahinli moma na hvsh tani cha, 
hvchin tohwikelikmvt, hvsh iashke, im achi tok. 

11. Yohmi ho Lewi, micha in tushka vhleha aiena kut 
falamvt, Filistin okla į yakni ia chi hosh onna hayvt onna- 

hinli moma na wakaya tok. Mihma Filistin vhleha hash 
osh Chesleel a ona tok. 


CHARTA" 


AELE o yakohmi tok, Lewi, micha in tvshka vhleha aiena 

kvt nilak ont atuchina ho Siklak a ona ma, Amalekait 
vhleha hvi oka mahli, micha Siklak a issot kanchi cha, luak 
ishit hukmit tahli tok. l 

2. Micha choyo yumma atasha tuk a yukachit ishi; ho- 
chito, micha chipuntasi kia ik bo hosh, amba ishi cha, 1 hina 
fohkvt okla ja tok. 

3. Yvmohmi tuk o Lewi, micha in twshka vhleha aiena 
kvt tvmaha holihta ya ona ma, yakeh! luak ishit luvt taha 
tok: mikma tekchi vhleha, micha ushi vhleha, micha ushe- 
tik vhleha aiena ka yukachit ishi tok. 

4. Yohmi ma Lewi, micha okla apehvt aya tuk aiena kvt 
chitolit yahaya kvt, polaka yaiya he keyut taha tok. 

5. Mihma Lewi tekchi tuklo Ahinoam, Chesleel ohoyo, 
micha Abikail Nabal, Kamelait tekchi` atok itatuklo ka 
yukachit isht ia tuk atok. 

6. Mihma Lewi vt ilbvsha fehna tok: hatak puta kvt 
ushi vhleha, micha ushetik vhleha aiyukali hatuk pulla kak 
o, okla moma kvt chukvsh nukhaklo hatuk osh; tuli ishit 
boli ka miha tok oka, yohmi kia Lewi vt in Chitokaka Chi- 
howa ya ile hlampkochi tok. 

7. Mihma Lewi vt Ahimelech ushi Abiahla naholitompa 
isht vtta ya, Efot a isht vm vla, chim asilhha lishke, im 
achi tok. Mihma Abiahla yvt Lewi ya efot a isht im vla 
tok. 

8. Mihma Lewi vt Chihowa ya im a ponaklot, Tushka 
nawehpuli ilvppa hlioli la chi cho? sakki la chi cho? achi 
tok. Mihma afalaminchi mvt, Ish hliolashke; ish sakki 
pulla cha, ik kaniohmi kia mominchit falomminchit ish isha 
chi hokvt, im achi tok. 

9. Toir ho Lewi, micha hatak tahlepa hannali apehvt 

aya tuk ash aiena kvt ia mvt, bokushi Beso ya ona ma, 
yvmma olbvl asha chin tuk vt asha tok. 

10. Amba Lewi, micha hatak tahlepa ushta aiena kvt 
hlioli tok: tahlepa tuklo hokvto hoyvbli fehna hatuk osh, 
Beso bokushi ya vbanvblit ont ia he keyu hatuk osh olbvl 
asha tok. 

11. Mihma yakni haiaka ya Echip hatak o ahayuchi cha, 
Lewi ya isht im ona ma, pvska ipeta na vpa tok; micha oka 
ishkochechi tok. 

12. Micha fik palvska tushafa, micha paki shila cham- 
puli lokoli tuklo ho ima na vpa mvt, anonti imi hlamp- 
ko kvt falamvt im vla tok: nitak tuchina, micha ninak tu- 
china ho pvska vpa tuk keyu, micha oka kia ishko tuk keyu 
hokvt. 

13. Mihma Lewi vt, Kvota hak o immi chia hoh cho? 
micha katima ish minti cho? im achi tok. Mihma, Echip 
hatak himita sia, micha Amalekait hatak in tishu sia hoke, 
atuk o a shahli hvt nitak tuchina kash si abeka tuk ako, 
sa kanchi tuk oke. 

14. Chelehlait okla im oka mahli imma, micha Chutahii l 
yakni ai vhli, micha Kaleb im oka mahli imma yak o il iba 
chukowa cha, Siklak a luak ishit hukmit e tahli tuk oke, 
achi tok. 

15. Mihma Lewi vt, Tvshka nawehpuli ilvppa isht is si 
ona hinla cho? im achi tok. Mihma Chitokaka ishit ho- 
chifot anumpa kvllo il onochit, is svba he keyu, micha a 
shahli ibbak a is sa fohka he keyu is sa mihakma, tvshka 
nawehpuli ilvppa chisht ona lashke, achi tok. 

16. Atuk osh isht ona ma, yakeh! hlahvt pataiyvt ayvt 
fullota mvt, Filistin yakni, micha Chutah yakni aiena kak o, 
nawehpoa chinto fehna ho ai ishit kohcha tuk okvt, impvt, 
nan ishkot, micha hihlvt aiasha tok. 

17. Mihma Lewi vt okpolusbit taha ho issot kanchit isht 
ia mvt, onna kvt opia tok: mihma hatak achvfa kia ik hla- 
kofo, amba hatak himithoa tahlepa ushta hosh kamel om 
binii tuk osh yihlepa kak illa tok. 

. Mihma Amalekait vhleha hvt isht ia tuka mominchit 

Lewi vt falumminchit ishi tok: micha Lewi vt tekchi tuklo 
ka hlakofichi tok. 

19. Mihma nana iskitini hokma, chito hokma nana kia, 
micha ushi vhleha, micha ushetik vhleha, micha nawehpoa, 
micha nana kia ishi tuk moma hokvt ik im iksho kvt iksho 
tok: Lewi vt moma falumminchit ishi tok. 

20. Mihma Lewi vt chukfvlhpoa aya kaniohmi, micha 
wak aya kanohmi aiena ka wak inla kash, itikba tihlelit isht 
ia mit, Ilvppvt Lewi 1 nawehpoa yoke, achi tok. 

21. Mihma Lewi vt hatak tahlepa tuklo hoyvbli fehna 
hatuk osh Lewi ya iakaiya he keyu ma Beso bokushi ya 
asha chi ho ashachi tuk a im vla tok; mihma yvmmak ash 
osh Lewi ya afama chi, micha apehvt aya tuk a afama chi 
hosh okla ia tok: atuk o Lewi vt okla hash bilika vla mvt, 
aiokpuchi tok. 

22. Yohmi ma hetit nan ashvchi, Belial hatak vhleha 
Lewi ya apehvt aya ka takla aya tuk momvt afalamichit, Pi 
apehvt ia tuk keyu hoka, nawehpoa falvmminchit 1l ishi tuk 
vt nana achvfa kia il ima he keya, amba tekchi aiyukali, im 
vlla aiyukali kak o il imakma, ishi cha, iashke, achi tok. 

23. Yohmi ma Lewi vt, Itibapishi li vhleha ma! Chi- 
howa yvmmak osh pi hlakofichi cha, okla pin tanampi tuk a 
pibbak a fohki cha, nana pima tuk oka ishit hvsh yvmihcha 
he keyu pullashke. 

24. Kyta hosh ilvppa hvchi Ponika hinla hotuma? | 
amba itibit ia tuk ak osh kaniohmikma, na chukushpa apisti- 
kelit asha tuk ak kia i yumohma chi ak mli hoke: itilaui 
hosh okla itakushkoa chi hoke, achi tok. 

25. Atuk o nitak yvmma 1 himmak mahaya ka yumohmi 
bieka ho nan vihpisa bilia Islael im ikbi tok o himak nitak 
a ant vhli hoke. l 

26. Atuk o Lewi vt Siklak a vla mvt, nawehpoa ash 
Chutah hatak im asvnonchi vhleha it i kana vhleha hash pit 
i pila cha yak achi tok, Yakeh! nan isht aiokpvchi Chihowa 
in tvnvp į nawehpoa tuk vt hvch immi hoke; 

27. Behlel asha tuk, micha Lamolh im oka mahli asha 
tuk, micha Chatti asha tuk, 

28, Micha Aloe asha tuk, micha Sifmolh asha tuk, micha 
Eshtemoa asha tuk, 

29. Micha Lachel asha tuk, micha Chelahmeelait vhleha 
in tvmaha holihta puta asha tuk, micha Kenait vhleha in 
tumaha holihta puta asha tuk, 

30. Micha Holmah asha tuk, micha Cholashan asha tuk, 
micha Ahlach asha tuk, 

31. Micha Heblon asha tuk, micha Lewi vt, micha in 
tvshka aiena kvt ai ashvt aya chatuk puta ka pit pila tok. 


CHAPTA XXXI.: 


OHMI ma Filistin vhleha hvt Islael a itibi tok: mihma 
Islael hatak vhleha hvt Filistin vhleha itikba yihlepa 
ma, Kilboa nvnih ha ai vbi na akakoha tok. 

2. Mihma Filistin vhleha hvt Sal, micha ushi vhleha hak 
o hliolit sakki tok: micha Filistin vhleha hvt Sal ushi vhle- 
ha, Chonahlan, micha Abinatab, mikmvt Malchishua aiena 
ka vbi tok. 

3. Micha itibi kvt Sal a 1 kvllo fehna cha, iti tanampo 
sholi vhleha hvt nvhli tok: mihma iti tanampo sholi vhleha 
hvt nvhli na hotopa fehna tok. 

4. Yohmi ma Sal vt i nahalupa sholi ya, Chi bvshpo 
falaia ya shuti cha, isht is sa bahlashke: keyukma hakshup 
ik tapo vhleha ilvppvt vla cha, bahlit svs sikkopali ná, im 
achi tok. Yohmi kia i nahalupa sholi vt nukshopa fehna 
hatuk osh yvmihcha he keyu tok. Yvmohmi ma Sal vt 
bvshpo falaia ya ishi cha, onvtola tok. 

5. Mihma i nahalupa sholi yash osh Sal vt illi na pisa mvt, 
yummak kia 1 bvshpo falaia ya onvtola cha, awant illi tok. 

6. Yohmi hosh Sal, micha ushi tuchina, micha i nahalupa 
sholi, mikmvt in tvshka vhleha hvt nitak yummak inli ho 
moma kvt it apihvt illi tok oke. 

7. Mihma Islael hatak vhleha okfa in tvnnvp asha tuk, 
micha Chatan misha tvnnvp asha tuk vt Islael hatak vhleha 
hvt yihlepa, micha Sal, mikmvt ushi vhleha aiena kvt illi na 

pisa mvt, tumaha holihta puta ka issa cha, yihlepa tok: 
mihma Filistin okla hvt vla cha, ai asha tok. 

8. Atuk o yakohmi tok, onna ma Filistin vhleha hvt illi 
tuk a wehpula chi hosh vla mvt, Sal, micha ushi tuchina 
aiena kvt Kilboa nvnih ha kaiyaha na ahayuchi tok. 

9. Micha noshkobo ha tvbli cha, 1 nahalupa ya shufit ishi 
mvt, Filistin 1 yakni pilla fullolechit. naholbvt toba puta ai 
asha chuka puta, micha okla ha im anolit isht aya tok. 

10. Micha i nahalupa yash Ashtalolh in chuka okla bohli 
mvt, haknip ash Belh-shan holihta naksika ya apotolit anv- 
hlichi tok. 

11. Atuk o Chabesh-Kileat okla hvt, Filistin vhleha hvt 
Sal a yvmihchi tuk a haklo mvt, 

12. Hatak chilita nukwia iksho moma kvt wakaya cha, 
ninak a aya na onna hosh ivt, Sal haknip ash, micha ushi 
vhleha haknip ash aiena Belh-shan holihta naksika atakali tuk 
a ont ishit, Chabesh a isht vla cha, yvmmak o a hukmi tok. 

13. Mihmvt foni ya okla ishi cha, Chabesh iti hikia ho 
nutaka ya hohpi cha, nitak untuklo ho nahullochi tok. 


SAMUEL 


I HOLISSO ATUKLA HOKB. 


.. 








DAMUEL 


I HOLISSO ATUKLA HOKE. 


C'H'NR'E ASI. 


TUK o yakohmi tok, Sal vt illi ha ya, Lewi vt Amalek 
okla vbit aya tuk vt falamvt vla cha, nitak tuklo ho 
Siklak a ahanta tok. 

2. Micha nitak ont atuchina ho yakohmi tok, yakeh! ha- 
tak yt Sal im vibina ha akohchyt minti hosh, 1 nafohka hyt 
hlilafa cha, lukfi pushi vt noshkobo onvtoyula hosh vla tok: 
atuk osh Lewi ya im vla mvt, yakohmi tok, aka pit hlipia 
cha, aiokpuchi tok. 

3. Mihma Lewi vt, Katima ish minti cho? im achi tok. 
Mihma Sa hlakofi cha, Islael im vibina hak o akohchvt aya 
li hoke, im achi tok. 

4. Mihma Lewi vt, Nana kvt katiohmi tuk oh cho? vm 
anoli, chim asilhha lishke, im achi tok. Mihma afalami- 
chi mvt, Okla hvt itibi tuk vt yihlepa cha, okla laua kvt 
akakohvt illi ma; Sal micha ushi Chonahlan itatuklo kak 
kia illishke, achi tok. 

5. Mihma Lewi vt nan im anoli tuk batak himita yash, 
Katiohmi kak osh Sal, micha ushi Chonahlan itatuklo kvt 
illi ka ish ithana cho? im achi tok. 

6. Mihma hatak himita nan im anoli yash osh, Kilboa 
nunih ha ona li yoba ho yakeh! Sal vt in tvbi tvli halupa 
ontula ya onvtola tuk oke; mihma yakeh! tvnvp itichanvlli 
puta, micha issuba om binili vhleha aiena kvt hliolit sakki 
tok. 


T. Atuk 0 im ashaka pilla pit hopokoyo cha, sa pisa mvt, 

a howa tuk oke. Mihma afalamichit, Yak hikia lishke, im 
achi li tuk oke. 

8. Mihma, Kuta chia hoh cho? vm achi ma, afalaminchit, 
Amalekait hatak sia hoke, im achi li tuk oke. 

9. Mihma anonti, Is si o bikia cha, is svbashke, chim 
asilhha lishke : vm ilhfiopak vt achukma hosh sa foka moma 
hatuk osh, shimoha kvt si onvtola hoka, vm achi tuk oke. 

10. Yohmi ho akama ha yokvt okchaya heto, ithana li 
hatuk osh o hikia lish, vbi li tuk oke: micha iachuka nosh- . 
kobo on talaia tuk, micha shakba abeha tuk aiena ka ishi li 
tuk osh, a shahli ha isht im vla lishke, achi tok. 

11. Yohmi ma Lewi vt į nafohka ya halvllit hlilvffi tok ; mih- 
ma hatak apehvt aiasha tuk kak kia moma kvt yvmihchi tok. 

12. Mihmvt Sal, micha ushi Chonahlan, mikma Chihowa 
im okla vhleha, micha Islael in chuka achvfa aiena ka bvsh- 
po falaia isht akakoha pulla kak o ishit nukhaklot yaiyvt, 
ik impo hosh okla anta na opia tok. 

13. Mihma Lewi vt hatak himita im anoli kash, Katima 
ish minti cho? im achi tok. Mihma afalamichi mvt, Oklu- 
shi inla ushi Amalekait sia hoke, achi tok. 

14. Mihma Lewi vt, Chihowa ahamvt im vihtoka ya chib- 
bak ao wielit whi ka katiohmi ho ik chi nukshopo tuk oh 
cho? im achi tok. 

15. Mihmvt Lewi vt hatak himithoa ai achvfa ka, Bilika 
ish ona cha, ish onvtolashke, im achi tok. Mihma isso na 
illi tok. 

16. Mihma Lewi vt, Chim issish vt chi noshkobo ak inli. 
onvtoyulashke; chishno chitih ak inli hosh chi atokolit, 
Chihowa ahamvt im vlhtoka ya vbi li tuk oke, achi hoka, 
im achi tok. 

17. Mihmvt Lewi vt Sal, micha ushi Chonahlan a ishit 
yaiyvt ilvppa ahanchi tok. ; 

18. Micha Chutah im vlla vhleha ha iti tanampo ieshi ka 
ithunancha he im apesa tok: yakeh! Chashe 1 holisso ha a 
holissot takali hoke. 

19. Islael isht aholitopa vt chim achahaka ai illishke; 
ikikkeh ! chilita nukwia iksho vhleha hvt akokahvshke ! 

20. Kalh a hvsh ai anoli ná, Askelon hina puta ai itunowa 
ya ai anolit hvsh yukpuchi ná; yohmi na Filistin ushetik 
vhleha hvt nan ishit yukpa ná, yohmi na hakshup ik tapo 
ushetik vhleha hvt ishit hihla ná. 

21. Kilboa nvnih vhleha hvchia ma! fichak vt ik hvchi 
onvtolo kashke, micha umba kvt ik hvchi onvtolo kashke, 
micha na wayahpi nan im issa ai offo osapa vt ai iksho kash- 
ke; yvmmak o hatak chilita nukwia iksho in telihpa, Sal in 
telihpa, bila ahamvt vlhtoka keyu chohmichit ik ahobalot a 
kanchi tuk oka. 

22, Illi im issish a, micha hatak chilita nukwia iksho 
vhleha ha nia ya Chonahlan im iti tanampo vt 1 fullotvt 
falama tuk keyu hoke; mikma Sal i bvshpo falaia vt iksho 
họ falama tuk keyu hoke. 

23. Sal, micha Chonahlan ita tuklo kvt okchayvt ashwa 
mvt, holitopa, micha achukma tuk oke, atuk osh illi mvt, ik 
it i filummo tuk oke; shinimpa kvt ossi ya i shahlit okla 
cha, kvllo kvt koi chito ya į shahlit okla tuk oke. 

24. Islael ushetik vhleha hvchia ma! Salak osh na tishe- 
pa hvchi fohkvchit, nan isht aiyukpa inla aiena ka hvchim 
atahli tuk, yvmmak osh hvchi nafohka ya tuli holisso lakna 
ya ishit shemvchi tuk oka, ishit hvsh yaiyashke. 

25. Ikikkeh! itibi ai ititakla ya chilita nukwia ashwa tuk 
vt akakohushke; Chonahlan ma! chim achahaka ya a chilli 
tuk oke. 

26. Itibapishi li Chonahlan ma! chisht svlbvshvshke : is 
sum achukma fehna tuk oke: is sa hullo kvt atampa fehna 
kvt, choyo na heh ahni ka 1 shahli tuk oke. 

27. Ikikkeh! chilita nukwia iksho ashwa tuk vt akako- 
hvshke: mikma na halupa isht itibi vt okpulot tahushke. 


CHAPTA II. 


Ae osh ilvppa i himmak a yakohmi tok, Lewi vt Chi- 

howa ya 1 ponaklot, Chutah in tumaha holihta kanima 

ka ona la chi cho? achi tok. Mihma Chihowa' vt, Ta, im 
G 

achi tok. Mihma Lewi vt, Katima yak o ia la chi cho? 
achi tok. Mihma Heblon a achi tok. 

2. Yohmi ho Lewi vt, tekchi tuklo, Chesleel ohoyo Ahi- 
noam, micha Kamel ohoyo Abikail, Nabal tekchi atok aiena 
kvt yvmmak o ona tok. 

8. Micha in tvshka vhleha apeha tuk vt in chuka achvfa 
aiyukali ishi ho Lewi vt isht vla na Heblon tumaha holihta 
puta yak o aiasha tok. 

4. Mihma Chutah hatak vhleha hvt vla cha, yommak o 
Lewi ya nan ahvmmit Chutah in chuka achufa ya 1 miko 
atokoli tok. Mihma Lewi ya im anolit, Chabesh-kileat ha- 
tak vhleha yvmmak osh Sal  hohpi tok, achi tok. 

5. Mihma Lewi vt Chabesh-kileat hatak vhleha ha anum- 
pa shali vhleha ha 1 pila mvt, Chihowa 1 holitopa hvchia 
hashke, hvchi shahli Sal fehna ka hvsh 1 kana cha, hvsh 
hohpi tuk okvt. | 

6. Yohmi ka himak a Chihowa vt hvchi kana cha, alahbli 
ka hvchi yumihchashke: nana ilvppa hush yvmihchi tuk 
oka, 1 kana ilvppa vno ak kia hvchim atobbi la chi hoke. 

7. Yvumohmi hoka himak a hvch ibbak vt hlampkashke, 
micha chilitvt nukwia iksho hosh hvsh alashashke : hvchi 
shahli Sal vt illi hoka; mikma Chutah in chuka achvfa yvt 
nan ahummit 1 miko si atokoli akinlishke, im achi tok. 

8. Yohmi kia Ne ushi, Abne Sal in tvshka chipota i 
kupituni vt Sal ushi Ishboshelh a ishi cha, pit hlopullichit 
Mahanaim a isht ona tok. i 

9. Micha Kileat, mikmvt Ashulait vhleha, micha Ches- 
leel, micha Eflaim, micha Benchamin, micha Islael moma ka 
1 miko ikbi tok. 

10. Sal ushi, Isboshelh vt afummi pokoli ushta hosh 
Islael, 1 mikot isht ia tuk osh, afummi tuklo miko tok: am- 
ba Chutah in chuka achufa yvt Lewi ak o iakaiya tok. 

11. Mihma Lewi vt Chutah in chuka achvfa ya 1 miko 
hosh Heblon a ahanta kvt afummi untuklo cha hvshi han- 
nali tok. 

12. Mihma Ne ushi Abne, micha Sal ushi Ishboshelh in tishu 
vhleha aiena kvt Mahanaim a akohchvt, Kibeon a ona tok. 

13. Mihma Seluiah ushi Choab, micha Lewi in tishu 
vhleha aiena kvt kohchvt ia cha, Kibeon oka talaia ho bilika 
ont ai itafama tok: micha achufa kvt oka talaia in tvnnvp 
achufa ka chieya ma, achvfa kvt oka talaia in tvnnvp a 
chieya tok. 

14. Mihma Abne vt Choab a, Hatak himithoa vt ik wa- 
kaya cha, pi tikba ya ik ai ihlovllí, im achi tok. Mihma 
Choab vt, Ik wakayá, achi tok. 

15. Yohmi ma holhtina hosh Benchamin a ai achvfa kvt 
auah tuklo hosh Sal ushi Ishboshelh a ibafoyuka tuk vt, 
micha Lewi in tishu vhleha ha ai achvfa kvt auah tuklo aie- 
na hosh wakaya cha, ivt ont itafama tok. 

16. Micha ilap aiyukali kvt noshkobo ha ishi mvt, bo 
po falaia isht iti babli tok: yohmi hosh itapihvt akakoha 
tok: yvmohmi ho yummvt Helkalh-hassulim hohchifo hosh 
Kibeon a talaia tok. 

17. Mihma nitak yvmma itibi kvllo fehna tok; mihma 
Lewi in tishu vhleha hvt Abne, micha Islael hatak vhleha 
ha imaiya tok. 

18. Mihma Seluiah ushi tuchina hosh Choab, micha Abi- 
shai, micha Asahel vt yvmma asha tok: mikma Asahel vt 
iyi shohhvla kvt issi nukshopa yak o chohmi tok ; 

19. Atuk osh Asahel vt Abne ya hlioli tok: micha hlioli 
kvot isht impakimma, micha vlhfvbekimma kia pit fullotvt ik 
aiyo tok. 

20. Yohmi ma Abne vt im ashaka pit filema cha, Asa- 
hel chia hoh cho? achi tok. Mihma afalamichit, Mihiyo sia 
hoke, achi tok. 

21. Mihma Abne vt, Ishtimpakimma, keyukmvt vlhfvbe-. 
kimma ya pit ish fullota cha, hatak himithoa ai achvfa kak 
o ish halvili cha, 1 nahalupa ya ish ishashke, im achi tok. 
Yohmi kia Asahel vt iakaiya kvt naksika pit fullota he keyu 
tok. 

22. Mihma Abne vt Asahel a, Is siakaiya kvt naksika ish 
fullotashke : nanta katiohmi ho issot chi akvchi li pulla chi 
cho? yohmikmvt katiohmi kak osh chitibapishi Choab a im 
aka chakali la hinla cho? anonti im achi tok. 

23. Yohmi kia naksika pit fullota he keyu tok: yohmi 
ma Abne vt tubi tuli halupa ontvla ya wishakchi ashaka ya 
naksi foni ishit tahlapi nuta ya ishit bahli na hlopullit ashaka 
ont kohcha tok: mihma yvmmak o itula cha, yummak inli 
ho ai illi tok: atuk o yakohmi tok, Asahel vt ai itulvt illi 
tuk a laua kaniohmi kvt ant pisakmvt, hikia beka tok. 

24. Mihma Choab, micha Abishai itatuklo kvt Abne ya 
hlioli tok : atuk osh Ammah nvnih yvmmvt Kiah itikba ba- 
chaya Kibeon yakni haiaka hina ya ona ma, hvshi vt oka 
tula tok. 

25. Mihma Benchamin im vlla vhleha hvt iti hoyot itv- 
näha cha, Abne ya iakaiyvt toshka chipota aya achvfa toba 
cha, nvnih paknaka ya o hieli tok. 

26. Yohmi ma Abne vt Choab a piti ai Bvshpo 
falaia yvt ambi na bilia chi cho? ont ishtaiyopi kuno homi 
ha chi ka chik ithano cho? yohmi ka katiohmi fokak mak 
o okla hvt itibapishi vhleha ha iakaiya kvt falama chi ka ish 
im apesa chi cho? achi tok. 

27. Mihma Choab vt, Chitokaka vt okchaya. pulla ka 
chik anumpulo ke tuk okma, okla puta kvot onnahinlik mak 
0 itibapishi vhleha ha iakaiya kvt falama hetuk pulla hoke, 
achi tok. 

28. Mihma Choab vt isht pufa ya olachi ma, okla moma 
kvt hieli cha, Islael a himakma ik iakaiyo tok, micha himak- 
ma ik itibo tok. ` 

29. Mihma Abne, micha in tvshka vhleha alena kvt ninak 
yumma ayvt onnvt yakni patali hlopullit, Chatan a vba- 
nvblit, Bilh-lon moma ka hlopulli cha, Mahanaim a okla 
ona tok. 

30. Mihma Choab vt Abne ya iakaiya tuk vt falama 
tok: atuk osh okla moma ka hoyot itvnahli ma, Lewi in 
tvshka vhleha ha hatak auah chakkali cha, Asahel aiena 
kak osh iksho tok. 

31. Amba Lewi in tvshka vhleha hvt Benchamin, micha 
Abne in tvshka vhleha ha fahamvt kanchi na batak tahlepa 
tuchina cha, pokoli hannali aiena hosh illi tok. 

32. Mihma Asahel a okla ishi cha, iki ahollopi Behlehem 

a hikia ka isht onvt hohpitok. Mihma Choab, micha in 
tushka vhleha aiena kvt ninak a aya na hlopulli mvt, onnvt 
mihinti ho Heblon a ona tok. 


CETE TATTIT: 


UMOHMI ma Salin chuka achufa, micha Lewi in chuka 

achufa aiena kvt itin tanampi na hopaki tok: yohmi 

kia Lewi vt kvllo kvt isht i shahlit isht ia ma, Sal in chuka 
achufa vto ik kvllo kvt isht 1 shahlit isht ia tok. 

2. Mihma Lewi vt Heblon a ushi vhleha im ai asha tok: 
micha akni fehna vt Chesleel ohoyo Ahinoam vt im eshi tok 
Amnon ak atok. 

3. Mihma im atukla kvt Kamelait hatak Nabal tekchi 
atok Abikail vt im eshi tok Chileab ak atok : mikma atu- 
china kvt Keshu i miko Talmai ushetik Maakah a ushi 
Absalom ak atok. Ea 

4. Mikma ont aì ushta kvt Hakkilh a ushi Atonichah ak 
atok; mikma ont ishit tahlapi kvt Abital a ushi Shefatiah 
ak atok. l 

5. Mikma ont ishit hannali kvt Lewi tekchi Eklah vt im 
eshi tok Ilhleam ak atok. Ilvppa puta kak osh Lewi vt 
Heblon ak o im ai asha tok. 

6. Atuk o yakohmi tok, Sal in chuka achvfa, micha Lew 
in chuka achvfa vt itin tanampi moma ma, Abne vt ile 
kullohonchit Sal in chuka achvfa ya apelvchi tok. 

7. Mihma Sal vt im itaiena vt Aiah ushetik osh yumma 
hohchifo kvt Lispah osh im asha tok: atuk o Ishboshelh vt 
Abne ya, Nanta katiohmi ho aki im itaiena ya ish iba nusi 
tuk oh cho? im achi tok. 

8. Mihma Ishboshelh vt im anumpuli tuk pulla kak o, 
Abne vt nukhobela kvt libbi fehna mvt, Uno vt ofi noshko- 
bo sia hoh cho? Chutah ya im asanalit chiki Sal in chuka 
achufa, itibapishi puta, micha i kana puta aiena ka 1 kanvt 
Lewi ibbak a ak chi fohko hokak o, choyo ilvppa nan ashv- 
chi iti yumohmi li tuk a is sa miha cho? achi tok. 

9. 10. Chihowa vt anumpa kvllo ya il onochit, Lewi ya 
im achi tok a vno ak kia yvmihchi lashke, yohmi kvt Sal 
in chuka achvfa apehlichi ka tosholit, Lewi ako im ai om 
binili holitompa hilechit Tan vttvt ia kvt, Beesheba ont ai 
vhli Islael, micha Chutah aiena ka pehlichi ikbi lashke ; ak 
yvmihchokma yakohmi, micha 1 shahh kia Chitokaka yvt 
Abne ya yumihchashke, achi tok. 

11. Mihma 1 nukshopa hatuk osh, Abne ya anonti afala- 
michit anumpa achvfa im acha he keyu tok. 

12. Mihma Abne vt ilap ahni kvt Lewi ya anumpa shali 
vhleha ha i pila cha, Yakni vt kvta hak o, immi hoh cho? 
anumpa itibai achufa is svt im apesakma, micha yakeh ! svb- 
bak vt chibafoyuka cha, Islael moma ka fullolichit ishit 
chim vla lashke, achi tok. 

13. Mihma, Ome; anumpa itibai achvfa chit im apesa 
lashke: yohmi kia nana achvfa ho chi hoyo lishke, yummvt 
Uvppak'oke, sa nashuka ya pisvt ish ayakmvt, Sal ushetik 
Michal a tikba isht is sum vlá, keyukmvt, sa nashuka ya ish 
pisa he keyushke, achi tok. 

14. Mihma Lewi vt Sal ushi Ishboshelh a wapa TA 
vhleha ha i pila cha, Sa tekchi Michal a Filistin tikba hak- 
shup tahlepa achvfa ho isht il ai apovchi li tok a, aen a 
ish fohkashke, achi tok. 

15. Mihma Ishboshelh vt pit hoyot, 1 hatak Laish ushi 
Faltiel a im ishi tok. 

16. Mihma 1 hatak vt iakaiyvt olbvl a yahayvt ayut, Ba- 
hulim a ona tok. Yohmi ma Abne vt, Falamit iá, im achi 
tok. Mihma falama tok. 

17. Mihma Abne vt Islael im asvnonchi vhleha ha anum- 
pa it imvt, Chashpo ka Lewi ya hvchi miko ya chi ho hvsh 
hoyo tok oke. 

18. Yvmohmi tok okot himak a hvsh yumihehashke: 
Chihowa vt Lewi ya isht anumpulit, An tishu Lewi ibbak 
ak 0 vm okla Islael a Filistin okla ibbak, micha in tvnvp 
moma ibbak a akohchit ishit hlakofichi la hi Aa achi tok 
oka, achi, tok. 

19. Mihmvt Abne vt Benchamin ak E haklochit im 

anumpuli tok: micha Abne vt Heblon a ia cha, Lewi ak 
kia haklochit Islael a kaniohmi kak osh im vlhpesa moma 
ka, micha kaniohmi kak osh Benchamin in chuka achvfa 
moma kvt im vlhpesa ka im anumpuli tok. 

20. Yohmi hosh Abne, micha hatak pokoli tuklo aiena 
hosh Lewi vt Heblon a anta tuko im ona tok: mihma Lewi 
vt Abne, micha hatak apehvt aya tuk aiena ka impvchi 
tok. 

21. Mihma Abne vt Lewi ya, Wakaya lish, ia likmvt, 
Islael moma ka a shahli miko ya, im itunahli lashke ; mikma 
anumpa itibai achvfa okla chit im apesakma, chi chukvsh 
ahni kvt moma ish pehliechashke, im achi tok. Mihma 
Lewi vt Abne ya pila na iti kanvt aya tok. 

22. Mihma yakeh! Lewi in tishu vhleha, micha Choab 
aiena kvt nawehpuli aya achufa ka hlioli tuk vt falama cha, 
na wehpoa chinto isht vla tok: yohmi kia Abne vt Lewi 
Heblon anta ka takla ik anto tok; yvmmvt pila na iti ka- 
nvt aya tuk atuk okvt, 

23. Atuk o Choab, micha tvshka chipota apehvt aya tuk 
vt vla ma, Choab a im anolit, Ne ushi Abne vt miko im vla 
tuk o, pila na iti kanvt ia tuk oke, achi tok. 

24. Yohmi ma Choab vt miko ya im vla cha, Nanta mak 
o ish yvmihchi cho? yakeh! Abne vt chim vla tuk oke; 
nanta katiohmi ho ish pila na ivt kunia cho? 

25. Ne ushi Abne ya ish im ithanvshke, yummuvt chi hak- 
sichit, kohchvt ish ia, micha ant ish chukowa aiena, micha 
nana ish kaniohmi moma ka akostinincha chi hosh vla tuk 
oke, achi tok. i 

26. Atuk osh Choab vt Lewi ya 1 filvmmit kohcha mvt, 
anumpa shali vhleha ha pila na yvmmvt Silah kuli hofobi 
yak o ont ai ishit, anonti isht vla tok: yohmi kia Lewi vt ik 
ithano tok. 

27. Atuk o Abne vt falamvt Heblon a vla ma, Choab vt 
Jumvt im anumpula chi hosh naksika holihta okhissa ya isht 
ona cha, itibapishi Asahel im isish atuk pulla mak ọ naksi 
foni ont ishit tablapi nuta ya bahli na illi tok. 

28. Atuk o Lewi vt himmak o haklo cha, Chihowa itikba 

ya vno, micha vm apehlichika aiena kvt Ne ushi Abne im 
issish a a si ahalaia keyu a bilia hoke. 

29. Choab noshkobo, micha iki in chuka achvfa moma 
kak o onvtoyulashke ; micha Choab in chuka achvfa ya hai- 
yehchi okchusbut yanulli, keyukmvt leplosi vbi, keyukmvt 
tvbi ieshi, keyukmvt bvshpo falaia onvtola, keyukmvt puska 
ik im ono aiena kvt ik im iksho kvt iksho kashke, achi tok. 

30. Yvmohmi hosh Choab, micha itibapishi Abishai ita- 
tuklo kvt Kibeon a ai itibi ma itibapishi Asahel a vbi tok ak 
o Abne ya vbi tok. 

31. Mihma Lewi vt Choab, micha okla moma ka, Hvchi 
nafohka ya hvsh hlilvffit, nahishi nantvnna ishit hvsh vskofv- 
chi cha, Abne itikba ya hvsh yaiyashke, im achi tok. Mih- 
mvt miko Lewi ak kia nipi illi om bohlit isht ia ya iakaiya tok. 

32. Mihma Abne ya Heblon ako okla hohpi tok: mihma 
miko vt chitolit Abne ahollopi ya a yaiya tok; mihma okla 
moma kvt yaiya tok. 

33. Micha miko vt Abne ya ishit yaiyvt, Im anukfila iksho 
illi hak mli ho chohmit, Abne vt illi keyu cho? achi tok. 

34. Chibbak vt talakchi tuk keyu, micha chiyi ak kia tvli 
vlbeha tuk keyushke: hatak osh hatak haksi yo itikba itula 
kak inli chohmit chitulvshke, achi tok. Mihma okla moma 
kvt anonti ishit yaiya tok. 

35. Mihma okla moma kvt Lewi ya nitak talaya moma 
ho impvcha chi hosh vla ma, Lewi vt anumpa kvllo il 
onochit anumpulit, Yakohmi, micha i shahli kia Chitokaka 
vt si yvmihchashke, hvshi vt ik okvtulo kisha ho pvska, 
keyukmvt nana hoh kia vpvt pisa likma, achi tok. 

36. Mihma okla moma kvt yohmi ahnit pisa mvt, aiok- 
panchi tok: yohmit miko vt nana ho yohmikma, okla moma 
kvt aiokpanchi atuk okvt. 

37. Miko vt Ne ushi Abne ya vbi ka ahni tuk keyu ka 
nitak yvmma okla moma, micha Islael moma kvt ithaiyana 
hatuk okvt. 

38. Mihma miko vt in tishu vhleha ha, Islael a hatak 
holitompa, micha hatak chito hosh himak nitak a itula ka 
hvchik ithano cho? 

39. Yohmi na himak nitak a nan ahamvt miko si vihtoka 
ak inli kia, ik sa kvlloshke: micha Seluiah ushi hatak vhleha 
ilvppvt a kvllo atupushke. Nana ik achukmo yvmihchi nan 
ashuchi tuk aiit vlhpiesa kak o Chihowa vt im atobba hi 
oke, im achi tok. 


CHAPTA IV. 


TUK o Sal ushi vt, Abne vt Heblon a ai illi tuk a haklo 
myt, ibbak vt kota tok; mihma Islael moma kvt ko- 
munta tok; 

2. Mihma Sal ushi vt hatak tuklo hosh aya achvfa i kvpi- 
tvni bika yosh. im ashwa tok: achvfa hohchifo kvt Baanah 
okma, achvfa hohchifo kvt Lechab Beelohlait hatak Limmon 
ushi tuklo, Benchamin im vlla vhleha ai achufa hatok: 
(Beelolh ak kia Benchamin iba holhtina tuk oka. 

3. Atuk osh Beelohlait vhleha hvt yihlepvt Kiltaim a ona 
tuk osh, yummak o aiasha na himak nitak a ant ai vhli hoke.) 

4. Mihma Sal ushi Chonahlan vt ushi yosh iyi imomok- 
pulo yosh im anta tok: yvmmvt afummi tahlapi ho, Sal, 
micha Chonahlan itatuklo ka annoa kvt Chesleel a minti 
hosh vla ma, ilaueli vt sholi cha, maleli tok: atuk o yakoh- 
mi tok, tushpvt maleli ma, ont itula cha, iyi imomokpulo 
tok. Micha yvmma hohchifo kut Mefiboshelh atok. 

5. Mihma Beelohlait hatak, Limmon ushi Lechab, micha 
Baanah itatuklo kvt kohchvt, nitak lvshpvt taha foka ho 
Ishboshelh in chuka itulachi tok: yummvt tubokoli ho in 
topa ho itonla tok. + 

6. Atuk o onush a isht ia chi chohmi hosh aboha yash 
iklvna ya ant chukowa tok; atuk osh naksi foni ishit tahlapi 
nuta ya issot okla tok: micha Lechab, micha itibapishi 
Baanah itatuklo kvt tihlaya tok. 

7. Aboha ya ant chukowa ma, aboha a nusi ya in topa 
itonla tuk oka issot vbi mvt, noshkobo ha tvbli mvt, nosh- 
kobo ha ishi cha, yakni patali ya hlopullit ninak a aya na 
onna tok. 

8. Micha Lewi vt Heblon a anta tuk ọ Ishboshelh nosh- 

kobo ha isht im ona tok; micha miko ya, Yakeh! chin 
tunup chim ilhfiopak hohoyo tuk Sai ushi Ishboshelh nosh- 
kobo yoke; mihma Chihowa vt a shahli miko ya himak ni- 
tak a im il aiokhvt Sal, micha im ai unchololi ya onochishke, 
im achi tok. 

9. Mihma Lewi vt afalamichit Beelohlait hatak Limmon 
ushi tuklo Lecnab, micha itibapishi Baanah ya, Chihowa vt 
okchaya pulla ka, yummak osh vmi shilombish a ai ilbvsha 
puta ka a sa hlakofichi tok pulla ka, 

10. Achvfa kvt nana achukma ho vm anoli im ahobvt, 
Yakeh! Sal vt illishke, achi ma, ishi lish, nana vm anoli ka 
im atobbi la hi a im ahoba tuk kia, Siklak a ai vbi li tuk oka: 

11. Hatak haksi vhleha yosh hatak vlhpesa ya ilap in 
chuka, micha in topa itonla ho ai vbi kvt 1 shahli onvtola he 
vlhpesa keyu cho? yvmohmi hoka im issish a huch ibbak a 
a hoyo lish, yakni ya a kohchit ishit hvchi kanchi la he vlh- 
pesa keyu cho? im achi tok. 

12. Mihmvt Lewi vt hatak himithoa im asha tuk vt im 
apesa ma, okla vbi cha, ibbak, micha iyi aiena ka tvptuli cha, 
Heblon oka talaia ka paknaka takohlichi tok: amba Ishbo- 
shelh noshkobo hano okla ishi cha, Abne im ahollopi Heblon 
ak o a hohpi tok. 


CHAPTA V. 


[OHMI ma Islael apehlichi puta moma kvt Lewi vt He- 
blon anta tuk o im ona cha, im anumpulit, Yakeh! chi 
foni pia, micha chi nipi pia yoke. 

2. Micha Sal vt pi miko moma ma, chishno ak osh Islael 
a pehlichit ish kohoncha, micha pehlichit ish ahanla tok: 
mihma Chihowa vt, Um okla Islael a is sam pehlicha chi 
hoke, micha Islael a ish 1 miko achi hoke, achi tok. 

3. Yvmohmi hosh Islael im asvnonchi vhleha hvt miko 
Heblon anta tuk o im ona tok; mihma miko Lewi vt He- 
blon ak ọ Chihowa itikba ya anumpa ai itibai achvfa it im 
apesa tok: mihma Lewi ya nan ahvmmit Islael į miko okla 
atokoli tok. 


CHAFTA V. t07 


4. Lewi vt afommi pokoli tuchina hosh mikot isht ia tuk 
osh, afummi pokoli ushta ho miko tok. 

5. Heblon a ahantut afummi untuklo, micha hvshi han- 
nali ho Chutah ya i miko tok; micha Chelusalem a ahantut 
afummi pokoli tuchina cha, akucha tuchina ho Islael moma, 
a Uhutah ya 1 miko tok. 

. Mihma miko, micha in tvshka vhleha alena Ee Che- 
Sakeko a onvt yakni yvmma ai oklvt alasha Uhebusait 
vhleha ha im ona tok: yummak ash osh Lewi ya im anum- 
pulit, Ik hoponayo, micha imomokpulo aiena kak 0 ishit ish 
kanchi keyukmvt, ilvppa ish chukowa he keyu, achi tok: 
Lewi vt ont chukowa he keyu, im ahoba cha. 

7. Yohmi kia Lewi vt Sion holihta kvllo ya ishi tok: 
ka osh Lewi in tvmahba holihta mak oke. 

. Mihma nitak yumma Lewi vt, Kuna hosh oka ai ya- 
A ya oiya cha, Chebusait vhleha, micha imomokpulo, 
micha ik hoponayo alena Lewi imi shilombish 1 nukkilli ka 
issot kanehikmvt, 1 shahli, micha kvpitvni ya chi hoke, achi 
tok. Ik hoponayo, micha imomokpulo aiena yvmmak kia 
chuka yash chukowa he keyu, achi hatuk oke. 

9. Mihma Lewi vt holihta yash ai vtta cha, Lewi in tuma- 
ha holihta hochifo tok. Mihmvt Lewi vt chuka ikbit apak- 
foblit, Millo yak o ai isht ivt anukaka isht ia tok. 

10. Mihmvt Lewi vt isht 1 shahlit chitot ishit mahaya 
tok; mihma vba nan okluha il aieshi Chitokaka Chihowa vt 
ibafoyuka tok. 

11. Mihma Hilam Taia i miko vt Lewi ya anumpa shali 
vhleha ha i pila mvt, chuahla iti, micha chuka ikbi, micha 
tuli toksvli aiena puta ka 1 pila tok. 

12. Mihma Lewi vt, Chihowa vt Islael i miko ikbit kvl- 
lochit hilechi tuk, micha im okla Islael pulla kak o im apeh- 
lichika ya kvllochit hilechi ka ithaiyana tok. 

13. Mihmvt Lewi vt Heblon a ai vttvt vla ha yut himak- 
ma tekchi, micha im itaiena ka Chelusalem a ai ishi tok: 
micha Lewi vt ushi vhleha, micha ushetik vhleha aiena kot 
himakma im asha tok. 

14. Chelusalem a ai im asha tok vt hoh:hifo kut. luppak 

oke; Shammal, micha Shobab, micha Nahlan, micha Solo- 
mon, 

15. Micha Ibha, micha Elishua, micha Nephek, micha 
Chaphia, 

16. Micha Elishama, micha Eliata, micha Eliphalet ak atok. 

17. Mihma Lewi ak o nan ahvmmit Islael 1 miko atokoli 
tok a Filistin okla hvt haklo mvt, Filistin moma kvt Lewi ya 
hoyot vla tok; mihma Lewi vt haklo mvt, holihta yash ont 
chukowa tok. | 

18. Mihma Filistin vhleha hak kia okfa Lefaim ak o ant 
ile patali tok. 

19. Mihma Lewi vt Chihowa ya 1 ponaklot, Filistin vhle- 
ha alasha ka ia la chi cho? svbbak a ish fohka chi cho? 
achi tok. Mihma Chihowa vt, Ish iashke, chibbak a fohki 
li pulla chi hoka, im achi tok. 

20. Mihma Lewi vt Baal-pelasim ona cha, ai issot kanchi 
tok; micha, Chihowa vt sa tikba ya an tvnvp a o kinafa 
kvt oka kinafa kak inli chiyuhmishke, achi tok. Yvmohmi 
hatuk o yumma Baal-pelasim hochifo tok. 

21. Mihma yummak inli 1 naholbvt toba puta ka kanchi 
tok; mihma Lewi micha in tvshka vhleha hvt hukmi tok. 

22. Atuk o Filistin vhleha hvt himakma anonti vla cha, 
okfa Lefaim ak o ile patali tok. 

23. Mihma Lewi vt Chihowa ya i ponaklo ma, Ish ia he 
keyu: amba apakfopvt asha ka ish ona cha, bihi iti foka 
ichapaka yak o ish a sakka chi hoke. 

24. Atuk o yakohma chiké, ia na bihi iti puta paknaka 
ya ish a haiyaklokmvt, ish ile tushpulechashke; yohmikma 
Chihowa vt chi tikba kohchvt Filistin tushka chipota ya 
issot kancha chi hosh ia chi hoke, achi tok. 

25. Mihma Lewi vt Chihowa vt 1 miha tuk mak o yumoh- 
mi tok; micha Filistin vhleha ha issot kanchit, Keba vttut 
isht ia kvt Kase ish ona ka isht ona tok. 


(WAA Pa LA SVA 


NONTI Lewi vt hatak aiyua hochukma moma tahlepa 
sipokni pokoli tuchina ho hoyot itvnahli tok. 

2. Micha Lewi vt wakaya cha, okla apehvt ai asha aiena 
moma kvt Chitokaka im itombi holitopa, yemma hohchifo 
kyt vba nan okluha il aï eshi Chihowa hohchifo ka, a hoh- 
chifo hosh chelubim ititakla ai ahanta yash, im itombi holito- 
pa ya isht vla chi hosh Chutah yakni Baale ya okla minti tok. 

3. Mihmvt Chitokaka im itombi holitopa ya Abinatab in 
chuka Kibeah a talaia ka akohchit itichanulli himona yo on 
talali cha, ishit minti tok: mihma Abinatab ushi tuklo, 
Ussah, micha Ahio itatuklo kak osh itichanvlli himona ya 
isht aya tok. 

4. Mihmvt Abinatab in chuka Kibeah a talaia ka okla 
akohchit isht ia cha, Chitokaka im itombi holitopa ya apehvt 
aya tok: mihma Ahio vt itombi holitopa itikba ya aya tok. 

5. Mihma Lewi, micha Islael in chuka achvfa moma kvt 
nan isht olachi il aiyukali tiak holba toba, hap puta, micha 
saltili puta, micha vhlepushi puta, micha ishit sumahuchi 
puta, micha simbal puta aiena ka olachi tok. . 

6. Atuk osh Nachon onush anihechi vla ma, wak toksvli 
vt winalichi hatuk o, Ussah vt ibbak a pit weli cha, Chito- 
kaka im itombi holitopa ya hoklit ishi tok. 

7. Mihma Chihowa im ai į nukkilli vt Ussah ya 1 sanalit 
libbi mvt, ashvchi pulla kak o Chitokaka vt yumma ai vbi tok ; 
mihma Chitokaka im itombi holitopa bilika yak o ai illi tok. 

8. Mihma Lewi vt Ussah ya Chihowa vt o kinafa tuk ak 
o. ik im vlhpeso fehna tok: micha Peles-Ussah hochifo tok 
o himak nitak a moma hoke. 

9. Mihma Lewi vt nitak yumma Chihowa ya 1 nukshopa 
cha, Katiohmi hosh Chihowa im itombi holitopa vt vm vla 
chi cho? achi tok. 

10. Yohmi hosh Lewi vt Chibowa im itombi holitopa ya 
Lewi in tvmaha holihta ya isht ona ik bvnno tok: amba . 
Lewi vt naksika isht ivt Kittait hatak Obet-etom in chuka 
yak o isht ona tok. 

11. Mihma Chihowa im itombi holitopa yvt hvshi tuchina 
. ho Kittait hatak Obet-etom in chuka ya talaia tok: mihma 
Chihowa vt Obet-etom, micha in chuka achufa moma aiena 
ka yukpali tok. 

12. Atuk o Lewi ya im anolit, Chihowa vt Chitokaka 
im itombi holitopa pulla kak o, Obet-etom in chuka achufa 
ya yukpali cha, nana ahalaya moma ka im achukmalishke, 
achi tok. Yohmi ho Lewi vt ivt na yukpa hosh Chito- 
kaka im itombi holitopa ya Obet-etom in chuka ont ai ishit 
Lewi in tvmaha holihta ya isht vla tok. 

13. Atuk o yakohmi tok, Chihowa im itombi holitopa 
sholi tuk vt a habli hannali ho ona ma, wak, micha vlhpitvt 
nia puta aiena ka vbit hukmit isht aiokpvchi tok. 

14. Micha Lewi vt Chihowa itikba ya ai okluhvt hihla 
tok; mihmvt Lewi vt linen efot o vskofaiyachi tok. 

15. Yohmi hosh Lewi, micha Islael in chuka achufa mo- 
ma kvt shakapvt, ishit pufa olachi aiena hosh Chihowa im 
itombi holitopa ya isht vla tok. 

16. Atuk o Chihowa im itombi holitopa vt Lewi in 
tumaha holihta ya ant chukowa ma, Sal ushetik, Michal vt 
okhissushi pit a hopokoyo mvt, miko Lewi vt Chihowa 
itikba ya tullit hibla ka pisa tok: mihmvt chukvsh a ishit 
shitilema tok. 

17. Mihma Chihowa im itombi holitopa ya ishit chukowa 
cha, atalaia Lewi vt vlhtipo 1 hilechi tuk iklvna okla talali 
tok: micha Lewi vt na hukmit isht aiokpvchi, micha isht it 
| nanaiyuchi isht aiokpvchi aiena ka Chihowa itikba im issa 
tok. . 

18. Atuk osh Lewi vt na hukmit isht aiokpvchi, micha 
isht i nanaiyvchi isht aiokpuchi aiena ka im issvt ont tabli 
mvt, Chihowa ya hochifot okla ha anumpa yukpali onochi 
tok. 

19. Micha okla moma, Islael okla laua moma ka ohoyo 
ak kia, nakni yak inli chohmit pvska lumbo, micha nipi 
tushafa achukma, micha oka paki kotoba achvfa aiyukali 
ho i hopela tok. Mihma okla moma kvt in chuka aiyukali 
ia tok. 

20. Yohmi ma Lewi vt in chuka achvfa ya anumpa yuk- 
pali onocha chi hosh falamvt ona tok. Mihma Sal ushetik, 
Michal vt kohchvt Lewi ya afama cha, Islael 1 miko vt 
himak nitak a holitopa fehna, himak nitak a in tishu vhleha 

in tishu choyo vhleha itikba ya ile shoelit, hatak makali ak 
inli chohmit hofahya iksho hosh ile shoeli tok, achi tok. 

21. Mihma Lewi vt Michal a, Chihowa itikba, yvmmak 
osh chiki ya im 1 shahli, micha in chuka achvfa moma ka 
im i shahli cha si atokolit, Chihowa im okla, Islael a peh- 
liechi la chi ho si atokoli tok ak atuk oke: yumohmi hoka 
Chihowa itikba ya olachit hihla la hi oke. 

22. Micha himak pilla mak o ik ahobo kvt 1 shahli la chi 
hoke, micha vno ak inli ile pisa li kot akanlosi la chi hoke : 
micha choyo tishu vhleha isht ish anumpuli kash ano, 1 holi- 
topa la chł hoke, im achi tok. 

23. Yvmohmi hatuk ọ Sal ushetik, Michal vt vlla ik im 
iksho hosh nitak ai illi kut ona tok. 


C HAIE TAT VIPI 


TUK o yakohmi tok, Chihowa vt in tvnvp vhleha apak- 
foyupvt aiasha moma ka im aiyachi cha, fohachi ma, 
miko yash osh in chuka ya binili mvt, 

2. Miko vt hopaii Nahlan a, Yakeh! chuahla chuka yo 
ahanta lishke; amba Chitokaka im itombi holitopa vt nan- 
tvnna takali ho anukaka ya talaivshke, im achi tok. 

3. Mihma Nahlan vt miko ya, Ia cha, chi chukvsh nana 
chi nukfoyuka kvt moma ish yvmihchashke: Chihowa vt 
chibafoyuka hoka, im achi tok. 

4. Atuk o yakohmi tok, yvmma ninak a Chihowa im 
anumpa hvt Nahlan a im vlvt, 

5. Ia cha, an tishu Lewi ya ont im anolit, Chihowa vt yak 
achishke, Ai ahanta la chi chuka ya is sum ikba chi cho? 

6. Yakohmi ik chokush osh Islael im vlla vhleha ha 
Echip isht a kohchvt minti li tok takla, himak nitak ant vhli 
ka chuka nana ho ai vtta li chatuk keyu, amba vlhtipo, 
micha tabenakel ọ a nchowa li chatuk oke; 

7. Kanima moma Islael im vlla vhleha iba nohowa li kvt, 
Islael apehlichi puta achvfa kia vm okla Islael puta ka peh- 
licha he im apihisa li kia, Nanta katiohmi ho chuahla chuka 

huch ik sum ikbo cho? achi li tok oh cho? ish achashke, 
achi tok. 

8. Yvmohmi hoka himak a in tishu Lewi ya yakohmichit 
ish im achashke, Uba nan okluha il aieshi Chihowa vt yak 
ahanchishke, Um okla Islael a pehliecha chi ho chukfvlhpoa 
'Jakaiyvt ish aya tuk a, chukfvlhpoa ai asha ya chi ai ishi li 
tok oke: 

9. Micha kanima yo ish iakma, chibafoyuka li tuk oke, 
micha chin tvnvp moma ka chi tikba ya ai ishit kanchi li 
tuk, micha yakni hatak hochitoka hohchifo ha chohmichit 
hohchifo chito chim ikbi lishke. 

10. Micha vm okla Islael ai asha yo im apesa lish, hokehi 
la chi hoke, yohmikma ilap immi aiasha yosh alasha cha, 
himakma ik kanvllo ka chi hoke; mikma himakma nan 
ashvchi in chipota vhleha hvt tikba chatuk chohmichit 
ilbvshala he keyu hoke. 

11. Micha nanapesa yosh vm okla Islael a pehliecha he 
apihisa li tok takla ka, chiyuhmichit chin tvnvp moma ka 
imaiyachit chi fohachi li tuk oke. Micha Chihowa vt chuka 
chim ikba chi kvt chim anolishke. 

12. Atuk osh chi nitak vlhpisa kvt ont taha na chiki 
vhleha takla chi nusikma, chi aì unchololi yvt chikfoka a 
kohcha tuk ak inli hosh chiakaiya ka hilechi likmvt, im 
apehlichika ya kvllochit hilechi la hi oke. 

13. Yvmmak osh sa hohchifo ishit holitopa he chuka vm 
ikbikma, im apehlichika ai om binili ya kvllochit hilechi li 
bilia hi oke. 

14. Iki sia hokma, svso ahi oke. Nana ik vihpeso yvmoh- 
mikma, hatak fuli yo ishit hotopali la hi oke, micha hatak 
im vlla vhleha ishit foma aiena ho ishit kostininchi la hi oke : 

15. Yohmi kia ai isht 1 nukhaklo li yokvto 3 filvmmit 
kvnia he keyu, Sal a im ai ishi lish, Sal a chi tikba ai ishit 
kanchi li tok, yummak oka chohma he keyu hoke. 

16. Micha chi tikba ya chin chuka achvfa, micha ish 
apehlichika aiena kvt kvllot hikia na bilia hi oke: micha 
ish ai om binili vt kvllot hikia na bilia hi oke, achi tok. 

..17. Yohmi ho anumpa ilvppa puta, micha nan im otvni 

ilvppa moma aiena kak 0, Nahlan vt Lewi ya im anumpuli 
tok. ; 

18. Yvmohmi ma miko Lewi vt chukowa cha, Chihowa 
itikba ya binili cha, Kuta sia hoh cho? Chitokaka Chi- 
howa ma! micha an chuka achvfa vt nanta ho himak a ant 
vhli ka isht is sa mihinti tuk oh cho? e 

19. Mihma yohmi ak inli kia nana ilupput chi tikba ya 
iskitinishke, Chitokaka Chihowa ma! amba chin tishu in 
chuka achvfa ak kia nitak hopaki pilla minti ka isht ish 
anumpulishke, Chitokaka Chihowa ma! hatak vt a yohmi 
chatuk oh cho? 

20. Micha himakma Lewi vt nanta ho chim acha hinla 
cho? Chitokaka Chihowa ma! chishno vt chin tishu ha 
ish ithana hoka. 

21. Chim anumpa pulla kak o, micha chi chukvsh ai 
ahni pulla hosh nana afehna ilvppa puta ka ish yvmihchi 
kvt, chin tishu ha ish ithvnancha chi hatuk oke. 

22, Yvmohmi hokvt chi holitopushke, Chitokaka Chihowa 
ma! pi haksobish vt haiyaklo tuk pulla moma ka chishno 
chiyuhmi kvt iksho, micha inla kvt Chitokaka vt iksho hoka. 

23. Micha okla achvfa nanta hak osh yakni paknaka aia- 
sha kvt chim okla Islael, yommak oka Chitokaka vt falem- 
minchit, im okla ikbit ilai ishit, micha hbohchifo ilai ikbit 
chishno ya, micha chi yakni ya nana chinto, micha nana 
palummi ka chim okla itikba ya a yvmihchit, yummak oka 
falvmminchit chumpvt Echip a akohchit, micha okla puta, 
micha 1 naholbvt toba aiena puta ka a kohchit, ish ilai ihishi 
tuk chohmi cho? 

24. Islael a chim okla ikbit ish ilai jeshi na bilia chi 
hoka; micha Chihowa chishno ak osh in Chitokaka ish 
tobushke. A 

25. Micha Chitokaka Chihowa ma! himak a chin tishu 
ha nana ish achi tuk, micha in chuka ya nana ish achi tuk 
vt kvllochit ish hilechi na biliashke, micha nana ish ahanchi 
tuk vt ish yvmihchashke. 

26. Micha chi hohchifo kvt holitopa na biliashke, Uba 
nan okluha il aieshi Chihowa ak osh Islael in Chitokaka 

H 

yoke, ahanchashke: mikma chin tishu Lewi in chuka achvfa 
„yot chi tikba ya kvllot hikia na biliashke. 

27. Uba nan okluha il ai eshi Chihowa, Islael in Chito- 
kaka ma! chishno ak osh chin tishu im otuninchit, Uno 
ak osh chuka ya chim ikbi la chi hoke, ish achi tuk oka: 
yvmohmi hoka chin tishu hvt anumpa ilbvsha ilvppa chu- 
kush si anukfoyukvt chim asilhha lishke. 

28. Yohmi ka himak a Chitokaka Chihowa ma! chishno 
ak osh Chitokaka yvmma chia, micha chim anumpa hvt ahli 
hoke, micha nana achukma ilvppa chin tishu ha ish im ihisa 
tuk oke. 

29. Yvmohmi hokvt himak a chin tishu in chuka achvfa 
ya ish yukpali na chi tikba ya hikia na biliashke : Chitokaka 
Chihowa chishno ak osh ish anumpuli tuk okvt: micha chin 
tishu in chuka achvfa yvt nan isht ish yukpali ya ishit yuk- 
pa na biliashke, achi tok. 

TUK osh ilvppa i himmakma, yakohmi tok, Lewi vt 

Filistin vhleha ha issot kanchi cha, imaiya tok: micha 

Lewi vt Mehlek-ammah ha Filistin vhleha ibbak a akohchit 
im ishi tok. | 

2. Micha Moab a issot kanchi tok, micha akvchit taiyahli 
cha, aseta isht apesa tok; aseta tuklo pulla ho vba chi kvot 
isht apesa mvt, aseta achvfa vlhpiesa kano okchalincha chi 
hatok. Mihma yohmi ho Moab okla hvt Lewi ya i nutaka 
cha, na hvlbina puta ka isht im vla tok. 

3. Lewi vt i yakni ai vhli Euflates okhina ya falummin- 
chit isha chi hosh ivt aya mvt, Lehob ushi Hatatese Sobah 
1 miko ya issot kanchi tok. 

4. Micha Lewi vt tvnvp itichanvlli tahlepa sipokni achufa, 
micha issuba om binili vt tahlepa untuklo, micha aka aya 
hatak tahlepa sipokni pokoli tuklo họ im ishi tok: micha 
Lewi vt issuba itichanvlli shali ya iyikalakshish a tvptuli 
tok, amba itichanvlli tahlepa achvfa shali yo apoanchi tok. 

5. Atuk o Silian vhleha Tamaskvs minti kot Sobah 1 
miko Hatatese ya apelvt ona ma, Lewi vt Silian vhleha ha ai 
achufa tahlepa sipokni pokoli tuklo akucha tuklo ho vbi tok. 

6. Yohmi mvt Lewi vt Silia Tamaskvs a tvshka chipota 
ai ashachi tok: mihma Silian okla hvt Lewi ya 1 nutaka 
cha, nahvlbina puta ka isht im ahanla tok. Atuk o Lewi 
vt kanima iakma, Chihowa vt okchalinchi beka tok. 

7. Mihma Lewi vt tvli holisso lakna telibpa puta Hata- 
tese in tishu vhleha hvt ieshi tuk aishi cha, Chelusalem a 
isht vla tok. 

8. Micha Betah, micha Belohlai aiena Hatatese in tuma- 
ha holihta puta ka asonak lakna laua atampa ho miko Lewi 
vt ai ishi tok. 

9. Atuk o Hamalh i miko Toi vt, Lewi vt Hatatese in 

tushka chipota moma ka issot kanchi tuk o haklo mvt, 
” 10. Hatatese ya itibi cha, issot kanchi tuk ak o, Toi vt 
aiokpvchi cha, anumpa yukpali onocha chi ho, ushi Cho- 
lam a Lewi miko ya i pila tok: (Hatatese vt Toi ya it in 
tanampi hatuk oka.) Micha Cholam vt nana ai vihto tuli 
huta, micha nana ai vihto tvli holisso lakna, micha nana ai 
vlhto asonak lakna alena ka jeshi hosh vla tok: 

11. Yvmmak kia miko Lewi vt okla inla puta imaiya cha, 
tuli huta, micha tvli holisso lakna im ishi cha, hullochi tok 
ibafohkit Chihowa ya 1 hullochi tok ; 

12. Silia, micha Moab, micha Ammon in chipota vhleha, 
micha Filistin okla, micha Amalek, micha Lehob ushi, So- 
bah 1 miko Hatatese 1 nawehpoa puta im ai ishit Chihowa 
ya 1 hullochi tok. 

13. Micha Lewi vt hvpi okfa ya Silian tahlepa Ay 
auah untuchina ho vbit ayvt falamvt, hohchifo ilai ishi tok. 
»14. Micha Etom a tvshka chipota ai ashachi tok: Etom 
a hlopulli moma ka tvshka chipota ai ashachi na Etom ai- 
asha moma kvt Lewi ya i nutaka tok. Mihma Chihowa vt 
Lewi vt kanima iakma, okchalinchi beka tok. 

15. Mihma Lewi vt Islael moma ka i miko tok: micha 
Lewi vt nan vibpisa, micha ai vlhpiesa aiena kak 0 im okla 
moma ka im apihisa tok. 


116 IL SAMUEL, 


16. Mihma Seluiah ushi Choab ak osh tvshka chipota ya 
pehlichi tok: mikma Ahilut ushi Chehoshafat ak osh holisso 
takalichi atok. 

17. Mikma Ahitub ushi Satok, micha Abiahla ushi Ahi- 
melech itatuklo kak osh naholitompa isht ashwa tok : mikma. 
Selaiah ak osh holissochi atok. 

18. Mikma Chehoiata ushi Benaiah ak osh Chelehlait 
vhleha, micha Pelehlait vhleha aiena ka pehlichi atok: mik- 
ma Lewi ushi vhleha hvt pehlichi vhleha i shahli hatok. 


CAS MWI 


IHMA Lewi vt, Sal in chuka achvfa ya ai achvfa kvt 
okchaya tuk o, Chonahlan ak atuk pulla kak o i kana 
la o cho? achi tok. 

2. Micha Sal in chuka achvfa ya tishu achufvt anta hosh 
yummvt hohchifo kvt Siba atok. Mihma okla hoyo cha, 
Lewi ya isht im ona ma, miko vt, Siba chia hoh cho? im 
achi tok. Mihma, Chin tishu hvt mihiyo yoke, achi tok. 

3. Mihma miko vt, Sal in chuka achvfa ya ai achvfa kia 
anta tuk o, Chitokaka im isht 1 kana ya 1 yvmihchi la hinla 
cho? achi tok. Mihma Siba vt miko ya, Chonahlan ak osh 
ushi achvfa kvt-im anta momvshke, micha yommvt iyi imo- 
mokpulo yoke, achi tok. 

4, Mihma miko vt, Katima anta cho? achi tok. Mihma 
Siba vt miko ya, Yakeh! Loteba yak 0 Ammiel ushi 
Machi in chuka ak o anta hoke, achi tok. & 

5. Mihma Lewi vt hoyo cha, Ammiel ushi Machi in chu- 
ka Loteba talaia ka akohchit isht vla tok. 

6. Atuk o Sal ushi Chonahlan a ushi Mefiboshelh ~t 
Lewi ya im vla mvt, nashuka ishit hlipia cha, aiokpvchi tok. 
Mihma Lewi vt, Mefiboshelh ma! achi tok. Mihma afala- 
minchit, Yakeh! chin tishu hoke, achi tok. 

7. Mihma Lewi vt, Chi nukshopa ná: chiki Chonahlan 
ak atok pulla kak o, chi kana li pulla chi, micha chiki Sali 
vakni atok moma ka chi falumminchi la chi hoka: mikma 

vm ai impa ak ọ ish ai ihimpa na bilia chi hoke, im achi 
tok. 

8. Mihma il aka chunolechi cha, Chia tishu hyt nanta ho 
oñ illi sa chiyuhmi ka chi holhponayo hanta ya ish onocha 
hinla cho? achi tok. 

9. Yohmi ma miko vt Salin tishu, Siba ya 1 howa cha, 
Chi shahli ushi ya Sal, micha in chuka achufa moma nana 
ahalaya tok moma ka ima lishke. 

10. Yohmi hoka chishno, micha chiso vhleha, micha 
chia tishu vhleha aiena kyt yakni yash hush 1 pilisa cha, 
nana awaya ka chi shahli ushi ya ishit hvsh la na ilhpak 
vpa chi kvt im ashashke: yohmi kia chi shabli ushi Mefib- 
oshelh vto vm ai impa ako ai ihimpa na biliashke, im achi 
tok. Mihma Siba vt ushi vhleha hvt im auah tahlapi cha, 
in tishu vhleha hvt 1 pokoli tuklo tok. 

11. Yohmi ma Siba vt miko ya, A shahli miko vt in 
tishu im apesa tuk mak ọ, chin tishu hut yumihcha chi ho- 
ke. Miko vt Mefiboshelh ak okvto miko ushi vhleha hak 
inli ho chohmit, vm ai impa ak ọ ai ihimpa chi hoke. 

12. Mihma Mefiboshelh vt ushi vt vlla yosh hohchifo kut 
Micha yosh im anta tok. Mihma Siba in chuka achufa aia- 
sha kvt moma kvt Mefiboshelh in tishu vhleha hatok. 

13. Yohmt hosh Mefiboshelh vt Chelusalem ak o vtta 
tok: miko im ai impa ak ọ ai ihimpa na bilia hatuk okvt: 
micha iyi yot iti champvt imomokpulo atok. 


CEFASE -TIAN 


TUK 0 ilvppa 1 himmakma yakohmi tok, Ammon in 
chipota vhleha 1 miko vt illi na ushi Hanun ak osh- 
vihtobvt miko tok. f 
2. Yohmi ma Lewi vt, Iki vt a kana tok oka, Nahash 
ushi Hanun a i kana lashke, achi tok. Micha Lewi vt iki 
ishit nukhaklo ka hopohlvla chi ho in tishu vhleha ha toh- 
not pila tok. Mihma Lewi in tishu vhleha hut Ammon in 
chipota 1 yakni ya ona tok. 

3. Mihma Ammon in chipota pehlichi vhleha hvt i shahli 
= Hanun a, Lewi vt chiki ya holitoblichi hosh hopohluli vhleha 
et chi pila tuk chim ahoba cho? Lewi vt in tishu vhleha 
et chi pila kvt tvmaha holihta ya a hopokoyot lumvt pisvt 
tahli cha, imaiya chi keyu cho? im achi tok. 

4. Yohmi ho Hanun vt Lewi in tishu vhleha ha ishi cha, 
nutakhish a iklvna ka shafi cha, i nafohka ya iklvna isht 
asha vhlichit in tvptuli cha, falymminchit pila tok. 

5. Lewi ya im anoli ma, hatak vhleha hash osh hofahya 
fehna hatuk o, afama chi ho pit pila tok. Micha miko vt 
Cheliko ak inli ho hvsh asha na hvchi nutakhish vt falaivt 
tahak mak osh hvsh falamashke, achi tok. 

6. Mihma Ammon in chipota hvt Lewi ya 1 shua kvt 
akostininchi mvt, Ammon in chipota hvt Silian vhleha Belh- 
lehob yakni aiasha, micha Sobah yakni Silan vhleha aiasha 
aiena hatak aka aya tahlepa sipokni pokoli tuklo ho tohnot, 
micha miko Maakah a hatak tahlepa sipokni achvfa, micha 
Ishtob a hatak tahlepa sipokni auah tuklo ho im a tohno tok. 

7. Atuk o Lewi vt haklo mvt, Choab, micha tvshka chi- 

pota hatak hlampko chilita puta ka pit pila tok. 
8. Mihma Ammon in chipota vhleha hvt kohchvt holihta 
okhissa achukowa ya itiba chi kvt achukmalit ile baivlichi 
tok: mihma Silian vhleha Sobah minti, micha Lehob minti, 
micha Istob minti, micha Maakah minti aiena kvto ila osapa 
yo al asha tok. 

9. Atuk o itiba chi kvt tikba, micha ashaka aliena ho 
Choab vt pisa mvt, Islael hatak aiyua hochukma moma ho 
atokoli cha, Silian vhleha hak o itiba chi ka achukmalit 
bawlichi tok. 

10. Micha okla hash inla kano itibapishi Abishai ak ọ ib- 
bak fohki na Ammon in chipota hak o itiba chi ka achuk- 
malit baivlicha chi hatok. 

11. Micha, Silian vhleha hot a kvllo fehnakma, yohmikma 
is si apela chi hoke: amba Ammon in chipota vhleha hvt 
chi kvilo fehnakma, yohmikma vlvt chi apela la chi hoke. 

12. Nukwia ikshot hvsh amosholashke, nakni ahli.chiyuh- 
mi hosh pim okla, micha pin Chitokaka in tumaha holihta 

puta ka il im itibashke: mikma Chihowa vt vihpiesa ahni 
kak osh yvmihchashke, achi tok. 

13. Micha Choab, mikmvt okla apehvt aya tuk aiena kvt 
bilika ivt Silian vhleha ha itibi tok: mihma itikba ya okla 
yihlepa tok. 

14. Atuk 0 Ammon in chipota vhleha hvt, Silan vhleha 
hvt yihlepa na pisa mvt, yvmmak kia Abishai itikba ya okla 
yihlepvt, tvmaha holihta yash chukowa tok. Yohmi ma 
Choab vt Ammon in chipota vhleha ha 1 filummit ia cha, 
Chelusalem a ona tok. 

15. Atuk o Silian vhleha hvt Islael itikba akakoha kut 
pisa mvt, iti hoyot itvnaha tok. 

16. Mihma Hatatese vt Silian vhleha okhina mish tunnvp 
ajasha ka pit hoyot isht vla tok: micha Helam a okla vla 
tok: mihma Hatatese in tvshka chipota vhleha pehlichi 
Shobach vt tikba hikia tok. 

17. Atuk ọ Lewi ya im anoli ma, Islael moma ka hoyot 
itunahli cha, Chatan a vbanvblit, Helam a ona tok. Mihma 
Silian vhleha hvt Lewi ya itiba chi kvt achukmalit ile bai- 
vlichi cha, itibi tok. 

18. Mihma Silian vhleha hvt Islael itikba ya yihlepa tok ; 
mihma Lewi vt Silian vhleha ai achufa hosh tvnvp iticha- 
nvlli tahlepa untuklo isht aya hatak, micha issuba om binili 
vt tahlepa sipokni pokoli ushta aiena ho vbit tahli mvt, 
micha in tvshka chipota vhleha pEhiidhi Shobach a isso na 
yvmmak o ai illi tok. 

19. Atuk o miko moma Hatatese in tishu vhleha hatuk 
vt Islael itikba akakoha na pisa mvt, Islael a okla it i nana- 
iya cha, i nutaka tok. Yohmi ma Silian vhleha hut Am- 
mon in chipota ha himakma apela kvt nukwia tok. 


CHAPTA XIL 


ABU 0 yakohmi tok, afummi vt ont taha ha ya, miko 
puta kvt kohchvt tanampit ia chatuk vt vla ma, Lewi vt 
Choab a, micha in tishu vhleha aiena, micha Islael moma 

ka pila tok: mihma Ammon in chipota chuk il issvchit isht 
. ayvt Labbah ya ont in tanampit apakfoyupvt a binanchi 
tok. Amba Lewi vto Chelusalem a anta moma tok. 

2. Atuk o yakohmi tok, opivt isht ia ho Lewi vt topa 
itonla tuk osh tani cha, miko in chuka isht holmo ya a nowa 
tok: atuk osh chuka isht holmo ya o hikia hosh ohoyo hvt 
il achifa hosh anta na pit pisa tok; mihma ohoyo hash osh 
pisa ka aiokli fehna tok. 

3. Mihma Lewi vt pila cha, ohoyo hash a ponaklo tok. 
Mihma achvfa kvt, Iluppvt Eliam ushetik Balh-sheba, Hit- 
tait hatak Uliah tekchi keyu cho? achi tok. 

4. Mihma Lewi vt anumpa shali vhleha ha pila cha, ishi 
tok: mihma ant chukowvt im vla na iba tvshki tok: (alitiha 
i kashofa hatuk oka :) mihma in chuka ya falamvt ona tok. 

5. Mihmvt ohoyo hash osh vlla shali cha, Lewi ya anum- 
pa i pilvt im anolit, Ulla shali lishke, achi tok. 

6. Mihma Lewi vt Choab a anumpa 1 pilvt, Hittait hatak 
Uliah ya et am pilá, achi tok. Mihma Choab vt Uliah ya 
Lewi ya pit 1 pila tok. 

7. Atuk o Uliah vt im vla ma, Choab vt kaniohmi tuk, 
micha okla fvt kaniohmi tuk, micha tanampi kvt kaniohmit 
ishit mahaya aiena ka Lewi vt i ponaklo tok. 

8. Mihma Lewi vt Uliah ya, Chin chuka ya ia cha, chiyi 
ya achifá, im achi tok., Mihma Uliah vt miko in chuka ya 
kohchvt ia ma, ilimpa ai vpa achufa ho miko vt ima na iaka- 
iyvt isht im ona tok. 

9. Yohmi kia Uliah vt miko in chuka okhissa yak 01 
shahli in tishu vhleha takla a nusi cha, in chuka ya ik ono 
tok. 

10. Mihma Lewi ya im anolit, Uliah vt in chuka ya ik 
aiyoshke, achi ma, Lewi vt Uliah ya, Nowvt ayvt ish la tuk 
keyu ? hokak osh nanta katiohmi ho chin chuka ya chik ono 
cho? im achi tok. 

11. Mihma Uliah vt, Itombi holitopa, micha Islael, micha 
Chutah aiena kvt vlhtipo puta ka aiashvshke; micha a 
shahli Choab, micha a shahli ha in tishu vhleha aiena kvt 
yakni ashahbika yo binanchit aiashushke: yohmi ka an 

chuka ona lish, impvt, micha nan ishkot ahantvt, sa tekchi 
ya iba tvshki la hinla cho? chi okchaya pulla ka, micha 
chimi shilombish vt okchaya pulla ka nana iluppa yvmihchi 
la he keyu hoke, im achi tok. 

12. Mihma Lewi vt Uliah ya, Himak nitak ak kia ish anta 
tuk o, onnakma ik iá chim ahni li ish iashke, im achi tok. 
Yohmi ho Uliah vt nitak yvmma, micha onna aiena ka Che- 
lusalem ak o anta tok. 

13. Atuk o Lewi vt hoyo ma, itikba ya impvt, oka ishkot 
ahanta tok: mihma oka haksichi tok; atuk o opia ma, i 
shahli in tishu vhleha takla in topa wshka chi hosh koh- 
chvt ia tok, amba in chuka ano ik aiyo tok. 

14. Atuk o yakohmi tok, onnahinli ma Lewi vt Choab a 
holisso 1 holissochi cha, Uliah ibbak a fohkit 1 pila tok. 

15. Micha holisso ba a fohkit holissochit, Uliah ya ai itibi 
kullo 1 shahli kak o itikba hvsh hilechi cha, hvsh i kanvl- 
lashke, yohmikma isso na illashke, achi tok. 

16. Atuk o yakohmi tok, Choab vt tvmaha holihta ya 
pisvt tahli mvt, batak chilita, nukwia iksho aiasha ka ithana 
kak osh yvmmak o Uliah ya hilechi tok. 

17. Mihma tvmaha holihta hatak vhleha hvt kohchvt ivt 
Choab a itibi tok: mihma Lewi in tishu vhleha okla kanioh- 
mi kyt akakoha tok: mihma Hittait hatak Uliah ak kia illi tok. 

18. Yohmi ma Choab vt Lewi ya pit 1 pilvt, it in tanam- 
pi kvt kaniohmi hosh aiasha kvt moma im anoli tok. 

19. Micha anumpa shali ya atokolit, It in tanampi kvi 
kaniohmi ka anolit ont ish taiyahlikma, 

20. Atuk ọ yakohmikma, miko vt im ai 1 nukkilli vt libbi 
cha, Nanta katiohmi ho hvsh itibi mvt, tumaha holihta ya 
bilika fehna hvsh ona tuk o? holihta paknaka o hiohlit okla 
et husa hinla ka hvch ik ithano ke tuk 0? 

21. Kvta hosh Chelub-beshelh ushi Abimelech a vbi tok 
0? ohoyo hosh holihta paknaka o hikivt tanchi abotoli tuli 
tushafa yo om pila na, Hlebes a ai illi tok keyu cho? nanta 
katiohmi ho holihta bilika ya hvsh ona tuk 0? chim achik- 
ma, yohmikma, Chin tishu Hittait hatak Uliah ak kia illish- 
ke, ish achashke, achi tok. 

22. Yohmi ho anumpa shali ash osh mintit vla cha, Cho- 
ab vt nana tohno tuk moma ka Lewi ya im anoli tok. 

23. Micha anumpa shali ash osh Lewi ya, Hatak vhleha 
hvt pi kvllo pulla cha, kohchvt yakni ashahbika ya pim vla 
ma, ọ kanullit il ja mvt, holihta okhissa achukowa ya il ona 
tuk oke. 

24. Mihma hysa yhleha hvt holihta paknaka 0 hiohlit, 
chin tishu vhleha ha et husa tuk oke: yohmi na miko in 
tishu vhleha ha a kaniohmi kvt illishke, mikma chìn tishu 
Hittait hatak Uliah vt illishke, im achi tok. 

25. Yohmi ma Lewi vt anumpa shali yash, Ilvppak o 
Choab a ish im anolashke, Nana ilvppa isht ik chim achuk- 
mo kashke; bvshpo falaia yokuto vbit tahli kvt achvfa, 
micha inla yak kia itilauechi chatuk oka: ish itibi kvt i 
shahlichit tumaha holihta ya ish 1 sanalichit yuhlit aka ish 
patalashke; micha ish aiyimilichichashke, im achi tok. 

26. Atuk o Uliah tekchi atuk ash osh i hatak Uliah vt 
illi tuk ọ haklo mvt, ishit yahaya tok. 

27. Atuk osh yaiya kvt issa ma, Lewi vt pit hoyot in 
chuka isht vla na tekchi toba tok; atuk osh vlla nakni yo 
im eshi tok. Yohmi kia Lewi vt nana kaniohmi tuk a Chi- 
howa vt ik im vlhpeso tok. 


CHAPTA XIIL. 


ICHA Chihowa vt Nahlan a Lewi ya i pila tok. Mih- 

ma im vla tok; micha, Hatak tuklo hosh tumaha ho- 

lihta achvfa ka ashwa tok: achvfa kvt nan in laua yokma, 
achvfa vto ilbvsha tok. 

2. Hatak nan in laua vt nan vlhpoa chipunta, micha nan 
vlhpoa hochito aiena kvt im apakna atampa tok. 

3. Amba hatak ilbvsha vto nana ik im iksho, chukfvlhpoa 
ushi tek iskitini achvfa, yummak oka chumpa cha, ipetut 
hofantibinchi ak illa tok: takla ahantvt, im vlla vhleha ha 
ibahofanti tok; ilap im ilhpak ak imli ho ai vpakmwt, ilap 
im isht ishko ak inli ho ai ishkokmvt, shakba foyukvt ito- 
yula beka cha, ushetik ak inli in chiyuhmi tok. 

4. Atuk o hatak nowut aya vt hatak nan iu laua yash im 
ona tok; mihma i hullo cha, ilap 1 nan vlhpoa chipunta ak 
inli, micha ilap 1 nan vlhpoa hochito aiena ak inli ka ai ishit 
hatak nowvt aya im vla tuk a, ik im atahlo hosh, amba hatak 
ilbvsha in chukfulhpoa ushi ako ishi cha, hatak im vla kash 
im atahli tok, im achi tok. i 

5. Mihma Lewi vt hatak ash i sanalit nukhobela kvt libbi 
fehna tok; micha Nahlan a, Chihowa vt okchaya pulla ka, 
nana ilvppa yvmihchi tok hatak yvmmwvt illi pulla chi hoke. 

6. Micha chukfvlhpoa ushi vt inlohmi ushta ho falvm- 
mincha chi hoke, nana ilvppa yvmihchi tuk okvt, micha iki 
nukhaklo tok okvt, im achi tok. 

7. Mihma Nahlan vt Lewi ya, Hatak yummvt chishno ak 
oke. Islael in Chitokaka Chihowa vt yak achishke, Nan 
ahummit Islael 1 miko chi atokoli li tok, micha Sal ibbak a 
a chi hlakofihinchi li tok oke. 

8. Micha chi shahli in. chuka ya chima li tok, micha chi 
shahli tekchi vhleha chi shakba ya fohkit chima li tok, micha 
Islael in chuka achvfa, micha Chutah in chuka achufa alena 
ka chima li tok; atuk o yymmvt echim iskitini fehna hatuk 
okma, himakma nana yakohmi, micha nana yakohmi aiena 
ka chima la hi atok. 

9. Yohmi ka katiohmi ho Chihowa i nan vlhpisa ya ish 
shitilema cha, itikba ya nana ik achukmo ish yvmihchi tuk 
oh cho? Hittait hatak Uliah ya bushpo falaia isht ish 
bishke, micha Ammon in chipota 1 bushpo falaia yo isht 
ish bi cha, tekchi yatuk a chi tekchi ya chi ho ish ishi tuk 
oke, 

10. Yobmi hoka himak a bvshpo falaia vt chin chuka ya 
1 filumma he keyu; is sa shitilema cha, Hittait hatak Uliah 
tekchi yatuk a chi tekehi ya chi ho ish ishi hokut. 

11. Chihowa vt yak achishke, Yakeh! chin chuka achvfa 
yash ak inli nana ik achukmo ka, chi sanalichit hilechi la chi 
hoke; micha chi tikba fehna chi tekchi vhleha ha chim ai 
ishi lish, ish ai itilaui yo ima likma, hvshi ilvppa itikba ya 
chi tekchi vhleha ha iba tushka hi oke. 

12. Luma hosh ish yvmihchi tuk oka, amba vno vto nana 

ilvppa Islael moma itikba, micha hvshi itikba ya a yvmihchi 
la hi oke, im achi tok. 

13. Mihma Lewi vt Nahlan a, Chihowa ya 1 sai yoshu- 
bvshke, im achi tok. Mihma Nahlan vt Lewi ya, Chihowa 
ak kia nan ish ashvchi ya ishit chi kanchishke; chilla he 
keyu, im achi tok. 

14. Yohmi kia ilvppa yakohmit, Chihowa im 1 sanali vhle- 
ha hvt nana isht a mihvt kalakshicha hi a ish takalichi hoka, 
vlla chim vtta tuk ash kia illi pulla chi hoke, im achi tok. 

15. Mihma Nahlan vt in chuka ia tok. Mihma Chihowa 
vt vlla yash Uliah tekchi atuk vt Lewi ya im eshi tok a isso 
na abeka fehna tok. 

16. Yvmohmi hatuk o Lewi vt vlla ya Chitokaka isht im 
asilhha tok : micha Lewi vt ik impo hosh ont chukowvt aka 
itoyula na ninak vt ont onna tok. 

17. Mihma in chuka achvfa im asvnonchi vhleha hvt aka 
itoyula ka tanicha chi hosh im ona tok: yohmi kia yohma 
he keyn, micha pvska yak kia ibai vpa he keyu tok. 

18. Atuk o yakohmi tok, nitak ont isht untuklo ma vlla 
ash osh illi tok. Mihma Lewi in tishu vhleha hvt vlla vt 
illi ka im anoli kvt nukwia tok: Yakeh! vlla vt okchaya 
moma ka il im anumpuli ma, pi haponakla he keyu tuk vt, 
vila vt illi ka il im anoli kak heno il ilbvshali fehna chi hoke, 
achi tok. i 

19. Yohmi kia in tishu vhleha hvt lumvt it im anumpuli 
ka Lewi vt pisa mvt, vlla vt illi ka Lewi vt akostininchi tok : 
atuk osh Lewi vt in tishu vhleha ha, Ulla ash osh illi cho? 
im achi tok. Mihma, Illishke, okla achi tok. 

20. Yohmi ma Lewi vt aka itoyula tuk vt wakaya cha, 
okami mvt, nan il ahummit, nafohka inla ishit fohka cha, 
Chihowa im aboha ont chukowa cha, aiokpuchi tok: yohmi 
mvt ilap in chuka yak inli ant chukowa tok: micha hoyo 
ma, pvska ya itikba in talali ma, impa tok. 

21. Yohmi ma in tishu vhleha hash osh, Nana ilvppa 
nanta mak o ish yvmihchi cho? okchaya moma kano chik 
impot vlla ya isht ish yahaya kash osh, amba vlla vt illi ma, 
ish wakaya cha, ish impvshke, okla im achi tok. 

22. Mihma, Ulla ash osh okchaya moma kano ak impo 
hosh yahaya li tuk: Chitokaka vt a nukhaklo yoba na vlla 
vt okchaya hi a, kuta hosh ithana hinla cho? achi li hatuk 
okvt, 

23. Yohmi tuk kia himak ano illi ka nanta katiohmi ho 
ak impo ka hinla cho? anonti falvmminchit isht vla la hinla 
cho? vno ak osh im ona la chi, amba yummak okvto vm vla 
he keyu hoke, achi tok. 

24. Mibma Lewi vt tekchi Balh-sheba ya hopohluli tok ; 
micha iba chukowa cha, iba tvshki tok: mihma vlla nakni 
yo eshi ma, Solomon hochifo tok: mihma Chihowa vt i 
hullo tok. 

25. Micha Nahlan hopaii ya tohnot pila tok; micha Chi- 
howa ak atuk pulla kak o Chetitiah hochifo tok. 

26. Mihma Choab vt Ammon in chipota Labbah ya itibi 
cha, miko in tumaha holihta ya ishi tok. 

27. Mihma Choab vt Lewi ya ankmpa shali vhleha ha i 
pila cha, Labbah ya itibi lish, tvmaha holihta oka ya im ishi 
lishke. 

28. Yvmohmi hoka okla asha tuk a hoyot itvnahli cha, 
tumaha holihta ya ant in tanampit binanchit ish ishashke ; 
keyukma tumaha holihta ya vno ak osh ishi likma, si a 
hochifocha hinla hoke, achi tok. 

29. Mihma Lewi vt okla moma ka hoyot itvnahli cha, 
Labbah ya ona tok: micha itibi cha, ishi tok. 

30. Micha i miko im iachuka noshkobo iachukoli tuk a 
ishi tok; (mihma weki kvt tvli holisso lakna talent achvfak- 
ma, tuli holitopa puta kvt ontvla tok:) micha Lewi noshko- 
bo ha on talaia tok. Mihmvt tumaha holihta ya nawehpoa 
laua fehna ho ishit kohcha tok. 

81. Micha okla yumma aiasha tuk a ishit kohcha mwt, iti 
ishit bvsha, micha iti tvli noti halupa, micha tvli iskifa nutaka 
ashachi mvt, lukfi nuna atoba aiena ka hlopullichi tok: 
yakohmichi hosh Ammon in chipota vhleha in tumaha ho- 
lihta moma ka yvmihchi tok. Yohmi mvt Lewi, micha 
okla moma kvt falamvt Chelusalem a ona tok. 

CHAPTA XIII. 


TUK o ilvppa i himmakma yakohmi tok, Lewi ushi 

Absalom vt in tek vt pisa aiokli hosh im anta cha, 

yvmma hohchifo kvt Tama atok: mihma Lewi ushi Amnon 
vt anushkunna tok. . 

2. Micha Amnon vt in tek Tama ya anushkunna fehna 
kak osh il abekvchi tok; ohoyo himita hatak ik halelo hatuk 
oka: micha Amnon vt nana 1 kaniohmichi ka nana i kulla 
hinla ahni tok. 

3. Yohmi kia Amnon vt i kana anta hosh Lewi itibapishi 
Shimeah a ushi yosh, yommvt hohchifo kvt Chonatab atok : 
micha Chonatab vt hatak nan 1 kostini fehna atok. 

4. Micha yvmmak ash osh, Nanta katiohmi ho miko 
ushi chia hokak osh, onna hosh onnakma chunnvt isht ish 
ia cho? is sum anola he keyu cho? im achi tok. Mihma 
Amnon vt, Itibapishi li Absalom ïn tek Tama yak o anush- 
kunna li hoke, im achi tok. 

5. Mihma Chonatab vt, Chin topa ha ish onvtonla cha, 
ish il abekvchashke ; atuk o chiki vt chi pisvt vlakma, Chim 
asilhha lishke, an tek Tama vt ik la cha, ilhpak ik sa petá, 
micha sa tikba ilhpak a ant ik atahli na pisa lish, ibbak a ai 
ishi lish, vpa lashke, ish im achashke, im achi tok. 

6. Yohmi ma Amnon vt itoyula cha, il abekvchi tok; 
atuk o miko vt pisvt vla ma, Amnon vt miko ya, Chim 
asilhha lishke, an tek Tama vt ik la cha, pvska lumbo tuklo 
ka, pisa li ho, vm ikbi na ibbak a ai ishi lish, vpa lashke, im 
achi tok. 

7. Yohmi ma Lewi vt chuka ya Tama ya pit hoyo cha, 
Chi nakfi Amnon in chuka ia cha, ilhpak a ish im atahlash- 
ke, im achi tok. 

8. Yohmi ma Tama vt 1 nakfi Amnon in chuka ya ona 
tok; mihma itonla tok. Mihma yvmmvska ishi cha, yumus- 
lit, pisa ho, lumbochi cha, lumbo ash nunachi tok. 

9. Mihma ampo mahaia ai vlwvsha ya ishi cha, itikba ya 
tosholi tok: yohmi kia vpa ik bunno tok. Mihma Amnon 

vt, Hatak moma ka a filummichit kocha ho wehli, achi tok. 
Mihma hatak puta kvt issvt kocha wiha tok. - i 

10. Mihma Amnon vt Tama ya, Ilhpak a aboha a nusi 
yak o isht ish la nà chibbak a ai ishi lish, vpa lashke, im 
achi tok. Mihma Tama vt pvska lumbo ikbi tuk vt aboha 
anusi 1 naki Amnon a isht im ona tok. 

11. Atuk osh vpa chi ho ishit chukowa cha, im vla ma, 
halvlli mvt, Minti chá, is svba tvshkashke, an tek ma! im 
achi tok. 

12. Mihma afalamichit, Ahá a nakfi ma! is sa hoklit is si 
ai issa ná: Islael a nana chohmi kvt a yvmohma he vlhpesa 
keyu hoka: nana ik achukmo ilvppa ish yvmohmi ná. 

13. Mikma vno vto nan ishit sa hofahya ya katima pit 
kanchi la hinla cho? mikma chishno yokvto Islael 2 im 
anukfila iksho ak inli ish chohma chi hoke. Yvumohmi hoka 
himak a miko yak 0 im anumpuli; vno ya chim 1 hulla he 
keyu hoka, im achi tok. 

14. Yohmi kia im anumpa ha hakla he keyu tok; amba 
kvllo kvt 1 shahli hatuk osh hoklit ai issa cha, iba tvshki tok. 

15. Yohmi mvt Amnon vt 1 nukkilli kvt atampa tok; 
yohmi hosh nukkilli isht 1 nukkilli kvt anushkunna isht 
anushkunna kash 1 shahli fehna tok. Mihma Amnon vt, 
Wakaya cha, iá, im achi tok. 

16. Mihma, Nana kaniohmi keyu : kanima pit is sa chvf- 
fichi iluppak osh ik achukmo kvt, inla nana is si yvmih- 
chi kash kia 1 shahlishke, im achi tok. Yohmi kia i hapo- 
nakla he keyu tok. 

17. Yohmi ma in tishu nana isht im vtta beka tuk a hoyo 
cha, Ohoyo ilvppa a falvmminchit kohchi cha, okhissa isht 
vihkuma iakaiyachit ashunnichi, im achi tok. 

18. Mihma 1 nafohka vt pisa ilaiyukali yo fohka tok: 
miko ushetik hatak haleli keyu kvt nafohka yohmi kak o 
vibeha chatuk oka. Yohmi ma in tishu hvt kohchi cha, 
okhissa isht vihkuma ya iakaiyachit ashunnichi tok. 

19. Mihma Tama vt hituk chubbi ya noshkobo ha o asha- 
chi cha, 1 nafohka pisa ilaiyukali fohka tuk vt hlilvfi mvt, 
ibbak a noshkobo onochi cha, yahayvt ia tok. 

20. Mihma 1 nakfi Absalom vt, Chi nakfi Amnon vt chi- 
bai anta tuk 0? yohmi kia nana ish achi n4, an tek ma! chi 
nakfi yoke; nana ilvppa yohmi ish ahni ná, im achi tok. 
Yohmi ma Tama vt vlhtakla hosh i nakfi Absalom in chuka 
ahanta tok. 

21. Yohmi kia miko, Lewi vt nana ilvppa puta ka haklo 
myt, nukhobela kvt libbi fehna tok. 

22. Mihma Absalom vt itibapishi Amnon a achukma 
hokmá, ik achukmo hokmá, nana kia ik im anumpulo tok: 
in tek Tama ya hoklit ai issa tuk ak 01 nukkilli hatuk okvt. 

23. Atuk 01 himmak afummi tuklo vlhpiesa ma yakohmi 
tok, Absalom vt Baal-haso yvmmvt Eflaim bilika ya chukfi 
hishi vmo hosh im asha tok: micha Absalom vt miko ushi 
vhleha moma ka im anoli tok. 

24. Micha Absalom vt miko ya im vla cha, Yakeh ! chin 
tishu hvt chukfi hishi vmo hosh im ashvshke: miko, micha 
in tishu vhleha aiena kvt chin tishu ha apehvt iashke, chim 
asilhha lishke, achi tok. 

25. Mihma miko vt Absalom a, Aha! svso ma! himak a 
momvt kil aiyo kashke, yohmi cha nana e chi tabli ná, im 
achi tok. Mihma im achunanchi tok; yohmi kia ia he keyu 
hosh, amba anumpa yukpali onochi tok. 

26. Yohmi ma Absalom vt, Yohma he keyukma, itiba- 
pishi li Amnon vt pi awant iashke, chim asilhha lishke, achi 
tok. Mihma miko vt, Nanta katiohmi ho yvmmak osh chi 
awant ia hinla ho? im achi tok. 

27. Yohmi kia Absalom vt im achunanchi na Amnon, 
micha miko ushi vhleha moma ka ik iá, ahni tok. 

28. Mihma Absalom vt in tishu vhleha ha, yakohmi hvsh 
ahni cha, Amnon chukush vt oka paki isht im achukmvt 
tahakma, Amnon a oh vbi, hvchim achi likma; yohmikma 
hush bashke; hvchi nukshopa ná, hvchim apesa li tuk keyu 
cho? nukwia ikshot amosholit hush chilitashke, im achi tok. 

29. Mihma Absalom in tishu vhleha hut, Absalom vt im 
apesa tuk mak 0 Amnon a yvmihchi tok. Mihma miko 
ushi vhleha moma kvt wakaya cha, im issuba haksobish 
falaia aiyukali oiyvt om binili cha, yihlepa tok. 

30. Atuk o yakohmi tok, hina takla aya moma ho annoa 
kvt Lewi ya im vla cha, Absalom vt miko ushi vhleha moma 
ka vbit tahli na achufa kia ik hlakofoshke, achi tok. 

31. Mihma miko vt wakaya cha, i nafohka ya hlilvffi 
mvt, aka itoyula tok: mihma in tishu vhleha moma kvt 1 
nafohka hlilafa yosh afolublit hieli tok. 

32. Mihma Lewi itibapishi Shimeah a ushi Chonatab vt 
afalamichit, A shahli hyt miko ushi hatak himithoa moma 
ka vbit tahli ka ik im ahobo kashke; Amnon ak illa hosh 
illi hoka: Absalom ak osh apesa ho, in tek Tama ya hoklit 
ai issa tok, yommak atuk nitak takla ka ilvppvt yumohma he 
aiahni tok oka, achi tok. 

33. Yvmohmi hoka himak a a shahli miko vt miko ushi 
vhleha hvt illit taha ka ahnit, chukvsh anukfoyukvt isht ik 
ilbvsho kashke: Amnon ak illa hosh illi hoka. l 

34. Amba Absalom vto malelit kvnia tok. Mihma hatak 
himita nan atoni vt akachakalit hopokoyo ma, yakeh! okla 
laua hosh nvnih abaksacheka hina im ashaka ya minti tok. 

35. Mihma Chonatab vt miko ya, Yakeh! miko ushi 
vhleha hvt vlvshke : chin tishu achi tuk mak o, yumohmish- 
ke, im achi tok. 

36. Atuk o yakohmi tok, anumpuli kvt ont tahli mak inli 
ho yakeh! miko ushi vhleha hvt vla mvt, chitoli hosh yaiya 
tok: mihma miko ak kia, micha in tishu vhleha moma aiena 
kot yaya fehna tok. 

37. Amba Absalom vt malelit, Ammihut Keshu i miko 
ushi Talmai yak 0 im ona tok. Mihma Lewi vt nitak moma 
ka ushi ya ishit yahaya tok. 

38. Yohmi ma Absalom vt malelit, Keshu ya ona cha, 
ahanta na afummi tuchina tok. 

39. Mihma miko Lewi vt ushi Absalom a i palata fehna 
tok: Amnon vt illi tuk ano hopohlvt taha hokut. 


CHAPTA XIV. 


OHMI ma miko chukvsh vt Absalom ak o pit takali 
fehna ka Seluiah ushi Choab vt akostininchi tok. 
I 


“ 

2. Mihma Choab vt Tekoa ya pit hoyot, choyo kostini ho 
ai isht vla cha, Tvbashi ish ilahobi cha, tvbashi i nafohka 
isht ish fohka cha, bila isht chik il ahamo hosh; amba ili 
tok ishit yahaya tok hopaki yo, ish chohmashke ; 

3. Micha miko ya im vlot, ilvppa chohmi kak o ish im 
anumpulashke, im achi tok.. Yohmi hosh Choab-wt itih ha 
anumpa į fohki tok. ~. 

4. Mihma Tekoa ohoyo hash osh miko ya im anumpuli 
mvt, nashuka ya aka pit isht hlipia cha, aiokpvchi mvt, 
Apelá, miko ma! achi tok. 

5. Mihma miko vt, Nanta chi katiohmi cho? im achi tok. 
Mihma afalamichi mvt, A hatak vt illi tuk ọ, ohoyo vlhtakla 
nukhaklo sia hoke. 

6. Micha chin tishu ohoyo hvt ushi vt tuklo hosh im 
ashwa tok; atuk osh tuklo yommvt osapa ashwa tuk osh 
itafena tok; yohmi ma it i filummicha hi vt iksho hatuk o, 
achvfa kvt achufa ya isso cha, vbi tok. 

7. Mihma yakeh! chuka ai achufa kut moma hosh waka- 
yut chin tishu choyo ha i sanali cha, Itibapishi vbi tuk a ish 
pimakma, itibapishi im ilbfiopak ishi tuk a atobbichit e 
bashke; micha ai isha he vlhpesa yash kia e bashke, achish- 
ke: yohmi hosh an tobaksi achvfa hosh itonla tuk a mosho- 
lichi cha, a hatak a hohchifo, micha im isht atiaka alena ka 
yakni paknaka ya ik apoancho ka chishke, achi tok. 

8. Mihma miko vt ohoyo hash, Chin chuka ish iashke, 
mikma chishno pulla ka nana apesa lashke, im achi tok. 

9. Mihma Tekoa ohoyo hash osh miko ya, A shahli, miko 
ma! nan ashvchi kvt vno, micha aki in chuka achvfa yak o 
onvtoyulashke: mikma miko, micha im ai om binili holi- 
tompa yvto ik ahalaio kashke, im achi tok. 

10. Mihma miko vt, Kuna hosh nana chim achikma, vno 
ak o isht is sum vlashke, mikma himakma chi potola he 
keyu hoke, achi tok. 

11. Yohmi ma, Chim asilhha lishke, miko vt chin Chito- 
kaka Chihowa ya ish ithaiyana cha, issish it ai illichi vhleha 
ha himakma vbashke, chik im ai ahno kashke; keyukma 
suso ha vba hinla hoke, achi tok. Mihma, Chihowa vt 

okchaya pulla ka chiso pashi achvfa kvt aka itula chi keyu 
hoke, achi tok. 

12. Yohmi ma ohoyo hash osh, Chin tishu ohoyo hvt 
anumpa achvfa ho a shahli miko ya ak im anumpuli, chim 
asilhha lishke, achi tok. Mihma, Anumpuli, achi tok. 

13. Mihma ohoyo hash osh, Yohmi hokak osh nanta ka- 
tiohmi ho yvmihchit Chitokaka im okla ha ish anukfilli cho ? 
miko vt nana ilvppa anumpuli kyt achvfa hosh ik ai ahlo yo 
chohmishke: miko vè 1 kvnia ya anonti in chuka ya isht ik 
lo hokvt. 

14. Pilli pulla chi hoka, micha oka yosh aka hlatapa na 
falumminchit aiowa he keyu kak inli ho e chohmi hoke; 
micha Chitokaka vt hatak a yohmi hoka ahni keyu hoke: 
yohmi kia 1 kunia ya ik chvfficho ka chi ka nana apesa hoke. 

15. Yvmohmi hoka himak a okla hvt sa nukshobli kak o, 
vla lish, nana ilvppa a shahli miko ya isht im anumpuli 
lishke: micha chin tishu choyo hot, Himak a miko ya im 
anumpuli lashke: in tishu ohoyo hvt nana asilhha ka miko 
vt yvmihcha hinla yoba ká, 

16. Miko vt haklokmvt, in tishu ohoyo vno, micha svso 
itatuklo li ka Chitokaka 1 yakni ya kohchit pi a mosholicha 
hinla hatak ibbak a sa hlakoficha hinla hoka, achi tuk oke. 

17. Yohmi mvt chin tishu ohoyo hvt, A shahli miko im 
anumpa hvt achukma chi hoke: Chitokaka im enchel choh- 
mit a shahli miko vt nana achukma, micha nana ik achukmo 
akostininchi hokvt: yvmohmi hoka chin Chitokaka Chihowa 
vt chiba foyuka chi hoke, achi tuk oke, achi tok. 

18. Yvmohmi ma miko vt afalamichit ohoyo hash o, 
Nana chim asilhha la chi ka is san luhmi na, chim asilhba 
lishke, im achi tok. Mihma ohoyvo hash osh, A. shahli miko 
vt himak a ik anumpulí, achi tok. 

19. Mihma miko vt, Nana ilvppa moma Choab ibbak vt 
chiba foyuka keyu cho? achi tok. Mihma ohoyo hash osh 
afalamichit, A shahli miko ma! chimi shilombish vt okcha- 
ya pulla ka nana achufa kia a shahli miko vt anumpuli kai 
flvmmit isht impakimma pit fullota, keyukmvt vlhfvbek 
imma pit fullota he keyushke: chin tishu Choab yvmmak 

osh anumpa ilvppa puta ka chin tishu choyo itih ha fohkit 
a miha tuk oke. 

20. Anumpa iluppa chohmi kvt a yvmohma chi ka chin 
tishu Choab vt nana ilvppa yvmihchi tuk oke: micha a 
shahli hvt nan imponnvushke, Chitokaka im enchel nan itha- 
na kak inli ho chiyuhmit, nana moma yakni ajasha ka itha- 
nvshke, achi tok. 

21. Mihma miko vt Choab a, Yakeh! nana ilvppa yvmih- 
chi lishke: yvmohmi hoka ia cha, hatak himita Absalom a 
anonti ont isht vlá, im achi tok. 

22. Mihma Choab vt nashuka ya aka ishit hlipia cha, 
miko ya aiokpvchit, yak oke im ai ahni tok: micha Choab 
vt, Himak nitak a chin tishu hvt chim isht 1 kana chi tikba 
ya ahayuchi li kvt ithana lishke, a shahli, miko ma! in tishu 
hyt nana asilhha tuk a miko vt ahlichi hoka, achi tok. 

23. Yohmi mvt Choab vt wakayvt ia mvt, Keshu ya ona 
cha, Absalom a Chelusalem isht vla tok. 

24. Mihma miko vt, Fullotvt ilap in chuka ak inli ho ik 
oná, micha sa nashuka ya ik peso kashke, achi tok. Yohmi 
ho Absalom vt falamvt ilap in chuka ak inli ho ona cha, 
miko nashuka ya ik peso ki tok. 

25. Yohmi kia Islael moma ka pisa aiokli na ahninchit 
isht anumpuli kvt, Absalom a chohmichi kvt iksho tok: iyi 
putha vttvt ivt noshkobo tvbokaka ont vhli kvt, nana ik ai 
ono kvt iksho ki tok. 

26. Micha pashi ya vmokmvt, (afummi ont taha putakma 
vmo beka tok, pashi vt weki fehna hatuk o vmo beka tok 
okvt;) wekichikma, miko isht im aweki ya shekel tahlepa 
tuklo beka tok. 

27. Mihma Absalom a ushi vt tuchina, micha ushetik vt 
achvfa hosh im asha cha, yumma hohchifo kvt Tama atok: 
ohoyo pisa aiokli hatok. 

28. Yohmi ma Absalom vt afommi tuklo vlhpiesa ho 
Chelusalem a ahanta kvt, miko nashuka ya ik peso ki tok. 

29. Yvmohmi ho Absalom vt Choab a miko yash i pila 
bvnna hosh pit hoyo tok; yohmi kia im ona he keyu tok: 
atuk osh atukla ma anonti pit hoyo kia, ik im ono tok. 

30. Yohmi ho in tishu vhlcha ba, Yakeh! Choab im 
osapa vt vmmi ha bilikvshke, micha bali vt yumma im 
ashushke; oh ia cha, luak hvsh atekilashke, ım achi tok. 
Mihma Absalom in tishu vhleha hvt luak atekili tok. 

31. Yohmi ma Choab vt wakaya mvt, Absalom in chuka 
anta tuk o im vla cha, Nanta katiohmi ho chin tishu vhleha 
hvt vm osapa ya luak atekili tuk oh cho? im achi tok. 

32. Mihma Absalom vt afalamichit Choab a, Yakeh! pit 
chi hoyo lish, Ilvppa ish la na miko atasha ka pit chi pila 
li, Nanta katiohmi ho Keshu ya issvt iluppa vla li tuk oh 
cho? yvmmak inli anta li moma tuk ok muto, vm achukma 
hetuk: yohmi hoka himak a miko nashuka ya pisa lashke : 
yohmi cha nan ashvchi vt si atakali hokma, ik svbí, ish acha 
chi ho chim achi la chi hatuk oka, achi tuk. 

33. Yvmohmi ho Choab vt miko ya im ona cha, im anoli 
tok: mihma Absalom ai howa ma, miko ya im vla cha, 
miko itikba ya nashuka ya aka pit isht im akachunoli tok: 
mihma miko vt Absalom a i suksowa tok. 


CHAPTA XV. 


TUK o ilvppa i himmakma yakohmi tok, Absalom vt 
tunvp itichanvlli puta, micha issuba puta, micha hatak 
pokoli tahlapi hosh itikba a tihlahaya hi a il atahli tok. 

2. Micha Absalom vt onnahinli fehna wakaya cha, holihta 
okhissa hina bilika hikia beka tok: atuk o hatak nana kia 
nan it 1 kaniohmi na miko vt nana im apesa chi ho vlakma, 
Absalom vt pit i howa cha, Tvmaha holihta nanta chia ho? 
achikma, Chin tishu hvt Islael apehlichi achvfa ka sia hoke, 
achi beka tok. 

3. Mihma Absalom vt, Yakeh! chishno ak osh nana kvt 
achukma, micha vlhpesa hoke; yohmi kia miko vt hatak 
nana ho ik atokolo hatuk ọ, isht vtta hi vt iksho hoke, im 
achi beka tok. 

4. Micha Absalom vt, Yakni ya nanapesa tobvt ahanta 
likbano; yohmi na hatak nana kia nana it į kaniohmi, ke- 

yukmvt nana im a kaniohmi kvt vno ak o vm vla na ai vih- 
piesa kak 01 yvmihchi lashke, achi tok. 

5. Atuk osh yakohmi beka tok, hatak nana kia im aka- 
chunola ehi hosh bilika vlakma, ibbak a pit welit, halvlli 
cha, 1 suksowa beka tok. 

6. Micha ilvppa puta kak o Islael moma kvt nana im 
vlhpisa bunnvt miko ya im onakma, Absalom vt i yvmihchi 
beka tok: yohmi hosh Absalom vt Islael hatak vhleha chu- 
kvsh a ishi tok. 

7. Atuk o i himmak afummi pokoli ushta ma yakohmi 
tok, Absalom vt miko ya, Chim asilhha lishke, ak ia cha, 
anumpa il onochi Chihowa ya im il onochi li tok vt, Heblon 
a ont al ahlichi lashke, 

8. Chin tishu hvt Silia yakni Keshu ya ahanta li moma 
myt, anumpa il onochi il onochit, Chihowa vt anonti Che- 
lusalem a svsht ona mvhlikma, yohmikma Chihowa ya im 
antia lashke, achi li tok, im achi tok. 

9. Mihma miko vt, Achukmakuvt ish ayashke, im achi 
tok. Yohmi ho wakaya cha, Heblon a ona tok. 

10. Yohmi tuk kia Absalom vt Islael apehlichi moma ka 
ibatakla vhleha ha pilot hlopullichit, Ishit pufa vt ohonla 
na hvsh haklo makinlı hosh, Absalom vt Heblon a a mikosh- 
ke, hush achashke, ahanchi tok. 

11. Mihma hatak tahlepa tuklo hosh im annoa tuk vt, 
Chelusalem a a kohchvt Absalom a apihvt ia tok; micha 
nana ik achukmo ik ahno hosh ia cha, nana ka mominchit 
ik ithano tok. 

12. Mihma Absalom vt Kilonait hatak Ahihlofel Lewi 
ya nana 1 miha yosh in tvmaha holihta Kiloh ya anta tuk o, 
nan vbit isht aiokpvchi im issa hosh anta hosh, pit hoyo 
tok. Micha anumpa luma it im apesa ash osh kvlio tok; 
Absalom a okla ibafohka kvt isht 1 shahlit mahaya hatuk 
oka. 

13. Mihma anumpa shali vt Lewi ya im vla cha, Islael 
hatak vhleha chukvsh vt Absalom ak o jakaiyvshke, achi 
tok. 

14. Mihma Lewi vt in tishu vhleha moma apehvt Chelu- 

salem a asha tuk a, Hvsh wakaya na e yihlepashke ; keyuk- 
mvt Absalom aili hlakofa he keyu hokut: tushput hvsh 
iashke, yakosi itin takla kia ant pi sakkit, nan ik achukmo 
ka pi onochi cha, tumaha holihta ya bushpo falaia halupa 
isht issot kanchi ná, im achi tok. 

15. Mihma miko in tishu vhleha hvt miko ya, Yakeh ! 
chin tishu vhleha hvt a shahli miko vt nana ho apesakma, e 
yvmihcha chi kot pim vlhtahvshke, im achi tok. 

16. Mihma miko vt kohchvt ia ma, in chuka achvfa moma 
kvt iakaiya tok. Mihma miko vt ohoyo pokoli im itaiena 
vhleha hatuk o, chuka apistikela chi ka ashachi cha, ia tok. 

17. Mihmvt miko vt kohchvt ia ma, okla moma kvt iakai- 
ya mvt, hopaki ho ona cha, alasha tok. 

18. Mihma in tishu vhleha hvt tahlalaka ichapvt aya tok ; 
mihma Chelehlait moma, micha Pelehlait moma, micha Kit- 
tait moma, hatak tahlepa hannali hosh Kalh ashvt iakaiyvt 
ia tuk vt miko ya tikba aya tok. 

19. Yohmi ma miko vt Kittait hatak Ittai ya, Nanta kati- 
ohmi ho chishno ak kia pi awant ish ia cho? falamvt ish ai 
vita ya ish ona cha, miko ya takla ish antashke: okla inla 
chia, micha i yakni vtta chia keyu hokvt. 

20. Pilashash vla tuk ish chohmi kvt, pi apehvt himak ni- 
tak a ish aya na ishit chi fullolihinchi la hinla cho? kanima 
yo ia la hinlakmvt, ia li hoka; ish falama cha, chitibapishi 
vhleha ha isht ish iashke: isht 1 nukhaklo, micha ai ahli vt 
chiba foyukashke, im achi tok. 

21. Mihma Ittai vt miko ya afalamichit, Chihowa wt ok- 
chava pulla ka, micha a shahli miko vt okchaya pulla ka, 
kanima fehna ho a shahli miko vt ahantakma, okchaya hok- 
ma, illi hokma, nanakma, yvmmak inli fehna chin tishu ak 
kia ahanta chi hoke, achi tok. 

22. Mihma Lewi vt Ittai ya, Ivt ish vbanvblashke, im 
achi tok. Mihma Kittait hatak Ittai, micha in tushka vhle- 
ha, micha chipunta moma apehvt aya tuk vt momvt vba- 
nvblit ont ia tok. 

23. Mibma yakni moma kvt chitoli hosh yaiya tok ; mih- 
ma okla moma kvt vbanublit ont ia tok; miko ak kia boku- 

shi Kitlon a vbanvblit ia ma, okla moma kvt vbanvblit yakni 
haiaka hina yo ia tok. 

24. Mihma yakeh! Satok ak kia, micha Lefait puta kvt 
apeha hosh Chitokaka nan it im apesa itombi holitopa ya 
shoyulit aya tok: atuk osh`Chitokaka im itombi holitopa 
ya aka talali tok; mihma Abiahla vt oiyvt mahaya na, okla 
moma kvt tvmaha holihta ya kohchvt taiyaha ma, hikia tok. 

25. Mihma miko vt Satok a, Chitokaka im itombi holito- 
pa ya fawmminchit tumaha holrhta ya isht ish onashke: Chi- 
howa i holhponayo itikba ya isht i kana ai ahayuchi likma, 
anonti susht ona cha, yumma micha aj ahanta aiena ka svpi- 
sacha hi oke. 

26. Amba, Chi ahninchi li keyu, achi hokma; yakeh ! 
yak hikia lishke, kaniohmi kak o vlhpesa ahnikmvt; si yvmih- 
chashke, im achi tok. 

27. Micha miko vt naholitompa isht vtta Satok a, Napisa 
chia keyu cho? tvmaha holihta ya falamvt chiso tuklo, 
chiso Ahimaas, micha Abiahla ushi Chonahlan hvsh aiena 
kvt hvchi achukmakvt hvsh onashke. 

28. Yakeh! yakni haiaka yakni patali ako anta li tuko, 
nana vm anoli kvt chim anumpa hvt vm vlashke, im achi tok. 

29. Yvmohmi ho Satok, micha Abiahla vt Chitokaka im 
itombi holitopa ya anonti Chelusalem a isht ona tok: micha 
yummak ọ ashwa tok. 

30. Micha Lewi vt Alifet nvnih ha ai oiyvt ia yak o ia 
mvt, noshkobo hvt ompoholmo cha, iyi bicka hosh yahayvt 
ia tok: mihma okla moma apehvt aya tuk vt noshkobo ha 
ompohomo bieka cha, oiyvt ia mvt, yahaya hosh oiya tok. 

31. Mihma achvfa kvt Lewi ya im anolit, Ahihlofel vt 
anumpa luma it im apesa vhleha ha ibataklvt Absalom a 
iba fohkvshke, achi tok. Mihma Lewi vt, Chihowa ma! 
Ahihlofel im anumpa ha chik ahobalo kashke, chim asilhha 
lishke, achi tok. 

32. Atuk o yakohmi tok, Lewi vt nvnih paknaka yvmma 
ona cha, Chitokaka ya ai aiokpvchi ma, yakeh! Hushai 
Achait hatak vt nafohka vt i hlilafa, micha lukfi pushi vt 
noshkobo ha on asha hosh vla tok. 

33. Yumma Lewi vt, Si awant ish ayakmit, is si atak- 
lvmma chi hoke. 

34. Amba falamvt tvmaha holihta ya ish ona cha, Absa- 
lom a, Chin tishu sia hachi hoke, miko ma! chashpo ka 
chiki in tishu sia hatuk okvt, chishno ak kia himak a chin 
tishu sia hachi hoke, ish achikmvt, yohmikmvt Ahihlofel im 
anumpa ha is sa kobvffa m 

35. Micha Satok, micha Abiahla naholitompa isht ashwa 
vt yemma chibafohka keyu cho? yohmi hoka yakohma 
hi oke, nana hoh kia miko in chuka ya ish a haiyaklokmvt, 
Satok, micha Abiahla, naholitompa isht ashwa yak o ish im 
anoiashke. 

36. Yakeh! ushi tuklo kvt yemma im ashwa wa Satok 
ushi Ahimaas, micha Abiahla ushi Chonahlan, yummak o 
tohnot nana ka ish haklo moma et hvs sam pila chi hoke, 
im achi tok. 

37. Yohmi ho Hushai Lewi 1 kana vt tumaha holihta ya 
ant chukowa ma, Absalom vt Chelusalem a ant chukowa tok. 


IELA EA KCV 


TUK o Lewi vt nvnih paknaka ya ont ia chohmi ma, 
yakeh! Mefiboshelh in tishu Siba vt issuba haksobish 
falaia tuklo hosh umpotvlhpo yo pyska lumbo tahlepa tuk- 
lo, paki shila champuli lokussa tahlepa achufa, micha toffa 
nan vni tahlepa achufa, micha oka paki kotoba achvfa aiena 
hosh vbanaiya ho ishi cha, ont afama tok. 

2. Mihma miko vt Siba ya, Ilvppa nanta isht ish ahni 
cho? im achi tok. Mihma Siba vt, Issuba haksobish falaia 
ano miko in chuka achvfa yak osh om binila chi hoke; mik- 
ma pvska, micha toffa nan vni ano hatak himithoa vt vpa 
chi hoke ; mikma oka paki ano yakni haiaka ayvt hoyvbli 
kyt ishka chi hoke, achi tok. 

3. Mihma miko vt, Chi shahli ushi mvuto? achi tok. 
Mihma Siba vt miko ya, Yakeh! Chelusalem ak o antvsh- 
ke: Himak nitak a Islael in chuka achufa vt aki im apehli- 
chika ya a falummincha chi hoke, achi hatuk okvt, achi tok. 

4. Yohmi ma miko vt Siba ya, Yakeh! Mefiboshelh 
immi hatuk moma kvt chimmi hoke, im achi tok. Mihma 
Siba vt, Chukush akanlosi hosh chi holhponayo itikba isht 
ish 1 kana chi ai ahayuchi likbano, ahnit chim asilhha lishke, 
a shahli, miko ma! achi tok“ 

5. Atuk ọ miko Lewi vt Bahulim a ona ma, yakeh! 
yumma Sal in chuka achvfa ai achufa vt a kohcha hosh, 
hatak yvmma hohchifo kvt Shimei yosh Kela ushi vt minti 
mvt, anumpa kalakshichi onohonchi hosh kohchvt minti tok. 

6. Mihma Lewi ya, micha miko Lewi in tishu vhleha 
moma ka tvli ishit boli tok: mihma okla moma, micha ha- 
tak hlampko chilita moma kvt im ishtimpak imma, micha 
vihfubek imma aiena ka aya tok. 

7. Mihma Shimei vt anumpa kalakshichi onochi kvt yak 
achit, Kohcha, kohcha, issish hatak chia, micha Belial hatak 
chia ma! 

8. Sal in chuka achufa yummak o vlhtobvt ish miko ho- 
ka, Chihowa vt im issish moma ka falamminchit chi ono- 
chishke; micha Chihowa wt ish apehlichika ya chiso Absa- 
lom ak o ibbak fohkishke: micha yakeh! nana okpvnit isht 
ish anta moma ho chishishke, issish hatak chia hoka, achi 
tok. 

9. Yohmi ma Seluiah ushi Abishai vt miko ya, Nanta 
katiohmi ho ofi illi ilvppvt a shahli miko ya anumpa kalak- 
shichi onocha hinla cho? ak vbanvbli cha, noshkobo ha ont 
ak KA achi tok. 

. Mihma miko ut, Nanta YU huchi ahalaia li cho? 
Saa ushi vhleha hvchia ma! yohmit anumpa kalakshi- 
chi ik onochi, Chihowa ak osh Lewi ya anumpa kalakshichi 
ik onochi, im achi hatuk oka. Yohmi ka kvta hosh, Nanta 
katiohmi ho ish yvmihchi cho? acha hinla? achi tok. 

11. Mihmyvt Lewi vt Abishai, micha in tishu vhleha mo- 
ma ka, Yakeh! svso hyt sakfohka a kohcha tuk vt vm ilhfi- 
opak a hoyoshke: yohmi ka himak a Benchamait ilvppak 
okak heto yohma he vlhpesa keyu ? ik asha, anumpa kalak- 
shichi ik onochi, Chihowa vt im achi tuk oka. 

12. Chihowa vt nan ashvchi li tuk osh svlbvsha ka pisa 


CHAPTA XVI. f 1389 


cha, Chihowa vt himak nitak a anumpa kalakshichit isht si 
onochi ka achukma ho a falummincha hinla yoba ka, im 
achi tok. 

13. Atuk o Lewi, micha in tishu vhleha aiena kvt ia hosh 
aya ma, Shimei vt nvnih abaksacheka ichapvt aya mvt, ka- 
lakshichit anumpohonlit aya mvt, tuli ya ishit boli mvt, 
lukfi pushi ya pila tok. 

14. Mihma miko, micha okla moma apehvt aya tuk vt 
hoyvbli hatuk osh yvmmak o ont ai ile fohvchi tok. 

15. Mihma Absalom, micha okla moma, Islael hatak vhle- 
ha aiena kvt Chelusalem a via ma, Ahihlofel vt iba foka tok. 

16. Atuk o yakohmi tok; Achait hatak Hushai Lewi 1 
kana vt Absalom a im vla mvt, Chitokaka vt miko ya ok-. 
chalinchashke, Chitokaka vt miko ya okchalinchashke, ahan- 
chi tok. 

17. Mihma Absalom vt Hushai ya, Chi kana ha iluppak 
o isht ish 1 kana mak oh cho? nanta katiohmi ho chi kana 
ya awant chik aiyo tuk oh cho? im achi tok. 

18. Mihma Hushai vt Absalom a, Aha! amba kvna họ 
Chihowa, micha okla ilvppa, micha Islael hatak vhleha 
moma kak osh atokolikma, yummak 0 immi sia ha chi ae 
micha takla ahanta la chi hoke. 

19. Micha anonti kvta hak o im antia la hinla cho? ushi 
itikba ahantvt im antia la he vlhpesa keyu cho? chiki 
itikba ahantut im antia li chatuk vt, yohmi hosh chi tikba 
ahanta la chi hoke, im achi tok. 

20. Mihma Absalom vt Ahihlofel a, Nana e kaniohma 
chi ka hvchishno ak osh anumpa hvsh it im apesashke, im 
achi tok. 

21. Mihma Ahihlofel vt Absalom a, Chiki im itaiena 
vhleha chuka apistikela chi ho ashachi cha ia tuk ọ, ish iba 
chukowashke ; mikma Islael vhleha moma kvt, chiki vt chi 
yuwala ka hakla hi oke; yohmikma chi apehvt asha kvt 
momvt ibbak vt kulla hi oke, im achi tok. 

22. Mihma Absalom a aboha paknaka vlhtipo okla in 
takalichi tok; mihma Islael moma kvt pisa ho, Absalom vt 
iki im itaiena vhleha ha iba chukowa tok. 

23. Mihma Ahihlofel im anumpa anumpohonli kvt, nitak 
yvmma foka ka hatak osh Chitokaka 1 ponaklo tuk ak ọ 
chiyuhmi beka tok: yohmi hosh Ahihlofel vt Lewi, micha 
Absalom ita tuklo ka nana 1 mihiha beka tok. 


CHAPTA XVII. 


ICHA Ahihlofel vt Absalom a, Himak a hatak tahlepa 

- sipokni auah tuklo ho aiowvt ak ishi cha, wakaya lish, 
himak ninak a Lewi ya iakaiyvt hlioli lashke : 

2. Mikmvt hoyvblit ibbak vt ik kollo kisha kak o sakki 
likmvt, nukshobli lashke: mikma okla apehvt aya tuk moma 
kvt yihlepakma, miko ak bano ho fahamvt kanchi lashke. 

3. Micha okla moma ka falvmminchit ishit chim vla lash- 
ke: hatak ish hoyò kash momvt falamvt vla ka itilauishke : 
yohmi ho okla moma kvt achukmakvt aiashashke. 

4. Mihma nana achi ka Absalom, micha Islael im asunon- 
chi vhleha moma aiena kvt im vlhpesa fehna tok. 

5. Mihma Absalom vt, Himak a Achait hatak Hushai ak 
kia ho hoyó, nana ho ik achi na yvmmak kia keho hakló, 
achi tok. 

6. Mihma Hushai vt Absalom a im vla ma, Absalom vt, 
Ahihlofel vt ilvppak o achit anumpulishke : nana achi kak o e 
yumihcha chi cho? keyukma ish anumpulashke, im achi tok. 

7. Mihma Hushai vt Absalom a, Anumpa Ahihlofel vt 
anumpuli kvt himak okvno achukma keyu hoke, im achi tok. 

8. Hushai vt, Chiki, micha in tvshka vhleha hvt hatak 
hlampko chilita vhleha hosh chukvsh okpulot, nita yo kowi 
ya ushi im a wehpuli na aya kak mli chiyubmi ka ish itha- 
nushke: micha chiki hatak tunvp okvt okla ha takla nusa 
he keyu hoke. 

9. Yakeh! himak a hichukbi kanima lumvt fohka hoke, 
keyukmvt inla kanima lumvt anta hoke: atuk o yakohma hi 
oke, vmmona ka kaniohmi kvt akakoha hokma, kuna hosh 
haklokmvt, okla Absalom apeha tuk a, Ubit isht ahantvsh- 
ke, acha chi hoke. i 

10. Mikma hatak chilita nukwia iksho chukvsh vt koi 
chito itilaui kash kia bilvt kvnia hi oke: chiki vt hatak chi- 
lita, micha apehvt okla aiasha kvt batak chilita nukwia ik- 
sho ka Islael moma kvt ithana hokut. 

11. Yvmohmi hoka Islael moma chohmit Tan a awttvt 
ivt Bee-sheba ont vhli ka itvnahli na, laua kvt shinuk osh 
okhuta lapalika aiasha ka chohmashke ; micha chishno ak 
inli hosh pehlichit itibi ka ish ia he ak o miha lishke. 

12. Yohmi hosh kanima asha tukma sakkit il ahayuchik- 
mvt, il 0 fohopa kvt fichak osh yakni onvtula kak o e chi- 
yuhmashke: mikma yvmma, micha hatak moma apehvt aya 
tuk vt achiufa kia ik hlakofo kashke. 

13. Micha tvmaha holihta yo chukowakma, yohmikma 
Islael moma kvt tumaha yumma aseta ho isht onakma, e 
takchikmvt, halvllit isht ivt okhina ont il okvchikma, tuli iski- 
tini achvfa kia yemma ai ahayucha he keyu kashke, achi tok. 

14. Mihma Absalom, micha Islael hatak vhleha moma 
kvt, Achait hatak Hushai nana miha kak osh achukma kyt 
Ahihlofel nana miha tuk a i shahlishke, okla achi tok. 
Chihowa vt Absalom a nana ik achukmo ka onocha he ak 
osh, Ahihlofel vt anumpa achukma miha tuk vt kobafa hi a, 
Chihowa vt apesa tok oka. 

15. Yohmi ma Hushai vt Satok, micha Abiahla naholi- 
tompa isht ashwa ya, Yakohmi, micha yakohmi achi hosh 
Ahihlofel vt Absalom, micha Islael im asvnonchi vhleha 
‘aiena ka į mihvshke; mikma yakohmi, micha yakohmi achi 
hosh 1 miha lishke. 

16. Yohmi hoka himak a tushpa hosh Lewi ya anumpa 
i pilvt, ish im anoli cha, yak ish achashke, Yakni haiaka pa- 
tussuchi ya chi nusi na, amba tushpa hosh vbanvblit ont ish 
iashke: keyukmvt miko, micha okla apehvt asha moma kvt 
illit taha yoba ná, im achi tok. 

17. Mihma Chonahlan, micha Ahimaas itatuklo kvt 
tumaha holihta ya ant chukowa na pisa he vlhpesa keyu 
hatuk osh, En-lochel ak o ashwa tok: mihma ohoyo himita 
tishu hosh ivt ont im anodli na itiachi cha, miko Lewi ya ont 
im anoli tok. 

18. Yohmi kia vlla nakni yosh pisa cha, Absalom a im 
anoli tok: yohmi kia tushpa hosh itiachit Bahulim hatak in 
chuka ona ma, yvmmvt 1 wanvta ya kuli hofobi vt i hikia tuk 
0, yummak o pit chukowvt okla tok. 

19. Mihma choyo hvt kuli hofobi paknaka ya isht ompo- 
holmo ompatali cha, onush bota o ashachi tok ; mihma nana 
ka ik ithano tok. . 

20. Atuk o Absalom in tishu vhleha hvt choyo hash 
chuka yash ona mvt, Ahimaas, micha Chonahlan itatuklo 
mvto? okla achi tok. Mihma ohoyo hvt, Bok ushi oka ya 
vbanvblit ia tuk oke, im achi tok. Mihma hoyo tuk ak osh 
ik ahayucho mvt, falamvt Chelusalem a ona tok. 

21. Atuk o yakohmi tok, okla ia hayak o, kuli hofobi ya 
kohcha cha, ivt miko Lewi ya ont im anoli cha, Lewi ya, 
Wakaya cha, tushpa hosh ọka ya vbanvblit ont ish ia chiké : 
Ahihlofel vt yakohmichi hosh chi sanalit nana miha hoka, 
im achit okla tok. 

22. Yohmi ma Lewi, micha okla apehvt aya tuk moma 
kvt wakaya cha, Chatan a vbanvblit ont ia tok: onnvt toh- 
wikeli itintakla ma, achvfa kia Chatan a vbanvblit ont ik 
aiyo kisha kot iksho tok. 

23. Atuk o Ahihlofel vt nana į miha tuk a ik iakaiyo ho 
pisa mvt, im issuba haksobish falaia 1 patali cha, wakaya 
mit, in chuka, micha in tumaha holihta ya ona mvt, in cnu- 
ka achvfa ya achukmalit apesvt tahli mvt, ile nuksiteli cha, 

Uli tok, micha iki im ahollopi yak o hollopi tok. 
24. Yohmi ma Lewi vt Mahanaim a ona tok: mihma 
Absalom, micha Islael hatak apehvt aya tuk moma kvt 
Chatan a hlopullit ont ia tok. 

25. Mihma Absalom vt Choab atuk ak o atobbichit 
Amasa yak o tvshka chipota ya 1 kvpitvni ikbi tok: Amasa 
yvmmak okvt Islael hatak, hohchifo kvt Ihla achi, yummvt 
Nahash ushetik Abikail, Seluiah in tek, Choab ishki ya iba 
chukowa tok, yvmmak o ushi atok. 

26. Mihma Islael, micha Absalom aiena kvt Kileat yakni 
yak o binachi tok. 

27. Atuk o yakohmi tok, Lewi vt Mahanaim a ona ma, 

Ammon im vlla vhleha ai achvfa Nahash ushi Shobi, Lab- 
bah vtta, micha Lo-teba hatak Arnmiel a ushi Machi, micha 
Lochelim yakni Kileat hatak Basillai aiena kvt im vla mvt, 

28. Topa puta, ampo mahaia puta, micha lukfampo puta, 
micha onush, mikmvt bali, micha bota tohbi, micha onush 
viwusha, micha tubi, micha tubi hullo, micha tubi hullo 
viwusha, 

29. Micha foi bila, micha pishukchi nia, micha chukfulh- 
poa, micha wak 1 pishukchi nia palvska aiena ka Lewi, 
micha okla apehvt aya tuk aiena kvt vpa chi ho isht im vla 
tok: Okla hvt yakni haiaka aya kvt hohchvfot, hoyvblit, 
itukshila hoke, okla achi hatuk okvt. 


CHAPTA XVIII. 


N IHMA Lewi vt okla hvt apehvt aya tuk a hotihna cha, 
- tahlepa sipokni puta 1 kvpitvni vhleha, micha tahlepa 
puta 1 kvpitvni vhleha hvt pehlicha chi ka hilechi tok. 

2. Mihma Lewi vt okla isht atuchina kashapa ka Choab 
ak o ibbak fohki mvt, isht atuchina kashapa ka Seluiah ushi, 
Choab itibapishi Abishai ak ọ ibbak fohki mvt, isht atuchina 
kashapa ka Kittait hatak Ittai ak o ibbak fohkit pila tok. 
Micha miko vt okla ha, Uno ak kia hvchi awant kohchvt ia 
li pulla chi hoke, im achi tok. 

3. Yohmi kia okla hyt afalamichit, Kohchvt ish ia he 
keyu hoke: e yihlepa kia pishno ya nana isht im ahoba he 
keyu; iklvna kak osh ik pilli hok mak o nana isht im ahoba 
he keyu hoke: amba tahlepa sipokni e pokoli hoh kia ish 
itilaui: yvmohmi hoka tvmaha holihta ya ish anta tuk osh, 
ish pi apela kak osh achukma kvt 1 shahli hoke, achi tok. 

4. Mihma miko vt, Kaniohmi kak osh vlhpesa ka hvchim 
ahobakma, yvmihchi lashke, im achi tok. Mihma miko vt 
holihta okhissa bilika hikia ma, okla moma kvt tahlepa 
yosh, micha tahlepa sipokni yosh kocha wiha tok. 

5. Mihma miko vt Choab, micha Abishai, micha Ittai 
aiena ka im apesvt, Hatak himita Absalom a vno ak atuk 

pulla kak o hvsh i kanashke, achi tok. Atuk o miko vt 
kvpitvni vhleha moma ka Absalom a nana achi ka okla 
moma kvt haklo tok. 

6. Yohmi ho okla hvt Islael a itiba chi hosh kohchvt 
yakni haiaka ya ia tok: mihma ai itibi kvt Eflaim kowi ak 
atok. 

7. Yummak o Islael okla hyt Lewi in tishu vhleha itikba 
ya al akakoha tok; mihma yvmma ai ahambi na hatak ta- 
hlepa sipokni pokoli tuklo akucha tuklo hosh illi tok. 

8. Itibi kvt yakni moma ka fimimpvt isht aya hatuk oka: 
mihma kowi yak osh nitak yvmma okla tahli kvt, bvshpo 
falaia vt tahli ka 1 shahlichi tok. 

9. Mihma Absalom vt Lewi in tishu vhleha ha afama 
tok. Micha Absalom vt issuba haksobish falaia om binili 
tuk o, issuba haksobish falaia yash osh nosvpi chito naksish 
sukko hikia yatuk o nutaka ont ia ma, noshkobo hvt nosvpi 
ash isht ashekonowa cha, shutik, micha yakni ititakla takali 
tok: mihma issuba haksobish falaia om binili kamo ont ia tok. 

10. Mihma hatak achvfa hosh pisa tuk osh, Choab a im 
anolit, Yakeh! Absalom vt nosvpi a takanii ho pisa li tuk 
oke, achi tok. i 

11. Mihma Choab vt im anoli tuk hatak ash, Mihma 
yakeh ! ish pisa hokak osh, nanta katiohmi ho issot chik 
akvcho ke tuk oh cho? atukma tvli hvta shekel pokoli, 
micha vskofuchi achvfa chima la he tuk oke, im achi tok. 

12. Mihma hatak ash osh Choab a, Tuli huta shekel ta- 
nlepa sipokni hosh svbbak a ik foka chi hoh kia, miko ushi 
ya subbak a o wielit i sanali la he keyu hoke: e haklo 
ho, miko wt chishno, micha Abishai, micha Ittai aiena ka 
atokolit hvchi mihvt, Ahah! hvsh aiahni cha, hatak himita 
Absalom a hvch ik potolo kashke, achi tuk oka. 

13. Keyukmvt vno vm ilhfiopak ak mli kash ak im ahlo 
ka hinla tuk oke: miko ya nana kia in luma he keyu hoka, 
micha chishno ak oh kia is sa sanalit ish hikia he tuk oke, 
im achi tok. 

14. Yohmi ma Choab vt, Yakohmit chi takla hikia la he 
vlhpesa keyu hoke, achi tok. Mihmvt tubi tuli halupa on- 

tula tuchina ho ishi cha, ia mvt, okchaki moma hosh nosvpi 
iklvna atakali ma Absalom a chukvush fehna ishit nvhlit hlo- 
pullichi tok. 

15. Mihma hatak himithoa pokoli hosh Choab i nahalupa 
shoyuli atuk vt afolubli cha, Absalom a nvhlit vbi tok. 

16. Mihma Choab vt ishit pufa olachi ma, okla hvt Islael 
a iakaiyvt hlioli tuk vt falama tok: Choab vt okla ha im 
alummi hatuk oka. 

17. Mihma Absalom a okla ishi cha, hichukbi chito vt 
kowi anukaka hikia tuk o, pit pila. cha tuli itvnaha chito 
fehna ho o ashachi tok: mihma Islael moma kvt im vlhtipo 
aiyukali yihlepvt ona tok. 

18. Absalom vt okchaya moma mvt, miko im okfa ha 
tuli tonik a ishit a hilechi tok: achi kyt, Sa hohchifo ha isht 
ithaiyana hi a svso hvt iksho hokvt, achi hatok: micha tuli 
tonik a ilap ak mli ho il ai a hochifochi tok: yvmohmi tok 
o himak nitak ak kia Absalom ibbak achi hoke. 

19. Yohmi ma Satok ushi Ahimaas vt, Himak a vno ak 
osh ak maleli cha, miko ya anumpa isht ak im ia cha, Chi- 
howa vt in tvnvp puta ka im il aiokha ka ont anoli lashke, 
achi tok. 

20. Mihma Choab vt, Himak nitak a anumpa isht ish ia 
he keyu, amba nitak inlak mak o anumpa isht ish ia hi oke: 
amba himak nitak okvno anumpa isht ish ia he er miko 
ushi vt illi hoka, im achi tok. 

21. Yohmi mvt Choab vt Kushi ya, Ia cha, nana ish pisa 
tuk vt miko ya ont im anoli, im achi tok. Mihma Kushi vt 
Choab a il im akachunolichi mvt, maleli tok. 

22. Mihma Satok ushi Ahimaas vt anonti Choab a, Ik 
yohmi kia chim asilhha lishke, vno ak kia Kushi ya iakaiyvt 
ak maleli, im achi tok. Mihma Choab vt, Nanta katiohmi 
ho ish malela hinla cho? svso ma! anumpa isht ish ia he vt 
ik vlhtaho kisha hoka, achi tok. 

23. Mihma, Ik yohmi kia ak malelí, achi tok. Mihma, 
Maleli, im achi tok. Yohmi ma Ahimaas vt yakni patvs- 
svchi hina yak o pit maleli cha, Kushi ya ont imaiya tok. 

24. Mihma Lewi vt holihta okhissa tuklo ititakla binili 

K 

ma, hatak hopokoyo vt holihta okhissa paknaka ishit holmo 
ya oiyvt holihta chaha ya ona cha, akachakalit hopokoro 
ma, yakeh! hatak achvfa ilap bano hosh chahafa tok. 

25. Mihma hatak hopokoyo yash osh paya mvt, miko 
ya im anoli tok. Mihma miko vt, Ilap banokmvt, itih ha 
anumpa hvt foyukvshke, achi tok. Atuk osh pvlhkit mi- 
hinti mvt, bilika vla tok. 

26. Mihma hatak hopokoyo yash osh hatak inla yosh 
chahafa na pisa tok: micha hatak hopokoyo yash osh ok- 
hissa apistikeli ya pit 1 howa mvt, Yakeh! hatak inla yosh 
ilap bano hosh chahafvshke, achi tok. Mihma miko vt, 
Yvmmak kia anumpa isht aya hoke, achi tok. 

27. Mihma hatak hopokoyo yash osh, Tikba chufa hokuto 
Satok ushi Ahimaas chufa kak o holba, vm ahobvshke, achi 
tok. Mihma miko vt, Hatak achukma hoke, micha anumpa 
achukma ho isht aya hoke, achi tok. 

28. Mihma Ahimaas vt paya mvt, miko ya, Achukma 
banoshke, im achi tok. Micha miko itikba ya hvchukbihle- 
put nashuka ya aka ishit hlipia cha, Yvmmak osh a shahli 
miko ya ibbak a vba wielit 1 sanali tuk a ibbak foyuki tuk 
okvt chin Chitokaka Chihowa vt holitopashke, achi tok. 

29. Mihma miko vt, Hatak himita Absalom vt okchaya 
cho? achi tok. Mihma Ahimaas vt afalamichi mvt, Choab 
vt miko in tishu ha, micha chin tishu vno ya et pi pila ma, 
shakapa chito fehna ho pisa li kia, nana kaniohmi ho yohmi 
ka ak ithano tuk oke, achi tok. 

30. Mihma miko vt, Naksika fullota cha, ilvppak o bikiá, 
im achi tok. Mihma naksika fullota cha, lumvt hikia tok. 

31. Mihma yakeh! Kushi vt vla tok: mihma Kushi vt, 
Anumpa hoke, a shahli miko ma! wakayvt chim 1 sanali 
tuk puta ka, Chihowa vt himak nitak a chim il aiokhvshke, 
achi tok. 

32. Mihma miko vt Kushi ya, Hatak himita Absalom vt 
okchaya cho? im achi tok. Mihma Kushi vt afalamichi 
mvt, A shahli miko ya in tunvp puta, micha kuna hosh chi 
hotopala chi hosh wakayvt chi sanali moma kvt, hatak 
himita yvmmak o chiyuhmashke, im achi tok, 

33. Mihma miko vt nukhaklot wvnihinchi fehna mvt, 
aboha holihta okhissa paknaka talaia ka oiya cha, yahaya 
tok: micha ia hosh aya mvt, yak achi tok, Svso Absalom 
ma! svso ma! svso Absalom ma! Chitokaka vt ahni na 
vno ak osh chi vlhtobvt svlli tuk bano! Absalom ma! svso 
ma! syso ma! ahanchi tok. 


CHAPTA XIX. 


FIHMA Choab a im anolit, Yakeh! miko vt Absalom a 

ishit yahayvt tvbashit isht ivshke, achi tok. 

2. Mibma imaiya kash osh nitak ymma okla moma ka 
yaiya in toba tok: nitak yumma miko vt ushi ya ishit nuk- 
haklo fehnvshke, achi na okla hvt haklo hokvt. | 

3. Yohmi ma nitak yumma okla hvt luma hosh tvmaha 
holihta ya chukowa kvt, okla hosh tvnvp ayvt yihlepa tuk 
osh hofahyvt lumboa kak inli ho chohmi tok. 

4. Yohmi kia miko vt nashuka ya ompohomo tok, micha 
miko vt chitolit: yahayvt, Suso Absalom ma! Absalom 
suso ma! svso ma! ahanchi tok. 

5. Mibma Choab vt aboha yash ont chukowa cha, miko 
ya im ona cha, Himak nitak a chin tishu vhleha puta moma, 
yummak osh chishno, micha chiso vhleha, micha chisotek 
vhleha, micha chin tekchi vhleha, micha chim itaiena vhle- 
ha puta ka hlakofichi tuk a nashuka ya ish hofahyalishke. 

6. Yohmi hosh chin tvnvp vhleha hak o ish holitobli cha, 
chi kana vhleha ish 1 nukkillishke : himak nitak a okla peh- 
lichi vhleha, micha tishu vhleha alena nana ishit chim ahoba 
keyu ish otuninchi hokvt; Absalom ak osh okchaya na 
himak nitak a e moma kvt pilli hatuk okma, chim vlhpesa 
fehna hetuk a himak nitak a ithaiyana li hoka. 

7. Yvmohmi hoka, Himak a wakaya cha, kohchvt ivt 
chin tishu vhleha ha im anumpa hopohluli im anumpuli; 
kohchvt chik aiyokma, himak ninak a achvfa kia chi takla 
asha chi keyu ka, Chihowa pulla anumpa kvllo ishit miha 
lishke: yohmikma yvmmak osh: ik chim achukmo kvt nana 


148 -IL SAMUEL, 


ik achukmo puta kvt vlla chia moma ma, chi onvtolvt mi- 
hintit himak a ant vhli chatuk a i shabla chi hoke, achi tok. 

8. Yohmi ma miko vt wakaya cha, holihta okhissa ya 
binili tok. Mihma okla moma ka im anolit, Yakeh! miko 
vt holihta okhissa ya binili hoke, achi tok. Mihma okla 
moma kvt miko itikba ya vla tok: Islael vt yihlepvt im 
vlhtipo aiyukali onvt taha tuk okvt. 

9. Mihma okla moma Islael apehlichi puta hlopulli moma 
ka it achowvt, Miko vt pin tunvp puta ibbak a pi hlakofichi 
tok; micha Filistin okla ibbak a pi hlakofichi tok; atuk ak 
osh himak a Absalom okvno į malelit yakni ya kohchushke. 

10. Mihma Absalom vt pi mika chi ho nan ahummit il 
atokoli kash osh tvnvp ai illishke. Yvmohmi hoka himak a 
nanta katiohmi ho miko ya falvmminchit isht vla ka anum- 
pa achvfa kia hvch ik anumpulo cho? achi tok. 

11. Mihma miko Lewi vt Satok, micha Abiahla naholi- 
tompa isht ashwa ya anumpa i pilot, Chutah im asunonchi 
vhleha ha im anumpulit, Nanta katiohmi ho miko ya fa- 
lvmminchit in chuka isht vla ka hvsh ishtaiyopi cho? Is- 
lael moma im UU DA hvt miko ya in chuka fehna ka im 
‘vla hoka. 

12. Sutibapishi hvchia hoke, sa foni, micha sa nipi hvehia 
hoke: yohmi ka nanta katiohmi ho miko ya in chuka isht 
vla ka hvsh ishtaiyopi cho? hvsh achashke, 

13. Micha Amasa ya, Sa foni, micha sa nipi chia keyu 
cho? Chitokaka vt yakohmi, micha 1 shahli kia si yumih- 
chashke, Choab a vihtobvt sa tikba ya tvshka chipota 1 
kupituni yosh ish ahanta na ik biliokma, hush im achashke, 
achi tok. 

14. Mihmvt Chutah hatak vhleha moma Be a fullo- 
lichit hatak achvfa chukush chiyuhmichi tok: yohmi ho 
miko ya anumpa ilvppa okla pit 1 pilvt, Chishno, micha 
chin tishu vhleha alena kvt hvsh falamashke, im achi tok. 

15. Yohmi ho miko vt falamvt, Chatan a vla tok. Mih- 
ma Chutah vt miko ya afama cha, miko ya ishit hlopullicha 
chi hosh Kilkal a ona tok. 

16. Mihma Kela ushi Shimei, Benchamait hatak, Bahu- 

lim minti vt miko Lewi ya afama chi hosh tushpvt, Chutah 
hatak vhleha ha awant ona tok. 

17. Mihma Benchamin a ai achvfa yvt hatak tahlepa si- 
pokni achvfa hosh apihakma, Sal in chuka achvfa in tishu 
Siba, micha ushi auah tahlapi, micha in tishu pokoli tuklo 
aiena kot apiha tok; micha miko itikba ivt Chatan a hlo- 
pulli tok. 

18. Mihma miko in chuka achvfa ya hlopullicha chi, 
micha nana ho achukma aiahnikma yvmihcha chi hosh peni 
putha ya pit ishit kohcha tok. Atuk o miko vt Chatan 2 
ant kohcha ma, Kela ushi Shimei vt itikba ont itula tok. 

19. Micha miko ya, A shahli hvt nana ai vlhpesa keyu 
yumihchi li tuk a ik si onocho kashke, micha a shahli miko 
vt Chelusalem a kohcha nitak yvmma chin tishu hut nan 
ashvchi tuk a ithaiyanvt chukvsh isht ik nukfoyuko kashke. 

20. Chin tishu hvt nan ashvchi tuk vt ithana fehna ho- 
kvt: yumohmi hatuk osh himak nitak a Chosef in chuka 
achufa al achvfa moma ka tikba a shahli miko ya afama la 
chi hosh vla lishke, im achi tok. 

21. Yohmi kia Seluiah ushi Abishai vt afalamichit, Ilvp- 
pa pulla ka Shimei vt illa he vlhpesa keyu cho? Chihowa 
nan ahamvt im vlhtoka ya anumpa kalakshichi onochi tuk 
okvt, achi tok. 

22, Mihma Lewi vt, Seluiah ushi vhleha hvchia ma! 
nanta ishit hvchi ahalaia li tuk o himak nitak a hvs są sana- 
la hinla cho? Islael a hatak nana kia himak mtak a illa chi 
cho? himak nitak a Islael 1 miko sia hvt ithaiyana li keyu 
cho? achi tok. - 

23. Yvmohmi ho miko vt Shimei ya, Chilla he keyu, im 
achi tok: micha miko vt anumpa kollo im il onochit 1 miha 
tok. 

24. Mihma Sal ushi Mefiboshelh vt miko ya afama chi 
hosh ona tok; micha miko vt kohchvt ia tok nitak a vttvt 
ia hosh achukmakvt anonti falamvt vla tuk nitak a ant vhli 
ka, iyi ya nan ik i kaniohmicho, micha nutakhish a ik aiis- 
kiacho, micha i nafohka ya ik achifo tok. 

25. Atuk osh miko ya afama chi hosh Chelusalem g vla 

ma, yakohmi tok: miko vt, Mefiboshelh ma! nanta katioh- 
mi ho si awant chik aiyo tuk oh cho? im achi tok. 

26. Mihma afalamichi mvt, A shahli miko ma! an tishu 
hvt sa haksichi tuk oke: chin tishu hvt, Issuba haksobish 
falaia om patali likmvt, om binili lish, miko ya im ona lash- 
ke, achi tuk okvt, chin tishu hvt imomokpulo atuk okvt. 

27. Micha chin tishu ha nana mihachit a shahli miko ya 
im anoli tuk oke ; yohmi kia a shahli miko vt Chitokaka im 
enchel ak inli ho chiyuhmi hoke: yohmi hokvt chi holhpo- 
nayo isht ish pisa kvt achukma ish aiahni kak osh ish 
yvmohmashke. 

28. Aki in chuka achvfa moma kvt a shahli miko itikba 
ya hatak illi vhleha chiyuhmi tuk oke: yohmi ak inli kia 
chin tishu ha chim at impa binilit ai impa ka takla is sa 
binilechi tuk oke. Yvmohmi hoka katiohmi kak o himak a 
miko ya im ilbvsha la he vlhpesa hoh cho? im achi tok. 

29. Mihma miko vt, Nanta katiohmi ho nana chi kanioh- 
mi kvt himak a isht ish anumpuli cho? Chishno, micha 
Siba vt yakni ya hvsh itakashapashke, achi li tuk oke, im 
achi tok. ., 

30. Mihma Mefiboshelh vt miko ya, Ome, mominchi hosh 
ik ishi, a shahli miko vt achukmakvt anonti in chuka vla 
hoka, im achi tok. 


81. Mihma Kileatait hatak Basillai vt Lochelim mintit vla í 


cha, miko ya ilauelit Chatan a hlopullicha chi hosh awant 
Chatan a- hlopulli tok. 

32. Micha Basillai vt hatak sipokni fehna hosh afvmmi 
pokoli untuchina tok: atuk osh miko vt Mahanaim anta 
moma ma, ilhpak a im ahayuchi tok; hatak nan in laua 
fehna hatuk okut. 

33. Mihma miko vt Basillai ya, Si awant hlopullit ish 
onakma, Chelusalem a a chimpvchi lashke, im achi tok. 

34. Mihma Basillai vt miko ya, Si okchaya na hopaka he 
yatuk osh miko ya awant Chelusalem a ona la hinla cho? 

35. Himak nitak a afommi pokoli untuchina li hoke: 
nana achukma, micha nana ik achukmo ka akostininchi la 
hinla cho? chin tishu hvt nana impa li, micha nana ishko li 

kvt yakohmi ahna hinla cho? himak pilla ma hatak taloa 
vhleha, micha ohoyo taloa vhleha aiena ka haklo la hinla 
cho? yvmohmi kvt katiohmi ho chin tishu hut a shahli 
miko ya ataklvmmi kvt moyuma la hinla cho? 

36. Chin tishu hvt miko ya awant Chatan a hlopullit 
olanli ho ona lashke: mikma nanta katiohmi ho miko vt nan 
vlhtoba yohmi ka a falummincha hinla cho? 

37. Chin tishu hvt anonti falama lish, an tvmaha holihta 
yak inli a svllikmvt, aki micha hushki itatuklo im ahollopi ya 
apotovt sa hollopashke, chim asilhha lishke: amba yakeli! 
chin tishu Chimham oke; yvmmak osh a shahli miko ya 
awant iashke: mikma vlhpesa ish ahni kak osh ish yvmih- 
chashke, im achi tok. 

38. Mihma miko vt afalamichi mvt, Chimham vt si awant 
ia chi hoke, mikma nana achukma ish ai ahni kak osh 
1 yvmihchi la chi hoke: micha nana ho yvmihchi la he is 
sum ahnikma, chi yvmihchi la chi hoke, im achi tok. 

39. Mihma okla moma kvot Chatan a hlopulli tok. Atuk 
o miko vt ont kohcha mvt, miko vt Basillai ya 1 suksowa 
cha, anumpa yukpali onochi tok: mihma falamvt ilap ai 
vtta ya ona tok. 

40. Mihma miko vt ivt Kilkal a ona ma, Chimham vt 
awant ia tok: mihma Chutah okla moma, micha Islael okla 
iklvna ak kia aiena kot miko ya ilauelit isht aya tok. 

41. Mihma yakeh! Islael hatak vhleha moma kyt miko 
ya im vla mvt, miko ya. Nanta katiohmi ho il itibapishi 
Chutah hatak vhleha hvt pi hukopvt ishit chi kunia cha, 
miko, micha in chuka achvfa, micha Lewi in tushka vhleha 
apehvt aya tuk aiena ka Chatan a hlopullichit isht vla cho? 
im achi tok. 

42. Mihma Chutah hatak vhleha moyuma kvt Islael ha- 
tak vhleha ha afalamichi mvt, Miko vt pi kanomi fehna yo- 
ka; yohmi ka nanta katiohmi ho nana ilvppa ishit hvsh 
nokowa cho? miko nana 1 kunia ho il impa tuk oh cho? 
keyukmvt na hvlbina nana kia pima tuk oh cho? achi tok. 

43. Mihma Islael hatak vhleha hvt Chutah hatak vhleha 
ha, Miko ya kvshkoa pokoli ho il ahalanii cha, Lewi vt 

pimmi vlhpesa kvt hvchishno ya 1 shahli hoke: yohmi ka 
nanta katiohmi ho hvsh pi shitilema cha, miko ya falum- 
minchit isht vla ka tikba hvsh pi ponaklo haya tuk keyu 
cho? achi tok. Mihma Chutah hatak vhieha im anumpa 
hvt kvllo kvt Islael hatak vhleha ha 1 shahli tok. 


CHAIRT 


IHMA yvmma Belial hatak, Bichli ushi Benchamait 

hatak, hohchifo kvt Sheba yosh anta voba tok: atuk 
osh ishit pufa ya olachit, Lewi ya il ahalaia keyu, micha 
Chesse ushi ya il ai isha he vlhpesa vt iksho hoke: hatak 
puta kvt im vlhtipo aiyukali onashke, achi tok. 

2. Yohmi ho Islael hatak puta kvt Lewi ya iakaiya tuk 
vt falama cha, Bichli ushi Sheba yak ọ iakaiya tok: amba 
Chutah hatak vhleha hokvto 1 miko ya asitivt Chatan a ashvt 
Chelusalem a ona tok. 

3. Mihma Lewi vt in chuka Chelusalem a vla tok; micha 
miko vt ohoyo pokoli im itaiena chuka yash apistikela chi 
ho ashachi cha, ia kash osh ishi cha, ai atoni ashachi cha, 
ipihintą kia, ik iba chukowo tok. Yohmi ho im okshilitvt, 
ohoyo vlhtakla yosh ai ashvt nitak ai illi ka ona tok. 

4. Yohmi ma miko vt Amasa ya, Chutah hatak vhleha 
ha nitak tuchina itintakla ya is svym itvnahlashke, micha 
chishno mvt ilvppa ish anta chike, im achi tok. 

5. Yohmi ho Amasa vt Chutah hatak vhleha ha itvnahlit 
ia tok: yohmi tuk kia nitak vlhpisa im apesa tuk a atvpa 
ho anta tok. 

6. Mihma Lewi vt Abishai ya, Bichli ushi Sheba vt hi- 
mak a nana pim okpvni kvt Absalom hatuk ak kia i shahla 
chi hoke: chi shahli in tishu vhleha ha ishi cha, iakaiyvt 
hliolí, tumaha holihta kollo chukowa cha, pi hlakofi ná, im 
achi tok. 

7. Mihma Choab in tushka vhleha, micha Chelehlait 
vhleha, micha Pelehlait vhleha, micha hatak hlampko chi- 
lita moma kvt kohchvt iakaiya tok: micha Chelusalem aa 
kohchvt Bichli ushi Sheba ya iakaiyvt hliolit ia tok. 

8. Atuk osh tuli chito vt Kibeon hikia ka ona ma, Amasa 
vt tikba hikia tok. Micha Choab i nafohka ishit fohka tuk 
vt vskofvchi isht ashihahchit taiyaha mvt, alataiya ka vsko- 
fochi isht vskofaiyachi ma, bvshpo falaia vt 1 shukcha foyuka 
hosh a takali tok: atuk osh aya ma, shufvt ont itula tok. 

9. Mihma Choab vt Amasa ya, Itibapishi li ma! chi 
achukmaka cho? im achi tok. Micha Choab vt i suksowa 
chi hosh ibbak isht impak imma ya Amasa nutakhish a isht 
ishi tok. 

10.. Yohmi kia Amasa vt Choab ibbak a bvshpo falaia vt 
foka ka yohmi ik ahno tok: yohmi ho naksi foni ont ishit 
tahlapik fehna ishit bahli na ikfoka vt kohchvt aka ont itula 
ma, himakma ik isso ki tok; mihma illi tok. Yohmi ho 
Choab, micha itibapishi Abishai ita tuklo kvt Bichli ushi 
Sheba ya iakaiyvt hlioli tok. 

11. Mihma Choab in tvshka vhleha ha ai achvfa kut a 
hikivt, Kuna hosh Choab ai kana cha, Lewi yak o apelak- 
mvt, Choab a ik iakaiyá, achi beka tok. 

12. Mihma Amasa vt hina iklvna fehna issish a oka sha- 
lalı tok. Atuk o okla moma kvt lumvt hieli na hatak ash 
osh pisa mvt, Amasa ya hina ya kanvllichit osapa ya isht 
ona cha, nantunna isht ompohomo tok; bilika vlakmvt, lu- 
mvt hikia na pisa mvt, yvmihchi tok. 

13. Atuk osh hina ya kanvllichi ma, okla moma kvt Cho- 
ab ako iakaiyvt Bichli ushi Sheba ya hlioli tok. 

14. Atuk o Islael apehlichi moma ka hlopullit Abel, 
micha Belh-maachah, micha Belait moma ka isht ona tok: 
mihma okla ita hoyot itunaha cha, iakaiyvt ia ak inli tok. 

15. Micha okla onvt Abel Belh-maachah ak o in tanam- 
pit afolubli mvt, sakti ikbit, tumaha holihta ya apakfobli na 
yakni kula anukaka hikia tok: mihma okla moma Choab a 
apehvt aya tuk vt akvcha chi hosh, holihta chaha ya nana 
ishit komoha tok. 

16. Mihma ohoyo hopoyuksa yosh tumaha holihta ya et 
a payvt, Ho hakló, ho haklo; Choab a oh im achi, hvchim 
asilhha lishke, Bilika ish la na ak chim anumpuli, achi tok. 

17. Atuk o bilika vla ma, ohoyo hash osh, Choab chia 

hoh cho? achi tok. Mihma afalamichit, Mihiyo sia hoke, 
achitok. Yohmi ma, Chin tishu ohoyo im anumpa ha ish 
haklashke, im achi tok. Mihma afalamichit, Haklo lishke, 
achi tok. 

18. Mihma anumpulit yak achi tok, Chashpo ka anumpu- 
likmvt, yak achi beka tok; Abel ak o okla a ponaklo pul- 
Jashke: micha yakohmichit nana ka issvchi beka tok. 


19. Uno vt Islael a it i kanvt ahli achukma vhleha ha. 


al achufa sia hoke: tvmaha holihta ya okpvnit tahli; micha 
hatak ishki yosh Islael yakni ahanta ka vbi chi bvnna hosh 
ish hoyoshke: nanta katiohmi ho Chihowa im ai isha he 
vihpesa ka isht ish nanvblit ish kancha chi cho? achi tok. 

20. Mihma Choab vt afalamichit, Ishit nanvbli, keyuk- 
mvt vbit tahli ka yohmi la he vt olanli iksho kashke, olanli 
iksho kashke, achı tok. 

21. Nana kvt yvmmak keyu, amba Eflaim nvnih hatak 
Bichli ushi Sheba hohchifo hosh ibbak a wielit miko ya im 
a sanalit, Lewi fehna ka im a sanali hoke: yvmmak illa ho 
hvs sumakma, tumaha holihta ya 1 filummit ia lashke, achi 
tok. Mihma ohoyo hash osh Choab a, Yakeh! noshkobo ha 
tumaha holihta vbanvblichit et chi pila chi hoke, im achi tok. 

22. Yohmi ma ohoyo hash osh hopoyuksa hosh okla mo- 
ma ka im ona tok. Mihma Bichli ushi Sheba noshkobo ha 
okla tvbli cha, Choab a okla kocha pit i pila tok. Mihma 
ishit pufa olachi ma, tvmaha' holihta yash okla 1 filummit, 
tiapvt, im vihtipo aiyukali ona tok. Mihma Choab vt fala- 
mvt Chelusalem a vlvt, miko ya im vla tok. 

23. Mihma Choab vt Islael tushka chipota moma ka peh- 
liechi tok: mihma Chehoita ushi Benaiah vt Chelehlait 
vhleha, micha Pelehlait vhleha aiena ka pehliechi tok : 

24, Mikma Atolam vt noshkobo atobbi yak o isht vita 
tok; mikma Ahilut ushi Chehoshafat vt holisso takalichi 
atok: 

25. Mikma Shefa ak osh holissochi atok: mikma Satok, 
micha Abiahla ak osh naholitompa isht ashwa atok. 

26. Mikma Chailait hatak Ila ak osh pehlichi 1 shahli osh 
Lewi im ahanta beka tok, 

OHMI ma Lewi vt ahanta nitak a afummi hosh afum- 
mikma, hohchahafo kvt afummi tuchina tok: mihma 
Lewi vt Chihowa nashuka ya hoyo tok. Mihma Chihowa 
vt afalaminchi mvt, Sal ak atok, micha in chuka achufa 
<issish hlatvbli tok ak oke, Kibeonait vhleha ha vbit tahli tok 
oka, achi tok. 

2. Mihma miko vt Kibeonait vhleha ha i howa cha, im 
achi tok; (mihma Kibeonait vhleha hvt Islael im vlla vhle- 
ha ha ai achufa keyu, amba Amolait okla ha ai unchololi a 
tok; mihma Islael im vlla vhleha hvt anumpa kvllo il ono- 
chit 1 miha tok atok: mihma Sal vt Islael, micha Chutah 
aiena ka i hullot amohsholi hosh vbi bvnna tok.) 

3. Yvmohmi ho Lewi vt Kibeonait vhleha ha, Nanta ho 
hvchi katiohmichi la chi cho? micha nanta ho isht atobbi li, 
Chihowa im ai isha he vlhpesa ya anumpa yaipa hvsh 
onocha chi cho? im achi tok. 

4. Mihma Kibeonait vhleha hvt, Sal immi Matuk a toli 
huta, micha tvli holisso lakna, keyukmvt in chuka achvfa 
immi hatuk ak oh kia pi ahalaia he keyu, micha pishno ak 
atuk mak o hatak nana kia Islael yakni ya ish ai vba he 
keyu hoke, im achi tok. Mihma, Nana ho hvsh achikma, 
yvmmak o hvchi yumihehi la chi hoke, im achi tok. 

5. Mihma miko ya okla afalaminchit, Hatak pi tahli tuk, 
micha mosholit pi taha cha, Islael aiasha fullota ka kanima 
il asha he keyu ka chi ho, nana anukfillit pi sanali tuk ak o, 

6. Ushi vhleha hatak untuklo hosh pibbak a fohka cha, 
Chihowa vt atokoli tok Sal yvmmvt ai vtta tok Kibeah ak 
0, Chihowa ya il im a takohlichashke, im achi tok. Mihma 
miko vt, Chima lashke, achi tok. 

7. Yohmi kia miko vt Sal ushi Chonahlan a ushi Mefibo- 
shelh ano apoanchi tok: anumpa kollo Chihowa ya im ikbit 
it ima tok takali hatuk oka, Lewi, micha Sal ushi Chonahlan 
it in takanli hatok. 

8. Amba miko vt Aiah ushetik Lispah ushi tuklo Sal a 

im eshi tok, Almoni, micha Mefiboshelh, micha Sal ushetik 
Michal ushi tahlapi yvmmvt Meholahlait hatak Basillai ushi 
Atliel a 1 hofantichi tok alena kak o ishi tok. 

9. Micha Kibeonait vhleha ibbak a fohki na nvnih pak- 
naka Chihowa itikba takohlichi tok: nana vmo nitak bali 
ymot isht'ia vmmona fehna ho vbi na untuklo kvt moma 
hosh it apihvt akakoha tok. 

10. Mihma Aiah ushetik Lispah vt nahishi nantvnna ishi. 
cha, tuli ya ai anta chi kvt ompatali mvt, nan wmot isht ia 
ak atuk vt oka vt vba minti kvt onvtula ont vhli ka, nitak a 
vba hushi puta kut ik om binili ik ahno, micha ninak a kowi 
RaR puta kvt ik yumohmi, ik abno beka tok. 

Atuk o Ajah ushetik Lispah Sal im itaiena yvt nana 
i tuk a Lewi ya im anoli tok. 

12. Mihma Lewi vt ivt Sal foni, micha ushi Chonahlan 
foni ya Chabesh-kileat hatak vhleha, yummak osh Filistin 
vhleha hvt Sal a Kilboa ya ai vbi mvt, Filistin vhleha hut 
Belh-shan ai itunowa hina a takohlichi tuk o ont hukopa 
tok a, ont im ishi tok. 

13. Micha yumma Sal foni, micha ushi Chonahlan foni 
ya ont ai isht vla tok: micha vba takohlichi tuk ash foni 
ya okla aiowa tok. 

14. Mihmvt Sal, micha ushi Chonahlan foni ya Bencha- 
mini yakni Selah iki Kish im ahollopi ak o okla hohpi tok: 
micha miko vt nana im apihisa tuk ak ọ moma yvmihehi 
tok. Micha yvmohmi kak o Chitokaka vt yakni yash isht 
asilhha ma, vlhpesa im ahni tok, 

15. Atuk o anonti Filistin vhleha hvt Islael a it in ta- 
nampi tok: mihma Lewi, micha in tishu vhleha aiena kvt ia 
cha, Filistin vhleha ha itibi tok: mihma Lewi vt hoyvblit 
isht ia tok. 

16. Mihma Ishbi-benob, yommvt hatak chaha ushi vhle- 
ha ha ai achvfa yosh in tvbi tuli halupa ontvla noshkobo 
asonak lakna yosh weki kvt shekel tahlepa tuchina tok; 
micha bvshpo falaia himona yo vskofaiyachi tuk osh Lewi 
ya vbi ka ahni tok. 

17. Yohmi tuk kia Seluiah ushi Abishai vt apela cha, 

Filistin ash fahama mvt, vbi tok. Yohmi ma Lewi in tvsh- 
ka vhleha hvt anumpa kullo 1 mihvt, Himakma pi awant 
itibit ish ia he keyu, yvmohmi hosh Islael 1 pula ka chik 
mosholecho kashke, im achi tok. 

18. Atuk o ilvppa i himmakma yakohmi tok, anonti Kob 
a Filistin vhleha ha ai itibi tok: yohmi ma Hushahlait hatak 
Sibbechai vt Saf a vbi tok, yommvt hatak chaha ushi vhleha 
ha ai achvfa hatok. 

19. Atuk osh anonti Filistin vhleha ha Kob a ai itibi tok, 
yvmmak o Chaale-olechim ushi Elhanan Behlehem hatak vt 
Kittait hatak Koliah itibapishi ha ai vbi tok; yumma in tvbi 
tuli halupa ontvla vpi vt nantunna im iti okhowata ak o 
chohmi tok. 

20. Atuk osh himakma Kalh a ai itibi tok; yvmma hatak 
chaha fehna yosh ibbak achvfa ka ibbak ushi hannali, micha 
iyi achvfa ka iyi ushi hannali, holhtina kvt pokoli tuklo cha, 
akucha ushta tok; micha yvmmak kia hatak chaha im vtta 
atok. 

21. Atuk osh Islael a pafi ma, Lewi itibapishi Shimeah 
ushi Chonahlan vt vbi tok. 

22. Ushta ilvppvt hatak chaha yash im asha tuk Bsh 
Lewi ibbak, micha in tishu vhleha ibbak ak o isht akakoha 
tok. 


CHALI TAY XX HI 


IHMA Chihowa vt Lewi ya in tunup moma ibbak, 
micha Sal ibbak aiena ka a hlakofichit taiyahli nitak 
yumma taloa anumpa ilvppa Chihowa ya im anumpuli tok. 

2. Micha, Chihowa vt an tvli chito, a holihta kvllo, micha 
sa hlakofichi yoke. 

3. Chitokaka an tuli chito, yummak o anukchieto la chi 
hoke: yvmmak osh an telihpa, micha vm ai okchaya lapish, 
a holihta chaha, micha vm ahlakofi, sai okchalinchi yoke : 
chishno ak osh sa hotopala hmla ka is sa hlakoficha chj} 
hoke. 

4. Holitopvt isht anumpa he vlhpesa Chihowa ya i pa 

haya la chi hoke: yohmi li hosh an tvnvp puta ka 1 hlakofi 
la chi hoke. 

5. Nan illi banvtha kvt si afolubli tuk; hatak haksi puta 
oka chito yanvllit pvlhki chohmi kvt sa nukshobli tuk; 

6. Aiokpuloka nukhvmmi vt si apakfoyubli tuk; nan illi 
isht hokli wt si afama tuk; 

7. Yvmohmit sa komunta mvt, Chihowa yak o i pahaya 
li tuk, micha an Chitokaka yak ọ ilbvsha li tuk oke; mihma 
vm anumpa ha im aholitopa et vm a haponaklo tok; vm 
anumpa ilbusha yvt haksobish 2 chukowa tok oke. 

8. Yohmi ma yakni vt winakvchi cha, wvnihinchi tok ; 
anukhobela hatuk o, vba ai ontalaia puta kvt kanvlli cha, 
winakuchi tok. 

9. Mihma nukhobela ma, shobulli kut kohchvt vba maya 
ma, luak vt itakha ya kohcha kvt okpvnit tahli tok: tobaksi 
vt ishit libbi tok oke. 

10. Uba shutik ak kia bichulli cha akowa tok; nihh iyl 
nutaka ya hoshonti okhlili hosh talaia tok. 

11. Micha chelub om binili cha, hikvt aya tok: micha 
mahli sanahchi'om binili cha aya hosh haiaka tok. 

12. Micha okhlilika, hoshonti umba lusa, micha vba ho- 
shonti sukko ka isht im ompoholmo ikbit il afolubli cha aya 
tok. 

13. Itikba libbi kvt tobaksi luak vt Ti: libbi tok. 

14. Chihowa vt vba ya hiloha tok, micha Chaha i shahli 
hvt et olachi tok. 

15. Micha i naki puta ka pila ċha, fimmi tok: hvshuk- 
mulli ya pila cha, komuntuchit yuhli tok. 

16. Micha Chihowa vt im alummi ma, im ai i nukkilli 
fiopa kvt mabli ma, okhvta ataya puta kvt haiaka, yakni ai 
ontalaia puta kvt haiaka tok. 

17. Uba ya et pilvt svshi tok, oka laua ya halvllit a sa 
kohchi tok. 

18. An tvnvp kvllo, micha a nukkilli tuk vhleha ha a sa 
hlakofichishke ; an kvłlo fehna tuk oke. 

19. A svibusha nitak a okla si afama tok oke; yohmi kia 
Chihowa ak osh sa halvlli yatuk oke. 

20. Micha kohchit achito ka svsht vla tok: si ahninchi 
hatuk osh, sa hlakofichi tok oke. 

21. Ai vlhpiesa si yvmohbhmi tuk mak o Chihowa vt si 
yvmihchi tok; svbbak vt kashofa tuk mak o vm atobbi tok 
oke. 

22. Chihowa i hina foyukvt aya lish, micha shitilemvt an 
Chitokaka ya ak i filummo tok oka. 

23. Nan apesvt yvmihinchi moyuma kvt sa tikba takali 
chatuk; micha i nan vlhpisa puta ka 1 filummi li chatuk 
keyu hoka. 

24. Micha itikba ya ai ahli bieka hosh aya lish, nana ai 
ashvchi li ya ak il ahalaiacho chatuk oke. 

25. Yvmohmi hoka nana ai vlhpiesa yvmohmi li tuk mak 
o, 1 holhponayo itikba ya sa kashofa tuk mak o, Chihowa vt 
vm atobbi tok oke. 

26. Nan i nukhaklo yokma, nan i nukhaklo yosh ish im 
ile haiakvcha hi oke; ai vlhpiesa yomohmi hatuk okma, ai 
vlhpiesa yumohmi yosh ish im ile haiakucha hi oke. 

27. Kashofa yokma, kashofa yosh ish im ile haiakvcha hi 
oke: isht acheba yatuk okma, ik achukmo hosh ish im ile 
haiakucha hi oke. 

28. Micha chishno ak osh okla ilbvsha ya ish okchalincha 
hi oke: amba ilefehnvchi ano aka isht ish la chi hosh chi 
nishkin vt onvtoyula hoke. 

29. Chishno ak osh am pvla chia hokvt, Chihowa ma! 
micha Chihowa vt vm okhlilika ya an tohwikelicha hi oke. 

30. Chishno pulla kak o tvshka laua ka malelit hlopulli 
li tuk okvt: an Chitokaka pulla kak o holihta chaha o 
walvbli li tok oke. 

81. Nan okluha imaiya ak okvto im vlhtayak vt ai ahli 
yoke; Chihowa im anumpa hvt imomaka pisa yoke: anuk- 
chieto puta ka in telihpa yoke. . 

32. Kuta hosh Nan okluha imaiya yo? Chihowa ak 
bano keyu cho? kuta hosh tuli cuig yo? pin Chitokaka ak 
bano keyu cho? 

33. Chitokaka ak osh vm i hlampko, micha isht ai ahli li 
yoke; ataya li ka vlhpiesa ho vm ikbi hoke. — 

34. Saiyi ya issi iyi ya chohmichi hoke: micha vm acha- 
haka puta ka sa hilechi hoke. 

35. Svbbak a itibi ka ithunanchi hoke; yohmi ho asonak 
lakna iti tanampo vt sa shakba ishit kobafa hoke. 

36. Micha chim aiokchaya telihpa ya is suma ak inlish- 
ke: ish il akaniichi kak osh is sa holitoblishke. 

37. Sa nutaka a nowa li ya ish pvthvchishke: yohmi na 
saiyi yvt ik shakalvllo tuk oke. 

38. An tvnvp puta ka hlioli li mvt, nosholichi li tuk 
oke; micha ak tahlo kvt anonti ak falamo tuk oke. 

39. Micha tahli li tuk, micha nvhli li ma, wakaya he ke- 
yu tok; ahli saiyi nutaka akakoha tok. 

40. Itibi ka hlampko ho isht is si vskofvchichi tuk oka; 
wakayvt a sanali ka imaiyachit, sa nutaka ish ashachi tuk oke. 

41. A nukkilli puta ka mosholicha la chi ka, an tvnvp 
puta choshak a is svma tuk oke. 

42. Okla hopokoyo kia, okchalincha chi kvt iksho tok; 
Chihowa ya okla hoyo kia, ik im afalamicho tok. 

43. Yohmi ma bolit pushechit lukfi pushi ya chiyuhmi- 
chi- li tok, tumaha ai itvnowa hina lukchuk chohmichit a 
hvhlichi li tok, micha fimmit isht aya li tok. 

44. Micha vm okla itachowa ya is si ahlakofichi ak inli 
tuk oke; is sa halulli na oklushi puta ka i noshkoboka toba 
la hi atuk oke: okla ak ithaiyano tuk kia a nutaka hi oke. 

45: Okla inla puta kvt vm ile nutakvcha hi oke: sa haklo 
mak inli hosh okla vm antia hi oke. 

46. Okla inla puta kvt mosholit ia hi oke; micha im ai 
okshilita ya ashvt nukshopa hi oke. 

47. Chihowa vt okchaya hoke; micha an Twli chito yut 
holitopashke : micha vm ai okchaya tuli chito Chitokaka vt 
chahashke. 

48. Chitokaka yak osh vm ilaiokha hoke; micha yvm- 
mak osh okla ha aka isht vlyt sa nutakuchi hoke. 

49. Micha yvmmak osh an tvnvp puta ka a sa kohchi 
hoke: micha wakayvt a sanali tuk puta ka vbanvblichit vba 
sosht ivt achahaka is svsht ona tuk oke: hatak o walampli 

ya is si a hlakofichi tuk oke. | 

50. Yvmohmi hoka oklushi puta ititakla ya a chi aiokpa- 
hanchi la hi oke; micha chi hohchifo ha holitoblichit chin 
talohowa la chi hoke. 

51. Yvmmak osh 1 miko ya 1 holihta chaha ai okchaya 
yoke: micha' nan ahamvt im vlhtoka Lewi, micha im ai un- 
chololi ya isht i nukhaklo vt i haiakahanchi na bilia hoke, 
achi tok. 

J Lewi im anumpa ishtaiyopi kvt ilvppak oke. 
Chesse ushi Lewi vt, micha chahvchit vba binilechi tok 
hatak vt, Chekob in Chitokaka nan ahamrvt im vlhtoka, 
micha Islael in taloa imponna yvt yak ahanchi tok. 

2. Chihowa imi Shilombish vt sa tohno na anumpuli li 
tok; micha im anumpa hvt sa sunlvsh a a takali tok. 

3. Islael in Chitokaka vt yak achi tok, Islael in Tuli'chito 
vtom anumpulit, Hatak vhleha ha pehlichi kvt aivlhpiesa 
he vlhpesa, Chitokaka ya 1 nukwia hosh pehliecha he vlh- 
pesa hoke. 

4. Micha onnahinli tohwikeli hushi vt kohchvt mihinti 
kak o, onnahinli hoshonti iksho, hushuk waloha achukma 
yosh umbvt issa cha, tommi shohkaualikma yakni offot a 
kohcha kak o chiyuhma he vlhpesa hoke, achi tok. 

5. An chuka achvfa yvt Chitokaka ya 1 yvmohmi keyu 
ak inli kia, yohmi kia nana it im vlhpisa bilia sa tim apihisa 
tok ai okluhvt vlhtaiyaha cha, ik ahlo keyu ka hi oke : ilvp- 
pak osh ai okchaya li vt yummak bano hoke, micha yvmmak 
bano ho ai ahni li hoke, offochi keyu kisha ak inli kia. 

6. Yohmi kia Belial hatak vhleha kuno moma kvt kuti 
ishit kanchi ya chohma hi oke, ibbak a isht isha he keyu 
hoka. 

7. Amba kvna hosh potola hinlakmvt, tuli yo im vlhtaha 
he vlhpesa, tvbi falaia tvli halupa ontvla yo iesha he vlhpe- 
sa hoke; mikma yvmmak inli họ luak okla ishit luvt vmoh- 
ma hi oke, achi tok. 

8. Hatak hlampko chilita vhleha hosh Lewi vt im asha 

a ; 

tok hohchifo kvt ilvppak oke. Tachmonait hatak kvpitvni 
vhleha 1 noshkoboka yosh ai om binili om binili tok; yvm- 
mvt Esnait hatak Atino ak atok; tahlepa tuchina ho in tvbi 
tuli halupa ontvla. o weli mvt, himonna achvfa ka vbit 
tahli tok. . 

9. Micha yvmma jakaya kvt Ahohait hatak Toto ushi 
Eleasa, yummvt Islael hatak vhleha hvt kanima ivt taha 
tuk o, Filistin vhleha hvt itiba chi hosh iti hoyot itunaha 
ma, hatak hlampko chilita tuchina Lewi apeha hosh pafi 
tuk a ibai achvfa tok. 

10. Yvmmvt wakaya cha, Filistin vhleha ha issot kaban- 
chi mvt, ibbak vt tikambi cha, bvshpo falaia ya ibbak vt a 
kollo tok: mihma Chihowa vt nitak yvmma imaiyvchichi 
fehna tok: mihma okla hvt peh wehpula chi hosh falamvt 
lakaiya tok. 

11. Mihma iakaya kvt Malalai hatak Akee ushi Sham- 
mah ak atok: atuk o Filistin vhleha hvt iti hoyot itvnaha 
cha, yakni iskitini tubi hułlo aiasha ho nan vihpoa vpa hoyot 
lokoli tok: mihma okla hvt Filistin vhłeha itikba ya yihlepa 
tok. 

12. Yohmi kia yakoi yash iklvna hikia cha, afohowa mvt, 
Filistin vhleha ha vbit tahli tok: mihma Chihowa vt imai- 
yvchichi fehna tok. 

13. Atuk o noshkoboka pokoli tuchina ka tuchina . hosh 
nan vmo ai vlhpesa ho ivt Atullam hichukbi Lewi ai vtta ka 
ona tok: mihma Filistin tvshka chipota hvt Lefaim okfa hak 
o binachi tok. 

14. Yohmi ma Lewi vt hichukbi yo anta tok; mihmvno 
Filistin tvshka chipota hvt Behlehem ak o ajasha tok. 

15. Mihma Lewi vt bvnna fehna cha, Kuna kia Behlehem 
kuli hofobi holihta okhissa bilika hikia ka, oka ont ai ishit ant 
sapetak bano, achi tok. 

16. Mihma hatak hlampko chilita tuchina kash osh Filis- 
tin tvshka chipota ya tivblit hlopulli cha, Behlehem kvli 
hofobi holihta okhissa bilika hikia tuk ont al ochit ishi cha, 
Lewi ya isht vla tok: yohmi kia ishka he keyu hosh, amba 
Chihowa ya in hlatubli tok. 

17. Micha, Ilvppa chiyuhmi ka yvmihchi la hi vt olanli 
iksho kashke, Chihowa ma! ilvppvt ilap im ilhfiopak a ish- 
kunvpachit ia tuk issish mak keyu cho? achi tok: yvmohmi 
hatuk osh ishka he keyu tok. Ilvppa puta ka hatak hlamp- 
ko chilita tuchina ilvppak ash osh yumihchi tok. 

18. Mihma Choab itibapishi Seluiah ushi, Abishai ak osh 
tuchina ka 1 noshkoboka atok: in tvbi tuli halupa ontvla o 
weli cha, tahlepa tuchina ho vbit tahli tok: micha hohchifo 
hvt tuchina kak o ibafoyuka tok. 

19. Holitopa kvt tuchina kash 1 shahli tok keyu cho? . 
yvmohmi hosh pehlichi atok: yvmohmi kia tuchina vmmona 
kvno ik ono ki tok. 

20. Mihma Chehoiata ushi Benaiah, hatak chilita nukwia 
iksho Kabseel minti ushi yosh, nana kaniohmi kvt laua tuk 
vt, Moab hatak tuklo hosh koi chito chohmi ho vbi tok: 
micha oktusha ho ia cha, koi chito vt yakni kula foka ma 
vbi tok. 

21. Micha Echip hatak osh hatak pisa achukma ho vbi 
tok: mihma Echip hatak ash osh tvbi tuli halupa ontula 
leshi tok: mihma tvbi yo ieshi cha, im ona mvt, tvbi tuli 
halupa ontula Echip hatak ibbak fohka kash mokofit im ishi 
cha, ilap in tvbi tuli halupa ontvla yash mli ho isht vbi tok. 

22. Ilvppa puta kak ọ Chehoiata ushi Benaiah vt yvmih- 
chi tok; micha hatak hlampko chilita tuchina kak o hoh- 
chifo hvt ibafoyuka tok. | 

23. Holitopa kvt pokoli tuchina kash i shahli tok; yoh- 
mi kia vmmona tuchina kash ano ik ono tok. Mihma Lewi 
vt ilap atoui ya pehlichi hilechi tok. 

24. Choab itibapishi Asahel vt pokoli tuchina kash iba- 
foyuka tok; Behlehem hatak Toto ushi Elhanan, 

25. Halotait hatak Shammah, Halotait hatak Elika, 

26. Paltait hatak Heles, Tekoait hatak Ikkesh ushi Tla, 

27. Anehlohlait hatak Abiese, Hushahlait hatak Mebun- 


28. Ahohait hatak Salmon, Netofahlait hatak Mahalat, 
29. Netofahlait hatak Baanah ushi Heleb, Benchamin im 
vila vhleha ha ai achvfa Kibiah minti Libai ya ushi Ittai, 

30. Pilahlonait hatak Benaiah, Kaash bokushi puta minti 
Hittai, 

31. Abahlait hatak Abi-albon, Bahumait hatak Asmafelh, 

32. Shaalbonait hatak Eliahba, Chashen ushi vhleha ha 
ai achvfa Chonahlan, 

33. Halalait hatak Shammah, Halalait hatak Shala ushi 
Ahiam, ; 

34. Maachahlait hatak ushi Ahasbai ya ushi Elifelet, 
Kilonait hatak Ahihlofel ushi Eliam, 

35. Kamelait hatak Heslai, Abait hatak Paalai, 

36. Sobah minti Nahlan ushi Ikal, Katait hatak Bani, 

37. Ammonait hatak Selek, Seluiah ushi Choab 1 naha- 
lupa sholi Beelohlait hatak Nahalai, 

38. Ilblait hatak Ila, Ihla hatak Kaleb, 

39. Hittait hatak Uliah: moma kvt pokoli tuchina aku- 
cha untuklo tok. 


UAE MA. 


NONTI. Chihowa im ai 1 nukkilli vt Islael a i sanalit 
` libbi tok; Lewi ya anukfohki na, Ia cha, Islael micha 
Chutah ya ish hohtinashke, im achi tok oke. 

2. Mihma miko vt tvshka chipota vhleha i kvpitvni iba- 
foyuka tuk Choab a, Himak a ia cha, Islael apehlichi moma. 
Tan vttot ia kvt Bee-sheba ont vhli ka hlopullit, okla ha ish 
hotihnashke, yohmi na okla holhtina ka ithana lashke, im 


achi tok. 
3. Mihma Choab vt miko ya, Yohmi ka holhtina kvt ik 


kaniohmi hoh kia chin Chitokaka Chihowa vt okla ha in 
lohmi tahlepa achvfa ka ibafohkashke, mikma a shahli miko 
nishkin vt pisashke: yohmi kia nanta katiohmi ho a shahli 
miko vt nana ilvppa isht im achukma cho? im achi tok. 

4. Yohmi kia miko im anumpa hvt Choab, micha tvshka 
chipota i kvpitvni vhleha aiena ka imaiya tok. Mihma 
Choab, micha tvshka chipota 1 kvpituni vhleha aiena kvt 
Islael okla ha hotihna chi hosh miko itikba ya a kohchvt ia 
tok. E 

5. Mihmvt Chatan a hlopullit ia mvt, tumaha holihta ok- 
` hina Kat iklvna talaia im ishtimpak imma, Chase pilla Aloe 
yak o ont binachi tok. 

6. Yohmi mvt Kileat a okla ona cha, Tahtim-hotshi yak- 
ni ya ona tok: micha Tan-chaan a ona mvt, fullotvt Siton a 
ona tok. 

7. Micha Taia holihta kvllo ya onvt, Hifait okla in tvma- 
ha holihta puta, micha Kenanait okla in tvmaha holihta puta 
moma ka ona tok: micha Chutah ya im oka mahli pilla okla 
ivt Bee-sheba ont vhlichi tok. 

8. Yvmohmi tuk osh yakni moma ka hlopullit taiyahli 
mvt, hvshi chakkali cha, nitak pokoli tuklo kvt ont taha ma, 
Chelusalem a okla vla tok. 

9. Mihma Choab vt okla holhtina moma ka miko yash 
ant ima tok: mihma Islael a hatak chilita nukwia iksho 
bvshpo falaia jeshi kvt tahlepa sipokni tahlepa untuchina. 
tok: mikma Chutah hatak vhleha hvt tahlepa sipokni tahle- 
pa tablapi tok. 

10. Atuk o okla ha hotihna hayak o, Lewi chukush vt 
nvhli tok. Mihmvt Lewi vt Chihowa ya, Yumma yvmihchi 
li kvt ashvchi li fehna tuk oke: yohmi ka Chihowa ma! 
himak a chin tishu nanashvchi ya isht ish kanvllichashke, 
chim asilhha lishke; vm anukfila iksho hosh yvmihchi li tuk 
oka, im achi tok. 

11. Onnahinli Lewi vt tani ma, Chihowa im anumpa hut 
hopaii Kat, Lewi 1 napisa ya im vla cha, 

12. Ia cha, Lewi ya yak im achi, Chihowa vt, Nana tu- 
china ho chin takalichi lishke ; achvfa ho ish atokolashke, 
yohmikma chi yvmihchi lashke, yak achishke, ish im achash- 
ke, achi tok. 

13. Yohmi ma Kat vt Lewi ya im vla cha, im anolit, 
Afummi untuklo hohchvfo hosh chi yakni ya chim vla chì 
cho? ak cho? hvshi tuchina ho chin tvnvp puta kvt chi 
hlioli na ish in chahafa chi cho? ak cho? ililli okpulo vt 
nitak tuchina ho chi yakni ya aya chi cho? himak a ish 
anukfilli cha, anumpa falama kaniohmi ho et sa pila tuk a 
falommichit isht im ona la chi ka ish mibashke, im.achi tok. 

14. Mihma Lewi vt Kat a, Ai atikonofa fehna ho hikia 
lishke: himak a Chihowa ibbak ak o e fohkashke; isht 1 
nukhaklo vt chinto hoka; micha hatak ibbak ano ak fohko 
kashke, im achi tok. 

15. Yohmi ho Chihowa vt Islael a ililli okpulo et ono- 
chi na onnahinli yo isht ia mvt, nitak vlhpisa tuk ont ai vlh- 
piesa tok: mihma okla illi kvt Tan vttvot ivt Bee-sheba ont 
vhli ka hatak tahlepa sipokni pokoli untuklo tok. 

16. Atuk o enchel vt Chelusalem a issot kancha chi hosh 
ibbak weli ma, Chihowa vt nana ik achukmo ka ishit nuk- 
haklo mvt, okla issot kanchi enchel a, Ulhpesá, himak a 
chibbak a ish issvchashke, im achi tok. Mihma Chihowa 
im enchel ash osh Chebusait hatak Alaunah im anihechi 
yak o bilika hikia tok. 

17. Atuk o Lewi vt okla issot kanchi enchel a pisa mvt, 
Chihowa ya im anumpulit, Yakeh ! vno ak osh nan ashvchit, 
vno ak osh nan ik vihpeso fehna yvmihchi li tuk oke: yoh- 
mi kia chukfvlhpoa ilvppvt nanta ho katiohmi tuk oh cho? 
chibbak vt vno, micha aki in chuka achvfa yak o 1 sanalash- 
ke, chim asilhha lashke, achi tok. 

18. Mihma Kat vt nitak yvmma Lewi ya im vla cha, Ia 
cha, Chebusait hatak Alaunah im anihechi ya alta Chihowa 
ya im ikbit ish hilechashke, im achi tok. 

19. Mihma. Chihowa vt nana apesa na Kat vt achi tuk 
mak o, Lewi vt ia tok. 

20. Mihma Alaunah vt hopokoyo mvt, miko, micha in tishu 
vhleha aiena kvt minti na pisa tok. Micha Alaunah vt kohcha 
cha, miko itikba ya akachunolit nashuka ya aka ishit hlipia tok. 

21. Mihma Alaunah vt, Nanta katiohmi ho a shahli miko 
vt in tishu ha im vla cho? achi tok: mihma Lewi vt, Chim 
anihechi ya chumpa lish, Chihowa ya alta im ai ikbi likma, 
Hilli okpulo vt okla ha i yokopa chi kak oke, achi tok. 

22. Mihma Alaunah vt Lewi ya, A shahli miko vt nana 
kak osh im vlhpesakmvt, ishi cha, isht aiokpvcehashke : 
yakeh! na hukmit isht aiókpvchi vto wak vt yak hinlishke, 
iti yokvto nana ishit nihechi, micha wak ishit toksvli aiena 
kvt yak ashvshke, im achi tok. 

23. Nana iluppa puta moma ka Alaunah vt miko choh- 
mit miko yash ima tok. Micha Alaunah vt miko ya, Chin 
Chitokaka Chihowa vt chim aiokpvchashke, im achi tok. 

24. Mihma miko yash osh Alaunah ya, Ahá! amba vlbi 
ho chin chumpa li pulla chi hoke: micha an Chitokaka 
Chihowa ya nana a kvnia tuk keyu hokvto na hukmit isht 
aiokpvchi la he keyu hoke. Yohmi ho Lewi vt anihechi, 
micha wak aiena ka tvli hvta shekel pokoli tahlapi ho 
chumpa tok. 

25. Mihma Lewi vt Chihowa ya yvmma alta im ai ikbi 
cha, na hukmit isht aiokpvchi puta, micha it 1 nanaiyuchi 
isht aiokpuchi puta aiena ka im issa tok. Yohmi ho yakni 
ya isht ilbvshvt anumpuli ka Chihowa vt vlhpesa im ahni 
na ililli okpulo vt yokopa tok. 





MIKO UHLEHA 


ISHT ANUMPA UMMONA HOKE. 


KUNAWIA UU 


WA USIA ETF) 





MIKO VHLEHA 
ISHT ANUMPA UMMONA HOKE. 


CA wA 


IHMA miko Lewi vt sipoknit taiyaha, nitak in lauvt 

- taiyaha tok; mihma anchi isht ompohomo kia, libisha 
he keyu tok. 

2. Yohmi ma in tishu vhleha hvt, A shahli miko ya 
choyo himita hatak haleli keyu yo 1 hoyashke; mikma miko 
ya itikba hikia cha, heh ahnit sholashke, micha chi apota na, 
a shahli miko vt libishashke. 

3. Yohmi ho choyo himita pisa aiokli họ Islael aiasha 
fullota moma ka a hoyo mvt, Shunamait choyo Abishak 
ahayuchi cha, miko ya isht im vla tok. 

4. Mihma choyo himita yash osh pisa aiokli fehna tok; 
mihmot miko ya heh ahnit shoyuli cha, nana isht im ahanta 
ps yohmi kia miko vt ik ithano tok. 

. Yohmi ma Hakkilh ushi Atonichah vt ile chahvcehit, 


Uno ak osh miko la chi hoke, achi tok: mihmuvt tumvp iti- 


chanvlli puta, micha issuba om binili vhleha, micha hatak 
pokoli tahlapi alena tikba malela chi ka il atahli tok. 

6. Mihma iki vt nitak nana kia, Nanta katiohmi ho ish 
yvmihehi cho? achit im alummi keyu hatok: micha hatak 
pisa achukma tok; Absalom iakaiya ho ishki vt sholi atok. 

7, Atuk o Seluiah ushi Choab, micha Abiahla naholi- 
tompa isht vtta ya it im anumpuli tok: mihma Atonichah 
ya lakaiyvt okla cha, apelvehi tok. 

8. Yohmi kia Satok naholitompa isht vtta, micha Chehoi- 
ata ushi Benaiah, micha Nablan hopal, micha Shimei, micha 


x 

Lei, micha hatak hlampko chilita vhleha aiena Lewi apehvt 
asha vt Atonichah ya ik ibafoko tok. 

9. Mihma Atonichah vt chukfvlhpoa, micha wak, micha 
wak ilhpitvt nia aiena ho Sohelelh tuli ya bilika, yommvt 
En-lokel ituma ya ai vbi mvt, itibapishi vhleha moma, miko 
ushi vhleha, micha miko in tishu vhleha, Chutah hatak 
vhleha moma ka im anoli tok. 

10. Amba Nahlan hopaii, micha Benaiah, micha hatak 
hlampko chilita vhleha, micha itibapishi Solomon aiena kuno 
ik im anolo tok. 

11. Yvmohmi ma Nahlan vt Solomon ishki Balh-sheba 
ya im anumpulit, Atonichah Hakkilh ushi vt miko ka chik 
haklo tuk oh cho? mihma Lewi pi shahli vt ik ithanoshke, 
achi tok. 

12. Yvmohmi hoka inta! himak a chim asilhha lishke, 
nana ak chi miha na chishno chim ilhfiopak, micha chiso 
Solomon im ilhfiopak ita tuklo ka ish hlakofichashke. 

13. Ia cha, chukowvt miko Lewi ya im ona cha, A shah- 
li, miko ma! chin tishu choyo ha anumpa kvllo il onochit 
ish 1 miha kvt; Chiso Solomon ak osh siakaiyvt miko cha, 
vm ai ombinili holitompa ya ombinili pulla hi a is sum achi 
tok keyu cho? yohmi hokak o nanta katiohmi ho Atonichah 
vt miko cho? ish im achashke. 

14. Yakeh! miko ya it im anumpulit isht ish anta itin- 
takla ma, vno ak kia chiakaiyvt chukowa lish, chim anumpa 
ha ai ahlichi lashke, achi tok. 

15. Mihma Balh-sheba vt miko ya ibachukowvt anusi 
aboha ya chukowa tok: mihma miko vt sipokni fehna tok : 
mihma Shunamait ohoyo Abishak vt miko ya nana isht im 
ahanta tok. 

16. Mihma Balh-sheba vt miko ya im akachunoli cha, 
aiokpvchi tok. Mihma miko vt, Nanta ho ish ahni cho? 
achi tok. 

17. Mihma, A shahli ma! chishno vt chin tishu choyo ha 
anumpa kvllo il onochit chin Chitokaka Chihowa pulla ka isht 
is sa mihvt, Chiso Solomon ak osh siakaiyvt miko pulla cha, 
vm ai ombinili holitompa ya ombinila hi oke, ish ahanchi tok. 

18. Yohmi tok okak o himak a yakeh! Atonichah ak 
osh mikoshke; mihma himak a, a shahli miko chia hvt chik 
ithanoshke. E 

19. Micha wak, micha wak ilhpitvt nia, micha chukfvlhpoa 
aiena ka lauachit vbi cha, miko ushi vhleha moma, micha 
Abiahla naholitompa isht vtta, micha tushka chipota 1 kupi- 
tvni chito Choab aiena ka im anoli tok: yohmi kia Solomon 
chin tishu hano ik im anoloshke. 

20. Mihma a shahli miko ma! kuna hosh iakaiyvt a shah- 
li miko im ai ombinili holitompa ya ombinila chi ka ish im 
anola chi ho, Islael moma i holhponayo vt chishno ak o chi 
onvtoyulvshke. 

21. Yvmmak keyukma yakohma hi oke, a shahli miko vt 
iki vhleha takla nusikma, vno micha svso Solomon íta tuklo 
kvt nan i sanali pi holhtina hi oke. 

22. Atuk o yakeh! miko ya im anumpulit isht anta mo- 
ma ma, Nahlan hopaii vt ant chukowa tok. 

23. Mihma miko ya im anolit, Yakeh! Nahlan hopaii 
yoke, achi tok. Micha ant chukowvt miko itikba vla mvt, 
miko itikba ya akachunolit nashuka ya aka pit ishit hlipia 
tok. 

24. Mihmvt Nahlan vt, A shahli miko ma! Atonichah 
ak osh siakaiyvt miko cha, vm ai ombinili holitompa ya om- 
binila chi hoke, ish achi tuk oh cho? 

25. Himak nitak a ia cha, wak, micha wak ilhpitvt nia, 
micha chukfvlhpoa aiena ka lauachit vbi cha, miko ushi 
vhleha moma, micha tushka chipota i kvpitvni vhleha, micha 
Abiahla naholitompa isht vtta ya im anolishke: mihma ya- 
keh! itikba ya impvt, micha ishkot ai asha cha, Chitokaka 
yot miko Atonichah ya okchalinchashke, okla ahanchi hoke. 

26. Amba vno, vno fehna chin tishu sia, micha Satok 
naholitompa isht vtta, micha Chehoiata ushi Benaiah, micha 
chin tishu Solomon ano ik im anoloshke. 

27. A shahli miko vt nana ilvppa yvmihchi tuk okak osh 
kuna hosh a shahli miko ya iakaiyvt im ai ombinili holi- 
tompa ya ombinila hi a, chin tishu ha chik 1 haiakucho tuk 
oh cho? achi tok. 

28. Yohmi ma miko Lewi vt afalamichit, Balh-sheba ya 
hvs sa hoyashke, achi tok: mihma miko ya ant iba chukowa 
cha, miko itikba ya hikia tok. 

29. Mihma miko vt anumpa kullo il onochit, Chihowa 
yummak osh vmi shilombish ai itikonofa puta a hlakofihin- 
chi chatuk vt okchaya palla ka, 

30. Anumpa-kvllo il onochit, Islael in Chitokaka Chiho- 
wa pulla ka ishit chi mihvt, Chiso Solomon vt siakaiyut 
mika he, micha si vlhtobvt vm ai ombinili holitompa ya 
ombinili pulla hi oke, achi li tok; yohmi tok okvt himak ni- 
tak a yvmihchi la chi pulla hoke, achi tok. 

31. Yohmi ma Balh-sheba vt nashuka ya aka pit isht 
akachunoli cha, miko ya aiokpuchi tok; micha, A shahli 
miko Lewi vt okchaya na biliashke, achi tok. 

32. Mihma miko Lewi vt, Satok naholitompa isht vtta, 
micha Nahlan hopati, micha Chehoiata ushi Benaiah aiena 
ka hvs sa hoyashke, achi tok. Mihma miko itikba ya okla 
vla tok. i 

33. Mihma miko vt, Chi shahli in tishu vhleha ha pehli- 
chi cha, suso Solomon a vm issuba baksobish falaia yash 
ombinilichi cha, Kikon a isht hvsh onashke. 

34. Mikma Satok naholitompa isht vtta, micha Nahlan 
hopaii ita tuklo kvt yummak ash ọ nan ahummit Islael 1 
miko isht ai atokolashke: micha ishtpufa ya olachit, Chito- 
kaka vt miko Solomon a okchalinchashke, hvsh achashke. 

35. Yohmikma iakaiyvt hvsh minti na vlvt, vm ai.om- 
binili holitompa ya om binilashke; yvmmak osh si vlhtobvt 
miko ya chi hoke: micha yvmmak Islael micha Chutah aie- 
na ka i miko ya chi ho atokoli li tuk oke, im achi akinli tok. 

36. Mihma Chehotata ushi Benaiah vt miko ya im afala- 
michit, Amen; a shahli miko in Chitokaka vt yummak ọ 
achi ak inlashke. 

37. Chihowa vt a shahli miko ya ibafoyuka chatuk vt 
chiyuhmit Solomon a ibafoyuka cha, im ai ombinili holitom- 
pa ya chitoli kuta shahli miko Lewi im ai ombinili holitom- 
pa ya i shahlichashke, achi tok. 

38. Yohmi ho Satok naholi' ompa isht vtta, micha Nahlan 

hopal, micha Chehoiata ushi Benaiah, micha Chelehlait 
vhleha, micha Pelehlait vhleha aiena kvt ia cha, Solomon a 
miko Lewi im issuba haksobish falaia ya ombinilichi cha, 
Kihon a isht ona tok. 

39. Mihma Satok naholitompa isht vtta vt tabenakel a 
lapish bila vlhto ya ai ishit kohchi cha, Solomon a nan 
ahummit atokoli tok: mihma ishit pufa ya okla olachi tok: 
mihma okla moma kvt, Chitokaka vt miko Solomon a ok- 
chalinchashke, ahanchi tok. 

40. Mihma okla moma kvt et iakaiyvt minti mvt, oskula 
puta olachit yukpa fehna hosh na yukpa tok; yudi ma ola 
kak ọ yakni vt winakvchi tok. 

41. Mihma Atonichah, micha im annoa hobi apeha tuk 
aiena kvt impvt issa mvt, haklo tok. Mihma Choab vt 
ishit pufa ola ka haklo mvt, Nanta katiohmi ho tvmaha ho- 
lihta ya nana ola shakapa ilvpprt yvmohmi hoh cho? achi 
tok. 

42. Atuk o anumpulit isht anta moma họ yakeh! Abia- 
hla naholitompa isht vtta ushi Chonahlan vt ai vla tok: 
mihma Atonichah vt, Chukowá ; hatak chilita nukwia iksho 
chia hokvt, nan annoa achukma isht ish la hoke, im achi tok. 

48. Mihma Chonahlan vt afalamichit Atonichah ya, 
Ahlishke, pi shahli miko Lewi vt Solomon a miko ikbishke. 

44. Micha miko ash osh Satok naholitompa isht vtta, 
micha Nahlan hopal, micha Chehoiata ushi Benaiah, micha 
Chelehlait vhleha, micha Pelehlait vhleha alena ka apelin- 
chit pila na, miko im issuba haksobish falaia yash okla 
ombinilichishke : 

45. Mihma Satok naholitompa isht vtta, micha Nahlan 
hopaii ita tuklo kvt Kihon ak o nan ai ahummit mikochish- 
ke; mihma yumma ashvt nayukpa hosh mintishke; yohmi 
ho anonti tumaba holihta vt winibvchishke. Shakapa ilvp- 
pak o hvsh haklo tuk oke. 

46. Micha Solomon vt apehlichika al ombinili holitompa 
ya ombinili akinlishke. 

47. Micha yohmi ma miko in tishu vhleha hvt pi shahli 
miko Lewi ya im vla cha, anumpa yukpali onochit, Chihowa 

vt Solomon hohchifo ha holitoblichi kvt chi hohchifo ha i 
shahlichashke, micha im ai ombinili holitompa ya chitoli kvt 

chim ai ombinili holitompa ya i shahlichashke, okla achish- 
ke: mihma miko vt in topa binilit il akachunoli tuk pkoi: im 
achi tuk. 

48. Mihma miko vt yak achit, Islael in Chitokaka Chi- 
howa, yvmmak osh himak nitak a vm ai ombinili holitompa 
ya ombinila chi ka vma kvt holitopashke, sa nishkin akinli 
kvt: pihisvshke, achi akinli tuk oke, im achi tok. 

49. Mihma im annoa atuk moma Atonichah ya apehvt 
alasha tuk vt nukshopa cha, wakaya mvt, hatak vt 1 hina 
aiyukali kvt ivt taha tok. 

50. Mihma Atonichah vt Solomon pulla kak o nukshopa 
myt, wakayvt ia cha, alta lapish puta ka ont hoklit ishi tok. 

51. Atuk o Solomon aim anolit, Yakeh! Atonichah vt 
miko Solomon a i nuksħopvshke: yakeh! alta lapish puta 
ka hoklit ishi cha, Solomon miko vt in tishu ha bushpo 
falaia isht vba he keyu kvt himak nitak a anumpa kvllo il 
onochit a mihashke, achishke, achi tok. 

52. Mihma Solomon vt, Hatak vlhpiesa chiyuhmit aya 
hokmvt, pashi achvfa kia aka itula he keyu: amba na haksi 
vt atakalit haiaka hokmvt, illa hi oke. 

53. Yohmi ma miko Solomon vt pit hoyo na, alta ont ai 
ishit okla isht vla tok. Mihma vlvt miko Solomon a il im 
akachunoli tok: mihma Solomon vt, Chin chuka ya iá, im 
achi tok. 

IHMA Lewi vt ai illa he nitak vt tahvt mihinti tok; 
mihma ushi Solomon a atokolit i mihvt, 

2. Yakni moma kvt atia chatuk a ia lishke: yvmohmi 
hoka ish kollo cha, hatak ahli yosh ish il otvnihinchaske ; 

3. Micha chin Chitokaka Chihowa vt atokolit chi miha 
kak o ish im antia cha, i hina puta ish a nohowa cha, 1 nan 
vlhpisa puta, micha im anumpa vlhpisa puta, micha į nan ai 
isht apesa puta, micha 1 nan ai isht il atokoli puta aiena kvt 

Moses i nanvolhpisa a holisso tok a, ish ieshashke; yumohmi 
hosh nana ho ish kaniohmikmvt, micha kanima yo pit ish 
fullotakmvt, hopoyuksa hosh ish ayashke : 

4. Yohmi na Chihowa vt im anumpa ishit si anumpulit, 
Chim vlla vhleha hvt ai itvnowa kvt ahah! ahni cha, chu- 
kush aiokluhanchit, micha imi shilombish aiokluhanchit sa 
tikba aiahli hosh itunohowakma, Islael ai ombinili holitompa 
ya ombinila hi vt hatak achvfa kia ik chim iksho ka he keyu 
hoke, achi tok vt aiahlichashke. 

5. Micha Seluiah ushi Choab vt nana sa kaniohmichi 
tok, micha Islael tushka chipota 1 kvpitvni chito tuklo, Ne 
ushi Abne, micha Chehle ushi Amasa itatuklo, yymmak oka 
vbi cha, it i nanaiyvt asha ho, tunvp issish hlatubli tok; 
micha tvnvp issish a im vskofvchi isht vskofaiyachi tok, mi- 
cha shulush iyi hoyolo tok aiena ka, issish lapalahinchi tok 
a ish ithaiyanvshke. 

6. Yvumohmi hoka chi hopoyuksa mak osh ish kaniohmi- 
chashke, micha noshkobo tohbi hvt ai achukmakvt ahollopi 
ya ona hi o chik im ahno kashke. 

7. Amba Kileatait hatak Basillai ushi vhleha hano ishi 
kanashke; mikma chim ai impa ya ai ihimpa vhleha ha iba- 
foyukashke: yohmi hosh chitibapishi Absalom ai maleli li 
ma, okla vm vla tuk oka. 

8. Micha yakeh! Kela ushi Benchamait hatak Bahulim 
minti Shemei vt chi takla antushke, yummak okvt Mahanaim 
ia li nitak a anumpa kalakshichi ik achukmo fehna ho ishit 
sa kalakshichi tok: vohmi tuk kia. vlot Chatan a si afama 
na Chihowa hochifot anumpa kollo ilonochit 1 miha li mvt, 
Bushpo falaia ya ishit chibi la he keyu, achi li tok. 

9. Yvmohmi hoka himak a na hotopa he vlhpesa keyu ka 
chik chohmecho kashke : hatak hopoyuksa chia hokvt nana 
ish kaniohmicha he vlhpesa kvt ish ithaiyanvshke: amba ` 
noshkobo tohbi ya issish ọ aholļopi ya isht ish onashke, 
achi tok. 

10. Mihmvt Lewi vt iki vhleha ha takla nusi cha, Lewi 
in tumaha holihta yak o ahollopi tok. 

11. Micha Lewi vt Islael a 1 mikot nitak moma kvt afum- 

M 

mi pokoli ushta tok: afummi untuklo ho mikot Heblon a 
ahanta tuk osh, afummi pokoli tuchina akucha tuchina ho 
Chelusalem a a miko tok. 

12. Yohmi ma Solomon vt iki Lewi im ai ombinili holi- 
tompa ya ombinili tok; mihma im apehlichika yvt kvllot 
hikia fehna tok. 

13. Mihma Hakkilh ushi Atonichah vt Solomon ishki 
Balh-sheba ya im ona tok. Mihma, Nanaiya hosh ish aya 
cho? im achi tok. Mihma, Nanaiya li hoke, achi tok. 

14. Micha achakalinchit, Nana chim achi la hi vt vm 
ashvshke, achi tok. Mihma, Mihá, achi tok. 

15. Mihma, Apehlichika yvt vmmi hatok a, micha Islael 
moma kvt vno ak osh miko la he ahnit, nashuka ya si ono- 
chi tuk a ish ithanvshke; yohmi akinli kia apehlichika yut 
shanaiya cha, itibapishi li toba tuk oke: Chihowa yak osh 
ahni ho immi hatuk oka. 

16. Yohmi ka himak a nana achvfa ho chim asilhha lish- 
ke, ahá chik sum acho kashke, achi tok. Mihma, Mihá, im 
achi tok. 

17. Mihma, Solomon miko ya ish im anumpulashke, 
(aha chim acha he keyu hoka,) mikma Abishak Shunam- 
mait choyo ha vma na sa tekchi yashke, achi tok. 

18. Mihma Balh-sheba vt, Ome, miko ya chim it im 
anumpuli lashke, achi tok. 

19. Yvmohmi ho Balh-sheba vt Atonichah Solomon a im 
it im anumpula chi hosh im ona tok. Mihma miko vt 
wakayvt afama cha 1l im akachunolit ai ombinili holitompa 
ya ombinili mvt, miko ishki ya ai ombinili i hilecha chi ka, 
i miha tok; mihma ishtimpak imma ya binili tok. 

20. Mihma, Nana iskitini achvfa ho chim ahni lishke; 
ahá chik svym acho kashke, chim asilhha lishke, achi tok. 
` Mihma miko vt, Asilhhá, hvshki ma! ahá chim achi la he 
keyu hoke, im achi tok. 

21. Mihma, Abishak Shunammait chota hash o chitiba- 
pishi Atonichah ya ish ima na tekchi yashke, achi tok. 

22. Mihma miko Solomon vt afalamichit, ishki ya, Kati- 
ohmi ho- Atonichah ya Abishak Shunammait ohoyo ha ish 

im asilhha cho? apehlichika yak kia ish im asilhhashke ; 
(vmvni yoka ;) yvmma, micha Abiahla naholitompa isht vtta, 
micha Seluiah ushi Choab aiena ka; im achi tok. 

23. Yohmi ma Solomon miko vt Chihowa hochifot anum- 
pa kvllo il onochit miha. mvt, Chitokaka yvt si yakohmichit, 
micha į shahli kia, Atonichah vt ilap im ilhfiopak akinli ho 
1 sanali hosh, ik anumpulo ke tuk okma, si yvmihchashke. 

24. Yvmohmi hoka himak a Chihowa vt okchaya pulla 
cha, yummak osh kullochit sa hilechi cha, aki Lewi im ai 
ombinili holitompa ya si ombinilichi tuk, micha miha tuk 
mak osh chuka vm ikbi tuk oka, himak nitak Atonichah vi 
illa chi hoke, achi tok. 

25. Mihmvt Solomon miko vt Chehoiata ushi Benaiah ya 
tohnot pila na, ont onvtola na illi tok. 

26. Mihma Abiahla naholitompa isht vtta yano miko vt, 
Ia cha, chim osapa akinli, Anahlolh taloha kak o ish onash- 
ke; chilla he vlhpesa hokvt; yohmi kia himak ano chibi la 
he keyu, aki Lewi itikba Chitokaka Chihowa im itombi holi- 
topa ya sholit ish aya beka tok, micha aki vt isht ai ilbvsha 
moma ka, ish ibai ilbvsha beka tok oka, im achi tok. 

27. Yvmohmi ho Solomon vt Abiahla vt Chihowa naho- 
litompa isht im vtta yatuk a kocha pit tobli tok; yvmohmi 
hosh Chihowa im anumpa ha Eli in chuka achufa yvt Shi- 
loh ya asha ka ai isht anumpohonli tok a, aiahlicha chi 
hatok. 

28. Mihma anumpa hvt Choab a im ona tok; (Choab vt 
filvmmit Absalom a iakaiya tok keyu akinli kia, filummit 
Atonichah ya iakaiya tuk okvt:) mihmvt Choab vt malelit 
Chihowa in tabenakel a ona cha, alta lapish bu ka hoklit 
ieshi tok. 

29. Atuk o Choab vt azi Chihowa in tabenakel a ona 
cha, yakeh! alta bilika ya hikivshke, achit miko Solomon a 
im anoli tok: mihma Solomon vt Chehoiata ushi Benaiah 
ya pila mvt, Ish ia cha, ont ish onvtolashke, achi tok. 

80. Atuk o Benaiah vt Chihowa in tabenakel a ona cha, 
Miko vt, Ish kohchashke, yak achishke, achi tok. Mihma 
Aha amba ilvppak o a svlla chi hoke, achi tok. Mihma 

Benaiah vt miko ya anonti anumpa isht vla cha, Choab vt yak 
achishke, micha afalamichit vppak o vm achishke, achi tok. 

31. Mihma miko vt, Miha tuk mak o ish yvmihchi cha, 
ont ish onvtola cha, ish hohpashke; yvmohmi hosh issish 
nan okpvni keyu Choab vt hlatvbli tok a vno, micha aki in 
chuka achvfa ya ai ishit ish kanchashke. 

32. Mikma yummvt hatak tuklo hosh aivlhpiesa, micha 
achukma kvt ilap a 1 shahli, yommvt Ne ushi Abne, Islael 
tvshka chipota 1 kvpitvni chito, micha Chehle ushi Amasa 
Chutah tvshka chipota 1 kvpitvni chito ya, aki vt ik ithano 
ho, onvtolvt bvshpo falaia isht vbi tok oka, Chihowa vt ilap 
noshkobo akinli ho im issish a falvmminchit onochashke. 

33. Yvmohmi hoka yvmma im issish vt Choab noshkobo, 
micha im isht atiaka noshkobo ha onvtoyula na biliashke : 
amba Lewi, micha im isht atiaka, micha in chuka achvfa, 
micha im ai ombinili holitompa aiena yano Chihowa vt ahni 
na it 1 nanaiya na bilia chi hoke, im achi tok. 

34. Yvmohmi ma Benaiah Chehojata ushi vt ivt ont 
onvtolvt vbi tok; mihma ilap in chuka akinli yakni haiaka 
ya a hollopi tok. 

35. Mihma miko vt atobbichit Chehoiata ushi Benaiah 
yak o, tvshka chipota pehlichi hilechi tok; micha miko vt 
naholitompa isht vtta Satok ak o Abiahla ya atobbichi tok. 

36. Micha miko vt Shimei ya pit hoyo cha, Chelusalem 
ako chuka ish ai ikbi cha, yommak o ish ahantashke, micha 
yumma kohchvt kanima ish ia ná. 

37. Yakohma hi oke, kohchvt ish ia cha, Kitlon bokushi 
ya ish vbanvbli nitak yvmma chilli pulla hi vt ish ithaiya- 

nashke: chim issish vt chi noshkobo hak inli ho onvtoyu- 
lashke, im achi tok. 

38. Mihma Shimei vt miko ya, AA hvt achukmush- 
ke: a shahli miko vt achi tuk mak o, chin tishu hvt yvmih- 
cha chi hoke, im achi tok. Mihmvt Shimei vt nitak laua 
ho Chelusalem a ahanta tok. 

39. Atuk o yakohmi tok, afummi tuchina kut ont taha 
ma, Shimei in tishu vhleha ha tuklo kvt tihlayvt Kalh į mi- 
ko Maachah ushi Achish a im ona tok: mihma Shimei ya 

im anolit, Yakeh! chin tishu tuklo kash osh Kalh a ash- 
wushke, achi tok. ; 

40. Mihma Shimei vt wakaya cha, im issuba haksobish 
falaia ya ompatali cha, in tishu tuklo kash hoyot aya hosh 
Kalh a onvt, Achish a im ona tok: micha Shimei vt in tishu 
tuklo kash Kalh a ont al isht vla tok. 

41. Atuk o Solomon a im anolit, Shimei vt Chelusalem 
a kohchvt ivt Kalh a ona tuk osh anonti vlvshke, achi tok. 

42. Mihma miko vt Shimei ya pit hoyo cha, Chihowa 
hochifot anumpa kvllo il onochichit atokolit chi miha li kvt, 
Nitak yvmma kohchvt, kanima ish ayakmvt, chilli pulla chi 
kvt ish ithaiyanashke, chim achi li tok keyu cho? mihma 
chisno vt, Anumpa haklo li ka achukmvshke, is svm achi 
tok. 

43. Yvmohmi hoka nanta katiohmi ho Chihowa hochifot 
anumpa kullo im ilonochi, micha anumpa atokolit chi miha 
li tuk aiena ka chik iesho tuk oh cho ? im achi tok. 

44. Micha miko vt achakalinchit Shimei ya, Nahaksi 
moma chi chukvsh vt ahalaja kvt ish ithanvshke, yvmmvt 
aki Lewi ya nana ish kaniohmichi tok; yvmohmi hoka Chi- 
howa vt nana chi haksi ya chishno chi noshkobo akinli ho 
falummmchit onocha chi hoke: 

45. Mikma miko Solomon vt holitopakma, Lewi im ai 
ombinili holitompa vt Chihowa itikba ya kvllot hikia na bilia 
hi oke, im achi tok. 

46. Yvmohmi ma miko vt Chehoiata ushi Benaiah ya 1 
miha ma, yvmmvt kohchvt ia cha, onvtola na illi tok: mih- 
ma apehlichika yvt Solomon ibbak ak o fohkvt kollot hikia 
tok. 


CHAPTA III. 


\ IHMA Solomon vt Echip i miko Feleo ya it i kanomi 

toba cha, Feleo ushetik a ishi cha, Lewi in tvmaha 
holihta ya isht vla na ahanta na ilap in chuka, micha Chi- 
howa in chuka, micha Chelusalem aholihta apakfoyupa 
aiena ka atahli haya tok. 

2. Peh okla hvt achahaka puta ka nan vbit ai isht aiok- 
puchi beka tok; nitak yomma foka ik ono kisha Chihowa 
hohchifo ka aboha yvt ik in tobo kisha hatuk oka, 

3. Mihma Solomon vt Chihowa ya holitobli cha, iki Lewi 
vt nanvlhpisa puta ka a nohowa beka tok a anohowa tok: 
yohmi kia achahaka puta ka nan vbit ai isht aiokpvchit na- 
balama a hukmi beka tok. 

4. Micha yvmmak o miko vt nan vbit ai isht aiokpucha 
chi hosh Kibeon a ona tok; yvmmak osh achahaka holitopa 
hatuk oka: alta yumma na hukmit isht aiokpvchi tahlepa 
sipokni achvfa ho Solomon vt ai onochit isht aiokpvchi tok. 

5. Kibeon a Solomon vt ninak a holhpokna ma, Chihowa 
vt i haiaka tok: micha Chitokaka yvt, Nana chima la chi 
ka is svm asilhbashke, achi tok. 

6. Mihma Solomon vt, Chin tishu Lewi aki ya chi tikba 
ya aiahlit, micha ai vlhpiesvt, micha chukvsh apissalit chiba 
nohowa tuk mak o ish i nukhaklo kvt chito tuk oke; micha 
ish i kana chito ilvppa ish im ieshi moma cha, ushi yosh im 
ai ombinili holitompa ya ombinili ka ish ima tok o himak 
nitak a yomohmishke. 

7. Micha an Chitokaka Chihowa ma! himak a aki Lewi 
ya atobbichit chin tishu ha miko ish ikbishke; yohmi kia 
peh vlla sa fehna hoke: kohchvt ihiya, micha ant chuko- 
howa kvt ak ithanoshke. 

8. Micha chin tishu hvt chim okla, okla chito ish atokolit 
ish ishi tok o, apakna kvt holhtinvt taha he keyu ho, ai 
ikivna hikivshke. 

9. Yvmohmi hoka chin tishu hvt chim okla ha nan im 
apesa chi ka chukvsh nan ithana ish ima na nana achukma, 
micha nana ik achukmo aiena ka akostininchi lashke: kuta 
hosh chim okla chito yakohmi ka nan im apesa hinla cho? 
achi tok. 

10. Mihma Solomon vt nana ilvppa asilhha tuk anumpa 
ha, Chihowa vt aiokpanchi tok. 

11. Micha Chitokaka yvt, Nana ilvppak o ish asilhha 
cha, nitak falaia chik il asilhho, micha imilayak chito chik il 
asilhho, micha chin tunvp vhleha im ilhfiopak a chik asilhho 

hatuk osh; amba chukvsh nan ithana nan ai vlhpiesa kak o 
isht ish akostinincha chi kvt ish il asilhha hoka: 

12. Yakeh! chim anumpa pulla tuk mak ọ yvmihchi 
lishke: yakeh! chukvsh hopoyuksa, nan ithana alena ka 
chima lishke; yohmi ho chi tikba aiasha kvt chishno choh- 
mi tok keyu, micha chiakaya kvt chishno chohmi kvt waka- 
yvt hikia chi keyu hoke. 

13. Micha nana ish asilhha tuk keyu aiena ka chima lish- 
ke, imilayak chito, micha hohchifo holitopa aiena ka chima 
lishke: yohmi ho chi okchayvt ish ahanta nitak moma ka, 
miko nana kia chishno chiyuhmi kvt iksho ka chi hoke. 

14. Micha a hina puta kak o ish aya cha a nan vihpisa 
puta, micha vm anumpa vlhpisa puta aiena ka ieshit, chiki 
vt anohowa tok mak o, chiyuhmit ish ayakma, nitak a chi 
falaiachi la chi hoke, im achi tok. 

15. Mihma Solomon vt okcha tok; mihma yakeh! holh- 
pokna hatuk achini tok: atuk osh Chelusalem a vla cha, 
Chihowa nan it im apesa afoyuka itombi holitopa itikba ya 
hikia cha, na hukmit isht aiokpvchi puta onochit im issvt, 
itinanaiyvċhi isht aiokpvchi puta im issa mvt, in tishu vhle- 
ha moma ka impvchi tok. 

16. Yohmi ma choyo tuklo kvt haui yosh miko ya im 
itonachi cha, itikba hieli tok. 

17. Mihma choyo achvfa kash osh, A shahli ma! vno, 
micha ohoyo ilvppa itatuklot aboha achvfa ho il ashwa ho- 
ke; atuk o aboha il ashwa ho vlla eshi li tuk; l 

18. Atuk o yakohmi tok, vlla eshi li tuk nitak ont atu- 
china ma, choyo ilvppak kia vlla eshi ak mli tuk: mihmvt 
itatuklot il ashwa tuk oke: aboha ya inla kia pi takla anta 
tuk keyu, e tuklo ak illa hosh aboha ya il ashwa tuk oke. 

19. Atuk o choyo ilvppa im vlla vt ninak a illi tuk, 
onvtola hatuk o. 

20. Mihma ninak iklvna ma wakaya cha, chin tishu ohoyo 
hvt nusi hosh itonla ma, svso hvt si apotvt itonla tuk a ishi 
cha, shakba fohki mvt, im vlla illi yash sa shakba fohki tuk 
oke. 

21. Atuk o onnahinli ma vm vlla ya pishichi la chi hosh 

wakaya li ma, yakeh! illi tuk atuk: yohmi tuk kia onna- 
hinli ma achukmalit pisa li ma, yakeh! svso eshi li tuk a 
keyu tuk, achi tok. 

22. Mihma ohoyo achvfa vt, Keyú, amba okchaya yak 
osh svso hokma, illi yak osh chiso hoke, achi tok. Mihma 
iluppak ash osh, Keyú, amba illi yak osh chiso hokma, ok- 
chaya yak osh svso hoke, achi tok. Yak achit miko itikba 
ya ai anumpohonli tok. 

23. Yohmi ma miko vt, Achufa kvt, Okchaya za osh 
suso hokma, chiso huto illi ak oke, achi ma, achvfa vt, Ke- 
yu, amba illi yak osh chiso ak okma, svso hak osh okchaya 
ak oke, achishke, achi tok. 

24. Mihma miko vt, Bvshpo falaia isht oh vm vlá, achi 
tok. Mihma miko itikba ya bushpo falaia ya isht im vla tok. 

25. Mihma miko vt, Ulla okchaya ya ish ita hokofit ish 
tuklochi cha, iklvna ka achvfa ya ish imakmvt, achvfa ya 
ikluna ka ish imashke, achi tok. 

26. Mihma ohoyo vlla im okchaya yash osh, ushi ya chu- 
kush vt o kanvlli hatuk osh miko ya, A shahli ma! vlla 
okchaya ya ish imashke, micha ik kaniohmi kia chikbo 
kashke, achi tok: amba achvfa kash osh, Pishno keyu bi- 
kashke, amba peh ita hokofashke, achi tok. 

27. Yohmi ma miko vt afalamichit, Yvmmak o ish imash- 
ke, micha ish bi ná, yvmmak osh ishki yoka, achi tok. 

28. Atuk o Islael moma kvt nan apesa miko vt apesa tuk 
a okla haklo mvt, miko ya 1 nukshopa tok: Chitokaka im 
ahopoyuksa nukfoyukvt nan apesa ka pisa hokvt. 


CPAPA T 


IHMA miko Solomon vt Islael moma ka 1 miko tok. 
2. Mihma ilvppa puta kak osh 1 holitompa vhleha 
atok; naholitompa isht vtta Satok ushi Asaliah atok ; 
3. Eliholef micha Ahiah itatuklo kvt holissochi yosh Shi- 
sha ushi atok: Ahilvt ushi Chehoshafat vt holisso takalichi 
atok. 

4. Mikma Chehoiata ushi Benaiah vt tushka chipota peh- 
lichi atok: mikma Satok micha Abiahla itatuklo kvt naholi- 
tompa isht ashwa atok ; 

5. Mikma Nahlan ushi Asaliah ak osh nanvlhtoka moma 
pehlichi atok: mikma Nahlan ushi Sabul ak osh holitompa 
1 shahli yosh miko 1 kana atok : 

6. Mikma Ahisha vt chuka achvfa apesvchi atok: mikma 
Abta ushi Atonilam vt noshkobo atobbi natoksvli apistikeli 
atok. 

7. Mikma Solomon vt nan vlhtoka anah tuklo hosh Islael 
moma ka pehlichi hosh im asha cha, yummak osh miko 
micha in chuka achvfa ya pinak im ahayuchi tok: afummik- 
ma hvshi achvfa aiyuka ho pinak a ahayuchi beka tok. 

8. Ilvppak osh hohchifo hoke; Hu ushi vt nvnih Eflaim 
a a hoyo tok. 

9. Mikma Teka ushi vt Makas, micha Shaal-bim, micha 
Belh-shemesh, micha Elon-belh-hanan aiena ka a hoyo tok. 

10. Heset ushi vt Alubolh a ahoyo tok: yvmma Sokoh, 
micha Hefe yakni moma kvt im aiena tok, 

li. Abimitab ushi vt To afullota moma ka a hoyo tok: 
yumma tekchi vt Solomon ushetik Tafalh ak atok. 

12, Ahilut ushi Baana vt Taanak, micha Mekitto, micha 
Belh-shean, yvmmvt Satanah bilika Chesleel nutaka. talaia 
kut moma, Belh-shean vttvt ia hosh Abel-meholah Chokne- 
an misha tvnnvp talaia ka ona ka a hoyo tok. 

13. Kebe ushi Lamolh-kileat vtta yvt Manasseh ushi 
Chai in tvmaha puta Kileat ataloha ka; mieha Akob afullota 
Bashan talaia, tumaha hochito pokoli hannali hosh aholihta, 
micha holihta okhissa okhowvtkvchi vt asonak lakna yo a 
hoyo tok. 

14. Itto ushi Ahinatab vt Mahanaim ak oa hoyo tok. 

15. Ahimaas vt Naftali ak o a hoyo tok; yvmmvt Solo- 
mon ushetik Basmalh vt tekchi ya chi ho ishi akinli tok. 

16. Hushai ushi Baanah vt Asha, micha Alolh itatuklo 
kak o a hoyo tok. 

17. Paluah ushi Chehoshafat vt Issaka yak o a hoyo tok. 

18. Elah ushi Shimei vt Benchamin ak o a hoyo tok, 

19. Uli ushi Kebe vt Kileat yakni Amolait okla 1 miko 
Sihon i yakni, micha Bashan 1 miko Ok 1 yakni aiena kak 0 
a hoyo tok :. micha yakni yumma nanvlhtoka vt yvmmak illa 
hosh ahanta tok. 

20. Mihma Chutah, micha Islael aiena kvt apakna kvt 
shinuk osh' okhvta lapalika aiasha kak o chiyuhmi cha, im- 
pvt nanishkot, nayukpvt aiasha tok. 

21. Mihma Solomon vt apehlichika puta moma okhina 
puta vttut ia hosh, Filistin okla 1 yakni ona mvt, Echip aivhli 
ona ho a miko tok; nahvibina puta isht im ahanla cha, Solo- 
mon vt okchayvt ahanta nitak puta moma ka im antihiya tok. 

22. Mihma Solomon vt nitak achvfa ho 1 pinak vt bota 
tohbi lipihbi vlhpisa pokoli tuchinakma, onush pushi vt 
vlhpisa pokoli hannali tok, 

23. Wak hobvk ilhpitvt nia pokoli, micha wak hobvk po- 
koli tuklo ho aiimpa holihta akochikmvt, chukfulhpoa tahle- 
pa achvfa, micha lapitta puta, micha issi puta, micha issiko- 
soma holba puta, micha akaka ilhpitvt nia puta aiena ka, 
nitak achvfa ka vbi beka tok. 

24. Im apehlichika yvt okhina ola in tunnvp afullota mo- 
ma Tifsah ya vttvt ia hosh Assah va ont vhli cha, okhina ola 
in tvnnvp miko moma ka pehliechi hatuk okvt: micha abi- 
lika fullota moma ka it 1 nanaiya bieka tok. 

25. Mihma Chutah, micha Islael aiena kvt nana im aka- 
niohmi iksho hosh, hatak puta kvt Solomon vt ahanta nitak 
puta moma ka, Tan vttvt ia hosh Bee-sheba ont vhli ka i 
pakvpi nutaka, micha 1 fik vpi nutaka aiasha tok. 

26. Micha Solomon vt issuba tunvp itichanvlli halvlli ai 
ilhpita vt tahlepa sipokni pokoli ushta, micha issuba ombi- 
nili vt tahlepa sipokni auah tuklo hosh im asha tok. 

27. Mihma nanvlhtoka yvmma puta kash osh hvshi ont 
im ai vihpiesa aiyukalikmvt, miko Solomon a, micha miko 
Solomon im alimpa ai vla puta ka, pinak im ahayuchi beka 
tok: nan ik im ono kvt iksho tok. 

28. Issuba, micha kamel holba aiena kvt vpa chi ka bali, 
micha onush vpi aiena ka nanvlhtoka aiasha ka, im vlhpisa 
tuk aiyukali kvt isht im ohona beka tok. 

29. Mihma Chitokaka yvt Solomon a hopoyuksa, micha 
nan ithana atampa fehna, micha chukvsh chito kvot okhvta 
lapalika shinuk aiasha kak o chohmi ho ima tok. 

30. Mihma Solomon hopoyuksa kvt hvshi akochaka in 
chipota vhleha moma hopoyuksa, micha Echip hopoyuksa 
moma ka i shahli tok. 

31. Hopoyuksa kvt hatak moma ka 1 shahli tok okvt: 
Eslahait Ehlan, micha Heman, micha Chalkol, micha Tata, 
Mahol ushi vhleha ha i shahli tok: micha holitopvt oklushi 
moma fullota im annohowa tok. 

32. Micha namiha tahlepa sipokni tuchina anumpohonli 
tok; mikmvt im ilhtaloak vt tahlepa sipokni achvfa cha 
tahlapi tok. 

33. Micha iti puta isht anumpuli kvt, chuahla vt Lebanon 
a a hikia ka ai isht iakmvt, hissop vt tuli holihta ai offot 
atuya ka ont vhlichi tok: micha nampoa puta, micha hushi 
puta, micha nana balahanli puta, micha nvni puta aiena ka 
isht anumpohonli tok. 

34. Mihma okla moma ka a minti i Solomon hopoyuksa 
ka haponakla chi hosh yakni paknaka miko puta $i hopo- 
yuksa ka haklo puta ka a minti kvt vla tok. 


GIAR AVI 


OHMI ma Taia 1 miko Hilam vt in tishu vhleha ha 

Solomon ai pila tok: (iki ya atobbichit yvmmak ọ 
nan ahummit miko okla atokoli tuk a haklo tuk okvt >) 
Hilam vt Lewi ya holitobli bilia chatuk okvt. 

2. Mihma Solomon vt Hilam a anumpa i pila cha, 

3. Aki Lewi vt tunup vt alashvt apakfoyupa bieka kak o, 
Chihowa vt iyi 1 nutaka ik ashacho kisha ma, in Chitokaka 
Chihowa hohchifo pulla ka chuka im ikba he keyu tok a, 
ish ithanvshke. 

4. Yohmi tok kia himak ano an Chitokaka Chihowa vt 
afoha a fullota moma vma na, tunvp nana kia micha nana ik 
achukmo kia ikshoshke. 

5. Yohmi ka yakeh! aki Lewi ya Chihowa vt im anum- 
pulit, Chi atobbichit chiso chim ai ombinili holitompa om- 
binilichi la chi kak osh, sa hohchifo ha chuka im ikba hi oke, 
achi tuk mak o, an Chitokaka Chihowa ya hohchifo ha chuka 
im ikbi ka vm anukfilvshke. 

6. Yvmohmi hoka himak a ish im apesa na, Lebanon a 
chuahla ya an tvhlashke; mikma an tishu vhleha hvt chin 
tishu vhleha ha apehvt aya chi hoke: chin tishu vhleha 
toksvli ka kaniohmi ho ish apesakma, moma chishno yak o 
chima lashke: pi takla ya Sitonian vhleha ha chohmit iti 
tvhli imponna kvt iksho ka ish ithana hokvt, achi tok. 

7. Atuk o yakohmi tok, Hilam vt Solomon im anumpa 
ha haklo mvt, nayukpa fehna cha, Chihowa vt okla chito 
ilvppa pehliecha chi ho, Lewi ya ushi hopoyuksa ima tuk 
vt, himak nitak a holitopashke. 

8. Micha Hilam vt Solomon a anumpa pit 1 pilvt, Nana 
ahnit et is sam pila tuk a anukfillit pihisa lishke: iti chuah- 
la, micha iti shakolo holba nana ish ahni tuk moma ka 
yumihchi la chi hoke. 

9. An tishu vhleha hvt Lebanon a ai ishit okhvta ha isht 
onakma, okhvta okvchit okpalalichit kanima yo ish apesak- 
ma, ont a kohcha he apesa likma, ish ishashke; micha an 
chuka achufa pinak ish im ahayucha he ahni li ka, ish 
yumihcha chi hoke, achi tok. 

10. Yohmi ho ahni tuk mak o, Hilam vt Solomon a iti 
chuahla, micha iti shakolo hoiba ya ima tok. 

11. Mihma Solomon vt Hilam a in chuka achvfa vt vpa 
chi ka onush vlhpisa tahlepa sipokni pokoli tuklo, micha 
bila kashofa vlhpisa pokoli tuklo ho ima tok: yakohmit 
Solomon vt Hilam a afvmmikma ihima tok. 

12. Mihma achi tok mak osh, Chihowa vt Solomon a ho- 
poyuksa ya ima tok : mihma Hilam micha Solomon vt it i 
nanaiyvt ahashwa tok: mihma tuklo kvt anumpa ai itibai 
achyfa it im apesvt okla tok. 

13. Mihma Solomon miko vt Islael moma ka nan atokoli 
isht ahanta tok; mihma vlhtoka kvt hatak tahlepa sipokni 

pokoli tuchina tok. 

14. Micha ai itiakaiya ho hvshi achufakma, Lebanon a 
hatak tahlepa sipokni pokoli ho pila beka tok; hvshi achufa 
ho Lebanon a mayakmvt, hvshi tuklo ho ilap in chuka asha 
beka tok: mihma Atonilam ak osh vihtoka yash pehliechi 
beka tok. 

15. Mihma Solomon vt nunih foka ya nan sholi vt tahle- 
pa sipokni pokoli untuklokma, iti tvhli vt tahlepa sipokni 
pokoli untuchina hosh im asha tok. 

16. Solomon i nan vlhtoka vhleha 1 shahli puta natoksvli 
yash apistikeli vhleha hvt ashakma, okla toksvli apistikeli vt 
tahlepa sipokni tuchina cha, tahlepa tuchina tok. 

17. Mihma miko vt apesa na, tuli hochito, micha tuli ho- 
litopa puta, micha tuli tvhla aboha in tola bohla chi kvt 
isht vla tok. 

18. Mihma Solomon chuka im ikbi vhleha, micha Hilam 
chuka im ikbi vhleha aiena kvt tvli itilauechi atuk vt tvhli 
tok; yohmi ho aboha ikba chi kvt iti micha tuli aiena ka 
atahli tok. 


CIETY E TARVIN 


TUK o yakohmi tok, Islael vt Echip yakni ya a kohchvt 
minti tok a, afummi tahlepa ushta, micha pokoli untu- 
china, micha Solomon vt Islael 21 miko tok a afummi ont 
ai ushta, Sif hvshi, yvmmvt hvshi atukla ho Chihowa in 
chuka ikbit isht ia tok. 

2. Mihma chuka Solomon vt Chihowa ya im ikbi kvt, 
falaia kvt kubit pokoli hannalikma, auata kvt kubit pokoli 
tuklokma, chaha kvt kubit pokoli tuchina tok. 

3. Mikma aholitopa aboha itikba ya hoshontika yvt hikia 
hosh, falaia kvt kubit pokoli tuklo cha, aboha yash auata kak 
inli chohmi mvt, auata kvt aboha itikba ya kubit pokoli tok. 

4. Micha aboha ya okhissushi atohwikeli ik auato puta 
ka ikbi tok. v 

5. Micha aboha tuli itvbana ya vba potulhpo puta ka 
tikelichit apakfoblichit ikbi tok; aboha tuli itvbana aholito- 
pa, micha aholitopa moma i shahli aiena ka kocha yak o 

tikelichit apakfoblichit ikbi tok: micha vba potvlhpo in tola 
puta apakfoblichit kahpuli tok. 

6. Uba potvlhpo aka fehna kvt auata kvot, kubit tahlapik- 
ma iklvnna vt auata kyt kubit hannalikma, ont atuchina kyt 
kubit untuklo tok: aboha tvli itubana kocha ya, ai o kaha 
chi ka anukaka pit kanvllichit apakfoyubli ho, iti potvlhpo 
intola puta kvt aboha tuli itubana ik shamvllo ka chin tok. 

7. Mihma aboha yvt toba takla ma, tuli ya isht ik lo kisha 
ho, vlhtaha tuk o isht ikbi tok: yohmi ho chofak isht aho- 
nvhli, micha iskifa, micha tvli nana ishit toksvli nana kia 
aboha yvt toba takla ma ik haklo tok. 

8. Uba potvlhpo iklvna ya achukowa okhissa vt aboha 
im ishtimpak imma in tvnnup ak o hikia tok : micha apak- 
fokvchit atuya oiya hosh vba potvlhpo iklvna ya ont chu- 
kowa cha, iklvna yash a kohcha mvt, ont atuchina ka oiyvt 
ont chukowa tok. 

9. Yohmi hosh chuka yash ikbit tahli tok; micha chuka 
yash chuahla in tola puta, micha chuahla bvsha aiena ho 
ishit homo tok. 

10. Yohmi mvt aboha tuli itvbana moma ka vba potulhpo 
puta chaha kvt kubit tahlapi ho tikelichit ikbi tok: micha 
chuahla in tola hosh aboha itvbana o kaha ho on taloha tok. 

11. Mihma Chihowa im anumpa hvt Solomon a im vla 
myt, 

12. Chuka ikbit isht ish ahanta iluppak okvno, a nanulh- 
pisa puta ish a nohowa cha, a nan ai isht apesa puta kak o 
ish yumihinchi cha, vm anumpa vihpisa moma ka ish ieshit 
ish a nohowakma, yvmohmikma chiki Lewi ya im achi li 
tok, vm anumpa ha chim ai ahlichi la hi oke. 

13. Mikmvt Islael im vlla vhleha takla ahanta likmvt, vm 
okla Islael a kanchi la he keyu hoke, achi tok. 

14. Yvmohmit Solomon vt chuka yash ikbit tahli tok. 

15. Mihmvt aboha anukaka ya chuahla iti yo isht ikbi 
tok; chuka anukaka ya iti potvlhpo vttut ia hosh aboha 
ishit holmo itvbana ont vhli ka isht ikbi tok; micha anuka- 
ka ya iti yo lapalichi mvt, aboha potvlhpo ya shakolo holba 
bvsha yo patali tok. 

16. Mihmvt aboha vhli vttvt ia hosh kubit pokoli tuklo 
ho ont vhli, micha iti potvlhpo vttvt ia hosh vba potvlhpo 
ont vhli ho chuahla busha yo lapalichi tok; ila anukaka yo 
Chihowa ai ili haiakahanchi aholitopa moma 1 shahli ya chi 
ka ikbi tok. 

17. Mihma yummak ash itikba hikia kvt aboha, yommvt 
aholitopa aboha yvt falaia kvt kubit pokoli ushta tok. 

18. Mihma aboha anukaka chuahla ya chakonlichit loh- 
bobochit napakanli bokanli puta ka hobachit ikbi tok; chu- 
ahla bieka tok; tuli vt haiaka kvt iksho tok. 

19. Micha aboha anukaka yak ọ Chihowa nan itim apesa 
afoyuka itombi holitopa ya talala chi hosh, aholitopa moma 
1 shahli ya atahli tok. 

20. Mihma aholitopa moma i shahli itikba vt falaia kvt 
kubit pokoli tuklokma, auata krt kubit pokoli tuklokma, 
chaha kvt kubit pokoli tuklo tok; mihma tvli holisso bano 
ho lapalichit taiyahli tok : . micha alta vt chuahla yosh toba 
ya yvmihchi hosh lapalichit taiyahli tok. 

21. Yohmi mvt Solomon vt aboha anukaka ya tuli holis- 
so lakna bano ho lapalichit taiyahli tok: micha aholitopa 
moma 1 shahli itikba ya tuli holisso lakna ititakuli puta kak 
o isht oktvbli tok; micha tuli holisso lakna yo lapalichit 
taiyahli tok. 

22. Micha aboha moma AA tuli holisso lakna yo lapalichit 
taiyahli tok; micha aboha moma ka yvmihchit taiyahli tok : 
micha alta aholitopa moma i shahli bilika hikia ka momin- 
chit tvli holisso lakna yọ lapalichit taiyahli tok. 

23. Micha aholitopa moma 1 shahli anukaka ya, alif iti 
yosh chelubim tuklo toba hosh, chaha kvt kubit pokoli bika 
ho ikbi tok. 

24. Micha chelubim a sanahchi achvfa kvt kubit tahla- 
pikma, chelubim a sanahchi achvfa vt kubit tahlapi tok: 
sanahchi achvfa ka ont wishakchi fehna vttut ia hosh, sa- 
nahchi achvfa ya ont wishakchi fehna ona kvt kubit pokoli 
tok. 

25. Mikma chelubim achvfa yvt kubit pokoli tok: chelu- 
bim itatuklo kvt vlhpisa, micha chito aiena kvt achvfa tok, 

26. Chelubim achvfa chaha kvt kubit pokolikma, chelu- 
bim achvfa ak kia yohmi akinli tok. 

27. Micha chelubim ash aboha anukaka ai iklvna yak o 
hilechi tok: mihma chelubim a sanahchi yash okla asha- 
tublichi ma, achvfa ka sanahchi vt aboha in tvnnvp achvfa 
ka ont tikeli ma, chelubim achvfa sanahchi vt aboha in tvn- 
nvp achvfa ya ont tikeli tok: micha sanahchi vt aboha 
iklvnna ya ai iti tikeli tok. 

28. Micha chelubim ash tvli holisso lakna ya lapalichit 
taiyahli tok. 

29. Micha aboha okhowata ka puta moma anukaka, mi- 
cha kocha aiena ka chakonlichit chelubim puta, micha pam 
iti puta, micha napakanli bokanli puta chakowvt holba puta 
ka ikbi tok. 

30. Micha aboha potvlhpo ya anukaka, micha kocha aie- 
na ka tvli holisso lakna yọ lapalichit taiyahli tok. 

31. Micha aholitopa moma i shahli achukowa isht okshi- 
lita ya, alif iti yo ikbi tok; mikma okhissa tahlalaka lapali, 
micha paknaka onvtola aiena kvt aboka okhowataka kashapa 
ishit tahlapi tok. 

32. Micha isht okshilita tuklo-kvt alıf iti yosh toba tok; 
micha chakonlichit chelubim puta, micha pam iti puta, mi- 
cha napakanli bokanli puta, chakowvt holba ikbi mvt, tuli 
holisso lakna yo lapalichit taiyahli tok; micha chelubim 
puta, micha pam iti puta ka tuli holisso lakna yo lapalichit 
taiyahli tok. 

33. Micha aholitopa aboha okhissa tahlalaka lapali puta 
kvot alif iti yo ikbi tok, auata kut aboha okhowataka kashapa 
ai ushta tok. | 

34. Mikma isht okshilita tuklo kash osh shakolo holba 
yosh toba tok: isht okshilita achvfa kvt pohla tuklo yokma, 
isht okshilita achvfa vt pohla tuklo tok, 

35. Micha chakonlichit chelubim puta, micha pam iti pu- 
ta, micha napakanli bokanli puta hobachit ikbi tok; micha 
achakowa tuli holisso lakna yvt itifohka achukma ho lapali- 
chit taiyahli tok. | 

36. Micha anukaka wanuta holihta ya tuli twhla iti onvto- 

la tuchina hosh fullota ma, chuahla yosh onvtolvt fullota 
ho ikbi tok. 

37. Afummi ont ai ushta hvshi Sif ak o, Chihowa in 
chuka in tola ya bohli tok. 

38. Atuk osh afummi ont isht auah achufa hvshi Bul, 
yvmmvt hvshi ont isht untuchina ho chuka, micha ai imila- 
yak puta kvt ont tahvt hlopulli tok. Yohmi hosh afummi 
untuklo ho ikbit isht ahanta tok. 


WA TA V Ta 


MBA Solomon vt in chuka akmli ka ikbi kvt afummi 
- auah tuchina ho isht ahantvt tahli tok. 

2. Lebanon yakni haiaka aboha ak kia ikbi tok; falaia 
= kvt kubit tahlepa achufa ma, micha auata kvt kubit pokoli 
tahlapi tok, micha chaha kvt kubit pokoli tuchina tok; 
chuahla tonik puta ai itiakaiya hosh ushtakma, okhowatkv- 
chi chuahla yosh tonik puta kash o kaha ho on talali tok. 

3. Mibma okhowatkvchi tonik pokoli ushta akucha tahla- 
pi ai itiakaiya achvfa ka auah tahlapit ia ho, ọ kaha hvt chu- 
abla bvsha yo isht ompoholmo tok. 

4. Mikma okhissushi puta kvt ai itiakaiya yvt tuchina 
tok; micha atohwikeli vt atohwikeli ya itichapa cha, al itia- 
kaiya yvt tuchina tok. 

5. Mikma okhissa puta, micha tonik moma kvt okhissu- 
shi puta ka it apissali; micha ai itiakaiya yvt tuchina hosh 
atohwikeli vt atohwikeli ya it ichapa tok. 

6. Micha hoshontika ya tonik puta on talaia ho ikbi iala 
falaia kvt kubit pokoli tahlapi ma, auata kvt kubit pokoli 
tuchina tok; mihma hoshontika yvt itikba yak o talaia tok; 
mikma tonik inla puta, micha iti okhowata sukko aiena kvt 
itikba atok, 

7. Yohmi mvt nana ai apesa chi hosh miko im ai ombi- 
nili holitompa atalaia hoshontika ikbit, nana ai apesa hoshon- 
tika ikbi tok: mihma iti potvlhpo vttvt ia hosh vba po- 
tvlhpo ona ka chuahla yosh isht ompoholmo tok. 


hi 

8. Micha hoshontika yash anukaka aboha ai vtta vt wa- 
nvta inla vt im atalaia hosh toba kvt yummak inli chohmi 
tok. Solomon vt tekchi yachi ho Feleo ushetik a ishi tok 
vt, hoshontika ilvppak inli chohmi ho ikbi tok. 

9. Ilvppa puta kvt tuli tvhla vlhpisa chohmi anukaka, 
micha kocha aiena ishit bvsha ishit bvsha yosh, holitopa ba- 
no hosh intola vttvt ia hosh paknaka mahayvt ont vhli tok ; 
micha yohmit mahaya hosh wanuta chito pilla kocha yvt 
yohmi tok. 

10. Mikma intola vt tvli holitopa tvli hochito atok; tvli 
kubit pokoli, micha tuli kubit untuchina tok. 

11. Mikma vba vt tuli holitopa, tuli tuhla vihpisa chohmi, 
micha chuahla aiena atok. 

12. Mikma wanuta chito vt apakfoyupa kvt tuli tvhla ai 
itionvtola vt tuchinakma, chuahla yosh itiakaiyvt fullota, 
Chihowa in chuka 1 wanuta anukaka fehna, micha chuka 
1 hoshontika itatuklo kvt yumohmi tok: 

13. Mihma miko Solomon vt Hilam a pit hoyot Taja ya 
ont ai isht vla tok. 

14. Yvmmvt Naftali apehlichika ai achvfa yosh ohoyo 
vlhtakla ushi yo iki vt Taia hatak o asonak lakva pilisa atok ; 
micha, hopoyuksvt nan ithana fehna cha, asonak lakna pili- 
sa puta ka imponna tok. Mihmvt miko Solomon a im vla 
cha, na toksvli moma ka im atahli tok. 

15. Asonak lakna tonik tuklo, chaha kvt kubit auahtu- 
china bika ho ikbi tok : micha ponola isht vlhpisa kubit auah 
tuklo hosh apakfopa bika tok. 

16. Micha tonik tuklo kash pakna on taloha chi ka, aso- 
nak lakna bilelit akmochit noshkobo tuklo ikbi tok: nosh- 
kobo achufa kvt chaha kvt kubit tahlapi ma, noshkobo 
achvfa vt kubit tahlapi tok. 

17. Micha nan okshichanlit tvnna, micha nan ititakvli 
itvpana yo noshkobo vt tonik tuklo kash on taloha yash im 
ikbi tok: noshkobo achufa ya untuklo ma, noshkobo achvfa 
ya untuklo ho ikbi tok. 

18. Micka tonik tuklo kash ikbi mvt, pomeklanat puta 
ai itiakaiya vt tuklo ho nan okshichanlit tunna achvfa yash 

on takohlichit apakfoblit tonik paknaka on talaia noshkobo 
ha ompohomo tok, micha noshkobo achvfa ya yumihehi tok. 

19. Micha tonik tuklo kash on taloha noshkobo ya Hli 
holbvt inchuwa kubit ushta hosh tobvt hoshontika yash 
itikba hiohmaya tok. 

20. Micha tonik tuklo kash on taloha noshkobo kibikshi 
bilika, nan okshichanlit tonna vba pilla ha pomeklanat vt 
atakohli akinli tok: micha noshkobo achvfa ya pomeklanat 
tahlepa tuklo hosh ai itiakaiya tuklo kyt takohli hosh apak- 
foyupa tok. 

21. Micha tonik tuklo kash aholitopa aboha yash hoshon- 
tika yak o hionlichi tok; micha ishtimpak imma ya tonik a 
hilechi mvt Chachin hochifo tok; micha vihfubek imma ya 
tonik a hilechi mvt, Boas hochifo tok. 

22. Mihma tonik wishakchi lili holbvt inchuwa yosh aia- 
sha tok; yohmi ho tonik isht vtta tuk vt vlhtaiyaha tok. 

23. Micha bilelit akmochit okhvta ikbi ma, itivlbi in 
tunnup vttut ia hosh in tunnvp ona kvt kubit pokoli tok: 
chunaha kvt yohmi bat fullota mvt, chaha kvt kubit tahlapi 
tok: micha ponola isht vlhpisa kubit pokoli tuchina hosh 
apakfoyupa tok. 

24. Micha itivlbi nuta ya lohbovchi vt kubit achufakma 
pokolit ia hosh okhvta hash apakfoyupa tok: bilvt akmo 
ma, lohbovchi ai itiakaiya vt tuklo hosh bilvt akmo tok. 

25. Wak auah tuklo ho ontalaia tok, tuchina kvt falummi 
pilla pit hopokoyot hieli ma, tuchina kvt hvshi ai okatula 
pilla pit hopokoyot hieli ma, tuchina kvt okamahli pilla pit 
hopokoyot hieli ma, tuchina kvt hvshi akochaka pilla pit 
hopokoyot hieli tok: mihma okhvta ash osh on talaia ma, 
im ashaka puta kvt nutaka pit hiohli bieka tok. 

26. Mihma sukko kvt ibbak pvtha achvfa mvt, itivlbi vt 
isht ishko toba kak o chohmi cha, lili pakanli holba isht in- 
chuwvt taiyaha tok: balh tahlepa tuklo hosh vihto tok. 

27. Mihma asonak lakna aliontalaia pokoli ho ikbi tok: 
aiontalaia achvfa kvt falaia kot kubit ushta cha, pvtha kvt 
kubit ushta mvt, chaha kvot kubit tuchina tok. 

28. Micha aiontaloha ha vlhtaha kvt yakohmi tok ; apatvs- 


196 I. KINGS, 


sa puta kvt asha tok; micha apatvssa puta kvt achaha i 
shahlit apakfopa puta ka itintakla atok. 

29. Mibma apatvssa puta achaha 1 shahlit apakfoyupa 
ititakla ya koi hochito, micha wak, micha chelubim puta 
holba aiena kvt ai inchuwa tok; micha achaha i shahlit 
apakfoyupa paknaka ya yvmohmi tok: mikma koi hochito, 
micha wak a nuta ya nan itypana holbvt ai inchuwa tok. 

30. Mihma ai ontalaia puta kvt asonak lakna chunaha 
ushta, micha okhowata asonak lakna aiena hosh im asha 
tok; micha chukbi ushta kvt okhowata abikeli vt im asha 
tok: micha ampmahaia chito nuta ya okhowatvt abikeli 
bilvt, akmo vt nan itvpana holbvt aliin chuwa aiyukali ka 
apotovt hiohmaya tok. 

31. Micha itih hvt noshkobo yash anukaka, micha vba 
pilla kubit achvfa tok: yohmi kia itih hvt ampmahaia chito 
vlhtaha kak inli chohmit chvnaha cha, kubit achufa, micha 
kubit iklvna tok: micha itih kocha apatvssa puta ka nahol- 
bvt ai inchuwa mvt, bolukta cha, ik chvnaho tok. 

32. Micha apatussa puta nuta ya chvnaha hvt ushta 
tok; mikma chvnaha im okhowata vt ai ontalaia yak o sha- 
myli tok; micha chunaha hvt chaha kvt kubit achvfa cha, 
kubit iklvna tok. 

33. Micha chvnaha vlhtaha kvt tvnvp iti chanvlli vlhtaha 
kak inli chohmi tok; im okhowatkvchi, micha chukvsh pu- 
ta, micha achushkuchi puta kvt bilvt akmo hatok. 

34. Aiontalaia achvfa chukbi ushta ka okhowata abikeli 
ushta kvt asha tok; okhowata abikeli puta kvt aiontalaia 
fehna akinli tok. 

35. Micha aiontalaia paknaka ya chvnahvt fullota kubit 
iklvnna kvt hikia tok; micha aiontalaia paknaka, micha 
achaha i shahlit apakfopa puta, micha apatvssa puta alena 

kvt yvmmak inli tok. 
= 86. Achaha i shahlit apakfopa puta, micha apatvssa puta 
aiena inchunlit chelubim puta, koi hochito, micha pam iti 
puta aiena, chito kvt ai vlhpesa aiyukali, micha nan itvpana 
holbvt ai inchuwa aiena ka takalichit apakfobli tok. 

37. Ilvppa chohmi bano ho aiontalaia pokoli ka ikbi tok ; 

moma kvot ai akmo achufa bieka, vlhpisa achvfa, micha chito 
kvt itilaui achvfa tok. 

38. Yohmi mvt asonak lakna yo ampmahaia chito pokoli 
ho ikbi tok: ampmahaia chito achvfa ka balh pokoli ushta 
hosh vlhto tok: micha ampmahaia chito vt kubit ushta bie- 
ka tok; micha ai ontalaia pokoli kash ampmahaia chito 
achufa hosh cntalaia bieka tok. 

39. Micha aiontalaia tahlapi ka aboha yash ishtimpak 
imma in tvnvp ak o hiohlechi mvt, aboha yash vlhfvbek 
imma in tunnvp ak o hiohlichi tok: micha okhvta yash abo- 
ha ishtimpak imma in tunnvp hvshi akochaka pilla, okamahli 
ichapaka yak o talali tok. 

40. Mihma Hilam ash osh ampmahaia hochito puta, 
micha hituk chubbi ishit peha puta, micha ampmahaia puta 
aiena ka ikbi tok: yohmi hosh Hilam ash osh Chihowa in 
chuka ahalaia ka Solomon 2 im ikbit isht ahanta tuk vt ont 
tahli tok. 

41. Yohmi kvt tonik tuklo kash, micha noshkobo tibikshi 
tuklo tonik paknaka on taloha, micha noshkobo tibikshi 
tuklo tonik tuklo kash on taloha ka ompohoma chi ho nan 
okshichanlit tunna tuklo kash ; i 

42. Micha pomeklanat tahlepa ushta hosh nan okshichan- 
lit tunna tuklo a takohla chi, yvmmvt noshkobo tibikshi 
tuklo tonik tukło kash on taloha ka ont ompohoma chi ho, 
pomeklanat ai itiakaiya tuklo hosh nan okshichanlit tunna 
achvfa ka a takohla chi hatok. 

43. Micha ai ontalaia pokoli, micha ampmahaia chito po- 
koli kash osh aiontalaia puta kash on taloha ; 

44. Okhvta achvfa kash, micha wak auah tuklo okhuta 
nuta hieli; 

45. Micha shuti puta, micha nan ishit peha puta, micha 
ampmahaia puta aiena ka ikbit tahli tok: micha nan awlhto 
ilvppa puta Chihowa in chuka ahalaia ka Hilam ash osh 
miko Solomon a im ikbi tuk vt asonak lakna shohkauali 
bieka tok. 

46. Chatan yakni patali Sukkolb, micha Sahlan ititakla 
lukfi aiasha yak o, miko vt a bilelit ai akmochi tok. 

47. Mihmvt laua kvt atampa fehna hatuk o, nan aivihto 
puta ka Solomon vt ik wekecho tok: micha asonak lakna 
weki ka ik akostinincho tok. 

48. Mihma Solomon vt nan aivlhto moma Chihowa .in 
chuka ahalaia puta ka ikbit tahli tok: tuli holisso lakna alta, 
micha alimpa. tuli holisso lakna pvska otvni ai on taloha, 

49. Micha pvla ai o hikia vt tuli holisso lakna bano, aho- 
litopa moma 1 shahli itikba tahlapi kvt ishtimpak imma in 
tunnvp a hielikma, tahlapi kvt vihfubek imma in tvnnvp a 
hieli tok: mihmvt napakanli puta, micha pvla bila aivlhto 
puta, micha tuli holisso lakna tobaksi kiseli puta, 

50. Micha ampo puta, micha pvla ishit tvptuli puta, mi- 
cha ampmahaia puta, micha ishtimpa puta, micha nabalama 
ahukmi puta alena kvt tuli holisso lakna bano ; micha anu- 
kaka aboha aholitopa moma i shahli, micha aholitopa aboha, 
yummvt tempel aiena okhissa puta atakali puta aiena tuli 
holisso lakna yo ikbi tok. 

51. Yumohmi hosh miko Solomon vt Chihowa in chuka 
ahalaia ka ikbi tuk vt atahli tok. Micha Solomon vt iki 
Lewi vt Chihowa ya nana i hullochi tok tuli huta, micha 
tuli holisso lakna, micha nan aivlhto puta aiena ka isht vlvt, 
Chihowa in chuka nana holitopa ibafohkit ashachi tok. 


C'H APLATIT 


OHMI ma Solomon vt Islael im asvnonchi vhleha, mi- 

cha apehlichi puta i noshkoboka vhleha moma, Islael 

im vlla vhleha iki vhleha holitompa vhleha ha hoyot, miko 

Solomon vt Chelusalem a anta tuk o, im ai itvnahli tok; 

yohmi kvt Chihowa nan it im apesa afoyuka itombi holitopa 

ya Lewi in tvmaha holihta, yommvt Saion a a kohchit isht 
vla chi hatok. 

2. Mihma Islael hatak vhleha moma kot impvchi hullo 
hushi Ehlanim, yummvt hvshi isht untuklo ka Solomon miko 
ya im itvnaha tok. 

3. Mihma Islael im asvnonchi vhleha moma kvt ona ma, 

naholitompa isht asha vhleha hvt itombi holitopa ya sholi 
tok. 

4, Micha Chihowa im itombi holitopa, micha okla moma 
in tabenakel, micha nan aivlhto hullo puta aiena tabenakel 
aiasha tuk, yumma puta ka naholitompa isht asha vhleha, 
micha Lefait vhleha aiena kvt isht vla tok. 

5. Mihma miko Solomon, micha Islael okla moma kvt 
itombi holitopa itikba ya ai im itvnahvt apehvt asha tuk aie- 
na kvt chukfvlhpoa, micha wak aiena ka vbit isht aiokpa- 
hanchi ka, apakna kvt annoa he keyu, micha holhtina he 
keyu tok. ) 

6. Mihma naholitompa isht asha vhleha hvt Chihowa nan 
it im apesa afoyuka itombi holitopa ya atalaia, Chihowa ai 
ile haiakvchi aholitopa moma i shahli ya isht onvt, chelubim 
tuklo kash 1 sanahchi nuta ya talali tok. 

7. Chelubim tuklo kvt 1 sanahchi tuklo ka itombi holito- 
pa atalaia paknaka ya ashatvblichi cha, chelubim tuklo kvt 
itombi holitopa, micha isht itibasholi tuklo ka paknaka ya 
ompohomo tok. 

8. Micha isht itibasholi tuklo kash okla shufi na, isht iti- 
basholi tuklo 1 noshkobo hvt itombi holitopa ya a takohma- 
ya kvt, Chihowa ai ile haiakvchi aholitopa moma 1 shahli 
itikba aholitopa ya haiaka tok; micha kocha ik a peso 
tok: micha yvmmak o aliasha na himak nitak a ant vhli 
hoke. k 

9. Micha itombi holitopa ya nana hosh foka tok keyu, 
amba tuli patvssa tuklo ak illa tok, yymmak oka Islael im 
vila vhleha hvt Echip yakni ya kohcha ma, Chihowa vt it 
im apesa na Holeb asha ma, Moses vt a fohki tok. 

10. Atuk o yakohmi tok, naholitompa isht asha vhleha 
hvt aholitopa ya kohċha ma, Chihowa in chuka ya hoshonti 
kvt alota tok. 

11. Yohmi ma naholitompa isht asha vhleha hut hoshon- 
ti pulla kak o, hielit nan isht asha he keyu tok: Chihowa 
im aholitopa yvt Chihowa in chuka ya alota tok oka. 

12. Yohmi ma Solomon vt anumpulit, Chihowa vt, 
Okhlili sukko ho ahanta he, miha tok. 

13. Ish ai ahanta he chuka, atalaia achvfa ish ai ahanta 
na bilia he, chim ikbi li pulla tuk oke, achi tok. 

14. Mihmvt miko vt nashuka ya filimmi mvt, Islael okla 
moma ka anumpa yukpali onochi tok: (mihma Islael okla 
moma kvt wakayvt nieli tok.) 

15. Micha, Islael in Chitokaka Chihowa vt aki Lewi ya 
itih ha isht im anumpohonlit, micha ibbak a isht aiablichit 
ahanchi mvt, 

16. Um okla Islael a pehliechit Echip a a kohchi li tok, 
nitak yvmma itintakla ka chuka vm ikbi na, sa hohchifo hvt 
a foyuka chi ka, Islael apehlichi moma ka tvmaha holihta 
kanima kia ak atokoloshke ; yohmi kia Lewi ak osh vm okla 
Islael a pehliecha chi ho atokoli li tok oke, ahanchi tok vt 
holitopashke. 

17. Atuk o aki Lewi vt Islael in Chitokaka Chihowa hoh- 
chifo ha chuka im ikba chi kvt chukvsh a anukfoyuka tok. 

18. Mihma Chihowa vt aki Lewi ya, Sa hohchifo ha chu- 
ka is sum ikba chi kvt, chi chukvsh a anukfoyuka tuk oke ; 
chi chukvsh a anukfoyuka hoka, vlhpesa ho ish yvmohmi 
tuk oke. 

19. Yohmi kia chishno vt chuka yash ish ikba he keyu: 
amba chiso hvt chikfoka ya a kohcha chi kak osh, yvmmak 
osh sa hohchifo ha chuka vm ikba chi hoke, im ahanchi tok. 

20. Atuk osh Chihowa vt im anumpa ha anumpohonli 
tok vt ont aiahlichishke: micha aki Lewi ya vlhtobvt wakaya 
lishke, micha Islael im ai ombinili holitompa ya Chihowa vt 
miha tok mak o ombinili lishke; micha Islael in Chitokaka 
Chihowa hohchifo ha chuka im ikbi lishke. 

21. Micha piki vhleha ha Echip yakni ya a pehlichit koh- 
chi mvt, Chihowa vt nan it im apesa tok afoyuka itombi 
holitopa atalaia chi ka ai ikbi lishke, achi tok. 

22. Mihmvt, Islael okla moma kvt pisa ho, Solomon vt 
Chihowa im alta 1 tikba ya hikia cha, ibbak a ashatvblichit 
vba pit wieli tok: 

23. Micha, Islael in Chitokaka Chihowa ma! chin tishu 
vhleha hvt chukvsh ai okluhvt chi tikba a nohowa hokvno 
nan it im apesa, micha nan i nukhaklo aiena aiahlichi chia 

hoke, vba shutik, micha nutaka yakni ya chitokaka chishno 
chohmi kvt iksho hoke. 

24. Chishno ak osh chin tishu Lewi aki ya nana ish im 
issa tok vt ish ai ahlichishke: micha chitih ha isht ish anum. 
puli tok vt chibbak a isht ish ai ahlichi na himak nitak ak 
kia yumohmishke. 

25. Yvmohmi hoka himak a Islael in Chitokaka Chihowa 
ma! chin tishu aki Lewi ya ish im issvt, Sa tikba Islael im 
ai ombinili holitompa ya om binila chi kvt ik chim iksho ka 
chi keyu hoke: peh itvnowa kvt ahah! ahni cha, sa tikba 
ish a nohowa tok chohmit chim vlla vhleha hvt sa tikba ish 
al itunohowa hokma, ish ahanchi tok vt himak a ish ai ahli- 
- chashke. 

26. Yohmi ka Islael in Chitokaka ma! himak a chim 
anumpa ha chin tishu Lewi aki ya ish im anumpuli tok vt 
ai ahlashke, chim asilhha lishke. vy 

27. Yohmi kia Chitokaka yvt yakni ya ahanta hinla mvhli 
cho? Yakeh! shutik ont aivhli iksho, micha vba yakni pu- 
ta moma 1 shutik ont ai vhli iksho hoh kia chiesha he ke- 
yushke; aboha ikbi li tuk ilvppak okak heto nanta isht 
ahoba he keyushke. 

28. Yohmi kia chin tishu hvt anumpa ilbvsha anumpo- 
honli ka, micha a nukhaklokbano ahnit, chim asihihla ka ish 
aiokpanchi cha, himak nitak a chin tishu hvt chi tikba chi 
pahayvt, anumpa ilbvsha anumpohonli ka ish haiyaklashke, 
an Chitokaka Chihowa ma! 

29. Yohmi cha chuka ilvppa, ilvppa A ho, Sa hoh- 
chifo hvt ai itoyula hi oke, ish ahanchi tok okvt ninak, 
micha nitak moyuma ka, chi nishkin a onochit ish pihisash- 
ke; micha chin tishu hvt ilvppa anumpa ilbvsha et anum- 
pohonlikma, ish haiyaklashke. 

30. Micha chin tishu, micha chim okla Islael atena kut 
ilvppa et filema cha, pi nukhaklokbano ahnit, anumpa 
ilbvsha et anumpohonlikma, ish 1 haponaklashke: micha 
vba aholitopa ish ai ahanta kvt et ish a haklashke; micha 
ish haklokmvt, ish i kashofashke. 

31. Hatak nana kia hatak bika ya nana im okpvni na, 

anumpa kello il cnochit anumpula he im apesa na, anumpa 
kvllo yash osh chim alta aboha ilvppa hikia itikba ya 
vlakma, 

32. Yohmikma vba aholitopa ya et ish a haklo cha, 
yvmihchit, micha chin tishu vhleha ha nan im apesvt, nan 
ashvchi yash anumpa onochit, ilap nana akaniohmi tuk 2 
noshkobo ha ish onochashke ; micha aivlhpiesa ya aivlhpi- 
esa tuk mak o, ahninchit ish im atobbashke. 

33. Chim okla Islael vt chi yoshuba tuk atuk osh, in 
tvnvp itikba ya akakoha cha, anonti falamvt chim ona cha, 
chi hohchifo ha holitoblichit anumpa ilbvsha anumpohonlit, 
micha pi nukhaklokbano ahnit, aboha ilvppa et chim asihi- 
hlakma, 

34. Yohmikma vba aholitopa ya et ish a haklo cha, chim 
okla Islael a nan ashvchi ya ish 1 kashofi cha, iki vhleha ha 
yakni ish ima tok vt, anonti isht ish lashke. 

35. Okla chi yoshuba na, vba shutik vt okshilita cha ik 
umbokma, ish ilbvshalikma, ilvppa anumpa ilbvsha et anum- 
pohonlit chi hohchifo ha holitoblichi cha, nanashvchi ya i 
filummikma, 

36. Yohmikma vba aholitopa ya ish a haklo cha, chin 
tishu vhleha, micha chim okla Islael vt nan ashvchi ya ish 1 
kashofi cha, ai itvnowa he vlhpesa hina achukma ya ish im 
abvchikmvt, chi yakni vt 1 yakni ya chi ho, ish ima tok vt 
ish on umbvchashke. 

37. Yakni yash hohchvfo, Hilli, shulla, lakna, hawa, ke- 
yukmvt shushi nan-tahli kanima kia aiashakma, in tunup vt 
itikonofichit apakfoyupakma, nan-ililli nana kia, abeka nana 
kia alasha na, 

38. Anumpa ilbvsha nana kia, keyukmvt a nukhaklokba- 
no ahnit, hatak kuna kia anumpulikmvt, keyukmvt Islael 
moma kak okma, nana hosh ilap chukvsh ik achukmo ka 
ithaiyana cha, ibbak ashatablichit aboha ilvppa et wie- 
likma, 

39. Yohmikma vba aholitopa ya ish ai ahanta kvt et ish 
a haklo cha, ish i kashofikmvt ish i yvmihchi cha, chukvsh a 
ish ithaiyana kvt, hatak moma nana akaniohmi tuk aiyukali 

kak o ish ihimashke: (chishno, chishno pulla ak illa kak 
osh, batak im vlla vhleha moma chukvsh a ish ithana 
hokvt ;) 

40. Yvmohmi ho piki vhleha ha yakni ish ima tok a, ok- 
chayvt ahanta nitak moma ka, chi nukwivt okla aiashashke. 

41. Micha okla inla hatak vt chim okla Islael a al achvfa 
keyu hosh, chi hohchifo pulla kak o yakni hopaki kia min- 
tit vlakma ; 

42. (Chi hohchifo holitopa chinto, micha chibbak kvllo, 
micha chi shakba ashatapa puta ka okla hakla chi hokvt,) 
vla cha, aboha ilvppa anumpa ilbvsha et anumpohonlikma ; 

43. Uba aholitọpa ya ish ai ahanta kvt et ish a haklo 
cha, okla inla hatak osh nana chim asilhha ka moma ish 3 
yvmihchashke : yvmohmi ho okla moma yakni paknaka aia- 
sha kvt chi hohchifo ha ithana cha, chim okla Islael ak inli 
chiyuhmit okla chi nukwiashke: micha aboha ikbi li tuk 
ilvppvt chi a hohchifo ka okla ithaiyanashke. 

44. Chim okla hvt in tvnvp a itiba chi hosh kanima yo 
ish pila na, kohchvt ia tuk osh Chihowa ya im ilbvshvt 
tvmaha holihta ish atokoli tok, micha chi hohchifo ha chuka 
im ikbi li tuk a et anumpohonlikma ; 

45. Yohmikma anumpa ilbvsha, micha pi nukhaklokuano 
ahnit chim animpohonli ka, vba aholitopa ya et ish a haklo 
cha, ish apehpoashke. 

46. Okla chi yoshubakma, (hatak nanta kuji yoshuba 
keyu kvt iksho hoka,) mikma ish i nukkilli cha, in tvnvp 
ibbak a ish fohki na, yukachit isht ivt hopaki hokma, keyuk- 
mvt olanli hokma, nana hosh tvnvp 1 yakni ya isht onakma ; 

47. Yohmi tuk kia yukachit yakni isht ai ona tuk a ashvt 
il anukfilli cha, nan ashvchi tuk vt ishit nukhaklo cha, yuka- 
chit ishtia tuk 1 yakni ashvt pi nukhaklokbano ahnit, chim 
asihihla cha, Nan il ashvchi tuk oke, naksika il itunowa cha, 
nahaksi e yomohmi tuk oke, okla achikmvt ; 

48. Yohmi cha in tunvp vhleha hvt yukachit pehlichit ia 
tuk i yakni ya asha hosh chukvsh ai okluhanchit, micha 
shilombish ai okluhanchit falamvt chim ohona cha, anumpa 
ilbvsha ya i yakni iki vhleha ish ima tok, tvmaha holihta ish 

utokoli tok, micha chi hohchifo chuka im ikbi li tuk ash, 
pilla ha et anumpohonlikma ; 

49. Yohmikma anumpa ilbvsha anumpohonlit, micha pi 
nukhaklokbano ahnit chim asihihla ka, vba aholitopa ya ish 
ai ahanta kvt et ish a haklo cha, ish apehpoashke ; 

50. Micha chim okla nana chim ashvchi tuk a, micha chi 
nan vlhpisa ya vbanvbli tuk moma ka ish 1 kashofi cha, yuka- 
chit ishtia tuk vt, 1 kana chi ka ish ahni na 1 nukhaklashke : 

51. Chim okla, micha chimmi ai vihpiesa yo, Echip a 
apehlichit, tvli a bila iklvna ai ishit ish kohcka tok. 

52. Yvmohmi hosh chin tishu hvt a nukhaklokbano ahnit 
chim asihihla, micha chim okla Islael vt pi nukhaklokbano 
ahnit chim asihihla aiena ka, chi holhponayo ha onochit ish 
pihisa cha, nana a chim asihihla moma ka ish haiyaklashke, 

53. Piki vhleha ha Echip a a pehlichit ish kohcha mvt, 
chin tishu Moses ish tohno na, anumpuli tok mak o, chimmi 
ha chi hosh, okla moma yakni paknaka moma aiasha ka 1 
filymmichit ish ishi tok oke, Chitokaka Chihowa ma! ahan- 
chi tok. 

54. Atuk osh yakohmi tok, Solomon vt anumpa ilbvsha 
ilvppa, micha pi nukhaklokbano ahnit, Chihowa im anum- 
pohonlit in taiyaha mvt, iyikalaha ishit huchukbihlepvt ibbak 
vt vba pit ashatapvt, Chihowa im alta itikba ya hikia tuk 
vt wakaya tok, 

55. Mihmvt hikia cha, Islael moma ka chitoli hosh anum- 
pa yukpali onochit yak ahanchi tok, 

56. Chihowa vt ahanchi tok mak osh, im okla Islael a 
afoha ima kvt, holitopashke: anumpa hochukma in tishu 
Moses a tohno na anumpuli tok vt, ik aiahlo kot anumpa 
achufa kia ikshoshke. 

57. Pin Chitokaka Chihowa vt piki vhleha ha ibafoyuka 
tok, chohmit pibafoyukashke : ik pisso, micha ik pi kancho 
kashke. i 

58. Yohmi cha pi chukvsh a pi nukfohki na, i hina puta 
moma ka ai itvnowvt, im anumpa vlhpisa puta; micha i 
nanvlhpisa puta, micha nan ai isht apesa puta aiena, piki 
vhleha im apesa tok a il ieshashke. 

59. Mikma Chihowa itikba pi nukhaklokbano ahnit, anum- 
pa isht anumpohonli li tuk ilvppvt nitak, micha ninak moma 
ka pin Chitokaka Chihowa ya bilika itoyulashke ; yumohmi 
na nana hosh a yomohma he vlhpesakma, in tishu apehpo- 
howa, micha im okla Islael a apehpohowa na biliashke. 

60. Yohmi ho okla moma yakni paknaka aiasha kvt, Chi- 
howa ak osh Chitokaka ya, mikma inla vt iksho ka ithaiya- 
nashke. 

61. Yvmohmi hoka hvchi chukvsh vt pin Chitokaka Chi- 
howa ya im aiahlit, himak nitak a hvsh yvmohmi kvt choh- 
mit 1 nanvlhpisa puta ka ai itvnowvt, im anumpa vlhpisa 
puta ka hvsh ieshashke. 

62. Mihma miko, micha Islael moma aiena kvt Chihowa 
itikba ya nan vbit isht aiokpvchi im ibisa tok. 

63. Mihma Solomon vt it 1 nanaiyvchit isht aiokpvchi vbit 
Chihowa ya im issa kvt, wak tahlepa sipokni pokoli tuklo 
akucha tuklo, micha chukfvlhpoa tahlepa sipokni tahlepa 
achufa cha, tahlepa sipokni pokoli tuklo tok: yvmohmit 
miko, micha Islael im vila vhleha moma kvt Chihowa in 
chuka ya hullochi tok. 

64. Nitak yvmmak inli ka, miko vt Chihowa in chuka 
itikba talaia tuk, wanuta iklvna ya hullochi tok: yvmmak o 
nahukmit isht aiokpvchi puta, micha ilhpak isht aiokpvchi 
puta, micha it 1 nanaiyvchit isht aiokpvchi yash nia alena 
ka ai im ihisa tok; asonak lakna alta Chihowa itikba hikia 
tuk vt iskitini hatuk o, nahukmit isht aiokpvchi puta, micha 
ilhpak isht aiokpvchi puta, iti nanaiyvchit isht aiokpuchi 
yash ma alena kvt ai onvtola he keyu hatuk o, yvmoh- 
mi tok. 

65. Nitak yumma Solomon, micha Islael moma kvt ape- 
hvt, okla chito, Hamalh ont a chukowa ka vttvt ia hosh 
Echip okhbina ya ont vhli hosh, pin Chitokaka Chihowa 
itikba ya, nitak untuklo cha nitak untuklo, nitak auah ushta 
vlhpiesa ho impuchi ha isht aiasha tok. 

66. Nitak isht untuchina ma okla ha tishelichi tok: mih- 
ma anumpa yukpali okla onochi cha, Chihowa vt in tishu 
Lewi ya, micha im okla Islael a nana achukma puta 1 yimi- 

hinchi tuk a, nayukpvt chukush yukpa hosh im vlbina aiyu- 
kali ka ona tok. 


CHAPTA IX. 


TUK o yakohmi tok, Solomon vt Chihowa in chuka, 
micha miko in chuka, micha Solomon vt vlhpesa ai ahni 
cha, yumihcha he aiahni tuk moma ka ikbit taiyahli ma; 

2. Kibeon a ai i haiaka tok chohmit, Chihowa vt Solo- 
mon a atukla ma 1 halaka tok. 

3. Micha Chihowa vt, Sa tikba ya anumpa ilbvsha ish 
anumpulit, micha is sa nukhaklokbano ahnit is sum asilhha 
ka, haiyaklo li tuk oke: chuka ilvppa ish ikbi tuk a sa hoh- 
chifo ha a bohli li bilia chi hosh, hullochi li tuk oke: mik- 
ma a holhponayo, micha sa chukvsh vt itoyula na bilia chi 
hoke. 

4. Mikma chiki Lewi chukvsh ahli, micha ai vlhpiesvt 
aya tok ak inli, chohmit sa tikba a nohowvt nana chi miha li 
tuk moma’ kak 0 yvmihchit, a nanvlhpisa puta, micha nan 
ai isht apesa li puta ka ish ieshikma : 

5. Yohmikma chiki Lewi ya Islael i miko ai ombinili ho- 
litompa ya hatak vt binila hi vt ik chim iksho ka he keyu 
hoke, achit 1 miha li tok mak osh, chim apehlichika ai ombi- 
nili holitompa kvllochit hilechi likma, Islael a ish apehliechi 
na bilia hi oke. 

6. Amba hvs siakaiya tuk vt, hush shanaiya cha, hvchish- 
no, keyukmvt hvchim vlla vhleha kanima kvt vm anumpa 
vlhpisa puta, micha a nan vlhpisa puta hvchi tikba takalichi 
li tuk a hvchik iesho hosh, amba naholbvt toba puta ka ivt 
im antivt hvsh aiokpuchikma, 

7. Yohmikma Islael a yakni ima li tok vt ai ishit kanchi 
la hi oke; mikmvt chuka ilvppa sa hohchufo hvt ai itoyula 
chi ho hullochi li tuk vt, sa tikba ai ishit kanchi la hi oke: 
mikma Islael a okla moma kvt ishit yopulit anumpuli, micha 
nan isht achi ya hi oke. 

8. Mikma chuka ilvppa, ilvppvt chaha ka kuna hosh bili- 
ka ant iakmvt, nukhlakancha cha, Owí yakeh! acha hi oke: 

micha, Nanta katiohmi ho Chihowa vt yakni iluppa, micha 
chuka iluppa yakohmichi tuk oh cho? acha hi oke. 

9. Mikma afalamichit, In Chitokaka Chihowa, yummak 
osh iki vhleha ha Echip yakni ya a peblichit kohcha tuk a 
issa cha, naholbvt toba puta ka asitia cha, aiokpuchit im 
antia kak atuk oke; yvmohmi kak o Chihowa vt nana ik 
achvkmo moma ilvppa onochi tuk oke, acha hi oke, achi tok. 

10. Atuk o afommi pokoli tuklo kvt ont taha ma yakoh- 
mi tok, Solomon vt chuka tuklo, Chihowa in chuka yash, 
micha miko in chuka yash ikbit tahli ma, 

11. (Taia į miko Hilam vt, Solomon vt ahni tuk mak ọ, 
chuahla iti, micha tiak holba iti, micha tvli holisso lakna aie- 
na ka im atahli tuk atok,) yumohmi ma miko Solomon vt 
Hilam a tvmaha holihta pokoli tuklo Kalili yakni talohmaya 
ka ima tok. 

12. Mihma Hilam vt tvmaha holihta puta Solomon vt 
ima tuk ash, pisa chi hosh Taia ya a kohchvt minti tok; 
atuk osh ik ahnincho tok. 

13. Micha, Itibapishi li ma! tumaha holihta ilvppvt nan- 
ta ho is suma tuk oh cho? achi tok. Mihmvt Kabul yakni 
hochifo tok o himak nitak a moma hoke. 

14. Mihma Hilam vt miko ya tvli holisso lakna talent 
tahlepa achvfa cha pokoli. tuklo ho i pila tok. 

15. Ilvppa yakohmi kak o miko Solomon vt nan atokoli 
ya apesa tok; Chihowa in chuka, micha ilap in chuka, mi- 
cha Millo, micha Chelusalem in tuli holihta, micha Haso, 
micha Mekitto, micha Kese aiena ka ikba chi kak atok. 

16. Echip į miko Feleo vt ivt Kese ya ishi cha, luak ishit 
hukmit tahli mvt, Kenan okla tvmaha bolihta yvmma aiasha 
` tuk a vbit tahli cha, ushetik Solomon tekchi ya habenvchi 
tok. 
17. Mihma Solomon vt Kese, micha Belh-holon sokbish 
pilla, 

18. Micha Baalalh, micha Talmo yakni haiaka yakni yash 
talaia ka, 

19. Micha tvmaha holihta vihpoyak aiasha Solomon vt 
im aiasha, micha tvmaha holihta tvnvp im itichanvlli puta 

alasha, micha tumaha holihta im issuba ombinili atasha alena 
ka ikbi tok; micha Solomon vt Chelusalem, micha Lebanon, 
micha apehlichi yakni moma ka ai ikba he ajahni tok vt 
ikbi tok. 

20. Micha Amolait vhleha, Hittait vhleha, Pelissait vhle- 
ha, Hifait` vhleha, micha Chebusait vhleha okchayvt asha 
tuk moma Islael im vlla vhleha keyu ka, 

21. Im vlla vhleha hvt iakayrt yakni yash aiasha tuk, 
yvmma Islael im vlla vhleha hvt vbit tahlit vmohmicha he 
keyu tok, yumma puta ka Solomon vt yuka toksvli onochit 
i hoyo tok o himak nitak a moma hoke. 

22. Amba Islael im vlla vhleha hokvno Solomon vt hatak 
yuka vhleha ik ikbo tok: amba hatak tvnvp aya, micha in 
tishu vhleha, micha 1 holitompa vhleha, micha 1 kvpitvni 
vhleha, micha tvnvp im itichanvlli puta isht aya vhleha, 
micha issuba ombinili vhleha yosh im aiasha tok. 

23. Ilvppa puta kak osh Solomon 1 natoksvli apistikeli 
nanvlhtoka 1 shahli atok; tahlepa tahlapi cha pokoli tahla- 
pi, yummak osh okla toksvli nana isht aiasha ka apistikeli 
atok. | 

24. Amba Feleo ushetik vt Lewi in tumaha holihta ya 
kohchvt Solomon vt im ikbi tuk in chuka ya vla tok: yoh- 
mi ma Millo ya ikbi tok. 

25. Micha. Solomon vt afummikma hituchina ha nahuk- 
mit isht aiokpvchi, micha itinanaiyvchit isht aiokpvchi ya 
alta Chihowa im ikbi tuk vt onochit im ihisa beka tok; 
micha nabalama ya alta Chihowa itikba hikia ka onochit 
hukmi beka tok: yvmohmit chuka ya atahli tok. 

26. Mihmvt miko Solomon vt peni hochito kohta shali 
kanohmi ho okhvta humma on talaka Etom yakni Elolh 
ichapaka Esion-kebe ya ai ikbi tok. 

27. Mihma Hilam vt in tishu vhleha peni hochito kohta 
shali isht aya imponna, okhvta ha ithana puta ka Solomon 
in tishu vhleha ha aieninchit pila tok. 

- 28. Mihma Ofi ya ona cha, yumma tvli holisso lakna tal- 
ent tahlepa ushta cha pokoli tuklo ho, ai ishit miko Solomon 
a isht im vla tok. 

TUK o Sheba i miko ohoyo hvt Solomon vt Chihowa 
hohchifo pulla isht anohowa ho haklo mvt, na ponaklo 
kvllo isht imomaka pisa chi hosh vla tok. 

2. Mihmvt tishu baivli laua fehnvt, kamel nabalama shali, 
micha tvli holisso lakna laua fehna, micha tuli holitopa puta 
aiena ho ieshi hosh, Chelusalem a vla tok: atuk osh Solo- 
mon a im vla mvt, nana hosh chukvsh foyuka tuk moma 
kvt isht it im anumpohonli tok. 

3. Mihma Solomon vt nana 1 ponaklo ka moma im anoli 
tok; miko vt nana kia in luma cha ik im anolo kvt iksho tok. 

4. Atuk osh Sheba i miko choyo hash osh Solomon aho- 
poyuksa moma, micha chuka yash ikbi tok ; 

5. Micha ilhpak im alimpa aiasha, micha in tishu vhleha 
hvt kaniohmit chieya, micha nan im isht asha vhleha hvt 
kaniohmit hieli, micha 1 nafohka aiena, micha isht ishko sholi 
vhleha, micha ai oiyvt Chihowa in chuka ona alena ka pisa 
mvt, shilombish kunia chiyuhmi tok. 

6. Micha miko ya, Nana annoa ahli ho a yakni ya anta 
li mvt, nana ish akaniohmi, micha chim ahopoyuksa aiena 
ka haklo li tuk oke. 

7. Yohmi akinli kia anumpa ha ik sai yimmo ke tuk osh, 
vla lish sa nishkin a ishit pisa li kak osh sai yimmishke : 
yohmi ka yakeh! iklvna kvt vm annoa tuk keyushke; chim 
ahopoyuksa, micha nana chim vlhtaha kvt annoa na, haklo 
li tuk a, 1 shahli atampvshke. 

8. Chin tushka vhleha hvt nayukpvshke, chin tishu vhle- 
ha hvt chi tikba hieli na bilia, ilupput chim ahopoyuksa 
hahaklo kvt nayukpushke. 

9. Chin Chitokaka Chihowa yvmmak osh chi ahninchi 
cha, Islael ai ombinili holitompa ya chi binilichi tuk vt holi- 
topashke; Chihowa vt Islael a 1 hullo- na bilia hatuk osh, 
nan im apesvt ai vlhpiesa ish yumiheha chi ho, miko chikbi 
tuk oke, im achi tok. 

10. Mihmvt miko ya tuli holisso lakna talent tahlepa 

0 

achvfa cha pokoli tuklo aiena ho, micha nabalama laua 
fehna, micha tvli holitopa puta aiena ka ima tok: nabalama 
apakna Sheba 1 miko choyo hvt miko Solomon a ima tuk, 
ilvppa chohmit 1 himmakma ik im vlo tok. 

11. Mikma Hilam 1 peni hochito kohta shali vt, tuli holisso 
lakna ya Ofi ya ont ai isht vla tuk vt, almuk iti laua fehna, 
micha tvli holitopa puta ho Ofi ya ai isht vla tok. 

12. Mihma miko vt almuk iti ya, Chihowa in chuka, 
micha miko in chuka tonik puta im ikbi mvt, taloa vhleha 
ha hap puta, micha salteli puta aiena ka isht im ikbi tok: 
almuk iti yymma chohmi kvt vla tok keyu, micha pisa tok 
keyu himak nitak a ant vhli hoke. 

13. Mihma miko Solomon vt Sheba 1 miko choyo hash 
nana ho ahnit asiihhakma moma ima mvt, miko chohmit 
ajeninchit ima tok: yohmi ma filema cha, ivt ilap i yaani ak 
inli ho in tishu vhleha aiena kvt ona tok. 

14. Mihma afymmi achufa ho tuli holisso lakna vt Solo- 
mon aim vla kvt, weki kvt tuli holisso lakna talent tahlepa 
hannali cha pokoli hannali akucha hannali tok. 

15. Mikma hatak nan itatoba vhleha, micha nabalama 
itatoba vhleha, micha Alabia 1 miko vhleha, micha ilap 1 
yakni pehlichi vhleha aiena ka, im ai ishi tuk vt im aiena 
tok. 

16. Mihma miko Solomon vt tvli holisso lakna lvllit, te- 
lihpa chipunta tahlepa tuklo ho ikbi tok: telihpa achvfak- 
ma tuli holisso lakna shekel tahlepa hannalit ia tok. 

17. Micha telihpa tahlepa tuchina tuli holisso lakna lvlla 
yo ikbi tok: telihpa achufakma tuli holisso lakna weki tu- 
chinvt ia tok: mihma miko vt Lebanon yakni haiaka chuka 
ak o ashachi tok. 

18. Micha miko vt ai ombinili holitompa chito yo elefant 
noti isht ikbi cha, tuli holisso lakna achukma 1 shahli ho 
lapalichi tok. 

19. Ai ombinili holitompa vt atuya ahabli hannalikma, ai 
ombinili holitompa ashaka paknaka et lumbo tok: micha ai 
ombinili tahlalaka shakba ai onvtola yvt asha ma, koi chito 
tuklo hosh shakba ai onvtola ya apotovt hieli tok. 

20. Micha atuya ahabli hannali ka in tvnnvp achvfa, 
micha ai in tunzvp achvfa ka koi chito auahtuklo kvt hieli 
tok: apehlichika kanima ka yvmma chohmi hosh toba kvt 
iksho tok. 

21. Mihma miko Solomon ai ishko vt tuli holisso lakna 
yokma, Lebanon yakni haiaka chuka nan aivlhto puta kvt 
tuli holisso lakna ahli tok: tuli huta yosh toba kvt iksho : 
Solomon 1 nitak a nana isht ik ahobo tok. 

22. Miko vt Hilam 1 peni hochito kohta shali takla Hla- 
shish peni hochito kohta shali hosh okhvta ha im aiasha tuk 
okvt: Hlashish peni hochito vt afummi tuchinakma himonna 
ha vlvt, tvli holisso lakna, micha tvli hvta, micha elefant 
noti, micha hatak shaui puta, micha okchanlus chito puta 
aiena ka isht vla beka tok. 

23. Yvmohmi ho miko Solomon vt imilayak chito, micha 
hopoyuksa aiena kvt miko moma yakni paknaka aiasha ka i 
shahli tok. 

24. Mihma yakni moma kvt Chihowa vt chukvsh fohki 
tuk 0, hopoyuksa ka 1 haponaklo bunnvt Solomon nashuka 
ya hohoyo tok. | 

25. Mihma vlhpisa ho afummi hosh afummikma hatak 
puta kvt nahvibina nan'aiwlhto tvli huta, micha nan aivlhto 
tuli holisso lakna, micha nafohka, tvnvp aya 1 nahalupa, 
micha nabalama, micha issuba puta, micha issuba haksobish 
falaia puta aiena ka isht im vla tok. 

26. Mihma Solomon vt tvnvp itichanvlli puta, micha 
issuba ombinili puta aiena ka itahobit taiyahli tok ; micha 
tunup itichanvlli tahlepa auahushta, micha issuba ombinili 
tahlepa sipokni auahtuklo hosh im asha, yvomma tvnvp iti- 
chanvlli aiasha tumaha holihta, micha miko aivtta Chelusa- 
lem alena kak o ashachi tok. 

27. Micha miko vt Chelusalem a tuli huta ya apaknvchi 
kvt tuli chohmichi mvt, chuahla ya apaknvchi kvt bihi hol- 
ba okfa alasha kak o chohmichi tok. 

28. Mihma Solomon a issuba puta, micha linen ponola 
ha Echip a ai isht im vla tok: mihma miko im itatoba 
vhleha hvt linen ponola ha ailli vihpisa ho ishi tok. 

29. Micha tvnvp itichanvlli achufa kvt tuli huta vt shekel 
tahlepa hannalikma, issuba achufa kvt tahlepa achvia cha 
pokoli tahlapi ho Echip a kohchvt minti tok: micha yohmi 
ho Hittait okla 1 miko moma, micha Silia 1 miko vhleha ha 
yummak osh isht 1 kohcha tok. 


Mai Sel 


OHMI kia miko Solomon vt okla inla choyo laua, Feleo 
ushetik, micha Moabait ohoyo, Ammonait, Etomait, 
micha Hittait aiena ohoyo vhleha anushkunna tok. 

2. Okla yvmma puta ka Chihowa vt Islael im vlla vhleha 
ha, Hvch ik ibachukowokma, ik hvch ibachukowo kashke : 
hvchi chukvsh a filimmi na, 1 naholbvt toba puta ka hvsh 
im antia pulla hi oke, im achi hatok okak ọ, Solomon vt 
ilvppa puta ka anushkunnvt asitia tok. 

3. Micha tekchi vt ohoyo holitompa tahlepa untuklokma, 
im itaiena tahlepa tuchina hosh im asha tok: mihma tekchi 
vhleha hvt chukvsh a filummi tok. 

4. Atuk o yakohmi tok, Solomon vt sipoknit taiyaha ma, 
tekchi vhleha hvt chukush filimmi na, oklushi inla 1 nahol- 
bvt toba puta ka asitia tok: in Chitokaka Chihowa ya chu- 
kush vt aiahli tok keyu, iki Lewi chukvsh atok a ik chohmo 
tok. ; 

5. Solomon vt Sitonian okla 1 naholbvt toba choyo Ash- 
tolelh a iakaiyvt, Ammon okla nanashvchi yuwalvchi Mil- 
kom a iakaiya tok. 

6. Micha Solomon vt Chihowa itikba ya nana ik achukmo 
ka yvmihchit, Chihowa ya iakaiya kvt, aiahli tok keyu, iki 
Lewi atok a ik chohmo tok. 

7. Yohmi mvt Solomon vt Moab nan ashvchi yuwalvchi 
Chemosh a nvnih Chelusalem itikba hikia ka achahaka ya 
im ai ikbi tok; micha Ammon in chipota nanashuchi yuwa- 
lvehi Molech a im ai ikbi tok. 

8. Micha okla inla ohoyo tekchi moma ka i yvmihchi na, 
nabalama a hukmit i naholbut toba puta ka nan im vbit 
okla isht ai okpahanchi tok. 

9. Mihma Chihowa vt Solomon a 1 nukhobela tok, chu- 
kush vt Islael in Chitokaka Chihowa ya i filummi tok oka. 

10. Yvmmvt hitukla ha i haiaka cha, nana ilvppa fehna 
ka im apesvt, naholbvt toba puta iakaiyvt aya he keyu i 
miba tok: yohmi kia Chihowa vt nana apesa tok a ik iesho 
tuk atok. 

11. Yvmohmi hatuk o Chihowa vt Solomon a, Ilvppa ish 
yvmihchi cha, nan it im apesa li ya, micha a nanvlhpisa pu- 
ta chi miha li tuk a chik iesho hoka, apehlichika yash mo 
kofit chim ishi lish, chin tishu ho ima la chi pulla hoke 

12. Yohmi akinli kia ish ahanta takla nitak okvno, chiki 
Lewi ak atok pulla mak ọ, yumihchi la he keyu: amba 
chiso ibbak ak o mokofit a kohchi la hi oke. 

13. Yohmi akinli kia apehlichika ya mominchit mokofit 
im ishi la he keyu: amba an tishu Lewi atok pulla kak o, 
micha Chelusalem atokoli li tok pulla hatuk mak o, apehli- 
chika achvfa ho ima la chi hoke, im achi tok. 

14. Mihma Chihowa vt Solomon a 1 sanala chi ho Etom- 
ait Hatat a hilechi tok: yummvt miko im isht atiaka pa 
Etom a anta tok. 

15. Yohmi kvt yakohmi tok, Lewi vt Etom a anta ma, 
tushka chipota i kvpitvni chito Choab vt Etom a nakni 
moma issot kanchi tuk osh hohpit ia mvt; 

16. (Hvshi hannali ho Choab, micha Islael moma ai 
itvpiha kvt yvmma aiasha cha, nakni moma Etom aiasha ka 
vbit tahli tuk okvt :) 

17. Yohmi ma Hatat vt malelit, ymma micha Etomait 
kaniohmi, iki in tishu vhleha ai achvfa aiena kvt Echip ia 
hosh yihlepa tok: Hatat vt vlla iskitini moma hatok. 

18. Micha Mitian a a kohchvt okla wakayvt Palan a ona 
tok: mihmvt Palan a hatak kanohmi ai ishi cha ia mvt, 
Echip onvt, Feleo Echip i miko ya im ona tok: yummvt 
chuka ya ima mvt, ilhpak a im a cha, yakni ya ima 
tok. 

19. Mihma Hatat vt Feleo itikba ya im isht i kana chinto 
ahayuchi tok: yohmi ho ilap tekchi ak inli itibapishi, Tah- 
penes choyo miko itibapishi ha tekchi ya chi ho ima tok; 

20. Mihma Tahpenes itibapishi hvt vlla nakni Kenubalh 
aim eshi tok: yumma Tahpenes vt Feleo in chuka ya 
bohlit pishi issvchi tok: mihma Kenubalh vt Feleo in chuka 
achvfa, Feleo ushi vhleha hak o takla ahanta tok. 

21. Atuk o Lewi vt iki vhleha takla nusi tuk, micha 
Choab tushka chipota i kvpitvni chito vt illi tuk o, Hatat vt 
Echip a antvt haklo. mvt, Hatat vt Feleo ya, Ak ia cha, a 
yakni akinli ho ak oná, im achi tok. 

22. Yohmi ma Feleo vt, Yohmi kia sa takla ish ahanta 
takla kvt, nanta hosh ik chim ono tuk osh chi yakni akinli 
ho ia chi bunna cho? im achi tok. Mihma afalamichit, 
Nana ik svm ono kvt iksho: yohmi ak inli kia, ik kaniohmi 
kia ak iá, achi tok. 

23. Mihma Chihowa vt inla yvt 1 sanala chi ho, Eliatah 
ushi Leson, yummvt Hatat-ese Sobah i miko i maleli tok a, 
hilechi tok. 

24. Micha hatak il ai itumahli cha, Lewi vt Sobah asha ya 
vbit tahli ma, aya achufa i kvpitvni toba tok: micha Tamas- 
kus a okla ona cha, yvmma vttvt Tamaskvs a okla a pehlie- 
chi tok. 

25. Micha Hatat nan okpvni kvt asha ma, Solomon vt 
okchayvt ahanta nitak moma ka Leson ash osh Islael a im i 
sanali tok: micha Islael a shitiiema tok; micha Silia ya i 
miko tok. 

26. Mihma Nebat ushi Cheloboam Eflahlait hatak Seleta 
yakni vtta, Solomon in tishu, yumma ishki hohchifo kvt 
Seluiah, choyo i hatak illi atok, yommak kia miko i sanalit 
ibbak a wakeli tok. 

27. Ilvppa yohmi kak o miko ya 1 sanalit ibbak a wakeli 
tok: Solomon vt Millo ya ikbit iki Lewi in tvmaha holihta 
kinahli ya aiiskiachi tok. 

28. Mihma hatak Cheloboam vt hatak hlampko chilita 
nukwia iksho tok: mihma hatak himita nan alokpvchi ho 
Solomon vt pisa mvt, Chosef in chuka achvfa isht ahalaia 
moma ka apesvchi ikbi tok. 

29. Atuk o nitak yvmma yakohmi tok, Cheloboam vt Che- 
lusalem a a kohchvt ia ma, hina takla aya na, Shilonait 

Ahichah hopaii vt ahayuchi tok: mihma nafohka himona 
foka tok: mihma tuklo illa hosh yakni haiaka hieli tok. 

30. Mihma Ahichah vt nafohka himona foka tuk a hoklit 
ishi cha, hlillichit auahtuklochi tok. 

31. Micha Cheloboam a, Pokoli ho ai ishi, Chihowa Islael 
in Chitokaka yvt yak achi hoka, Yakeh! apehlichika yash 
mokofit Solomon ibbak a a kohchi likmvt, apehlichi pokoli 
ho chima la chi hoke. 

32. Amba an tishu Lewi ak atok pulla kak 0, micha Che- 
lusalem tumaha holihta ya Islael apehlichi puta moma ka a 
kohchit atokoli li tok pulla hatuk mak ọ, apehlichi achufa 
ka isha chi hoke. 

33. Okla sa kanchi cha, Sitonian okla 1 AA toba 
choyo Ashtolelh, Moab okla i naholbut toba Chemosh, 
micha Ammon in chipota 1 naholbvt toba Milkom aiena ka 
aiokpvehi cha, ą hina puta ik ai itvnohowo, micha sa tikba 
ai vibpiesa ik yvmihcho, micha a nanvlhpisa puta, micha a 
nan isht al apesa puta aiena ka ik yvvmihcho kvt iki Lewi 
atok a ik chohmo hoka. 

34. Ik yohmi kia apehlichika ya mominchit ibbak a a 
kohchit ishi la he keyu hoke: amba vm anumpa vlhpisa pu- 
ta, micha a nan vihpisa puta aiena ka ieshi hatuk ọ, an tishu 
Lewi yumma atokoli li tok pulla hatuk mak osh, okchayvt 
ahanta nitak moma ka miko ikbi la hi oke. 

35. Amba apehlichika ya ushi ya ibbak a a kohchit ishit, 
apehlichi pokoli ho chima la chi hoke. 

36. Micha ushi ak ọ apehlichi achufa ho ima likma, an 
tishu Lewi vt Chelusalem, tumaha holihta sa hohchifo a 
bohli la chi hosh atokoli li tok a, pvla hvt i hikia na bilia chi 
ee 

. Micha chishno ak ọ chishi likma, chi chukvsh ahni 
m A kvt, mikot Islael a 1 miko chia ba chi hoke. 

38. Atukma yakohma hili oke, nana chi miha li moma ka 
ish haiyaklo cha, a hina puta ka ish 2 nchowvt aivihpiesa 
kak o sa tikba ish a yvmohmi cha, a nan vlhpisa puta, 
micha vm anumpa vlhpisa puta ka an tishu Lewi atok a 
chohmit ish ieshikma, chibafoyuka lish, Lewi im ikbi li tok 

a chohmichit, chin chuka kvllot hikia ho chim ikbi lish, 
Islael a chima la hi oke, 

89. Micha ilvppak atuk mak o, Lewi ai unchololi ya 
ilbvshali li kia, bilia he keyu hoke, im achi tok. 

40. Yvmohmi ho Solomon vt Cheloboam a vbi bunnvt 
hoyo tok. Mihma Cheloboam vt wakaya cha, malelit Echip 
a onvt, Echip i miko Shishak a im ona cha, Echip a anta 
na Solomon vt illi tok. 

41. Yohmi ka Solomon nana akaniohmi tok inla kvt, 
micha nana yvmihchi tok puta, micha ahopoyuksa aiena kvt, 
Solomon nana akaniohmi tok holisso ha a holisso keyu, 
cho? 

42. Mikma Solomon vt Islael moma i mikot, Chelusalem 
a ahanta kvt afummi pokoli ushta tok. 

43. Mihmvt Solomon vt.iki vhleha ha takla nusi cha, iki 
Lewi in tvmaha holihta ya a hollopi tok: mihma ushi Le- 
hoboam ak osh vihtobut miko tok. 

IHMA. Lehoboam vt Shechem a ona tok: Islael moma 
kvt yvmma miko ikba chi hosh Shechem a ona tuk 
atok oka. 

2. Atuk o yakohmi tok, Nebat ushi Cheloboam vt Echip 
a ont anta moma hosh haklo tok, (miko Solomon a Chelo- 
boam vt 1 maleli cha, Echip ak o ont vtta tok okvt:) 

3. Mihma anumpa pit i pilot okla hoyo tok: mihma 
Cheloboam, micha Islael moma kvt ona mvt, Lehoboam a 
okla im anumpulit. 

4. Chiki vt pim ikunla abana ya pi wekichi tok: yvmoh- 
mi hoka himak a chiki vt toksvli kvllo pi onochi tok, micha 
im ikunla abana weki pi onochi tok a ish shohhvlachashke, 
mikma e chim antiashke, okla achi tok. 

5. Mihma, Hvsh tisheli cha, nitak tuchinakma anonti hvs 
sum vlashke, im achi tok. Mihma okla hvt tisheli tok. 

6. Mihma miko Lehoboam vt hatak sipokni vhleha iki 
Solomon vt okchayvt ahanta moma ma, itikba hieli tok a it 

im anumpulit, Nanta ho hvsh miha na okla ilvppa anumpa 
falama ya ima la chi cho? achi tok, 

7. Mihma im anumpulit, Himak nitak a okla ilvppa in 
tishu tobvt, ish in toksvla chi hokma, micha anumpa fa- 
lama, micha. anumpa hochukma ish ima chi hokma, yohmik- 
ma chin tishu vhleha bilia chi hoke, okla achi tok. 

8. Yohmi kia hatak sipokni vhleha im anumpa ima tuk a 
kanchi cha, hatak himithoa iba hofanti tok itikba hieli kak 
o it im anumpuli tok. 

9. Micha, Nanta ho hvsh miha na okla ilvppvt vm anumpu- 
lit, Ikunla abana chiki vt pi onochi tok a ish shohhvlachash- 
ke, achi tuk a anumpa falama il ima chi cho? im achi tok. 

10. Mihma hatak himithoa iba hofanti tok ash osh im 
anumpulit, Okla ilvppa yak ish im achashke, yvmmvt chim 
anumpulit, Chiki vt pim ikunla abana ya pi wekechi tok, 
amba chishno vto ish shohhvlachashke, achi tuk a yak 
ish im achashke, Svbbak ushi iskitini vt sukko kvt aki in 
chushwa nipi ya 1 shahla chi hoke. 

11. Yohmi ka himak a aki vt ikunla abana weki ho hvchi 
onochi tok kia, vno yokvto chim ikunla abana ya ibafohki la 
chi hoke; aki vt ishit-fuma yo ishit hvchi kostininchi tok 
kia, vno yokuto halambia ho ishit hvehi kostininchi la chi 
hoke, im achi tok. 

12. Yvmohmi tuk o Cheloboam, micha okla moma kvt, 
miko vt apesvt, Nitak ont isht atuchinakma anonti hvs svm 
vlashke, achi tuk mak o, nitak ont isht atuchina ma Leho- 
boam a im ona tok. 

13. Mihma miko vt afalamichit okla ha anumpa kvllo im 
anumpuli cha, hatak sipokni vhleha hvt anumpa i miha tuk 
a kanchi tok. 

14. Micha hatak himithoa anumpa i miha tuk ak o iakai- 
yot im anumpulit, Aki vt hvchim ikunla abana ya wekichi 
tok a ibafohki la chi hoke: aki vt ishit-fuma yo ishit huchi 
kostininchi tok kia, vno vto halambia ho ishit hvchi kosti- 
ninchi la chi hoke, achi tok. 

15. Yumohmi hosh miko vt okla ha ik 1 haponaklo tok: 
Chihowa vt alahni tok oka, yommvt Chihowa vt Ahichah 

Shilonait a tohno na Nebal ushi Cheloboam a im anumpuli 
tuk vt aiahlicha he ak atok. 

16. Yvmohmi ho Islael moma kvt miko vt i haponakla 
he keyu họ pisa mvt, okla hash osh afalamichit miko ya, 
Lewi ya nanta isht pi ahalaia cho? micha il ai isha he vlh- 
pesa yot Chesse ushi ya ik pim ikshoshke: Islael vhleha 
ma! hvchim vlbina ha hvsh iashke: himak a Lewi vt chin 
chuka akinli ish apistikelashke, achi tok. Yohmi ho Islael 
vt tishelit im vibina ha ona tok. 

17. Amba Islael im vlla vhleha hvt Chutah in tvmaha 
holihta aiasha hokvno Lehoboam vt 1 miko tok. 

18. Yvmohmi ma Lehoboam vt Atolam a, yummvi nosh- 
kobo atobbi apesvehi yatuk o pila tok: mihma Islael moma 
kvt tuli ishit boli na illi tok. Yvmohmi ho Lehoboam vt 
malelit Chelusalem ona chi hosh tushpvt tvnvp itichanulli 
ya ont chukowa tok. 

19. Yohmi hosh Islael vt Lewi im chuka TTA ya i 
filummit 1 sanali tok osh himak nitak a imoma hoke. 

20. Atuk o yakohmi tok, Islael moma kvt Cheloboam vt 
anonti vla tuk o haklo mvt, pit hoyot okla itunaha aiasha ka 
isht ona cha, Islael moma 1 miko ikbi tok: achvfa kia Lewi 
in chuka achvfa ya iakaiya kvt iksho tok, amba Chutah 
apehlichi ak illa tok. 

21. Atuk o Lehoboam vt Chelusalem a vla mvt, Chutah 
in chuka achvfa moma, micha Benchamin apehlichi aiena 
hatak aiyuha tablepa sipokni achvfa cha, tahlepa sipokni 
pokoli untuchina, yvmmvt tvnvp aya ya itvnahli na, Islael 
in chuka achvfa ya itibit, apehlichika yash anonti Solomon, 
ushi Lehoboam a isht im vla chi hatok. 

22. Yohmi tuk kia Chihowa im anumpa hvt hatak C To 
kaka im antia Shemaiah ya im vlvt yak achi tok. 

23. Lehoboam Solomon ushi Chutah i miko ya, micha. 
Chutah in chuka achvfa moma, micha Benchamin, micha 
okla hinli aiena ka im anumpulit yak ish achashke, 

24. Chihowa vt yak achishke, Hvsh ia he keyu, micha 
hvch itibapishi vhleha, Islael im vlla vhleba ha hvsh itiba 
he keyu hoke: moma kvt falamvt in chuka aiyukali ho hush 

onashke: nana ilvppa vno ak osh ahnilitukoka. Yvmoh- 
mi ho Chihowa im anumpa ha i haponaklo tok; micha 
Chihowa im anumpa hatuk mak o, falamvt ia tok. 

25. Mihma Cheloboam vt Eflaim nvnih ha Shechem a al 
ikbi cha, yumma vtta tok; atuk osh yumma kohchvt ia mvt, 
Penuel a ikbi tok. 

26. Mihmvt Cheloboam vt chukush anukaka ya anukfihin- 
lit, Himak a apehlichika yut falamvt Lewi in chuka achvfa 
ya im ona chi hoke. 

27. Okla ilvppvt Chihowa in chuka Chelusalem a atalaia 
ka nan ai vbit ont isht aiokpvchikmvt, okla ilvppa chukvsh 
vt anonti falamvt 1 shahli Lehoboam Chutah 1 miko ya im 
ona chi hoke; mikmrvt okla. svbi cha, Chutah 1 miko Leho- 
boam a anonti im ona chi hoke. 

28. Yvmohmi hosh miko vt it im anumpuli mvt, tuli ho- 
lisso lakna wak ushi tuklo ho ikbi cha, Chelusalem a hysh 
ia ka atvpa fehnvshke : Islael ma! chi naholbvt toba Echip 
yakni ya pehlichit hvchi kohchi tok a hvsh pisashke, im 
achi tok. 

29. Micha achvfa ka Behlel ak o hilechi mvt, achufa ka 
Tan ak o hilechi tok. 

30. Mihma nana ilvppa isht ayoshuba tok: okla hvt 
achufa Tan hikia ka itikba onvt aiokpuchi tok okvt. 

31. Micha achahaka aboha puta ikbi tok: micha Lefai 
ushi vhleha ak keyu, okla makali ont ishtaiyopi ak o, naho- 
litompa isht asha ikbi tok. 

32. Micha Cheloboam vt hvshi isht untuchina, nitak ont 
isht auah tahlapi ka, impvchi Chutah impvchi akinli chohmi 
ho, apesa tok; micha alta ya ai onochit im issa beka tok. 
Behlel ak kia yvmihchit wak ushi ikbi tuk vt, nan im vbit 
aiokpvchi tok: micha achahaka puta ikbi tuk naholitompa 
isht asha vhleha ha Behlel ak o hilechi tok. 

33. Yvmohmi hosh alta Behlel ai ikbi tuk vt hushi isht 
untuchina, nitak isht auah tahlapi ma, ilap chukvsh akinli 
hvshi apesa tuk vt, ai onochit im issa tok: micha Islael im 
vila vhleha ha impuchi im apesa tok; micha alta ai onochit 
im issa mvt, nabalama al ọ hukmi tok. 

IHMA yakeh! hatak Chitokaka im antia yvt Chihowa 
im anumpa ieshi hosh Behlel a ona tok: mihma Che- 
loboam vt nabalama hukmi hosh alta bilika ya hikia tok. 

2. Micha Chihowa im anumpa ha anumpulit alta ya im 
i sanalit pahaya cha, Alta ma! alta ma! Chihowa vt yak 
achishke; Yakeh! Lewi in chuka achvfa ya vlla hohchifo 
kvt Chosiah yosh im vtta hi oke: mikmvt yummvt achahaka 
puta naholitompa isht ai ashvt nabalama chi ai onochit, 
hukmi vhleha ha chi al onochit im ihisa hi oke; mikma ha- 
tak foni yosh chi onvtolvt lua hi oke, achi tok. 

3. Mihma nitak yvmmak inli ho nan isht atokowa imvt, 
Chihowa vt anumpohonli. tuk a, ilvppak osh nan isht atoko- 
wa hoke: Yakeh! alta vt kinafakma, hituk chubbi o asha 
tuk vt hlatapa chi hoke, achi tok. 

4. Atuk o yakohmi tok, hatak Chitokaka im antia yash 
osh anumpulit, alta Behlel hikia ka im 1 sanalit pahaya ka, 
Cheloboam vt haklo mvt, ibbak vt ałta onvtonla tuk a ishi 
cha, pit welit, Hoklit ishi, achi tok. Mihma ibbak a isht 
im 1 sanalit pit weli kash osh shilvt taha tok: yohmi ho 
falumminchit isha he keyu tok. 

5. Nan isht atokowa hatak Chitokaka im antia yash osh, 
Chihowa im anumpa ieshi hosh ima tuk mak o, alta ak kia 
kinafa ma, hituk chubbi alta o asha tuk vt hlatapa tok. 

6. Mihma miko vt afalamichit hatak Chitokaka im -antia 
yash, Chin Chitokaka Chihowa itikba ya himak a im ilbushvt 
is si anumpuli na, svbbak vt anonti hlakofashke, im achi 
tok. Mihma hatak Chitokaka im antia yash osh Chihowa 
ya im asilhha ma, anonti miko ibbak vt hlakofi cha, ibbak 
yatuk ak inli chohmi tok. 

7. Mihma miko vt hatak Chitokaka im antia yash, Si 
awant an chuka ona cha ish impakma, na hvlbina chin 
lashke, im achi tok. 

8. Mihma hatak Chitokaka im antia yash osh miko ya, 
Chin chuka ya iklvna ho is suma chi hoh kia, chi awant 

ona la he keyu, micha iluppa puska ai vpa la he keyu, micha 
oka ai ishko la he keyu hoke. 

9. Yohma hi o Chihowa im anumpa hvt atokolit a miha 
myt, Puska ish pa na, micha oka ish ishko na, micha fala- 
mvt hina ish a minti tuk akinli, anonti ish ia ná, vm achi 
tuk oka, im achi tok. 

10. Yvmohmi hosh hina inla ho ia cha, hina a mintit 
Belhel vla tuk vt falamvt ik aiyo tok. 

11. Mihma Belhel a hopan sipokni vt vtta tok: mihma 
ushi vhleha hvt, nitak yvmma hatak Chitokaka im antia yash 
osk nana yvmihchi tuk moma ka, ont im anoli tok: anumpa 
ha miko im anoli tuk yvmma aiena ka iki ya okla im anoli 
tok. 

12. Mihma iki vt, Katima yo ia tuk 0? im achi tok; ushi 
vhliha hashot hatak Chihowa im antia Chutah minti yash 
osh kanima ia ka pisa tuk okvt. 

13. Mihma ushi vhleha ha, Issuba haksobish falaia ya 
hvs sum umpatalashke, im achi tok. Yohmi ma issuba 
haksobish falaia im umpatali tok: mihma ombinili cha, 

14. Hatak Chitokaka im antia yash iakaiyvt ia tuk osh, 
nosvpi nuta binili na, ont ahayuchi tok: micha, Chishno ak 
osh hatak Chitokaka im antia Chutah minti tuk mak o chia 
hoh cho? im achi tok. Mihma, Mih sia hoke, achi tok. 

15. Yohmi ma, Si awant an chuka ish ona cha, pvska ish 
pashke, im achi tok. 

16. Mihma, Chi awant falama la he tuk keyu, micha chi 
awant ona la he tuk keyu: micha ilvppa pvska a chibai vpa 
la he keyu, micha oka a chibai ishko la he keyu hoke. 

17. Chihowa im anumpa hvt, Yvmma pvska ish ai vpa 
he keyu, micha oka ish ai ishka he keyu hoke; micha anonti 
falamvt hina ish a minti tuk ak inli kvt, ish ia he keyu hoke, 
vm achi tuk oka, 

18. Hopaii sipokni ash osh, Chishno chohmit vno ak kia 
hopali sia hoke: atuk ọ Chihowa im anumpa ho enchil vt 
vm anumpulit, Falvmminchit chin chuka isht ish la na, pvs- 
ka vput, micha oka ishkashke, vm achi tuk oke, im achi tok. 
Yohmi kia į holabi tok, 

19. Yohmi ho falama cha, in chuka puska ont ai vpvt, 
oka ai ishko tok. 

20. Atuk o yakohmi tok, ai impa a chiya ma, Chihowa im 
anumpa hvt hopaii falvmminchit isht vla kash o im vla tok. 

21. Micha hatak Chitokaka im antia Chutah minti yash, 
chitolit im anumpuli mvt, Chihowa vt yak achishke, Chi- 
howa itih ha chik im antio hosh anumpa vlhpisa chin Chito- 
kaka Chihowa vt chim apesa tuk a chik iesho hosh, 

22. Amba falamvt ish la na Chihowa vt chim achi kvt, 
Pvska ish pa ná, micha oka ish ishko ná, achi tuk pvska ish 
al vpa, micha oka ish ai ishko hokvt, chi nipi illi vt iki 
vhleha im ahollopi ya ona chi keyu hoke. 

23. Atuk o yakohmi tok, puska vpvt issa ma, micha nan 
ishkot issa ma, hopaii falumminchit isht vla kash osh, issuba 
haksobish falaia yash im umpatali tok. 

24. Mihma ia tuk o hina takla ya, koi chito vt afama cha, 
vbi tok: micha haknip illi ya hina takla pila na itoyula ma, 
issuba haksobish falaia ash osh bilika hikia ma, koi chito ak 
kia haknip illi ya bilika hikia tok. 

25. Atuk o yakeh! hatak vt itvnohowa ma, haknip illi 
yash osh hina lapali ka itoyula na, koi chito vt haknip illi 
yash bilika hikia ho pisa tok: micha tvmaha holihta hopaii 
sipokni ai vtta ya ont anoli tok. 

26. Atuk o falumminchit isht vla tuk hopaii yash osh haklo 
mvt, Hatak Chitokaka im antia, yommvt Chihowa im anum- 
pa ik im antio tuk ash oke: yvmohmi hatuk o Chihowa im 
anumpa hvt im achi tuk mak o, Chihowa vt koi chito ima 
na hlillichit vbi hoke, achi tok. 

27. Micha ushi vhleha ha im anumpulit, Issuba hakso- 
bish falaia ya hvs sum umpatalashke, im achi tok. Mihma 
umpatali tok. 

28. Mihma ia tuk osh hina takla haknip illi yash osh 
itoyula na, issuba haksobish falaia, micha koi chito itatuklo 
kvt haknip illi bilika hieli na, ont ahayuchi tok; koi chito 
vt haknip illi ya ik po, micha haksobish falaia ya ik hlillecho 
tok. 

29. Mihma hopaii yash osh hatak Chitokaka im antia 

haknip illi yash ishi cha, issuba haksobish falaia onochit 
falvmminchit ishit minti tok; micha hopaii sipokni yash osh 
ishit yaiya cha, hohpa chi hosh tumaha holihta ya vla tok. 

30. Micha haknip illi yash ilap im ahollopi ak mli ho 
bohli tok: mihma ishit yaiyvt, Ikikkeh ! itibapishi li ma! 
ahanchi tok. 

31. Atuk o yakohmi tok, hohpi hayvt, ushi vhleha ha im 
anumpulit, Svllikma ahollopi hatak Chitokaka im antia vt 
ahollopi tuk ak ọ hvs sa hohpashke; sa foni va 1 foni ya 
apotolit hush bohlashke. 

32. Chihowa im anumpa ho Belhel a alta hikia ka 1 sana- 
lit, micha Samalia ya achahaka puta chuka hiohmaya ka i 
sanalit chitolit anumpohonli tuk vt, ont ai ahli pulla chi 
hoke, achi tok. 

33. Nana iluppvt yakohmi haya Cheloboam vt nana ik 
achukmo aya tuk vt ik falamo hosh, amba okla makali isht- 
aiyopi ak o, achahaka puta naholitompa isht asha ikbi tok ; 
kuna hosh vlhpesa ahnikma atokoli na achahaka naholitom- 
pa isht vtta toba tok. 

34. Atuk o nana ilvppak 0 Cheloboam in chuka achvfa 
yvt isht ayoshuba na yakni pea ya a mosholit ai iksho 
ka chi hatok. 


Sasad 


ji ITAK yvmma Cheloboam ushi Abichah vt abeka tok. 

2. Mihma Cheloboam vt tekchi ya, Wakayá, chim 
asilhha lishke, micha inla ish ilahobi na, Cheloboam a tekchi 
chia ka ik chithano kashke: micha Shiloh ha ish onashke: 
yakeh! hopaii Ahichah vt yumma ahanta hoke; yvmmak 
osh okla iluppa 1 miko toba la chi ka, vm anoli tok. 

3. Micha pvska lumbo pokoli, micha pusha shila, micha 
foebila kotoba achufa aiena ho ish ishi cha, ish im onashke : 
yummak osh vlla yot kaniohma chi ka, chim anola chi hoke, 
im achi tok. 

4. Mihma Cheloboam tekchi vt yvmihchi tok: micha 
wakaya mvt, Shiloh ha onvt, Ahichah in chuka ya ona tok. 

Yohmi kia Ahichah vt pisa he keyu tok; sipokni kak osh 
nishkin vt illi hatuk okut. 

5. Mihma Chihowa vt Ahichah ya, Yakeh! Cheloboam 
tekchi vt ushi ak o nana chi ponakla chi hosh mintishke: 
abeka hoka: yak im achit, micha ish yak im achashke: 
yakohma 'chi hoka, vlakmvt, choyo inla ilahoba chi hoke, 
im achi tok. f 

6. Atuk o yakohmi tok, okhissa ya vla na iyi nowa ka 
haklo mvt, Chukowa, Cheloboam tekchi chia hvt, nanta ka- 
tiohmi ho inla ish ilahobi cho? sa tohno na anumpa weki 
ho ishit chim aya li hoka. | 

7. Iá, Cheloboam a ish im anolashke, Islael in Chitokaka 
Chihowa vt yak achishke, Okla ai ititakla ya ai ishit chi 
chahvchit, vm okla Islael a 1 miko chikbi li tuk, 

8. Micha apehlichika yash mokofit Lewi in chuka achvfa 
ya im ishi li mvt, chima li tuk oke: yohmi tuk kia an tishu 
Lewi yatuk a chik chohmoshke, yvmmak okvto vm anumpa 
vihpisa puta ka holitobli tok: micha yvmmak okvt chukush 
aiokluhvt siakaiya cha, sa tikba ai vihpiesa bano kak o 
yvmohmi tok oke. 

9. Amba nana ik achukmo ish yvmihchi kvt, chi tikba 
chashpo asha tuk moma ka ish 1 shahlichishke: naholbvt 
toba puta, micha bilvt akmot naholbvt toba puta aliena ka 
ikbit, is sa nokowvchishke; micha chim ashaka is sa kan- 
chishke. 

10. Yvmohmi hoka yakeh! nana ik achukmo ka Chelo- 
boam a in chuka achufa ya onochi la hi oke; mikmvt nakni 
kanima kia, micha Islael yuka, micha Islael yuka keyu aiena 
ka Cheloboam a ishit kanchi lish, Cheloboam in chuka 
achvfa asha ka, hatak osh lukfi yo ishit kanima ont kanchi 
na, momvt ont taha chatuk mak o, chohmichit ishit kanchi 
la hi oke. l 

11. Cheloboam ai achvfa yosh tvmaha holihta ai illi ho- 
kuno, ofi puta hosh vpa chi hoke; mikma yakni haiaka yo 
ai illi hokvno, hushi puta vba itvnowa hosh vpa chi hoke; 
Chihowa ak osh anumpuli tok oka. 

12. Yvmohmi hoka wakaya cha, chin chuka ak inli ish 

onashke: atukma tumaha holihta ya chiyi yvt chukowakma, 
vlla yash osh illa chi hoke. 

13. Mikma Islael moma kvt ishit yaiyvt hohpa chi hoke: 
Cheloboam a ai achvfa yvt yommak illa hosh ahollopi ya 
ona chi hoke; yvmmak okvto Cheloboam in chuka achvfa 
ya, nana achukma kaniohmi ka Islael in Chitokaka Chihowa 
i yomohmi hatuk okvt. 

14. Micha Chihowa vt Islael a i miko ya chi ho, ikbit 
hilechi na, yymmak osh Cheloboam in chuka achvfa ya nitak 
ymma ishit kancha chi hoke, micha katiohmik mak 0? 
himonasi fehna ká. 

15. Chihowa vt Islael a kushak osh oka hikivt winaka- 
hanchi kak inli chohmichit issot kancha chi hoke; micha 
Islael 2 yakni achukma ilvppa iki vhleha ima tuk vt, loblit 


ishit kancha chi hoke; micha okhina mish tvnnvp ont ita 


fimimbla chi hoke; iti lokoli ikbit Chihowa ya nokowvchi 
hoka. 
16. Micha Cheloboam vt nanashvchi tuk, yvmmvt nan 


ashuchi cha, yummvt Islael a nan ashuchechi tuk aiena 


pulla kak o, Islael a kancha chi hoke, achi tok. 

17. Mihma Cheloboam tekchi vt wakaya cha, ivt Tisah 
ya ona tok; atuk osh okhissa atuya ya ona ma, vlla yash 
osh illi tok. 

18. Mihma Chihowa im anumpa hatuk in tishu hopaii 
Ahichah ya tohno na, anumpuli tuk mak o, okla hohpi cha, 
Islael moma kvt ishit yaiya tok. 

19. Mibma Cheloboam nana akaniohmi tok inla puta, 
kaniohmit itin tanampi tok, micha kaniohmit miko tok vt 
yakeh! Islael į miko vhleha i nitak holisso ha a holisso 
hoke. 

20. Mihma Cheloboam vt mikot ahanta na, afummi po- 
koli tuklo akucha tuklo tok; mihmvt iki vhleha takla nusi 
tok: micha ushi Natab ak osh vlhtobvt miko tok. 

21. Mihma Solomon ushi Lehoboam vt Chutah yak o a 


miko tok. Lehoboam vt afummi pokoli ushta akucha achvfa 


hosh mikot ishtia tok: atuk osh afummi auah untuklo ho 
'helusalem tumaha holihta Chihowa vt hohchifo a bohla chi 
F 

hosh, Islael apehlichi moma ka ai atokoli tok a, a miko tok: 
mihma ishki vt Ammonait choyo hosh hohchifo hvt Naa- 
mah atok. 

22. Mihma Chutah vt Chihowa itikba ya nana ik achuk- 
mo ka yvmohmit, iki vhleha hvt nana yvmihchi tok moma 
ka, 1 shahlichit, nan ashvchi yvmihinchi tuk osh nuktvhlachi 
tok. : 

23. Yummak kia achahaka puta ikbit, micha naholbvt 
toba puta, micha iti lokoli puta nvnih chaha puta pakna- 
ka, micha iti hishi okchamali puta nuta ya ai ikbi tok 
oka. 

24. Mihma yakni yash Sotomait ak kia asha tok: mihma . 
nanashvchi yuwalvchi oklushi puta Chihowa vt Islael im 
vila vhleha itikba ya tihlelit kocha wehli tok o, yvmohmi 
tok vt moma ka yvmohmi tok. 

25. Atuk o yakohmi tok, Lehoboam vt miko tok afum- 
mi vt ont ishit tahlapit ia ma, Echip 1 miko Shishak vt 
Chelusalem a vlvt in tanampi tok. 

26. Micha Chihowa in chuka nana holitompa aiasha ka, 
micha miko in chuka nana holitompa aiasha aiena ka ant 
ishtia tok; moma kia ishtia tok: micha tvli holisso lakna 
telihpa Solomon vt ikbi tok moma ishtia tok. 

27. Mihma miko Lehoboam vt atobbichit asonak lakna 
yo telihpa puta ikbi cha, nan atoni i kvpitvni, miko im abo- 
ha okhissa apistikeli ya ibbak fohki tok. 

28. Atukma yakohmi beka tok, miko vt Chihowa in 
chuka ya ont chukowakmvt, nan atoni vt shoyuli tuk osh, 
falumminchit nan atoni im aboha isht vla beka tok. 

29. Yohmi ka Lehoboam nana akaniohmi tok inla kvt, 
micha nana yvmihchi tok moma kvt, Chutah 1 miko vhleha 
1 nitak holisso ha a holisso keyu cho? j 

30. Lehoboam, micha Cheloboam ita tuklo kvt okchayvt 
ahashwa nitak moma kvt, it in tanampi tok. 

31. Mihma Lehoboam vt iki vhleha takla nusi cha, iki . 
vhleha takla Lewi in tvmaha holihta ya ahollopi tok. Mik- 
ma ishki vt Ammonait ohoyo hosh hohchifo kvt Naamah | 
atok. Mihma ushi Abicham vt vihtobut miko tok. 

OHMI ka Nebat ushi Cheloboam vt miko tok, afummi 
vt ont ishit auah untuchina ho, Abicham vt Chutah ya 
1 miko tok. 

2. Afvmmi tuchina ho mikot Chelusalem a ahanta tok. 
Mihma ishki vt Abishalom ushetik osh hohchifo kut Maa- 
chah atok. l 

3. Mihmvt iki vt itikba nan ashvchi ai yumohmi tok, mo- 
ma kak o a nohowa tok: micha iki Lewi chukvsh atok a 
chohmit, in Chitokaka Chihowa itikba ya chukvsh vt ai abli 
tok keyu hoke. 

4. Yohmi kia Lewi atok pulla kak ọ, in Chitokaka Chi- 
howa vt Chelusalem a pvla ai imvt, ushi iakaiya ka hilechi 
cha, Chelusalem a kvllochit hilechi tok. 

5. Lewi vt Chihowa itikba ya aivlhpiesa kak o yvmihchi 
cha, nana 1 miha ka okchayvt ahanta nitak moma kvt nak- 
sika ik aiyo, amba Uliah Hittait a nana akaniohmi tok ak 
illa tok. l 

6. Micha okchayvt ahanta nitak moma ka Abicham, 
micha Cheloboam itatuklo kvt itin tanampi tok. 

7. Yohmi ka Abicham vt nana akaniohmi tok inla kvt, 
micha nana yumihinchi tok moma kvt Chutah 1 miko vhleha 
1 nitak holisso ha a holisso keyu cho? Mihma Abicham, 
micha Cheloboam itatuklo kvt it in tanampi tok. 

8. Mihma Abicham vt iki vhleha ha takla nusi tok: mih- 
ma Lewi in tvmaha holihta ya a hohpi tok: mihma ushi Asa 
vt vihtobut miko tok. 

9. Mihma Cheloboam vt Islael a i miko tok, afummi 
vt ont ishit pokoli tuklo ho, Asa vt Chutah ya i miko 
tok. 

10. Micha afvmmi pokoli ushta akucha achvfa ho mikot 
Chelusalem a ahanta tok. Mihma ishki vt Abishalom ushe- 
tik osh hohchifo kvt Maachah atok. 

11. Micha Asa vt iki Lewi atok a chohmit Chibowa itik- 
ba ya, aivlhpiesa kak ọ yvmihchi tok. 

12. Micha Sotomait vhleha ha yakni yash ishit a kohchi 
tok; micha naholbvt toba puta iki vhleha hvt ikbi tok a 
ishit kanchi tok. 

13. Micha ishki Maachah ak kia iti lokoli ya naholbvt 
toba ai ikbi tok atuk o, miko ohoyo atok a kohchi tok; 
micha Asa vt i naholbvt toba ya chanlit akvchi cha, bok 
ushi Kitlon bilika ya a hukmi tok. 

14. Yohmi kia achahaka puta ka ishit ik kancho tok: 
yohmi kia okchayvt ahanta nitak moma kvt, Asa chukvsh vt 
Chihowa itikba ya aiahli tok. 

15. Micha iki vt nana hullochi tok puta, micha ilap vt 
nana hullochi tuk puta alena tuli hvta, micha tvli holisso 
lakna, micha nan ai vlhto aiena ka Chihowa in chuka isht 
vla cha, anukaka ashachi tok. 

16. Mihma Asa, micha Islael i miko Baasha itatuklo kvt, 
1 nitak moma kvt it in tanampi tok. 

17. Mihma Islael 1 miko Baasha vt ivt Chutah ya itibi 
tok; micha achufa kia Chutah 1 miko Asa ya ik im oná, 
ik ahno hosh, micha a kohchvt ik minti, ik ahno hosh, 
Lamah ya ikbi tok. 

18. Yohmi ma Asa vt tuli huta, micha tuli holisso lakna 
Chihowa in chuka na holitopa ai asha ya asha tuk moma, 
micha miko in chuka naholitopa aiasha ya asha tuk moma 
ishi cha, in tishu vhleha ibbak a fohki tok: micha miko vt 
Tablimon ushi yvmmvt Hesion ushi, Benhatat Silia 1 miko 
Tamaskvs vtta ya pit 1 pila mvt, 

19. Uno, micha chishno il itatuklo, micha aki, micha chi- 
ki itatuklo ka anumpa ai itibai achvfa it im apesa yvt iton- 
lvshke; yakeh! nahvibina tuli huta, micha tuli holisso lakna 
„mena ka chi pila lishke: minti cha, Islael 1 miko Baasha ya 
anumpa ai itibai achvfa itim apesa ya ish it i kobvff na, a 
filvmmit iashke, achi tok. 

20. Yohmi ho Benhatat vt miko Asa ya 1 haponaklo cha, 
tushka chipota i kvpitvni puta im asha tuk vt Islael in tvma- 
ha puta ka itiba chi ho pila cha, Ichon, micha Tan, micha 
Abel-belh-maachah, micha Sinnelolh moma, micha Naftali 
yakni vt moma ka issot kanchi tok. 

21. Atuk o yakohmi tok, Baasha vt haklo mvt, Lamah 
ya ikbi tuk vt issa cha, Tisah ako ai vtta tok. 

22. Yohmi ma Asa vt Chutah moma ka haklochit hlopul- 
lichi tok; achvfa kia ik hlakofo tok: micha Baasha vt La- 
mah isht ikbi tuk tvli, micha iti alena ka okla isht ia tok: 
micha Asa vt Keba Benchamin yakni talaia, micha Mispah 
ya isht ikbi tok. 

23. Asa nana akaniohmi tok moma inla vt, micha nan ai 
im ai ahli tok moma, micha nana yvmihinchi tok moma, 
micha tvmaha holihta puta ihikbi tok vt, Chutah 1 miko 
vhieha 1 nitak holisso ha a holisso keyu cho? Yohmi kia 
sipoknit taiyaha mvt, iyi yvt imomokpulo tek. 

24. Mihma Asa vt iki vhleha ha takla nusi cha, iki vhle- 
ha takla iki Lewi in tumaha holihta ak o a hollopi tok: 
mihma ushi Chehoshafat vt vlhtobvt miko tok. - 

25. Mihma Cheloboam ushi Natab vt, Asa vt Chutah i 
miko tok afummi ont atuklvt ishtia ho, Islael 21 mikot isht- 
ia tok; micha afvummi tuklo ho Islael a į miko tok. 

26. Mihma Chihowa itikba ya nana ik achukmo ka yvmih- 
chi cha, iki vt a yvmohmi tok a iakaiya tok: micha nan- 
ashvchi Islael nan ashvchichi tok a aya tok. 

27. Mihma Ahichah ushi Baasha, Issaka in chuka achufa 
al achvfa yosh, 1 sanalit anumpa luma ikbi tok: micha Baa- 
sha vt Kibbehlon ak o yvmmvt Filistin okla immi hoka ai 
vbi tok: Natab, micha Islael moma kvt Kibbehlon a in 
tanampit abinvchit apakfoyupa tok. 

28. Asa vt Chutah ya i miko tok afummi vt ont isht atu- 
china kak o, Baasha vt vbi cha, vlhtobvt miko tok. 

29. -Atuk osh yakohmi tok, miko mvt, Chihowa vt anum- 
pulit in tishu Ahichah Shilonait a tohno na anumpohonli tok 
mak 0, Cheloboam a in chuka achvfa ya issot kanchi tok ; 
achvfa kia fiompa ka Cheloboam ik 1 hlakoficho hosh ishit 
kanchi tok. 

30. Cheloboam nanashuchi puta ashvchi tok, micha Islael 
ashvchichi hosh Islael in Chitokaka Chihowa ya ishit noko- 
wvchi tok ak atok. 

31. Yobmi ka Natab nana a kamohmi tok puta inla kvt, 

micha nana yvmihchi tok moma kvt, Islael 1 miko vhleha į 
nitak holisso ha a holisso keyu cho? 

32. Micha Asa, micha Islael 1 miko Baasha itatuklo kvt 
i nitak moma kvt it in tanampi tok. 

33. Asa vt Chutah ya 1 miko tok, afommi vt ont isht atu- 
china ho, Baasha vt Tisah ya vttvt Islael moma ka 1 mikot 
ishtia tok, afummi pokoli taklo akucha ushta tok. 

34. Micha Chihowa itikba ya nana ik achukmo ka yvmih- 
chit, Cheloboam a yvmohmi tok, micha nanashvchi Islael a 
isht ashuchichi tuk a a nohowa tok. 

UMOHMI ma Chihowa im anumpa hvt Baasha ya i 
sanalit Hanani ushi Chesu ya im vla mvt, 

2. Lukfi pushi a kohchit achaha chisht ona li tok, micha 
vm okla Islael a 1 miko chikbi li tok a, Cheloboam a yvmoh- 
mi tok mak 0, ish a nchowa cha, vm okla Islael a ish yo- 
shublichi na, nanashvchi ya ishit sa nokowvchi tuk oka. 

3. Yakeb! Baasha im ishtatiaka, micha in chuka achvfa 
im ishtatiaka ya ishit kanchi la chi hoke; micha chin chuka 
achufa ya Cheloboam in chuka acbyfa ya chohmichi la chi 
hoke. 

4. Baasha ya ai achvfa yosh tvmaha holihta ai illikma, ofi 
puta kvt vpa chi hoke: micha ai achvfa yosh yakni haiaka ai 
illikma, hushi vba itunowa puta yosh vpa chi hoke, achi tok. 

5. Yohmi ka Baasha nana akaniohmi tok inla kvt, micha 
nana yvmihchi tok, micha nan ai im ajahli tok puta kvt, 
Islael 1 miko vhleha 1 nitak holisso ha a holisso keyu cho? 

6. Micha Baasha vt iki vhleha ha takla nusi cha, Tisah ak 
o a hollopi tok: micha ushi Elah ak osh vlhtobvt miko tok. 

7. Micha Hanani ushi hopaii Chehu ya tohno na, Chihowa 
im anumpa hvt Baasha, micha in chuka achvfa ya 1 sanalit 
vla akinli tok; Chihowa itikba nana ik achukmo moma ka 
yumihchit, ibbak a nana ishit toksvlit Cheloboam in chuka 
achvfa ya chohmi kak osh, micha yvmma vhi kak osh noko- 
wuchi kak atok. 

8. Asa vt Chutah ya i miko tok, afummi vt ont ishit po- 
koli tuklo akucha hannali ho, Elah vt Tisah ya ahantvt, 
Islael i mikot ishtia tuk osh afummi tuklo tok. 

9. Mihma tunup im itichanvlli puta iklvna i kvpitvni 
Simli vt Tisah antvt, in chuka Tisah talaia ka apesvchi Alsa 
yvmma in chuka antvt, oka ishkot haksi ma, 1 sanalit anum- 
pa luma ikbi tok. | 

10. Mihma Asa vt Chutah ya 1 miko tok afummi ont 
ishit pokoli tuklo akucha untuklo ho, Simli iba chukowvt 


- fahama cha, vbi tok, mihmvt vlhtobvt miko tok. 


11. Atuk osh yakohmi tok, mikot ishtia mvt, miko im ai 
ombinili holitompa ombinili mak inli hosh, Baasha in chuka 
achvfa moma ka vbit tahli tok; nakni achufa kia micha 1 
kanomi, micha it i kana ya achvfa kia ik in hlakoficho 
tok. 

12. Yakohmichi hosh Simli vt Chihowa im anumpa, yvm- 
mut hopaii Chehu ya tohno na, Baasha ya im a sanalit 
anumpohonli tok mak. o, Baasha in chuka achvfa moma ka 
ishit kanchi tok. 

13. Baasha nanashvchi moma, micha ushi Elah vt nana- 
shvchi isht ashvchi tok, micha Islael a ashvchichi hosh, 
1 nan ik ahobo puta ka, Islael in Chitokaka Chihowa ya 
ishit nokowuchi tuk ak atok. 

14. Yohmi ka Elah vt nana a kaniohmi tok inla kvt, 
micha nana yvmihchi tok moma kvt, Islael 1 miko vhleha 1 
nitak holisso ha a holisso keyu cho? 

15. Asa vt Chutah ya 1 miko tok, afummi vt ont ishit 
pokoli tuklo akucha untuklo ho, Simli vt Tisah ya antvt ni- 
tak untuklo ho miko tok. Mihmvt okla hvt Kibbehlon 
yummvt Filistin okla immi hatuk o, in tanampit abinvchit 
apakfoyupa tok. 

16. Mihma okla hvt binachit asha tuk vt, Simli vt anum- 
pa luma ikbit, miko ya vbi tuk, achi ho haklo tok: yvmoh- 
mi hatuk o, Islael moma kvt tvshka chipota 1 kvpitvni Omli 
ak 0, nitak yvmma binah ha Islael a i miko ai ikbi tok. 

17. Mihma Omli vt Islael moma aiena hosh, Kibbehlon a 
asht ia mvt, Tisah ya in tanampit abinvchit apakfoyupa tok. 

18. Atuk o yakohmi tok, tvmaha holihta ya ishi na, Simli 
vt pisa mvt, miko in chuka holihta ya pit chukowa mvt, 
miko in chuka ya luak ishit hukmit, il o kinvffi cha, illi tok. 

19. Chihowa itikba ya nana ik achukmo ka yvmihchit, 
aan ashuchit Cheloboam a yvmohmi tok a, a nohowa tuk, 
micha Cheloboam vt nanashvchi cha, Islael a nanashuchi- 
chi yatuk ak 0, yumohmi tuk ak atok. 

20. Yohmi ka Simli vt nana a kaniohmi tok inla kvt, mi- 
cha apehlichika yash 1 sanalit yvmohmi tok aiena kvt, Islael 
i miko vhleha i nitak holisso ha a holisso keyu cho? 

21. Yohmi ma Islael okla hut iti filummit, kashapa tuklo 
tok: okla iklvna kvt Kinalh ushi Tibni ak o miko ikbit, 
lakaiya ma, iklvna kvt Omli ak o iakaiya tok. 

22. Yohmi tuk kia Omli ya okla hvt iakaiya tuk ak osh, 
Kinalh ushi Tibni okla hvt iakaiya tuk a, imaiya tok; yoh- 
mi ho Tibni vt illi ma, Omli vt miko tok. 

23. Asa vt Chutah ya 1 miko tok, afummi vt ont ishit 
pokoli tuchina akucha achvfa ho, Omli vt Islael a i mikot 
ishtia tuk osh, afummi auah tuklo ho miko tok: afummi 
hannali ho Tisah ya antvt miko tok. 

24. Samalia nvnih ha tuli huta talent tuklo ho, Sheme ya 
in chumpa cha, tumaha holihta nvnih ha ai ikbi mvt, tuma- 
ha holihta ikbi tok a, nvnih hvt immi hatuk, aieri akoa 
hohchifochit, Samalia achi tok. 

25. Yohmi kia Omli vt Chihowa itikba ya nana ik achuk- 
mo ka yvmihchit, micha tikba asha tuk moma ka, nana ik 
achukmo yvmihchi kvt 1 shahlichi tok. 

26. Nebat ushi Cheloboam vt nana a kaniohmi tok moma, 
micha nan ashvchi Islael a isht ashvchichit, micha 1 nan ik 
ahobo puta ka Islael ia Chitokaka Chihowa ya ishit noko- 
wvchi tuk a, a nohowa tok oka. 

27. Yohmi ka Omli vt nana a kaniohmi yomihchi tok inla 
kvt, micha nan ai ım alahli otvnihinchi tok puta kvt, Islael 
| miko vhleha i nitak holisso ha a holisso keyu cho? 


28. Mihma Omli vt iki vhleha takla nusi cha, Samalia ya 


a hollopi tok: mihma ushi Ahab vt vlhtobvt miko tok. 
29. Micha Asa vt Chutah ya 1 miko tok, afummi vt ont 

ishit pokoli tuchina akucha untuchina aiena ho, Omli ushi 
Ahab vt Islael a 1 mikot isht ia tok: micha Omli ushi Ahab 
vt, afummi pokoli tuklo akucha tuklo ho, Islael a 1 mikot 
Samalia ya ahanta tok. 

30. Mihmvt Omli ushi Ahab vt Chihowa itikba ya nana 
ik achukmo yvmohmi kvt, tikba asha tuk moma ka, 1 shah- 
lichi tok. 

31. Atuk osh yakohmi tok, Nebat ushi Cheloboam nan 
ashvchi puta ka a nohọowa ka, nan ik ahobo nana chohmi- 
chit, Sitonian okla 1 miko Elhbaal ushetik Chesebel a ishit 
itauwaya cha, ivt Baal a im antivt aiokpuchi tok. 

32. Micha Baal in chuka Samalia ya ai ikbi tuk vt, Baal 
a alta im ai ikbi tok. 

33. Micha Ahab vt iti lokoli ikbi tok; micha Ahab vt 
nana kaniohmit, Islael in Chitokaka Chihowa ya nokowvchi 
kvt, Islael 1 miko vhleha tikba asha tok moma ka i shahli- 
chi tok. 

34. I nitak o Belh-elait Hiel vt Cheliko ya ikbi tok: Chi- 
howa im anumpa hatok, Nun ushi Choshua vt anumpuli tok 
mak o, in tola ya ushi tikba vtta Abilam ak o, ishit bohli 
möt, ymma holihta okhissa ya ushi ishtaiyopi Sekub ak o, 
ishit hilechi tok. 


CHAPTA XVIL 


| IHMA Tishbait Elichah Kileat okla ai achufa yvt Ahab 

a, Islael in Chitokaka Chihowa vt okchaya pulla ka, 
yvmma itikba ya hikia li ka, afommi kanohmi ilvppa fichak, 
micha umba nana kia iksho ka chi hoke, amba vm anumpa 
pulla tuk ak achi hoke, im achi tok. 

2. Mihma Chihowa im anumpa hvt im vla mvt, 

3. Ilvppa issvt ish iashke, micha hvshi akochaka pilla pit 
ish filema cha, bokushi Chelilh Chatan itikba bachaya ka, 
bilika ont ish lumashke. 

4. Atukma yakohma hi oke, bokushi yash o ish ai ishka 
hi oke: mikma fola chito puta kvt yvmma a chipeta hi a, 
im apesa li tuk oke, achi tok, 

5. Yohmi ho Chihowa im anumpa hatuk mak o, yohmi 
tok: bok-ushi Chelilh Chatan itikba bachaya ka, bilika ak 
o ona cha, ahanta tok okut. 

6. Atuk o onnahinlikma fula chito puta kvt pvska, micha 
nipi ya isht im vla tukmvt, opiakma pvska, micha nipi ya 
isht im vla tok: mihma bokushi yak o ai ishko tok. 

7. Atuk o kaniohmi foka ma yakohmi tok, yakni yash 
umba keyu hatuk o, bokushi vt shilvt taha tok. 

8. Mihma Chihowa im anumpa hvt im vla mvt, 

9. Wakaya cha, Salefalh, yommvt Siton immi hoka, yvm- 
mak o ish ona cha, ish ahantashke: yakeh! ohoyo i hatak illi 
yvmma vtta hosh chipeta hi a, im apesa li tuk oke, achi tok. 

10. Yohmi ho wakaya cha, Salefalh a ona tok: atuk osh 
tumaha holihta okhissa ya ona ma, yakeh! ohoyo 1 hatak 
illi yash osh iti alowa hosh anta tok: mihma 1 howa cha, 
Chim asilhha lishke, oka kanomosi nan aivlhto vnit isht is 
sum vla na, ishko lashke, achi tok. 

11. Mihma ont isht vla chi hosh ia ma, 1 howa cha, Chim 
asilhha lishke, pvska tushafa achvfa ka isht is svm vlashke, 
achi tok. . 

12. Mihma chin Chitokaka Chihowa vt okchaya pulla ka, 
puska achvfa kia ik sum iksho, amba onush pushi ibbak 
vlhto achvfa bano hosh ishtochi ya alhto, micha bila kano- 
mosi hosh kotoba ya alhtoshke: atuk o yakeh! iti tuklo ai- 
owa likmvt, chukowa lish, hoponi likma, vno, micha svso il 
itatuklo kvt e pa cha, pilla chi hatuk oke, achi tok. 

13. Mihma Elichah vt, Chi nukshopa na! ia cha, ish achi 
tuk vt ish yvmihchashke: yohmi kia pvska iskitini tikba ik- 
bit isht is sum vlashke; ish yohmi hayosh chishno, micha 
chiso itatuklo hvsh pa chi kvt ish ikbashke. 

14. Islaelin Chitokaka Chihowa vt yak achi hoka, Onush 
pushi ishtochi vt tahvt ia he keyukma, bila kotoba vlhto kvt 
ik taho ho, Chihowa vt yakni ya umba et onochi nitak vt 
vla hi oke. 

15. Mihma ivt Elichah vt nana achi tuk mak ọ yvmihchi 
tok: mihma Elichah, micha ohoyo hash osh, micha in chu- 
ka achufa aiena kvt ihimpa na, nitak laua tok. 

16. Mihma Chihowa im anumpa Elichah tohno na, anum- 
puli tuk mak o, onush pushi ishtochi vlhto kvt tahvt la keyu 
ma, bila kotoba vlhto kvt ik taho tok. : 

17. Atuk o ilvppvt yohmi haya yakohmi tok; ohoyo 
chuka achvfa pehlichi yash ushi vt abeka tok: abeka 1 
palvmmi fehna hatuk osh fiopa issa tok. 

18. Mihma Elichah ya, Hatak Chitokaka im antia chia 
ma! nanta ishit chi ahalaia li cho? nan ai ashvchi li ya is 
suthunanchi cha, svso ha ish ba chi hosh, is sum vla cho? 
im achi tok. 

19. Mihma, Chiso ha vmá, im achi tok. Micha shakba 
foka tuk a ishi cha, vba potvlhpo ai vtta beka tuk vt isht 
ona cha, ilap in topa akinli ho om bohli tok. 

20. Micha Chihowa ya 1 pahayvt, Chihowa an Chitokaka 
ma! choyo 1 hatak illi takla ahanta li kash kia, nan ik achuk- 
mo ka onochit ushi ya ishbi cho? achi tok. 

21. Mihmvt hituchina ha chisemot vlla yash onvtota cha, 
Chihowa ya i payvt, Chihowa an Chitokaka ma! chim 
asilhha lishke, vila ilvppa shilombish vt anonti ant fohkash- 
ke, achi tok. 

22. Mihma Chihowa vt Elichah paya ka haklo tok: 
mihma vlla yash shilombish vt anonti ant fohka na, falamvt 
okchaya tok. 

23. Mihma Elichah vt vlla yash ishi cha, vba potvlhpo ya 
akowvt aboha ya isht ona cha, ishki ya ibbak fohki tok: 
micha Elichah vt Pisa, chiso hvt okchayvshke, achi tok. 

24. Mihma ohoyo hash osh Elichah ya, Himak ano hatak 
Chitokaka im antia chia, micha Chihowa im anumpa hvt 
chitih ha foyuka kvt abli ka ilvppak o isht ithaiyana lishke, 
achi tok. 

o o nitak laua haya yakohmi tok, afummi ont isht 
atuchina ma, Chihowa im anumpa hvt Elichah ya im vla 
myt, Iá, Ahab a ont ish im ile haiakuchashke; mikma yakni 
ya umba et onochi lashke, achi tok. 

2. Mihma Elichah vt Ahab a im ile haiakucha chi hosh ia 
tok: mihma Samalia ya hohchvfo palummi fehna tok. 

3. Mihma Ahab vt, Obatiah vt in chuka achvfa apesvchi 
yatuk o, hoyo tok: mihma Obatiah vt Chihowa ya 1 nuk- 
shopa fehna yatok. 

4. Yakohmi tok atok, Chesebel vt Chihowa i hopaii whle- 
ha ha ishit kanchi ma, Obatiah vt hopaii tahlepa achvfa ho 
ishi cha, pokoli tahlapi bika ho hvchukbi ya a luhmit asha- 
chi cha, pvska, micha oka aiena ka ipeta tok atok okvt. 

5. Mihma Ahab vt Obatiah ya, la cha, yakni ya chuko- 
wut, oka aiateli puta, micha bokushi puta moma ka ish 
onashke: hvshuk a il ahayuchi yoba cha, issuba, micha is- 
suba haksobish falaia aiena ka il okchalinchi cha, nan vlhpoa 
moma kvt illit ik pin taho yoba ná, achi tok. 

6. Yohmi hosh yakni .ya hlopulla chi hosh itakashapa 
tok; mihma Ahab vt ilap bano hosh hina achvfa ho iakma, 
Obatiah vt ilap bano hosh hina inla yo ia tok. 

7. Atuk o Obatiah vt ia hosh aya ma, yakeh! Elichah 
vt afama tok: mihma ithana mvt, nashuka ishit hlipia cha, 
Chishno vt a shahli, Elichah chia mak oh cho? achi tok. 

8. Mihma afalamichit, Mih sia hoke; ia cha, chi shahli 
ha, Yakeh ! Elichah vt antvshke, ont im anolí, achi tok. 

9. Mihma, Nanta ho nan ai ashvchi li tuk o, chin tishu 
Ahab ibbak ais sa fohki na, svba chi cho? 

10. Chin Chitokaka Chihowa vt okchaya pulla ka, a shah- 
li hvt okla nana kia, micha apehlichika nana kia, pit ik chi 
a hoyo ka ikshoshke: micha, Yvmma iksho, achi ma, miko 
apehlichika micha yakni kia ik chi ahayucho tuk vt, anumpa 
kullo il onochit miha he, im apihisa beka tok. 

11. Mihma himak a, la, chi shahli ha, Yakeh! Elichah 
vt antushke, ont im anoli, ish achishke. 

12. Atukma yakohma chi hoke, chi filvmmit ia li makinli 
ho, Chihowa imi Shilombish vt kanima ithana li keyu ho, 
chisht ia chi hoke; atukma yohmit Ahab a ont im anoli li 
tuk 0, ik chi ahayuchokmvt, svba chi hoke: yohmi kia chin 
tishu vno vt, vlla si amomvt Chihowa i nukshopa sia hoke. 

13. Nana kaniohmi li tok, yummvt Chesebel vt Chihowa 

1 hopaii vhleha ha vbit tahli ma, Chihowa i hopaii hatak 
tahlepa achufa ka pokoli tahlapi bika yo, bhvchukbi ya a 
luhmi lish, pvska, micha oka aiena ka ipeta li tok vt, im 
annoa tuk keyu cho? 

14. Mihma himak a, Ia cha, chi shahli ha, Yakeh! Eli- 
chah vt antvshke, ont im anoli, ish achishke; mikma suba 
chi hoke, achi tok. 

15. Mihma Elichah vt, Uba nan okluha il aieshi Chihowa 
vt okchaya pulla ka, mihi yo itikba hikia li kvt, himak nitak 
a im ile haiakuchi li pulla chi hoke, achi tok. 

16. Yohmi ho Obatiah vt Ahab a ont afama cha, im 
anoli tok: mihma Ahab vt Elichah ya afamvt ia tok. 

17. Atuk o yakohmi tok, Ahab vt Elchah ya pisa mvt, 
Ahab vt, Chishno ak osh Islael a ilbvshali chia hoh cho? 
im achi tok. 

18. Mihma afalamichit, Uno ak osh Islael a ilbvshali li 
tuk keyu: amba chishno, micha chiki in chuka achvfa ish 
aiena kak atuk oke; yumohmit Chihowa im anumpa vlhpisa 
puta ka ish kanchi cha, Baalim ak o ish iakaiya tok okvt. 

19. Yvmohmi hoka himak a, Islael moma ka, micha Baal 
1 bopaii tahlepa ushta cha pokoli tahlapi, micha iti lokoli 
puta hopaii tahlepa ushta, yommvt Chesebel im ai impa ai 
ihimpa chatuk a pit hoyot, Kamel nvnih ak o is sum itvnah- 
lashke, achi tok. 

20. Yohmi ho Ahab vt Islael im vlla moma ka pit hoyo 
cha, hopaii puta ka Kamel nvnih ak o itvnahli tok. 

21. Mihma Elichah vt okla moma ka im ona cha, Kati- 
ohmi foka ho ai anukfilli tuklo itintakla, anuktuklot hvsh 
hieli cho? Chihowa yak osh Chitokaka yokma, hush im 
antiashke: amba Baal ak okma hvsh im antiashke, achi 
tok. Mihma okla hvt anumpa achufa kia afalamichit ik 
acho tok. 

22. Yohmi ma Elichah vt okla KA Uno, vno ak illa hosh 
Chihowa 1 hopaii vt anta lishke: amba Baal i hopaii vt 
tahlepa ushta cha pokoli tahlapishke. 

23. Yvmohmi hokvt wak hobvk tuklo ho okla pimashke : 
= micha wak hobvk achvfa ka ilapo vt atokoli cha, bushlit 

tahlikmvt, iti itunaha o ashachi cha, nuta ya luak a ik bohlo 
kashke: mikma vno vto wak achvfa ya atahli lish, iti itunaha 
ya o ashachi likmvt, luak a ak bohlo kashke. 

24. Mikma hvchin chitokaka puta hohchifo ha hvsh i 
pahayakma, vno vt Chihowa hohchifo ha 1 paya lashke: 
mikma Chitokaka nana hosh anumpa falama ya luak o et 
pilak mak osh Chitokaka yashke. Mihma okla moma kvt, 
Ulhpesa hosh anumpvshke, achi tok. 

25. Mihma Elichah vt Baal į hopaii puta ka, Tikba wak 
hobvk achvfa ka hvchishno vt hvsh atokoli cha, hvsh atah- 
lashke, hvchi laua hokvt; micha hvchin chitokaka puta 
hohchifo ha hvsh 1 pahayashke, yohmi kia nuta ya luak hvch 
ik bohlo kashke, im achi tok. 

26. Mihma wak hobvk ima tuk a, okla ishi cha, bvshlit 
tahli mvt, Baal i hohchifo ha i pahaya na, onnahinli tuk vt 
tvbokoli onvt, Baal ma! ish pi haponaklashke, ahanchi tok. 
Yohmi kia anumpa nana kia iksho, micha afalamichi kvt 
iksho tok. Mihma alta toba tuk a tullit apakfokahanchi tok. 

27. Atuk o tvbokoli ma yakohmi tok, Elichah vt ishit yo- 
pulvt, Chitoli hosh pahaya; chitokaka yoka; im anukfila 
chitot il anumpuli hosh binili, keyukmvt nan isht anta hosh 
binili, keyukmvt kanima nowvt ia hosh aya, keyukmvt nusi 
yoba ká, yohmikma okchvla he vlhpesa hoke, achi tok. 

28. Mibhma chitoli hosh pahaya mvt, a yvmihchi chatuk 
osh, bvshpo, micha tvli halupa isht ile bvshli na, issish vt 
mitafvt o yanahanli tok. 

29. Atuk o yakohmi tok, nitak iklvna kvt ont ia ma, okla 
anumpohonli na, opiaka nan vbit isht aiokpvchit im issa cha- 
tuk okvt, ont vlhpesa ma, anumpa hut iksho, micha afala- 
michi kvt iksho, micha na yohmi ahni kvt iksho tok. 

30. Mihma Elichah vt okla moma ka, A bilika hvsh lash- 
ke, im achi tok. Mihma okla moma kvt 1 bilika vla tok. 
Mihma Chihowa im alta kinafa tok a auskiachi tok. 

31. Micha Elichah vt, Chekob yvmmak oka Chihowa im 
anumpa hvt im vlvt, Chi hohchifo kvt Islael achi hoke, 
achi tok a ushi vhleha apehlichi holhtina ka vlhpisa ho, tuli 
auahtuklo họ ishi tok. 

32. Micha tuli yash Chihowa hohchifo ha alta isht im 
ikbi tok; mihmvt yakni ya kullit nan-nihi vlhpisa tuklo 
aivlhto vlhpesa bo, alta ya apakfobli tok. 

33. Micha iti ya achukmalit bohlit tahli mvt, wak hobvk 2 
bvshlit tahli cha, iti yash paknaka onochi mvt, Ishtoċhi ush- 
ta ho oka hvsh alotoli cha, nahukmit isht aiokpvchi, micha 
iti aiena ka hvsh o fohoblashke, achi tok. 

34. Micha, Atukla ma hvsh yvmihchashke, achi tok. 
Mihma atukla ma okla yvmihchi tok. Mihma atuchina ma 
hush yvmihchashke, achi tok. Mihma atuchina ma okla 
yumihchi tok. 

35. Mihma oka vt yanvllit alta ya apakfoyupa tok, mihma 
yakni kula yash kia oka alotoli tok. 

36. Atuk osh opiaka, nan vbit isht aiokpvchi im issa he 
ont vlhpesa ma, Elichah hopaii vt bilika vla cha, Eblaham, 
micha Aisak, micha Islael in Chitokaka Chihowa ma! chish- 
no ak osh Islael yakni ya Chitokaka chia ho, vno vt chin 
tishu sia hosh chim anumpa hatuk mak o, ilvppa puta ka 
yumihchi H ka, himak nitak a isht otaiyanashke. 

37. Is sa haponaklashke, Chihowa ma! is sa hapona- 
klashke, yumohmi ho chishno ak osh Chihowa Chitokaka 
chia hosh, anonti chukvsh a ish falvmminchi tuk a, okla 
ilvppvt ithaiyanashke, achi tok. 

38. Yvmohmi ma Chihowa in luak vt aka itula cha, na- 
hukmit isht alokpvchi, micha iti, micha tuli, micha lukfi 
pushi ya hukmit taiyahli cha, yakni kula oka aiasha aiena 
ka holakshit tahli tok. i 

39. Mihma okla moma kvt pisa mvt, nashuka ishit hlip- 
kuchi tok: micha, Chihowa yvmmak osh Chitokaka yoke, 
Chihowa yvmmak osh Chitokaka yoke, okla ahanchi tok. 

40. Mihma Elichah vt, Baal 1 hopaii vhleha ha hvsh 
ishashke: achvfa kia ik hlakofo kashke, im achi tok. Mih- 
ma okla ishi tok: mihma Elichah vt bokushi Kishon a iskt 
ona cha, yvmmak o ai vbi tok. 

41. Micha Elichah vt Ahab a, Ish wakaya cha, impvt 
nan ish ishkashke; umba chito fehna kvt fohompa hoka, 
achi tok. 

42. Yohmi ma Ahab vt impvt ishkot ia tok. Mihma 
Elichah vt Kamel paknaka ya oiyvt ona tok; micha aka ont 
itula cha, nashuka ya iyikalaha itintakla talali cha, ; 

43. In tishu ha, Himak a ia cha, okhvta pilla ha pit ish 
hopokoyashke, im achi tok. Mihma ia cha, pit hopokoyo 
mvt, Nana ak pesoshke, achi tok. Mihma, oat untuklo 
ha iá, achi tok. 

44. Atuk o yakohmi tok, ont isht untuklo haya, Yakeh ! 
hoshonti iskitinesi hatak ibbak chohmi kvt, okhvta ha koh- 
chvt vba takalishke, achi tok. Mihma, Ia cha Ahab a, Chim 
itichanvlli ya ish atahli cha, ish ia na, umba kvt ik chi 
katvblo kashke, Ahab a ont ish im achashke, achi tok. 

45. Atuk o yakohmi tok, yohmi takla ma, vba shutik vt 
hoshonti, micha mahli, micha umba chito ishit lusyt kvnia 
tok. Mihma Ababi vt itichanvlli ombinili cha, Oheslecl a 
ona tok. 

46. Mihma Chihowa ibbak vt Elichah ya onvtoyula tok; 
mihma il vskofvchit in taiyaha mvt, Ahab itikba chahafuvt 
Chesleel a achukowa ya ona tok. 

OHMI ma Ahab vt Chesebel a, Elichah vt nana kaniohmi 
tuk moma, im anoli tok: micha hopaii puta moma ka 
bvshpo falaia isht vbit tahli tuk aiena ka im anoli tok. 

2. Yohmi ma Chesebel vt Elichah ya anumpa shali pit i 
pilvt, Yakohmi, micha 1 shahli kia chitokaka puta kvt si 
yvmihchashke, chim ilbfiopak a yvmma achvfa im ilhfiopak 
akinli ka, onna ha himak a chohmikma, ak chi yvmihchokma. 

3. Yohmi na pisa mvt wakaya cha, im ilhfiopak ishit cha- 
hafa tok; micha Bee-sheba yummvt Chutah immi ho ona 
tok; micha in tishu ha yummak o bohli tok. 

4. Amba ilap vto nitak achvfa anowa yakni hajaka yọ 
ona cha, chuahla holba nuta ant binili tok: mihmvt ilap vt 
illa hi vt asilhha tok; micha, Ulhpesushke, Chihowa ma! 
himak a vm ilhfiopak a ish ishashke: achukma kvt aki vhle- 
ha atok a, 1 shabli li keyu hoka, achi tok. 

5. Atuk osh chuahla holba nuta itoyulvt nusi ma, yakeh! 
enchel vt ant potoli cha, Wakaya cha, impá, im achi tok. 

6. Mihma hopokoyo ma, yakeh! pvska vt vihpusha hosh 
tobaksi onvtonla ma, oka kotoba vlhto kot noshkobo bilika 
talaia tok. Mihma impa cha, oka yash ishko mvt, anonti 
itoyula tok. 

7. Mihma Chihowa im enchel ash osh anonti atukla ma 
ai vla cha, potoli mvt, Wakaya cha, imp4; ish a nowa chi 
kvt ehi hopaki fehna ak okvt, achi tok. 

8. Mihma wakayvt impa cha ishko mvt, il impa yumma 
ishit hlampko cha ia mvt, nitak pokoli ushta micha ninak 
pokoli ushta ho ayvt, Holeb Chitokaka 1 nvnih ha ona 
tok. 

9. Micha yumma ona cha, hvchukbi yo chukowa cha a nusi 
tok; atuk o Chihowa im anumpa hvt im vla cha, Nanta ish 
katiohmi hosh ilvppa ish anta cho? Elichah ma! im achi 
tok. l 

10. Mihma, Uba nan okluha il aieshi Chitokaka Chihowa 
ya im 1 nuktvhla li fehna tuk oke: Islael im vlla vhleha hvt 
nana chit im apesa ya kanchi cha, chim alta puta ka kinvffit 
tabli mvt: chi hopali puta ka bvshpo falaia isht vbit tahlish- 
ke; mikma vno, vno ak illa hosh sa hlakofishke, mikma vm 
Uhfiopak isha chi hosh okla hoyoshke, achi tok. 

11. Mihma, Kohchvt ish ia cha, nvnih paknaka Chihowa 
itikba ya ish hikiashke, achi tok. Mihma yakeh! Chihowa 
yut ant aya tok, mikma mahli chito kvilo fehna hosh Chi- 
howa itikba ya ayvt, nvnih puta kash mitahlichi mvt, tuli 
hochito aiena ka mitahlichi tok; yohmi kia Chihowa vt 
mahli ha ik ibafoyuko ki tok: mahli haya yakni vt winaku- 
chi tok: yohmi kia Chihowa vt yakni winakuchi ka ik iba- 
foyuko ki tok. 

12. Mihma yakni winakvchi haya luak atok: yohmi kia 
Chihowa vt luak a ik ibafoyuko ki tok; mihma luak vt aya 
haya, anumpa luma iskitini hosh takali tok. 

13. Atuk o yakohmi tok, Elichah vt haklo mvt, anchi ya 
nashuka isht ompohomo cha, kohchvt huchukbi achukowa 
ont hikia tok. Mihma anumpa hvt im vla cha, Nanta ish 

Q ! 

katiohmi hosh ilvppa ish anta cho? Elichah ma! im achi 
tok. 

14. Mihma, Uba nan okluha il aieshi Chitokaka Chihowa 
ya imi nuktvhla li fehna tuk oke: Islael im vlla vhleha hvt 
nana chit im apesa ya kanchi cha, chim alta puta ka kinvffit 
tahli cha, chi hopaii puta ka bvshpo falaia isht vbit tahlish- 
ke: mihma vno, vno. ak illa hosh sa hlakofishke; mihma vm 
ilhfiopak aisha chi hosh okla hoyoshke, achi tok. 

15. Mihma Chihowa, vt Iá, falamvt Tamaskvs yakni 
haiaka ya ish onashke : atuk osh ish onakmvt, Hasael a Silia 
i miko yachi ho, nan ahummit ish atokolashke ; 

16. Micha Nimshi ushi Chehu ya Islael 1 miko yachi ho, 
nan ahummit ish atokolashke; micha Abel-meholah Shafat 
ushi Elisha ya nan ahvmmit ish atokoli na, chi vlhtobvt 
hopaii yashke. 

17. Atukma yakohma Hi oke, kuna hosh Hasael i bushpo 
falaia ya 1 hlakofi tukma, Chehu ak osh vba chi hoke: mik- 
ma kvna hosh Chehu 1 bvshpo falaia ya 1 hlakofi tukma, 
Elisha vt vba chi hoke. 

18. Yohmi kia Islael aiachufa yvt tahlepa sipokni untuklo. 
hosh moma kvt, Baal a iyikalaha ya isht i huchukbihlepa 
tuk keyu, micha itih ha isht i suksowa tuk keyu, aiyukali 
keyu yo il atombi li tuk oke, im achi tok. 

19. Yohmi ho yumma vttvt ia tok; atuk osh Shafat ushi 
Elisha vt yakni patuffi hosh, wak toksuli yok auah tuklo hosh 
itikba aiasha ma, ilap ak osh isht auah tuklo ka ishit patvffi- 
chi hosh anta na, ont ahayuchi tok: micha Elichah vt bilika 
aya mvt, im anchi ya onochit ont ia tok, 

20. Mihma wak toksuli ya issa cha, Elichah ya jakaiyut 
hlioli mvt, Chim asilhha lishke, aki micha hvshki itatuklo ka 
i suksowa hayosh, chiakaiya lashke, achi tok. Mihma, 
Anonti falamvt iá; nanta chi katiohmichi li cho? im achi 
tok. ] 
21. Mihma i filammit falumvt, wak toksvli yok achvfa ho 
ishi cha vbi mvt, wak toksvli ishit toksvli yash nipi ya ishit 
honi cha, okla hash ima na, okla vpa tok: yohmi mvt wa- 
kaya cha, Elichah ya iakaiya cha, in toksahanli tok. 

IHMA Silia 1 miko Benhatat vt in tushka chipota moma 

ka hoyot itunahli tok: mihma miko pokoli tuchina 

akucha tuklo hosh, micha issuba, micha tvnvp itichanvlli 

aiena hosh apehvt aya tok: mihmvt ivt amalia ya abina- 
chit afolubli cha, in tanampi tok. 

2. Micha anumpa shali ya pit tihleli na, tumaha holihta 
ya ont chukowa cha, Islael 1 miko Ahab a okla im ona mvt, 
Benhatat vt yak achishke, 

3. Chin tuli huta, micha chin tvli holisso lakna yvt vmmi 
hoke: chin tekchi vhleha, micha chim vlla vhleha aiena kak 
ki, achukma 1 shahli kak osh vmmi hoke, im achi tok. 

. Mihma Islaeli miko vt afalamichit, A shahli miko ma! 
nana ish achi tuk mak ọ, vno, micha nana vm asha alena kvt 
chimmi hoke, achi tók. 

5. Mihma anumpa shali vhleha hash osh anonti vla mvt, 
Benhatat vt yak achishke, Anumpa chi pila li kvt, Chin toli 
huta, micha chin tuli holisso lakna, micha chin tekchi vhleha, 
micha chim vlla vhleha alena ka svbbak a ish fohkashke, 
g li tuk ak inli kia, 

. Yohmi tuk kia an tishu vhleha ha onna ha n a 
KA pit chi pila likma, chin chuka ya, micha chin 
tishu vhleha in chuka aiena ka a hopokoya chi hoke; atuk- 
ma yakohma hi oke: nana kia ish pisa ka achukmakma, 
ibbak okla fohkikmvt ishit minta chi hoke, achi tok. 

7. Yohmi ma Islael 1 miko vt yakni yemma im asunonchi 
moma ka hoyo cha, Hvuch im asilhha lishke, yohmi hosh 
ahoni cha, hatak ilvppvt nana ik achukmo hoyo ka hvsh 
pisashke: sa tekchi vhleha, micha vm vlla moma, micha an 
tuli huta, micha an tuli holisso lakna aiena ka et a hoyo ma, 
ak im 1 hullo tuk oke, achi tok. 

8. Mihma asvnonchi vhleha moma, micha okla moma kut, 
Ish į haponakla ná, micha vlhpesa ish im ahni ná, okla: im 
achi tok. 

9. Yvmohmi ho Benhatat im anumpa shali vhleha hash, 

A shahli miko ya ish im anolashke, Ummona chin tishu ha 
et ish į hoyo tuk a, moma yvmihchi la hinla: amba nana 
ilvppak okuno yvmihchi la he, vlhpesa keyu hoke. Mihma 
anumpa shali vhleha hash osh jia cha, anonti anumpa isht im 
ona tok. 

10. Mihma Benhatat vt anumpa pit i pila mvt, Samalia 
lukfi pushi vt okla siakaiya moma ka, ibbak achvfa vlhto þa- 
not fullota vlhpesakma, chitokaka puta kvt yakohmi, micha 
1 shahli kia si yvmihchashke, achi tok. 

11. Mihma Islael 1 miko vt afalamichit, Hvsh im anolash- 
ke, Tunup aya na halupa isht il vskofvchit hikia hokuto, 
shueli ka chohmit isht ik ilauato kashke, achi tok. 

12. Atuk o yakohmi tok, Benhatat vt oka ishko hosh 
yumma, micha miko vhleha aiena kvt, vlhtipo asha tuk osh 
haklo mvt, in tishu vhleha ha, Baiwllit hysh hiohlashke, im 
achi tok. Mihma tvmaha holihta ya itiba chi hosh okla bai- 
vllit hiohli tok. 

13. Mihma yakeh! hopaii vt Ahab Islael 1 miko ya im 
ona cha, Chihowa vt yak achishke, Okla chito iluppa moma 
ka ish pisa cho? yakeh! himak nitak a chibbak fohki la chi 
hoke, yumohmi ho vno ak osh Chihowa sia ka, ish ithaiya- 
na chi hoke, achi tok. 

14. Mihma Ahab vt, Kuta hak 0? achi tok. Micha, Chi- 
howa vt, Yakni apehlichi puta hatak himithoa holitompa 
vhleha yak achi hoke, achishke, achi tok. Mihma, Kuta 
hosh itiba chi ka, itafamvcha chi cho? achi tok. Mihma, 
Chishno yá, achi tok. 

15. Yohmi ma yakni apehlichi puta hatak himithoa holi- 
tompa vhleha ha hotihna ma, tahlepa tuklo cha pokoli tu- 
china akucha tuklo tok : micha iakaya ka Islael ushi vhleha 
moma okla puta moma kia hotihna ma, tahlepa sipokni 
untuklo tok. 

16. Atuk osh tvbokoli ma okla kohchvt ia tok: amba 
Benhatat vt oka ishkot haksit, ymma, micha miko vhleha, 
miko pokoli tuchina akucha tuklo apela tuk aiena kash osh 
vlhtipo ya aiasha tok 

17. Mihma yakni apehlichi puta hatak himithoa holitom- 

pa uhleha hash osh tikba kohcha tok: mihma Benhatat vt 
pit tihleli tok, atuk o ant im anoli mvt, Okla hvt Samalia ya 
kohchyt mintishke, okla achi tok. 

18. Mihma Benhatat vt, Iti nanaiya hosh minti hoh kia, 
okchaya na hvsh ishashke: keyukmvt tanampi hosh minti 
hoh kia, okchaya na hvsh ishashke, achi tok. 

19. Yohmi ma yakni apehlichi puta hatak himithoa holi- 
tompa vhleha hash osh tvmaha holihta ya kohcha ma, tvsh- 
ka chipota vt iakaiya tok. 

20. Mihma hatak achvfa ho aiyukali okla vbi tok: mihma 
Silian vhleha hut yihlepa tok; mihma Islael vt hlioli tok: 
mihma Silia i miko Benhatat vt issuba ombinili cha, issuba 
ombinili vhleha takla malelit hlakofi tok. 

21. Mihma Islael i miko vt kohchvt ia mvt, issuba, micha 
tunup itichanvlli aiena ka issot kanchi mvt, Silian vhleha 
aiena ka issot kanchi na, illi kvt laua fehna tok. 

22. Mihma hopaii yash osh Islael į miko ya im vla cha, 
Iá, ish ile hlampkochashke, micha yakohmi ahnit, nana ish 
kaniohmi kvt ish pihisashke: ont afummi kvt vlakma, Silia 1 
miko vt vlvt chin tanampa chi hoke, im achi tok. 

23. Atuk o Silia i miko in tishu vhleha hvt, In chitokaka 
puta kvt nvnih foka in chitokaka puta yoke; yvmohmi ha- 
tuk osh kvllo kot pi shahli tuk oke; amba yakni patali ak. o 
il al itibashke, mikmvt kvllo kvt il 1 shali pulla chi hoke. 

24. Micha ilvppak o ish yvmihchashke, Miko vhleha ha a 
hikia aiyukali ka ishit ish a kanvllichashke, micha kvpitvni 
vhleha ho atobbichit ish hiohlichashke. 

25. Micha tushka chipota vt, chi kvnia tuk a chohmi, 
issuba hyt kvnia tokma mih makinli, micha tvunvp itichanvlli 
vt kunia tokma chohmi ho, ish hotihnashke: mikmvt yakni 
patali yo il ai itibashke, mikmvt kvllo kvt. il 1 shahli pulla 
chi hoke, im achi tok. Mihma im anumpa ha i haponaklo 
cha, yvmihchi tok. 

26. Atuk o ont afummi kvt vla ma yakohmi tok, Benha- 
tat vt Silian okla ha hotihna cha, Islael a itiba chi hosh 
Afek a ona tok. 

27. Mihma Islael im vlla vhleha hvt holhtihna mýt, mo- 

myt asha cha, itibit ia tok: atuk osh Islael im vlla vhlcha 
hvt issi kosoma ushi aya iskitini tuklo chohmi hosh, itikba 
ont binachi tok; amba Silian okla hash osh yakni ya alota 
tok. 

28. Mihma hatak Chitokaka im antia yvt onvt, Islael i 
miko ya im anumpulit, Chihowa vt yak achishke, Chihowa 
vt nvnih foka Chitokaka yoke, amba okfa ano Chitokaka 
keyu, Silian okla hvt achi hoka, yvmohmi hoka okla chito 
ilvppa chibbak fohki likma, vno ak osh Chihowa sia ka, ish 
ithaiyana chi hoke, achi tok. 

29. Micha it ichapvt binachit alasha na, nitak untuklo tok. 
Micha yohmi kash osh nitak ont isht untuklo ma it afama 
cha, itibi tok: mihma Islael im vlla vhleha hvt Silian okla 
ha nitak achvfa ka, hatak aka aya tahlepa sipokni tahlepa 
achufa ho vbi tok. 

30. Amba inlaka yvt yihlepvt Afek a onvt, tvmaha holihta 
ya chukowa tok; mihma hlakofi tuk vhleha ha tvli holihta 
yvt o kinafa cha, tahlepa sipokni pokoli tuklo akucha un- 
tuklo ho ai vbi tok. Mihma Benhatat vt malelit, tumaha 
holihta ya ont chukowa cha, aboha anukaka fehna ont chu- 
kowa tok. 

31. Mihma in tishu vhleha hvt, Yakeh! himak a Islael in 
chuka achvfa i miko vhleha hvt miko nan 1 nukhaklo vhleha 
ho e haklo chatuk oke; chim asilhha lishke, nahishi tunna 
isht il vskofvchikmvt, aseta pi noshkobo ha isht e takchi cha, 
kohchvt Islael 1 miko ya il im onashke; chi okchalinchi 
yoba ná, achi tok. 

32. Yohmi ma nahishi tvnna isht il vskofuchi mvt, aseta 
ha noshkobo isht takchi cha, Islael į miko ya im ona mvt, 
Chin tishu Benhatat vt, Ik si okchayá, chim asilhha lishke, 
achishke, achi tok. Mihma, Okchaya moma cho? itibapishi 
li hoke, achi tok. 

33. Mihma nana kia kaniohma chi ka, achukmalit apisti- 
keli tuk osh, tushpvt hahhaklo mvt, Benhatat vt chitibapishi 
hoke, okla achi tok. Yohmi ma, Oh ia cha, isht oh vlá, 
achi tok. Yohmi ma Benhatat vt im vla ma, tvnvp iticha- 
nvlli ya oiyvchi tok., 

34. Mihma Benhatat vt, Tumaha holihta puta aki vt chiki 
ya im ishi tok a, chi falumminchi lashke; mikma aki vt Sa- 
malia alitunowa ai ikbi tok a, chohmichit Tamaskvs a aiitvno- 
wa ya ish ai ikbashke, achi tok. 

35. Mihma hopaii ushi vhleha ai achvfa ya hatak achufa 
hosh in chuka abilika yo, Chihowa im anumpa ho, Susso, 
chim asilhha lishke, im achi tok. Mihma hatak ash osh ik 
bvnno tok. 

36. Mihma, Chihowa im anumpa ho Ir im antio hoka, 
a filummit ish ia makinli ho, koi chito vt chiba chi hoke, im 
achi tok. Mihma i filummit ia makinli ma, koi chito vt aha- 
yuchi cha, vbi tok. 

37. Yohmi ma hatak inla yo ahayuchi mvt, Svssó, chim 
asilhha lishke, achi tok. Mihma hatak ash osh isso mvt, 
yvmihchit isso kvt hotopali tok. 

88. Yohmi ma hopaii ash osh ia mvt, hina ei miko ya 
im aiehchi tok; mihmvt nashuka ya hituk chubbi o ashachi 
cha, im ile luhmi tok. 

39. Atuk osh miko vt aya ma, miko ya 1 paya tok; micha, 
Chin tishu hvt ai itin tanampi ka iklvna ona tuk oke; atuk 
0, yakeh! hatak vt fullota cha, hatak isht vm vla mvt, Ha- 
tak ilvppa ish halanlashke: kaniohmi hosh kvniakma, im 
ilhfiopak atukma chim ilhfiopak ak osh vihtoba chi hoke; 
keyukmvt tuli huta talent achvfa ho ish atobba chi hoke, 
achi tuk oke. 

40. Atuk o chin tishu hot iluppa, micha yvmma isht anta 
li ma, kvnia tuk oke, achi tok. Mihma Islael 1 miko vt, 
Yohmi ka na chim vlhpisa kvt yummak achi hoke; chishno 
akinli hosh ish atokolishke, im achi tok. 

41. Mihma tushpvt hituk chubbi ya nashuka ya ai ishit 
kanchi tok: mihma hopaii vhleha ha ai achvfa tuk a, Islael 
1 miko vt akostininchi tok. 

42. Mihma hopaii ash osh, Chihowa vt yak achishke, 
Hatak yvmmvt illit tahvt vmohma he im apesa li tuka, ik 
iá, ish im ahni na ia tuk; yvmohmi hoka im ilhfiopak atuk 
a, chim ilhfiopak ak osh vlhtoba chi hoke, micha im okla 
hatuk a, chim okla hak achi hoke, im achi tok. 

43. Mihma Islael 1 miko vt chukvsh wekit, micha im ok- 
pulo hosh Samalia ya onvt in chuka ya ona tok. 


CR ARMAS 


AE o nana ilvppa puta kvt yohmi haya yakohmi tok, 
Chesleelait Nabolh vt pakvpi ahollokchi, yommvt Ches- 
leel talaia hosh, Samalia i miko Ahab im aboha bilika fehna 
talaia tok. 

2. Mihma Ahab vt Nabolh a im anumpulit, Chi pakupi 
ahollokchi ya is suma na, haiyukpulo ahollokchi ikbi lashke, 
an chuka bilika talaia hoka : mikma pakvpi ahollokchi achuk- 
ma 1 shahli ka chima lashke: keyukmvt chim vihpesakma, 
al illi vlhpesa ka tuli holisso yo chima lashke, achi tok. 

3. Mihma Nabolh vt Ahab a, Aki vhleha i yakni ya he 
vlhpisa tok a chima la hi a, Chihowa vt vm olvbashke, im 
achi tok. 

4. Mihma Ahab vt, anumpa Chesleelait Nabolh vt im 
anumpuli tuk pulla kak o, chukvsh wekit im okpulo hosh in 
chuka ya ona tok; aki vhleha 1 yakni ya he vlhpesa tok a, 
chima la he keyu, achi hatuk oka; micha in topa pakna 
tushkit itoyula mvt, nashuka ya misha pit shanaia cha, pvska 
ya vpa he keyu tok. 

5. Yohmi kia tekchi Chesebel vt im ona cha, Nanta kati- 
ohmi họ chi chukvsh vt ilapissa fehna cha, pvska ya ish pa 
he keyu cho? im achi tok. 

6. Mihma, Chesleelait Nabolh a im anumpulit, Tvli ho- 
lisso chima likma chi pakvpi ahollokchi ya vmá; keyukmvt 
chim vlhpesakma, pakvpi ahollokchi inla ya chima lashke, 
achi li ma, afalamichit, A pakvpi ahollokchi ya chima la he 
keyú, vm achi kak oke, im achi tok. 

7. Mihma tekchi Chesebel vt, Himak a Islael im apehli- 
chika ya ish pehlichi hoh cho? Wakaya cha, pvska vput,” 
chi chukvsh vt yukpashke: vno ak osh Chesleelait Nabolh 
1 pakvpi ahollokchi ya chima lashke, im achi tok. 

8. Yohmi mvt holissochi cha, Ahab hohchifo ha takalichi 

mvt, im isht inchuwa isht in chonli cha, asvnonchi vhleha, 
micha holitompa vhleha aiena Nabolh in tumaha holihta 
takla asha tuk a, pit 1 pila tok. 

9. Micha, Nahullochi ya hvsh apesashke, micha Nabolh 
a achahaka okla ititakla hvsh binilichashke: 

10. Micha hatak Belial ushi tuklo ho itikba hvsh binohli- 
chi na, atokolit Chihowa, micha miko ya ik ahobalot ish 
anumpuli tuk oke, im achashke: mikma kocha isht onvt, 
tuli ishit hvsh boli na illashke. 

11. Mihma in tumaha holihta hatak asunonchi vhleha, 
micha holitompa vhleha in tvmaha holihta ai okla hvt, Che- 
sebel vt i pila tuk holisso pit 1 pila tuk a, holisso hatuk mak 
0, yvmihchi tok. 

12. Nahullochi ya okla apesa cha, Nabolh a achahaka 
okla ititakla binilichi tok. 

13. Mihma hatak tuklo Belial ushi yosh ona oa itikba 
chieya tok: micha Belial hatak ash osh okla itikba ai atoko- 
lit, Nabolh a atokolit, Nabolh vt Chihowa, micha miko ya 
ik ahobalot im anumpuli tuk oke, achit okla tok. Yohmi 
ma tvmaha holihta ya kocha isht ona cha, tuli ishit boli na 
illi tok. 

14. Yohmi ma Chesebel a anumpa okla pit 1 pilvt, Na- 
bolh vt tuli ishit boa cha, illishke, achi tok. 

15. Atuk ọ yakohmi tok, Nabolh vt tuli ishit boa cha, 
illi tuk a, Chesebel vt haklo mvt, Chesebel vt Ahab a, 
Wakaya cha, Nabolh i pakvpi ahollokchi tuli holisso yosh 
vihtoba hi a, chima ik bvnno tuk a ish ishashke: Nabolh vt 
okchaya keyu, amba illi hoka, im achi tok. 

16. Atuk o yakohmi tok, Nabolh vt illi tuk o Ahab vt 
haklo mvt, Ahab vt Chesleelait Nabolh 1 pakvpi ahollokchi 
ya isha chi hosh, wakayvt ia tok. 

17. Mihma Chihowa im anumpa hvt, Tishbait Elichah ya 
im vla mvt, 

18. Wakayvt ivt Islael 1 miko Ahab, yummvt Samalia 
anta ka ont ivt afamashke: yakeh'! Nabolh i pakvpi ahol- 
lokchi ya isha chi hosh, yumma onvshke. 

19. Mikmvt im anumpulit, Chihowa vt yak achishke, Ish 

bi cha, ish ishi cho? ish achashke. Micha im anumpulit, 
Chihowa vt yak achishke, Nabolh im issish a ofi puta kvt a 
holakshi tuk akinli ho, chim issish a chishno pulla ka, a 
holaksha chi hoke, achi tok. 

20. Mihma Ahab vt Elichah ya, An twnvp ma! is si 
ahayuchi cho? achi tok. Mihma afalamichit, Chi ahayuchi 
lishke: ile kanchit Chihowa itikba ya nana ik achukmo ka 
ish toksvli hoka. 

21. Yakeh! nana ik achukmo ka chi onochit, chim ishta- 
tiaka ya ishit kanchit, micha Ahab in chuka achvfa nakni 
moma, micha Islael yuka, micha Islael yuka keyu aiena ka 
ishit kanchi la hi oke. 

22. Nan isht nokowvchi isht is sa nokowvchit Islael a ish 
ashvchichi tok oka, chin chuka achvfa ya Nebat ushi Chelo- 
boam in chuka achvfa atok mak o, chohmichit, micha Ahi- 
chah ushi Baasha in chuka achvfa atok mak o, chohmichi la 
chi hoke, achi tok. 

23. Mihma Chihowa vt Chesebel a isht anumpulit, Ofi puta 
kvt Chesebel a, Chesleel tuli holihta bilika ai vpa chi hoke. 

24. Ahab ai achvfa yosh tvmaha holihta ai illi hokvno, 
ofi puta kvt vpa chi hoke: mikma yakni haiaka ya ai illi 
hokvno, hushi puta vba itvnowa kot vpa chi hoke. 

25. Amba Ahab, yumma tekchi Chesebel vt nukfohki na, 
ile kanchit, Chihowa itikba ya nan ashvchi puta yvmihchi 
ka, achvfa kia chohmi kvt iksho hoke. 

26. Micha naholbvt toba puta ka iakaiya kak osh, ile yu- 
waluchi fehnvt, Amolait okla ymma Chihowa vt Islael im 
vila vhleha itikba ya tihlelit kocha wehli tok vt, yumohmi 
tok puta ka yumihinchi tok. 

27. Atuk o yakohmi tok, Ahab vt anumpa yumma haklo 
mvt, 1 nafohka ya, hlilvffi cha, shukcha toba ya nipi atuk a 
lapalichi mvt na hullochit nahishi tvnna isht anchit itoyula 
tok; micha lumvt aya tok. 

28. Mihma Chihowa im anumpa hvt Elichah Tishbait 
ash im vla mvt, 3 

29. Ahab vt sa tikba ya chukvsh akanlosichi ka ish pisa 
cho? Sa tikba ya chukvsh akanlosichi hoka, 1 nitak okvno, 

nan ik achukmo ka onochi la he keyu hoke; amba ushi i 
nitak ak o, nan ik achukmo ka in chuka achvfa ya onochi 
la hi oke, achi tok. 


CHEA PAZI 


\ IHMA afummi tuchina ho Sila, micha Islael itatuklo 
kvt tunvp vt ik im iksho hosh, okla aiasha tok. 

2. Atuk o yakohmi tok, afummi ont isht atuchina ma, 
Chutah i miko Chehoshafat vt Islael 1 miko ya im ona tok. 

3. Mihma Islael 1 miko vt, in tishu vhleha ha, Lamolh- 
kileat talaia kvt pimmi ha hvsh ithana keyu cho? mikma 
lumvt il asha cha, Silia 1 miko ibbak a akohchit kil eshoshke, 
im achi tok. 

4. Micha Chehoshafat a, Si awant Lamolh-Kiliat a itiba 
chi hosh, ish.ia hinla cho? im achi tok. Mihma Chehosha- 
fat vt Islael i miko ya, Uno vt chishno ak inli chohmi likma, 
vm okla hvt chim okla akinli chohmikma, vm issuba puta 
kvt chim issuba puta akinli chohmi hoke, im achi tok. 

5. Micha Chehoshafat vt Islael 1 miko ya, Himak nitak a 
Chihowa im anumpa ha ish a ponaklashke, chim asilhha 
lishke, im achi tok. 

6. Yohmi ma Islael 1 miko vt hopaii vhleha ha hoyot- 
hatak tahlepa ushta foka ho itunahli cha, 1 ponaklot, Lamolh- 
kileat a itibit ia la chi cho? ak cho? ak aiyo ka chi cho? 
im achi ma, Iå, Chitokaka yvt miko ibbak a fohki pulla chi 
hoka, okla achi tok. 

7. Mihma Chehoshafat vt Chihowa 1 hopaii inla vt ilvppa 
anta tuk o, il 1 ponakla hinla kvt iksho cho? achi tok. 

8. Mihma Islael 1 miko vt Chehoshafat a, Hatak achvfa 
hosh Imlah ushi Mikaiah vt anta momvshke, yummak o 
Chihowa ya ai ilim a ponakla hinla hoke; yohmi kia isht į 
yukpa li keyu hoke: nana vm anoli kvt achukma keyu, am- 
ba ik achukmo kak o, vm anoli chatuk oka, achi tok. Mihma 
Chehoshafat vt, Miko vt yvmma ik acho kashke, achi tok. 

9. Yohmi ma Islael 1 miko vt nan vlhtoka ya hoyo cha, 
Tushpvt Imlah ushi Mikaiah ya ont isht vlá, achi tok. 

10. Mihma Islael 1 miko, micha Chehoshafat Chutah i 
miko itatuklo kvt nafohka holitopa ishit fohka cha, im aiom- 
binili holitompa bika, Samalia achukowa holihta okhissa 
ahaiaka yo on chieya tok; mihma hopaii moma kvt itikba 
ya tikbanli nan anolit alasha t^k. 

11. Mihma Chenaanah ushi Setekiah vt tvli lapish ikbi 
tok: micha, Chihowa vt yak achishke, Ilýppak o Silian vhleha 
ha ishit bahlit, vbit hvsh tahla chi hoke, achishke, achi tok. 

12. Mihma hopaii moma kvt yohmit tikbanli anolit, La- 
molh-kiliat a ish ia cha, chim aiahlashke, Chihowa vt miko 
ibbak a fohka chi hoka, okla achi tok. 

13. Mihma anumpa shali Mikaiah i howa tuk vt, ont im 
anumpuli mvt, Yakeh! himak æ hopaii vhleha im anumpa 
hvt, itih achvfvt achukma ho miko ya im anolishke: chim 
asilhha lishke; chim anumpa hut yvmma ai achvfa im anum- 
pa tuk a chohmashke, micha achukma ho ish anumpulashke, 
achi tok. 

14. Mihma Mikaiah vt, Chihowa vt okchaya pulla ka, 
Chihowa ak osh nana ho vm achikma, yvmmak o anumpuli 
la chi hoke, achi tok. 

15. Yohmi ho miko ya im vla tok., Mihma miko vt, 
Mikaiah ma! Lamolh-kileat a itibit il ia chi cho? ak cho ?: 
kil aiyo ka chi cho? achi tok. Mihma afalamichit, Ia cha, 
chim aiahlashke: Chihowa vt miko ibbak a fohka chi hoka, 
achi tok. 

16. Mihma miko vt, Katohmi haya Chihowa hochifot 
anumpa ahli bieka is sum anola hi a, anumpa kvllo chi ono- 
chi la chi cho? im achi tok. 

17. Mihma, Islael moma kvt chukfvlhpoa apistikeli iksho 
chohmit, nvnih foka ita fimimpvt aya ho pisa li tuk oke: 
mihma Chihowa vt, Ilvppak okvt 1 shahli iksho yoke; hatak 
puta kvt achukmakvt in chuka va falamvt onashke, achi tok. 

18. Mihma Islael 1 miko vt Chehoshafat a, Uno ya nana 
tikbanli anoli kvt achukma keyu, amba ik achukmo kak o 
anola chi hoke, achit chim anoli li tuk keyu cho? aehi tok. 

19. Mihma Mikaiah vt, Yvmohmi hoka Chihowa im 
anumpa ha ish haklashke; Chihowa vt im aiombinili holi- 

tompa ya ombinili tuk oke, mihma vba aholitopa aiasha mo- 
ma kvt bilika isht impak imma, micha vlhfvbek imma aiena 
ka hieli tuk oke: 

20. Mihma Chihowa vt, Kuta hosh ia cha, Ahbab a nuk- 
fohki na ia cha, Lamolh- kada a akvma chi cho? achi ma, 
achufa kvt yakohmichi hosh, achi ma, achvfa kvt yvmihehi 
hosh, achi tuk oke. 

21. Mihma shilombish osh kohcha cha, Chihowa itikba 
hikia cha, Uno ak osh nukfohki lashke, achi tuk oke: 

22. Mihma Chihowa vt, Nanta ho isht ish yvmihchi hosh ? 
achi ma, Kohchvt ia likmvt, shilombish holabi yosh 1 hopaii 
vhleha moma ka, itih ha foyuka lashke, achi tuk oke. Mih- 
ma Chihowa vt, Ish nukfohki cha, ish imaiya ak inla chi 
hoke; kohchvt ish ia cha, ish yvmohmashke, achi ho, pisa 
li tuk oke, achi tok. 

23. Yvmohmi'ka himak a yakeh! Chihowa vt chi ho- 
paii vhleha ilvppa moma itib ha shilombish holabi yo fohki 
cha, chishno pulla ka ik achukmo ho, Chihowa vt anumpuli 
tuk oke, achi tok. 

24. Yohmi kia Chenaanah ushi Setekiah vt bilika ona 
cha, Mikaiah itisukpi ya isso mvt, Katima yak o, Chihowa 
imi Shilombish vt a filummit chim anumpula chi hosh ia tuk 
oh cho? achi tok. 

25. Mihma Mikaiah vt, Yakeh! nitak yumma lumvt abo- 
ha anukaka fehna ish chukowak mak osh,ish pisa hi oke, 
achi tok: 

26. Mihma Islael 1 miko vt, Mikaiah ya ishi cha, falvm- 
minchit tumaha holihta pehlichi Amon a, micha miko ushi 
Choab a isht hush im onashke; 

27. Micha, Miko vt yak achishke, Hatak iluppa aboha 
kullo fohki cha, ilbvsha i puska, micha ilbusha im oka ish 
ipihinta tuk o, achukmakvt vla lashke, achishke, ish im 
achashke, achi tok. 

28. Mihma Mikaiah vt, Achukmakvt falamyt ish la yoba 
hokma, Chihowa vt sa tohno tuk keyu ho, anumpuli li tuk 
a chi hoke, achi tok. Mihma, Okla hvchia ma! momvt 
achukmalit hysh haklashke, achi tok. 

29. Yohmi ho Islael 1 miko, micha Chutah 1 miko Che- 
hoshafat itatuklo kvt Lamolh-kileat a ona tok, 

30. Mihma Islael 1 miko vt Chehoshafat a, Il inlvchi lish, 
al itibi ka iba chukowa la chi hoke; amba chishno vto chi 
nafohka holitopa isht ish fohkashke, im achi tok. Micha 
Islael 1 miko vt il inlvchi cha, aj itibi ka iba chukowa tok. 

31. Yohmi kia Sila 1 miko vt, 1 kvpitvni pokoli tuchina 
akucha tuklo tvnvp itichanvlli puta pehlichi vhleha ha im 
apesa myt, Chipunta, micha hochito kia hvsh itibi ná, Islael 
1 miko ak illashke, achi tuk atok. 

32. Atuk o yakohmi tok, tvnvp itichanvlli puta 1 kupituni 
vhleha hvt Chehoshafat a pisa mvt, Islael 1 miko pulla hoke, 
okla achi tok. Mihmvt itiba chi hosh okla fullota tok: 
mihma Chehoshafat vt chitolit paya tok. 

33. Atuk o yakohmi tok, tvnvp itichanvlli puta 1 kvpi- 
tvni vhleha hvt, Islael 1 miko yatuk keyu ho akostininchi 
mvt, hlioli tuk vt falama tok. 

34. Mihma hatak achufa kvt yummak fokalichi hosh, iti- 
tanampo halvili cha, pila tuk osh, Islael 1 miko ya ikkishi 
alata ititakla pit nvhli tok: yumohmi hoka tvnvp im iticha- 
nvlli ishtaya ya, Chibbak a fullochi cha, okla ha ai ishit sa 
kohchi, sa nvhla hoka, im achi tok. 

35. Mihma nitak yvmma itibi kvt isht 1 shahlit ia tok: 
mihma miko ya halvlli na, tvnvp itichanulli foyuka cha, 
Silian vhleha ichapaka ya hikia tok: atuk osh opia ma iHi 
tok: mihma issish vt anvhla ya a kohchvt tunvp itichanvlli 
iklvna ya yanvllit ona tok. } 

36. Atuk o hvshi vt okatvla foka ma, anumpa hvt ayut 
teshka chipota ajasha ka hlopullit, Hatak moma kvt in 
tvmaha holihta aiyukali ka onashke, micha hatak moma kvt 
1 yakni aiyukali ka onashke, achi tok. 

37. Yohmi ho miko vt illi na, Samalia ya isht vla tok: 
mihma miko yash Samalia yak o okla hohpi tok. 

38. Mihma achvfa kvt tvnvp itichanvlli ya Samalia oka 
talaia ya ai achifa tok: mihma ofi puta kvt im issish a ho- ` 
Jakshit tahli tok: mihma i nahalupa ya achifa tok, Chihowa 
im anumpa yemma anumpuli tok mak o, yumohmi tok. 

39. Yohmi ka Ahab nana a kaniohmi tok inla, micha 
nana yvmihchi tok moma, micha elefant noli chuka ikbi 
tok, micha tumaha holihta ikbi tok moma kvt, Islael 1 miko 
vhleha i nitak holisso ha a holisso keyu cho? 

40. Yohmi ho Ahab vt iki vhleha ha takla nusi tok: 
mihma ushi Ahasiah ak osh vlhtobvt miko tok. 

41. Mikma Ahab vt Islael 1 miko tok afummi ont ai ushta 
ho, Asa ushi Chehoshafat vt Chutah ya i mikot ishtia tok. 

42. Chehoshafat vt afummi pokoli tuchina akucha tahlapi 
hosh mikot isht ia tok : atuk osh afummi pokoli tuklo akucha 
tahlapi ho, Chelusalem a mikot ahanta tok: mihma ishki 
hohchifo kvt Asubah yosh Shilhi ushetik atok. 

43. Micha iki Asa a yvmohmi tok moma kak ọ, a nohọwa 
tok, naksika ik fulloto hosh, Chihowa itikba ya ai vihpiesa 
kak o yumihinchi tok; yohmi kia achahaka puta ka ik kan- 
cho tok: okla hvt achahaka puta ka nan vbit ai im issvt, 
nabalama a hukmi moma hatok oka. 

44. Mihma Chehoshafat vt Islael 1 miko ya it i nanaiya tok. 

45. Yohmi ka Chehoshafat nana a kaniohmi tok inla, 
micha nan ai im alahli otvninchi tok, micha kaniohmit itin- 
tanampi tok aiena kvt, Chutah 1 miko vhleha 1 nitak holisso 
ha a holisso keyu cho? 

46. Micha Sotomait vhleha atampa, yummrvt iki Asa i 
nitak a asha moma tuk a, yakni yash a kohchi tok. 

47. Yvmma foka ka Etom a miko vt iksho tok: anum- 
peshi yosh miko tok. 

48. Chehoshafat vt Ofi ya tuli holisso lakna hoyot ia chi 
ho, Hlashish peni hochito kohta shali ya ikbi tok: yohmi 
kia peni hochito kohta shali vt, Esion-kebe a tiapa tuk okvt 
ik aiyo tok. 

49. Yohmi ma Ahab ushi Ahasiah vt Chehoshafat a, An 
tishu vhleha hvt chin tishu vhleha takla, peni chito kohta 
shali ya fohkvt iashke, achi tok. Yohmi kia Chehoshafat vt 
ik haklo tok. 

50. Mihmvt Chehoshafat vt iki vhleha ha takla nusi cha, 
iki vhleha ha takla, iki Lewi in tumaha holihta ak o ahollo- 
pi tok: mihma ushi Cheholam ak osh vihtobvt miko tok. 


256 L KINGS. 


51. Chutah 1 miko Chehoshafat vt miko tok afummi ont 
isht auah untuklo ho, Ahab ushi Ahasiah vt Samalia ya 
vttut, Islael a 1 mikot ishtia tok: micha afummi tuklo ho 
Islael a 1 miko tok. 

52. Micha Chihowa itikba nan ik achukmo ka yvmihin- 
chit, iki a yumohmi tok ak o, micha ishki a yvmohmi tok ak 
0, micha Nebat ushi Cheloboam a yvmohmit, Islael a ashv- 
chichi tok ak o a nohowa tok. l 

53. Iki vt a yumohmi tok moma kak o, yumohmit Baal a 
im antivt aiokpahanchi cha, Islael in Chitokaka Chihowa ya 
nokowvchi tok oka. 

CHAPTA I. 


OHMI ma Ahab vt illi haya, Moab vt Islacl 2 i filummit 
i sanali tok. 

2. Atuk o Ahasiah vt vba potvlhpo Samalia talaia ka 
vttut iti okhowatkvchi ya vbanvblit ont itula cha, abeka tok : 
mihmvt anumpa shali vhleha ha pit pila cha, Ivt Eklon in 
chitokaka Baal-sebub a, abeka ilvppa a sa hlakofikmá, nana 
chi ka ont hvsh 1 ponaklashke, im achi tok. 

3. Mihma Chihowa im enchel vt Elichah Tishbeh hatak 
a, Wakayvt, Samalia 1 miko im anumpa shali vhleha ha ont 
ish afama cha, Chitokaka yvt Islael aiksho kak ọ, Eklon in 
chitokaka Baal-sebub a ì ponaklot ia hosh hush aya cho? 

4. Yohmi hoka Chibowa yut yak achishke, Topa ha ish 
oiya tuk vt, yumma ish akowa chi keyu hoke, amba chilli 
pulla chi hoke, ish im achashke, im achi tok. Mihma Eli. 
chah vt ia tok. 

5. Atuk 0 anumpa shali vhleha hash osh falamvt im ona 
ma, Nanta katiohmi ho hvsh falama cho? im achi tok. 

6. Mihma, Hatak osh ant pi afama cha, Oh iá, falamvt 
miko vt hvchi pila tuk a hush im ona cha, Chihowa yvt yak 
achishke, Chitokaka yvt Islacl a iksho kako, Eklon in chito- 
kaka Baal-sebub a ish į ponakla chi hosh ish pila tuk oh 
cho? yumohmi hokvt topa ha ish oiya tuk vt, yumma ish 
akowa chi keyu hoke, amba chilli pulla chi hoke, hesh im 
achashke, pim achi tuk oke, okla im achi tok. 

7. Mihma, Ant huchi.afama cha, anumpa ilvppa puta ka 

huchim anumpuli kvto, hatak katiohmi tuk oh cho? im achi 
tok. 

8. Mihma, Hatak hishi chito hosh na hakshup isht vsko- 
fochi yo isht vskofaiyachi tuk oke, okla im achi tok. Mihma, 
Elichah Tishbeh hatak ash oke, achi tok. 

9. Yohmi mvt pokoli tahlapi i"kvpitvni ya, micha i po- 
koli tahlapi ka aieninchit -pit i pila tok: atuk g im ona tok; 
mihma yakeh! nvnih tvbokaka yo binnili tok. Mihma, Chi- 
tokaka immi hatak chia ma! miko vt, Ish akowashke, achish- 
ke, im achi tok. 

10. Mihma Elichah vt afalamichit, pokoli tahlapi 1 kvpi- 
tvni yash, Atukma, Chitokaka immi hatak sia hokma, luak 
vt vba ik minti cha, chishno, micha chi pokoli tahlapi aiena 
kå hukmit ik hvchi tahlí, im achi tok. Mihma luak vt vba 
minti cha, yvmmak ash, micha 1 pokoli tahlapi aiena kash 
hukmit -tahli tok. 

11. Atuk o anonti pokoli tahlapi 1 kvpitvni inla yo, micha 
1 pokoli tahlapi ka aieninchit pit i pila tok. Atuk o miha 
mvt, Chitokaka immi hatak chia ma! miko vt yak achishke, 
Tushpvt ish akowashke, im achi tok. 

12. Mihma Elichah vt afalamichit, Chitokaka immi hatak 
sia hokma, luak vt vba ik minti cha, chishno, micha chi po- 
koli tahlapi aiena ka hukmit ik hvehi tahli, im achi tok. 
Mihma Chitokaka in luak vt vba minti cha, yummak ash, 
micha i pokoli tahlapi aiena kash hukmit tahli tok. 

13. Atuk o anonti pokoli tahlapi atuchina i kupituni ya, 
micha i pokoli tahlapi ka aieninchit pit į pila tok. Atuko 
pokoli tablapi i kvpitvni atuchina yash osh ivt ona mvt, 
Elichah itikba ya huchukbihlepa cha, im ilbushvt, Chitokaka 
immi hatak chia ma! vm ilhfiopak, micha chin tishu vhleha 
pokoli tahlapi ilvppa im ilhfiopak vt chi tikba ya a holito- 
pashke, chim asilhha lishke. 

14. Yakeh! luak vt vba minti cha, pokoli tahlapi chashpo 
i kvupituni tuklo, micha i pokoli tahlapi bika hukmit tahli tuk 
oke: yvmohmi hoka vm ilhfopak vt chi tixba ya a holito- 
pashke, im achi tok. 

15. Mihma Chihowa im enchel vt Elichah ya, Awant ish 

jashke; ish 1 nukshopa ná, im achi tok. Mihma wakaya 
cha, awant ivt miko ya im ona tok. 

16. Mihmvt, Chihowa yvt yak achishke, Anumpa shali 
vhleha hvt Eklon in chitokaka Baal-sebub a 1 ponakla chi ho 
ish pila tuk vt (Chitokaka yut Islael a iksho na, im anumpa 
ha ish a ponakla he keyu ak atuk oh cho?) yumohmi hokut 
topa ha ish oiya tuk vt, yvmma ish akowa chi keyu hoke, 
amba chilli pulla chi hoke, im achi tok. 

17. Atuk ọ Chihowa im anumpa ha Elichah vt anumpuli 
tuk mak o illi tok. Mihma, Chehoshafat ushi Cheholam vt 
Chutah i miko tok afummit ont atukla ho, Cheholam vt vih- 
tobvt miko tok; ushi vt ik im iksho hatuk oka. 

18. Mikma nana a kaniohmi inla Ahasiah vt yvmihinchi tok 
vt Islael 1 miko vhleha i nitak holisso ha a holisso keyu cho? 


CHAPTA II. 


TUK o yakohmi tok, Chihowa yvt Elichah ya apanukfila 
ha fohkit vba isht ia chi ma, Elichah, micha Enada jita- 
aind kvt Kilkal a vshwvyt itiachi tok. 

. Mihma Elichah vt Elisha ya, Ilvppak ọ asha, chim 
Bi lishke; Chihowa yvt Behlel a sa pila tuk oka, im 
achi tok. Mihma Elisha yvt, Chihowa yut okchaya pulla 
ka, micha chimi shilombish vt okchaya pulla ka, chissa la he 
keyu hoke, achi tok. Yohmi ho Behlel a itonachi tok. 

3. Mihma hopaii ushi vhleha Behlel ai asha tuk vt kohchvt 
Elisha ya ont afama mvt, Himak nitak a Chihowa yvt chi 
shahli chi noshkobo ha chim esha chi ka ish ithana cho? im 
achi tok. Mihma, Uno ak kia ithana li, huch ik anumpulo 
kashke, achi tok. 

4. Mihma Elichah vt, Elisha ma! iluppak o asha, chim 
asilhha lishke; Chihowa yvt Cheliko ya sa pila tuk oka, im 
nchi tok. Mihma, Chihowa yvt okchaya pulla ka, micha 
chimi shilombish vt okchaya pulla ka, chissa la he keyu 
hoke, achi tok. Yohmi ho Cheljko yg itonachi tok, 

5. Mihma hopaii ushi vhleha Cheliko ai asha tuk vt im 

vla mvt, Himak nitak a Chihowa yst chi shahli chi noshkobo 
ha chim esha chi ka ish ithana cho? im achi tok. Mih- 
ma, Uno ak kia ithana li, hvch ik anumpulo kashke, achi 
tok. 

6. Mihma Elichah vt, Hvppak o asha, chim asilhha lishke, 
Chihowa yvt Chatan a sa pila tuk oka, im achi tok. Mih- 
ma, Chihowa, yvt okchaya pulla ka, micha chimi shilombish 
vt okchaya pulla ka, chissa la he keyu hoke, achi tok. 
Mihma.itatuklot ivt okla tok. 

7; Mihma hopaii ushi vhleha ai achufa yosh hatak pokoli 

tahlapi kut ivt ichapaka ya hopaki ho hieli tok; mihma 
tuklo kash osk Chatan ontalaka ya hielit okla tok; 

8. Mihma. Elichah vt im anchi ya ishi cha, publi mvt, 
oka ya isht Íísso ma, iti flommit iluppa, micha yvmma ja 
tok: yohmi na yakni shila yo tuklo kash osh hlopullit ia 
tok. 

9. Mihma yakohmi tok, hlopullit okla ma, Elichah vt 
Elisha ya, Chim ishit ik sasho kisha kak o nana chi yumih- 
chi la chi ka ish asiihhashke, im achi tok. Mihma Elisha vt, 
Chimi shilombish a inlohmi tuklo hoslh si. onutoyulashke, 
chim asilhha lishke, achi tok. 

10. Mihma, Kulloghit ish asilhhvshke: chim ishit svshi 
ka is sa pisakmvt, chi yohmashke; amba keyukma, yohma 
chi keyu hoke, achi tok. 

11. Atuk o yakohmi tok, ayvt anumpohonlit mayvt okla 
ma, yakeh! itichanvlli luak, micha issuba luak aiena krt 
haiaka mvt, iti mokofñ tok: mihma Elichah vt apanukfila ho 
fohkvt vba ya ia tok. 

12. Mibma Elisha vt pisa mvt, payut, Aki ma! aki ma! 
Islael im itichanvlli, micha issuba om binili vhleha yoke, 
achi tok. Mihmvt himakma ik peso tok: mihmvt i nafohka 
- ya ishi mvt, hlilvffit tuklochi tok. 

13. Mihmvt Elichah im anchi vt mokofut itula tuk o iski 
mvt, falama tuk osh Chatan sakti ha ant o hikia tok. 

14. Micha Elichah im anchi vt mokofvt itula kash ishi 
cha, oka ya isso mvt, Elichah in Chitokaka Chihowa mvuto? 
achi tok. Micha yvmmak kia oka ya isso ma, oka yvt iti 

filummi6 ilvppa, micha yumma ia tok; mihma Elisha vt hlo- 
pulli tok. 

15. Atuk o hopaii ushi vhleha Cheliko ya ai asha kash 
osh ichapaka ya yvmmak ash pit pisa mvt, Elichah imi shi- 
lombish vt Elisha ya onvtonlvshke, achi tok. Mihmvt okla 
mintit ant afama cha, aka pit im akachunoli tok. 

16. Micha, Yakeh! chin tishu vhleha ha apehvt hatak 
pokoli tahlapi kvt ashushke; ik ia cha, chi shahli ha ik hoyó, 
e chim asilhhyshke; Chihowa imi Shilombish vt vba isht ona 
cha, nvnih kanima, keyukmvt okfa kanima et kanchi tuk 
yoba ká, okla im achi tok. Mihma, Hvsh pila he ,keyu 
hoke, achi tok. 

17. Atuk ọ okla im achunanchi na hofahyvt taha mvt, 
Ho pik, achi tok. Yvmohmi ho hatak pokoli tahlapi ho 
okla pila, tok; mihma nitak tuchina ho hoyo kia, ik ahayu- 
cho tok. 

18. Atuk o falamvt im vla ma, (Cheliko ya anta hatuk 
oka,) Hvch ik aiyo kiá, hvchim achi li tuk keyu cho? im 
acli tok. 

19. Mihma tvmaha hatak vhleha hvt Elisha ya, Yakeh! 
tvmaha atalaia yvt achukma ho a shabli hvt pisvshke; yohmi 
kia oka yvt okpulo, mikma yakni vt nana a waya he keyush- 
ke, im achi tok. 

20. Mihma, Ampo himona yo isht hvs sum vla cha, yvm- 
ma hvpi ha oh vní, achi tok. Mihma okla isht im vla tok. 

21. Mihma kohchvt kuli oka ya ona cha, yumma hvpi ha 
okvchi mvt, Chihowa yvt yak achishke, Oka ilvppa achuk- 
mali lishke; ilvppa himak pilla ma illi, micha awaya he 
keyu vt iksho ka chi hoke, achi tok. 

22. Yohmi ho anumpa Elisha yvt anumpuli tuk mak o, 
oka yash osh achukma tok osh himak nitak a moma hoke. 

23. Mihma yvmma vttvt ivt Behlel a ona tok: atuk osh 
ivt hina takla aya ma, vlla nakni chipunta yvt tvmaha ha 
kohchvt ishit yopulvt, Noshkobo yushmilali chia hyt iá; 
noshkobo yushmilali chia hvt iá, im ahanchi tok. 

24. Mihma im ashaka pit filema cha, pisa mvt, Chihowa 
hochifot anumpa kvllo onochit miha tok; mihma nita tek 

tuklo hosh kowi et kohcha cha, yummak ash ai achvfa vlla 
pokoli ushta akucha tuklo ho niblit tahli tok, 

25. Atuk 0 yumma vttut ivt nvnih Kamel a ona tuk osh, 
yvmma vttvt falamyt Samalia ya ona tok, 


CHAPTA III. 


OHMI ka, Chutah i -miko Chehoshafat vt miko tok 
afummi ont isht auahuntuchina ho, Ahab ushi Cheho- 
lam vt Samalia ya vitut Islael 1 miko tuk osh, afummi auah- 
tukio ho miko iok. 
2. Mihmut Chihowa itikba ya nana ik achukmo kak o 
yumohmi tok; yohmi kia iki ya chohmi, micha ishki ya 
chohmi tok keyu: yohmi kvt Baal naholbvt toba iki vt ikbi 
tok a ishit kanchi tok. 

3. Yohmi kia Nebat ushi Cheloboam vt nan ashvchit 
Islael a ashvchechi tok ak o asitia tok: ik 1 Alvmmo tok. 

4. Mihma, Moab 1 miko Mesha vt chukfvlhpoa apoa yA- 
tuk osh, Islael i miko ya chukfulhpoa ushi tahlepa sipokni 
tahlepa achvfa, micha chukfulhpoa nakni hishi asha tahlepa 
sipokni tahlepa achyfa ho'ima beka tuk osh, 

5. Yakohmi tok, Ahab vt illi ma, Moab i miko vt Islael i 
miko ya i filvmmit i sanali tok. 

6. Mihma mih nitak akinli ho miko Cheholam vt Samalia 
ya kohchrt ia cha, Islael moma ka hoyot hotihna tok. 

7. Mihmvt ivt, Chutah i miko Chehoshafat a, Moab i 
miko vt a filvmmit a sanalishke; si awant Moab a itibit ish 
ia hinla cho? pitim achi tok. Mihma, Ia lashke: vno vt 
chishno akinli chohmi likma, vm okla hvt chim okla akinli 
chohmikma, vm issuba puta kut chim issuba puta akinli 
chohmt hoke, achi tok. 

$. Mihma, Hina katima yak ọ il ia chi cho? achi tok. 
Mihma, Etom yakni haiaka hina pit hlopulli ká, achi 
tok. 

9. Yohmi ho Islacl 1 miko, micha Chutah 1 miko, micha 
Etom i miko aiena kvt ja tok; micha nitak untuklo anowa 

yo pit fullota tok; micha tvshka chipota, micha nan ulhpoa 
yvt iakaiya tuk aiena kvt ishka he oka yvt iksho tok. 

10. Mihma Islael i miko vt, Ikikkeh! Moab ibbak a 
fohka chi hosh, Chihowa yut miko tuchina ilvppa hoyot 
itvnahli tuk oka, achi tok. 

11. Mihma Chehoshafat vt, Chihowa i hopaii vt ilvppa 
anta tuk o tohnot Chihowa ya il i ponakla hinla keyu cho? 
achi tok. Mihma Islael 1 miko în tishu vhleha achufa kvt, 
Shafat ushi Elisha, yummyvt Elichah ibbak a oka on hlali 
yatuk vt yak antvshke, achi tok. | 

12, Mihma Chehoshafat vt, Chihowa im anumpa hut 
ibafoyuka hoke, achi tok. Yohmi ho Islael į miko, micha 
Chehoshafat, micha Etom i miko aiena kvt ivt im ona tok. 

13. Mihma Elisha vt Islael 1 miko ya, Nanta ho chitim 
ahalaia li cho? chiki i hopaii vhleha, micha chishki 1 hopaii 
vhleha hak o im oná, im achi tok. Mihma Islacl i miko vt, 
Aha! Moab ibbak a fohka chi hosh, Chihowa yvt miko 
tuchina ilvppa hoyot itunahli tuk oka, im achi tok. 

14. Mihma Elisha vt, Uba nan okluha ilaneshi Chihowa 
yet okchaya pulla ka, yummak o itikba hikia li kvt, Chutah 
i miko Chehoshafat ak osh hikia ka aiokpanchi li hatuk 
keyukmvt, ish 2 hikia imma ya pit hopokoyot chi pisa la 
hetuk keyu hoke. 

15, Yohmi kia himak a vhlepa-olachi ya isht oh vm ula, 
achi tok. Atuk o yakohmi tok, vhlepa-olachi vt ai ma, 
Chihowa ibbak vt ant onvtoyula tok. 

16. Mihma, Chihowa yvt yak achishke, Okfa nr sy Ai 
jali. biekvehit ho tahli. 

17. Chihowa yvt yak achi hoka, Mahli ha hysh pisa chi 
keyu hoke, micha umba-ka hush pisa chi keyu hoke; yohmi 
kia okfa yommvt oka alota na huchishno, micha hvchi wak, 
micha huchi nanvlhpoa aiena kyt ishka chi.hoke. 

18. Yohmi kia ilvppvt Chihowa itikba ya nana afchna 
chi keyu hoke; Moab a huch ibbak fohka chi akinli hoke. 

19. Mikma tymaha holihta moma, micha tymaha achuk- 
ma i shahli moma ka okpvnit, micha iti achukma moma ka 
kinahlichit, micha oka kuli moma ka i kvmalit, micha osapa 

achukma taloha moma. ka tvli ashachit hvsh okpvna chi 
hoke, achi tok. 

20. Atuk 0 onnahinli ya, ilhpak isht aiokpvchi im issa 
ma, yakeh! oka yvt Etom pilla minti hosh vla na yakni vt 
oka ya alota tok. 

21. Atuk o miko vhleha hvt itibit vla ka Moab okla 
moma kvt haklo mvt, tvnvp aya fohka ya fohka hinlakmvt, 
micha vba maya moma kvt itvnaha cha, yakni vhli ya hieli tok. 

22. Atuk osh onnahinli fehna ho okla wakaya cha, hushi 
vt kohchvt oka ya on tommi ma oka yvt ichapaka ya 
humma kvt issish a chiyuhmi ho Moab okla hvt pisa tok. 

23. Mihmvt, Ilvppvt issish oke: miko vhleha hash osh 
illit taha pulla hoke, micha iti fahamvt iti tahli tuk oke: 
yvmohmi hoka himak a, Moab ma! na wehpoa ya ont kiloh 
ishi, okla achi tok. 

24. Atuk osh Islael im vlbina ha ona ma, Islael okla hvt 
wakaya cha, fahama na, itikba yihlepa tok: mihma fahamvt 
ishit mahayvt Moab okla ha fahamvt ishit kanchi tok. 

25. Micha in tvmaha puta ka yuhlit tahlit, osapa achuk- 
ma taloha moma ka hatak vt tuli achvfa aiyukali pilvt alo- 
toli tok; micha oka kvli moma ka i kvmalit, iti achukma 
moma ka kinahlichi tok: yohmi cha Ki-halaselh vno tuli ya 
okla hilinchi tok; micha tuli ishit fahpuli vhleha hvt apak- 
fopvt tuli isht issọ tok. 

26. Mihma itibi kvt i kvllo fehna na, Moab 1 miko vt pisa 
myt, hatak bushpo falaia jeshi tahlepa untuklo họ pehlichi 
cha, tivblit hlopullit Etom i miko ya im ona bvnna tok: 
yohmi kia nana kanihma he keyu tok. 

27. Yohmi ma ushi vttahpi vlhtobvt mika he tuk a ishi 
cha, holihta onochit hukmit isht aiokpvchi im issa tok. 
Mihma Islael a i nukkilli fehna tok: mihma okla itibi tuk 
vt 1 filummi cha, falamit 1 yakni akinli ho ona tok. 


CO TAMI V 


TUK o hopaii ushi tekchi vhleha ha ai achvfa yosh 
Elisha ya i paya mvt, A hatak chin tishu hvt illishke ; 

mikma chin tishu hut Chihowa i nukwia yatuk a chishno vt 
ish ithanvshke; atuk o nan ahekuchi vt vm vlla tuklo ka 
ishit yuka ikba chi hosh vlvshke, achi tok. 

2. Mihma Elisha vt, Nanta ho chi yvmihchi la chi cho? 
nanta hosh aboha ya chi foka cho? vm anoli, im achi tok. 
Mihma, chin tishu choyo hvt aboha ya nana kia ik im iksho 
kvmohmi, bila kotoba achvfa ak illvshke, achi tok. 

3. Mihma, Ish ja cha, chin chukapanta moma ka nan 
aivlhto nana alhto keyu họ ont ish potashke; ish kanomo- 
sichi na. 

4. Atuk osh ant ish chukowakmut, ish il on okshita cha, 
chiso tuklo kash ish on okshitakmvt, tosholit nan aivlhto 
yumma moma ka ish apitta cha, alotakma naksika ish tala- 
lashke, achi tok. 

5. Mihma 1 filummit ia mvt, il on okshita cha, ushi tuklo 
kash on okshita ma, ihima na toshohonli tok. 

6. Atuk o yakohmi tok, nan aivlhto puta kvt alota ma, 
ushi ya, Himakma nan aivlhto isht vm vlá, im achi tok. 
Mihma, Nan aivlhto vt himakma iksho, im achi tok. Mihma 
bila yvt yokopa tok. 

7. Yohmi ma onyt Chitokaka immi hatak ash im anoli 
tok. Mihma, Ish ia cha, bila ya ish kanchi cha, nana ish 
aheka tuk vt isht ish atobbi cha, atampa ka chishno, micha 
chiso tuklo aiena kvt hvsh ai okchayashke, achi tok. 

8. Atuk osh nitak kaniohmi ma, Elisha vt ayvt Shunem, 
yumma ohoyo chito yosh vita ho ona tok; mihma puska 
vpa chi ka im achunanchi tok. Atuk o yakohmi beka 
tok, ayakmvt, pvska upa chi hosh folotvt chukowa beka 
tok. 

9. Mihma i hatak a, Yakeh! Ilvppvt Chitokaka immi 
hatak chukush ai vlhpiesa yo ithanà lishke; atuk o pim aya 
beka na bilivshke. 

10. Uba potulhpo iskitini ikbit aboha ya il onochashke ; 
micha yvmma topa, micha aiimpa, micha aiombinili, micha 
pvla aighikia aiena ka il i hilechashke, chim asilhha lishke; 
atukma yakohma hi oke, pim vlakmvt, yummak Oo folotvt 
chukowa hi oke, im achi tok. 

11. Atuk ọ nitak kaniohmi ma, yvmma ona cha, vba po- 
tvlhpo yak o folotvt chukowa cha, yumma itonla tok. 

12. Atuk osh in tishu Kehasi ya, Shunem ohoyo ilvppa i 
howá, im achi tok. “Atuk o į howa ma, itikba ya ant hikia 
tok. 

13.. Mihma, Yohmi ka, Yakeh! nan isht anukfila iluppa 
moma ka isht ish pi anukfilli tuk oke; nanta hosh chi ka- 
tiohma hinla cho? miko ak okmá, tushka chipota 1 kvpitvni 
chito ak okmá, kanimampo ka im anolit ishit si anumpulik- 
bano, ish ahni cho? im achi, im achi tok. Mihma, Um okla 
akinli takla ahanta li hoke, achi tok. 

14. Mihma, Yohmi ka nanta hosh 1 katiohma hinla cho? 
achi tok. Mihma Kehasi vt, Ushi ak osh ik im iksho mvhli, 
micha i hatak vt sipoknishke, achi tok. 

15. Mihma, I howá, achi tok. Mihma i howa ma, aboha 
okhissa ya ant hikia tok. 

16. Mihma, Nitak vlhpisa himak a chohmi tofahpi vt 
anonti vlakma, vlla nakni yo ish shola hi oke, achi tok. 
Mihma, Aha! a shahli Chitokaka immi hatak chia hvt chin 
tishu choyo ha ish į holabi na, achi tok. 

17. Atuk osh choyo hash osh vlla shali tuk osh, Elisha vt 
im achi tuk mak o nitak vlhpisa tofahpi vt anonti vla ma, 
vlla nakni yo eshi tok. 

18. Atuk o vlla yash osh hofantit taha mvt, nitak kanioh- 
mi ma onush vmo aiasha iki vt anta ka ona tok. 

19. Micha iki ya,“Sa noshkobó, sa noshkobó, im ahanchi 
tok. Mihma hatak himita ya, Ishki ya isht im oná, im achi 
tok. 

20. Mihma sholi cha, ishki ya isht im ona ma, iyikalaha 
om binili na tvbokoli mvt, illi tok. 

21. Mihma vba oiya cha, Chitokaka immi hatak in topa 
ha om bohli mvt, on okshita cha, kohcha tok. 

22. Mihma i hatak a i howa cha, Hatak himita vhleha 
achyfa ka, micha issuba haksobish falaia achvfa ka, et is sa 
pila na, malelit Chitokaka immi hatak aivtta ka ona lish, 
anonti vla lashke, chim asilhha lishke, achi tok. 

23. Mihma, Nanta katiohmi ho himak nitak a ish ona 

hinfa cho? hushi talali vmmona keyu, micha nitak hullo 
keyu, achi tok. Mihma, Uihpesa hoke, achi tok. 

24, Yohmi mvt issuba haksobish falaia om patali mvt, 
in tishu hask, Chvuffchi, micha tikba 14; ish om binili kvt, chi 
miba li keyukma, is sa yokopa na, im achi tok. 

25. Mihmvt is cha, Kamel nvunih ak o Chitokaka immi 
hatak vt vita tuk o im ona tok, Atuk o yakohmi tok, Chi- 
tokaka immi hatak ash osh hopaki ho pit pisa mvt, in tishu 
Kehasi ya, Yakeh f ilvppvt Shunem choyo hash oke. 

26. Malelit ont ish afama cha, Chin chukma cho? chi 
hatak vt in chukma cho? vila yash osh in chukma cho? im 
achi, chim asilhha lishke, im achi tok. Mihma, Achukma- 
kushke, achi tok. 

27. Atuk osh Chitokaka immi hatak vt mmih hash anta tuk 
o im ona myt, iyi yg hoklif ishi tok: mihma Kehasi vt toblit 
kanvllicha chi hosh bilika ona tok. Mihma Chitokaka immi 
hatak ash osh, Ik asha; shilombish vt nukhummi hoka; 
mihma Chihowa yut an luhmi cha, ik sum anoloshke, achi 
tok. 4 

28. Yohmi ma, å shakbhli ha vila im asilhha lt tok oh cho? 
Is sa yimmichi ná, achi Ji tok keyu cho? achi tok. 

29. Yohmi ma Kehasi ya, Isk il vskofvehikmet, an tvbi 
ya chibbak fohkit ish jeshi cha, ish iashke; hatak a ish 
afamakmvt, ish aiokpvcha he keyu; micha hatak wt chi 
aiokpvchikmąa, anumpa falama ka ish miha he keyu: micha 
an tvbi ya vlla nashuka ya ish onochashke, im achi tok. 

30. Mihma vlla yash ishki vt, Chihowa yvt okchaya pulla 
ka, micha chimi shilombish vt okchaya pulla ka, chissa la 
he keyu hoke, achi tok. Mihma wakaya cha, iakaiya tok. 

31. Mihma Kehasi vi tikba ivt ona cha, twbi yash ulla 
nashuka ya onochi tok; yohmi kia snumpuli, micha hatyak- 
lo kia iksho tok: yomohmi ma falamvt ont afama cha, im 
amolit, Ulla yvt ik okehoshke, achi tok. 

32. Atuk o Elisha yet aboha ya ont chukowa ma, yakeh! 
vlla yvt illi cha, in topa ha onvtoyula tok. 

33. Mihmvt chukowa myt, tuklo ka okhissa il on okshita 
cha, Chihowa ya im asilhha tok, 

34. Mihmvt onvt vlla yash onvtoyula cha, itih ha itih 
onochi mvt, nishkin a nishkin onochi mvt, ibbak a ibbak 
onochi cha, ile chisemochit onvtoyula tok; mihma vlla yash 
osh nipi vt libishvt isht ia tok. 

35. Yohmi mvt falamvt aboha ya nowvt itafalamohowa 
tok: mihmvt anonti ont ile chisemochit onvtoyula tok: mih- 
ma vlla yash osh untuklo ha habishko cha, vila yash osh 
nishkin fatummi tok. 

36. Mihma Kehasi ya i howa mvt, Shunem ohoyo ilvppa 
i howá, achi tok. Yohmi ma į howa tok: atuk o im vla 
ma, Chiso nakni ya ishi, achi tok. 

37. Yohmi ma iyi ya ant on hlipivt pit im akachunoli 
tok; mihmvt ushi yash ishi cha, kohcha tok. 

38. Atuk o Elisha yvt falamvt Kilkal a ona tok: mihma 
yakni ya hohchufo yvt asha tok; mihma hopaii ushi vhleha 
hvt itikba ya chieya tok: mihma in tishu ha, Shuti chito ya 
ito talali cha, hopaii ushi vhleha ha nipi okchi ish į honashke, 
im achi tok. 

39. Mihma achvfa kvt haiyukpulo aiowa chi hosh kohchvt 
yakni haiaka ja tuk osh, nabalali ilapint offo ya ahayuchi 
myt, ymma vni shukshubak holba ya 1 nafohka alota ho 
vmot isht vla cha, nipi okchi shuti ya chuhlit ibani tok» 
kla ik ithano hatuk oka. 

40. Yohmi cha hatak vhleha hash osh vpa chi ho in 
tosholi tok: atuk o yakohmi tok, nipi okchi okla vpa hosh 
maya mvt, chitolit, Chitokaka immi hatak ma! shuti ya isht 
illi hvt fokvshke, achi tok; mihmvt vpa he keyu tok. 

41. Yohmi kia, Yohmikma onush bota isht oh vlá, achi 
tok; mihma shuti ya pit okuchi tok: micha, Okla ha ish in 
tosholi na vpashke, achi tok: mihma shuti ya nana ik achuk- 
mo kyt iksho tok. 

` 42. Atuk o hatak achvfa kvt Baal-shalisha minti hosh vla 
cha, Chitokaka immi hatak a waya vmmona pvska, bali pvs- 
ka lumbo pokoli tuklo họ, micha osapushi a waya aiena ka 
i bahta vlhto ho isht im vla tok: mihma, Okla ha ish ima 
na vpashke, achi tok. 

43. Mihma in tishu hvt, Nanta? ilvppa hatak AE 

achufa ka itikba talali la hinla cho? achi tok. Mihma, Okla 
ha ish ima na vpashke; Chihowa yvt yak acħi hoka, Okla 
impa cha, ashanchashke, achi tok. 

44. Yohmi ma itikba talali na okla impa mvt, Chihowa 
im anumpa hatuk mak o ashanchi tok. 


CENE TIV £ 


OHMI ma Silia i N, in teshka chipota 1 kvpitvni 
Naaman vt 1 shahli ha 1 holitopa yosh hatak holitopa 
atok; yvmmak atuk mak ọ Chihowa yvt Silia ya hlakofichi 
tuk oka: micha hatak yummvt hatak hlampko chilita yosh 
Jeplosi vbi atok. 

2. Micha Silia okla aya kanohmi kvt kohchuvt ia cha, tha 
tek himita yo Islael yakni ya a yukachit ai ishit-isht ia tok : 
mihma Naaman tekchi ak ọ nana isht im vtta tok. 

3. Atuk osh, A shahli hvt hopau Samalia anta ka itikba 
hikia tuk okbano; yohmikma in leplosi ya hlakofficha hinla 
hoka, 1) pushnayo choyo ha im achi tok. 

4. Mihma Naaman vt iba chukowa cha, 1 shahli ha im 
anolit, Ulla tek Islael yakni minti vt yakohmi, micha yakohmi 
ho achishke, achi tok. 

5. Mihma Silia 1 miko vt, Inta! jå, mikma Islacl i miko 
ya holisso 1 pil» lashke,-achi tok. Mihma tuli hvta' tal- 
ent pokoli, micha tuli holisso lakna shekel tahlepa sipokni 
hannali, micha nafohka fohka pokoli aiena ho ishi cha, ja tok. 

6. Atuk osh, Yohmi ka holisso ilvppvt chim onakma, 
yakeh! an tishu Naaman a ın leplosi ya ish hlakofħicha chi 
ho chi pila li tuk oke, holisso hrt achi ho Islael į i miko ya 
AA im ona tok. 

Atuk o yakohmi tok, Islael 1 miko vt holisso hash 
M anumpuli myt, i nafohka ya hlilofi cha, Uno ak osh 
Chitokaka sia hatuk osh vbi li, micha okchalinchi la hinda 
ho, hatak a in leplosi hlakoffichi la chi ho, yemmvt ct a 
pila cho? Yohmi ka yemmvt peh sati nokowa brinna ka 


anukfillit ho pisá, hvchim asilhha Hshke, achi tok. 
pe ma 

8. Atuk o yakohmi tok, Chitokaka immi hatak Elisha yrt 
Islacl į miko vt 1 nafohka ya hlilvfi tuk 2 haklo mrt, miko 
ya pit 1 pilet, Nani katiohmi ho chi nafohka ya ish hli- 
Jufli tuk oh cho? vno ak ọ vm vlashke, chim asilhha Jishke, 
mikmvt hopaii vt Islael a ahanta ka ithaiyanashke, achı tok. 

9. Yohmi ho Naaman vt im issuba puta, micha im iti- 
chanvlli aiena krt ona cha, Elisha in chuka okhissa itikba ya 
hikia tok? 

10. Mihma Elisha yvt anumpa shali pit 1 pila mvt, Ish 
ia cha, Chatan a untuklo ha ish yupashke; mikma chi nipi 
vt anonti chin toba na chi kashofashke, achi tok. 

11. Yohmi kia Naaman vt nokowa cha, ja mvt, Yakeh! 
kohcha pulla cha, vm vlot hikivt in Chitokaka Chihowa ya 
hochihifo hosh aivbi ya ibbak ọ walit leplosi vbi yash hla- 
kofficha chi, vm ahoba tuk oke. l 

12. Tamaskvs okhina, Abana, micha Fapa yvt Islael oka 
moma ka achukma kvt į shahli keyu cho? yummak o a 
yupit sa kashofa hinla akinli keyu cho? achi tok. Mihmvt 
shanaia cha, nukhobela fehna hosh ia tok. : 

13. Mihma in tishu vhleha hvt bilika onvt im anumpulit, 
Aki ma! hopaii vt nana afehna ho ish yvmihcha chi, chi 
miha hatukma, ish yvmihcha he tuk keyu cho? yohmi ka, 
Yupi cha, ik chi kashofá, chim achi hokak heno? okla schi 
tok. 

14. Yohmi ma okvttahut ja cha, Chitokaka immi hatak 
ash im anumpa hatuk mak ọ untuklo ha Chatan a oklubbit 
kohcha tok: mihma nipi vt vlla iskitini nipi chohmi hosh 
anonti toba na kashofa tok. 

15. Mihmvt 1 bina ai achvfa yash momvt falamyt Chito- 
kaka immi hatak ash im ona cha, itikba ya hieli tok: micha, 
Yakeh! yakni moma ka Chitokaka yut iksho, amba Islael 

takla ak illa hoka ithaiyana lishke: yumohmi ka himak : 
nan ishit yukpali ya chin tishu ha ish im ishashke, chim 
asilhha lishke, achi tok. 

16. Mihma, Chihowa yut okchaya pulla ka, yummak 0 
itikba hikia li kvt, nana ishi la he keyu hoke, achi tok. 
Mihma isha chi ka imachunanchi tok: yohmikia ik haklo tok. 

17. Mihma Naaman vt, Yohmi ka chin tishu ha yakni 
ya issuba haksobish falaia shali tuklo ka ima he keyu cho? 
chim asilhha lishke; chin tishu hvt himak pilla ka na huk- 
mit isht aiokpuchi, micha nan vbit isht aiokpvchi nana kia 
chitokaka inla puta im issa chi keyu hoka, amba Chihowa 
yak achi hoke. f 

18. Nana iluppuno Chihowa yut chin tishu ha 1 kashof- 
fashke; a shahli hvt aiokpvcha chi hosh Limmon in chuka 
yumma chukowa cha, yummvt svbbak a vtaya na Limmon 
in chuka ya akachunoli likma; Limmon in chuka ya akachu- 
noli likma, Chihowa. yvt chin tishu ha nana ilvppa 1 kashof. 
fashke, achi tok. 

19. Mihma, Achukmakvt ish ayashke, achi tok. Yohmi 
ma i filummit ivt ik hopiko ho ona tok. 

20. Mihma Chitokaka immi hatak in tishu Kehasi vt, 
Yakeh! a shahli hot Silia hatak ilvppa Naaman vt nana 
isht vla tük a ik im esho hosh hlakoffichishke; yohmi kia 
Chihowa yvt okchaya pulla ka, jakaiyvt hliohli lish, nana 
kia im ishi Ja chi hoke, achi tok. 

21. Yohmi hosh Kehasi vt Naaman a iakaiya tok: atuk 
o jakaiyvt hliohlit maya na Naaman vt pisa mvt, itichanvlli 
yash akowvt afamvt ia cha, Achukmaka cho? achi tok. 

22. Mihma, Achukmakushke. A shahli hvt et sa pila 
hosh, Yakeh! himak fehna ka Etlaim nvnih minti vt hopaii 
vhleha ushi yosh hatak himita tuklo kut vm vlvshke: yum- 
mak o tuli huta talent achvfa, micha nafohka fohka tuklo ho 
pit ish imashke, chim asilhha lishke, achishke, achi tok. 

23. Mihma, Ülhpesa ish ahni cha, talent tuklo ho ish 
ishashke, achi tok. Micha im achunanchi myt, tuli huta 
talent tuklo ho bahta tuklo fohkit takchi mvt, nafohka fohka 
tuklo aiena ho in tishu tuklo ha ima na shali cha, tikba ivt 
okla tok. Ya 

24. Atuk o nunih ha ona mvt, im ishi cha, aboha anukaka 
ya þohli tok: mihmvt hatak tuklo kash, ik iá, ahni na ivt 
okla tok. | 

25. Amba ilap vto ont chukowa cha, } shahli ha itikba 
hikia tok: mihma Elisha yvt, Katima ish minti cho? Kehasi 

ma! im achi tok. Mihma, Chin tishu hvt kanima ja tuk 
keyu hoke, achi tok. 

26. Mihma, Hatak vt filemvt im itichanuili ha akowvt, 
chi afamvt minti ma, sa chukush vt aya tuk keyu..cho? 
Tuli holisso a habena he, micha nafohka, micha alif vpi 
puta, micha pakvpi ahollokchi puta, micha vihpoa chipunta, 
micha wak, micha hatak tishu puta, micha ohoyo tishu puta 
aiena ka a habena he nitak vlhpesa cho? 

27. Yvmohmi hoka Naaman in leplosi vt chishno, micha 
chim ishtatiaka aiena ka lapali na bilia hi oke, im achi tok. 
Mihma leplosi vbi yosh okti chiyuhmi hosh itikba hikia tuk 
vt i filummit kohcha tok. 

IHMA hopaii ushi vhleha hvt Elisha ya, Yakeh! chi 
tikba il masha yvt pim atikkonofa fehnvshke. 

2. Chatan a il ia cha, yemma iti achufa aiyukali ont il ai 
ishi cha, yvmmak o ìl ait asha chi kvt isht il ikbi cha, iloh ai 
ashashke, e chim asilhhushke, im achi tok. Mihma, Oh ja, 
achi tok. 

3. Mihma achufa krt, Ulhpesa ish ahni cha, chin tishu 
ihleha ha awant ish iashke, achi tok. Mihma, la lashke, 
achi tok. 

4. Mihmvt awant ia tok. Atuk o Chatan a okla ona 
myt, iti chanlit kinahlichi tok. 

5. Atuk o achvfa kyrt iti kinvfit isht anta ma, iskifa 
tuli yut oka pit okatula tok: mihma, Ikikkeh! a shahli ma! 
micha ponta yatuk oke, chitoli hosh achi tok. 

6. Mihma Chitokaka immi hatak ash osh, Katima yak 0 
itula tuk oh cho? achi tok. Mihma ai okatula tuk a 
pisachi tok. Mihma.iti chanlit kinvi mvt, yummak Oo pit : 
okuchi cha, tuli yash okpalalichi tok. 

7. Mihma, Pit ishi, im achi tok. Mihma ibbak a pit weli 
cha, ishi tok. 

8. Atuk ọ Sila i miko vt Islael a in tanampi cha, in 

— tishu vhleha ha luhmit itim anumpulit, Yvmmak o, micha 
Aas o vm vlbina hachi hoke, achi tok. 

. Mihma Chitokaka immi hatak ash osh Islacl i miko ya 
Ear i pilot, Ahah ! ish ahni cha, yummak oka ont chik aiyo 
kashke: yummak Oo Silia okla hvt minti hoka, achi tok. 

10. Mihma Tslael 1 miko vt, Chitokaka immi hatak ash 
osh im anolit, ahah! ahna he i mihą, tuk, yemma pit pila 
cha, himonn: keyu, micha hitukla keyu ho ahah! ahni tok. 

11. Yvmohmi hatuk o Silia i miko vt nana ilvppa pulla 
kak o chukush ik im achukmo fehna tok :- mihmvt in tishu 
vhleha ha pit hoyo cha, E katima kak osh Islael 1 miko ya 
iba fohka ka hvs stm anola he keyu cho? im achi tok. 

12. Mihma in tishu vhleha achvfa kvt, Iksho, a shahli 
miko ma! Elisha hopaii Islael a-ahanta kak osh, aboha ish 
a nusi ish ai anumpuli ka, anumpa hash Islael i miko ya im 
anola he bano hoka, achi tok. 

13. Mihma, Oh ia cha, ai vtta ka ont ho pisá; mikma pit 
hoyot isht vla łashke, achi tok. Atuk o, Yakeh! Tohlan 
ak o antvshke, achi hosh im amoa tok. 

14. Atuk o yumma issuba puta, micha itichanulli puta, 
tushka chipota laua aiena ho pit pila tok: atuk ọ ninak ọ 
ona cha; tumaha ha afolubli tok. 

15. Atuk o onnahinli fehna ho Chitokaka immi hatak ash 
in tishu hvt wakaya cha, kohehvt ia ma, yakeh! tushka chi- 
pota, micha issuba, micha itichanvlli aiena hosh tumzaha ha 
afolubli tok: mihma in tishu hash osh, Ikikkeh! a shahli 
ma! e katiohma chi cho? im achi tok. 

16. Mihma, Chi nukshopa ná: pibafoyuka kak osh laua 
kvt yvmma ibafoyuka ka i shahli hoka, achi tok. 

17. Mihma Elisha yvt anumpa ilbvsha anumpulit, Chi- 
howa ma! nishkin a ish 1 fatummi na pisashke, achi tok. 
Mihma Chihowa yvt hatak himita yash nishkin g i fatummi 

na pisa tok: mihma yakeh! nvnih hvt issuba luak, micha 
itichanulli luak aiena kvt alotowa cha, Elisha ya afolubli tok. 

18. Atuk 0 im onvt okla ma, Elisha yvt Chihowa ya 
anumpa ilbvsha ım anumpulit, Okla iluppa nishkin Jubli yo 
isht ish issashke, chim asilhha lishke, achi tok. Mihma 

Elisha im anumpa hatuk mak ọ nishkin lubli yo isht isso 
tok. 

19. Mihma Elisha yvt, Hina yvt ilvppak keyu, micha 
tumaha hvt ileppak keyu hoke; hvs siakaiya na hatak hvsh 
hoyo ka hveh isht ona lashke, im achi tok. Atuk ak osh 
peliliechit, Samalia ak o isht ona tok. 

20. Atuk o yakohmi tok, Samalia ya okla ona ma, Elisha 
yut, Chihowa ma! ilvppa puta ka nishkin a ish į fatummi 
ha pisashke, achi tok. Mihma Chihowa.yvt nishkin a į 
fatummi na pisa tok: mihma yakeh! Samalia iklvna yo 
hinli tok. i 

21. Mihma Islael į miko vt pisa mvt, Elisha ya, Aki ma! 
fahama la chi cho? fahama la chi cho? im aghi tok. 

22. Mihma, Ish fahama he keyu: chi bvshpo falaia, 
micha chim, iti tanampo isht ish yukachi tuk okak osh ish 
fahama hinla cho? Pvska, micha oka aiena ka itikba in 
talali na impvt ik ishko cha, 1 shahli ha ik im oná, achi tok. 

23. Mihma impa chito ho im atahli tok: atuk o impvt, 
micha ishkot okla im vihtaha ma, ik já, ahńi na i shahli ha 
im ona tok. Yohmi ho Silia okla aya yut himakma Islael 
i yakni ya ont ik chukowo tok. 

24. Atuk o i himmakma Silia 1 miko Benhatat vt in 
tvshka chipota moma ka itvnahli cha, ivt Samalia ya ont in 
tanampit afolublit abinachi tok. 

23. Mihma Samalia ya hohchvfo chito fehna tok: mihma 
yakeh! okla in tanampit afolublit abinachit aiasha na, issuba 
haksobish falaia noshkobo achufa kut tuli huta shekel pokoli 
untuchina ma, pvchi yoshuba 1 yvlhki kab kvshkoa aiushta 
kut tuli hvta shekel tahlapi tok. 

26. Atuk o Islael 1 miko vt holihta paknaka aya ma, 
choyo achufa kut chitoli hosh, Si apelá, a shahli miko ma! 
im achi tok. 

27. Mihma, Chihowa yvt ik chi apelokma, nanta ho ishit 
chi apela la hinla cho? anihechi, keyukmvt abvshli ak 
ahinla chò? achi tok. 

28. Micha miko vt, Nanta chi katiohmi cho? im achi 
tok. Mihma, Ohoyo ilupput, Chiso ha bohli, mikma himak 

nitak a e pa tukmvt, onnakma svso ha e pashke, vm achi 
tuk oke; : 

29. Mihma svso ha e honi cha, e pa tuk oke: atuk ọ 
onna ma, Chiso ha ish bohli na e pashke, im achi li tuk; 
atuk ako ushi ya luhmishke, im achi tok. 

30. Atuk o yakohmi tok, miko vt choyo im anumpa hash 
haklo mvt, 1 nafohka ya hlilvfii tok: mihmvt holihta pak- 
naka aya na okla hvt pisa ma, yakeh! na hishi tunna yvt 
anukaka nipi ya alataiya tok. 

31. Yohmi mvt, Shafat ushi Elisha noshkobo hyt himak 
nitaka on talaiakma, Chitokaka yvt yakohmi, micha 1 shahli 
kia si yumihchashke, achi tok. 

32. Mikma Elisha yvt in chuka binili ma, asvnonchi 
vhleha hvt takla chieya tok: mihma miko vt itikba hikia 
hatak a pila tok: yohmi kia anumpa shali vt vla takla ma, 
asvnonchi vhleha ha, Hatak wbi ushi ilvppvt sa noshkobo ha 
isha chi ho et pila tuk a hvsh pisa cho? Hush hoyo cha, 
anumpa shali vt vlakma, okhissa ya hush okhishta cha, ok- 
hissa akinli anumpa shali yash kullochit hvsh halanlashke: 
1 shahli iyi yvt et jakayvt kitekahanchi keyu cho? im achi 
tok. 

33. Atuk osh itim anumpuli moma ma, anumpa shali vt 
im vla tok: mihmvt, Yakeh! ilupput nana ik achukmo Chi- 
howa a minti mak oke; nanta katiohmi ho himakma Chi- 
howa ya anukchictot hohoyo la hinla cho? achi tok, 

Meia Elisha yvt, Chihowa im anumpa ha hysh hak- 
lashke, Chihowa yvt yak achishke, Samalia holihta 
okhissa ya onnaha himak a chohmi fokakma, bota lipihbi 
vlhpisa achvfa kvt shekel achufakma, bali vlhpisa tuklo kvt 
shekel achvfa chi hoke, achi tok. 

2. Yohmi ma miko vt ibbak a vtaya tuk itichanvlli krpi- 
teni vt afalamichit, Chitokaka immi hatak ash, Chihowa yut 
vba shutik a okhissushi puta ai ikbi hoh kia, yohma hinla 

cho? im achi tok. Mihma, Yakeh! chi nishkin a isht ish 
pisa kia, ish pa chi keyu hoke, achi tok, 

3. Atuk o holihta okhissa achukowa ya hatak ushta kvt 
leplosi vbi Ja chiya tok; micha, Nanta katiohmi ho e 
chieya cha, pilla chi cho? 

4. Tvmaha hak o ke chukowa, il achikmvt, tumaha ha 
hohchvfo hut asha ka yummaa pilla chi hoke: micha iluppa 
c chieyakmut, pilla chi akinli hoke. Yumohmi hokut himak 
a inta! Silia tvshka chipota ak o iloh im onashke: pi ok- 
chalinchi hokmvno, pi okchaya chi hoke; amba pillichi hok- 
mvno, pilla chi hoke, okla itim achi tok. 

5. Atuk osh okpolusbi ma, Silia im vibina ha ona chi 
hosh wakaya tok: atuk osh Silia im vlbina ont vhli ka ona 
ma, yakeh! hatak achvfa kia iksho tok. 

6. 1 shahli hvt Silia tushka chipota yash itichanvlli puta, 
micha issuba puta, tushka chipota laua yvt aya ohmi ho 
haklochi tuk oka; mihma, Yakeh! Islael 1 miko vt Helh okla 
i miko vhleha, micha Echip 1 miko vhleha ha tohno tuk o, 
ant pitiba chi hoke, okla itim achi tok. 

7. Mihmvt okpolusbi ma, okla wakaya cha, im vlhtipo 
puta, micha im issuba puta, micha im issuba haksobish fa- 
jaia puta aiena kvt binah hut kaniohmi tuk-vt momvt asha 
na yihlepvt im ilhfiopak isht ile chahafa tok. 

8. Atuk o leplosi vbi vhleha hash osh binah ont vhli ka 
ona cha, vlhtipo achufa ont chukowa mvt, imput ishko mvt, 
tuli huta, micha tuli holisso lakna, micha nafohka alena ka 
ai ishit ivt ont luhmi tok; mihmvt anonti vlot vlhtipo inla 
ont chukowa cha, yummakma ai ishit ivt ont luhmi tok. 

9. Yohmi myt, Vihpesa keyu ho e yumohmishke: himak 
nitak vt anumpa achukma nitak okak o, nana kil achoshke ; 
iloppa il asha na onnaha tohwikelikma, nana ik achukmo ka 
c pisa chi hoke: yumohmi hokvt himak ainta! iloh ona cln, 
miko in chuka achvfa ya iloh im anolashke, okla itim achi 
tok. 

10. Atuk osh okla onvt tumaha holihta okhissa apisti- 
keli ya i howa tok; micha okla im anolit, Silia i binah ha il 
ona ma, yakeh! hatak achvfa kia iksho, micha hatak anum- 

puli kimiksho ma, amba issuba hvt talakchit hiohmaya ma, 
issuba haksobish falaia yvt talakchit hiohmaya ma, vlhtipo 
puta kvt kaniohmi tuk vt moma hosh hiohmaya tuk oke, 
achi tok. 

11. Mihma holihta okhissa apistikeli vhleha ha į howa 
tok; mihma miko in chuka achufa yot anukaka asha tuko 
im anoli tok. 

12. Mihma miko vt ninak a wakaya cha, in tishu vhleha 
ha, Silia okla hvt nana hvpi kaniohmichi tuk a huchim anoli 
lashke, hvchim asilhha lishke, pi hohehvfo ka okla ithana 
hoke; yohmi hatuk osh, Tvmaha ha okla kohchakma, ok- 
chaya moma na e hokli cha, tumaha ha e chukowashke, 
achi hosh i binah ha okla kohchvt yakni haiaka ya luma 
hoke, in achi tok. 

13. Mihma in tishu vhleha achvfa kvt afalamichit, Issuba 
hvt.okchayvt tumaha hinli ka tahlapi ho ik cshi, chim asilhha 
lishke (yakeh! Islael apakna moma yatuk vt okchayvt alhto 
ka itilauishke: yakeh! Islael apakna moma yatuk vt taha 
ka itilauishke;) mikma e pilakmvt, e pisashke, achi tok. 

14. Mihma itichanvlli issuba shali tuklo ho okla ishi tok; 
mihma miko vt Silia tushka chipota ya iakaiyachit pila cha, 
Oh ivt ho pisá, achi tok. 

15. Mihma okla iakaiyvt Chatan g ona tok: mihma yakeh! 
Silia okla hvt tushput itunowa kak osh kampila tuk a hina 
takla moma ka nafohka, micha nan aivlhto aiena kyt alota 
tok: mihma anumpa shali vhleha hash osh falama cha, 
miko ya im anoli tok. 

16. Mihma okla hvt kohchvt ia cha, Silia okla 1 binah ha 
wehpuli tok. Yohmi ho Chihowa im anumpa hatuk mak o, 
bota lipihbi vlhpisa achufa kvt shekel achvfa ma, bali vlhpisa 
tuklo kvt shekel aclhivfa tok. 

17. Mihma miko vt itichanvlli kupituni yumma ibbak a 
vtaya yatuk vt holihta okhissa ya apistikela chi ho atokoli 
tok: mihma okla hvt holihta okhissa ya ai ahvhlichi na, 
Chitokaka immi hatak vt, miko vt im ona ma, anumpulit im 
achi tuk mak o, illi tok. 

18. Atuk o Chitokaka immi hatak ash osh miko ya im 

anumpulit, Samalia holikta okhissa ya onnaha himak a choh- 
mi fokakma, bali vihpisa tukio kvt shekel achufakma, bota 
lipihbi vlhpisa achufa kvot shekel achvfa chi hoke, achi tuk 
mak ọ yohmi tok. 

19. Mikma itichanvlli kvpityni yash osh afalamichit, Chi- 
lokaka immi hatak ash, Yakeh! Chihowa yut vba shutik a 
okhissushi puta ka ai ikbi hoh kia, yohma hinla cho? achi 
tok. Mihma, Yakeh! chi nishkin a isht ish pisa kia, isk pa 
chi keyu hoke, achi tok. 

20. Yohmi tuk mak o i yohmi tok; okla hvt holihia ok- 
hissa ya ai ahvhlichi na illi tok okvt. 


CHAPTA VIII. 


OHMIKMA Elisha yut choyo yvymma ushi ya falommi- 
chit okchalinchi tuk vt im anumpulit, Chishno, micha > 
chin chuka achufa aiena kvt hysh wakaya cha, kanima ho 
hvsh ai ahashwa hinlakmvyt, ont hush ahashwashke: Chihowa 
yut hohchvfo hvt asha chi ho apesa heka; mikma afummi 
untuklo ho yakni ya ant onytoyula pulla chi koke, achi tok. 
2. Atuk o choyo hash osh wakaya cha, Chitokaka immi 
hatak im anumpa hatuk mak o yvmohmi tok; micha yemma, 
micha in chuka achvfa aiena kvt Filistin okla į yakni ya ont 
al ahashwa na afummi untuklo tok. 

3. Atuk osh afommi untuklo kut ont tahá ma, yakohmi 
tok, choyo hash osh falamvt Filistin okla j yakni ya kohchvt 
ona tok: mihmvt in chuka, micha im osapa yash miko ya im 
asilhha chi hosh kohchvt ja tok. 

4. Mihma miko vt Chitokaka immi hatak ash in tishu 
Kehasi ya im anumpult, Nana afehna moma Elisha yut 
yvmihinchi chatuk a is svm anolashke, chim asilhha lishkc, 
achi tok. 

5. Atuk o yakolhmi tok, vlla illi yatuk a kaniohmit falvm- 
michit okchalinchi tuk a miko ya im anolit isht anta ma, 
yakeh! choyo yemma ushi ya falummichit okehalinchi tok 
ash osh in chuka, micha jm osapa yash miko ya im asilhha 

tok.. Mihma Kehasi vt, A shahli miko ma! choyo hut ilvp- 
pak oke, mikma ushi ya Elisha yvt falummichit okchalinchi 
tok vt ilvppak oke, achi tok. 

6. Mihma miko vt choyo hash į ponaklo ma, im anoli tok. 
Mihma miko vt tishu achufa im atokoli cha, I nmi hatok 
moma, micha yakni ya kohchvt ia tok vttut himak a ant vhli 
ka osapa yash a waya tuk moma ka isht ish 1 falummichash- 
ke, gago tok. 

. M.kma Elisha yvt Tamaskvs a ona tok: mihma Silia 
1 yaiua Benhatat vt abeka hosh itonla tok: mihma, Chito- 
kaka immi hatak vt ilvppa vlvshke, achi hosh im annoa 
tok. 

8. Mihma miko vt Hasael a, Nahvlbina ish ishi cha, ivt 
Chitokaka immi hatak ash ont afamvt tohnot, Abeka iluppa 
a sa hlakoffa chi cho? ish achi na Chihowa ya į ponaklash- 
ke, im achi tok. 

9. Mihma Hasael vt afamvt ja mvt, nahvlbina ya nana 
achukma ilaiyukali moma Tamaskvs aiasha ka, kamel shali 
pokoli ushta ho ieshi cha, ia tuk osh tikba ont hikivt, Chiso 
Benhatat Silia 1 miko vt et chi sa pilvt, Abeka ilvppa a sa 
hlakoffa chı cho? achishke, achi tok. 

10. Mihma Elisha yvt, Ia cha, Chi hlakoffa hinla pulla 
hoke, oùt im achi; yohmi kia illi pulla chi ka Chihowa yut 
sa pisachi tuk oke, im achi tok. 

11. Mihmvt nashuka ya atukkolit onochi na hofahyvt taha 
tok; mihma Chitokaka immi hatak ash osh nishkin okchi 
minti tok. 

12. Mihma Hasael vt, Nanta katiohmi ho a SAN hut 
nishkin okchi minti cho? achi tok. © Mihma, Nana ik achuk- 
mo ka Islael im vlla vhleha ha ish i yvmihcha chi ka ithana 
li hokvt: i holihta kullo puta ka luak isht ish hukma chi 
hoke, micha hatak 1 himithoa vhleha ha bushpo falaia isht 
ish ba chi hoke, micha im vlla pishi vhleha ha ish kahlalik- 
mvt, im choyo vhleha hyt vlla shanli ya ish patvffa chi hoke, 
im achi tok. 

13. Mihma Hasael vt, eiea kia chin tishu hvt ofi okma, 
nanta hatuk osh nachinto ilvppa yvmihcha hinla cho? achi 

tok. Mihma Elisha yvt, Silia i miko chia ho Chihowa yvt 
sa pisachi tuk oke, achi tok. 

14. Mihma Elisha ya i filvmmit ia mvt, 1 shahli ha im ona 
tok: mihma, Elisha yvt nanta ho chim achi tuk oh cho? im 
achi tok. Mihma, Chi hlakofri pulla chi ka vm anoli tuk 
oke, achi tok. 

15. Atuk osh onna ma yakohmi tok, nantvnna sukko ho 
ishi cha, oka okuchi mvt, nashuka ya ompohomo na illi tok: 
mihma Hasael vt vlhtobvt miko tok. 

16. Mihma Islael į miko Ahab ushi Cholam vt miko tok 
afummi ont ishit tahlapi ho, Chehoshafat vt. Chutah i miko 
atuk o, Chutah i miko Chehoshafat ushi Cheholam vt miko 
tok. 

17. Miko mrt, afommi pokoli tuchina akucha tuklo tok ; 
atuk osh afummi untuchina ho Chelusalem a ahantut miko 
tok. 

18. Mihmvt Ahab in chuka achufa yvt yumohmi tuk a 
chohmit, Islael 1 miko vhleha 1 hina yako a nohowa tok; 
Ahab ushetik ak osh tekchi yatuk oķa: micha Chihowa 
itikba ya nana ik achukmo kak o yvmohmi tok. 

19. Yohmi kia Chihowa yvt in tishu Lewi atok pulla, 
yvmma, micha im vlla vhleha ha nitak moma ka pvla ihima 
he, miha tuk mak osh, Chutah ya chukillissvchi ik bunno 
tok. 

20. I nitak o Etom vt Chutah ibbak i nutaka tuk vt i 
filummit 1 sanali cha, ilap akinli 1 miko ya mikochi tok. 

21. Yohmi ho Cholam, micha itichanvlli moma aiena kvt 
Sai ya ona tok: atuk osh ninak o wakaya cha, Etom okla, 
micha itichanvlli kupituni vhleha aiena kvt afolubli tuk a issot 
kanchi tok; mihma okla hvt yihlepvt im vlhtipo puta ka 
ona tok. 

22. Yobmi kia Etom vt Chutah ibbak 1 nutaka tuk vt i 
filvmmit i sanali tok vt himak nitak a moma hoke. Yolmi 
ma Libnah vt mih makinli ho 1 filvymmit 1 sanali tok. 

23. Mikma Cholam nana akaniohmi tok inla kvt, micha 
nana yumihchi tok moma kvt Chutah į miko vhleha i nitak 
holisso ha 2 holisso keyu cho? 

24, Mihmvt Cholam vt iki vhleha takla nusi mvt, iki 
vhleha takla Lewi in tumaha ha a hollohpi tok: mihma ushi 
Ahasiah vt vlhtobvt miko tok. 

25. Islael 1 miko Ahab ushi Cholam vt miko tok afummt 
ont isht auahtuklo ho, Chutah i miko Cheholam ushi Ahasiah 
vt miko tok. 

26. Ahasiah vt miko mvt, afummi pokoli tuklo akucha 
tuklo tok; atuk osh afummi achvfa ho Chelusalem a ahan- 
tvt miko tok: micha ishki hohchifo kvt Ahlaliah yosh Islael 
i miko Omli ushetik atok. 

27. Mihmvt Ahab in chuka achvfa i hina yak 0 a nohowa 
cha, Ahab in chuka achvfa yatuk a chohmit, Chihowa itikba 
ya nana ik achukmo kak ọ yvmohmi tok: Ahab in chuka 
achvfa ya ai itawaya yatuk okvt. 

28. Mihmvt Ahab ushi. Cholam a takla ivt Sila 1 miko 


Hasael a Lamolh-kileat a ai itibit ona tok; mihma Silia 
hatak vhleha hvt Cholam a nvhli tok. 

29. Mihma miko Cholam vt Silia i miko Hasael a itibi 
ma, Lamah ya Silia hatak vhleha hvt a nvhli tuk a, Chesleel 
ak o ont ai ile hlakofficha chi hosh falamvt ia tok: mihma 
Chutah 1 miko Cheholam ushi Ahasiah vt, Ahab ushi Cho- 


lam vt abeka hatuk oka, pisvt Chesleel a ona tok. 


C ELASP BA JLX: 


IHMA. hopaii Elisha yvt hopaii ushi vhleha achufa ka 
hoyo mvt, Ish vskofvchi cha, kotoba bila vihto iluppa 
ish jeshi cha, Lamolh-kileat a ish iashke: 

2. Atuk osh yvmma ish onakmut, Nimshi ushi Cheho- 
shafat 2 ushi Chehu ya ont ish pisashke; micha ish iba 
chukowakmvt, itibapishi vhiecha ai ititakla ya ish wakayvchi 
cha, aboha anukaka fehna ka isht ish onashke: 

3. Yohmikmvt kotoba bila vihto yash ish ishi cha, 
noshkobo ha ish on hlatvblashke, micha, Chihowa yvt 
yak achishke, Islael a ish i miko yachi ho na chi ahum- 
mi lishke, ish achashke: yohmikmvt okhissa ya ish tiwi 

cha, ish malelashke, micha ish hikia he keyu, im achi 
tok. 

4. Mihma hatak himita, hopaii hatak himita Wa osh 

Lamolh-kileat a ia tok. 
5. Atuk osh ona ma, tushka chipota i kvpitvni vhleha 
hut chieya tok: mihma, Kvpitvni chia ha anumpa ishit chim 
aya lishke, 'achi tok. Mihma Chehu vt, E moma ka pi 
katima kak o? achi tok. Mihma, Chishno yá, kvpitvni 
ma! achi tok. 

6. Mihma wakaya cha, aboha ya ont chukowa tok; mihma 
bila yash noshkobo ha on hlatvbli tok; micha, Islacl in Chito- 
kaka Chihowa yvt yak achishke, Chihowa im okla Islacl a 
ish 1 miko yachi ho na chi ahummi lishke. 

7. Mikma chi shahli Ahab in chuka achvfa ya issot ish 
kancha chi hoke; yohmi na an tishu vhleha, hopaii puta im 
issish, micha Chihowa in tishu moma im issish atuk a 
Chesebelibbak ako a hoyot ilaiokha la chi hoke. 

8. Yohmikma Ahab in chuka achvfa okluha kvt illit taha 
chi hoke; mikma Ahab immi, vlla nakni, micha yuka, micha 
yuka issa aiena hosh Islael aiasha ka, ishit kanchi la chi hoke: 

9. Micha Ahab in chuka achifa ya Nebat ushi Chelo- 
boam in chuka achvfa yatok a chohmichi la chi hoke, micha. 
Ahichah ushi Baasha in chuka achvfa yatok a chohmichi la 
chi hoke. 

10. Mikma ofi puta kvt Chesebel a Chesleel i yakni ya 
ai vpakma, hohpi vt iksho ka hi oke, im achi tok. Mihmvt 
okhissa ya tiwi cha, maleli tok. 

11. Mihma Chehu vt kohchvt 1 shahli in tishu vhleha ha 
im ona tok: mihma achufa kvt, Achukma hoh cho? nanta 
katiohmi ho tasimbo ilupput chim vla cho? im achi tok. 
Mihma, Hatak, micha im anumpa ha hysh ithaiyanushke, 
im achi tok. 

12. Mihma, Ahli keyú; pim anoli, e chim asilhhvshke, 
okla acħi tok. Minma, Yakohmichit, micha yakohmichit 
vm anumpulit, Chihowa yvt yak achishke, Islael ish 1 miko 
yachi ho na chi ahvmmi lishke, achishke, achi tok. 

13. Mihma okla tushpvt hatak vt i nafohka aiyukali ka 

atuya. pakuaka ya i patali cha, ishitpufa olachit, Chehu ut 
mikoshke, achi tok. 

14. Yohmi ho Nimshi ushi Chehoshafat a ushi Chehu vt 
anampa luma ikbit Cholam a i sanali tok: (yohmi ka Silia 
1 miko itikba ya Cholam, micha Islael moma aiena kvt 
Lamolh-kileat a atonit asha hatok. 

15. Amba Cheholam vto Silia i miko Hasael a itibi ma, 
Silia hatak vhleha hut nuhli tuk a, ile hlakofñcha chi hosh 
falamvt Chesleel a ia tuk atok.) Mihma Chehu vt, Huchim 
anukfila hokma, hlakoffi achvfa kia tumaha ha kohchut ivt 
Chesleel a ont tk at anolo kashke, achi tok. 

16. Mihmvi Chehu vt om binili cha, Chesleel pila ha it 
tok; Cholam vt yummak 0 itonla, hatuk oka. Mihma Chu- 
talh i miko Ahasiah vt Cholam a pisvt ona tuk atok. 

17. Mibma Chesleel aboha kvilo chaha paknaka ya hatak 
hopokoyo yut 9 hikia tuk vt Chebu in tushka aya aclhufa 
yrt minii na pisa mvt, Tushka aya achvfa ya pisa lishke, 
achi tok. Mihma Cheholam vt, Issuba ombinili achvfa isli 
isht cha, ish pila na ont afamvt, Achukma hoh cho? im 
achashke, achi tok. 

18. Milima issuba ombinili yvt ivt ont afama cha, Miko 
vt yak achishke, Achukma hoh cho? achi tok. Mihma 
Chehu vt, Achukma ya nanta ishit chi aħalaia hosh? ful- 
lotet vm ashaka pila 14, achi tok. Mihma hatak hopokoyo 
yash osh, Anumpa shali vt ım ona tuk kia, ik falamoshko, 
achi tok. 

19. Mihma issuba ombmili atukla ho pila na im ona 
mrt, Miko vt yak achishke, Achukma hoh cho? achi tok. 
Mihma Chehu vt, Achukma ya nanta ishit chi ahalaia hosh ? 
fuilotot cm ashaka pila iá, achi tok. 

20. Mibma batak hopokoyo yut anolit, Im oma hokak osh, 
ik falamoshke; mikma-tihleli ket Nimshi ushi Chebu tihfeli 
ak o chohmishke; tasimbo chohmit aiyimita hoslr tihlela he 
bano chatuk okrtt, achi tok. 

21. Mihma Cheholam vt, Shalichi, achi tok. Mihma im 
itichanuhi ya shalichi tok. Mihma Islael i miko Cheholam, 
micha Chutah : miko Ahasiah itatuklot im itichanthi bika 

= om binili cha, Chehu ya afamyt ia tuk osh Chesleel hatak 
Nabolh im osapa ak o ahayuchi tok. 

22, Atuk osh yakohmi tok, Cheholam vt Chehu ya pisa 
mvt, Chehu ma! achukma hoh cho? achi tok. Mihma, 
Achukma yvt nanta hosh ? chishki Chesebel vt ahaui, micha 
ishtahullo laua kvt yakohmi felina ka? achi tok. 

23, Mihma Cheholam vt fulullichi mvt, maleli tok; micha 
Ahasiah ya, Haksichi yoke, Ahasiah ma! im achi tok. 

24. Mihma Chehu vt im ititanampo ya ai okluhvchit 
shebli mvt Cheholam a shakba ititakla nvhli ma, oski 
naki vt chukush 2 ont kohcha na im itichanvlli ya itula 
tok. 

25. Mihma im itichanvlli 1 kupituni Bitka ya, Ish ishi 
cha, Chesleel hatak Nabolh im osapa ya ish pilashke: vno, 
micha chishno il itatuklo kvt on chieyvt iki, Ahab a jakaiyut 
il aya ma, naweki yakohmi ka Chihowa yvt onochi tok a ish 
ithaiyanashke : 

26. Nabolh im issish, micha ushi vhleha im issish aiena 
ka pilashash pisa li tuk keyu cho? Chihowa yvt achishke; 
atuk osh osapa ilvppa a chim atobbi la chi pulla hoke, 
Chihowa yvt achishke. Yvmohmi hoka himak a Chihowa 
im anumpa hatuk mak o ishi cha, osapa ya pilá, im achi tok. 

27. Amba Chutah į miko Ahasiah vto pisa mvt, osapu- 
shi chuka hina ya maleli tok: mihma Chehu vt jakaiyvt 
hliohli cha, Yvmmakmá, achi tok. Atuk 0 im itichanulli 
foka na Ku oiyvt atia, yommvt Ibleam bilika talaia ka a 
nuhli tok: mihma malelit Mekitto ya ona cha, yummak o 
ai illi tok. 

28. Mihma in tishu vhleha hvt itichanvlli fohkit Chelusa- 
Jem a isht ona cha, im ahollohpi ya iki vhleha takla Lewi m 
tumalia hak o a hohpi tok. 

29. Mihma Ahab ushi Cholam vt miko tok afemmi ont 
isht auahchvfa ho, Ahasiah vt Chutah ya i miko tok. 

30. Atuk o Chehu vt Chesleel a vla ka, Chesebel vt 
haklo tok; mihmvt nashuka ya anchahli mvt, noshkobo ha 
shemuchi cha, okhissushi ya pit vtaya tok, 

31. Atuk osh Chehu vt holihta okhissa ya ant chukowa 

ma, Simli vt į shahli ha vbi mvt, im achukmaka tok o? 
achi tok. 

32. Mihma nashuka ya akachakalichit okhissushi ya pit 
pisa mvt, Kuta hosh svbafoka cho? kuta? achi ma, tishu 
tuklo, tuchina kanima hosh et vtaya tok. 

33. Mihma, Aka et ho pilå, achi tok. Mihma okla 'aka 
et pila tok: mihma im issish kaniohmi kvt aboha, micha 
issuba puta aiena ka ọ fimimpa tok; mihma yakni ya ahuh- 
lichi tok. 

34. Atuk osh ont chukowa cha, impot ishko tok: micha, 
Oh ia cha, choyo kalakshi ilvppa ont ho pisa cha, ho hohpi; 
miko ushetik oka, achi tok. 

35. Mihma okla hohpit ia tok; yohmi tuk kia nashkobo 
foni, micha iyi, micha ibbak pvtha aiena ak illa ho ahayuchi 
tok. 
36. Mihmvt okla falamyt ant im anoli tok: mihma, Ilvp- 
pak osh Chihowa im anumpa hoke, yumma Tishbeh hatak 
Elichah ya tohno na anumpulit, Chesleel 1 yakni ofi puta 
kvt Chesebel a ai vpa chi hoke : 

37.. Mikma Chesebel haknip illi vt yvlhki chohmit yakni 
paknaka Chesleel 1 yakni ya aiasha chi hoke; yohmikma, 
Ilvppvt Chesebel oke, acha he keyu, achi tok mak oke, 
achi tok. 


CHAPTA X. 


THMA Ahab vt ushi pokoli untuklo hosh Samalia ya 

asha tok. Mihma Chehu vt Samalia ya pit holissochit, 

Chesleel kvpitvni vhleha, asunonchi vhleha, micha Ahab im 
vila hofantichi vhleha aiena ka pit i pilot, 

2. Himak a holisso ilvppvt hvchim ona makinlikmvt, huchi 
shahli ushi vhleha hvt hvchi takla asha, micha itichanvlli 
puta, micha issuba puia, micha tumaha holihta kvllo, 
micha tumup aya isht im vlhtaha aiena kvt hvchim asha 
hokvt; 

3. Hvchi shahli ushi vhleha ha achukma i shalli, micha 
a yvmohma he. vlhpiesa 1 shahli kak o hvsh ahayuchi cha, 

Y 

iki im aiombinili holitompa ya hush biniliehi cha, huchi 
shahli in chuka achufa ya hush im itibashke, achi tok. 

4. Mihma okla nukshopa kvt atampa fehma mot, Yakeh! 
miko tukio kvt itikba ik hielo tok; yohmi ka katiohmi kak 
osh pishno vto e hiela himla cho? achi tok, 

5. Mihma miko in chuka achufa pehlichi, micha tumaha 
ha pehlichi, micha asunonchi vhleha, micha vlla kofantichi 
vhleba aiena kash osh Chehu ya anumpa piti pilut, Chin 
tishu vhleha pia hoke, micha nana ho ish pi mibakma, moma 
e yvmihcha chi hoke; hatak nana kia e mikocha he keyu 
hoke: chishno vt.ish pisa kvt chim vlhpiesa kak osh ish 
yvmihehaskke, achi iok, 

6. Yohmi ma.atukla ma holisso pit 1 họlissochit, Uno 
huchia hokmvt, micha vm anumpa ha hush haklo hokmvt, 
huchi shahli ushi hatak vhleha noshkobo ha ishit, onnaha 
himak a chohmi fokakma Chesleel a isht hvs sum vlashke, 
achi tok, (Yobmi ka miko ushi vhleha hut pokoli untuklo 
hosh tvmaha yumma hatak hochitoka vhleha yosh hofantichi 
tuk a takla aiasha tok.) l 

7. Atuk o yakohmi tok, holisso hut im ona ma, miko ushi 
vhleha ha hatak pokoli untuklo ho wbi cha, noshkobo ha 
kishi apitta mvt, Chesleel pit 1 pila tok. 

8. Mihma anumpa shali vt ant im anolit, Miko ushi vhleha 
noshkobo hg isht vleshke, achi tok. Mihma, Holibta okhissa 
achukowa yak o itvnaha tuklo ho hvsh ashachashke, mikma 
asha na onnashke, achi tok; 

9. Àtuk osh yakohmi tok, onnahinli ma, kohchvt ont 
hikia cha, okla moma ka, Aivlhpiesa. hvchia hoke; yakeh! 
vno ak òsh a. shahli ha i sanalit anumpa luma ikbit vbi 
li tuk oke; amba kuta hosh Hvuppa moma ka vbi tuk oh 
cho? 

10. Yvmohmi hoka Chihowa im anumpa hvt, yommvt 
Ahab in chuka .achufa ya Chihowa yvt nana ahanchi tok 2 
nana achvfa kia aka itula he keyu ka hvsh ithaiyanashke ; 
Chihowa yvt in tishu Elichah ya tohno na anumpuli tok 
mak osh yvmihchi tuk oka, achi tok. 

11. Micha Chehu vt Ahab in chuka achvfa Chesleel a 

asha tuk, micha hatak i holitompa vhleha moma, micha i 
kana vhleha, micha naholitompa isht im asha vhleha aiena 
ka vbit tahli cha, achvfa kia ik i hlakoffecho tok. 

12. Mihma wakaya cha, ia mvt, Samalia ya ona tok: 
atuk osh hina takla Belh-eket-haloim a hikia mvt, 

13. Chehu vt Chutah 1 miko Ahasiah itibapishi vhleha 
ha pisa cha, Kuta hvchia hoh cho? achi tok. Mihma, Aha- 
siah itibapishi vhleha pia hoke: micha miko im vlla vhleha, 
micha choyo miko im vlla vhleha aiena ka il aiokpucha chi 
hosh il ia hoke, achi tok. 

14. Mihma, Okchaya ho oh ishi, achi tok. Mihma ok- 
chaya ho okla ishi cha, kvli hofobi Belh-eket talaia ya hatak 
pokoli ushta akucha tuklo ho ai vbi tok: achvfa kia ik 
hlakoffecho tok. 

15. Atuk osh yvmma uttut ia mvt, Lechab ushi Cheho- 
natab vt afamvt minti na pisa cha, aiokpvchi tok: mihmvt, 
Sa chukvsh vt chi chukush 2 im vlhpesa ka, yemma chiyuh- 
mi hosh chi chukvsh vt vlhpesa cho? achi tok. Mihma 
Chehonatab vt, Yohmishke, achi tok. Yohmi hokmvt, 
chibbak a is svmashke, achi tok. Mihma ibbak a ima tok: 
mihma ishi cha, halvllit itichanvlli yash fohki tok. 

16. Mihmvt, Si awant ia cha, Chihowa ya amosholit im 
antia li ka pisá, achi tok. Yohmi ho itichanvlli ya okla ibai 
om binilichi tok. 

17 Atuk osh Samalia ya ona mvt, Chihowa im anumpa, 
yvmma Elichah ya im anumpuli tok mak o, Samalia ya 
Ahab vt im asha tuk a vbit ont taiyahli tok. 

18. Micha Chehu vt okla moma ka itumahli cha, Ahab vt 
Baal a in toksvli iskutenosi tok a, amba Chehu vto in tok- 
suli fehna chi hoke. 

19. Yvmohmi hoka himak a Baal i hopaii moma, in tishu 
moma, micha i naholitompa isht asha moma ka hvs sum 
itunahlashke; achvfa kia iksho kyt iksho kashke; nan vbit 
isht aiokpvchi chinto ho Baal a isht im vtta la chi hoka: 
kvna kia ikshokmvt, okchaya he keyu hoke, im achi tok. 
Yohmi kia Chehu vt Baal im antia vhleha ha vbit tahla chi 
hosh 1 kostini hatuk oke. 

20. Mihma Chehu vt, Baal a im itvnaha holitopa yo hush 
apesashke, achi tok. Mihma okla apesa tok. 

21. Mihma Chehu vt Islael yakni moma ka a hoyo tok: 
yohmi ho Baal im antia vhicha hvt vlot, hatak achvfa kia ik 
lo hosh anta kut iksho tok. Mihmvt Baal in chuka ya okla 
chukowa tok; mihma Baal in chuka yvt alotvt in tvnnvp 
vttvt ia kvt in tvnnvp a ona tok. 

22, Mihma nafohka aiasha apistikeli ya, Baal im antia 
moma ka nafohka isht 1 kohchá, im achi tok. Mihma nafohka 
ya isht 1 kohcha tok. 

23. Mihma Chehu, micha Lechab ushi Chehonatab ita- 
tuklot Baal in chuka ont chukowa cha, Baal im antia vhleha 
ha, Hvsh hoyashke, micha Chibowa in tishu vhleha hvt ik- 
sho ho, amba Baal im antia whicha kak bano ka hvsh pisash- 
ke, im achi tok. 

24. Atuk o nan vbit isht aiokpvchi, micha na hukmit isht 
aiokpvchi im issa chi hosh okla chukowa tok; mikma Chehu 
vt yemma hatak pokoli untuchina hosh kocha į hieli cha, 
Hatak g isht vlvt hvch ibbak fohki Ji tuk a hatak kanima 
hosh hlakofikma, im ilhfiopak vt im ilhfiopak a vlhtoba chi 
hoke, achi tok. 

25. Atuk o yakohmi tok, na hukmit isht aiokpuchi im 
issa kvt ont tahli mvt, Chehu vt anumpa ahlichi vhleha, 
micha itichanvlli kvpitvni vhleha ha, Ho chukowa cha, oh 

vbi; hatak achufa kia ik kohcho kashke, im achi tok. Mih- 
ma bvshpo falaia isht vbit tahli tok: mihmvt anumpa ahli- 
chi vhleha, micha itichanulli kvpitvni vhleha hut kocha pila 
mvt, Baal im aboha tumaha ha ona tok. 

26. Mihmvt Baal im aboha 1 naholbut toba hiohli ya okla 
ishit a kohcha cha, hukmi tok. 

27. Mihmrvt Baal holbvi toba ya okla kinvi mvt, Baal im 
aboha ya okla kincfhi cha, apotaka chuka puta ikbi toka 
himak nitak 2 moma hoke. 

28. Yakohmichi hosh Chehu vt Baal a Islael a ai ishit 
kanchi tok. 

29. Yohmi kia Nebat ushi BA vt nan ashvchit 
Islael a ashvchechi tok, yummvyvt tali holisso lakna wakushi 

tuklo Behlel a hikia, micha Tan a hikia itatuklo ka iki 
filummo tok. 

30. Mihma Chihowa yvt Chehu ya, Ta tikba ya aivihpiesa 
mak o yvmohmit ish achukmali tuk, micha sa chukvsh nuk- 
foyuka tuk moma mak o Ahab in chuka achufa ya ish yv- 
mihchi hokvt, vlla vhleha aiitishali ont aiushta kvt Islael im 
aiombinili holitompa ya chim ai om binila hi oke, im achi 
tok, 

31. Yohmi kia Chehu vt ahah! ahnit chukush ai oklu- 
huchit Islael in Chitokaka Chihowa i nan vlhpisa ha ik a 
nowo tok: Cheloboam vt nan ashuchit Islael a nan ashuche- 
chi tok a ik 1 filummo tok. 

32. Nitak yvmma foka ma Chihowa yut Islael a atikko- 
nuffit isht ia tok; mihma Hasael vt Islael im aivhli afullota 
moma, 

33. Chatan a vttut.hushi akohchaka pila sa hosh, Kat okla, 
micha Luben okla, micha Manasseh okla, yvmmvt Kileat 
yakni moma, Aloe, yummvt Anon okhina bilika talaia ka 
vitut ia hosh, Kileat, micha Bashan aiena ka fahama tok. 

34. Mikma Chehu nana akaniohmi tok inla kvt, micha 
nana yvmihchi tok moma kvt, micha nana ai im aiahli tok 
moma aiena kvt Islael i miko vhleha 1 nitak holisso ha a 
holisso keyu cho? | 

35. Mihma Chehu vt iki vhleha ha takla nusi tok; mihma 
amalia ak o okla a hohpi tok: mihma ushi Chehoahas vt 
vihtobut miko tok. 

36. Mihma Chehu vt Samalia ya ahantut Islael a i miko 
tok nitak moma kvt afummi pokoli tuklo akucha untuchina 
tok, i 


CHAP TAK! 


TUK o Ahasiah ishki Ahlaliah vt ushi vt illi na pisa mvt, 
wakaya cha, miko ishtatiaka moma ka vbit tahli tok. 

2. Yohmi kia miko Cholam a ushetik, Ahasiah ya in tek 

Chchosheba yut Ahasiah ushi Choash a, miko ushi vhlcha 

illit taha ka, a kohchit lumvt ishit kunia tok; yumma, micha 

pishechi itatuklo ka aboha anusi ya a kohchit Ahlaliah ya 
okla in luhmi na ik illo tok. 

3. Mihma lumrt takla Chihowa in chuka ahanta na afum- 
mi hannali tok: mihma Ahlaliah vt yakni ya i miko tok. 

4. Atuk 0 afummi ont isht untuklo ma, Chehoiata yvt 
pit hoyot atoni, micha anumpa ahlichi aiena tahlepa puta i 
kupituni vhleha ha Chihowa in chuka ya isht vla cha, nana 
itim apesvt, Chihowa i chuka ya anumpa kvllo ya aiil onochg; 
chi mvt, miko ushi ya pisachi tok. 

5. Micha im apesvt, Anumpa hush aiahlicha chi ket ilvp- 
pak oke; ont hvsh atuchina kvt nitak hullo ya hvsh chukowa 
cha, miko im aboha aiatoni apistikeli hvchia hachi hoke. 

6. Mikma ont atuchina kvt Su holihta okhissa ya hiela 
chi hoke; mikma ont atuchina kvt anumpa ahlichi ashaka 
holihta okhissa ya hiela chi hoke: yohmi hosh aboha aia. 
toni yash hvsh apistikeli cha, okla ha hush kanvllicha chi 
hoke. 

7. Yohmi kvt nitak hullo ya kashapa tuklo hosh hesh 
kohcha moma kvt Chihowa in chuka aiatoni ya miko vt anta 
ka hvsh apistikela chi hoke. 

8. Micha hatak moma kvt nahalupa ieshi bieka hosh miko 
ya hvsh afolubla chi hoke: mikma kuna hosh a baivlli ka 
vlakmvt, illashke; micha miko vt kohoncha, micha ant chu- 
kohowa ka hush apehashke, achi tok. 

9. Mihma tahlepa puta i kupituni vhleha hvt naholitom- 
pa isht vtta Chehoiata yvt apihisa tuk moma mak o yumih- 
chi tok: mihmvt hatak vt in tyshka aiyukali kvt nitak hullo 
ya chukowa hetuk, micha nitak hullo ya kohcha hetuk aiena 
ka ishi cha, naholitompa isht vtta Chehoiata ya im vla tok. 

10. Mihma tahlepa puta i kvpitvni vhleha ha naholitompa 
isht vtta yash osh miko Lewi in tvbi tuli halupa ontula puta, 
micha in telihpa puta Chihowa in chuka ai asha tuk a ima 
tok. 

11. Mihma anumpa ahlichi vt nahalupa ieshi bieka hosh 
miko ya afolublit chuka chukbika ishtimpakimma vttvt ia 
hosh, chuka vihfubekimma chukbika ya ona mvt, alta, micha 
chuka ya i bilika ka hicli tok, 

12. Mihma miko ushi yash ishit kohcha mvt, bita ha om 
biteli cha, nan isht atokowa ya ima tok: mihma okla miko- 
chi cha, nan ahvmmi tok: mihmyt ibbak a okla itabolichi 
mvt, Miko vt okchayashke, ahanchi tok. 

13. Atuk ọ Ahlaliah vt anumpa ahlichi, micha okla aiena 
kvt shakapa ka haklo mvt, okla ha im onvt Chihowa in chu- 
ka ya ona tok. 

14. Micha pisa ma, yakeh! a yvmohmi chatuk mak o, 
miko vt ahikia paknaka ya hikia ma, kupituni vhleha hash 
osh, micha ishit pufa olachi puta kvt miko ya bilika hieli 
ma, okla moma kyt nayukput ishit pufa olahanchi tok. Mih- 
ma Ahláliah vt i nafohka ya hlilv mvt, Anumpa luma ik- 
bit miko i sanali yoke, anumpa luma ikbit miko 1 sanali yoke, 
achi tok. 

15. Mihma naholitompa isht vtta Chehoiata yut tahlepa 
puta i kvpitvni vhleha, tushka chipota pehlichi vhleha ha į 
mihvt, A baivlli ka ho kohchi; mikma kuna hosh iakaiyak- 
ma, bvshpo falaia ya isht illichi, im achi tok. Naholitompa 
jsht vita yash osh, Chihowa in chuka ya ik ai ilo kashke, 
achi hatuk oka. 

15. Mihma ibbak ishit potolit okla ishi tok; mihma issuba 
puta kv$ miko im aboha ai vla chatuk hina yak oja tok; 
mihma yvmmak o ai illichi tok. 

17. Mihma Chehoiata yyt Chihowa ya, micha miko, micha 
okla aiena ka nan iiim apesvchi ho Chihowa im okla bachin 
tok; micha miko” ya, micha okla ha itim apesvehi- akinli 
tok. 

18. Mihma yakni ya okla moma kvt Baal im aboha ona 
cha, kinvfli tok; micha im alta puta, micha 1 naholbvt toba 
puta aiena. ka boshullichit tahli myt, Baal naholitompa isht 
ìm vtta Mattan a alta puta itikba ya ai vbi tok: mihma na- 
holitompa isht vtta yash osh Chihowa in chuka ya apesvchi 
puta ka atokoli tok, 

19. Mihmvt tahlepa puta 1 kvpitvni vhieha, micha nan 
atoni, micha anumpa ahlichi vhieha, micha yakni ya okla 
moma ka ishi tok; mihma miko ya Chihowa ja chuka ya 

okla ai ishit anumpa ahlichi i holihta okbissa hina yak ọ 

minti hosh miko in chuka ya isht vla tok: mibma miko 
vhleha im aiombinili holitompa om binili tok. 

20. Mihma yakni yvmma okla moma kut nayukpa ma, 
tvmaha kvt nuktaiyala tok: mihma Ahaliah ya miko in 
chuka bilika ya bvshpo falaia yo isht ai illichi tok. 

21. Chehoash vt miko mvt, afummi untuklo tok, 


CHAPTA XII. 
HEHU vt miko tok afummi ont isht untuklo ho Chehoash 
vt miko tok; atuk osh afummi pokoli ushta ho Chelusa- 
jem a ahantvt miko tok: mihma ishki hohchifo kvt Sibiah 
yosh Bec-sheba yak o a minti atok. 

2. Mihma Chehoash vt i nitak moma kvt naholitompa isht 
vita Chehoiata yvt im abvchi takla kuno, Chihowa itikba ya 
aivlhpiesa kak o yvmohmi tok. 

3. Achahaka puta kak illa ho ishit ik kancho tok: okla 
hvt achahaka puta ka nan ai vbit isht aiokpvchi, micha na- 
balama a hukmi kvt imoma tok. 

4. Mihma Chehoash vt naholitompa isht asha vhleha ha, 
Nana hullochi tuli holisso moma, tuli holisso achukma yo 
Chihowa in chuka isht vla ka, kaniohmi ho im vihpisa tuk 
aiyukali in tuli holisso, micha hatak vt chukush nukfoyuka 
cha, Chihowa in chuka ya isht vla tuk tuli holisso moma ka, 
5. Naholitompa isht asha vhleha hvt hatak ithana aiyu- 
kali ka im jshashke; micha chuka yvt kanima yo akinafa ya 
ahayuchikmvt, isht aliskiachaske, im achi tok. 

6. Yohmi tuk kia Chehoash vt miko tok afummi ont ishit 
pokoli tuklo akucha tuchina ma, yakohmi tok, naholitompa 
isht asha vhlłeha hvt chuka akinafa yash ik aiiskiacho kisha 
tok. 

7. Yohmi ma miko Chehoash vt naholitompa isht vtta 
Chęehoiata, micha naholitompa isht asha vhleha aiena ka 
hoyo cha, Nanta katiohmi ho chuka akinafa yash hvch ik 
aiiskiacho kisha cho? Yvmohmi hokvt himakma hatak hvsh 
itikhana ya tuli holisso yo hech ik im ai esho hosh, amba 

chuka akinafa ya isht aiiskiacha chi bo hvsh bohlashke, im 
achi tok. 

8. Mihma naholitompa isht asha vhleha hyt tuli holisso 
ya okla ha im isha he keyu, micha chuka akinafa ya aiiskia- 
cha he keyu kvt vlhpesa ahni tok. 

9. Mihma naholitompa isht vtta Chehoiata yvt itombi ishi 
cha, onhlipa ya hlumbli mvt, alta ya apotolit Chihowa in 
chuka ont a chukowa ka ishtimpakimma in tvnnvp a talali 
tok: mihma naholitompa isht asha okhissa apistikeli vhleha 
hut, kuna hosh Chihowa in chuka ya tuli holisso isht via ka 
moma itombi yash apitta tok. 

10. Atuk osh yakohmi tok, itombi ya tuli holisso laua 
hosh ai vihto na okla pisa ma, miko 1 holissochi, micha na- 
holitompa isht asha pehlichi į shahli itatuklot vla mvt, tuli 
holisso Chihowa in chuka asha tuk a bahta apitta cha, kotih- 
na tok. 

11. Micha tvli holisso weki yash toksvli isht asha Chiho- 
wa in chuka apesvchi vhleha ibbak a fohki tok: mihma 
chuka ikbi vhleha, micha itabunni vhleha aiena Chihowa in 
chuka a toksvli tuk vhleha, 

12. Micha tvli pilesa vhleha, micha tuki atehlichi amm 
aiena ka isht im atobbi mvt, iti, micha tuli atehlahchi Chiho- 
wa in chuka akinafa isht atiskiacha chi ka ishit chumpa chi, 
micha chuka isht vlhtaha chi ka moma isht atobbi tok. 

13. Yohmi kia Chihowa in chuka ya tuli huta ampo, pula 
ishit tvptuli, ampo mahaia, ishit pufa, tvli holisso lakna aivlh- 
to, micha tuli huta aivihto aiena ka, tuli holisso Chihowa 
in chuka isht vla tuk a isht -kba he keyu tok. 

14. Hatak toksvli vhleha hak o ima he tuk okut; yohmi 
hosh Chihowa in chuka ya isht aiiskiachi tok. 

15. Micha toksvli vhleha ha ima chi ho, tuli holisso ya 
ibbak fohki kvt hatak yumma ik iti hotihno tok: aivlhpiesa 
kak o okla yvmihchi tuk oka. 

16. Hatak bika nan im okpvni isht vihtoba tuli holisso, 
-micha nan ashvchi isht vlhtoba tuli holisso aiena ka Chi- 
howa in chuka ya isht ik lo tok: naholitompa isht asha 
-immi hatok. 


298 II. KINGS, 


17. Mihma Silia 1 miko Hasael vt ivt Kalh a ont itibi 
cha, ishi tok; mihmvt Hasael vt Chelusalem a ont itiba chi 
hosh nashuka ya pit talali tok. 

18. Mihma Chutah 1 miko Chehoash vt nana hullochi 
puta iki vhleha, Chehoshafat, micha Cheholam, micha Aha- 
siah aiena, Chutah i miko vhleha hvt hullochi tok, micha 
ilap nana hullochi aiena, micha tuli holisso lakna moma 
Chihowa in chuka naholitopa aiasha asha na ahayuchi kvt, 
micha miko im aboha aiasha tuk a aleninchit ishi cha, Silia 
i miko Hasael a pit i pila tok: mihma Chelusalem 4 i filum- 
mit ia tok, 

19. Mikma Choash nana akaniohmi tok inla kyt, micha 
nana yvmihchi tok moma kvt Chutah į miko vhleha į nitak 
holisso ha a holisso keyu cho? 

20. Mihma in tishu vhleha hvt wakaya cha, į sanalit 
anumpa luma ikbi mvt, Choash a okvttahvt Silla atia Millo 
chuka ya a fahama tok. 

21. In tishu tuklo Shimealh ushi Chosacha, micha Shome 
ushi Chehosabat itatuklo kvt fahama na illi tok okvt; mih- 
ma iki vhleha ha takla Lewi in tvmaha ha a hohpi tok: 
mihma ushi Amasiah vt vihtobut miko tok. 


CHAPTA XIII 


HUTAH i miko Ahasiah ushi Choash vt miko tok 

afummi ont ishit pokoli tuklo akucha tuchina ho, Chehu 

ushi Chehoahas, vt Samalia ya vttvt Islael 21 miko tuk osh, 
avani auahuntuklo ho miko tok. 

. Mihmvt Chihowa itikba ya nana ik achukmo kak o 
ASS tok; micha Nebat vshi Cheloboam vt nan ashvchit 
Islael a ashvchechi tok ak o jakaiya tok; achvfa kia ik i 
filummo tok. 

3. Mihma Chihowa im ai į nukkilli yvt Islael a 1 sanalit 
libbi mvt, nitak moma ka Silia i miko Hasael ibbak fohki, 
micha Hasael ushi Benhatat a ibbak fohki tok. 

4. Mihma Chehoahas vt Chihowa ya im ilbvsha ma, Chi- 

howa yvt i haponaklo tok: Silia į miko vt ilbvshali hatuk 
o, Islael vt ilbvsha ka pisa tok okvt. 

- 5. (Mihma Chihowa yvt Islael a hlakoffichi ima tok; 
yohmi ho Silia okla ibbak a 1 nutaka tuk vt koheha tøk: 
micha Islael im vlla vhleha hvt chashpo atok chohmit im 
vihtipo puta ka aiasha tok. 

6. Yohmi kia Cheloboam in chuka achvfa yvt nan ashv- 
chit Islael a ashvchechi tok a ik i filvmmo tok; amba a 
nohowa tok; micha Samalia ya Ashelah ak kia hikia moma 
tok.) 

7. Okla ha Chehoahas a im ashanchi kyt issuba ombinili 
pokoli tahlapi, micha itichanvlli pokoli, micha hatak aka aya 
tahlepa sipokni pokoli illa tok oka: Silia i miko vt vbit tahli 
cha, lukfi yo bolit pushechi ka chohmichi tok oka. 

8. Mikma Chehoahas nana akaniohmi tok inla kvt, micha 
nana yvmihchi tok moma kvt, micha nan ai im aiahli tok vt 
Islael 1 miko vhleha 1 nitak holisso ha a holisso keyu cho? 

9. Micha Chehoahas vt iki vhleha ha takla nusi tok: 
mihma Samalia ak ọ a hohpi tok: mihma ushi Choash vt. 
vihtobvt miko tok. 

10. Chutah 1 miko Choash vt miko tok afummi ont ishit 
pokoli tuchina akucha untuklo ho, Chehoahas ushi Cheho- 
ash vt Samalia ya vttvt Islael a 1 miko tuk'osh afummi 
auahhannali ho miko tok. 

11. Micha Chihowa itikba ya nana ik achukmo kak ọ 
yvmohmi tok: Nebat ushi Cheloboam vt nan ashvchit Islael 
a ashvchechi tok achvfa kia ik į filvmmo hosh 2 nohowa 
tok. 

12. Mikma Choash nana akaniohmi tok inla kyt, micha 
nana yvmihchi tok moma kvt, micha nan ai im aiahli Chutah 
1 miko Amasiah ya isht itibi tok aiena kvt Islael i miko 
vhleha i nitak holisso ha a holisso keyu cho? 

13. Mihmvt Choash vt iki vhleha ha takla `nusi tok: 
mihma Cheloboam vt im aiombinili holitompa ya om binili 
tok; mihma Choash vt Islael i miko vhleha takla Samalia 
ak o a hollohpi tok. 

14. Mihma Elisha yvt abeka kvt abeka yumma isht illa 

chi hatok. Mihma Islael i miko Choash vt im ona cha, 
nashuka o wakayut yaiya mut, Aki ma! aki ma! Islael im 
itichanulli, micha issuba ombinili vhleha yoke, achi tok. 

15. Mikma Elisha yyt, Ititanampo, micha oski naki puta 
aiena ka ishi, im achi tok: Mihma ilitanampo, micha, oski 
naki puta aicna ka ishi tok, 

16. Mihma Islael i miko ya, Chibbak a ititanampo yash 
ishit halulli, im achi tok. Mihma ibbak a ishit halulli tok ; 
mihma Elisha yvt ilap ibbak a miko ibbak a potonli tok, 

17. Mihma, Okhissushi hushi akohchaka imma ya tiwi, 
achi tok. Mihma tiwi tok. Yohmi ma Elisha yrt, Husá, 
achi tok. Mihma husa tok. Mihma Elisha yut, Chihowa 
isht a hlakoffichi oski naki yoke, micha Silia isht im a hla- 
kofi oski naki yoke; Silia okla ha Afek a a fahamvt ish 
taiyahla chi hoka, achi tok. 

18. Mihmvt oski naki ya aiowá, achi tok. Mihma aiowa 
tok. Mihma Islael i miko ya, Yakni ya isht issó, im achi 
a Mihma hituchina ha isht isso mvt, issa tok. 

. Mihma Chitokaka immi hatak ash osh i nokowa mvt, 
TMIEN ha, keyukmvt hannali ha ish issa hetuk oke; yohmi 
hatuk okmvto, Silia ya fahamvt imaiyut ont ish lushumma 
hetuk oke; yohmi tuk kia himak ano hituchina ha illa ho 
Silia ya fahamrt ish imaiya chi hoke, achi tok. 

20, Atuk osh Elisha yvt illi tok; mihma okla hohpi tok, 
Atuk o Moab aya kanohmi kvt, afummi ant chukowa ma, 
yakni ya iba chukowa tok. 

21. Atuk ò yakohmi tok, hatak o okla hohpi hosh maya 
ma, yakeh ! aya achvfa ka okla pisà tok; mihmvt hatak ash 

lisha im ahollohpi ya pila tok: atuk o hatak ash osh ona 
cha, Elisha foni ya haleli mvt, fiopa cha, wákayvt hikia tok. 

22, Mikma Silia 1 miko Hasael vt Chehoahas vt ahanta 
nitak moma ka Islacl a ilbvshali tok. 

23. Yohmi tuk kia Chihowa yvt Eblaham, Aisak, micha 
Chekob aiena nan itim apesa yatok pulla hatuk mak osh i 
kanvt 1,nukhaklot filemvt 1 holhponayo hanta onochi cha, 
chukilissvchi. jk bvnno, micha itikba ya ai ishit ik kaucho 
kisha tok. 

24. Yohmi ma Sila i miko Hasael vt illi tok; mihma 
ushi Benhatat vt vihtobut miko tok. 

25. Mihma Chehoahas ushi Chehoash vt Hasael ushi 
Benhatat a, tumaha puta Hasael vt iki Chehoahas a itin 
tanampi hosh ibbak a a kohchit im ishi tok a, anonti ibbak 
a a kohchit im ishi tok: hituchina ha Choash vt imaiya cha, 


Islacl ia tumaha puta ka falvmmichit ishi tok. 

ppe 1 miko Chehoahas ushi Choash vt miko tok 
afummi ont atukla ho, Chutah 1 miko Choash ushi Ama- 
siah vt miko tok. 

2. Miko mvt, afummi pokoli tuklo akucha tahlapi tok; 
atuk osh afummi pokoli tuklo akucha chakkali ho Chelusa- 
lem a ahantvt miko tok; micha ishki hohchifo kvt Cheho- 
attan Chelusalem vtta yatok. 

3. Mihmvt Chihowa itikba ya aivlhpiesa kak 0 yvmolhmi 
tok; yohmi kia iki Lewi ya chohmi tok keyu; iki Choash 
vt nana a kaniohmi tok moma kak 0 yumohmi tok. 

4. Achahaka puta kak illa họ ishit ik kancho tok: okla 
hit achahaka puta ka nan ai vbit isht aiokpvchit, micha 
nabalama a hukmi kvt imoma tok. 

5. Atuk o yakohmi tok, apehlichika yvt kvllot ibbak 
fohka makinli hosh, in tishu vhleha iki miko ya vbi tuka 
vbi tok. 

6. Yohmi kia vbi tok whleha hash im vlla vhileba hano ik 
lecho ki tok: Moses i nan vlhpisa holisso ha a họlisso tok, 
yumma Chihowa yvt ai apesvt, Ulla ya iki vt vihtobut illa 
he keyu hoke, mikma iki ya vlla yvt vihtobut illa he keyu 
hoke; amba hatak vt ilap nan ashuchi tuk aiyukali kak osh 
isht illa hi oke, achi tok mak atok. 

7. Yummvt Etom hatak tahlepa sipokni pokoli ho hvpi 
okfa ha ai vbi cha, itin tanampi ka Sdah ya.ishi tok; 
micha Chokhlec! hochifo tok o himak nitak a moma 
hoke. 

8. Mihma Amasiah vt Islael i miko Chehu ushi Cheho- 
ahas a ushi Chehoash a anumpa shali pit in tihlelit, Ish 
minti na pi nashuka il iti pisashke, achi tok. 

9. Mihma Islael 1 miko Chchoash vt Chutah 1 miko 
Amasiah ya pit i pilvt, Bvfaha kuti Lebanon asha tuk 
vt chuahla Lebanon hikia tuk a pit i pilvt, Chisotek vt 
svso tekchi yachi ho ima, achi tok; atuk 0 nampoa nuk- 
shopa Lebanon vtta tuk vt bufaba kuti hash ahvhlichit 
akvchi tok. 

10. Etom a ish imaiya tuk 0 mvhli, mihma chi chukvsh 
vt vba chisht onvshke; isht ish ilauata cha, chin chuka ish 
ahantashke; nanta katiohmi ho ile nukowvchit antvt ishit 
hotopvt chishno, micha Chutah hvsh aienvt hvchi akuma 
hinla cho? achi tok. 

11. Yohmi kia Amasiah vt hakla he keyu tok; yumohmi 
hoka Islael į miko Chehoash vt ia tok; micha yvmma, mik- 
mvt Chutah i miko Amasiah itatuklo kvt Chutah imm- 
Belh-shemesh ak o nashuka ai iti pisa tok. 

12. Mihma Chutah vt Islael itikba ya akakoha tok; mih- 
mvt hatak vt yihlepvt im vlhtipo aiyukali ona tok 

13. Mihma Islael i miko Chehoash vt Chutah 1 miko 
Chehoash ushi Ahasiah ya ushi Amasiah ya Belh-shemesh 
a ai ishi cha, Chelusalem a ona mvt, Chelusalem holihta ya 
Eflaim holihta okhissa ya vttvt ia hosh chukbika holihta 
okhissa ona ka kubit tahlepa ushta ho kinvffi tok. 

14. Micha tuli holisso lakna, micha tuli hvta, micha nan 
aivlhto Chihowa in chuka, micha miko in chuka naholitopa 
aasha asha tuk moma, micha anumpa isht aiahlichi hatak 
halanli ya ishi cha, falamvt Samalia ya ona tok, 

15. Mikma nana akaniohmi inla ka Chehoash vt yumi- 
hinchi tok, micha nan ai im aiahli tok, micha Chutah i miko 
Amasiah ya kaniohmit itibi tok aiena kvt Islael 3 miko 
vhleha i nitak holisso ha a holisso keyu cho? 

16. Mihmvt Chehoash vt iki vhleha ha takla nusi cha, 
Samalia ako Islacl į miko vhleha ha takla a hollohpi tok: 
mihma ushi Cheloboam vt vlhtobvt miko tok. 

17. Atuk ọ Islacl 1 miko Chehoahas ushi Chehoash vt 

illi haya, Chutah i miko Choash ushi Amasiah vt afummi 
auahtahlapi ho okchayvt ahanta tok. 

18. Mikma Amasiah nana akaniohmi tok inla kvt Chu- 
tah į miko vhleha į nitak holisso ha a holisso keyu cho? 

19. Mihma Chelusalem asha tuk vt 1 sanalit anumpa 
luma ikbi tok: mihma malelit Lachish 2 ona tok: yohmi 
kia iakaiyachit pila cha, yummak o ai illichi tok. 

20. Micha issuba onochit okla isht vla tok: mihma iki 
vhicha ha takla Chelusalem Lewi in tvmaha hak o a hol- 
lohpi tok. 

21. Mihma Chutah okla moma kvt Asaliah ya yummvt 
afummi auahhannali ho ishi cha, iki Amasiali ya atobbichit 
mikochi tok. 

22. Miko ash osh iki vhleha ha takla nusi haya, Asaliah 
vt Elalh a ikbi cha, Chutah ya 1 falummichi tok. 

23. Chutah 1 miko Choash ushi Amasiah vt miko tok 
afummi ont isht auahtahlapi ho, Islael 3 miko Choash ushi 
Cheloboam vt Samalia ya vttvt miko tuk osh, afummi pokoli 
ushta akucha achvfa ho miko tok. 

24. Mihmvt Chihowa itikba ya nana ik achukmo kak ọ 
yumohmi tok: Nebat ushi Cheloboam vt nan.ashvcehit Islael 
a ashuchechi tok moma achvfa kia ik 1 filummo tok. 

25. Islael in Chitokaka Chihowa im anumpa in tishu 
Amittai ushi Chonah hopaii Kalh-hefe vtta ya tohno na 
anumpohonli tok mak y,Islael im aivhli Hamalh achukowa ya 
uttut ia hosh yakni patali okhvta ona ka falummichit ishi tok; 

26. Islael ilbvsha kvt palommi fehna ka Chihowa yet 
pisa tok oka: micha yuka, micha yuka keyu aiena kvt iksho 
tok, mihma Islacl apela yvt iksho tok oke. 

27. Micha Chihowa yvt Islael hohchifo ka vba shutik 
nutaka ya a kashoffit kancha he miha tok keyu: amba Chi- 
howa yet Choash ushi Cheloboam ibbak ak o ishit hlakoffi- 
chi tok. 

28. Mikma c heloboam nana akaniohmi tok inla kut, 
micha nana yumihcehi tok moma kit, micha nan ai im aiahli 
isht itin tanampi tok, micha kaniohmit Tamaskus, micha 
Hamalh, yummvt Chutah inmi hatuk o, falvminichit ishi 

cha, Islael a ima tok aiena.kvt Islacl i miko vhleha i nitak 
holsso ha a holisso keyu cho? 

29. Mihtvt Cheloboam vt iki vhleha Islael i miko vhleha 
ha takla nusi tok: mihma ushi Sachaliah vt vlhtobvt miko 
tok. 


CHAPTA XY. 


SLAEL i miko Cheloboam vt miko tok afummi ont ishit 

pokoli tuklo akucha untuklo ho, Chutah į miko Amasiah 
ushi Asaliah vt miko tok. 

2. Miko mvt, afummi auahhannali hatok; atuk osh afummi 
pokoli tahlapi akucha tuklo ho Chelusalem a vttvt miko tok: 
micha ishki Chelusalem vtta yosh hohchifo kvt Checholiah 
atok. 

3. Micha Chihowa itikba ya aivlhpiesa kak 0 yvmohmi 
tok; iki Amasiah a yumohmi tok moma kak o chohmi tok. 

4. Achahaka puta kak illa ho ishit ik kancho tok; okla 
hvt achahaka puta ka nan ai vbit isht aiokpvchit, micha na- 
balama a hukmi kyt imoma tok. 

5. Atuk o Chihowa yvt miko ya isso na leplosi vbi yosh 
ayvt nitak ai illi ka ont vhli cha, abeka ai vtta chuka ya ai 
vtta tok: mihma miko ushi Chohlam ak osh miko in chuka 
ya peblichit yakni ya okla ha nan im apihisa tok. 

6. Micha Asaliah nana akaniohmi tok inla kvt, micha nana 
yumihchi tok moma kvt Chutah i miko vhleha 1 nitak holisso 
ha a holisso keyu cho? 

7. Micha Asaliah vt iki vhleha ha takla nusi tok; mihma 
iki vhleha takla Lewi in tvmaha hako okla a hohpi tok; 
mihma ushi Chohlam vt vlhtobyt miko tok: 

8. Chutah 1 miko Asaliah vt miko tok afummi ont ishit 
pokoli tuchina akucha untuchina ho, Cheloboam ushi Sacha- 
liah vt Samalia ya vttut hushi hannali ho Islael a i miko tok. 

9. Micha Chihowa itikba ya nana ik achukmo kak o yv- 
mohmi tok; iki vhleha hvt yvmohmi tok ako chiyuhmi tok: 
Nebat ushi Cheloboam vt nan ashuchit Islael a ashuchechi 
tok a ik i filummo tok, 

10. Mihma Chabesh ushi Shallum vt i sanalit anumpa 
luma ikbi mvt, okla itikba ya a fabamvt illichi myt, vihtobvt 
miko tok. 

11. Mikma Sachaliah nana akaniohmi tok inla kvt, yakeh! 
Islael i miko vhleha i nitak holisso ha a holissoshke. 

12. Ilvppak osh Chihowa im anumpa Chehu im anum- 
pulit, Ulla vhleha ai itishali ont aiushta kut Islael im aiom- 
binili holitompa ya chim ai om binila hi oke, achi tok mak 
oke. -Atuk 0 yumohmi tok. 

13. Chutah i miko Ussiah vt miko tok afummi ont ishit 
pokoli tuchina akucha chakkali ho, Shallum vt miko tok; 
atuk osh hvshi achvfa ho Samalia ya vttut miko tok. 

14. Mihma Kati ushi Menahem vt Tisah ya vttut ivt Sa- 
malia ya ona cha, Chabesh ushi Shallum a Samalia ya a fa- 
hamvt illichi cha, vihtobut miko tok. 

15. Mikma Shallum nana akaniohmi tok inla kyt, micha 
miko į sanalif anumpa luma ikbi tok aiena kyt, yakeh! Is- 
lael i miko vhleha i nitak holisso ha a holissoshke. 

16. Yohmi ma Menahem vt Tisah vttvt ia tuk osh, Tifsah, 
micha yumma ajasha tuk moma, micha aivhli moma ka issot 
kanchi tok: ik in tiwo tuk ak o issot kanchi tok: micha 
choyo vila shanii moma ka patuffi tok. 
| 17. Chutah 1 miko Asaliah vt miko tok afummi ont ishit 

pokoli tuchina akucha chakkali ho Kati ushi Menahem vt 
Islael a i miko tuk osh afummi pokoli ho Samalia ya vttut 
miko tok. 

18. Mihmvt Chihowa itikba ya nana ik achukmo kak o 
yumohmi tok; 1 nitak moma ka Nebat ushi Cheloboam vt 
nan ashvchit Islael a ashvchechi tok a iki filummo tok. 

19. Mihma Assilia 1 miko Pul vt yakni ya ant in tanampi 
tok; mihma Pul ibbak vt ibafoyuka cha, apehlichika ya 
kullochit ibbak a fohka chi ho, Menahem vt tuli huta talent 
tahlepa sipokni achyfa ho ima tok. 

20. Mihma Menahem vt Islael a hatak holitopa imi layak 
chito vhleha moma ka tuli huta shekel pokoli tahlapi aiyu- 
kali ho Assilia 1 miko ima chi kvt onochit i hoyo tok. 

21. Mikma Menahem uana akaniohmi tok inla kvt, micha 

' X 

nana yumihehi tok moma kut Islael 1 miko vhleħa i nitak 
holisso ha a holisso keyu cho? 

22. Micha Menahem vt iki vhleha ha takla nusi tok: 
mihma ushi Pekahiah vt vihtobut miko tok. 

23. Chutah } miko Asaliah vt miko tok afummi ont 
ishit pokoli tahlapi ho Menahem ushi Pekahiah vt Samalia 
ya vttvt Islael a į miko tuk osh afummi tukio ho miko 
tok | 

24. Mihmvt Chihowa itikba ya nana ik ackukmo kak œ 
yvmohmi tok: Nebat ushi Cheloboam ut nan ashuchit IslaeE 
a ashvehechi tok a ik 1 flvmmo tok. 

25. Mihma im itichanvlli kepitoni Lemalah ushi Pekah 
vt 1 sanalit anumpa luma ikbi cha, Samalia ya miko in chuka 
aboha chaha kullo ya, yumma, micha Akob, micha Alieh 
aiena ka a fahamvt vbi tok; mihma Kileat hatak pokoli 
tahlapt ħosh Pekah ya apeba tok; mihma Pekahiah ya 
illichi mvt, vihtobut miko tok. 

26. Mikma Pekahiah nana akaniohmi tək inla kvt, micha 
nana yumibehi tok moma kvt, yakeh! Islael t miko vhleha 
į} nitak hołisse ba a holissoshke. 

27. Chutah t miko Asaliah vt miko tok afommi ont ishit 
pokoli tablapi akucha tuklo ho Lemaliah ushi Pekah vt Sa- 
malia ya vitet Islael a1 miko tuk osh afymmi pokolt tuklo 
ho mike tək. 

28. Micha Chihowa itikba ya nana ik achukmo kako yv- 
mohmi tok: Nebat ushi Cheloboam vt nan ashichit Islael æ 
aAshvebechi tok a ik | floemmo tok. 

29. Eslael 3 mike Pekah į nitak a Assilia i miko Fiklalh- 
pilese ut vla cha, Ichon, micha Abel-beth-maachab, micha 
Chanoah, micha Katesh, micha Haso, michas Kileat, micha 
Kalili, Naftali yakni moma aiena ka ishi cha, gicha Assi- 
lia ya isht ia tok. 

36. Mihma Ussiah ushi-Choklam vt miko tok afummi ont 
ishit pokoli tuklo ho, Elak ushi Hoshea ut Lemaliah ushi 
Pekah ya 3 sanahit anumpa lama ikbit fakama cha, illichi 
mvt, vihtobut miko tok. 

31. Mihma Pekah nana akaniohmi tok inla kut, micha 


CHAPTA XVL 307 


nana yvmihchi tok moma kvt, yakeh! Islael į miko vhleha 
j nitak holisso ha a holissoshke. 

32, Islaeli miko Lemaliah ushi Pekah vt miko tok afum- 
mi ont atukla ho, Chutah 1 miko Ussiah ushi Chohlam vt 
miko tok. 

33. Miko mvt, afummi pokoli tuklo akucha tahlapi tok; 
atuk osh afummi auahhannali ho Chelusalem a vttut miko 
tok: mikma ishki vt Satok ushetik osh hohchifo kyt Chelu- 
sha atok. 

34. Mihma Chihowa itikba ya aivlhpiesa kak 0 yumohmi 
tok: iki Ussiah vt a yumohmi tok moma kak 0 yvmohmi 
tok. 

35. Achahaka puta kak illa họ ishit ik kancho tok: okla 
hvt achahaka puta ka nan ai vbit isht aiokpvchit, micha na- 
balama a hukmi kot imoma tok. Yummvt Chihowa in 
chuka holihta okhissa chaba i shahli ya ikbi tok. 

36. Mikma Chohlam nana akaniohmi tok inla kyt, micha 
nana yvmihchi tok moma kvt Chutah į miko uhleha i nitak 
holisso ha a holisso keyu cho? 

"37. Nitak ymma Chihowa yet Silia 1 miko Lesin, micha 
Lemaliah ushi Pekah itatuklo ka Chutah ya on tihlelit isht 
ja tok. 

38. Atuk o Chohlam vt iki vhleha ha takla nusi cha, iki 
= Lewi in tvmaha ha iki.vhleha takla a hollohpi tok: mihma 
ushi Ahas vt vlhtobvt miko tok. 

EMALIAH ushi Pekah vt miko tok afommi ont isht 
auahuntuklo ho Chutah 1 miko Chohlam ushi Ahas vt 
miko tok. | 
2. Ahas vt miko mvt, afummi pokoli tuklo tuk osh, 
afummi auahhannali ho Chelusalem a vttuvt miko tek; micha 
in Chitokaka Chihowa itikba ya aivlhpiesa kak 0 yvmohmi 
keyut iki Lewi yatok a ik chohmo tok. 
8. Amba'Islael i miko vhleha ataya yak 0 2 nchowa 

tok; micha ushi ya luak a hlopullichi aienvt, Chihowa yut 
Islael im vlla vhleha itikba a tihlelit kocha wehli tok oklu- 
shi puta kut nana yuwaluchi yumohmi tok ak o yohmi tok. 

4. Micha achahaka puta, micha nvnih paknaka puta, 
micha iti okchamali puta nuta ya nan ai vbit isht aiokpuchit 
nabalama a hukmi beka tok. 

5. Mihma Silia 1 miko Lesin, micha Islael į miko Lemaliah 
ushi Pekah itatuklo kvt Chelusalem a in tanampit vla tok; 
micha Ahas a abinachit afolubli kia, imaiya he keyu tok. 

6. Yumma fokali ka Silia i miko Lesin vt Elalh a falvm- 
michit ishit Silia ya ima cha, Chu okla ha tihlelit Elalh a a 
kohchichi tok; milima Silia okla hyt Elalh a ona cha, aiasha 
tok osh hiımak nitak a moma hoke, 

7. Mihma Ahas vt Assilia 1 miko Tiklalh-pilese ya anum- 
pa shali vhleha pit 1 pilvt, Chin tishu sia, micha chiso sia, 
hoke; ish minti cha, Silia 1 miko ibbak a a kohchit, micha 
Jslael i miko ibbak a a kohchit is sa hlakoffichashke, yvm- 
mvt a sanalit wakaya hoka, achi tok. 

8. Micha Ahas vt Chihowa in chuka, micha miko in 
chuka naholitopa aiasha ya tuli huta, micha tuli holisso lak- 

na aiena kyt asha ka ishi cha, nahvibina yo Assilia 1 miko 
ya pit į pila tok. 

9. Mihma Assilia 1 miko vt i haponaklo tok; mihmvt 
Assilia 1 miko vt ivt Tamaskvs a ona cha, ishi mvt, okla ha 
yukachit isht ivt Ki ya isht ona cha, Lesin a illichi tok. 

10. Mihma miko Ahas vt Assilia 1 miko Tiklalh-pilese 
ya afamvt Tamaskvs a ona mvt, Tamaskvs a alta yvt hikia 
ka pisa tok: mihmvt miko Ahas vt alta yvi kaniohmi, micha 
isht vlhtaha moma ka holba ya naholitompa isht vtta Uli- 
chah ya pit i pila tok. 

11. Mihma naholitompa isht vtta Ulichah vt alta ya ikbi 
tok; miko Ahas vt Tamaskvs a vttut mintit vla takla ka, 
miko Ahas vt Tamaskus a vttvt 1 pila tuk moma mak o, 
naholitompa isht vita Ulichah vt yvmihchi tok. 

12. Atuk o miko vt Tamaskvs a vtta tuk vt mintit vla 
mvt, alta yásli pisa tok: micha miko vt alta ya bilika ona 
mvt, nana onochit isht aiokpuchi tok, 

13. Micha na hukmit isht aiokpvchi, micha ilhpak isht 
aiokpuchi aiena ka alta ya onochit hukmi mvt, nan ishko 
isht aiokpuchi ya on hlatvbli mvt, iti nanaiyvchi isht aiok- 
puchi puta issish 2 alta yash 0 fimmi tok. 

14. Mihmvt asonak lakna alta, yommvt Chihowa itikba, 
alta, micha Chihowa in chuka ititakla chuka yash itikba 
hikia kash kanvllichit alta ya falvmmi in tvnnvp a a talali 
tok. 

15. Mihmvt miko Ahas vt naholitompa isht vtta Ulichah 
ya im apesvt, Alta chito ak 0 onnahinli na hukmit isht aiok- 
pvchi, micha opiaka ilhpak isht aiokpuchi, micha miko i na 
hukmit isht aiokpvchi, micha im ilhpak isht aiokpvchi, 
micha okla moma yakni ya aiasha ka i na hukmit isht aiok- 
puchi, micha im ilhpak isht aiokpvchi, micha i nan ishko 
isht alokpvchi aiena ka onochit ish hukmashke; micha na 
hukmit isht aiokpvchi issish moma, micha nan vbit isht 
alokpvchi issish moma aiena ka ish o fimmashke; mikma 
asonak lakna alta yvto ishit ponaklo li yachi hoke, achi tok. 

16. Mihma naholitompa isht vtta Ulichah vt miko Ahas 
vt im apesa tuk moma mak o yvmihchi tok. 

17. Mihma miko Ahas vt aiontaloha vhli shemvchi puta 
ka tvptuli mvt, ampo mahaia chito vt paknaka on talaia tuk 
a kanvllichi tok; micha asonak lakna okhuta yvt asonak 
}akna wak vt nutaka hieli na on talaia tuk a akvchi cha, tuli 
potvlhpo yo on talali tok. 

18. Micha nitak hullo hoshontika ya chuka okla ai ikbi 
tok 2, micha kocha pila miko achukowa aiena ka Assilia ì 
miko yatuk mak o, Chihowa in chuka ya a filummichi tok. 

19. Mikma nana akaniohmi tok inla Ahas vt yvmihinchi 
tok vt Chutah i miko vhleha 1 nitak holisso ka a holisso 
keyu cho? 

20. Mihma Ahas vt iki vhleha ha takla nusi cha, iki 
vhleha takla Lewi in tvmaha ha a hollohpi tok: mihma ushi 
Hesekiah vt vlhtobvt miko tok, 

HUTAH 1 miko Ahas vt miko tok afummi ont isht auah- 
tuklo ho, Elah ushi Hoshea vt Samalia ya vttvt Islael 
a 1 miko tuk osh afummi chakkali ho miko tok. 

2. Atuk osh Chihowa itikba ya nana ik achukmo kak o 
yumohmi tok: yohmi kia Islael į miko vhleha tikba tok ano 
ik chohmo tok. 

3. Assilia 1 miko Shalmanese vt vlvt in tanampi tok; 
mihma Hoshea vt in tishu toba cha, nahvlbina puta ihima 
tok. 

4. Atuk o Hoshea vt i sanalit anumpa luma ikbi ho Assi- 
lia i miko vt im akostininchi tok: Echip i miko So ya anum- 
pa shali vhleha 1 pila cha, Assilia 1 miko ya afommi hosh 
ont afummikma yvmihchi chatuk vt nahvlbina pit ik i. pelo 
tok oka; yvmohmi hatuk o Assilia 1 miko vt im okhishta 
cha, takchit aboha kvllo fohki tok. 

5. Yohmi ma Assilia į miko vt vlvt yakni moma ka hlo- 
pullit aya mvt, Samalia ya vla cha, in tagmo afummi 
tuchina ho abinachit afolubli tok. 

6. Hoshea vt miko tok afummi ont ishit chakkali ho, 
Assilia i miko vt Samalia ya ishi cha, Islael a isht ivt Assilia 
ya isht ona cha, Kosan okhina bilika Halah, micha Habo, 
micha Metia okla in tvmaha puta ka ashachi tok. 

7. Yakohmi tuk ak atok; Islael im vila vhleha hyt in 
Chitokaka Chihowa, yommak osh Echip yakni, micha Echip 
i miko Feleo ibbak i nutaka tuk a a kohċhichi tok ai 
yoshuba cha, chitokaka inla puta ka aiokpvchį beka tok, 

8. Micha oklushi puta yvmma Chihowa yvt Islael im vlla 
vhleha itikba ya a tihlelit kocha wehli tok 1 nan vlhpisa, 
micha Islael i miko vhleha hvt nan vilipisa puta apesa tok 
aiena kak o a nohowa tok. 

9. Micha Islael im vlla vhleha hvt in Chitokaka Chihowa 
ya i sanali cha, aivlhpiesa keyu kak o lumvt yomohmi cha, 
aiatoni aboha chaha ya vttvt ia kvt tumaha holihta kullo ont 
vhli ka in tumaha moma achahaka puta ka okla ai ikbi tok. 

10. Micha nunih chaha puta paknaka, micha iti okcha- 
mali puta nuta ya nakolbvt toba puta, micha Ashelah puta 
ka okla hichlichi tok: = 

li. Micha oklushi puja yumma Chihowa yvt itikba ya ai . 
ishit kanchi tek ayumohmi tok a yvmihchit achahaka moma 
nabalama a hukmi beka tok; micha nana ik achukmo moma 
ka yumohmit Chihowa ya nokowochi tok: 

12. Micha Chihowa yot yvmmak oka, Nana iluppa hvsh 
yumohma he keyu, im achi tek kia, naholbvt toba puta ka 
okla aiokpvchi tok, 

13. Mikma Chihowa yvt hopaii moma, micha napisa mo- 

ma tohno na Islael a, micha Chutah ya atokolit, Nana aivlh- 
piesa keyu hvsh yvmohmi kut, hvsh i filummi cha, vm anum- 
pa vlhpisa puta, micha a nan vibpisa puta hoch iki vhleha 
im apihisa li tok, micha an tishu vhleha, hopaii puta tohnot 
hvchi pila li tok nan vlhpisa moma mak ọ hush ieshaslike, 
ahanchi tok. 

14. Yohmi kia okla ik haponaklo hosh, amba ikunla ya 
kullochit, iki vhleha hut in Chitokaka Chihowa ya ik 1 yim- 
mo hosh ikunla kuvllochi tok a chohmi tok. 

15. Micha i nan vlhpisa puta, micha nan itim apesa iki 
vhleha ha nan itim apesa tok, micha nan isht atokowa isht 
atokoli aiena ka shitilemvt kanchi tok; micha nan ìk ahobo ya 
okla iakaiyvt ik ahobot taha mvt, oklushi puta apakfoyupvt 
asha ka, yommak oka Chihowa yvt atokolit hobacha he 
keyu ka 1 miha tok ak o iakaiya tok. 

16. Micha in Chitokaka Chihowa im anumpa vlhpisa puta 
ka i filummi cha, bilvt akmot naholbvt toba, wakushi tuklo 
ho ikbit, micha Ashelah ikbi mvt, nana moma vba shutik aia- 
sha ka im akachunolit aiokpvchi, micha Baal 2 im antia tok. 

17. Micha ushi vhleha, micha ushetik vhleha ha luak 
'hlopullichit, nana kaniohma he akostininchi, micha fvppuli 
puta yumihchit Chihowa itikba nana aivlhpiesa keyu ya 
yumohmit ile kanchi cha, nokowuchi tok. 

13. Mihma Chihowa yvt Islael a i nukkilli fehna cha, 
itikba ya kanvllichit ishit kanchi na apehlichi achufa kia 
ikshe, amba Chutah ak illa tok. ` 


© 


Ma II. KINGS, 


19. Chutah ak kia in Chitokaka Chihowa im anumpa 
vlhpisa puta ik iesho hosh, amba Islael 1 nan vihpisa puta 
okla apesa tok ak o a nohowa tok. 

20. Mihma Chihowa yvt Islael aiunchololi moma ka shiti- 
Jemvt kanchi cha, ilbvshalit wehpuli puta ibbak a fohkit 
itikba ya ai ishit kanchi tok. 

21. Islaela Lewi in chuka achufa ya mokoffit im at ishi 
tok okvt; mihma Nebat ushi Cheloboam ak o okla mikochi 
tok: mihma Cheloboam vt Islael vt Chihowa jakaiya tuk a 
issuchi cha, nan ashuchi chinto ho ashuchechi tok. 

22. Micha Islael im vlla vhleha hvt Cheloboam i nan 
ashvchi moma kak o ai itimowa tok; achvfa kia okla ik 5 
filummo tok. 

23. Yohmi na polaka Chihowa yvt in tishu vhleha hopaii 
puta ka tohnot ahanchi tuk mak osh itikba ai ishit kanchi 
tok. Yohmi hosh i yakni ya a kohchit Islael a Assilia isht 
ona tok o himak nitak a aiasha hoke. 

24. Mihma Assilia 1 miko vt Babulon, micha Kuhlah, 
micha Afa, micha Hamalh, micha Sefafaim a hatak vhleha 
ai ishit Samalia tumaha puta ka Islael im vlla vhleha ha 
atobbichit ai ashachi tok; mihma Samalia ya ishi cha, in 
tumaha puta ka aiasha tok. 

25. Atuk osh yakohmi tok, yemma ashut isht ja vmmona 
kvt Chihowa ya iki nukwio tok: yomohmi ma-Chihowa yvt 
koi hochito ya et.on tihleli na kanimi ka vbi tok. 

26. Mihma Assilia 1 miko ya im achit, Okla puta kanvlli- 
chit Samalia tumaha puta ish ashachi tuk vt yakni ya in 
Chitokaka akaniohmi ya ithana keyu hoke :, yumohmi hatuk. 
0 koi hochito on tihleli na, yakeh! vbishke; yakni ya iv 
Chitokaka akaniohmi ya ik ithano hoka, okla achi tok. 

27. Yohmi ma Assilia į miko vt apesvt, Naholitompa 
isht asha vbleha yumma ai ishit hvsh la tok achufa ka ishit 
hush onashke; mikma ont ahashwakmut, yakni ya in Chito- 
kaka akaniohmi ya im abvchashke, achi tok. 

28. Yohmi ma naholitompa isht asha vhleha Samalia ya 
ai ishit ia tok ash achvfa kvt vlot Behlel a vtta cha, kanioh- 
mi hosh Chihowa ya i nukwia hi a im abvchi tok. 

29. Yohmi kia oklushi ilap in chitokaka aiyukali ka ikbi 
cha, achahaka chuka puta Samalia hatak vhleha hvt ikbi 
tok a a hiohlichit oklushi puta kut in tumaha aiyukali aia- 
sha ka hiohlichi tok. 

30. Yohmi kvt Babulon hatak vhleha hvt Sukkolh-benolh 
a ikbi ma, Kulh'hatak vhleha hvt Nekal a ikbi ma, Hamalh 
hatak vhleha hvt Ashima ya ikbi ma, 

31. Afa hatak vhleha hyt Nibhas, micha Tatak a ikbi 
tok; mikma Sefafaim hatak vhleha hvt im vlla vhleha ha 
Sefafaim i chitokaka tuklo Atlammelech, micha Anamme- 
lech a luak im itvchit hukmi tok. 

32. Yohmi ho Chihowa ya okla i nukwia kia, im okla 
akinli ai ishit achahaka naholitompa isht asha ikbi na 
yvmmak osh achahaka chuka puta ka ai isht im ai vtta 
tok. 

33. Chihowa ya 1 nukwia kia, yumma ai ishit ia tok ok- 
lushi puta akaniohmi yak o jakaiyvt ilap in chitokaka puta 
ka im antihiya tok. 

34. Himak nitak ant vhli -ka chashpo akaniohmi tok puta 
ka yvmohmi moma hoke; Chihowa ya į nukwia keyu, micha 
nan vihpisa puta, micha nana akaniohmi vlhpesa, micha 
anumpa vlhpisa aiena yemmak oka Chihowa yrt Chekob, 
yumma Islael hochifo tok vt im vlla vhleha ha į miha tok, 
okla yvmmvt in tonla kia, jakaiya keyu hoke. 

35. Yvmmak oka Chihowa yvt nana itim apesa cha, i 
mihvt, Chitokaka inla puta ka hvsh į nukwia he keyu, micha' 
hvsh im akachunola he keyu, micha hvsh im antia he keyu, 
micha nan vbit isht hush im aiokpucha he keyu; 

36. Amba Chihowa yvmmak osh nan isht im aighli chito, 
micha shakba ashatapa hosh Echip a a pehlichit huchi koh- 
chi tok, yvmmak o hvsh i nukwia cha, hush im akachunolik- 
mvt, yummak o nan vbit isht hvsh im alokprehashke. 

37. Micha nan vlhpisa puta, micha nana akaniohmi vlh- 
pesa puta, micha anumpa vlhpisa puta hvchi holissochi tok 
a nitak moma ka ahah! ahnit hush holitobla hi oke: micha! 
chitokaka inla puta ka hvsh 1 nukwia he keyu hoke. 

33. Micha nan itim apesa hvch itim apesa li tok a ik 

hvchim 1 hakso kashke; micha chitokaka inla puta ka hysh 
1 nukwia he keyu hoke. 

39. Amba hvchin Chitokaka Chihowa yak o hvsh i nuk- 
wiashke; mikma yvmmak osh hvchin tunup moma ibbak a 
a hvchi hlakofñcha hi oke, achi tok. 

40. Yohmi kia okla ik i haponaklo hosh, amba chashpo 
akaniohmi ak osh yvmohmi tok. 

41. Yohmi hosh oklushi ilvppa puta kvt Chihowa yai 
nukwia kia, tuhlvt naholbvt toba puta ka im antia tok; 
micha im vlla vhleha, micha im vlla ya im vlla vhleha aiena 
kvt, iki vhleha hvt yvmohmi tok mak o, himak nitak 2 
yvmohmi moma hoke. 

NEE, o yakohmi tok, Islael į miko Elah ushi Hoshea vt 
miko tok afummi ont atuchina ho, Chutah i miko Ahas 
ushi Hesekiah vt miko tok. 

2. Miko mvt, afommi pokoli tuklo akucha tahlapi tok; 
atuk osh afummi pokoli tuklo akucha chakkali ho Chelusa- 
lem a vttvt miko tok: micha ishki vt Sachaliah ushetik osh 
hohchifo kvt Abi atok. 

3. Micha iki Lewi 2 yvmohmi tok moma kak 0 chohmit 
Chihowa itikba ya aivlhpiesa kak 0 yvmohmi tok. 

4. Micha achahaka puta ka ishit kanchi mvt, naholbut 
toba puta ka kobahlichit bushullichit, Ashelah ha chanlit 
akvchi mvt, asonak Jakna sinti Moses vt ikbi tok a bolit 
bushullichi tok: nitak yvmma ant vhli ka Islael im vlla 
vhleha hvt nabalama i hukmi moma hatuk oka; micha 
Nehushtan hochifo tok. 

5. Islaelin Chitokaka Chihowa ya anukchieto tok: yohmi 
ho Chutah i miko vhleha hvt jakaiya kvt, micha tikba tok 
achvfa kia inlohmi kvt iksho tok. 

6. Micha Chihowa ya asitia cha, iakaiya kvt issa keyu, 
amba im anumpa vlhpisa puta Chihowa yvt Moseś a im 
apihisa tok a jieshi tok. 

7. Mihma Chihowa yvt ibafoyuka tok: mihma kanima 
yo kohchvt iakmvt, im ajahli tok: micha Assilia į miko ya 
1 filvmmit 1 sanali cha, ik im antio tok, 

8. Yvmmak osh Filistin okla ha issot kanchit Kasa, mi- 
cha im aivhli fullota aiatoni aboha chaha yo vttut ia kvt 
tvmaha holihta kvllo ont vhli ka isht ona tok. 

9. Atuk o yakohmi tok, Hesekiah vt miko tok afummi 
ont aiushta, yummvt Islael 1 miko Elah ushi Hoshea vt 
miko tok afummi ont isht untuklo ho, Assilia 1 miko Shalma- 
nese vt Samalia ya vlvt in tanampit abinachit afolubli tok. . 

10. Atuk osh afummi tuchina kvt ont taha ma, okla ishi 
tok; Hesekiah vt miko tok afummi ont ishit hannali ma, 
yvmmvt Islael 1 miko Hoshea vt miko tok afummi ont ishit 
chakkali kak 0, Samalia ya ishi tok. 

11. Micha Islael a Assilia 1 miko vt Assilia ya isht ona 
cha, Halah, micha Habo, Kosan okhina bilika, micha Metia 
okla in tvmaha puta ka ai ashachi tok; 

12. In Chitokaka Chihowa im anumpa ik im antio, amba 
nan itim apesa ya, Chihowa in tishu Moses vt apihisa tok 
moma ka kobvffi cha, i haponaklo tok keyu, micha yvmih- 
chi tok keyu hatuk o. 

13. Atuk ọ miko Hesekiah vt miko tok afummi ont isht 
auahushta ma, Assilia 1 miko Sennachelib vt vlut, Chutah 
in tvmaha holihta kvllo puta ka in tanampi cha, ishi tok, 

14. Mihma Assilia 1 miko vt Lachish a anta tuk o, Hese- 
kiah vt anumpa pit i pilvt, Yoshuba lishke; a filvmmit ish 
iashke; nana ho is si onochikma, aiokpvchi lashke, achi tok. 
Mihma Assilia į miko vt Chutah 1 miko Hesekiah ya tvli 
huta talent tahlepa tuchina, micha tuli holisso lakna talent 
pokoli tuchina aiena ho im apesa tok. 

15. Mihma Hesekiah vt tvli hvta vt Chihowa in chuka, 
micha miko in chuka naholitopa aiasha ya asha tuk a ima 
tok.» 

16. Nitak yvmma Hesekiah vt Chihowa in tempel ok- 
hissa isht okshilita puta, micha tonik puta ka in tuli holisso 
lakna ya Chutah i miko Hesekiah vt lapalichi tuk vt fakoh- 
lit ishi cha, Assilia 1 miko ya ima tok. 

17. Mihma Assilia 1 miko vt Lachish 9 vttut Tatan, micha 
Lab-salis, micha .Lab-shakeh, micha twshka laua aiena ho 
Hesekiah aivita Chelusalem a pit pila tok: mihma okla 
mintit Chelusalem a vla tok. Atuk osh okla vla mvt, ibe- 
tvp oka talaia ya, yummvt nafohka achifa im osapa atia 
bilika, oka ayanvlli ya ant hieli tok. 

18. Atuk osh miko ya okla pit hoyo ma, Hilkiah ushi 
Eliakim, yommvt miko in chuka achvfa ya apesvchi, micha 
holissochi Shebna, micha holisso takalichi Asaf ushi Choah 
aiena kvt kohchvt im ona tok. 

19. Mihma Labshakeh vt, Miko chito, Assilia i miko vt 
yak achishke, Nana anukcheto ilvppa ish anukchieto kvt 
nanta hoh cho? 

20. Itin tanampi ka hatak anumpuli, micha kvllo aiena 
kvt vm asha hoke, ish achi kót, peh anumpa ik ahobo ish 
anumpuli hoke. Himak a kvta ho ish anukchieto hosh is 
sa filvmmit is sa sanali cho? 

21. Himak a yakeh! tvbi kushak kochofa ilvppa Echip 
ak ọ ish anukchietoshke, yumma kuna hosh vtayakma, ibbak 
2 chukowvt bahla hinla yoke; Echip 1 miko Feleo ya anuk- 
Hii moma ka yvmmak o yumohmi hoke. 

2. Amba, Pin Chitokaka Chihowa yak oil anukchieto 
da hvs sum achi hokma, yvmmak 0 im achahaka puta, 
micha im aita puta ka Hesekiah vt ishit kanchi cha, Chu- 
tah, micha Chelusalem a, Alta Chelusalem hikia ilvppa 
itikba yak ọ hvsh aiokpvchashke, im achi tok keyu cho? | 

23. Yvmohmi hoka himak a a shahli Assilia 1 miko ya isht 
ahlichi ya ish imashke, chim asilhha lishke, micha chishno 
vt ombinili ya ish onocha hinlakma, issuba tahlepa sipokni 
tuklo ho chi hiohlichi lashke. 

94. Yohmi kvt katiohmi kak osh a shahli ha in tishu 
vhleha moma ik lauwo kvpitvni achvfa nashuka ya ish filim- 
micha himla hoh cho? ahli, itichanvlli, micha issuba ombinili 
aiena ka Echip ak osh chim atahla he ish anukehietoshke. 

26. Himak a Chihowa svbafoyuka keyu ho tvmaha ilup- 
pa okpvnit tahli Ja chi hosh vla li cho? Ish ia cha, yakni 
ilvppa in tanampit okpvnit ish tahlashke, Chihowa yvt vm 

achi tuk oke, Hesekiah ya ont hush im achashke, huchim 
asilhha lishke, im achi tok. 

26. Yohmi ma Hilkiah ushi Eliakim, micha Shebna, mi- 
cha Choah aiena kvt Lab-shakeh ya, Chin tishu vhlehba ha 
Silia anumpa ho jsh im anumpulashke, e chim asilhhvshke, 
il akostininchi hokvt; micha Chu im anumpa ha okla hvt 
tvmaha holihta paknaka asha kvt haklo ka chik pim anum- 
pulo kashke, im achi tok. 

27. Mihma Labshakeh vt, Chi shahli, micha chishno ak 
0 huchim anumpuli la chi ho a shahli hvt et sa pila tuk oh 
cho? tvmaha holihta paknaka hatak aiasha kak ọ im anum- 
puli la chi ho et sa pila na ilap 1 yvlhki akinli bo hvch ibai 
vpa cha, ilap i hoshowa akinli ho hveh ibai ishka chin tuk 
ak keyu cho? im achi tok. 

28. Yohmi mvt Lab-shakeh vt hikia cha, chitoli hosh pa- 
yvt, Chu im anumpa ho anumpulit, Miko chito Assilia 1 
miko im anumpa ha hvsh haklashke : 

29. Miko vt yak achishke, Hesekiah vt ik hvchi haksecho 
kashke; ibbak a a hichi hlakofficha he keyu hoka: 

30. Micha Hesekiah vt, Chihowa yvt pi hlakoffchi pulla 
chi hoke, mikma tvmaha ilvppvt Assilia. } miko ibbak a 
fohka chi keyu hoke, achit Chihowa ya ik hvchi anukche- 
tocho kashke, 

"31. Hesekiah ya hush i haponaklo ná: Assilia i miko vt 
yak achi hoka, Nahvlbina vmvt anumpa ishit kvs svtim 
apesa cha, kohchvt hvs sum vlashke; miecha ilap i pakvpi 
aiyukali ai vpvt, micha 1 fikvpi aiyukali ai vpvt, micha i kuli 
hofobi oka yak o aiyukali hvsh ai ishkashke. 

32. Atuk ọ ant hvch ishit ivt yakni hvchi yakni akinli 
chohmi, tanchi, micha okapaki aiasha yakni, micha pvska, 
micha pakvpi ahollokchi atasha yakni, micha alif bila, micha 
foi bila aiasha yakni yo huch ishit ona li huchi okchaya cha, 
ik hvch illo kashke: micha Hesekiah vt, Chihowa yet pi 
hlakoffícha chi hoke, achit hvehi nukfohki bunna ka hvch ik 
1 haponaklo kashke. 

33. Oklushi puta in chitokaka vhleha hvt į yakni aiyukali 
ka Assilia i miko ibbak a a kohchit hlakofichi chatuk oh cho? 

34. Hamalh, micha Apat in chitokaka puta mito? Se- 
fafaim, Hena, micha Ifah in chitokaka puta mvto? Sama- 
lia ya subbak a a kohchit hlakoffichi tuk oh cho? 

35. Yakni puta in chitokaka kvta hosh i yakni ya subbak 
a a kohchit hlakoffichi tuk o, Chihowa yvt Chelusalem a 
subbak a a. kohchit hlakofficha hinla cho? achi tok. 

36. Mihma okla hvt nana ik acho hosh, anumpa falama 
achvfa kia ik im anumpulo tok; miko vt i miha kvt, Anum- 
pa falama hvsh im anumpula he keyu, achi hatuk oka. 

37. Yohmi -ma Hilkiah ushi Eliakim, yommvt miko in 
chuka achufa ya apesvchi, micha holissochi Shebna, micha 
holisso takalichi Asaf ushi Choah aiena kvt į nafohka hlilafa 
hosh Hesekiah im ona cha, Lab-shakeh im anumpa ha im 
anoli tok, 


CHOSET ANKA 


THMA yakohmi tok, miko Hesekiah vt haklo mvt, i 
nafohka hliluffi cha, nahishi tunna isht il ompohomo 
car Chihowa in chuka ya ont chukowa tok. 

. Mihmvt Eliakim, yummvt miko in chuka achufa ya 
An micha holissochi Shebna, micha naholitompa isht 
asha asvnonchi vhleha aiena kvt nahishi tunna isht ompo- 
holmo ho, Amos ushi hopaii Isaiah ya pit 1 pila tok. 

3. Atuk o, Hesekiah vt yak achishke, Himak nitak vt 
ilbvsha, micha na palummi onochi, micha kalakshichit anum- 
puli nitak oke: vlla yvt asha chin tuk o, a kohchicha chin 
tuk vt hlampko yvt iksho hoka. 

4. Chin Chitokaka Chihowa yut 1 shahli Assilia 1 miko vt 
Chitokaka okchaya ya kalakshichit mihacha chi ho, Lab-sha- 
keh ct pila tuk 0 anumpuli tuk a moma haklo cha, anumpa 
ha chin Chitokaka Chihowa yvt haklo tuk vt na palvmmi 
onochi yoba ná: yvmohmi hoka atampa asha ka im ilbvshvt 
isht ish anumpohonlashke, im achi tok. 

5. Yohmi hosh miko Hesekiah in tishu vhleha hvt Isaiah 
ya im ona tok. 

6. Mihma Isaiah vt, Hvchi shahli ha yak hvsh im achash- 

ke, Chihowa yvt yak achishke, Anumpa Assilia į miko in 
tishu vhleha hvt kalakshichit ishit sa miha tuk a ish haklo 
tuk vt chik į nukshopo kashke. 

7. Yakeh! mahli et onochi likma, nana annoa ka haklo 
cha, falamvt 1 yakni akinli ho ona chi hoke; mikma 1 yakni 
akinli ho bushpo falaia isht akumachi la chi hoke, im achi 
tok. j 

8. Mihma Lab-shakeh vt falama cha, Assilia i miko vt 
Libnah in tanampi hosh ahanta na ont pisa tok: Lachish 
a issvut ia tuk o haklo tuk okvt. 

9. Mihma, Yakeh! Ehliopia i miko Tihakah vt chin ta- 
nampa chi hosh mintishke, achi ho haklo mvt, anonti Hese- 
kiah ya anumpa shali vhleha bg pit 1 pilut, 

10. Chutah 1 miko Hesekiah ya yak hvsh im achashke, 
Chin Chitokaka yumma ish anukchieto kvt, Chelusalem vt 
Assilia i miko ibbak a fohka he keyu, achit ik chi haksecho 
kashke. 

11. Yakeh! Assilia į miko vhleha hut yakni moma ka 
kaniohmichit okpunit taiyahlit vmohmichi tok a ish haklo 
chatuk oke; yohmi ka chishno vto chi hlakoffa hinla cho? 

12. Oklushi puta aki vhleha hvt imaiyvt chukilissuchi tok, 
Kosan, micha Halan, micha Lesef, micha Eten im vlla vhleha, 
yvmmvt Hlelassa ya asha tok in chitokaka puta kut hlakoffi- 
chi tok oh cho? 

13. Hamalh i miko, micha Apat į miko, micha Sefafaim 
in tumaha i miko, micha Hena i miko, micha Ifah i miko 
aiena 2 tok myto? achi tok. 

14. Mihma anumpa shali vhleha hash holisso ha, Hesekiah 
vt im ishi cha, itim anumpuli tok: mihmvt Hesekiah vt Chi- 
howa in chuka ya ont chukowa mvt, Chihowa itikba ya 
patali tok. 

15. Mihmvt Hesekiah vt Chihowa itikba ya anumpa 
ilbusha anumpulit, Islael in Chitokaka Chihowa chelubim 
ititakla ahanta chia ma! chishno, chishno ak bano hosh 
yakni apehlichika puta moma in Chitokaka chia hoke: 
chishno ak ash vba, micha yakni xilena ka ish ikbi tok. 

16. Chihowa ma! chi haksobish a ish akachunolichi cha, 

ish haklashke; Chihowa ma! chi nishkin a ish fatummi cha, 
ish pisashke: micha Sennachelib vt Chihowa okchaya kalak- 
shichit mihacha chi hosh et pila tuk a im anumpa ha ish 
haklashke. 

17. Ahlishke, Chihowa ma! Assilia 1 miko vhleha hvt 
oklushi puta, micha į yakni aiena ka chukilissvchit tahli tuk 
oke. | 

18. Micha in chitokaka puta ka luak ito pihinla tuk oke: 
chitokaka yatuk keyu hoka, amba hatak ibbak toksuli, iti, 
micha tuli yatuk oke; yumohmi hoka okla ishit kanchi tok 
oke. 

19. Yumohmi hoka himak a, pin Chitokaka Chihowa ma! 
ibbak a ish pi a hlakoffichaske, chim asilhha lishke; mikma 
apehlichika moma yakni paknaka aiasha kvt chishno ak bano 
hosh Chitokaka Chihowa chia ka ithaiyanashke. 

20. Yohmi ma Amos ushi Isaiah vt Hesekiah ya pit i 
pilvt, Islael in Chitokaka Chihowa yvt yak achishke, Assilia 
1 miko Senachelib a i sanalit nana is sum asilhha tuk a haklo 
lishke. ; 

21. Anumpa ilvppak o Chihowa yvt yumma isht anum- 
pulishke, Ohoyo himita hatak ik halelo, Saion ushetik vt 
chi shitilemvshke, ishit chi yopulvt yukpushke ” Chelusalem 
ushetik vt noshkobo ha chi o walishke, 

22. Kuta ho na mihachit ish kalakshichi cho? micha kvta 
ho i sanalit chim anumpa ha chahvchit, chi nishkin a vba ish 
akachakalichi cho? Islael 1 Holitopa yak atuk oke. 

23. Chim anumpa shali vhleha yak ọ i Shahli ha nan isht 
ish mihachit, Jtichanulli vt vm apakna kak osh nunih chaha 
paknaka, Lebanon awhli puta ka onvt, chuahla iti chaha 
puta, micha shakolo aiyua aiena ka chanlit akakohli la chi 
hoke, micha im aivhli anusi, kowi achukma im ai offo ya ona 
la chi hoke. 

24. Uno ak osh kullit oka inla ya ishko li chatuk oke; 
micha Echip okhina moma ka saiyi putha ishit shileli la chi 
hoke, 

25. Hopaki pilla ma yvmma yvmihchi li tok, micha chash- 
po ma apesa li tok a ish haklo tok keyu cho? himak 2 ant 

aiahlichi li ho tvmaha holihta kullo puta ka okpunit ish chi- 
fokohoncha hi atok. 

26. Yumohmi hatuk o at okla hvt shakba ikfałaio tok oke, 
micha komuntot hofahya tok oke: oktak hvshuk:chohmi, 
haiyukpulo okchamali chohmi, Jwshuk osh aboha'pákna asha 
ka chohmi, micha onush osh waya ik ono kisha hosh bushi 
ka chohmi tok oke. 

27. Yohmi ka ish aitta, micha kohchvt ish ja, micha ant 
ish chukowa, micha vmi sanalit chi nokowa ka chim ithaiyana 
li hoke. 

28. Umi sanalit chi nokowa, micha is sum ilefehnvchit ish 
shakapa kvt sa haksobish a ant chukowa hoka, yvmohmi 
hoka an tuli chvnaha ya chìbichulo ya fohki likmvt, vm itih 
kapali ya chitih ha kapalichi likmvt, falumminchit ish a minti 
tuk hina ya fohkit chisht ia la chi hoke. 

29. Mikma ilvppak osh nan isht atokowa yachi hoke, 
himak afummi ka ilap akmli waya họ hvsh pa tuk osh, 
afummi atuklakma yvmmak ash inli a toba ho hush pa chi 
hoke: atukmvt afummi ont atuchinakma, hvsh hokchi cha, 
bvshlit, micha pakupi ahollokchi hush hokchi cha, waya ka 
hysh ai vpashke. 

30. Mikma Chutah in chuka achvfa atampa hlakofti kut 
anonti aka pila haksish tobakmut, vba pila ivt waya chi 


akini hoke. 


31. Atampa kvt Chelusalem'a a kohonchakma, hlakoffi 
kvt Saion nunih ha a kohoncha chi hoka; vba nan okluha 
ilai jeshi Chihowa im amosholi vt ilvppa yvmihcha chi 
hoke., 

32. Yvmohmi hoka Chihowa yut Assilia 1 miko ya isht 
anumpulit yak achishke, Tumaha ilvppa chukowa chi keyu, 
micha oski naki yvmma pila he keyu, micha telihpa ieshit 
itikba ula he keyu, micha 1 sanalit lukfi bukkochit apakfobla 
he keyu hoke. 

33. Hina a minti tuk falamvt yummak inli ia chi hoke; 
micha tvmaha iloppa chukowa chi keyu, Chihowa yvt 
achishke. 

34. Micha vno atuk pulla mak ọ, micha an tishu Lewi 

x 

atuk pulla mak o tumaha ilvppa hlakoffichi la chi kvt afoa 
la chi hoke, achi tok. 

35. Atuk o ninak yumma yakohmi tok, Chihowa im 
enchel vt kohchvt ivt Assilia i binah ha tahlepa sipokni tah- 
lepa achufa cha, tahlepa sipokni pokoli untuchina akucha 
tahlapi ho issot kanchi tok? atuk o onnahinli fehna okla tani 
ma, yakeh! illi bieka tok. 

36. Mihma Assilia 1 miko Sennachelib vt kanvlli cha, 
falamvt ia mvt, Ninifeh ak o vtta tok. 

37. Atuk o yakohmi tok, in chitokaka Nisloch in chuka 
aiokpvchit isht anta ma, ushi tuklo Atlammelech, micha 
Shalese vt bvshpo falaia ishit fahamvt *illichi tok; micha 
tihlayvt Amenia yakni ya ona tok. Mihma ushi Esa-hatton 
vt vlhtobvt miko tok. 


CHAPTA XX. 


ITAK yumma Hesekiah vt abekvt illa hositok. Mihma 
Amos ushi hopaii Isaiah vt im ona cha, Chihowa yvt 
yak achishke, Chin chuka achufa ya achukmalit ish im ape- 
sashke; chilla chi, micha chi okchaya chi keyu hokvt, im 
achi tok, 

2. Yohmi ma nashuka ya aboha lapalika pit shanaiyvehit 
Chihowa ya im asilhhvt, | 

3. Chim ilbvsha lishke, Chihowa ma! nana aiahli, micha 
chukvsh aiahlit chi tikba ya aya li chatuk, micha chi tikba 
ya achukma kako yumohmi li chatuk a ish ithaiyanashke, 
chim asilhha lishke, achi tok. Mihmvyt Hesekiah vt nishkin 
okchi minti fehna tok. 

4. Atuk o yakohmi tok, Isaiah vt kohchvt ikluna wanuta 
ya ik ono kisha ka, Chihowa im anumpa hvt im vlvt, 

5. Ish falama cha, vm okla pehlichi Hesekiah ya, Chiki 
Lewi in Chitokaka Chihowa yvt yak achishke, Chim anumpa 
busha ya haklo lishke, chi nishkin okchi hlatapa ka pisa 
lishke: yakeh! chi hlakoffichi la chi hoke; nitak ont atuchi- 
nakma Chihowa in chuka ya ont ish chukowa chi hoke. 

6. Micha chi nitak a afummi auahtahlapi ho achakali 
likmvt, chishno, micha tumaha ilvppa Assilia 1 miko ibbak g 
a hlakoffichi la chi hoke: micha vno atuk pulla kak ọ, micha 
an tishu Lewi atuk pulla kak o tvmaha ilvppa afoa la chi 
hoke, ish im achashke, achi tok. 

7. Mihma Isaiah vt, Fik paluska achvfa ho hvsh ishashke, 
achi tok. Mihma okla ishi cha, hishi ya onochi ma, hlakoffi 
tok. 

8. Mihma Hesekiah vt Isaiah ya, Chihowa yvt sa hla- 
kofficha chi, mikma nitak ont atuchmakma Chihowa in chuka 
ont chukowa la chi ka isht atokowa yvt nanta hoh cho? im 
achi tok. i 

9. Mihma Isaiah vt, Chihowa yvt anumpuli tuk vt aia- 
Dlicha chi kvt ilvppak osh isht atokowa yo Chihowa yyt chi- 
mashke: hoshontika yvt vlhpisa pokoli tikba iakmá, ak cho, 
vlhpisa pokoli ho falamvt ia chi cho? achi tok. 

10. Mihma Hesekiah vt, Hoshontika yvt wlhpisa pokoli 
ho tikba ia hokvto nafehna keyushke: aha! amba vļhpisa 
pokoli ho. hoshontika yvt falamashke, achi tok. 

11. Mihma hopai Isaiah vt Chihowa ya 1 paya tok: 
mihma vlhpisa pokoli ho Ahas i hvshi isht vlhpisa ya aka 
ivt yvmma ona tuk a falummichi tok. 

12. Nitak yvmma Babulon 1 miko Balatan ushi Belotach- 
- balatan vt holisso.puta, micha nahvlbina aiena ka Hesekiah 
ya 1 pila tok; Hesekiah vt abeka ka haklo tuk okvt. 

13. Mihma Hesekiah vt } haponaklo cha, nana holitopa 
aiasha chuka moma, tuli hvta, micha tuli holisso lakna, micha 
nabalama puta, micha bila holitópa, micha tvnvp aya imi 
layak aiasha chuka moma, micha imi layak aiasha ya asha 
tuk moma ka pisachi tok: in chuka nana aiasha tuk, micha 
im apehlichika nana aiasha tuk a Hesekiah vt ik pisacho ka 
iksho tok. 

14. Yohmi ma hopaii Isaiah vt Hesekiah ya im ona cha, 
Hatak ilvppa puta kvt nanta ho chim achi cho? micha kati- 
ma yo minti hosh'chim vla cho? im achi tok. Mihma Hese- 
kiah vt, Yakni hopaki Babulon ako okla minti hoke, achi tok. 

15. Mihma, Nanta ho chin chuka ya a pisa tuk oh cho? 

achi tok. Mibma Hesekiah vt, Nana moma an chuka asha 
ka okla pisa tuk oke; vmi layak aiasha ka ak pisacho ka 
iksho hoke, achi tok. 

16. Mihma Isaiah vt Hesekiah ya, Chihowa im anumpa 
ha ish haklashke. 

17. Yakeh! chin chuka aiasha moma, micha chiki vhleha 
hut ashachit isht auehinchi tok himak nitak ant vhli moma 
aiena ka isht ivt Babulon a isht ona he nitak vt mintishke : 
nana achufa kia asha chi keyu, Chihowa yvt athishke. 

18. Mikma chiso vhleha chi a kohcha chi ish tobacha chi 
ka isht ia hi oke: mikma Babulon i miko in chuka holitopa 
ya yunvk osli aiasha chi hoke, im achi tok. 

19. Yohmi ma Hesekiah vt Isaiah ya, Chihowa im 
anumpa ish anumpuli kvt achukmvshke, im achi tok. Mih- 
mvt, Si okchaya nitak moma ka, iti nanaiya, micha aiahli 
aiena kvt asha hokma, achukma keyu cho? achi tok. 

20. Mikma Hesekiah nana akaniohmi tok inla kvt, micha 
nan at im alahli tok moma kvt, micha kaniohmit oka talaia, 
micha oka ayanvili ikbi cha, tumaha ha oka isht vla tok 
aiena kvt Chutah 1 miko vhleha 1 nitak holisso ha a holisso 
keyu cho? l 

21. Mihma Hesekiah vt iki vhleha ha takla nusi tok: 
mihma ushi Manassch vt vlhtobvt miko tok. 


CHAPTA XXI. 


ANASSEH vt miko mvt, afummi auahtuklo tuk osh, 
afommi pokoli tahlapi akucha tahlapi ho Chelusalem 
a vttvt miko tok: mihma ishki hohchifo kvt Hefsi-bah atok. 
2. Atuk osh Chihowa itikba ya nana ik achukmo kak o 
yvmohmit, oklushi puta nan ashvchi ishit yuwala yumihchi 
ho yvmma Chihowa yvt Islael im vlla vhleha itikba ya a 
tihlelit kocha wehli tok ak 0 yvmohmi tok. 
3. Micha achahaka puta ka iki Hesekiah vt okpvnit tahli 
tok a anonti ikbi tok: micha Islael 1 miko Ahab atok a 
thohmit Baal g alta puta im ikbi cha, Ashelah ha ikbi tok: 

micha vba shutik nana ‘puta. moma ka im akachunolit im 
antia beka tok. 

4. Micha Chihowa in chuka yummak oka Chihowa yvt, 
Chelusalem ak o sa' hohchifo ha a bolli la chi hoke, achi 
tok a alta puta ai ikbi tok. 

5. Micha vba shutik nana puta moma ka Chihowa in 
chuka į wanuta tuklo ka alta puta im ai ikbi tok. 

6. Micha ushi ya luak hlopullichi cha, hoshonti kak o 
nan isht ithuna, micha fvppuli, micha nana ahulhkunna, 
micha ishtahullo puta atokolit ahanta beka tok: Chihowa 
itikba ya nan ashvchi fehna ka yvmihchi cha, nokowuchi tok. 

7. Micha tihlit inchonlit Ashelah naholbrt toba ikbi tuk 
vt chuka yash anukaka.hilechi tok, chuka yummak oka Chi- 
howa yvt Lewi, micha ushi Solomon a, Chuka ilvppak o, 
micha Chelusalem, yvmmak o Islael apehlichika puta moma 
a kohchit atokolit, sa hohchifo ha bohli li bilia chi hoke ` 

8. Micha yakni ya iki vhleha ima li tok vt himakma 
Islael iyi ya a kohchit' fulohlihinchi la he keyu hoke: peh 
nana im anumpohonli li tok moma, micha an tishu Moses vt 
im anumpohonli tok nan vlhpisa moma kak ọ holitoblikmá, 
im achi tok. 

9. Yohmi kia okla ik haponaklo tok: micha Manasseh vt 
yoshublit nana ik achukmo kak 0 yvmihchechi kvt oklushi 
moma Islael itikba ya Chihowa yvt ai ishit kanchi tok ak 
kia 1 shahlichi tok. 

10. Mihma Chihowa yvt in tishu vhleha hopaii ya tohnot 
anumpulit, 

11. Chutah į miko Manasseh vt nan ashvchi ishit yuwala 
 ilvppa puta ka yvmihinchi cha, nahaksi yvmihchi kyt tikba 
aiasha tok Amolait vhleha hvt nan ashvcehi tok a 1 shahli- 
chit, 1 naholbut toba puta ka Chutah ya isht ashvchechi 
hoka; 

12. Yvmohmi hoka Islael ir-Chitokaka Chihowa yvt yak 
achishke, Yakeh! Chelusalem, micha Chutah ya nana ik 
achukmo kå onochi likma, kuna hosh haklokmvt, haksobish 
itichampa kvt chasa hi oke. 

13, Micha Chelusalem a Samalia aseta isht vlhpisa, micha. 

Ahab in chuka achvfa isht itilauechi ya o shebli la chi hokes 
micha kvna kia ampo kasholichi, kasholichi cha, hlipeli cha- 
tuk a chohmichit Chelusalem a kasholichi la chi hoke. 

14. Micha vm okla atok atampa ya kanchi la chi hoke, 
micha in tvnvp puta ibbak a fohki la chi hoke: mikma in 
tunup puta moma kvt yukachit wehpula chi hoke. 

15. Iki vhleha hvt Echip a a kohchvt minti tok takla 
himak nitak ant vhli ka sa tikba ya nana ik achukmo kak o 
yumohmit sa nokowvchi tuk oka, achi tok. 

16. Micha Manasseh vt Chutah ya yoshublichit Chihowa 
itikba ya nana ik achukmo kak o yvmihchechi mvt, nan 
okpuni keyu im issish a hlatubli fehna cha, Chelusalem a in 
tunnup vttot ia kvt in tunnup ona ka alotoli aiena tok. 

17. Mikma Manasseh nana akaniohmi tok inla kvt, micha 
nana yumihchi tok moma kvt, micha nan ashvchi ashvchi 
tok vt Chutah i miko vhleha i nitak holisso ha a holisso 
keyu cho? 

18. Mihma Manasseh vt iki vhleha ha takla nusi cha, 
ilap in chuka osapushi Ussa im osapushi ako hollohpi tok: 
mihma ushi Amon vt vlhtobvt miko tok. 

19. Amon vt miko mvt, afummi pokoli tuklo akucha 
tuklo tuk osh, afummi tuklo ho Chelusalem a ahantvt miko 
tok. Mihma ishki vt Chotbah vtta Halus ushetik osh hoh- 
chifo kvt Meshullemelh atok. 

20. Micha iki Manasseh vt yumohmi tok ak o chohmit, 
Chihowa itikba ya nana ik achukmo kak o yumohmi tok. 

21. Micha iki vt a nohowa tok hina moma kak o a no- 
howa mvt, naholbvt toba puta iki vt im antia tok ako im 
antivt im akachunoli tok. 

22. Micha iki vhleha in Chitokaka Chihowa’' ya issa cha, 
Chihowa ataya ya ik a nohowa tok. 

23. Mihma Amon in tishu vhleha hyt 1 sanalit anumpa 
luma ikbi cha, miko yash ilap in chuka akinli ai iliichi tok. 

24. Mihma yakni ya okla hvt miko Amon 21 sanalit 
anumpa luma ikbit vbi kash moma ka vbit tahli tok: micha 
yakni ya okla hash osh ushi Chosiah ak o atobbichit miko- 
chi tok. 

25. Mikma Amon nana akaniohmi tok inla yvmihinchi 
tok vt Chutah i miko vhleba i nitak holisso ha a holissa 
keyu cho? 

26. Mihma im ahollohpi Ussa im osapushi ak oa hohpi 
tok; mihma ushi Chosiah ak osh vlhtobyt miko tok. 

HOSIAH vt miko mvt, afummi untuchina hatok; atuk 

osh afummi pokoli tuchina akucha achufa ho Chelusa- 
lem a vttvt miko tok: micha ishki vt Boskalh vtta Ataliah 
ushetik osh hohchifo kvt Chetitah atok. 

2. Chihowa itikba ya aivlhpiesa kak ọ yumohmit, iki Lewi 
ataya moma kak 9 a nchowa cha, naksika ishtimpakimma, 
keyukmut vlhfvbekimma kanima ka pit ik fulloto tok. 

3. Atuk o yakohmi tok, Chosiah vt miko tok afummi ont 
isht auahuntuchina mvt, miko vt Meshullam ushi Asaliah 
ya ushi holissochi Shafan a Chihowa in chuka ya pit pilvt, 

4. Naholitompa isht vtta 1 shahli Hilkiah ya ish im ona 
na Chihowa in chuka ya tuli holisso isht vla na okhissa 
apistikeli vhleha lwt okla ha im ai ishit itahobbi chatuk a 
hotihnashke. 

5. Micha toksvli isht asha Chihowa in chuka apesvchi 
vhleha ha ibbak fohkashke, mikma' atoksuli Chihowa in 
chuka aiasha isht asha ya okla ima pa aboha akinafa ya 
okla aiiskiachashke, 

6. Chuka ikbi puta, micha itabunni puta, micha tuli les 
sa puta aiena ka okla imashke, micha iti, micha tuli tvhla 
aiena ka ishit chumpa cha, aboha ya isht aiiskiachashke. 

7. Yohmi kia tuli holisso ya ibbak a fohki kvt iti hotihna 
he keyu; aivlhpiesa kak o yvmohmi hoka, achi tok. 

8. Mihma naholitompa isht vtta į shahli Hilkiah vt holis- 
sochi Shafan a, Nan vlhpisa holisso hut Chihowa in chuka 
itoyula na pisa lishke, im achi tok; micha Hilkiah vt holisso 
hash Shafan a ima na itim anumpuli tok. 

9. Mihma Shafan vt miko ya anumpa falama isht im vla 

mvt, Chin tishu vhleha hvt tuli holisso vt Chibowa in chuka 
aiasha tuk a e tosholi cha, toksvli isht asha Chihowa in 
chuka apesuchi vhleha ibbak a c fohkishke, achi tok. 

10. Mihmvt holissochi Shafan vt miko ya im anolit, Naho- 
litompa isht vtta Hilkiah vt holisso ho subbak a fohkishke, 
achi tok: mihmvt Shafan vt miko itikba ya ai itim anum- 
puli tok. 

11. Atuk ọ yakohmi tok, miko vt nan vlhpisa holisso 
hash, im anumpa ha haklo mvt, 1 nafohka ya hlilvfñ tok. 

12. Mihmvt miko vt naholitompa isht vtta Hilkiah, micha 
Shafan ushi Ahikam, micha Michaiah ushi Achbo, micha 
holissochi Shafan, micha miko in tishu Asahiah aena ka im 
apesvt, 

13. Oh ja cha, vno, micha okla, micha Chutah moma, 
anumpa hyt holisso haiaka ilvppa takali ka Chihowa ya 
ishit hush pim į ponaklashke : piki vhleha hvt holisso iluppa 
anumpa takali ka ik haponaklot, nana moma ishit pi anum- 
pulit holissochi tok a ik yvmihcho tok ọ, Chihowa im aii 
nukkilli vt pi sanalit libbi fehna hoka, achi tok. 

14. Mihma naholitompa isht vtta Hilkiah, micha Ahikam, 
micha Achbo, micha Shafan, micha Asahiah aiena kvt na- 
fohka aiasha apistikeli Hahas a ushi Tikfah ya ushi Shal- 
lum tekchi choyo hopa Hultah ya im ona tok: (mihma 
yummvt Chelusalem 23 atukla yak o vtta hatok;) micha 
okla itini anumpuli tok. 

15. Mihma, Islael in Chitokaka Chihowa yvt yak achish- 
ke, Hatak vt et hvchi pila na hvs sum vla tuka, 

16. Chihowa yvt yak achishko, Yakeh! nana ik achukmo 
ka tumaha ilvppa, micha okla aiasha ka holisso Chutah i 
miko vt iim anumpuli tuk ash anumpa takali tuk moma aki 
onochi la chi hoke. 

17. Ibbak nan ishit toksvli moma ishit sa nokowvcha 
chi kvt sa kanchi cha, chitokaka inla puta ka nabalama i 
hukmi tuk oka, vlhtoba hosh vm ai i nukkilli vt tumaha 
iluppa 1 sanalit libba chi hoke, micha moshola he keyu 
hoke, hesh im achashke. 

18. Amba Chutah i miko vt Chihowa 1 pohakla chi hosh 

et huchi tihleli tuk ano yak hvsh im achashke, Anumpa ish 
haiyaklo tuk okuno Islael in Chitokaka Chihowa yubi yak 
achishke, 

19. Chi chukush vt waloha cha, tumaha ilvppa i sanalit, 
micha okla aiasha ka į sanalit anumpulit, Chukilissvt kalak- 
shit taha chi hoke, achi li tuk aʻish haklo mvt, Chihowa 
itikba ya il akanlosichit chi nafohka ish hlilvffi cha, sa tikba 
ya chi nishkin okchi mihinti hoka, vno ak kia chi haiyaklo 
lishke, Chihowa yut achishke. 

20. Yumohmi hoka yakeh! chiki vhleha ha takla chiba- 
fohki la chi hoke; mikma chim ahollohpi ya nuktaiyalvt ish 
ona chi hoke; mikma chi nishkin vt tvmaha iluppa nana ik 
achukmo moma onochi la chi ka ik peso ka chi hoke, im 
achi tok. Mihma miko ya anumpa falama ya okla isht im 
ona tok, 


CHAPTA XXIII. 


IHMA miko vt hoyo na Chutah, micha Chelusalem im 
asvnonchi vhleha moma ka im itunahli tok. 

2. Mihma miko, micha Chutah hatak vhleha moma, micha 
Chelusalem okla aiasha moma, micha naholitompa isht asha 
vhleha, micha hopaii vhleha, micha chipunta, micha hochito 
moma alena kvt apeha ho Chihowa in-chuka ya ont chukowa 
tok: micha nan itim apesa holisso Chihowa in chuka itoyu- 
Jut halaka tuk ash anumpa takali tuk moma ka itim anum- 
pohonli na okla haiyaklo tok. 

3. Mihma miko vt ahikia paknaka ya o hikia cha, Chi- 
howa ya iakaiya he, micha im anumpa vlhpisa puta, micha 
nan isht im atokowa puta, micha nan vihpisa puta aiena ka 
chukush aiokluha, micha shilombish aiokluha hosh holitobli 
cha, nan itim apesa ilvppa im anumpa puta holisso ilvppa ta- 
kali tuk a yvmihincha he Chihowa itikba ya nan itim apihisa 
tok: mihma okla moma kvt nan itim apesa ya vlhpesa ahni tok. 

4. Mihma miko vt naholitompa isht vtta į shahli Hilkiah, 
micha naholitompa isht asha atukla hieli vhleha, micha ok- 
hissa apistikeli vhleha aiena kvt Chihowa in tempel a nan 

aivlhto puta Baal in teba tok, micha Ashelah in toba tok, 
micha vba shutik nana. puta moma in toba tok aiasha ka 
moma ishit kohcha chi ka 1 miha tok: mihmvt Chelusalem 
a kohchit Kitlon osapa puta isht ona cha, hukmit tahli mvt, 
hituk chubbi ya isht ivt Behlel a isht ona tok. 

5. Micha Chutah in tvmaha achahaka puta ka, micha 
Chelusalem apakfoyupa taloha ka nabalama a hukma chi ho 
Chutah 1 miko vhleha hut atokoli tok naholitompa isht asha 
naholbvt toba aiokpuchi vhleha ha, micha Baal, micha hushi, 
micha hvsh ninak aya, micha fochik lokoli auah tuklo, micha 
vba shutik nana puta moma miera ka na balama i hukmi 
vhleha ha aieninchit issuchi tok. 

6. Micha Ashelah ha Chihowa in Dnia ya kohchit Che- 
lusalem kocha Kitlon bokushi ya isht ona cha, Kitlon boku- 
shi ya a hukmit tahli myt, hvhlit pushechit tahli cha, pushi 
ya okla im vlla vhleha ahollohpi ya o fimmi tok. | 

7. Micha sodomait vhieha im vihtipo. puta choyo vhleha 
hvt Ashelah ha vihtipo puta im a tvna yvt Chihowa in chuka 
bilika taloha ka kinahlichi tok. 

8. Micha Chutah in tumaha puta naholitompa isht asha 
moma Keba vttvt ia hosh Bee-sheba.ont vhli asha ya isht 
vla mvt, achahaka puta naholitompa isht asha yvt nabalama 
a hukmi chatuk a litehli tok: micha holihta okhissa acha- 
haka puta, yummvi tumaha pehlichi Choshua i holihta 
okhissa achukowa hikila, yvmmvit hatak vi tvmaha holih- 
ta okhissa hikiakma, im vihfvbekimma asha ya kinahlichi 
tok. 

9. Yohmi kia achahaka puta naholitompa isht asha uhle- 
ha hut Chihowa im alta Chelusalem hikia ya ik ono tok; 
amba itibapishi vhleba takla ashvt puska ik shatummo okla 
vpa tok. 

10. Micha hatak nana kia ushi, micha ushetik a Molech a 
luak ik in hlopullecho ka chi ho Tofelh yummvt: Hinnom im 
vlla vhleha im okfa talala ka litehli tok. 

11. Micha issuba puta Chutah 1 miko vhleha hvt hushi 
ya ima tok yvmmvt Chihowa in chuka achukowa yunuk 
.Nahlan-melech im aboha hoshontika talaia ka aiasha tuk a 

ishit kanchi tok: micha hvshi im itichanulli puta ka luak isht 
hukmi tok. 

12. Micha alta puta Chutah i miko vhleha hvt ikbi tok 0 
Ahas im vba potulhpo ishit holmo o hieli tuk, micha alta 
puta Manasseh vt ikbi tok o Chihowa in chuka wanuta tuk- 
lo ka a hieli tuk aiena ka kinahlichi tok; micha yvmma ai 
ishit malelit pushi ya Kitlon bokushi ya ont oka hlatvbli 
tok. 

13. Micha achahaka puta Islael į miko Solomon vt Siton 
okla nan ashvchi ishit yuwala Ashtolelh, micha Moab ckla 
nan ashvchi ishit yuwala Chemosh, micha Ammon im vlla 
vhlehħa nan ashuchi ishit yuwala Milkom aicna ka im ikbi 
tok, yummvt Chelusalem itikba isht ai yoshuba nunih im 
ishtimpakimma aiasha tuk a miko vt litehli tok. 

14. Micha naholbvt toba puta ka kinahlichit tahli mvt, 
Ashelah puta ka chanlit akakohli cha, aiasha yatuk a hatak 
foni alotoli tok. : 

15. Mikmvt alta Behlel hikia tuk ak kia, micha achahaka 
Nebat ushi Cheloboam Islael a nan ashuchechi tok vt ikbi 
tok, alta yummak kia, micha achahaka yumma itatuklo ka 
kinahlichi tok; micha achahaka ya hukmi mvt, ahvhlichit 
pushechi cha, Ashelah ha hukmi tok. 

16. Micha Chosiah vt filema mvt, koti nunih yumma 
asha tuk o pisa mvt, pit hoyot ahollohpi ya foni vt aiasha 
tuk a ishi cha, alta paknaka ya onochit hukmi hosh, Chihowa 
im anumpa Chitokaka immi hatak vt anumpulit anumpa 
ilvppa puta anumpuli tok mak o alta yash litehli tok. 

17. Yohmi mvt, Tuli hikia ilvppvt nanta ho pisa li cho? 
achi tok. Mihma tumaha hatak vhleha hvt, Chitokaka imni 
hatak osh Chutah mintit vla cha, nana ilvppa puta alta Be- 
hlel hikia ka 3 sanalit ish kaniohmichi tuk vt yohma he 
anumpuli tok ak 0 im ahollohpi yoke, okla im -achi tok. 

18. Milima, Ik asha, hatak nana kia foni ya ik kanullecho 
kashke, achi tok. Mihma foni ya hopaii Samalia minti tok 
foni aiena ka ik kaniohmecho tok. 

19. Micha achahaka chuka Samalia tumaha aiasha Islacl 
i miko vhleha hvt ikbit Chihowa ishit nokowochi tok moma 

ka Chosiah vt ishit kanchi cha, Behlel a nana kaniohmichi 
tuk moma mak osl yvmihehi tok. 

20. Micha achahaka naholitompa isht asha asha tuk mo- 
ma ka alta onochit vbit tahli cha, hatak foni onochit hukmi 
myt, falamvt Chelusalem g'ona tok. 

21. Mihmvt miko vt okla moma-ka im apesvt, Nan itim 
apesa holisso ilvppa a holisso hatuk mak ọ hvchin Chitokaka 
Chihowa ya vbanvblit ont ia ya isht hvsh im aiashashke, 
achi tok. 

22. Übanvblit ont ia ilvppa chohmi ka nan apesa vhłeha 
hvt Islael a nana im apihisa tok nitak takla, micha -Eslael 1 
miko vhleha 1 nitak moma ka, micha Chutah 1 miko vhleha 
1 nitak:moma ka isht aiasha tok keyu hoka ; 

23. Amba Chosiah vt miko tok afummi ont isht auahun- 
tuchina kak o Chelusalem 2 vbanublit ont ia iluppa Chikowa 
isht im aiasha tok. 

24. Micha nana a hulhkunna puta, micha isht'ahullo puta, 
micha chuka achufa 1 naholbvt toba puta, mieha naholbut 
toba puta, micha nan ashvchi ishit yuwala Chutah yakni, 
micha Chelusalem a a haiaka tuk a nan vihpisa anumpa hvt 
holisso a takali hosh Chihowa in chuka ya itoyula na naho- 
litompa isht vtta Hilkiah vt ahayuchi tuk mak o aiahlicha 
chi hosh Chosiah vt ishit kanchi tok. 

25. Mihma tikba aiasha kvt miko nana kia yvmma choh- 
mit Moses į nan vlhpisa moma kak o yvmohmit chukush 
ai okluhvt, micha shilombish ai okluhvt, micha imi hlampko 
ai okluhvt Chihowa iakaiya chohmi kvt iksho tok: micha 
i himmakma yvmma chohmit hikia kvt iksho tok. 

26. Yohmi kia nana ishit nokowvchi Manasseh vt noko- 
wuchi tuk ak o Chihowa yvt nan isht 1 nukkilli 1 libbi kvt, 
Chutah ya i sanalit nan isht i nukkilli vt libbi fehna tuk 2 
ik 1 shanaio tok. 

27. Mihma Chihowa yvt Islacl a kanvllichi li tok vt 
chohmichit Chutah ya sa tikba ya a kanvllichi la chi hoke; 
micha Chelusalem tumaha ilvppa atokoli li tok vt, micha 
aboha ya, Sa hohchifo hvt foyuka chi hoke, ahanchi li tok 
vt shitilemvt kanchi la chi hoke, achi tok. 

28. Mikma Chosiah nana akaniohmi tok inla kut, micha 
nana yvmihchi tok moma kyt Chutah i miko vhleha i.nitak 
holisso ha a holisso keyu cho ? 

29, I nitak ak o Echip 1 miko Feleo-nechoh vt Assilia 1 
miko itiba chi hosh Euflates okhina ya ona tok: mihma 
miko Chosiah vt afamvt ja tok: atuk o pisa mvt; Mekitto 
ya ai vbi tok, 

30. Mibma in tishu vhleha hut itichanulli fohkit, illi yo 
Mekitto ya ai ishit Chelusalem a isht ona cha, im ahollohpi 
ak oa hohpi tok: mihma yakni ya okla hut Chosiah ushi 
Chehoahas a ishi cha, iki ya atobbichit nan ahummit miko- 
chi tok. 

31. Chehoahas vt mike myt, afummi pokoli tuklo akucha 
tuchina tok: atuk osh hushi tuchina ho Chelusalem a vitut 
miko tok; mihma ishki vt Libnah vtta Chelemiah ushetik 
osh hohchifo kut Hamutal atok. 

32. Micha Chihowa itikba ya nana ik achukmo kak o 
yvmohmit, iki vhleha hyt nana a yvmohmi tok moma kak ọ 
yvmohmi tok. . | 

33. Mihma Feleo-nechoh vt, Chelusalem a vttut ik miko 
ka chi ho, Hamalh yakni Liblah ya a takchi tok: micha 
yakni ya tuli hvta talent tahlepa achufa, micha tuli holisso 
lakna talent achufa aiena ho nan 1 kuma onochi tok. 

34. Micha Feleo-nechoh vt Chosiah ushi Eliakim ak o 
iki Chosiah ya atobbichit mikochi cha, hohchifo ha inlvchit 
Chehoiakim achi tok; micha Chehoahas a isht ia tok: atuk 
o Echip a ona cha, ai illi tok. 

35. Mihma Chehoiakim vt tuli huta, micha tuli holisso 
lakna yash Feleo ya ima tok; yohmi kia Feleo vt apesa 
tuk mak o tuli holisso ya ima chi kvt yakni ya noshkobo 
atobbi onochi tok: yakni ya okla ha noshkobo atobbi im 
vlhpisa aiyukali hatuk mak ọ Feleo-nechoh ima chi kvt tuli 
huta, micha tuli holisso lakna ya i hoyo tok, 

36. Chehoiakim vt miko myt, afummi pokoli tuklo aku- 
cha tahlapi tok; atuk osh afummi auahchufa ho Chelusa- 
lem a vttvt miko tok: mihma ishki vt Lumah vtta Petaiah 
ushetik osh, hohchifo kvt Sebutah atok. 

37. Micha Chihowa itikba ya nana ik achukmo kak ọ 
yumohmit, iki vhleha hrt nana a yumohmi tok moma 
kak 0 yvmohmi tok. 

NITAK ak o Babulon i miko Nebuchatnessa vt vla tok: 
2 atuk ọ Chehoiakim 'vt afummi tuchina ho i nutaka 
tok: yobmi miti filummi cha, į sanali tok. 

2. Mihma Chihowa yvt Chaltee aya kanohmi, micha Silia 
aya kanohmi, micha Moab aya kanohmi, micha Ammon im 
vlla vhleha aya kanohmi aiena ho Chehoiakim ai sanalichit, 
in tishu hopaii vhleha ha tohno na Chihowa im anumpa 
anumpohonli tok mak o Chutah ya chukilissucha chi ho on 
tihleli tok. 

3. Chihowa yot anumpuli pulla ho, Manasseh vt nan 
ashvchit nana a yvmohmi tuk moma mak o, 

4. Micha nan okpuni keyu im issish ak kia hlatahambli 
tuk, micha Chelusalem a nan okpvni keyu im issish alotoli 
tuk, yvmmak oka Chihowa yvt kaskoffa he keyu hosh kanrl- 
lichit itikba ya ai ishit kancha chi ho Chutah ya onvtula 
tok oke. 

5. Mikma Chehoiakim nana akaniohmi tok inla kvt, micha 
nana yrmihchi tok moma kvt Chutah 1 miko vhicha į nitak 
holisso ha a holisso keyu cho? 

6. Mihma Chekoiakim vt iki vhleha ha takla nusi tok? 
milima ushi Chehoiachir vt vIhtobvt miko tok. 

7. Atuk o Echip i miko vt 1 yakni ya kohchuvt himakma 
ik minto tok: Babulon 1 miko vt Echip okhina vtivt ia hosh 
Euflates okhina ont vhli kvt Echip 1 miko immi hatuk moma 
ka im ishi tok oka. 

8. Chehoiachin vt miko mrt, afummi auahuntuchina tok; 
atuk osh hvshi tuchina ho Chelusuen a vttvt miko tok: 
mikma ishki vt Chelusalem vita Elni n ushetik osh hoh- 
chifo kvt Nehushta atok. 

9. Micha Chihowa itikba ya nana ik achukmo kak 0 

yumohmi kvt iki vt nana a yvmohmi tok moma kak ọ 
yumohmi tok. 

10. Nitak yomma Babulon į miko in tishu vhleha mi 
Chelusalem a anti sanali cha, abinvebit apakfopa tok. 

11. Mihma Babulon 1 miko Nebuchatnessa vt tumaha ha 
i sanali ma, in tishu vhleha hvi in tanampit abinvehit apak- 
foyupa tek. 

. Mibma Chutah 1 miko Chehoiachin vt, yomma, micha 
ishki, micha in tishu vhleha, micha 1 kupituni vhleba, micha 
| yunvk vhleha aiena kut kohehvt Babulon i 1 miko ya im ona 
tok: mihma miko tok afummi ont isht untuchina kak ọ 
Babulon i miko vt ishi tok. 

13. Mihmvt Chihowa in chuka nana holitopa puta, micha 
miko in chuka nana holitopa puta aiena moma ka a kohchit 
isht ia tok: micha tuli holisso lakna nan aivihto Islael } 
miko Solomon vt Chihowa yot achi tok mak o ikbit Chi- 
howa in T ashachi tok 2 bushlit tushahlichit tahli tok. 

14. Micha Chelusalem moma, micha kupituni moma, 
micha hatak blampko chilita vhleha moma, yuka tahlepa 
sipokni pokoli, micha nan ikbi imponna moma, micha tuli 
boli moma aiena ka yukachit isht ia tok: achvfa kia ik anto 
họ, yakni ya ukla ilbvsha moma į shahli ak illa hosh asha 
tok. 

15. Micha Chehoiachin & yukachit Babulon isht ona tok; 
micha miko ishki, micha miko tekchi vhleha, micha 1 yunuk 
vhleba, micha batak hochitoka vhleha yakni ya asha tuka 
yukachit Chelusalem a ai ishit Babulon'a isht ona tok. 

16. Teshka chipota moma kvt tahlepa sipokni untuklo, 
micha nan ikbi imponna vhleha, micha teli boh vhleha hut 
tahlepa sipokni achvfa, hatak kullo, tunup aya imponna 
bicka ho Babulon i miko vt yukachit Babulon a isht ona 
tok. 

17. Micha Babulon 1 miko vt iki itibapishi Mattaniah ako 
atobbichit mikochi cha, hohchifo ha inluchit Setekiah achi 
tok. kd : 

18. Setekiah vt miko mvt, afummi pokoli tuklo akucha 
achufa tok; atuk.osh afummi auahchvfa ho Chelusalem a 

vtivt miko tok: mihma ishki vt Libnah vita Chelemiah 
ushetik osh hohchifo kvt Hamutal atok. 

19. Mihma Chihowa itikba ya nana ik achukmo kak 0 
yumohmi kvt Chehojakim vt nana a yumohmi tok moma 
kak ọ yvmohmi tok. 

20. Chihowa yvt anukhobela pulla hosh, polaka tikpa 
ya ai ishit kanċha chi kak 0, Chelusalem, micha Chutah ya 
a yvmohmi tok oka; mihma Setekiah vt Babuloni miko ya 
1 filummit i sanali tok. 


CHARTA Y 


TUK o yakohmi tok, miko tok afvmmi ont ishit chak- 

kali, micha hushi ont ishit pokoli, miecha hvshi nitak 

ont ishit pokoli ma, Babulon į miko Nebuchatnessa, yvm- 

ma, micha in-tvshka chipota moma aiena kvt Chelusalem 2 

vla cha, in tanampit abinvchi tok; micha chuka chaha kullo 
puta okla ikbit apakfoyubli tok. 

2. Mihmvt ivmaha hain tanampit abinanchi na Setekiah 
vt miko tok afummi ont isht auahchvfa tok. 

3. Atuk o hvshi ont aiushta kvt nitak ont ishit chakkali 
ma, tvmaha ha hohchufo fehnvt aiasha tok; micha yakni 
ya okla hvt pvska ik im iksho tok. 

4. Mihma tumaha holihta yvt yuhla ma, hatak tunvp aya 
puta kvt ninak 0 yihlepvt holihta tuklo yummuvt miko im 
osapushi bilika hieli' ka ititakla holihta okhissa ya kohchut 
hina ya ia tok: (mihma Chaltee vhleha hvt tumaha ha apak- 
foyupvt aiasha. tok;) mihma miko vt yakni patali hina ya 
ia tok. 

5. Mihma Chaltee in tushka chipota yvt miko' ya iakaiyvt 
hliohli tuk osh Cheliko yakni patali ak ọ a sakki tok: mihma 
in tushka chipota moma kvt į filummit itafimimpa tok. 

6. Mihma miko ya okla ishi cha, Babulon i miko vt Lib- 
lah ak o asha tuk o isht im ona tok; mihmvt nan apesvt 
onochi tok. 

7. Micha Setekiah ushi vhleha ha pisa ho okla vbi mvt, 

Setekiah nishkin a kocha wehli cha, asonak lakna itatakvli 
tuklo ishit takchi cha, Babulon a isht ona tok. 

8. Atuk o hvshi ont ishit tahlapi, micha nitak ont isht 
untuklo (yummvt Babulon ı miko Nebuchatnessa vt miko 
tok afummi ont isht abichakkali ho) Babulon 1 miko in tishu 
anumpa ahlichi į kupituni Nebusa-atan vt Chelusalem 9 vla 
tok. 

9. Micha Chihowa in chuka, micha miko in chuka huk- 
mit, Chelusalem a chuka aiasha moma, micha hatak hochi- 
toka in chuka puta moma ka luak ishit hukmi tok. 

10. Mihma Chaltee tvshka chipota moma anumpa ahlichi 
1 kupituni apehvt aya tuk vt Chelusalem tuli holihta apak- 
foyupa tuk a kinahlichi tok. 

11; Mihmvt okla inla kvt tumaha asha tuk, micha kunivt 
Babulon i miko ya yihlepvt im ona tuk, micha okla laua 
yatuk atampa aiena ka anumpa ahlichi į kupituni Nebusa- 
atan vt yukachit isht ia tok, 

12. Yohmi kia hatak ilbusha yakni asha tuk ai achvfa ya 
pakvpi apoksiachi, micha osapa toksvli niena yachi ka anumpa 
ahlichi 1 kvpitvni vt ashanchi tok. 

13. Micha asonak lakna tonik Chihowa in chuka hieli 
tuk, micha aiontalaia puta, micha asonak lakna okhuta Chi- 
howa in chuka anukaka talala tuk aiena ka Chaltee vhleha 
hvt bolit bushullichit tahli cha, asonak laknà ya isht ivt Ba- 
bulon a isht ona tok. 

14. Micha shuti, micha tobaksi ishit pehli, micha asonak 
lakna nan aivlhto moma isht in toksuli chatuk a isht ia tok. 

15. Micha luak aivlhto, micha ampo mahaia, micha nana 
hosh tuli holisso lakna yokmvt, tuli holisso lakna; micha nana 
hosh tuli hvta yokmut, tuli huta anumpa ahlichi i kvpitvni 
vt isht ia tok. 

16. Tonik tuklo, okhvta achvfa, micha aiontalaia puta 
aiena Solomon vt Chihowa in chuka ya im ikbi tok, nan 
aivlhto iluppa moma kyt asonak lakna yvt a weki iksho tok.. 

17. Tonik achufa kvt chaha kut kubit auahuntuchina ma, 
noshkobo on talaia kvt asonak lakna atok; micha noshkobo 
hvt chaha kvt kubit tuchina tok; micha okshichanlit tunna, 

micha pomeklanat aiena apakfoyupa kvt asonak lakna bieka 
atok: mihma tonik atukla kak kia iluppak inli chohmit ok- 
shichanlit tunna yvt im asha tok. 

18. Mihma anumpa ahhehi 1 kvpitvni vt naholitompa isht 
vtta i shahli Selaiah, micha naholitompa isht vtta atukla Se- 
faniah, okhissa apistikeli tuchina aleņa ka ishi tok: 

19. Micha tvmaha ha a kohchit yunuk hatak tvnvp aya 
pehlichi, micha hatak tahlapi miko itikba hieli atok tumaha 
asha na ahayuchi kvt, micha tushka chipota pehlichit holiss- 
ochi, yommvt yakni ya okla hut tunvp ia chi ka holissochi 
yatuk o, micha yakni ya okla ha hatak pokoli hannali tuma- 
ha ha asha na ahayuchi mvt, aieninchit ishi tok. 

20. Micha anumpa ahlichi i kupituni Nebusa-atan vt ishi 
mvt, Babulon 1 miko vt Liblah ya asha tuk o isht imiona tok., 

21. Mihma Babulon i miko vt Hamalh yakni Liblah ya 
a fahamvt illichit tahli tok. Yohmit Chutah ya i yakni ya 
a kohchit isht ia tok. 

22. Micha Ghutah i yakni atampa asha tuk okla ha Ba- 
bulon i miko Nebuchatnessa vt ashanchi tuk okuno Shafan 
ushi Ahikam a ushi Ketaliah ak o pehlichi ikbi tok. 

23. Atuk o tvshka chipeta puta ì kvpitvni mòma kvt, 
yumma, micha in tvshka vhleha aiena kvt Babuloni miko vt 
Ketaliah ak o pehlichi ikbi tuko okla haklo mvt, Ketaliah vt 
Mispah asha tuk o Nehlaniah ushi Ishmael, micha Kaleah 
ushi Chohanan, micha Netofah hatak Tanhumelh ushi Se- 
laiah, micha Maachah hatak ushi Chaasaniah aiena, ymma, 
micha in tvshka vhleha aiena kyt im ona tok. 

24. Mihma Ketaliah vt yvmma, micha in tvshka vhleha 
aiena ka anumpa kullo im il onochi mvt, Chaltee in tishu 
vhleha ha hvsh į nukshopa nå; yakni ya aiashvt Babulon i 
miko ya oh im antiá; yohmikmvt hvchim achukma chi hoke, 
im achi tok. 

25. Atuk o yakohmi tok, hushi ont isht untuklo ma, Eli- 
shama ushi Nehlaniah ya ushi Ishmael vt miko ishtatiaka 
yosh hatak pokoli aienvt vla cha, Ketaliah, micha Chu, mi- 
cha Chaltee aiena apehut Mispah asha tuk a fahamvt kan- 
chi na illit taha tok. 

26. Mihma okla hvt chipunta, micha hochito moma kyt, 
micha tvshka chipota i kvpitvni vhleha aiena kvt wakaya 
cha, Echip a ona tok; Chaltee okla ha 1 nukshopa hatuk 
okvt. i 

27. Atuk o yakohmi tok, Chutah i miko Chehojachin v 
yuka tok afummi ont ishit pokoli. tuchina akucha untuklo, 
hvshi ont isht auahtuklo, micha nitak ont ishit pokoli tuklo 
akucha untuklo ma, Babuloni miko Efil-melotach vt miko 
tok afummi yvmmak inli kvt Chutah 1 miko Chehoiachin 2 
noshkobo ha akachakalichit aboha kollo ya a kohchi tok. 

28. Micha anumpa achukma im anumpuli cha, miko 
vhleha hrt apehvt Babulon a aiombinili holitompa on chieya 
tuk a 1 shahlichit aiombinili holitompa om binilichi tok. 

29. Micha aboha kullo 1 nafobka ya im ai ishi tok: mih- 
ma okchayvt ahanta, nitak moma kyt itikba ya puska ai 
ahampa na bilia tok. 

30. Miko itikba ai isht ima ho ilhpak im vihpisa kvt bilia 
tok: onna hosh onnakma vlhpisa hosh okchayvt ahanta nitak 
moma takla kvt im vihpihisa tok. 

